
În loc de prefaţă 


În 1994 ieşea de sub tipar, concomitent la 
Petersburg şi la Kiev, prima carte a lui S.N. 
Lazarev intitulată Diagnosticul karmei şi purtând 
subtitlul Sistemul autoreglării câmpurilor care, 
prin argumente bazate pe cazuri concrete, a 
dinamitat întreg edificiul filosofiei materialiste şi a 
demonstrat cu fapte incontestabile prioritatea 
spiritului asupra materiei. Cartea a apărut şi în 
traducere românească, la editura „Moldova” din 
laşi, în 1995, cu titlul Karma sau armonia dintre 
fizic, psihic, spirit şi destin. Traducătorul a omis 
cu bună ştiinţă toate pasajele unde autorul 
promitea cititorilor un al doilea (şi chiar al treilea) 
volum care ar fi trebuit să-l continue pe primul, 
din firescul motiv că nu întotdeauna dorinţele 
noastre se transpun în realitate, spre dezamăgirea 
celor ce iau de bune toate promisiunile pe care le 
facem. lată însă că Lazarev s-a ţinut de cuvânt şi a 
tipărit o a doua carte (a cărei traducere o aveţi în 


faţă) şi chiar o a treia (apărută în acest an), 


promițând cititorilor că, pe măsura continuării 
investigaţiilor sale, va împărtăşi publicului 
rezultatele şi concluziile la care a ajuns. 

S.N. Lazarev, dotat cu nişte calități 
bioenergetice ieşite din comun, şi-a început 
cariera de vindecător prin tehnica masajului la 
distanţă şi prin corectarea deformaţiilor apărute 
la nivelul aurei bioenergetice. La scurt timp însă a 
observat că bolile pacienţilor săi nu se vindecau, 
ci migrau spre alte organe. „În acest mod a ajuns 
la concluzia că masajul bioenergetic nu reprezintă 
o soluţie, pentru că boala nu dispare, ci se mută 
într-o altă parte a corpului. Tehnicile 
vindecătorilor prin bioenergie vizau doar efectul, 
nu şi cauza, iar acest lucru nu-l satisfăcea pe 
Lazarev. Intuind o altă cale de soluţionare a 
problemei, el s-a orientat către filosofia clasică 
orientală (mai ales cea indiană) şi a elaborat 
concepţia sa proprie despre karmă care, în 
viziunea sa, reprezintă „un mecanism de răsplătire 
a faptelor pământeşti”. 


După apariţia primei cărţi a lui S.N. Lazarev 


în limba română, foarte mulţi cititori (din ţară şi 
de peste hotare) au încercat să-l contacteze direct, 
însă fără nici un rezultat. Tuturor, chiar şi celor 
care s-au gândit numai la o întâlnire cu el, Lazarev 
le răspunde prin această carte. El îşi cere iertare 
pentru  „tăcerea” lui, motivând că în mod 
nemijlocit ar fi putut trata câteva sute sau câteva 
mii de pacienţi, pe când prin intermediul cărţilor 
sale poate ajuta milioane de oameni aflaţi în 
suferinţă. 


Ilie Danilov 


Introducere 


În prezent, succesele medicinei oficiale sunt 
de netăgăduit. Unul din principalele obiective ce-i 
stau în faţă îl constituie depistarea bolii într-un 
stadiu incipient, ceea ce contribuie la ridicarea 
eficacităţii tratamentului. Rămâne însă 
nerezolvată problema înţelegerii a ceea ce 
reprezintă boala, care sunt cauzele ei şi ce trebuie 
făcut pentru ca ea să nu apară. Un pas important 
înainte l-a făcut medicina contemporană atunci 
când medicii au înţeles faptul că tratarea izolată a 
unui organ este lipsită de perspective întrucât se 
îmbolnăveşte întregul organism şi, prin urmare, 
trebuie tratat organismul ca tot unitar. Legat de 
aceasta, a crescut interesul pentru medicina 
orientală, unde terapia era direcţionată asupra 
întregului organism. Medicii au trebuit să ia 
contact cu noţiuni ca meridiane şi canale 
energetice. Reprezentarea organismului nu numai 
ca un sistem fizic, dar şi energetic, a început, 


încetul cu încetul, să pătrundă în conştiinţa 


aproape a fiecărui medic. 

Conform medicinei orientale, omul 
reprezintă, mai întâi de toate, un sistem energetic, 
în interacţiune cu întreaga lume. Dezvoltarea 
ulterioară a medicinei oficiale a dus la 
conştientizarea faptului că la baza maladiei stă 
scăderea  imunităţii, inclusiv cancerul fiind 
provocat de tulburări ale sistemului imunitar. 
Sistemul imunitar este legat de energetica 
organismului şi depinde de aceasta. 
Diagnosticarea şi influențarea sistemului 
energetic reprezintă domenii promițătoare ale 
medicinei contemporane. Există însă şi alţi factori 
de care depinde starea fizică a organismului. 

Cu multe sute de ani în urmă, Avicenna a 
făcut un experiment punând o oaie la o anumită 
distanţă faţă de un lup. Peste trei zile, oaia a murit 
deşi, din punct de vedere fizic, era sănătoasă. Este 
clar că ceea ce noi numim conştiinţă, psihic, poate 
determina într-o măsură considerabilă starea 
organismului. Păstorii din Asia Centrală aveau 


următoarea metodă de tratament. Când, după o 


naştere ratată, oaia bolnavă nu se mai putea ridica 
şi niciun fel de leacuri nu-i erau de ajutor, i se 
aducea, în locul mielului mort, unul viu, luat de la 
o altă oaie. Ea îl hrănea şi-l îngrijea, 
înzdrăvenindu-se. Înseamnă că ceea ce noi numim 
psihic poate fi de ajutor atunci când nu au efect 
medicamentele. La om, al cărui psihic este 
incomensurabil mai mare decât la animale, acest 
efect este în mod legic de câteva ori mai puternic. 
Fără cunoaşterea legilor existenţei psihicului 
uman nu mai este posibilă dezvoltarea armonioasă 
a medicinei contemporane. 

O etapă importantă în elucidarea modului în 
care psihicul omului este legat de sănătatea 
acestuia a fost parcursă graţie experimentelor lui 
Franz Mesmer! şi Sigmund Freud. Potrivit teoriei 
lui Mesmer, asupra sănătăţii omului au o influenţă 
considerabilă nu numai emoțiile puternice, 
stresurile, ci şi cele nesemnificative. Este foarte 
important să înțelegem cât de profund pătrund ele 


în psihic. Ca urmare, influențele profunde au o 


1 Franz Mesmer (1734-1815) medic şi biolog german; fondatorul teoriei 
magnetismului animal. 


serioasă  înrâurire asupra sănătăţii omului. 
Sigmund Freud a făcut o descoperire care a dus la 
unirea psihologiei cu medicina. El a demonstrat că 
structurile subconştiente profunde sunt guvernate 
de legi proprii şi că un stres suferit în trecut nu 
dispare niciodată, că se păstrează şi că poate 
provoca, în timp, o maladie. 

Cercetările mele în domeniul bioenergetizării 
le-am început cu aproximativ cincisprezece ani în 
urmă. Orientarea iniţială a fost următoarea: 
organul bolnav poate fi influenţat nu numai cu 
ajutorul medicamentelor sau al mijloacelor 
fizioterapeutice, ci şi prin mijloace energetice, 
trimițând fluxuri bioenergetice printr-o 
concentrare a voinței. În anii '80, în domeniul 
bioenergeticii care traversa aceleaşi etape ca şi 
medicina oficială, s-a ajuns la înțelegerea faptului 
că trebuie acționat asupra întregului organism. 
Mai mult: cu cât se efectua mai devreme corecţia 
energetică, era cu atât mai uşor de tratat boala. În 
1986, am făcut o tentativă de diagnosticare 


precoce a bolilor cercetând starea energetică a 


organismului. Am constatat că analiza câmpurilor 
energo-informaţionale permite vizualizarea bolii 
cu mult înaintea oricărei aparaturi sofisticate. Prin 
urmare, pentru dezvoltarea în continuare a 
diagnosticării precoce era necesară aplicarea 
metodelor care dau imaginea stării energo- 
informaţionale a organismului. Lucrând 
neîntrerupt în această direcţie, încercam să obţin 
un diagnostic exact şi timpuriu al bolii, abordând 
nivelurile cele mai fine ale structurilor energo- 
informaţionale. 

În 1990, cercetările mele au atins o treaptă 
absolut nouă când am descoperit în structurile 
energo-informaţionale care înconjoară ființa 
umană deformaţii specifice ale câmpurilor ce 
duceau la apariţia bolilor şi la tulburări ale stării 
fizice, îndepărtarea  deformaţiilor pe cale 
bioenergetică dădea rezultate terapeutice de 
excepţie. Ulterior însă, am ajuns la concluzia că 
structura câmpurilor umane este mult mai 
complexă şi că anume structurile energo- 


informative determină starea fizică a 


organismului, adică boala începe la nivelul energo- 
informativ al câmpurilor. Continuându-mi 
cercetările, am descoperit o regulă interesantă: 
acţionând asupra structurilor câmpurilor, se 
modifica nu numai starea fizică a omului, ci şi 
starea sa emoţională, caracterul şi evenimentele 
ce se ţeseau în jurul său, ceea ce îndeobşte se 
cheamă soartă. Prin urmare, la nivelul 
biocâmpurilor, stările fizică, emoţională şi psihică 
ale omului reprezintă o formaţiune unică în care 
componentele sunt interdependente. Acest lucru 
mi-a permis să explic de ce răbufnirile psihice şi 
emoţionale pot avea o înrâurire atât de puternică 
asupra stării fizice a omului. Înseamnă că în 
timpul tratamentului acţionăm nu numai asupra 
trupului, ci, într-o oarecare măsură, şi asupra 
emoţiilor şi a psihicului oamenilor. Reciproca este 
şi ea cu atât mai adevărată. Acţionând asupra 
intelectului, asupra psihicului şi emoţiilor omului, 
noi îi influenţăm starea fizică. 

În 1991, am făcut o descoperire al cărei sens 


consta în următoarele: la nivel energo- 


informational, părinţii, copiii, nepoţii reprezintă 
un tot unitar. Psihicul, trăirile emoţionale şi 
comportamentul părinţilor influenţează psihicul, 
starea emoţională şi fizică a copiilor. Prin urmare, 
modificând psihicul părinţilor, se poate modifica 
starea fizică a copiilor. 

Cercetările efectuate au arătat că principalul 
transmiţător al informaţiei este codul genetic. Un 
rol nu mai puţin important în acest sens îl au 
procesele energo-informative. Pornind de la acest 
fapt, se poate vorbi de un genotip al câmpurilor, 
mult mai cuprinzător decât cel fizic şi care 
transmite din generaţie în generaţie emoţiile, 
caracterul şi chiar concepţiile de viaţă. Acest lucru 
mi-a permis să stabilesc o conexiune între 
pedagogie, psihologie, psihiatrie, fiziologie şi alte 
ştiinţe care au ca obiect omul. 

De fapt, am reuşit să descopăr mecanismul 
karmei despre care s-a amintit în diverse surse, 
dar pe care n-a reuşit până acum să-l studieze 
nimeni. În urma unor îndelungate cercetări, 


confirmate de practica vindecării bolnavilor, s-a 


conturat mecanismul care face joncţiunea între 
gândurile, emoţiile, comportamentul omului şi 
bolile copiilor săi. Omul reprezintă nu doar un 
înveliş fizic, ci şi unul bioenergetic. Dacă pentru 
învelişul fizic importante sunt caracteristicile 
spaţiale, pentru cel bioenergetic importanţi sunt 
parametrii temporali. Corpul fizic se întinde în 
spaţiu, iar cel bioenergetic în timp. Comiţând 
unele fapte, ducând la îndeplinire gânduri şi trăiri 
emoţionale în planul fizic, omul îşi influenţează 
corpul său temporal, adică, altfel spus, prin 
comportamentul său, prin trăirile sale el îşi 
influenţează propriul viitor. Concepţiile omului, 
emoţiile sale acţionează asupra corpului temporal 
mai puternic decât faptele fizice. În aceasta constă 
mecanismul karmei a cărui descriere aproximativă 
o putem găsi în diverse surse bibliografice. Dacă 
am porni de la acest fapt, atunci formarea unei 
concepţii adevărate despre lume şi a unor reacţii 
emoţionale corecte capătă, pentru supraviețuirea 
şi dezvoltarea omenirii, o importanţă cu mult mai 


mare decât toate cuceririle medicinei 


contemporane. Aceste cercetări permit cumularea 
cunoştinţelor despre om într-un sistem unitar, 


mărind perspectivele viitorului. 


Timpul şi spaţiul 


Considerând noţiunile de „spaţiu” şi „timp” 
ca pe ceva abstract, n-am crezut niciodată că ele 
pot avea vreo legătură cu cercetările mele. Am 
observat însă că interacţiunea entităţilor lumii 
înconjurătoare este cu atât mai pronunţată, cu cât 
este mai fin nivelul pe care-l abordez. La început, 
lucrând doar cu karma familială şi cunoscând că 
există şi o karmă personală, am văzut că uneori 
karma familială „patinează”, în sensul că omul se 
purifică, dar schimbările vizibile întârzie. 
Activitatea cu karma personală a debutat pe 
neaşteptate. 

Cu o cunoştinţă de a mea lucra o femeie- 
bioenergetician care a început să-i povestească 
întâmplări din viața sa trecută şi a promis să-i 
purifice karma personală. După plecarea acesteia, 
femeii i s-a făcut rău. 

— Simt că e o înşelătorie, îmi spunea 
cunoştinţa mea. Ea nu m-a ajutat, ci mi-a făcut 


Tău. 


Ca să-mi ajut cunoştinţa, a trebuit să pătrund 
în straturile profunde ale câmpurilor ei şi să 
purific trecutul prin intermediul spovedaniei. În 
primele momente ale unei asemenea intervenţii, 
oamenilor li se modifică percepţia cromatică a 
lumii şi apar nişte senzaţii foarte ciudate. 

— Am senzaţia că nu mă aflu în prezent, mi-a 
mărturisit una din paciente. Mi se pare că sunt în 
viitor. 

Privesc pe nivelul fin prezenţa ei în timp şi-mi 
dau seama că are dreptate, ea având la nivelul fin 
trei corpuri temporale. 

Cercetând această temă, constat că această 
contopire a punctelor temporale în viitor 
ameliorează starea omului, iar afundarea în trecut 
poate duce la o gravă îmbolnăvire. Am văzut un 
om care a murit demult, mai precis, s-a sinucis. 
Punctele lui temporale erau concentrate în urmă. 
În acel moment am simţit un gust amar pe limbă şi 
o uscăciune a gurii. Cei de faţă au avut aceleaşi 
senzaţii. 


— Se întâmplă ceva cu spaţiul, a observat 


unul din prietenii mei. Distanţa începe să se 
modifice, de parcă ar pulsa. 

Cercetez nivelul fin şi văd că spaţiul pare a 
exploda, simt că acest lucru este periculos, că prin 
imixtiunea mea brutală am dislocat nu numai 
structurile temporale, ci şi pe cele spaţiale. 
Ulterior, dacă simţeam că intervenţia mea era 
periculoasă, dacă trăsăturile timpului şi spaţiului 
se modificau, mă opream imediat pentru a 
echilibra situaţia. 

Experimentele legate de spaţiu au fost 
întrerupte în urma unei întâmplări ciudate. 

Într-una din încercările de a „prinde” 
structurile spaţiale şi de a găsi modalităţile de a le 
influenţa, mi-a parvenit pe neaşteptate o 
informaţie sub formă de text: „Dacă vei depăşi 
limitele spaţiului paşilor, Universul va pieri”. Cine 
transmitea această informaţie, n-am putut stabili. 
Ce-i acela „spaţiul paşilor” şi de ce poate pieri 
Universul de asemenea n-am putut înţelege, însă, 
pentru orice eventualitate, am pus punct acestor 


investigaţii. Ele nu erau indispensabile pentru 


tratamentul bolnavilor în acel moment. Mai mult, 
cu cei care mă ajutau au început să se petreacă 
fapte stranii: visau că trec prin ziduri. Nu voi 
descrie în detaliu cercetările mele privind timpul 
şi spaţiul. Voi relata pe scurt. 

Am intrat în esenţa timpului atunci când am 
observat că, diagnosticând structurile karmice ale 
oamenilor, am început să îmbătrânesc rapid, mi-au 
apărut o mulţime de riduri şi a început să-mi cadă 
părul. Au început să  îmbătrânească şi 
colaboratorii mei apropiaţi. Am intrat în panică, 
însă am încercat să aflu ce se întâmplă. După o 
lună, totul mi-a devenit clar: orice eveniment la 
nivelul fin se proiectează în viitor. Tot ce fac acum 
se reflectă imediat în oglinda viitorului, iar 
straturile karmice se scurg lin şi se materializează 
în prezent. Tot ce am făcut în trecut se întoarce la 
mine din viilor. Viteza curentului straturilor 
karmice este dependentă de timp. O mare parte a 
vindecătorilor. purifică doar corpul omului, nu şi 
sufletul. Vindecătorii de o ţinută mai înaltă 


purifică prezentul, aruncând murdăria în viitor. 


Dacă omul nu acţionează singur şi nu se schimbă 
în cursul tratamentului, această murdărie iese 
cândva la suprafaţă. Pentru a-l purifica pe om, 
măresc viteza curentului straturilor karmice, atrag 
murdăria din viitor pentru ca omul, prin 
spovedanie, să-şi purifice sufletul în prezent. Dar, 
concomitent cu aceasta, am accelerat şi timpul. Şi 
numai atunci a devenit clar că „plivitul” mecanic 
al straturilor karmice, abordarea chirurgicală a 
timpului şi spațiului sunt sortite  eşecului. 
Înseamnă că importantă este nu purificarea 
mecanică în trecut şi viitor (chiar prin pocăință), 
ci schimbarea caracterului şi concepţiei despre 
lume. 

Când am lucrat asupra timpului, ceasul mi-a 
rămas în urmă cu patru ore în decurs de numai 
cinci ore. Apoi am observat că prin încălcarea 
legilor supreme timpul se comprimă şi omul 
îmbătrâneşte mai repede. Cu cât sufletul este mai 
puternic ancorat în teluric, cu atât mai rapid se 
desfăşoară procesele temporale şi se accelerează 


îmbătrânirea. Am fost curios să desenez 


structurile legate de timp şi astfel am constatat că 
spirala orientată în sensul invers acelor de 
ceasornic semnifică ancorarea. Când am desenat 
structura armonizării fragmentelor de timp, am 
obţinut un desen ce amintea de templele budiste 
cu multiple acoperişuri. Este clar că arhitectura 
prin formele sale poate influenţa spaţiul şi timpul. 
Acum mă apropii de perioada când, pentru 
ajutorarea altora, pătrunderea mea în structurile 
lor spaţial-temporale devine indispensabilă. Ce 
şanse de supravieţuire au, deocamdată nu ştiu. 


Timpul mi-o va arăta. 


Alte lumi 


Adeseori am impact cu fapte care atestă 
existenţa vieţii de Apoi. Cunoştinţele mele au fost 
vizitate de rude decedate şi au fost prevenite în 
legătură cu ceea ce li se poate întâmpla în viitor. 
Am observat că ghicitul în cărţi şi cafea este de 
asemenea legat de lumea de dincolo. Când am 
învăţat să intru în contact cu sufletele morţilor, să 
le invoc, să obţin informaţii, aceste informaţii erau 
inexacte. După cum aveam să constat, există o 
limită a acestor informaţii. Dacă prezicerile despre 
prezent şi viitor puteau dăuna, era imposibil să 
obţin vreo informaţie. Mai târziu am văzut că în 
lumea de dincolo se află sufletele viitorilor copii. 
Ele ajung acolo înainte de concepţie. După 
moarte, sufletul omului ajunge, de asemenea, în 
lumea de dincolo, după care se poate întrupa din 
nou pe Pământ, dar la fel de bine poate trece şi în 
alte lumi. Cu cât e mai puţin asemănătoare 
structura unei alte lumi cu cea a lumii terestre, cu 


atât sunt mai mici şansele de supravieţuire ale 


omului care s-a născut pe Pământ, însă cu atât 
mai mare este potenţialul său spiritual. Înainte de 
concepţie, sufletul, de regulă, se întoarce în 
Lumea de Apoi, însă poate fi o tranziţie dintr-o 
lume opusă nouă. Atunci structurile 
informaţionale ale omului vin în această lume prin 
centrul astrului, în cazul de faţă al soarelui. 
Lumea de Apoi este un fel de verigă de legătură 
între lumea noastră şi lumea care i se opune. 
Multă vreme n-am putut înţelege de ce 
sufletele aflate în Lumea de Apoi pot vedea viitorul 
şi pot furniza informaţii. Mai târziu am înţeles că 
acolo realitatea este de o altă factură. Ea se 
situează pe un plan mult mai subtil şi acolo sunt 
alte forme ale conştiinţei. La nivelul subtil, 
trecutul, prezentul şi viitorul constituie un 
conglomerat unic. Universul a apărut iniţial ca o 
formă specială a câmpului în care trecutul şi 
viitorul erau un tot unitar, în care timpul şi spaţiul 
n-au fost diferenţiate. Straturile tot mai compacte 
ale câmpurilor care au apărut ulterior, conturarea 


spaţiului şi timpului, formațiunile discrete au făcut 


posibilă crearea structurilor materiale şi 
dezvoltarea ulterioară a timpului şi spaţiului. 
Dezvoltarea reprezintă o acumulare de potențial 
între diversitatea tot mai accentuată a formelor 
materiale ca rezultat al caracterului discret tot 
mai ridicat al spațiului şi timpului, pe de o parte, 
şi unitatea primordială, pe de altă parte. 

Pentru prima dată am văzut structura Lumii 
de Apoi atunci când am operat cu timpul. 
Observând că omul trăieşte în trei puncte 
temporale, m-am decis să-mi fac o reprezentare 
grafică a vieţii mele de Apoi. Am obţinut o figură 
ciudată: trei oameni identici ţinându-se de mâini. 
După decodare, mi-am dat seama că erau cele trei 
învelişuri temporale ale mele, corpul meu 
temporal. În Lumea de Apoi învelişurile temporale 
se contopesc. Acolo şi timpul şi spaţiul arată altfel. 

Datorită acestui fapt, de acolo se poate vedea 
ce se va întâmpla în viitorul apropiat. Dar, întrucât 
matriţele viitorului sunt multiple, cele care se 
găsesc în Lumea de Apoi pot da erori de prognoză. 


Următorul meu contact cu Lumea de Apoi s-a 


produs atunci când am obţinut informaţia potrivit 
căreia ataşamentul exagerat faţă de tot ce-i 
lumesc deformează structurile câmpurilor şi duce 
la îmbolnăviri. Am încercat să găsesc căile de 
blocare. Pe neaşteptate mi-a devenit clar că 
intensificarea contactului cu lumea de dincolo de 
mormânt blochează ataşamentul faţă de cele 
pământeşti şi concură la dezvoltarea structurilor 
spirituale. În acest moment am intrat în contact cu 
viitorii mei copii şi ei au început să-mi furnizeze 
informaţii. Impresiile erau ciudate. Primeam un 
puternic flux de informaţii, iar structurile 
câmpurilor erau solicitate la maximum pentru 
receptarea şi prelucrarea acestora, în timp ce 
conştiinţa nu era tulburată de nici măcar o singură 
undă. Când am încercat să transfer informaţia în 
conştiinţă, aceasta se obtura. Când am renunţat la 
aceste încercări, informaţia a început să-mi 
parvină din nou la nivelul subconştientului. 
Conştiinţa nu este pregătită să recepţioneze orice 
tip de informaţie; pentru ca ea să poată 


supravieţui, se conectează sistemul de apărare. 


Acest lucru m-a ajutat să înţeleg cultura Egiptului, 
să înţeleg de ce s-au cheltuit atâtea mijloace şi 
forţe în scopul asigurării vieţii de dincolo de 
mormânt. Acest lucru nu poate fi perceput în 
limitele unei logici obişnuite. Cultului morţilor i se 
acorda o pondere considerabil mai mare decât 
realităţii telurice şi, judecând după construcţiile 
colosale ale antichităţii, am început să înţeleg că 
edificiile pe Pământ trebuie să răspundă nu 
intereselor trupului, ci intereselor sufletului. Se 
pare că una din condiţiile primelor etape de 
dezvoltare a civilizaţiilor a constituit-o dezvoltarea 
formelor de contact cu lumea de dincolo de 
mormânt şi fixarea lor în simboluri materiale. 

Următorul contact cu Lumea de Apoi a fost 
pentru mine surprinzător. Cineva mi-a adus un 
macerat de ciuperci care avea un efect similar cu 
LSD. Omul care mi l-a dat mi-a atras atenţia: 
„După douăzeci de minute încep să se modifice 
culorile obiectelor, să se schimbe senzațiile fizice 
şi n-ai să fii capabil să vorbeşti articulat”. 


Modificările au survenit destul de repede. 


Unele simţuri au început să se atenueze, altele s- 
au acutizat. S-au atenuat acele trăiri emoţionale 
care erau în legătură cu trupul şi conştiinţa. S-au 
activizat şi cele subconştiente, legate de o altă 
realitate. Limba a început să se împleticească, iar 
corpul părea să-şi fi pierdut greutatea. Senzaţia 
era ca după îngurgitarea unui pahar de spirt. Însă, 
oricât ar părea de ciudat, capacităţile de 
diagnosticare n-au fost afectate. Am înţeles că 
diagnosticam în straturile fine ale câmpurilor. 
Deformările temporale ale conştiinţei nu numai că 
nu deranjau, ci, dimpotrivă, erau favorabile. 
Continuând să  schiţez activitatea propriilor 
structuri ale câmpurilor, am observat cu uimire că 
s-a intensificat brusc contactul cu Lumea de Apoi. 
E drept că acest contact era unilateral şi 
deformat. A doua zi, analizând situaţia, am ajuns 
la o concluzie foarte interesantă: plantele au un 
contact mai intens cu Lumea de Apoi decât 
animalele; deosebit de puternic el este exprimat la 
aşa-numiţii  halucinogeni. Consumul băuturilor 


euforizante sau fumatul diferitelor ierburi duce la 


deplasarea punctului de sprijin al conştiinţei legat 
de logica acestei lumi către logica unuia din 
straturile subconştientului Lumii de Apoi. Acest 
lucru dădea o nouă informaţie şi un impuls pentru 
dezvoltarea conştiinţei. Cu alte cuvinte, consumul 
halucinogenilor constituie una din sursele 
obţinerii de noi informaţii luate din subconştient, 
în acest caz, este blocat ataşamentul faţă de 
teluric prin demolarea structurilor logice, ceea ce 
are, în final, un efect curativ. 

În India antică se folosea o băutură, calificată 
în Vede drept Divină, numită somoli şi în care 
intra un macerat de burete pestriţ. Aceasta 
încetinea activitatea conştiinţei şi  activiza 
subconştientul. Practici asemănătoare erau 
folosite în artele marţiale. Activizarea structurilor 
spiritual-bioenergetice  extindea posibilitățile 
trupului. Utilizarea halucinogenilor avea loc în 
şcolile budiste legate de artele marţiale. Vechii 
vikingi beau înainte de luptă un decoct de bureţi 
pestriţi pentru a dobândi curaj pe câmpul de 


bătălie. 


Alcoolul, narcoticele, preparatele 
halucinogene demolează nu numai conştiinţa, ci şi 
trupul, apare obişnuinţa şi dependenţa de acestea. 
De aceea în planul tratamentului şi al cunoaşterii 
lumii ele au constituit doar impulsul pentru 
dezvoltarea unor tehnici: mai întâi deformaţiile, 
apoi oprirea conştiinţei pentru  activizarea 
structurilor câmpurilor legate de alte lumi. 

A fost evidenţiat un fapt interesant: omul 
reprezintă nu numai un animal, ci şi o plantă. 
Părul, unghiile, o parte a intestinului se conduc 
după legile lumii vegetale. De aceea după moarte 
continuă creşterea părului şi a unghiilor. Dacă 
omul se ataşează profund de teluric şi 
agresivitatea trece la nivelurile fine, atunci îi 
poate cădea părul şi acest fapt va bloca 


pătrunderea agresivităţii în Lumea de Apoi. 


Am consultat odată o tânără fată căreia a 
început să-i cadă foarte mult părul. Mai întâi am 
descoperit un puternic program de distrugere a 


propriilor copii, după care am descifrat ceea ce 


stătea la baza acestui program: ea punea 
activitatea profesională şi cariera mai presus de 
naşterea copiilor. Acelaşi lucru s-a întâmplat şi în 
vieţile anterioare. Căderea părului bloca 
pătrunderea programului în Lumea de Apoi pentru 
ca el să nu facă rău copiilor. 

Un moment interesant: am înţeles de ce toate 
vrăjitoarele erau reprezentate cu părul despletit. 
Părul are legătură cu vrăjitoria. Dacă dorinţa 
omului pătrunde în straturile fine şi ajunge la 
lumea de dincolo de mormânt, probabilitatea 
realizării acestei dorinţe creşte de câteva ori. 
Când omul, exprimându-şi dorinţele, îşi netezeşte 
părul se observă acelaşi efect. Am înţeles de ce 
femeile trebuie să aibă capul acoperit în biserică. 
Părul femeii măreşte posibilitatea realizării 
dorințelor pământeşti, perturbă bioenergia şi 
stânjeneşte conectarea spirituală deoarece 
diapazonul ritualului creştin presupune nu numai 
Lumea de Apoi, ci şi structuri spirituale mult mai 
fine. Contactul cu Lumea de Apoi ajută la ridicarea 


nivelului aptitudinilor şi dexterităţilor. Tot ceea ce 


noi numim magism şi ocultism este legat, de cele 
mai multe ori, de acest nivel. 

Acum putem înţelege de ce Apostolul Pavel i- 
a luat unei femei darul prezicerii pentru că 
aceasta spunea că el este Dumnezeu. Nivelul 
contactului Apostolului era considerabil mai sus 
faţă de nivelul ei. Întrerupându-i contactul cu 
lumea cealaltă, el i-a anihilat capacităţile. De ce a 
făcut-o? Când omul comunică o informaţie şi o 
toarnă în structurile logicii, acest lucru se 
întâmplă în cadrul unui anumit strat emoțional- 
spiritual. Mai pe înţeles: iniţial percepem lumea 
prin intermediul trăirilor emoţionale, al simţurilor 
şi abia după aceea cu ajutorul gândirii. Înseamnă 
că la baza structurilor cognitiv-filosofice stau 
structurile spiritual-emoţionale. Ele se nasc în 
urma interacțiunii structurilor câmpurilor noastre 
cu diferitele straturi ale realităţii. Prin structura 
sa, lumea de dincolo de mormânt este mai 
apropiată de cea pământească. Există alte lumi şi 
realităţi unde spiritul predomină asupra 


materialului. Intensificarea contactului cu Lumea 


de Apoi a generat idolatria. Contactul cu alte 
straturi, mult mai  spiritualizate, a generat 
creştinismul. Viabilitatea şi perspectivele fiecărei 
religii au fost determinate de atingerea nivelurilor 
spirituale superioare. Cu cât este mai mare 
numărul altor lumi şi Universuri, cu atât mai 
ridicat trebuie să fie nivelul spiritualităţii care le 


uneşte. 


Am ajuns la interacţiunea cu alte lumi în 
regim terapeutic. O pacientă prezenta agresivitate 
faţă de alte entităţi şi acest lucru era în legătură 
cu nişte practici magice din vieţile trecute. Mi-am 
frământat mintea o săptămână încheiată 
încercând să desluşesc despre ce fel de entităţi 
este vorba. În cele din urmă am ajuns la concluzia 
că era vorba de alte lumi. Am încercat să le 
desenez pentru a vedea cum arată ele, însă nu 
reuşeam. În limitele logicii terestre acest lucru era 
imposibil. Atunci am renunţat la logică şi am 
început să recepţionez informaţiile în tot felul de 


simboluri, conştient de faptul că acestea nu pot fi 


reprezentate în mod nemijlocit. Anumite informaţii 
nici măcar nu puteau fi reprezentate pe hârtie, 
însă câte ceva am reuşit să fixez şi imaginea a 
început să se clarifice. S-a dovedit că Universul 
are o structură de fagure constituită din treizeci şi 
trei de lumi unite în grupuri şi fiecare om, mai 
precis dublura lui din planul fin, este prezent în 
fiecare lume, având însă o altă înfăţişare şi un alt 
tip de conştiinţă. M-am uitat să văd cum arăt într- 
una din lumile cele mai apropiate. A fost foarte 
amuzant: un amiboid ciudat cu nişte formaţiuni 
curioase în interior. 

Am scris mai devreme despre alte lumi, 
despre înrâurirea lor asupra noastră, despre 
faptul că la nivelul fin noi interacţionăm de 
asemenea cu ele, provocându-le rău sau bine în 
funcţie de perfecțiunea gândurilor noastre. 
Primind informații despre structura altor lumi, 
despre locuitorii acestora, nu bănuiam că mă voi 
lovi de această problemă la un nivel mult mai 


serios. 


Mi-a picat odată în faţa ochilor o revistă cu 
nişte fotografii ale unor cercuri ciudate care apar 
noaptea sau dimineaţa în zori pe câmpiile din 
Anglia. Fotografiile mi-au captat interesul. Am 
raţionat în felul următor: dacă aceste cercuri au 
fost trasate de cineva, înseamnă că s-a urmărit un 
Scop bine determinat de influențare 
informaţională asupra oamenilor. Trebuia 
descifrat modul în care ele îşi exercită influenţa 
asupra omului care le priveşte o bucată de vreme. 
Verific influenţa asupra parametrilor de bază, 
asupra structurii generale a biocâmpului, în 
sistemul dublurilor, asupra câmpului 
informaţional. Şi dintr-odată mi se relevă o 
imagine surprinzătoare. Cercurile exercită o 
influenţă pozitivă asupra oricărui om care le 


priveşte. 


Scurta digresiune 


Cu câtva timp în urmă, Când eu şi asistenta 
mea adunam material privind purificarea karmei, 
aveam mereu impact cu o entitate de o mare 
importanță a cărei nerespectare era pedepsită 
extrem de aspru. Eu încă nu ştiam ce fel de 
entitate era aceea. După eforturi de zile întregi am 
reuşit să dezleg enigma: era vorba de omenire în 
viitor. Am constatat că energetica omenirii 
viitoare la nivelul fin se deosebeşte radical de 
energetica noastră. Am verificat ce parametri îi 
sunt necesari omului de azi pentru a fi pregătit să 
intre în noua stare. Problema e că matriţa omenirii 
viitoare este deja formată şi una din cauzele 
multor boli este neconcordanta parametrilor 
bioenergetici ai omului contemporan cu această 
matrită. Toți acei la care parametrii vor fi mai jos 
de un anumit nivel, se vor corija prin intermediul 
bolii, iar în caz de nereusită, vor fi înlăturați prin 
moarte. 


Iată principalii patru parametri care trebuie 


să aibă valori maxime: spiritualizarea, capacitatea 
de a iubi, psihicul sănătos şi nivel minim al 
agresivităţii subconştiente. În plus, există doi 
parametri suplimentari - sufletul şi 


comportamentul. 


Când am verificat cum îl influenţează pe om 
desenele de pe câmpurile din Anglia, am observat 
o puternică acţiune benefică asupra structurilor 
fine ale biocâmpului. 

Trebuia găsit şi autorul acestor desene. Mi se 
părea că era vorba de extratereştri, deşi niciun 
OZN n-a fost semnalat în zonă. Mecanismul 
apariţiei cercurilor era neclar: ce nevoie aveau 
extratereştrii, care s-au familiarizat destul de bine 
cu oceanul aerian, să deseneze nişte cercuri? 

Am închis karma, am pătruns la nivelul fin al 
câmpului şi am început să investighez cauza 
apariţiei cercurilor. Aici mă aştepta o nouă 
surpriză. Era vorba de alte lumi. Punând la 
contribuţie câmpul informaţional, am înţeles 


despre ce era vorba. Lumile vecine pot comunica 


între ele numai la un nivel informaţional foarte fin. 
Transmiterea informaţiei se realizează printr-un 
punct, întrucât informaţia este o realitate spațial- 
temporală redusă la un punct. La un anumit nivel 
al densităţii timpul şi spaţiul dispar, rămânând 
informaţia care, în contact cu câmpul 
informaţional al Universului, se materializează, 
convertindu-se în timp şi spaţiu. Cu fiecare nou 
ciclu densitatea informaţiei creşte, cu alte cuvinte 
contactul cu Divinitatea se intensifică. Totul creşte 
dintr-un grăunte. 

Contactul energetic va străpunge învelişul 
dintre lumi putând duce la distrugerea acestora. 
Gândirea noastră acum seamănă cu o tumoare 
canceroasă care creşte şi dăunează tuturor 
lumilor învecinate. Cu toate acestea, tumoarea nu 
poate fi extirpată pentru că ea a provocat 
metastaze, adică, dacă va dispărea civilizaţia de 
pe Pământ, acest lucru nu va duce în niciun fel la 
îndreptarea răului provocat altor lumi de către 
ignoranţa omenirii, fiindcă structurile câmpurilor 


noastre sunt indestructibile. 


De aceea, salvarea noastră spirituală este în 
interesul tuturor civilizaţiilor lumii noastre şi al 
altor lumi. În ce mod ne poate influenţa civilizaţia 
unei alte lumi? Numai la nivel informaţional. Însă 
influențarea doar a subconştientului nostru este 
prea puţină, ar trebui să existe şi o manifestare de 
ordin material pentru ca să se producă şi 
modificarea conştiinţei omului. Această problemă 
a fost rezolvată foarte elegant. Omul este un 
sistem în care nivelurile informaţionale fine se 
transformă rapid în niveluri energetice, iar apoi în 
cele fizice „adică ideea devine materie. Am amintit 
deja despre modul cum straturile informaţionale 
coboară la nivelul informaţional după care se 
materializează în corpul fizic. 

De acest fapt au profitat reprezentanţii altor 
lumi. De la patru la cinci dimineaţa are loc la om o 
puternică activizare a structurilor subconştiente, 
când subconştientul profund se ridică la straturile 
superficiale. În zona cercului de la ora trei 
noaptea începe o emisie activă de informaţie a 


nivelului fin cu programe determinate către 


subconştientul câtorva zeci de mii de oameni. Ei 
materializează această informație la nivel 
energetic şi subconştientul, intensificat de câteva 
zeci de mii de oameni, se focalizează într-un punct 
situat la aproximativ două sute de metri sub 
pământ, sub acel loc unde trebuie să apără cercul. 
Am stabilit deci că acest lucru manifestă o 
puternică acţiune benefică. Rămânea de rezolvat o 
altă problemă: de ce a fost aleasă această formă şi 
ce anume a determinat configuraţia desenelor. De 
câte ori m-aş fi uitat la nivelul informaţional fin 
pentru a vedea cum arată reprezentanţii altor 
lumi, de fiecare dată eram cuprins de îndoieli, căci 
aveau o înfăţişare cumplit de absurdă. Atunci m-a 
străfulgerat un gând: „Eu îi văd la nivelul 
informaţional fin. Oare la nivelul brut, la care 
funcţionează organele noastre de percepţie, ei nu 
arată altfel? Când am trecut la primul strat 
superficial al conştiinţei (am constatat că eu 
lucrez în special la nivelul al nouălea al 
conştiinţei) toate s-au aşezat la locurile lor. 


La exterior reprezentanţii altor lumi seamănă 


cu noi. Am luat hotărârea de a verifica aceasta 
ipoteză prin intermediul cercurilor şi de a 
determina aspectul desenelor la nivelul primului 
strat al conştiinţei lor, întrucât, judecând după 
toate aparențele, ele au fost teleportate la nivelul 
al optulea al conştiinţei. 

Totul a devenit destul de simplu. Unirea a 
două cercuri reprezintă unirea a două civilizaţii, 
cercul mare reprezintă o altă lume, iar cel mic 
lumea noastră. Toate desenele au fost trimise cu 
urarea de iubire şi unitate. Era nu doar o simplă 
încercare de a stabili cu noi nişte contacte 
prieteneşti, dar şi de a ne ajuta să supravieţuim 
prin blocarea celor mai periculoase programe. 

Desenez linia pe care sunt figurate cele două 
cercuri. În jurul unuia dintre ele, al celui mare, 
există un inel. Între ele, lateral faţă de linia 
dreaptă, sunt patru mici segmente cu o lungime 
egală. Aceasta în percepţia noastră. Poate oare 
acest lucru arăta altfel în percepţia acelei lumi? 
Am împărţit foaia în două şi desenez în partea 


dreaptă această informaţie aşa cum este văzută 


prin ochii lor la primul nivel al conştiinţei. În 
partea stângă se configurează un om primitiv cu 
mâinile ridicate în sus, cu câteva fire de păr pe 
cap, cu ochii ca două puncte. Faţa ocupă aproape 
tot capul, gura este până la urechi, omul zâmbeşte 
vesel. Aşa arătăm noi, pământenii. 

Lipită de el se distinge încă o figură. Este mai 
mare, iar mâinile nu sunt ridicate în sus ca la noi, 
ci îndepărtate în lături. Acest om îi transmite celui 
dintâi o structură armonioasă sub forma unei flori, 
simbolul dezvoltării şi al fertilităţii. Capul său este 
imens. Cea mai mare parte a capului o formează 
fruntea. Nasul şi gura sunt minuscule, un ochi 
este un oval mare, iar celălalt arată straniu, cu un 
fel de structură celulară. Acest lucru este probabil 


în legătură cu nişte supercapacităţi. 


De ce nu ne-au trimis dintr-odată o 
informaţie pe care noi am fi putut-o descifra? 
Judecând după toate aparențele, contactul dintre 
lumi este posibil numai la un anumit nivel, în 


stratul informaţional foarte fin. Trecând prin acest 


strat, informaţia primară se modifică şi are un cu 
totul alt aspect. În percepţia lor, noi, casele 
noastre şi Pământul, arătăm altfel decât ne vedem 
noi înşine. 

Nu este exclus ca forma cercurilor să fi fost 
determinată de particularităţile câmpului 
informaţional de legătură. 

Este foarte periculos să dai buzna în alte 
lumi. Acest lucru l-am înţeles chiar de la început 
când, fără să-mi controlez structurile câmpurilor, 
fără să mă pregătesc cum se cuvine, m-am decis 
să stabilesc un contact cu ei. Am raţionat astfel: 
întrucât am reuşit să obţin informaţii în legătură 
cu o altă lume, înseamnă că o anumită formă de 
contact există deja. De aceea se poate intensifica 
acest contact pentru a le transmite nişte 
informaţii despre noi. Mi-am imaginat că trec din 
lumea noastră în lumea lor şi că le dau un mesaj 
similar. 

Întrucât actionam nu printr-un contact cu o 
persoană anume, ci în mod nemijlocit, am 


declanşat, fără voie, nivelul energetic. Aparent, 


nimic nu se întâmplase. Am fost captivat de modul 
cum decurgea contactul şi am început să reprezint 
grafic întregul proces. Lumile sunt despărțite între 
ele printr-un fel de membrană spaţial-temporală şi 
am văzut că dublura mea,  străpungând 
membrana, a migrat într-o altă lume. Acolo ea era 
prezentă într-un fel de stare larvară şi în jurul ei 
au început să roiască nişte entităţi. Eram curios 
cum se va comporta membrana străpunsă. Pe ea a 
apărut imediat semnul unei închideri totale. 
Numai atunci am înţeles că imixtiunea mea poate 
fi periculoasă atât pentru lumea noastră, cât şi 
pentru cealaltă lume. În încăperea în care lucram 
eram numai două persoane. Deodată, la câţiva 
metri de noi, spaţiul a început să se modifice şi să 
se lumineze. Deosebit de bine putea fi observată 
această iradiere dintr-o perspectivă laterală. M-a 
apucat o durere de cap specifică, semn că puteam 
obţine informaţia sub formă de text. S-a declanşat 
o scrisoare automată. Vreau să reproduc aici 
întregul mesaj, întrucât acest lucru va ajuta la 


înţelegerea întregii complexităţi a situaţiei. 


„Spune-le oamenilor: ei sunt slabi pentru a 
pătrunde în Cosmos. Dacă vor penetra în lumile 
fine, vor începe să le moară copiii, adică vor muri 
corpurile - câmpuri fine. Tu lucrezi bine prin 
intermediul soarelui. Tu vei cerceta cu succes 
ceea ce, într-un fel sau altul, se va întâmpla. Cât 
de curând. Transmite neapărat informaţia în 
legătură cu contactul. Dacă acest lucru se va 
întâmpla, să te aştepţi la ce-i mai rău. 

În curând vei primi o mare sumă de bani. 
Foloseşte-o pentru crearea unei şcoli pentru 
studierea structurilor câmpurilor. 

Dacă vei penetra din nou în lumea noastră, 
ține minte: deocamdată tu nu poți face ceea ce 
facem noi fără să vrem. Pregăteşte-te să înfrunți 
mari dificultăţi în viața personală. Te va părăsi 
fiica favorită. Va muri. Nu depinde nimic de tine. 
Îți vei dori moartea pentru că îţi vei pierde 
potența. Acestea se vor întâmpla curând. 
Aşteaptă. Tatăl”. 


Prin urmare, în viitorul apropiat mă paşte 
moartea, pe mine şi pe cei apropiaţi şi, pe 
deasupra, distrugerea câmpului în zona primei 
chakre. Am înţeles că în timpul contactului am 
provocat un rău şi că s-au declanşat programele 
de blocare. În cazul încălcării legilor este 
străpunsă mai întâi prima chakră, răspunzătoare 
de multiplicarea şi propagarea informaţiei. Mi-a 
trebuit mult timp pentru a înţelege ceea ce s-a 
întâmplat: 

— în primul rând nu m-am pregătit pentru 
acest contact şi nu am verificat gradul de puritate 
al karmei mele; 

— în al doilea rând am iniţiat contactul 
conectând energia planului brut, ceea ce, 
judecând după toate aparențele, a constituit o 
încălcare a legilor. 

Lumile nu pot contacta forme, contactul lor 
se poate realiza numai într-un plan foarte fin prin 
intermediul conţinutului. Blocarea acestei 
încălcări are loc la nivelele cele mai fine, adică la 


acele nivele care sunt responsabile de înmulţire şi 


de viaţa viitorilor copii. 

Când mi-am privit câmpul la nivelul fin, mi- 
am văzut propria moarte şi moartea urmaşilor mei 
în următoarele douăsprezece vieţi. Cu alte 
cuvinte, la nivelul fin mi-am distrus descendenţii, 
ca şi pe mine de altfel. Îmi rămânea o singură 
scăpare: pocăinţa şi purificarea karmei. Trebuiau 
eliminate toate programele care au dus la 
traumatizarea celeilalte lumi şi, de asemenea, 
motivele care m-au determinat să încalc legile. 

Timp de aproape o oră am încercat să-mi 
stabilizez câmpul propriu şi pe cel al fiicei. Încetul 
cu încetul lucrurile au început să reintre în 
normal. Metoda care permite transformarea morţii 
în viaţă m-a salvat şi de această dată. Monada 
mea, care se găsea în două lumi, a început să se 
fixeze mai întâi în şapte, apoi în toate cele treizeci 
şi trei de lumi ale Universului nostru. Apoi, la o 
nouă purificare a karmei, am fost nevoit să intru în 
al doilea Univers, după aceea în cel de-al treilea, 
în care sunt incluse primele două Universuri. 


Deocamdată îmi este greu să dau vreo explicaţie 


în acest sens, pentru că informaţia parvine în 
procesul purificării karmei şi este determinată 
anume de această direcţie. Lucrând în regim de 
purificare a karmei sunt apărat. Orice manifestare 
de curiozitate poate duce la scăparea situaţiei de 
sub control. În acest caz şansele de supravieţuire 


ar fi fost foarte puţine. 


Tema altor lumi nu m-a părăsit în decursul 
mai multor zile. Reuşind să stabilizez situaţia după 
contact, am ieşit să mă plimb pe stradă. După o 
jumătate de oră, am început să simt dureri în tot 
corpul, de parcă m-ar fi înţepat cineva cu 
andrelele. Am înţeles că blocarea are loc numai la 
nivelurile fine şi încă mult mai rapid decât m-aş fi 
aşteptat. Nu exclud posibilitatea ca informaţia din 
text să fi fost atât de categorică pentru a mă 
determina să-mi mobilizez toate forţele, pentru a 
înţelege gravitatea a tot ceea ce se întâmplase. 
Câteva zile la rând am acţionat pentru anihilarea 
violării altor lumi. În schimb, orizontul 


informaţional s-a mărit considerabil. Astfel de 


situaţii fatale contribuie de minune la ridicarea 
nivelului. Eu am avut destule asemenea situaţii 
când am studiat structurile câmpurilor. De aceea 
orice situaţie-limită o percep acum ca pe ceva 
normal într-un regim de lucru cu o complexitate 


ridicată. 


După doi ani de la evenimentele descrise, m- 
am convins că informaţia în legătură cu 
problemele mele personale fusese deformată, 
exagerată de câteva ori în aspectul ei negativ. În 
acest mod eu am fost obligat să lucrez cu mine 
însumi. Cu cât viaţa îl pune pe om într-o situaţie 
mai complicată, cu atât este mai puternică 
atracţia sa pentru Dumnezeu prin intermediul 
rugăciunii. 

Aş vrea să mai supun atenţiei dumneavoastră 
încă un detaliu interesant. Atunci când am înţeles 
că la fiecare nivel informaţional un obiect arată 
altfel, am hotărât să iau un măr şi să văd cum 
apare el la diferite niveluri. La primul nivel mărul 


apare cu o frunză prinsă de peduncul; la al doilea 


strat al conştiinţei frunza este separată de măr; la 
al treilea nivel mărul apare în secţiune, fiind 
vizibilă caseta seminală; la al patrulea strat mărul 
seamănă cu un desen tehnic, pus între paranteze 
în care se află structura Divinului compusă din 
patru petale, semnul perpetuării speciei. În 
exteriorul parantezelor este un patrulater împărţit 
în două, iar lângă el structura distrugerii şi aşa 
mai departe. 

Am înţeles că, pe măsura ascensiunii în 
straturile tot mai fine, informaţia devine tot mai 
generalizată, iar forma exterioară lipseşte cu 
desăvârşire, pentru că ea nu mai are nicio 
semnificaţie. 

Ajungând la nivelul al optulea, n-am mai 
putut culege informaţia, deşi ea exista, însă, 
probabil, ieşea din cadrul competenţei mele. 

Când lucram cu structurile mărului, eram 
trei persoane în jurul unei mese. După ce am făcut 
desenul, am pus foaia într-o parte şi în acel 
moment una din persoanele prezente a vrut s-o 


atingă cu pixul, însă a fost oprită la timp. Am 


analizat ce s-ar fi putut întâmpla dacă persoana 
respectivă ar fi desenat ceva pe foaie. Deformaţii 
puternice în zona capului, ficatului şi a-primei 
chakre. După cinci zile, situaţia putea duce la 
deces. Era atacat subconştientul meu. Informaţia 
transpusă pe hârtie mai acţiona încă şi, atât 
contactul cu subconştientul meu, cât şi atingerea 
foii de către un om cu karma neînchisă, puteau 
avea un sfârşit tragic pentru cel care risca să facă 
aşa ceva. 

Un asemenea contact durează aproximativ 24 
de ore, după care se închide şi foaia poate fi 
atinsă. Era un nou pas în cercetarea structurilor 
subconştientului, înainte ştiam că nu orice 
informaţie primită poate fi văzută şi de alţii. De 
aceea, în timpul contactului meu cu sursele de 
informaţie, un om neavizat, intrând acolo prin 
intermediul câmpului meu, ar fi putut avea mari 
neplăceri. Ca orice altă temă serioasă, contactul 
cu alte lumi, deocamdată, rămâne închis. Acesta 


este un semn că el este departe de perfecţiune. 


Contactorii 


Orice om, indiferent de capacităţile sale, este 
un contactor şi, la rândul său, parte a ceva măreț. 
Totul depinde doar de nivelul contactului. Când 
acesta din urmă este cu un ordin mai sus faţă de 
toţi ceilalți, omul este numit contactor sau 
clarvăzător sau mediu. Cercetam odată numărul 
nivelurilor conştiinţei, dorind să aflu la al câtelea 
nivel ne situăm noi. Plantele sunt la nivelul al 
doilea, animalele la al treilea - al patrulea, omul la 
al şaselea. Primatele, de pildă, se situează la al 
treilea, al patrulea, al cincilea. Dacă am reuşit să 
evaluez corect informaţia, posibilităţile noastre 
presupun şaptezeci şi cinci de niveluri, însă, 
judecând după toate aparențele, aceste 
corespondențe sunt flotante, instabile. 

De regulă, prezicerea detaliată a 
evenimentelor are loc în cazul contactului cu 
lumea de dincolo de mormânt. La început am 
privit acest lucru ca pe o glumă. Însă atunci, când 


mi s-au prezis cu precizie nişte evenimente, am 


înţeles că mecanismul premoniţiei există într- 
adevăr. Ne distram rotind o farfurie şi mi-a fost 
prezisă nu numai naşterea unui fiu, dar şi 
termenul exact, lucru care m-a uimit peste 
măsură. Mai târziu, dedicându-mă cercetărilor, am 
aflat că lumea de dincolo de mormânt este cea mai 
apropiată de noi şi că în contact cu ea putem să 
obţinem informaţii detaliate, să vizualizăm, cu alte 
cuvinte, planul tactic, însă cu o mare marjă de 
eroare în ceea ce priveşte ansamblul. 

Dezvoltarea capacităţilor informaţionale şi 
bioenergetice este legată de acest nivel. 

Vizualizarea unui ordin superior reprezintă 
deja un contact cu alte lumi, nu la nivelul unor 
ghicitoare sau al unor prevestitori, ci al unor 
oameni avansați în planul spiritual. Dacă există 
contactul cu alte Universuri, atunci el se 
realizează la nivel de proroci şi mesii. Există însă 
şi nivelul contactului nemijlocit cu Divinitatea. 
După câte înţeleg eu, omul care are contact cu 
Divinitatea nu întotdeauna se poate realiza la un 


nivel exterior. La nivelurile fine însă influenţa sa 


este întotdeauna considerabilă. Dacă rezultatele 
contactului cu Lumea de Apoi omul le poate 
concretiza în una-două vieţi, pentru concretizarea 
contactului cu Divinitatea pot fi necesare câteva 
zeci de vieţi. Talentul se formează nu într-o 
singură viaţă şi de aceea, când vedem un om de 
excepţie, vedem doar concretizarea a ceea ce ela 
acumulat în celelalte vieţi. Pentru acumularea 
potenţialului spiritual el a trebuit să treacă printr- 
o sărăcie deplină fără a cădea pradă deznădejdii, 
să suporte cele mai grele lovituri ale sorții care ar 
fi putut frânge pe oricine altcineva, dar el a 
supravieţuit, deoarece şi-a căutat punctul de 
sprijin nu în trup, ci în suflet. Evenimentele care 
au loc îl vor determina să pună la îndoială logica şi 
echitatea lumii înconjurătoare şi, pentru a-şi 
păstra potenţialul, el trebuie să tindă neabătut 
către Dumnezeu. Apoi omului i se dau un handicap 
fizic, suferinţe şi boli, dar acestea vor mări dorinţa 
sa de a acumula spiritualitate şi nu capital 
material. În viaţa următoare i se dă posibilitatea 


de a progresa, de a se simţi mult mai capabil 


decât alţii, dar imediat i se trimite moartea pentru 
ca sentimentul de superioritate faţă de ceilalţi să 
fie asociat cu moartea. În felul acesta, puţin câte 
puţin, va fi mărită amplitudinea, dăruindu-i-se tot 
mai multe facilităţi şi fericire pământească, după 
care totul se va surpa pentru ca omul, încetul cu 
încetul, să comute centrul de sprijin şi scopul 
vieţii pe unicul lucru care nu se demolează - 
iubirea faţă de Dumnezeu. De îndată ce vor 
dispărea şi ultimele urme ale legăturii sufletului 
faţă de Pământ, el va fi pregătit ca în viaţa viitoare 
să primească orice informaţie, lucru care nu-i va 
dăuna sufletului. Sentimentul propriei 
superiorităţi, ascendentul asupra altora va fi 


întotdeauna iluzoriu pentru el. 


Odată mi s-au adresat părinţii unui băieţel 
mort. 

— Pe fiul nostru l-a călcat o maşină şi a 
murit. Băiatul a fost foarte iubitor şi deştept. Nu 
putem nicicum să înţelegem de ce a trebuit să i se 


întâmple tocmai lui această nenorocire. L-am 


fotografiat în sicriu, în timpul înmormântării şi, 
când am developat filmul, mi s-a părut ca o floare. 
Cineva ne-a spus că este în legătură cu O.Z.N.- 
urile. 

Le-am explicat părinţilor: 

— A fost un semn că moartea n-a fost deloc 
întâmplătoare şi că ea are un sens constructiv. 
Judecând după diagnostic, băiatul este într-adevăr 
în legătură cu extratereştrii, adică un contactor 
înnăscut, însă sufletul său s-a ancorat mult prea 
puternic în înţelepciune. Poţi să-ţi faci un idol din 
bani şi să-ţi întinezi sufletul; poţi să-ţi faci un idol 
din omul iubit, dar poţi face idol şi din sursa de 
informare. Şi atunci informaţia pe care o vei da 
oamenilor va fi pătrunsă de trufie şi va deveni 
periculoasă. 

— Dar ce a făcut el atât de rău în vieţile 
anterioare dacă a fost blocat nu prin boală, ci 
direct prin moarte? a întrebat mama. 

Cercetez vieţile trecute şi nu văd acolo 
motivul morţii. El era în viitor. 


— În viaţa viitoare fiul dumneavoastră se va 


naşte în Tibet şi va deveni un contactor de înaltă 
clasă, dar, pentru acest lucru, el nu trebuie să se 
agaţe de înţelepciune şi trufie. Importanţa misiunii 
sale în viitor este atât de mare, încât jumătăţile de 
măsură în această viaţă nu i se potriveau. Prin 
regretele, prin sentimentele dumneavoastră de 
frustrare, prin lipsa dorinţei de a trăi puteţi să-i 
faceţi un rău sufletului său şi de aceea cei care vor 
lucra cu el în viaţa viitoare vă trimit semnul să 
suportaţi cu stoicism această lovitură pentru a nu- 


i întina sufletul. 


În discuţiile mele cu contactorii m-am 
convins că printre ei există oameni cu tulburări 
psihice sau dimpotrivă, cu capul limpede, dar cu 
porniri  aventuriere.  Activizarea structurilor 
câmpului măreşte contactele cu lumea de dincolo 
şi omului i se pare că el comunică direct cu nişte 
entităţi superioare considerându-se aproape un 
mesia, în timp ce informaţiile i le furnizează 
propria sosie sau sufletul cuiva. Îmi amintesc cum 


doi contactori, odată, îmi dădeau concomitent 


informaţii. Acestea nu numai că nu coincideau, dar 
îmi provocau chiar râsul. Era foarte interesant de 
urmărit însăşi dinamica derulării contactului. 
Încetul cu încetul au început să apară unele 
indicaţii, ordine. Le-am spus că plec pentru o 
săptămână în Polonia, deşi în fapt nu aveam 
această intenţie. Mai târziu ei mi-au spus ce 
greşeli am săvârşit în timpul călătoriei. 

Acest fapt i l-am povestit unei paciente în 
timpul  consultaţiei, când a venit vorba de 
contactori. 

— Nu există contactori care să obţină o 
informaţie absolut pură, deoarece psihicul lor n-ar 
suporta aşa ceva. Ei s-ar putea agăța de ea într- 
atât de puternic, încât orgoliul lor şi mai ales 
orgoliul copiilor lor ar putea creşte de câteva ori. 
Copiii n-au şanse de supravieţuire, de aceea un 
contactor de înaltă clasă ori nu are copii, ori ei îi 
mor. Salvarea contactorului stă în structura de 
„sandviş” a informaţiei: un strat pur, un strat fals. 
Acest lucru trebuie receptat în mod corect. Orice 


informaţie trebuie preluată critic, adică să crezi şi 


în acelaşi timp să nu crezi. 

După o clipă de gândire femeia mă întreabă: 

— Dumneavoastră ce fel de informaţii 
primiţi? Care este proporţia de „impuritate”? 

— Consider că şi în informaţiile mele există 
„impurităţi”, i-am răspuns eu. După câteva 
secunde femeia mi-a spus alarmată: 

— Nu-mi mai simt mâna dreaptă. 

Cercetez cauza. Este în legătură cu mine: are 
loc negarea Divinului. 

— Cer iertare, dar trebuie să vă spun că în 
principal informaţiile mele sunt pure. 

— Ştiţi, mâna a început să mi se supună. 
Femeia a zâmbit. 

Voi evoca un caz de comunicare cu contactori 
de nivel destul de înalt. După apariţia primei cărţi, 
cunoscuţii au început să-mi comunice că circulă 
zvonuri de tipul „«Lazarev s-a întunecat», 
contactează Fiinţe «sordide», cartea lui omoară 
oameni”. Mi s-a făcut silă. 

În parte aveau dreptate. Explozia de interes 


faţă de mine la nivelul fin m-a strivit la pământ, 


mi-a mărit orgoliul şi m-a făcut să mă agăţ de 
capacităţi şi înţelepciune, în timp ce eu abia 
începeam să mă orientez în aceste noţiuni. În acel 
moment au venit la mine doi, soţ şi soţie, şi mi-au 
spus că ei contactează alte civilizaţii. Li s-a permis 
să se întâlnească cu mine. Mai mult, le-a fost 
transmis faptul ca informaţiile conţinute în prima 
mea carte sunt veridice. Ei mi-au relatat cum a 
început acest contact. 

Tânărul avea două facultăţi, era directorul 
unei firme comerciale, adică un om cu o gândire 
sănătoasă. Odată, când se afla acasă, în faţa lui au 
început să se materializeze nişte foi de hârtie şi să 
cadă pe masă. Sub ochii lui foile se acopereau cu 
un text ciudat, iar o voce nevăzută traducea 
instantaneu. Au urmat indicaţiile: „Renunţă la 
postul bănos, ocupă-te numai de tine, renunţă la 
alcool şi sex. Fiica să lase învăţătura”. 

— Am acasă câteva teancuri de hârtie în care 
ei îmi dau informaţii, dar îmi interzic să le arăt 
cuiva, chiar şi dumneavoastră. Sunt un om în toată 


firea şi aş fi vrut să aflu dacă fac bine supunându- 


mă lor. 

Cercetez structurile câmpurilor sale. 

— Nu vă pot spune cu precizie cine lucrează 
cu dumneavoastră, însă lucrează cu mult 
profesionalism. Alcoolul şi sexul atrag puternic 
spre pământ, din care cauză recepţionarea 
informaţiei devine mult mai dificilă. Concomitent 
se manifestă creşterea ataşamentului faţă de 
capacităţile dumneavoastră şi faţă de 
înţelepciune. Salvarea poate veni doar prin 
anihilarea trufiei dumneavoastră, fapt pentru care 
pentru o bună bucată de timp vi s-a interzis să 
lucraţi, iar fetei să-şi facă studiile. Acum vă este 
permis să fiţi directorul unei mari firme deoarece 
ei privesc în viitor: veţi avea ocazia să lucraţi într- 
un regim crucial pentru salvarea omenirii. 

— Este adevărat că ei sunt din constelația 
Câinelui Mare? mă întreabă contactorul. 

— Dacă omul se va întrupa întotdeauna 
numai pe Pământ, acest lucru va fi periculos 
pentru structurile sale spirituale superioare. De 


aceea el se întrupează periodic pe o altă planetă 


care se găseşte de cealaltă parte a Galaxiei, cu o 
civilizaţie asemănătoare civilizaţiei noastre. Mai 
mult, există civilizaţii - intermediari care se 
găsesc între noi şi acea planetă. Anume aceşti 
intermediari sunt cei care ne vizitează cel mai des. 
Periodic, omul se naşte în alte lumi şi în alte 
Universuri pentru a distruge stereotipurile şi a 
activiza contactul cu Divinitatea. Ce alte forme de 
cooperare aţi mai avut? 

— Când nu lucram şi n-aveam ce mânca, ne- 
am întors odată acasă şi am găsit masa încărcată 
de mâncare, era chiar şi un castron cu cartofi 
fierbinţi. Şi după aceea am mai primit mâncare ce 


venea de nu se ştie unde. 


Comunicarea mea cu aceşti contactori a 
continuat o săptămână. Au început să-mi dea 
târcoale gânduri ca „La prima carte «am săpat» 
atât de mult că aproape era să-mi dau duhul din 
cauza extenuării, iar pe cea de-a doua abia am 
început-o şi uite că s-a şi găsit cineva care să-mi 


sugereze cum s-o scriu”. „Afacerea” s-a terminat 


însă repede. Lor li s-a interzis, sub ameninţarea 
pedepsei, să mai comunice cu mine. Am înţeles că 
trebuie să mă ocup de treburile mele, iar ei de ale 
lor şi că va trebui să-mi scriu singur cea de-a doua 
carte, fără să aştept ajutor din afară! 

Cel mai bun contact este acela în care omul 
simte că este ghidat, dar nu poate demonstra 
acest lucru. Contactul vizibil, material, ne slăbeşte 
şi ne perverteşte conştiinţa. Pentru a face ceva de 
calitate, omul trebuie să mizeze doar pe forţele 
sale şi orice ajutor poate fi periculos, deoarece el 
nu se va ridica niciodată din genunchi. Numai în 
cazurile critice indicaţiile vin pe cale directă. În 
cazul menţionat mai sus, am fost pus în legătură 
cu contactorii pentru a-i echilibra, după care au 


fost luaţi şi şi-au continuat activitatea. 


Sosiile 


Plecând de la reprezentarea fizică a lumii, 
consideram că fiecare om este o creaţie unică, 
irepetabilă şi că, din această cauză, moartea are 
un caracter absolut. La nivelul fin, totul s-a 
dovedit a fi altfel. Când am înţeles că structura 
Universului este celulară şi că edificiul spiritual al 
omului se repetă în aceste celule, reprezentările 
mele asupra omului s-au modificat. În spaţiu şi 
timp, chiar în aceeaşi lume, fiecare om reprezintă 
un grup de entităţi reunite într-o structură 
informaţională unică. Se ştie din literatura 
orientală că omul are o sosie bioenergetică. M-am 
convins de acest lucru analizând straturile fine ale 
câmpurilor şi am început să studiez 
comportamentul sosiei bioenergetice. Când ne 
gândim la un om oarecare, sosia noastră se 
deplasează acolo şi colectează informaţii despre 
el, e drept, la nivelul  subconştientului. 
Comportamentul  sosiei este determinat de 


precepte luate din conştiinţa noastră, adică, aşa 


cum este caracterul meu, aşa va fi şi 
comportamentul sosiei mele bioenergetice. M-a 
bătut gândul să mă ocup de activizarea şi lărgirea 
posibilităţilor sosiei. După un anumit 
antrenament, ea poate acţiona la nivel fizic. Voi da 
un exemplu: 

Odată am simţit că o cunoştinţă de a mea era 
în pericol de a muri. Pentru a o salva, aveam la 
dispoziţie numai o jumătate de ceas şi, întrucât la 
nivelul fin purificarea decurge lent, exista 
posibilitatea să nu reuşesc. Trimiţându-mi sosia, în 
scurt timp am primit informaţia că totul e în 
regulă. Am întâlnit-o peste câteva zile. 

— Ştii că luni, la ora şase seara, puteai să 
mori? 

— Într-adevăr, m-am urcat să iau ceva de pe 
şifonier, am alunecat şi în cădere era să mă lovesc 
la cap de colţul mesei. 

Prin activarea sosiei se poate controla orice 
situaţie de la distanţă. După aceea am întrerupt 
aceste îndeletniciri, simțind că este periculos. 


Am ajuns la această concluzie în felul 


următor: am investigat la distanţă un 
bioenergetician şi dintr-odată am simţit un atac 
puternic. N-am înţeles atunci ce se întâmplă. S-a 
dovedit că în mine se dezvoltase un oarecare 
dispreţ faţă de acest om. Diagnosticul meu de fapt 
a constituit un atac, iar agresiunea de răspuns a 
fost atât de puternică, încât a trebuit să mă întind 
în pat fiindcă nu-mi puteam ţine echilibrul şi-mi 
crăpa capul de durere. Timpul trecea şi starea 
mea se înrăutăţea. Mi-am trimis sosia şi ea a 
străpuns câmpul acestui om. Atacul a încetat 
imediat. Mai târziu am realizat că blocarea sosiei 
şi străpungerea câmpului vor provoca moartea. 
Mi-am adus aminte de tehnicile magice când, în 
situaţii similare, omul moare în decurs de zece 
zile, iar medicii îi pun diagnosticul de congestie 
pulmonară sau ceva în genul ăsta. Mi-au trebuit 
câteva ore bune pentru a remedia structurile 
câmpurilor  bioenergeticianului prejudiciat de 
mine. Mi-a devenit clar că cea mai mică ofensă 
împotriva oricărui om va determina sosia mea să-l 


ucidă. Omul se poate supăra şi pe propriii copii 


sau pe oamenii apropiaţi lui. Şi câte vieţi viitoare 
vor fi necesare apoi pentru ispăşire? După aceea 
am avut de multe ori ocazia să mă conving că 
rezolvarea prin forţă a unei situaţii este în fapt o 
înfrângere, iar înţelegerea a ceea ce s-a întâmplat 
şi orientarea corectă reprezintă un sistem mult 
mai puternic de apărare decât orice influenţări. 
Am descoperit că omul are mai multe sosii 
bioenergetice. Cunoştinţele mele afirmau că m-au 
văzut pe stradă când eu în realitate dormeam 
acasă. Am fost curios să ştiu pe cine au văzut şi 
am analizat situaţia de la distanţă. Rezultatele au 
fost ciudate: eram eu, dar însumând spaţiul cu 
Lumea de Apoi, era un fel de copie a mea care se 
găsea acolo, dar se materializa aici, în special în 
timp ce eu dormeam. Sosia este capabilă să 
modifice caracteristicile spaţiului în lumea noastră 
în aşa fel, încât devine vizibilă şi practic nu se 
deosebeşte de original. M-am gândit multă vreme: 
ce nevoie avem de sosie şi care este rostul ei? S-a 
dovedit că sosia trăieşte cinci vieţi şi că la nivelul 


fin eu reprezint a cincea parte a unei structuri mai 


cuprinzătoare. 

Când moare omul, corpul său se 
dezagreghează, iar conştiinţa se transformă, dar 
Cchintesenţa a tot ce a parcurs el trebuie să se 
transmită într-un anumit fel. Toate acestea se 
transferă în sosie. Omul este ca o albină: adună în 
viaţă tot ce este mai important şi apoi transmite 
mai departe, în viitor. Când se distruge sosia, 
informaţia principală se transmite structurilor 
destinului. Sosia noastră, reprezentată grafic, 
aminteşte de un fluture, iar soarta, ceva între 
pasăre şi şopârlă cu şase aripi. Fiecare formaţiune 
care trăieşte în timp are formă şi conţinut care se 


transmit structurilor ierarhice superioare. 


Am avut următorul dialog cu una din 
pacientele mele: 

— O parte din problemele dumneavoastră se 
explică prin faptul că v-au ajuns programele din 
vieţile trecute. Într-o viaţă anterioară aţi fost 
bărbat şi aţi trăit în Australia. 


S-a uitat la mine de parcă m-ar fi surprins 


furându-i portofelul din buzunar. 

— Data trecută mi-aţi spus că am fost femeie 
şi că am trăit în America. 

Mi s-a făcut ruşine, însă reieşea că ambele 
variante erau adevărate. Mai târziu am aflat că 
fiecare om are o sosie de sex opus cu o structură 
bioenergetică identică. Ele trăiesc la nivelul fin 
într-o permanentă interacțiune. Acest lucru 
facilitează schimbarea sexului în diferite vieţi. 
Pentru a nu se ancora în învelişul fizic, omul nu 
numai că e supus bolilor, îmbătrânirii şi morţii, 
dar periodic îşi schimbă sexul. Mutaţia hormonală 
necesară acestui fapt este minimă. În fiecare om 
există deopotrivă o bază masculină şi una 
feminină. Este suficient ca una din ele s-o întreacă 
pe cealaltă cu 5 - 10% şi se naşte un copil de sex 
corespunzător. Am urmărit cum oscilează 
orientarea de sex a copilului înainte şi chiar după 
concepţie. Dacă au loc programe periculoase pe 
linie feminină (gelozie, ură), se naşte băiat şi 
programele materne în el sunt latente, dar se pot 


activa în fiica lui, şi invers. 


Când într-una din vieţi omul prezintă atracţie 
pentru schimbarea sexului aceasta reprezintă 
blocarea unei nenorociri cuibărite în interior. 
Odată a venit la mine o femeie şi mi-a spus că 
iubeşte o altă femeie şi se simte că are suflet de 
bărbat. 

— Modificarea orientării de sex, îi explic eu, 
de regulă este legată de gelozie, în viaţa 
anterioară aţi fost incredibil de geloasă şi gelozia 
a început încetul cu încetul să se transforme în 
ură pentru femeile care v-ar fi putut lua omul 
iubit. Dacă acelaşi lucru se va întâmpla şi în 
această viaţă, nu veţi rezista şi cu gelozia 
dumneavoastră veţi ucide dragostea faţă de alţii şi 
faţă de sine. Asta înseamnă că în această viaţă ori 
veţi muri, ori veţi simţi o atracţie mărită faţă de 
femei, schimbând orientarea de sex. Acelaşi lucru 
se întâmplă la bărbaţi: un soţ gelos va fi atras de 
homosexualitate. Gelozia reprezintă prinderea de 
omul iubit, de relaţie, de teluric. Când structurile 
spirituale ale societăţii sunt la pământ, apare o 


agresivitate ridicată care se blochează prin boli, 


A 


moarte, sau schimbarea orientării sexuale. In 
Grecia antică, cultul corpului a dus încetul cu 
încetul la homosexualitate. În epoca Renaşterii s-a 
întâmplat acelaşi lucru. În prezent omenirea se 
confruntă cu probleme similare. Porunca lui 
Hristos „lubeşte-l. pe Dumnezeu mai presus de 
tatăl tău, de mama ta şi de fiul tău” este cel mai 
bun leac împotriva homosexualității. 

Şi încă ceva despre sosii. În afara jumătăţilor 
energetice de sex opus, există altele, în jur de 
nouă, similare. Omul, individual în planul fizic, la 
nivelul fin este tot mai angrenat în lumea 
înconjurătoare. La început credeam că sosiile sunt 
nişte jumătăţi care se caută una pe alta pentru a 
se căsători. Nici vorbă. Ele nu trebuie să se 
întâlnească, întrucât sunt prea asemănătoare. 
Cercetările ulterioare m-au dus la o concluzie 
interesantă. Omul se poate dedubla nu numai în 
alţi oameni, ci şi în animale, plante şi chiar 
minerale. Fiecare om are câte un animal sau o 
plantă mai apropiată. O femeie m-a rugat să-i 


desenez animalul cu bioenergia asemănătoare cu 


a ei. Am început să desenez şi stiloul ieşea tot 
timpul dincolo de marginea superioară a foii. În 
desen a apărut un macac atârnând de o creangă. 
La nivelul exterior avem gândirea 
individuală, iar la nivel interior - colectivă. La cele 
mai fine niveluri totuna-i dacă-i om, animal sau 


mineral. Nu are nicio importanţă. 


Viitorul 


Metoda mea a debutat ca un sistem de 
autoapărare. Există deochi, există deteriorare, 
există autor. E nevoie să te aperi într-un fel. 
Trebuie să-l depistezi de la distanţă pe cel care te- 
a  deocheat, să-i  evaluezi posibilităţile şi 
capacităţile de apărare. Apoi când m-am decis o 
dată pentru totdeauna să nu ripostez la agresiune, 
întreg sistemul defensiv s-a redus la o singură 
procedură; dacă cineva mă agresează înseamnă că 
am în suflet un program analog. Îl elimin şi atacul 
încetează automat. Orice formă de agresiune nu 
este posibilă dacă în suflet nu am un program 


analog. 


Când am început lucrul la prima carte, 
asupra mea s-a prăvălit o avalanşă de atacuri din 
partea diverselor persoane. A trebuit nu numai să 
resping nişte atacuri individuale, ci să-mi şi creez 
un sistem defensiv. Toate acestea s-au convertit 


într-un sistem de autopurificare. Când m-am 


ridicat deasupra posibilităţilor umane obişnuite, 
mă gândeam că problemele mele au fost 
soluționate şi că am atins un nivel satisfăcător de 
puritate, dar nu a fost decât începutul. Au început 
să mă atace entităţi de rang superior. Când atacul 
vine din lumea de dincolo de mormânt sau din alte 
lumi, sau când se atacă spaţiul şi timpul, pentru a 
supravieţui, trebuie să regândeşti multe. Apoi 
acest lucru s-a dovedit foarte util pentru tratarea 
pacienţilor. Dacă printr-o gândire sau comportare 
incorectă sunt prejudiciate interesele vreunei 
entităţi, să spunem cele ale timpului sau ale altor 
lumi, atunci omul poate îmbătrâni foarte repede şi 
chiar poate să orbească. La început mi-a fost 
foarte greu să înţeleg despre ce fel de prejudicii 
este vorba, cum se traduc ele în limbajul 
comportamentului uzual şi să creez un sistem 


unitar. 


Voi da un exemplu. 
M-am gândit de rău la un om care se găsea la 


o distanță apreciabilă de mine. Omul este o 


unitate a învelișului fizic şi a biocâmpului, prin cea 
de-a doua parte a sa el fiind pulverizat în spațiu. 
Dacă eu urăsc şi jignesc, pot să aduc un prejudiciu 
corpului său, însă structurile biocâmpului rămân 
practic neatinse. Dacă insă condamn şi în special 
disprețuiesc, agresiunea este îndreptată spre 
structurile  biocâmpurilor sale. Aici se poate 
conecta nu numai programul propriu al omului, ci 
şi al spaţiului, ca entitate aparte. Învelişul meu 
fizic, pentru a exista, trebuie să interacţioneze cu 
spațiul. Există puncte de bază unde contactul este 
intensificat. Dacă eu am deformaţții în raport cu 
spațiul, acesta imi barează contactul şi corpul meu 
se va  dezagrega. De îndată încep bolile, 
neplăcerile şi nenorocirile. Întrucât fiecare om 
reprezintă o parte a entităților, superioare, 
imediat ce atacul trece de la suprafață spre 
interior, noi atacăm aceste entităţi şi, inevitabil, 
acest atac trebuie blocat. Dacă disprețuim propria 
îmbătrânire, propriul corp care se vlăguieşte, 
încălcăm legile Supreme şi manifestăm agresiune 


față de timp şi spațiu cu toate consecinţele ce 


decurg de aici. Când vine la mine câte un pacient, 
mă uit să văd ce entităţi au o atitudine ostilă faţă 
de el, traduc în limbajul obişnuit prejudiciile aduse 
acestor entităţi şi-i explic cum trebuie să se 
comporte corect pentru a fi sănătos. Uneori, 
aceste entităţi furnizează informaţii sub formă de 
test, în special atunci când nu mă descurc şi sunt 
în pericol de a pieri. Însă asemenea lucruri se 
întâmplă rar. Abia mai târziu am înţeles de ce au 
pornit atacuri puternice din partea mea. Pentru a 
elucida cum se comportă faţă de om timpul, de 
pildă, sau câmpul magnetic, a trebuit să intru în 
contact cu aceste entități, să evaluez, dacă este 
permis să mă exprim aşa, atitudinea lor 
emoțională faţă de om. Pentru asta însă eu trebuie 
să fiu lipsit de agresivitate impotriva entității 


respective, altfel sunt în pericol de a pieri. 


Am început să mă pregătesc pentru 
diagnosticarea entităţilor superioare mai curând 
pentru a ajuta oamenii. Programele mele au 


început să-i alarmeze, şi, ca răspuns, ei au început 


să mă atace. Într-o situaţie obişnuită ar fi trebuit 
să am neplăceri, ar fi trebuit să mă îmbolnăvesc 
sau, perfecţionând metoda, să mă purific pentru 
ca acest contact să decurgă fără urmări. Înseamnă 
că boala este o formă de adaptare faţă de acele 
evenimente care încă n-au avut loc. Analizând 
situaţiile, am ajuns la o concluzie extrem de 
interesantă: la acest nivel omul reacţionează la un 
eveniment cu mult înainte ca el să fi avut loc. Cu 
cât este mai fin nivelul, cu atât este mai mare 
distanţa până la evenimentul real. Boala nu-i atât 
o pedeapsă pentru trecut, cât o pregătire pentru 
viitor şi omul trebuie să-şi concentreze forţele nu 
atât asupra revizuirii trecutului, cât asupra 
revizuirii viitorului. Eforturile principale trebuie 
orientate nu către autoflagelarea pentru cele 
înfăptuite, ci spre autoschimbare, pentru a nu mai 
repeta greşelile în viitor. Prin urmare şi 
spovedania va fi orientată mai mult către viitor 


decât către trecut. 


Viitorii copii 


În aceşti ani, am aflat că prin gândurile, prin 
emoţiile şi comportarea noastră influenţăm 
destinele copiilor noştri, că şi viitorii copii ne pot 
influenţa pe noi. Acest lucru a început într-o 
manieră mistică. 

Eram la o petrecere. Împreună cu noi era un 
tânăr cu prietena sa. Fata a intrat într-o discuţie 
cu o doctoriţă care şedea alături. Tema era 
delicată şi ele au trecut în camera de alături. S-au 
întors după vreo cinci minute. „Ne-aţi bătut în 
perete şi, iată-ne, am venit”, au explicat ele. Toţi 
am rămas mască: 

— Nimeni nu v-a bătut în perete. Poate că vi 
s-a părut... Femeile afirmau sus şi tare că cineva 
le-a bătut în perete. Nu avea cum să li se pară mai 
ales că, spre deosebire de noi, ele erau treze. Dar 
nici noi nu ajunsesem la stadiul când nu mai ştii ce 
se întâmplă. Povestea m-a intrigat şi a doua zi am 
decis să văd ce se petrecuse la nivelul fin. Cele 


întâmplate erau în legătură cu lumea de dincolo 


de mormânt, adică de acolo au răsunat bătăile în 
perete. Am început să mă uit mai departe şi am 
văzut că bătea viitorul fiu al fetei. Apoi, cercetând 
multiple asemenea situaţii, am înţeles că sufletele 
viitorilor copii vin din lumea de dincolo, ceea ce 
înseamnă că acolo sunt nu numai răposaţii, adică 
trecutul, ci şi viitorul. Pe Pământ ei vin prin Polul 
Sud. După datele mele, deasupra Polului Sud 
există un loc de contact cu această lume. Dacă 
sufletul copilului este perfect, el poate veni din 
alte lumi. Copilul intră în lumea noastră prin 
centrul Soarelui apoi se apropie de Pământ şi se 
întrupează în el. 

Prin urmare, copilul a bătut de pe lumea 
cealaltă probabil cu scopul de a opri discuţia. 
Înseamnă că în acea discuţie era ceva care 
împiedica ivirea sa pe lume. Eu am întrebat-o pe 
fată: 

— Spune-mi, despre ce vorbeaţi? 

— Despre anticoncepţionale şi întrerupere de 
sarcină. 


Acest fapt m-a şocat. Reiese că viitorul copii 


interacționează cu viitorii părinţi cu mulţi ani 


înainte de concepţia sa! 


Următorul pas în cunoaşterea acestui 
domeniu l-am făcut atunci când am încercat să 
ajut o femeie cu o formă gravă de astm. La 
începutul tratamentului s-a înregistrat o 
ameliorare semnificativă, dar de scurtă durată. O 
cauză oarecare alimenta puternic boala. Era vorba 
de fiica pacientei. Am rugat să fie adusă fata 
pentru a rezolva mai uşor situația. Când aceasta a 
intrat, am înțeles că va fi foarte greu s-o vindec pe 
mamă. 

— Ascultă, dumneata poţi omori un om, i-am 
spus eu. 

— Depinde pentru ce, mi-a rāspuns ea cu 
sânge rece. 

— Vei omorî dintr-un motiv care ți se va 
părea important. Iar dacă va fi nevoie de acordul 
tău pentru un omor, ţi-l vei da fără probleme. 
Când un omor se produce în legitimă apărare sau 


în exerciţiul funcţiunii este una, dar când sufletul 


este gata să ucidă, e cu totul altceva. Eşti de pe 
acum pregătită să ucizi un om care te-ar jigni. Şi 
nu numai un necunoscut, ci şi propriii tăi copii. Ai 
o trufie uriaşă. Sufletul nu vrea şi nu poate să 
accepte această situaţie traumatizantă şi este gata 
să se răzbune şi să omoare drept răspuns. Pentru 
aşa o trufie, ca să ai copii trebuie să treci printr-o 
mare umilinţă înainte de concepţie şi în timpul 
sarcinii, însă dumneata, în loc să te purifici, îţi vei 
omori copiii prin întreruperi de sarcină. În viitor 
dumneata ţi-ai şi omorât copilul în luna a patra de 
sarcină, iar pe următorul în luna a şaptea, şi ai 
pierit şi dumneata. Ambiţiile dumitale, cât şi 
destinul favorabil reprezintă pentru dumneata 
valori supreme. Şi când sufletul dumitale va fi 
purificat prin demolarea acestor fapte, ai să începi 
să urăşti şi să ucizi tot ceea ce te înconjoară. 
Contribuţia dumitale personală în această situaţie, 
moştenită din vieţile anterioare, reprezintă 
patruzeci la sută; şaizeci la sută vine din partea 
mamei care şi-a reprimat sentimentul iubirii în 


favoarea aspiraţiei la bunăstare, neştiind că pe 


Pământ nu există nimic ce-ar merita să fie pus mai 
presus de dragoste. Mama dumitale, printr-o 
comportare incorectă, ţi-a întinat sufletul, al 
dumitale şi al nepoților săi. De aceea, dacă nu te 
vei purifica şi dacă prin rugăciune nu vei purifica 
sufletele urmaşilor, va fi foarte greu ca mama 
dumitale să mai poată fi ajutată în vreun fel. 

La cea de a treia şedinţă am observat că fata 
se schimbă în bine. A devenit mult mai maleabilă. 
Se vedea dorinţa ei de a se schimba. La cea dea 
patra şedinţă mama şi fiica n-au venit şi eu am 
înţeles că ele au fost luate. Înseamnă că eu nu am 
fost perfect şi că în acel moment nu le-am putut 
ajuta. Mi-am adus aminte că nu le-am explicat cum 
se pot purifica prin rugăciune sufletele viitorilor 
copii. Acesta a şi fost motivul pentru care ele n-au 
mai apărut pe la mine. Pe atunci îi tratam pe 
pacienţi în mod nemijlocit şi nu-mi imaginam că 
voi reuşi să văd sufletele viitorilor copii, să le 
diagnostichez şi să le vindec. Nu cunoşteam că în 
câmpurile noastre există matriţele adăposturilor 


sufletelor viitorilor copii şi că acestea pot fi 


întinate în viitor până la spiţa a treia, a şaptea, a 
treisprezecea şi aşa mai departe. Nu ştiam că e 
necesar să ne rugăm pentru sufletele viitorilor 
copii şi, în acest fel, să le purificăm. Adesea este 
imposibil să vindecăm o boală gravă din cauza 


întinării sufletelor urmaşilor noştri. 


Nu demult am examinat o familie. A venit o 
pereche de tineri căsătoriţi cu copilul şi cu mama 
tinerei soţii. Ei mi-au povestit că în ultima vreme 
au fost năpădiţi de un şir întreg de nenorociri. 
După naşterea copilului au început să moară 
rudele tatălui. Bunica a divorţat, după care s-a 
îmbolnăvit de cancer. Ei nu puteau înţelege din ce 
cauză s-au întâmplat toate acestea. Examinând 
structurile câmpurilor, le explic: 

— În ultima vreme a crescut viteza de 
deplasare a straturilor karmice, ceea ce a dus la 
intensificarea răsplăţii şi a pedepsei. Pentru un 
copil cu sufletul întunecat este mai dificil să se 
nască în condiţiile în care se fac eforturi pentru 


naşterea unuia cu sufletul pur. A scăzut doza de 


iubire din oameni; s-a micşorat contactul cu 
Divinitatea, iar şansele de supravieţuire sunt în 
scădere. Iubirea există înainte de naşterea omului 
şi continuă să existe şi după moartea sa, însă în 
imaginaţia sa omul consideră apariţia iubirii ca 
rezultat al relaţiilor cu cineva, fapt ce-i determină 
dorinţa de a transforma relaţia în scop şi nu în 
mijloc de dezvoltare a iubirii. Când se întâmplă 
acest lucru, apare gelozia care mai întâi omoară 
iubirea pământească, iar apoi pe cea Divină. 
Pentru ca acum să vină pe lume un copil armonios, 
părinţii trebuie să-şi purifice sufletele, în caz 
contrar, după naşterea copilului, ei vor fi purificaţi 
prin boli şi nenorociri. 

Nivelul interior al iubirii copilului este foarte 
ridicat, dar pe linie paternă şi maternă se constată 
ancorarea în relaţii, gelozia şi uciderea iubirii. 
Pentru ca el să vină pe lume, mor rudele pe linie 
paternă, iar pentru a supravieţui, bunica dinspre 
mamă este îndepărtată de ceea ce-i pământesc. 
Prin aceasta se explică divorţul şi bolile. Înseamnă 


că în măsura în care dumneavoastră toţi vă veţi 


revizui viaţa, vă veţi reorienta sufletele, în acea 
măsură veţi fi şi sănătoşi. 

Ulterior, nu o dată am întâlnit cazuri în care 
raporturile incorecte ale oamenilor faţă de viitor 
au creat mari probleme. Mi-aduc aminte că odată 
am încercat să salvez un bărbat care avea un 
cancer la plămâni. N-am reuşit să-i corectez 
deformaţiile câmpului care reveneau ori de câte 
ori le îndepărtam. 

— Aţi ucis în dumneavoastră sentimentul 
iubirii. Revizuiţi-vă întreaga viaţă, cereţi-vă iertare 
şi atunci vă va fi mai bine. 

El însă a murit. Eu n-am putut face nimic. 

Când nivelul meu a crescut şi am revenit 
asupra acestui caz, am înţeles despre ce a fost 
vorba. Omul se îndrăgostise de o femeie de la care 
urma să aibă un copil, voia să-şi părăsească 
familia, însă n-a făcut-o. Copilul nu s-a mai născut, 
iar el a plătit acest fapt cu propria-i viaţă pentru 
că a pus bunăstarea aparentă mai sus de iubire. 

Şi iată ca în faţa mea stă un pacient care are 


cancer şi eu îi explic: 


— Aveţi soţie şi o amantă pe care o iubiţi şi 
către care vă simţiţi atras. De la această femeie 
puteţi avea un copil. Să nu vă sperie acest lucru. 
V-aţi îmbolnăvit pentru că aţi hotărât s-o părăsiţi. 
Dacă vă veţi îndepărta de ea, veţi muri. Dacă vă 
mutaţi la ea, va muri soţia dumneavoastră. Toți 
trei trebuie să acceptaţi situaţia creată. Păstrând 
triunghiul, este mult mai indicat să nu vă 
traumatizaţi soţia prezentând situaţia într-un mod 
diferit. Pasiunea dumneavoastră pentru amantă 
este atât de mare, încât există pericolul de a vă 
nimici unul pe celălalt cu ajutorul iubirii, din care 
cauză ar trebui să staţi la distanţă. Soţia este 
ancorată în familie şi în relaţii. Pentru ea 
stabilitatea familială este periculoasă. Triunghiul 
amoros nu apare la întâmplare şi de aceea nu este 
permis să se calce iubirea în picioare. 

Un asemenea gest poate să se încheie cu 
moartea. Cu cât omul este mai sincer în astfel de 
situaţii, cu atât sentimentele sale sunt mai 
înălţătoare, cu atât mai mic este ataşamentul său 


faţă de teluric, cu atât mai uşor i se rezolvă 


problemele. 


Unul din primele cazuri când naşterea 
viitorului copil era legată de sănătatea mamei l-am 
întâlnit pe când lucram la policlinica de pe Nevski 
Prospekt. A venit o femeie care acuza greţuri, 
dureri de cap şi amețeli. A umblat pe la diferiţi 
bioenergeticieni care i-au explicat că are câmpul 
deplasat şi s-au căznit multă vreme să i-l refacă, 
dar fără niciun rezultat. l-am explicat că are o 
agresivitate  subconştientă ridicată, că cele 
pământeşti pentru ea înseamnă mult mai mult 
decât iubirea pentru Divinitate. Când a înţeles 
toate acestea, i s-a făcut mai bine. După o 
jumătate de an, femeia a revenit şi mi-a adus la 
cunoştinţă că totul s-a reluat de la capăt cu o 
intensitate şi mai mare. Cercetându-i câmpul 
bioenergetic, am văzut în el sufletul viitorului 
copil, dar am văzut şi un cancer incipient al 
uterului. 

— Trebuie să naşteţi, i-am spus, fără să 


pomenesc ceva de cancer pentru ca să nu-i 


influenţez hotărârea. 

— Dar am deja doi copii, iar situaţia în ţară e 
destul de grea. 

— La precedenta noastră întâlnire v-am 
explicat că pentru dumneavoastră bunurile 
pământeşti sunt mai presus de iubirea faţă de 
Dumnezeu. Şi acum încă vă mai gândiţi doar la 
cele pământeşti, cu toate că sufletul 
dumneavoastră tânjeşte după al treilea copil. Sunt 
femei cărora nu le este îngăduit să aibă măcar un 
singur copil, în timp ce dumneavoastră vă sunt 
hăraziţi trei. 

Ea a căzut pe gânduri. 

— Ce să fac? Să-mi scot spirala?? 

— Da. 

— Şi să nu mă păzesc? 

— Exact. 

— Bine, fie ce-o fi! îi cercetez din nou 
biocâmpul şi rămân uimit de transformările care s- 
au produs. Biocâmpul este curat. Dacă motivul 


este stabilit corect, atunci onco-informaţia poate fi 


2 steriletul. 


anihilată rapid. Ne-am mai întâlnit o dată după un 
an. O jumătate de an ea n-a putut rămâne 
însărcinată, dar apoi totul a mers pe drumul cel 
bun. În ziua ultimei noastre întâlniri, ea era în 
luna a şasea. Nu mai erau probleme cu sănătatea, 
iar fătul se dezvolta normal. N-am putut decât să 


mă bucur. 


Mi-am limitat viziunea asupra viitorului 
numai la ceea ce pot influenţa la un moment dat. 
De aceea, ridicarea ştachetei vizionarismului se 
realizează lent şi chinuitor. Dacă aş fi văzut dintr- 
odată toate legăturile şi viitorul, n-ar fi trebuit să 
muncesc atât de mult, pur şi simplu aş fi uimit 
oamenii prin capacităţile mele. Dar numai atât. De 
aceea, când viziunile  limitau posibilitățile 
intelectului, mă opream şi făceam un pas în 
câmpul cunoaşterii intuitive, mă opream din nou şi 
căutam să fac un pas într-o altă direcţie, adică să 
conştientizez acele fapte cu care intram în 
contact. Acest lucru se întâmplă uneori cu mare 


dificultate, dar în decursul atâtor ani m-am 


obişnuit. 

Când am început să văd viitorul, am putut să 
evaluez efectele terapiei tradiţionale şi pe cele 
date de acţiunea unui bioenergetician de înaltă 
clasă. Am constatat că ei strămută problemele în 
viitorul urmaşilor şi în vieţile noastre viitoare. Prin 
urmare, nu este vorba de o terapie, ci de o 
amânare. Concluzia se impunea de la sine: în 
primul rând, fără schimbarea caracterului, a 
concepţiei despre lume omul nu poate fi vindecat; 
în al doilea rând, toate tipurile de tratament au 
drept efect doar amânarea. Dacă acest lucru s-ar 
înţelege şi s-ar pune în practică, atunci 
însănătoşirea fizică nu va avea efecte negative în 
viitor. Eu nu ştiu ce surprize îmi va aduce viitorul, 
dar cred că cercetarea acestei teme începe abia 
acum. 

— De câteva luni încercăm după metoda 
dumneavoastră să ne vindecăm fiica. Efectul însă 
este minim şi chiar dimpotrivă, starea ei se 
înrăutăţeşte, a crescut numărul crizelor epileptice. 


Puteţi să ne daţi o explicaţie? 


— Deocamdată vă pot spune un singur lucru: 
sufletele viitorilor ei copii sunt puternic întinate şi 
ele trebuie purificate. Mai daţi-mi nişte detalii pe 
care eu, să nu le fi cunoscut de mai înainte. 

— Problemele ei au început imediat după 
naştere. Încă din primele săptămâni de viaţă ea 
tipa în somn. Când a început să vorbească, ne 
povestea că în vis la ea vine un urs rău şi o sperie. 
La trei ani şi-a pierdut graiul. Nu ştiu dacă un 
asemenea amănunt v-ar putea ajuta sau nu, a 
continuat tatăl, dar trebuie să ştiţi că am avut 
probleme cu concepţia ei. Ne-am adresat unei 
cunoscute bioenergeticiene şi după aceasta ni s-a 
născut fiica. 

Analizez, din nou situaţia şi puţin câte puţin 
se compune tabloul general. 

— Dacă nu vi se va schimba caracterul, 
modul dumneavoastră de a privi lumea, atunci 
orice ameliorare a situaţiei va însemna 
strămutarea întinării în viitor. La început fiica 
dumneavoastră nu se putea naşte pentru că trufia, 


legarea de o situaţie de bunăstare i s-au transmis 


mult amplificate sufletului ei. Bioenergeticiana a 
început să purifice structurile biocâmpurilor 
dumneavoastră şi structurile fiicei, dar totul a fost 
aruncat asupra viitorilor nepoți. Fata s-a născut, 
însă straturile karmice din viitor plutesc încoace, 
în prezent. Cu cât mai tare va fi aruncată 
murdăria în viitor, cu atât mai greu ea va apăsa 
după aceea, dacă nu se va profita de această 
amânare. În timpul somnului se intensifică mult 
contactul omului cu Lumea de Apoi în care se 
găsesc sufletele viitorilor copii. Ursul cel fioros din 
vis era contactul intensificat al fiicei cu sufletele 
viitorilor ei urmaşi. 

În februarie-martie şi septembrie-octombrie 
contactul cu lumea de dincolo de mormânt şi cu 
viitorul se intensifică. Dacă acolo există murdărie, 
bolile se  acutizează. Dumneavoastră aţi fost 
bolnavi, v-aţi chinuit, v-aţi rugat la Dumnezeu să 
vă dea un copil, dar concomitent v-aţi elaborat 
propria murdărie pe care aţi transmis-o urmaşilor. 
Printr-o intervenţie din afară aţi obţinut o 


amânare a problemelor. La vârsta de trei-cinci ani, 


are loc o integrare puternică a omului în 
structurile sociale, în viaţa pământească. Toate 
acestea au creat fetei dumneavoastră o explozie a 
agresiunii subconştiente faţă de oameni care în 
acelaşi moment s-a convertit într-un program de 
autodistrugere ce a fost blocat prin pierderea 
graiului şi prin crizele epileptice. Dacă vreţi acum 
să vă vindecaţi fiica, trebuie acum să vă ocupați cu 
intensitate de purificarea propriilor suflete şi a 
sufletelor urmaşilor. Dacă nu veţi face acest lucru, 
atunci în următoarea perioadă de telurizare în 
jurul vârstei de zece - paisprezece ani se va 
intensifica programul de autodistrugere nu numai 
la fiica dumneavoastră, ci şi la dumneavoastră, ca 


surse ale problemelor. 


O femeie a plâns aproape o oră întreagă 
spunându-mi că eu o distrug. După aceea şi-a 
revenit. După un timp m-a sunat şi mi-a spus că 
starea ei s-a normalizat. 

Am crezut că problema mea a luat sfârşit. A 


trecut o jumătate de an şi iat-o din nou în faţa 


mea: 

— Totul a fost minunat: capul nu mă durea, 
nu aveam anemie şi amețeli, dar, cu o lună în 
urmă, totul a revenit şi mi s-a făcut şi mai rău. 

— Dar dumneavoastră nu v-aţi dat seama de 
ce? am întrebat-o eu. 

În loc de răspuns, femeia a dat din umeri. 

— Pur şi simplu acum o lună aţi crezut că aţi 
scăpat şi că nu trebuie să naşteţi copilul. 

Femeia plângea. 

— Cum să trăiesc singură cu doi copii? 

— Dumneavoastră lucraţi, aveţi o mamă care 
vă ajută şi, lucrul cel mai important, dacă v-a fost 
hărazit să naşteţi un copil, atunci cineva de Sus vă 
va ajuta să-l creşteţi. 

Femeia îşi şterge lacrimile şi mă priveşte cu 
atenţie. 

— Şi, dacă refuz să nasc, ce se va întâmpla? 

— Va avea de suferit acea parte care 
participă la crimă. Întrucât în mod conştient nu 
doriţi să aveţi un copil, va avea de suferit capul. 


Va fi probabil o boală cerebrală, de exemplu 


epilepsie sau o tumoare. 

— Bine, dacă voi avea cancer la cap, mă veţi 
putea vindeca? 

— Desigur. 

— Excelent, se bucură ea. 

— Dar de ce nu mă întrebaţi cum vă voi 
vindeca? 

— Păi cum? mă priveşte ea plină de mirare. 

— Vă voi spune că trebuie să naşteţi. Deci 
are vreun sens să vă îmbolnăviţi? 

Seara mă sună o prietenă de-a ei. 

— Ascultă, ea a uitat să întrebe de la cine va 
avea copilul. 

— Transmite-i că ştie ea de la cine. 

Nici în ziua de azi această poveste nu este 
încheiată. Ştiu numai că pacienta se simte normal, 
că se pregăteşte să nască şi că viaţa ei personală 


îşi intră în normal. 


Ataşamentele 


Încă din tinereţe am fost atras de filosofia 
indiană. Citeam că ataşamentul faţă de ceea ce 
este pământesc, pasiunile telurice şi dorinţele îi 
aduc omului nefericire şi în acelaşi timp am văzut 
că tot ceea ce mă înconjura a apărut ca urmare a 
dorințelor omeneşti. Până la urmă, neînţelegând, 
am încetat să mă gândesc la asta, fără să-mi 
închipui că, atunci când voi începe să mă ocup de 
practică, va trebui să rezolv această problemă. 

Am văzut că  deformaţiile structurilor 
bioenergetice spirituale duc la îmbolnăviri. A 
trebuit să clarific cum şi care din trăirile 
emoţionale deformează biocâmpul. Prima pe care 
am identificat-o a fost ura. Ea deformează 
biocâmpul în zona capului. Trebuia să găsesc în 
biocâmpul omului centrii emotivi. Evident că 
aceştia nu se puteau afla la nivel fizic, deci trebuia 
să iau în consideraţie ceea ce se găsea alături de 
corpul fizic. Acestea erau chakrele. Am auzit de 


multe tipuri de diagnostic bazate pe chakre. O 


dată mi-a fost prezentat un nou tip de diagnostic. 
„Priveşte, mi s-a explicat. Dacă mâna este 
îndepărtată mult de chakră înseamnă ca chakra 
este în dezechilibru. Lucrează cu mâna, cu 
creionul şi ai să simţi energia chakrei”. 

Am început să lucrez, de zeci şi sute de ori 
exersând noua metodă de diagnostic. Acest lucru 
îmi orienta din ce în ce mai mult cercetările 
asupra nivelului biocâmpului. Încetând să mai 
caut boala la nivelul fizic, am încercat să substitui 
încordarea emoţională apărută în chakre cu 
mărimea deformaţiei biocâmpurilor 
înconjurătoare. În regiunea capului erau ura, 
gelozia, invidia. În zona pieptului ofensa, jignirea. 
În zona primei chakre se găseşte suprimarea 
iubirii la alţii sau la sine. Când vedeam o 
deformaţie oarecare a biocâmpului, imediat 
modelam emoţiile care ar fi putut-o determina. 


Întregul sistem funcţiona pe principiul „da - nu”. 


Un om are vederea slabă. Cauza este ura 


împotriva unei femei. S-a întâmplat asta cu zece 


ani în urmă. Cercul s-a închis. El trebuie să se 
purifice prin spovedanie şi rugăciune. 

Diagnosticând de sute şi sute de ori, am 
văzut că omul încearcă concomitent câteva stări 
emoţionale. Să zicem ofensa şi ura. Sau ofensa şi 
suprimarea dragostei. În cele din urmă, am 
abordat câmpurile emoţionale independente de 
chakre. Am constatat că deformarea biocâmpului 
este provocată de blamare, laşitate, trădare, 
blasfemie, sperjur. Când omul minte faţă de alţii, 
joacă teatru. Când însă se minte pe sine, asta 
înseamnă boală. Dacă omul încearcă în forul său 
interior să se autoconvingă că el nu iubeşte pe 
cineva, că cineva nu este normal, acest lucru 
poate duce la îmbolnăviri grave. Sinceritatea 
interioară este una din condiţiile sănătăţii. 

O situaţie interesantă a apărut în legătură cu 
starea emoţională a laşităţii. Am văzut o explozie 
de repulsie a unui om faţă de un altul ca pe un 
cumul de trei programe: repudiere, ură şi 
distrugere.  Laşitatea însă presupune cinci 


programe: gânduri urâte în legătură cu cineva, 


blamare, repudiere, ură şi program distructiv. 
Programul unei astfel de agresiuni decurge 
indiferent dacă mă tem de omul respectiv sau 
dacă mă tem pentru el. Primul program pare a fi o 
agresiune în raport cu omul, iar al doilea grija faţă 
de el. Însă în realitate, şi într-un caz şi într-altul, 
este vorba de distrugere. 

Desenam figura omului şi îi figuram emoţiile. 
Explozia deasupra capului era  repudierea. 
Agresiunea constructivă era în faţă, iar cea din 
constrângere era în spate. În dreptul feţei era 
localizată ura. În vecinătatea cefei se găseau 
gândurile urâte. În dreptul pieptului se afla ofensa 
adusă cuiva, iar în dreptul spinării ofensa adusă 
de cineva. În faţa primei chakre se găsea indiciul 
că omul a distrus iubirea în cineva, iar în partea 
opusă indiciul distrugerii iubirii în sine însuşi. 
Totul semăna cu țesătura unui covor. Muncind 
peste zece ore pe zi, ţeseam o nouă imagine a 
lumii la nivelul biocâmpurilor. Uneori, în situaţii 
dificile, vedeam cum figura omului explodează în 


toate emoţiile sale agresive. Era ceva ce semăna 


cu un păianjen cu picioarele răsfirate în lături. 
Studiind astfel de răbufniri, am fost martorul unui 
fapt care m-a uimit. 

Când am înţeles că agresivitatea orientată nu 
numai asupra omului, dar şi asupra animalelor şi 
plantelor poate produce boli, am inclus toate 
aceste fapte în sistemul meu pentru a determina 
împotriva cui este îndreptată agresivitatea. Apoi în 
această schemă au început să intre şi alte entităţi: 
timpul, spaţiul, alte civilizaţii, Lumea de Apoi, 
soarta, Divinitatea. În subconştientul omului se 
păstrează informaţia referitoare la toate entităţile. 
Din acest mozaic se compun caracterul său, 
sănătatea, soarta. Explicând pacienţilor că dispun 
de un program distructiv orientat asupra unui 
obiectiv, aceştia de multe ori mi-au răspuns că ei, 
dimpotrivă, iubesc foarte mult acea fiinţă sau acel 
obiect, fapt care m-a determinat să admit că 
ataşamentul foarte puternic faţă de cineva sau 
ceva distruge nu mai puţin decât ura. Un 
ataşament exagerat este generator de ură. Când 


am început să lucrez pornind de la această 


ipoteză, rezultatele s-au îmbunătăţit. 

În faţa mea stătea un pacient pe care nu l-am 
putut ajuta cu câteva luni în urmă. Tânărul îmi 
povestea mai ales despre problemele de familie: 

— Acum câteva luni soacra mea şi-a fracturat 
ambele mâini. Când a ieşit din spital, şi-a fracturat 
un picior. E clar că se întâmplă ceva necurat. Se 
simte acţiunea cuiva. 

— Da, îi răspund, există o acţiune, iar autorul 
sunteţi dumneavoastră. 

— Ce tot vorbiţi! s-a burzuluit tânărul. Eu ţin 
foarte mult la ea. 

— Tocmai aici e toată nenorocirea. Aveţi 
tendinţa de a vă ataşa de oameni şi prin aceasta le 
faceţi rău. Priviţi: aici este un corp uman, iar 
acesta este biocâmpul acestuia, structurile sale 
spirituale. Anume aici. În biocâmp, se găsesc 
sistemele de apărare ale omului împotriva 
nenorocirilor. lar când dumneavoastră vă ataşaţi 
de cineva îi anulaţi din structurile biocâmpului 
sistemele de apărare şi-i influenţaţi soarta. 


— Bun, şi ce-i de făcut? a întrebat pacientul. 


Să fiu cinstit, atunci n-am ştiut ce să-i 
răspund, însă am încercat să-l ajut. 

— Din moment ce vă ataşaţi atât de puternic 
de alte persoane şi de tot ce vă înconjoară, trebuie 
să vă impuneţi un alt mod de a fi. Nu vă gândiţi 
exagerat de mult la oamenii apropiaţi şi, periodic, 
izolaţi-vă. Prima mişcare n-o faceţi către sine, ci 
dinspre sine. Şi, ceea ce-i mai important, trebuie 
să înţelegeţi că nu e permis să te lipeşti de sufletul 
altor oameni. 

A fost un moment de cotitură în concepţia 
mea. Ataşamentul de cele pământeşti îi producea 
un uriaş rău lucrului de care mă ataşam, dar în 
acelaşi timp exista riscul să sufăr şi eu. După cum 
s-a văzut mai târziu, te poţi ataşa de un anumit 
animal, de casa în care locuieşti, de munca pe 
care o faci, dar nu de un om. 

Am încercat să-i explic unuia din pacienţi că, 
din cauza ataşamentului său faţă de fiică, aceasta 
s-a îmbolnăvit. 

— Şi ce să fac acum? S-o urăsc? m-a întrebat 


el iritat. 


— Nu, aici se pune problema proporţiei. Nu 
este permis să te ataşezi prea mult de ceea ce este 
pământesc. 

Omului îi venea foarte greu să mă înţeleagă. 
Când oboseam, mă lăsau puterile, dar soarta îmi 
aducea pe tavă succesele şi astfel, puţin câte 


puţin, puteam înainta. 


Odată am plecat la ţară, cu un prieten. Unul 
din ochi i s-a umflat şi a fost inundat de sânge. În 
ajun el a lovit cu ciocanul o tablă emailată şi aşchii 
fine i-au sărit în ochi. 

— Toată seara de ieri soţia a încercat să-mi 
oblojească ochiul. Am făcut tot felul de spălături 
fără niciun fel de rezultat. 

— Problema e că te-ai ataşat prea tare de vila 
ta şi de tot ce-i legat de ea, i-am spus eu. Şi cineva 
parcă ţi-ar stinge ochii să nu te mai uiţi şi să nu te 
mai gândeşti atâta la ea. 

— Corect! a exclamat el plin de uimire. În 
ultimele zile numai la vilă m-am şi gândit. 


Peste câteva ore ochiul s-a curăţat total. 


Înțelegerea faptului că cineva s-a ataşat mult de 
ceva are un efect mai mare decât orice complot 
sau pact. 

Următoarea descoperire pe care am făcut-o 
în acest domeniu era că ataşamentul faţă de ceea 
ce-i pământesc dăunează într-un anume fel şi altor 
lumi. În sistemul meu, pe lângă oameni, animale, 
natura vie şi cea nevie, erau şi alte lumi pentru că 
ele au o mare importanţă în existenţa noastră. 

O mare parte din timpul meu mi-o petreceam 
cu cercetările. Odată am decis să elucidez ce rău 
poate produce cupiditatea. Omul cupid care se 
gândeşte doar la avantajul său produce rău sau 
nu? Am găsit ceva cu totul neaşteptat. S-a dovedit 
că, nici mai mult nici mai puţin, cupiditatea 
reprezintă un program de distrugere a altor lumi. 
Dar care este raportul dintre acest viciu omenesc 
şi agresiunea împotriva altor lumi? Acest lucru nu 
l-am putut înţelege. Dacă ceva nu-mi este pe 
înţeles nu înseamnă că renunţ la tema respectivă, 
ci o las deoparte. Mai devreme sau mai târziu o 


voi relua, căci memoria mea înmagazinează totul. 


O tânără a venit la mine cu o rudă de a ei. 

— Are un cancer gastric inoperabil, ajutaţi-l 
măcar să nu-l mai doară. 

Mă uit să văd despre ce e vorba şi observ o 
uriaşă agresiune împotriva naturii nevii. Ea se 
blochează prin intermediul  onco-maladiilor. 
Cancerul gastric înseamnă ofense. Descopăr că 
este legat de muncă. 

— Dacă nu vă veţi mai simţi ofensat de către 
oameni şi de tot ceea ce-i legat de serviciu, nu o să 
mai fiţi bolnav. 

— Cum să nu mă supăr? încearcă să se scuze 
pacientul. Trag în jug ca boul, bani primesc foarte 
puţini, iar şefii nu sunt corecţi faţă de mine. 

— Dacă ceea ce se întâmplă o veţi considera 
drept cauză, nu veţi putea scăpa de ofense. Orice 
neplăcere care vi se întâmplă nu este cauză, ci 
efect. Cauza se află în imperfecţiunea sufletului 
dumneavoastră pe care neplăcerile îl purifică. Iar 
dumneavoastră, drept răspuns, vă  ofensaţi. 


Înseamnă că nu vreţi să vă purificaţi şi de aceea 


sunteţi supus la încercări şi mai puternice. 
Trebuie să repetaţi în continuu, cât e ziua de 
mare: „Iubesc pe toată lumea, nu simt ură faţă de 
nimeni”. 

Peste câteva zile l-am sunat pe pacient acasă 
şi el mi-a spus că se simte normal şi că durerile i- 
au dispărut. l-am propus să vină peste o 
săptămână la consultaţie, însă el n-a venit. 
Cercetându-i biocâmpul, am văzut că totul se 


normalizase. 


Exact atunci mi s-a adresat o cunoştinţă care 
a început să se trateze după sistemul meu. 

— Am obosit să mă mai rog pentru toate 
păcatele mele. Dă-mi o rugăciune cu care să-mi 
purific totul dintr-odată. 

Dacă boala este produsă de agresiune şi se 
vindecă prin purificarea sufletului, prin 
spovedanie, atunci omul care simte iubirea în 
interiorul său va avea trupul sănătos şi va fi 
fericit. lubirea faţă de oameni trebuie educată în 


permanenţă. 


— Te scoli dimineaţa şi urezi binele întregii 
lumi înconjurătoare: oamenilor, animalelor, 
ierburilor şi florilor. Şi spui: „Mă iubesc pe mine, îi 
iubesc pe ceilalţi oameni, iubesc Pământul, iubesc 
Cosmosul, pe Dumnezeu, Universul”. Atunci 
sufletul tău se va purifica de agresivitate. Şi tu ai 
să fii sănătoasă. Femeia era în extaz. 

Înainte mă feream să dau recomandări. Dacă 
îi dai omului descrierea tabloului lumii, el singur 
îşi va căuta calea, iar dacă îl conduci fără a-i 
explica nimic, el ar putea pieri. 

— Dumneavoastră la ce mă îndemnați? mă 
întrebau adesea pacienţii. Toate astea sunt de 
mult cunoscute. 

Eu nu îndemn la nimic, nu dau sfaturi, ci 
redau descrierea tabloului lumii, cel care mi se 
deschide. Fiecare hotărăşte ce are de făcut. Şi iată 
că prima recomandare i-am făcut-o cunoştinţei 
mele. Aveam sentimentul că sunt pregătit pentru 
acţiuni practice. Era interesant de ştiut cât de 
repede va începe să se purifice sufletul ei. Peste 


două zile am început să orbesc. Ochiul drept mi s- 


a înroşit şi s-a tumefiat. Era atacul cuiva şi eu am 
început să caut sursa. Dacă era un om, trebuia să-i 
anihilez programul analog din sufletul lui pentru a 
anula atacul. Dacă este vorba de natura nevie, 
atunci trebuie anulată irascibilitatea, ura faţă de 
obiectele nevii. Am început să examinez situaţia şi 
deodată am văzut cu mirare că am fost atacat de 
alte lumi. Judecând după forţa cu care se acţiona 
asupra mea, eu reprezentam pentru ei un mare 
pericol pentru că am făptuit o puternică încălcare. 
Ce era, nu puteam înţelege. Vederea mi se 
înrăutăţea cu fiecare oră care trecea. Încercările 
mele febrile de a înţelege situaţia creată nu 
dădeau niciun rezultat. Mi-am amintit că 
urmărirea avantajului,  cupiditatea, este un 
program de distrugere a altor lumi. La mine însă 
nu s-a manifestat în ultimul timp o asemenea 
trăire. Trăind în sărăcie toată viaţa, n-am fost 
cupid niciodată. Dimpotrivă, simţeam că mă pot 
dedica în întregime muncii asupra mea însumi, să 
mă detaşez de multe din problemele care asigură 


bunăstarea. Se părea că nu e vorba de cupiditate, 


că funcţionează un mecanism analog 
comportamentului cupid. 

Ce este cupiditatea? Este un ataşament prea 
puternic față de avantajele pământeşti şi 
oportunitatea renegării Sfântului Spirit, cu alte 
cuvinte a seriozităţii, nobleţei, iubirii. Cupiditatea 
aduce vătămări altor structuri, iar structurile mele 
spirituale se dispersează la nivel fin în tot 
Universul. Mi-am adus aminte de cercetările mele 
referitoare la alte lumi. 

Structura Universului este celulară. Celulele 
sunt alte lumi. Cel mai important este faptul că 
structura mea informaţională se dublează în 
fiecare dintre aceste lumi. Cu alte cuvinte, în 
fiecare lume există câte o sosie a mea 
informaţională. Asta înseamnă că, dacă eu mă voi 
ataşa prea puternic de fericirea pământească, „voi 
trage spuza pe turta mea”, voi trage totul din alte 
lumi către învelişul meu din această lume, voi 
nimici sosiile mele din alte lumi. Întrucât fiecare 
din sosii are legătură cu lumea în care trăieşte, 


înseamnă că este vorba de un program de 


deformare a altor lumi. Înseamnă că în fiecare din 
acţiunile mele există un prag dincolo de care 
începe demolarea. Analizând pas cu pas situaţia 
din ultimele zile, am încercat să înţeleg ce m-a 
putut lipi atât de strâns de Pământ. Spre ciuda 
mea, nu îmi aminteam niciun eveniment cu o 
relevanţă cât de mică. Singurul lucru de care m- 
am putut agăța era sfatul pe care l-am dat 
cunoştinţei mele în legătură cu rugăciunea. Pentru 
orice eventualitate, m-am decis să analizez 
varianta aceasta. Am sunat-o: 

— Bună! Ce faci? 

— Se întâmplă ceva cu ochii mei. Am început 
să văd prost. 

— Te rogi aşa cum te-am învăţat? 

— Bineînţeles. Dimineaţă, la prânz şi seara. 
Şi pe copii i-am învăţat. Şi mama se roagă la fel. 

— Spune-le să înceteze imediat să se mai 
roage în felul acesta. În asta este ceva periculos. 

Am pus receptorul în furcă şi am început să 
analizez cele întâmplate. Dacă o situaţie critică, 


periculoasă, va fi receptată ca o nefericire, atunci 


e rău. Dar, dacă ea va fi luată ca o posibilitate 
pentru  autoperfecţionare, atunci în locul 
ameliorării survine zidirea. Îmi amintesc o frază 
rostită de cineva: „Dumnezeu nu-i dă omului cât 
nu poate duce”. Şi de aceea în ultimii douăzeci şi 
cinci de ani orice situație am privit-o ca pe o nouă 
treaptă în cunoaşterea lumii. Iarăşi şi iarăşi am 
recitit textul pe care i l-am dat cunoştinţei mele şi 
în cele din urmă totul mi s-a clarificat. 

La mine, noţiunea de „Dumnezeu” era pusă 
după cea de oameni, animale, plante, Pământ. lar 
primul sentiment de dragoste trebuie dat, 
judecând după toate, anume lui Dumnezeu. Când 
am înţeles acest lucru, vederea mi s-a ameliorat. O 
sun din nou pe cunoştinţa mea. Îi explic situaţia şi, 
peste câteva ore, vederea ne revine la normal. 
Numai atunci mi-a devenit clar sensul poruncii 
principale a lui Cristos: „lubeşte-l pe Dumnezeu 
mai presus de tatăl tău, de mama ta şi de fiul tău”. 
După aceea am văzut pe sute de exemple că 
dragostea adresată mai întâi Pământului, iar apoi 


lui Dumnezeu, ucide şi, dimpotrivă, iubirea care 


trece prin Dumnezeu purifică. Trebuie revizuite nu 
numai faptele, ci şi caracterul şi concepţia despre 
lume. Omenirea trebuie să tindă în mod conştient 
şi ştiinţific către Dumnezeu. Credinţa în 
Dumnezeu nu trebuie să se transforme în fanatism 
şi dogmă. Curentul raţional şi conştient nu trebuie 
să se dezică de contactul cu Preaînaltul. Această 
înţelegere a şi devenit filonul central şi raţiunea 
de a fi a celei de a doua cărți. 

După tot ce s-a întâmplat cu mine, mi-am 
schimbat calitativ sistemul de diagnosticare, 
înțelegând că agresiunea este un fapt secundar şi 
că la baza ei stă iubirea orientată către Pământ, 
cea care ne lipeşte sufletele de fericirea 
pământească. Am început să caut punctele de 
contact cu Pământul şi prin schimbarea concepţiei 
mele, a caracterului, prin rugăciune şi spovedanie 
să redau sufletului armonia. 

Am venit acasă şi am adus dulciuri. Prima s-a 
repezit fiica: 

— Tată, dă-mi din ce-ai adus. Vreau ceva 


dulce. 


— Nu te grăbi. Întâi stăm la masă şi după 
aceea mănânci dulciuri. 

— Tată, dă-mi acum, altfel mor. Dă-mi măcar 
o bucăţică. 

— Bine. Îţi dau cât vrei, numai îndeplineşte- 
mi o dorinţă. 

— Te rog, te rog. Fac orice. 

— Aşază-te pe canapea şi pune-ţi mâinile pe 
genunchi. Mulţumeşte-i în gând lui Dumnezeu că 
îţi dă aceste lucruri. 

Ea a făcut ce i-am spus, după care se uită la 
mine cu dezamăgire: 

— Mi-a trecut pofta. 

— Nu te nelinişti. Pofta îţi va veni, numai că 
una normală. Primul sentiment de bucurie şi 
mulţumire trebuie trimis acolo. Şi îi arăt cu 
degetul în sus. Iar cel de al doilea, spre tot ceea ce 
îţi place. 

Ea a plecat la bucătărie, iar eu am văzut cum 
totul s-a schimbat în ea, chiar şi mişcările i-au 


devenit moi şi line. 


Idolatria teluricului 


Am avut la viaţa mea multe pasiuni. Una 
dintre ele a fost filosofia şi dorinţa de a înţelege 
lumea. La 20 de ani am încercat să devin scriitor 
şi am avut anumite succese în acest domeniu. Am 
vrut să fiu student la teatru, am fost invitat să 
devin cântăreţ profesionist, am studiat la 
Academia de Medicină Militară şi la Institutul de 
Arhitectură. Cinci ani am lucrat în construcţii. 
Toate acestea îmi sunt de folos acum. În 
activitatea mea trebuie să fiu în acelaşi timp 
filosof, medic, psiholog, sociolog, pedagog, poet, 
scriitor şi artist. 

Pentru mine e uşor să obţin o informaţie 
nouă. Mult mai greu este însă de inclus această 
informaţie într-un sistem unitar. Fără o abordare 
filosofică pe care am elaborat-o toată viaţa nu m- 
aş fi putut descurca. Dar cum să le explic toate 
acestea pacienţilor? Eu nu le pot da decât unu la 
sută din acea informaţie pe care o primesc. 


Omul este o entitate dialectică formată din 


două jumătăţi. Prima reprezintă materia, cea de-a 
doua biocâmpul. Materia este reprezentată de 
corp, fiind orientată către pământ şi tot ceea ce e 
pământesc. Biocâmpul este gândul, spiritul şi 
sufletul omului. El se revarsă în tot Universul şi la 
nivelul fin reprezintă o parte a cauzei iniţiale. 
Contrariile, pentru a trece unul în celălalt, au 
nevoie de intermediar care să reunească în sine 
calităţile lor. Acest intermediar este sufletul 
omului. La nivelul spiritual fin nu există nicio 
diferenţă între noi. Noi suntem un tot unitar. 
Învelişurile fizice însă ne sunt diferite. La nivelul 
sufletului suntem şi asemănători şi diferiţi. 
Conştiinţa, intelectul omului, este o structură a 
biocâmpului orientat către Pământ şi legată de 
trup. Spiritul omului tinde către Dumnezeu, iar 
sufletul, adică emoţiile omului, reuneşte 
începuturile  antagonice, tinzând şi către 
Dumnezeu, şi către Pământ. De aceea pentru 
suflet principala regulă este corelarea tendințelor 
către teluric şi către divin. Înainte, acesta era un 


proces instabil. Într-una din vieți omul este mai 


aproape de Pământ, se agaţă de el, iar emoţiile lui 
devin din ce în ce mai rudimentare. În următoarea 
reîncarnare el nu mai poate supravieţui în acest 
regim, sufletul său tinde către spiritualitate, către 
Dumnezeu, el se înnobilează. De aceea oamenii 
respectabili şi buni se îmbolnăvesc des şi sunt 
nefericiţi pentru că bolile şi nenorocirile blochează 
acea tină care se găseşte în interiorul lor sau care 
le-a venit din existenţele anterioare. Ticăloşii şi 
nemernicii trăiesc minunat pentru că poartă tina 
existenţei lor anterioare. 

Acum procesul de dezvoltare s-a accelerat şi 
dezvoltarea merge nu în spirală, ci în spirală 
dublă. Ca şi cum ar fi două pendule care se mişcă 
în contrafază. Dacă înainte sufletul pendula între 
teluric şi divin, iar conştiinţa omului se orienta fie 
către Pământ, fie către Dumnezeu, acum 
conştiinţa trebuie să fie orientată concomitent 
către Dumnezeu şi către Pământ. Principiile unei 
astfel de conştiinţe s-au cristalizat în Biblie, însă 
nu la nivelul concepţiei, ci în totalitatea pildelor, 


poruncilor şi faptelor descrise în ea. Dacă înainte 


pendula sufletului se mişca spre dreapta şi spre 
stânga, când spre Dumnezeu, când spre Pământ şi 
omul era fie sfânt, fie afacerist, acum omul trebuie 
să fie sfânt şi întreprinzător concomitent. Acest 
lucru este posibil prin crearea unei noi concepţii 
despre lume în care sunt reunite materialismul şi 
idealismul, spiritualul şi materialul. În conştiinţa 
omenirii are loc acum acest proces care va duce la 
omenirea viitorului. 

La nivelul fin sunt reunit cu toată omenirea şi 
cu tot Universul. La un anumit nivel spiritual, 
masa mea spirituală reprezintă masa întregii 
omeniri. Învelişul meu fizic este doar o părticică 
infimă din masa omenirii. De aici rezultă că 
interesele spiritului meu sunt cu mult mai 
importante decât interesele învelişului fizic. De 
aceea şi grija pentru structurile spirituale trebuie 
să fie cu mult mai mare decât grija pentru cele 
pământeşti. Nu mi se va permite să mă ocup de 
învelişul meu fizic dacă nu voi lucra pentru toată 
lumea. În istoria omenirii acest lucru s-a 


desfăşurat în felul următor: a apărut religia care 


orienta toate interesele omului către spirit, iar 
prin intermediul acestuia către contactul cu 
Dumnezeu. Religia îl obliga pe om să trăiască în 
regimul spiritului şi nu al corpului. Religia a dat 
naştere filosofiei, artei, iar mai apoi ştiinţei. 
Filosofia este un intermediar între religie şi 
ştiinţă. De aceea Hipocrat spunea: „Un medic 
filosof este asemănător zeilor”. Ştiinţa a fost 
legată de corpul omului şi de realizarea 
necesităţilor acestuia, dezvoltând activ conştiinţa 
şi intelectul. Tendinţele mistice, oculte au 
constituit veriga de legătură dintre ştiinţă şi 
religie. Noile ştiinţe au apărut din tendinţe 
mistice, ca, de exemplu, alchimia, devenită mai 
târziu chimie. 

Religia şi ştiinţa au trebuit să se lupte una cu 
alta pentru că într-un pendul reuniunea punctelor 
opuse înseamnă oprirea acestuia. În două 
penduluri însă orientate în direcţii diferite putem 
observa cu totul altceva. Prin urmare, în ce 
direcţie ni s-ar mişca sufletul, trebuie acordată 


prioritate principiilor spirituale. De aceea toate 


şcolile religioase afirmau că sensul vieţii este 
orientarea către cel care ne-a creat. Asta 
înseamnă prioritatea spiritualului asupra 
pământescului. Conştiinţa mea poate fi legată de 
teluric. Nu-i nicio problemă. Însă cea mai mare 
parte a sufletului meu şi întregul spirit trebuie să 
aspire către Dumnezeu. 

La începutul anilor '60, savanții au efectuat 
cercetări oceanice care au demonstrat că în 
coloniile de organisme subacvatice fiecare individ 
ia pentru sine doar 20% din substanţele 
indispensabile vieţii. 80% le elimină în apă. Mult 
timp oamenii de ştiinţă, n-au putut descifra 
această enigmă. S-a dovedit că substanţele 
chimice eliminate fără rost, la prima vedere, 
creează legăturile între organisme graţie cărora 
poate supravieţui întreaga colonie. Aceste reguli 
funcţionează la toate nivelele de organizare a ceea 
ce e viu. Nici omul nu e o excepţie. Numai 20% 
din energia sa sufletească el trebuie s-o utilizeze 
pentru sine şi pentru problemele sale pământeşti, 


iar restul de 80% s-o dedice lui Dumnezeu. Cu cât 


sufletul omului este mai legat de cele pământeşti, 
cu atât mai mult acesta trebuie să tindă către 
Dumnezeu şi dimpotrivă, un om spiritual poate 
acorda atenţie teluricului. O celulă sănătoasă 
lucrează la început pentru organism, iar apoi 
pentru sine. Dacă celula uită de organism şi 
începe să lucreze doar pentru sine, ea este supusă 
distrugerii. Tentaţia de a uita de supremaţia 
organismului este extrem de mare pentru că 
celula nu-l vede şi tot ceea ce are nevoie pentru 
viaţă primeşte de la celule înconjurătoare. De 
aceea interacţiunea cu aceste celule trebuie să fie 
întreruptă periodic pentru ca celula să-şi trimită 
impulsul principal întregului şi nu părţii. Există şi 
un alt mijloc eficace: moartea celulei. În acel 
moment contactul ei cu alte celule se întrerupe 
brusc şi structura informaţională principală a 
acesteia îşi schimbă orientarea de pe învelişul 
fizic, unde totul este separat, pe structura 
biocâmpului, unde totul este unit. Simţind gradul 
cel mai înalt de unitate cu organismul, celula se 


reîntoarce la nivelul fizic şi uită de acest contact. 


În ciuda faptului că are orientată conştiinţa doar 
către propriile interese, subconştientul, 
depozitarul memoriei privind trecutul, îi ordonă să 
lucreze în primul rând pentru organism. lată de ce 
în organismul sănătos celulele mor periodic, în 
timp ce celulele cancerigene sunt practic 
nemuritoare. 

Înseamnă că moartea, adică demolarea 
învelişului fizic şi activarea celui al biocâmpului, 
este în natură cel mai puternic factor represiv al 
dezvoltării. Aceste legi sunt echitabile pentru 
orice organism, indiferent dacă este vorba de un 
grup de câteva molecule vii, de o colonie de 
bacterii, de omenire sau de tot ceea ce-i viu în 
Univers. 

Omul este şi el o celulă a Universului. Şi ca 
orice celulă vie el trebuie mai întâi să lucreze 
pentru Univers şi după aceea pentru sine, iar pe 
Dumnezeu trebuie să-l iubească mai mult decât 
orice îl poate lega de Pământ. Fericirea supremă 
pe Pământ trebuie să fie iubirea pentru 


Dumnezeu, iar punctul său de sprijin nu trebuie să 


se afle printre valorile pământeşti, ci în iubirea 
pentru Dumnezeu. Acesta este lucrul cel mai 
important. În subconştientul nostru, adică în 
sufletul nostru, pătrunde tot ceea ce se fixează 
permanent în conştiinţă. Dacă omul se gândeşte 
numai la cele pământeşti şi se ţine numai de ceea 
ce este pământesc, uitând de Dumnezeu, atunci se 
ancorează în teluric nu doar o mică parte a 
sufletului său, ci sufletul în întregime. El se 
aseamănă celulei canceroase care, uitând de 
organism, lucrează doar pentru sine. Acest proces 
trebuie stopat pentru că degradarea structurilor 
spirituale este periculoasă pentru întreg 
Universul. De aceea omul trebuie periodic să fie 
rupt de  teluric prin intermediul bolilor, 
traumatismelor, nenorocirilor şi al morţii, în 
funcţie de gradul de ancorare în teluric al 
sufletului său. Ştiinţa de a primi toate acestea ca 
pe ceva trimis de Dumnezeu este ştiinţa de 
purificare a sufletului. Refuzul salvării în forma 
distrugerii teluricului are ca rezultat o mai mare 


ancorare în cele pământeşti, cât şi agresivitatea. 


Cum se poate stabili dacă sufletul este 
ancorat sau nu în teluric? Foarte simplu: în funcţie 
de agresivitate. Ea reprezintă semnalul faptului că 
sufletul este atras de cele pământeşti. Să 
presupunem că sufletul meu s-a ancorat în teluric. 
Deci, în mod automat, fie că o doresc sau nu, vor 
pune stăpânire pe mine unele stări emoţionale 
legate de aceasta: dispreţ faţă de cei care nu au 
bani, invidie faţă de cei care au bani mai mulţi ca 
mine, ură faţă de cei care mă fură, blamarea celui 
care a împrumutat şi nu a restituit la timp, 
regretul că n-am putut câştiga mai mult, lipsa de 
dorinţă de a mai trăi dacă pierd o sumă 
importantă. Toate acestea mă vor atrage mai 
puternic spre cele pământeşti şi sufletul meu va 
deveni din ce în ce mai agresiv. Cât timp acest 
proces se desfăşoară la nivelul conştiinţei, nu-i 
niciun pericol pentru Univers, pentru că intelectul 
conştient este o fărâmă a ceea ce numim spirit, 
deoarece el este legat de trup şi de nevoile 
acestuia. E ca o otravă care se adună până 


toamna” în frunzele copacilor: pentru copaci ea nu 


este periculoasă, dar frunzele mor. Dar, dacă 
otrava pătrunde în rădăcinile care hrănesc 
întregul arbore, ea devine deja periculoasă. 
Agresivitatea care se adună în suflet devine o 
otravă periculoasă pentru Univers. 

Cu cât urăsc mai mult, blamez şi 
dispreţuiesc, cu atât mai tare se lipeşte sufletul 
meu de Pământ şi cu atât mai repede această 
agresivitate trece în subconştientul meu, adică în 
suflet. Cu cât ea trece spre niveluri mai fine, cu 
atât mai repede trebuie oprită. Aici există patru 
variante. Prima este bunăvoința. Simt că ceva nu-i 
în regulă, încep să-i ajut pe alţii, dau bani pentru 
acţiuni de caritate sau refuz, în general, să 
primesc bani. Dacă nu procedez astfel sau dacă în 
acest mod nu reuşesc să mă purific, intră în 
acţiune mecanismele represive. Varianta a doua: 
trebuie fie să pierd bani, fie să fiu prădat. Dacă nu 
simt ură faţă de hoţ, nu-l blamez, înseamnă că mă 
purific. Dacă însă mă simt frustrat, dacă îl blamez 
pe cel care a furat sau îl dispreţuiesc, înseamnă că 


am respins modalitatea cea mai uşoară de 


purificare. În cazul acesta acţionează cea de-a 
treia variantă, mult mai crudă: bolile, 
traumatismele, nenorocirile. Dacă nici aşa nu-am 
ajuns la purificarea interioară, intră în acțiune 
ultima variantă: moartea. Este aici un paradox: 
prin omul care mă pradă mi se salvează viaţa. 
Ştiinţa de a contracara acest lucru din exterior şi 
de a-l accepta total în interior este ştiinţa 
însănătoşirii sufletului şi în ultimă instanţă a 
trupului. 

Mecanismul aderării sufletului la Pământ era 
cunoscut încă din vechime şi era blocat prin 
diverse tehnici. Una dintre ele era sacrificarea. 
Vânătorii primitivi aduceau drept ofrandă 
duhurilor cea mai bună parte din captura lor. Ei 
ştiu că, dacă nu vor proceda aşa, viitoarea 
vânătoare nu va mai fi norocoasă. Era absolut 
corect. Trebuie să pierdem lucrul de care ne-am 
legat cel mai mult. Acest mecanism se reflectă în 
poruncile lui Moise. Prima dintre ele: „Eu sunt 
singurul tău Dumnezeu”. Primul gând trebuie să 


fie pentru Dumnezeu. A doua poruncă: „Să nu-ți 


faci chip cioplit”, adică nu te închina la nimic de 
pe Pământ. Închinăciunea reprezintă scopul. 
Nimic din ceea ce este pământesc nu poate fi ţel, 
ci numai mijloc. De aceea Moise intra în mulţimea 
celor care se închinau viţelului de aur şi-i ucidea. 
El înţelegea bine că, dacă nu va opri acum o parte 
din oameni, poate degenera întreg poporul. 

Cu câteva mii de ani în urmă, sufletul omului 
putea să se lipească de avantaje materiale vizibile. 
Era primul nivel al fericirii pământene: hrana, 
plăcerile sexuale, casa, averea, banii. Dacă omul 
se lega sufleteşte de acestea, sufletul îi era 
cuprins de lăcomie, de ură şi frustrare. Toate 
bunurile el trebuia să le piardă pentru a-şi purifica 
sufletul. Pentru a nu se întina de cele pământeşti, 
periodic erau introduse restricţii alimentare şi 
restricţii privind plăcerile sexuale. Au apărut 
riturile şi obiceiurile care nu-i permiteau omului 
să uite de Dumnezeu şi să-şi ancoreze sufletul de 
Pământ. 

Au trecut milenii, omenirea şi-a ridicat 


nivelul spiritual şi capacitatea de abstractizare. 


Omul a început să vadă nu numai obiectul, ci şi 
ceea ce-l lega de acesta. A apărut pământescul 
acela nevăzut de care de asemenea te puteai 
ataşa. Acesta reprezintă al doilea nivel al 
pământescului: relaţiile cu omul din apropiere, 
dragostea faţă de el, simţul datoriei, tot ceea ce 
era legat de lucru, de situaţia din societate şi aşa 
mai departe. De toate acestea se legau oamenii 
mult mai spiritualizaţi. Dacă omul îşi iubea părinţii 
mai mult ca pe Dumnezeu, în viaţa următoare 
părinţii îl nedreptăţeau, se purtau urât cu el 
pentru ca sufletul său să nu se lege de ei, pentru 
ca el să-şi orienteze întreaga iubire către 
Dumnezeu. Periodic relațiile dintre oameni 
trebuiau rupte pentru ca ei să se orienteze spre 
ceea ce era cel mai important - legătura cu 
Dumnezeu. Înțelegerea acestui lucru la nivel de 
concepţie a dat-o lisus Cristos. lată de ce porunca 
sa cea mai importantă este: „iubeşte-l. pe 
Dumnezeu mai presus de mama ta şi tatăl tău”. 
lată de ce el spunea: „Am venit să-l despart pe 


frate de soră, pe soţ de soţie” Prin porunci, 


parabole şi prin comportamentul său, Cristos a dat 
de înţeles că sufletul nu trebuie să se lipsească de 
nimic pământesc, chiar dacă e ceva ce nu se vede. 

A trecut timp şi omenirea s-a ridicat la un 
nivel şi mai înalt şi s-a dovedit că există un al 
treilea nivel al fericirii pământeşti. Din punctul de 
vedere al Divinităţii, un capital la fel cu banii, 
maşina sau vila îl constituie calităţile sufleteşti, 
înţelepciunea şi soarta. Acest nivel de aderare dă 
cea mai mare trufie, cea mai mare agresivitate şi 
cele mai grele îmbolnăviri. Care este cauza? 

Problema e că fiecare om ştie: dacă are bani, 
mâine îi poate pierde. Tentaţia de a-i considera un 
punct de sprijin nu este foarte mare. Acelaşi lucru 
se poate spune şi despre toate celelalte bunuri 
materiale. Oamenii spirituali trec destul de uşor 
peste acest nivel. Însă tentaţia de a te lipi de 
familie, de poziţia în societate, de locul de muncă 
şi dorinţa de a reacţiona în mod agresiv când totul 
se năruie este cu mult mai mult şi se blochează 
prin boli grave, traumatisme şi nefericire. 


Nivelul al treilea se deosebeşte în mod 


substanţial de primele două. El nu poate fi atins 
fără sintetizarea modurilor de gândire oriental şi 
occidental. Gândirea occidentală pleacă de la 
accepţia de viaţă unică, iar gândirea orientală de 
la accepţia unei multitudini de  reîncarnări. 
Reunirea gândirii occidentale cu cea orientală 
înseamnă contopirea teluricului cu interesele 
Divinităţii, înseamnă ştiinţa de a fi tactician şi 
strateg, sfânt şi întreprinzător în acelaşi timp. 

Prin ce se remarcă cel de al treilea nivel? 
Problema e că şi banii şi locul de muncă şi 
avantajele materiale le voi pierde odată cu viaţa. 
Calitățile nu le poţi lua în mormânt, însă memoria 
şi experienţa mea care concură la dezvoltarea 
abilităţilor se păstrează vreo cinci vieţi în sosie. 
De aceea şi aptitudinile şi calităţile spirituale, care 
stau la baza celor dintâi, pot dăinui până la cinci 
vieţi. Cum moare trupul, aşa mor şi aptitudinile şi 
calităţile spirituale. Cel mai trainic capital este 
înţelepciunea, deoarece informaţia privitoare la 
aceasta se păstrează în structura numită „soartă”. 


Tentaţia de a te agăța de înţelepciune este 


maximă. Când acest lucru se întâmplă, apare cea 
mai mare trufie. Preamărirea şi ataşamentul faţă 
de înţelepciunea proprie sau a altui om este cea 
mai mare ispită. Agăţarea de înţelepciune 
generează cea mai înaltă agresivitate. lată de 
unde a pornit parabola despre îngerul căzut care 
şi-a pus propria înţelepciune mai presus de 
Dumnezeu, şi s-a dezis de Dumnezeu devenind 
diavol. După patruzeci şi nouă de vieţi se 
destramă soarta omului şi odată cu ea se destramă 
şi ataşamentul faţă de înţelepciune. Cu adevărat 
înţelepţi devin oamenii cu soarta deformată care 
au suferit multe nenorociri şi privaţiuni pe care le- 
au luat drept epurare, înțelegând că nu-ţi poţi găsi 
punctul de sprijin în înţelepciune şi soartă, ci în 
dragostea faţă de Dumnezeu. 

Omenirea a înregistrat un salt uriaş în 
dezvoltarea conştiinţei în ultimele trei secole. 
Toate acestea ţin de valorile pământeşti. 
Absolutizarea succeselor ştiinţei, presupusa 
victorie a raţiunii şi umanismul din ce în ce mai 


diminuat în educarea copiilor au dus la ancorarea 


omenirii în înţelepciune. Din această cauză s-au 
intensificat atât de mult elementele de cruzime şi 
diavolism şi din această cauză omenirea este în 
pericolul de a se destrăma în ceea ce priveşte 
soarta; adică Pământul va fi bântuit de numeroase 
boli, nenorociri, cataclisme. În măsura în care 
omenirea va şti să se înalțe deasupra tuturor 


acestora, nu vor mai fi necesare aceste lovituri. 


Fiecare dintre noi este coordonat de Univers 
precum celula de organism. Cu cât omul este mai 
ancorat în cele pământeşti, cu atât el simte mai 
puţin acest lucru şi cu atât mai multe forţe 
investeşte în tactică, uitând de strategie şi, 
dimpotrivă, cu cât mai clar vede dependenţa sa de 
Dumnezeu, cu atât i se oferă mai multe 
posibilităţi. Dacă eu percep incorect lumea, nu 
reuşesc să-mi adaptez structurile spirituale pentru 
receptarea informaţiei, încep să mi se deterioreze 
parametrii fizici şi bioenergetici. Dar întrucât 
omul are o limită a rezistenţei, intră în acţiune 


varianta de cruţare. În jurul meu s-a format un 


grup de oameni prin intermediul cărora eu obţin 
informaţii. 

Şi iată că o am în faţă pe o fostă pacientă de- 
a mea de care mă ocup în ultimul an, controlând 
situaţia. 

— Nu demult am fost copleşită de neplăceri. 
Totul îmi merge de-a-ndoaselea. 

Îi cercetez biocâmpul şi văd soarta care, ca o 
pasăre, o cuprinde strâns cu aripile sale, iar 
alături soarta altcuiva. E vorba de soarta mea. 
Informaţia vine sub formă de text. Văd ce-i 
transmite soarta ei sorții mele. Textul arată aşa: 
„Spune-i că e periculos acum să se gândească la 
bunăstarea materială. Aceasta înseamnă moarte 
pentru oameni. Informaţia dispare”. 

Înţeleg că, dacă acum mă voi gândi la 
avantaje materiale, acest lucru poate mutila cea 
de-a doua carte. Acum nu locuiesc în camera mea 
cu două ferestre pe un perete, ci stau cu chirie... 
Dacă dorinţă de a avea un apartament propriu îmi 
va pătrunde mai adânc în suflet, ea va deveni 


otravă în seminţele pe care eu le împrăştii. 


Acum înţeleg de ce nu am chef să vorbesc la 
radio, să apar la televiziune şi să uzez de alte 
forme de reclamă în afară doar de cartea pe care 
o scriu. Nu trebuie respins tot ceea ce-i 
pământesc, dar nici nu trebuie să te ataşezi de el. 
Acest lucru este posibil în condiţiile potenţialului 
tot mai crescând al celor două contrarii - 
idealismul şi materialismul, ştiinţa şi religia, care 
se reunesc în metoda mea de percepţie a lumii. 
Dacă sufletul nostru nu este în permanenţă 
orientat către. Dumnezeu şi nu caută noi căi către 
cunoaştere şi perfecţiune, el începe cu încetul să 
se ataşeze de Pământ şi atunci intră în acţiune 
mecanismele coercitive ale purificării. La început 
cele mai fine: înţepături, jigniri, neplăceri cauzate 
de oameni. Dacă omul nu înţelege că oamenii n-au 
nicio vină, că Divinitatea încearcă să-l vindece, 
intră în acţiune un mecanism cu mult mai crud. 
Acelaşi lucru este provocat de oamenii apropiaţi: 
părinţi, frate, soţ sau soţie. Dacă faptul nu este 
înţeles, loviturile vin din partea copiilor. Dacă 


omul nu poate primi suferinţele spirituale venite 


de la alţii, intră în acţiune cele fizice. La început 
neplăcerile, nenorocirile, accidentele, iar apoi 


bolile şi moartea. 


— Nu-l puteţi ajuta pe prietenul meu? mi se 
adresează un cunoscut. Tare ar vrea să 
supravieţuiască, dar, judecând după toate 
aparențele, are foarte puţine şanse. 

M-am întâlnit cu tânărul şi i-am explicat care 
este cauza problemelor sale. 

— Când omul invidiază, urăşte sau regretă, 
sufletul său se lipeşte de ceea ce constituie cauza 
atitudinii sale emoţionale. De exemplu, dacă 
invidiez în permanenţă pe cineva din cauză 
banilor, sufletul meu se lipeşte de ei şi bani nu voi 
avea niciodată: Dacă dispreţuiesc un om care a 
pierdut bani sau n-a fost în stare să-i câştige, se 
întâmplă acelaşi lucru. Toate aparențele care dau 
fericire imediată trupului nostru reprezintă 
ancorarea în primul nivel: mâncarea, plăcerile 
sexuale, îmbrăcămintea, banii şi aşa mai departe. 


— Iertaţi-mă, însă eu în privinţa banilor sunt 


absolut liniştit. 

— Sufletul dumneavoastră nu-i indiferent faţă 
de plăcerile sexuale. Sunteţi prea atras de ele ca 
să nu apară probleme. Sunteţi legat de nivelul 
pământesc al doilea. Femeia iubită, familia sunt 
pentru sufletul dumneavoastră mai presus de 
Dumnezeu. De aceea femeile au trebuit să rupă 
relaţiile cu dumneavoastră, să vă trădeze, să vă 
înjosească. În loc să luaţi toate acestea drept 
motiv de purificare, dumneavoastră dispreţuiţi 
femeile după un program distructiv. Dispreţul este 
mai periculos decât ura sau umilinţa. 
Dispreţuindu-vă soţia, v-aţi ucis viitorul fiu. Acum 
şansele lui de a mai veni pe lume sunt aptroape de 
zero. De aceea, ori trebuie să suferiţi de o boală 
gravă şi să vă modificaţi atitudinea faţă de lume, 
purificându-vă astfel sufletul şi al dumneavoastră 
şi al lui, ori trebuie să muriţi pentru ca el să se 
poată naşte măcar în viaţa următoare. Situaţia se 
complică şi prin faptul că sufletul vă este agăţat şi 
de cel de al treilea nivel al teluricului, de 


înţelepciune. La început îi dispreţuiaţi pe proşti, 


iar după aceea aţi început să vă dispreţuiţi singur. 

— Dar eu nu mă dispreţuiesc, protestează 
tânărul. 

— Bine, cum procedaţi dacă rataţi ceva sau 
dacă faceţi o faptă rea? 

El dă din umeri. 

— Mă cert pe mine însumi: „Ce tâmpit!” 

— Păi ăsta şi este disprețul faţă de sine. 
Orice formă de agresivitate ne ataşează de fapta 
împotriva căreia o adresăm. 

Tânărul a căzut pe gânduri pentru câteva 
minute. 

— Nu de mult am fost la o vindecătoare. Este 
o fostă doctoriţă. A avut o viziune şi, în principiu, 
mi-a spus ce mi-aţi spus şi dumneavoastră. Mi-a 
recomandat să citesc cele zece porunci. 
Dumneavoastră mi-aţi spus că iubesc femeile mai 
mult decât pe Dumnezeu. Prima poruncă vorbeşte 
despre Dumnezeu, iar cea de-a zecea să nu doreşti 
femeia aproapelui tău. Mi-a spus să postesc şi să 
citesc rugăciuni. Însă acest lucru nu mi-a fost de 


ajutor. Spuneţi-mi de ce? 


— Problema e că disprețul dumneavoastră 
este legat de o trufie exacerbată. O asemenea 
trufie apare numai ca legătură cu al treilea nivel 
teluric. Înseamnă că în primul rând trebuie să 
depăşiţi dorinţa de a vă pune propria înţelepciune 
mai presus de iubirea pentru Dumnezeu. În 
creştinism însă nu există porunci referitoare la al 
treilea nivel teluric. Problema este că poruncile 
blochează tot ceea ce ne poate lega într-o singură 
viaţă. Aptitudinile, calităţile sufleteşti, 
înţelepciunea dăinuiesc mai mult de o viaţă şi sunt 
legate nu numai de viaţa de pe Pământ, dar şi cu 
viaţa din alte lumi şi pe alte planete, de aceea 
dorinţa de a considera ca punct de sprijin 
principal nu iubirea pentru Dumnezeu, ci al treilea 
nivel teluric este cea mai mare dorinţă şi a o 
anihila este lucrul cel mai greu. 

După cum s-a dovedit, pericolul emoţiei 
agresive nu stă în forţa ei, ci în profunzimea 
pătrunderii acestei emoţii în suflet. De aceea 
disprețul este cu mult mai periculos decât ura sau 


umilinţa. Dacă omul este legat de primul nivel, 


apare agresivitatea, însă aceasta este superficială. 
Legarea de al doilea nivel generează o agresivitate 
mult mai periculoasă, mai profundă. Mai pe 
înţeles vorbind, păcătosul, beţivul, afemeiatul este 
mai puţin periculos decât cel stăpânit de gelozie 
sau birocratul. Cel ataşat de simţul datoriei, de 
muncă, de familie sau la nivelul fin este mult mai 
periculos decât primul. 

Mai profund decât toate pătrunde şi este cea 
mai periculoasă agresivitatea legată de nivelul al 
treilea. Întrucât în ultimul secol omenirea a 
absolutizat cunoştinţele, aptitudinile şi aderă din 
ce în ce mai puternic la acestea, structurile 
biocâmpurilor sunt saturate de agresivitate, de 
diavolism şi a început o blocare puternică a 


acestui proces. 


Am să vă povestesc o parabolă despre doi 
călugări. 

Un călugăr postea tot timpul şi se ruga. Era 
slab şi morocănos. Un altul îşi permitea să 


mănânce şi să bea bine. Era gras şi vesel. Când a 


venit îngerul ca să aleagă pe cel mai sfânt dintre 
ei, l-a ales pe cel de-al doilea. Și toată lumea 
cuprinsă de mirare a întrebat de ce. Pe ce bază l-a 
ales pe cel de-al doilea? îngerul le-a răspuns: 

— Când încep să postesc, să ajunez şi fac 
lucrul acesta mult timp, încep să-i dispreţuiesc pe 
alţii. Mă simt mai presus decât ei, mai perfect, 
dacă nu postesc şi beau, nu pot să disprețuiesc alți 
oameni imperfecti. De aceea l-am ales pe cel de-al 


doilea. 


Îi explic în continuare tânărului: 

— Mâncarea abundentă, băutura, plăcerile 
sexuale ne trag sufletul la pământ foarte puternic. 
De aceea privaţiunile periodice dure pe care ni le 
impunem sunt necesare, însă prin aceasta nu 
devenim sfinţi. Acţionarea în acest plan nu este 
condiţia determinantă a dezvoltării spiritualităţii. 
Determinantă este tendinţa de a cultiva iubirea în 
sufletul dumneavoastră. 

Una din fostele mele paciente m-a rugat cu 


insistenţă să o primesc. 


— Îmi merge totul de minune. Schimbându- 
mi atitudinea faţă de lume, am devenit alt om. L- 
am adus pe fiul meu. El vrea să ştie dacă se află 
pe calea cea dreaptă. Fiul se ocupa de muzică, 
avea mari aptitudini, iar acum este director 
financiar la o mare firmă. 

Cercetez câmpul tânărului, îi arăt desenele 
pe care le-am făcut şi îi explic: 

— Priviţi, aceasta este hieroglifa morţii. Dacă 
ea este în dreapta, înseamnă că este doar un 
program. Dacă e sub picioare, atunci urmează să 
fie îndeplinită. Tensiunea câmpului este întreită. 
La o tensiune a câmpurilor crescută de şapte ori 
trebuie să muriţi. Cu alte cuvinte, în sufletul 
dumneavoastră se pregăteşte moartea. Motivul: 
sufletul dumneavoastră se agaţă tot mai mult de 
bani. 

Tânărul se uita întrebător la mine. 

— Poziţia mea faţă de bani este cea pe care o 
propovăduiţi dumneavoastră. Nu dau nimic pe ei. 
Pentru mine nu sunt decât o obligaţie grea şi 


neplăcută. 


— În ciuda faptului că manifestaţi indiferenţă 
faţă de bani, serviciul vă merge bine, îi spun eu. 

— Şi ce-i cu asta? se miră el. 

— Dacă consideraţi ca asta vă e menirea, 
puteţi muri. Aţi fost creat pentru muzică şi aveţi 
aptitudini deosebite. Este însă ceva care vă 
împiedică. Sunteţi prea ataşat de pasiunea 
dumneavoastră. Asta nu înseamnă că trebuie să 
iubiţi mai puţin muzica. Înseamnă că nu trebuie să 
manifestaţi agresivitate când nu vă iese ceva. Iar 
dumneavoastră vă dispreţuiţi pentru insuccese. De 
aceea, pentru echilibru, trebuie să fiţi detaşat 
periodic de pasiunea dumneavoastră. Însă trebuie 
să vă reîntoarceţi mereu la ea. De pe calea pe care 
aţi pornit puteţi să nu vă mai întoarceţi şi să 
intraţi în mormânt. Când Dumnezeu îi dă omului 
un talent şi o predestinare, omul este strunit din 
scurt. Eu vă pot da doar informaţia, dar cum să 
procedaţi veţi decide singur. 

— Bine, zice tânărul. Am înţeles. Fiul meu cel 
mare cântă la vioară. E util pentru acest lucru? 


— E mai bine să uite de ea. 


— Dar e talentat... 

— Fiul dumneavoastră, pe linie maternă, 
manifestă dispreţ faţă de oameni din cauza 
talentului. Fiul dumneavoastră îi dispreţuieşte şi îi 
tratează de sus pe ceilalţi. 

— Da, am observat şi eu acest lucru. 

— În cazul acesta, orice mare succes pentru 
el poate fi un pericol de moarte, înseamnă că ori 
îşi va pierde talentul, ori mâna, ori viaţa. Educaţi-i 


caracterul fără să vă gândiţi la cariera lui. 


Nu demult am fost într-un oraş aflat în 
apropiere de Sankt Petersburg. Am fost martorul 
unei întâmplări clasice în care s-a concentrat 
problema care îi frământă acum pe mulţi. În faţa 
mea stătea o femeie bine îmbrăcată, simpatică. 
Vorbea liniştit şi echilibrat şi tonul i se schimba 
când atingea o temă dureroasă. 

— Eu şi soţul meu vrem să ne omorâm fiul. 
Încerc să-mi reprim această dorinţă, dar simt că 
nu mai pot. Mă gândesc că mai devreme sau mai 


târziu tot îl omorâm. Ăsta nu este om, e o bestie. 


Eu şi soţul i-am dat o cu totul altă educaţie. Fiul 
are optsprezece ani, însă, când stă la masă, nu 
mănâncă, ci înfulecă. Tot timpul îşi bate joc de 
noi. Ochii femeii se umplură de răutate şi de ură. 
Ia banii din casă şi pur şi simplu îi împrăştie. Mi-e 
ruşine de oameni. Este o permanentă umilinţă şi 
bătaie de joc. 

—  Ascultaţi, încerc eu s-o opresc. Fiul 
dumneavoastră este mai normal şi mai curat decât 
voi amândoi şi, prin comportamentul său care vi 
se pare obraznic, el tratează sufletele voastre. Mai 
precis, dumneavoastră sunteţi vindecaţi prin 
intermediul fiului. Pentru a schimba situaţia 
trebuie să vă schimbaţi atitudinea faţă de lume. 
Atunci fiul dumneavoastră se va linişti. Când vă 
trataţi sufletul, îndreptaţi comportamentul 
oamenilor din jurul dumneavoastră. Pentru 
dumneavoastră, fiul este o jucărie şi un sclav, dar 
sufletul lui nu vă aparţine. Este dreptul lui să 
hotărască cum să mănânce şi cum să se îmbrace. 
Nu trebuie să-l condamnaţi şi să-l urâţi pentru 


acest lucru. 


— EI este cel care ne urăşte, a exclamat din 
nou cu răutate femeia. De trei ani am făcut rost de 
otravă, însă tot timpul ceva mă opreşte. Soţul are 
un topor ascuns şi a vrut de câteva ori să-l 
spintece. Însă de fiecare dată ceva l-a împiedicat: 
ori venea câte cineva, ori ceva îi distrăgea atenţia. 

Pentru mine,  trei-cinci secunde sunt 
suficiente pentru a vedea. Şi aprecia situaţia, dar 
voi putea oare să i-o explic şi femeii? 

— Vedeți dumneavoastră, încep eu să-i 
explic, există anumite legi care se îndeplinesc fără 
abatere. Un program este stins de un 
contraprogram. Aveţi o agresivitate subconştientă 
colosală îndreptată asupra fiului dumneavoastră 
şi, pentru ca el să supravieţuiască, trebuie să 
manifeste o agresivitate conştientă. În acest fel 
apare echilibrul. Să vorbim acum despre cauzele 
agresivităţii. În vieţile trecute aţi avut bani, o 
soartă fericită şi sufletul dumneavoastră s-a lipit 
de acestea pentru că aţi disprețuit imperfecţiunea, 
simţindu-vă mai presus decât ceilalţi. Sufletul 


trebuie mai întâi să-l iubească pe Dumnezeu şi 


numai apoi ceea ce este pământesc. Când sufletul 
se lipeşte de Pământ, el devine trufaş şi agresiv. 
Sufletul dumneavoastră a început să se ataşeze de 
bani, de bunuri materiale, de o soartă fericită. 

— Nici pomeneală, protestează femeia. Eu nu 
sunt deloc ataşată de bani. Sunt gata să ajut pe 
oricine şi sunt adeseori solicitată să ajut, iar fiul 
meu îmi cere bani cu neruşinare. Dacă nu-i dau, 
ticălosul pleacă cu câte un obiect din casă şi îl 
vinde. Îl urăsc atât de tare încât am ajuns să urăsc 
toţi copiii. O tânără mamă îşi plimbă copilul în 
cărucior şi îmi vine să-i spun: „Proasto! Habar n-ai 
ce-o să facă din tine mai târziu”. 

O privesc în ochi şi încerc să-i vorbesc cât 
mai calm. 

— La început dumneavoastră aţi derulat şi aţi 
cărat după sine un program de nimicire a fiului şi 
a tuturor copiilor, iar acum acest program vă cară 
după el însuşi şi vă este din ce în ce mai greu să 
vă controlaţi pornirile. Acum vă poate salva doar 
întoarcerea către Dumnezeu. 


— Ce tot vorbiţi? Ce Dumnezeu? N-am crezut 


niciodată în Dumnezeu şi nici nu am să cred. Ce 
treabă are Dumnezeu?! 

Am continuat cu o voce calmă: 

— Nu demult a fost la mine un pacient cu o 
boală gravă şi i-am spus că trebuie să se închine 
ca să supravieţuiască. El mi-a replicat că nu a 
făcut niciodată aşa ceva şi nici nu va face. l-am 
răspuns că nu-l pot ajuta. Fiul dumneavoastră vi 
se pare un monstru, iar comportamentul lui 
îngrozitor. Pe dumneavoastră vă consideraţi un 
om bun, plin de solicitudine, detaşat de bucuriile 
lumeşti. Însă în adâncul sufletului sunteţi un om 
uscat, profitor, legat de bani şi plin de dispreţ faţă 
de alţii. Pentru un asemenea om, bunăstarea 
vizibilă este mai presus de cea invizibilă, adică de 
cea spirituală. El ţine cu dinţii de propria sa 
imagine, de poziţia sa socială. Pentru el cel mai 
important lucru nu este răspunderea în faţa lui 
Dumnezeu, ci ceea ce vor spune şi vor gândi alţii. 
Cum vă purtaţi cu oamenii în această viaţă, aşa se 
vor purta copiii cu dumneavoastră în vieţile 


viitoare. Fiul dumneavoastră se poartă aşa cum v- 


aţi purtat cu oamenii în vieţile trecute. Întrucât 
noţiunea de Dumnezeu vă este străină, interesele 
spirituale sunt puse mai prejos de cele trupeşti. 
De aceea respingeţi ceea ce reprezintă salvare şi 
purificare pentru dumneavoastră chiar dacă este 
sub forma unui chin. În această viaţă încercaţi să 
vă comportati corect, de aceea aţi fost sustrasă de 
la situaţia de a vă omori fiul. După moartea lui nu 
aţi mai fi trăit mult cu soţul. După toate 
probabilitățile, trebuia să muriţi de o boală grea, 
iar soţul dumneavoastră urma să fie ucis. Vreţi să 
vă tăiaţi ştreangul de la gât, dar de fapt îl 
strângeţi şi mai tare. Fiul dumneavoastră este aşa 
cum l-aţi făcut în vieţile anterioare. Dacă vreţi să-l 
schimbaţi, schimbaţi-vă mai întâi pe 
dumneavoastră. Toate cauzele sunt în 
dumneavoastră. Sufletul lui în profunzimea sa este 
absolut armonios. Vă puteţi schimba mutând 
punctul de sprijin de pe interesele trupului pe 
interesele spiritului. Punctul de sprijin suprem 
este iubirea faţă de Dumnezeu. 


— Ascultaţi-mă, mă sfredeleşte femeia cu o 


privire grea. Toţi cunoscuţii mei sunt atei. Dar ei 
sunt oameni buni şi au copii normali. De ce să mi 
se întâmple tocmai mie asta? 

— Pentru că dumneavoastră în vieţile 
anterioare aţi început să vă ataşaţi de cele 
pământeşti înaintea lor. Dacă aceşti oameni nu-şi 
vor schimba atitudinea faţă de viaţă, ei îşi vor 
epuiza toate rezervele şi li se va întâmpla acelaşi 
lucru. 

— Nu! Nu pot să cred aşa ceva! a spus ea 
plină de hotărâre. 

— Iar eu nu vă pot ajuta, i-am răspuns eu. 

Femeia s-a ridicat şi a pornit către ieşire. Am 
ajuns-o din urmă. 

— Lăsaţi-mi numărul de acasă. Asta în primul 
rând. În al doilea rând, ţineţi minte. Dacă vă 
omorâţi fiul, vă caliciţi sufletul. Veţi fi ruptă în 
bucăţi şi nu numai în viaţa aceasta, dar şi în cele 
următoare. În al treilea rând, dacă veţi fi în stare 
să vă rugaţi şi să vă rugaţi pentru fiul 
dumneavoastră, atitudinea lui faţă de 


dumneavoastră se va schimba. Se va schimba 


anume faţă de dumneavoastră. Ea a ieşit în tăcere, 
iar eu, epuizat, m-am aşezat pe canapea. 

Pentru ca să devii vindecător trebuie să te 
ridici deasupra imperfecţiunii oricărui pacient, 
înțelegând că şi ea este determinată tot de 
Dumnezeu. Pentru mine întotdeauna e greu, mai 
ales în cazuri ca cel de faţă. În adâncul sufletului 
însă sunt fericit. În ciuda  aparenţelor, 
agresivitatea subconştientă a femeii împotriva 
fiului a scăzut brusc. Am sunat-o peste zece zile. 

— Nu ştiu cum stau cu agresivitatea 
subconştientă, însă încerc să nu-l mai critic şi mă 
închin, spune ea. 

— La nivelul interior nu staţi rău, îi răspund 
eu. Atitudinea fiului faţă de dumneavoastră s-a 
schimbat sau nu? 

— Da, a devenit mai maleabil, îmi răspunse 
ea. 

Când vorbeam la telefon cu femeia, nu-i mai 
cunoşteam vocea. Acel timbru metalic, pe care l- 
am simţit prima dată, se pare că dispăruse pentru 


totdeauna. Am deseori insuccese şi mă confrunt 


cu situaţii în care nu pot şi nu ştiu cum să-l ajut pe 
om. Însă întâmplări ca aceasta îmi întăresc 
credinţa că trebuie să merg mai departe şi toate 
insuccesele să le tratez ca pe o posibilitate de 


perfecţionare. 


În timpul unei consultaţii, am fost întrebat de 
o femeie: 

— Dacă îmi apare un gând negativ, trebuie 
să-l anihilez? Ajută la ceva? 

— Bineînţeles că nu, îi răspund eu. 

— Vă  înşelaţi, îmi răspunde femeia 
dezamăgită. Am observat că îmi este mai bine. 

— Pentru mult timp? am întrebat-o eu. 

Femeia dă din umeri. 

— Eu privesc toate acestea de pe poziţii 
strategice, pe când dumneavoastră doar din 
perspectiva momentului prezent. Un gând negativ 
este o urmare, pe când cauza se află în faptul că 
sufletul s-a lipit de ceva pământesc. Dacă vă veţi 
lupta tot timpul numai cu urmările, veţi obţine o 


ameliorare doar pentru moment, dar mai târziu vă 


va costa mai mult. Un gând urât, negativ este tot o 
boală. De câte ori medicina a încercat să elimine 
boala, şi nu cauza, ea a dat greş de fiecare dată. 
Insuccesul a venit însă după o oarecare 
ameliorare care era considerată vindecare. În 
prezent, această trecere de la ameliorare la 
înrăutăţire s-a scurtat considerabil. Medicii au 
început să înţeleagă faptul că trebuie îndepărtată 
nu boala, ci cauza bolii. Este elocventă în această 
privinţă atitudinea faţă de creşterea temperaturii. 
La început, medicii căutau să scadă febra, 
considerând-o drept boală, pentru ca apoi să-şi 
schimbe punctul de vedere. 

— Acelaşi lucru se petrece şi în domeniul 
bioenergeticii. În formele ei primitive, 
bioenergeticianul încerca să anihileze boala, s-o 
transfere undeva. Aşa a apărut tehnica arderii 
bolii cu raza din cel de-al treilea ochi, transferul ei 
în adâncul Pământului, în centrul Soarelui, în 
diferite obiecte sau animale, reprezentarea bolii în 
formă de peşte cu scopul de a o „îneca” în ocean şi 


aşa mai departe. Acest lucru poate fi util atunci 


când cauza care se blochează prin intermediul 
bolii este nesemnificativă. Când însă ataşamentul 
faţă de ceva pământesc este puternic, atunci o 
astfel de tehnică are drept rezultat nu 
ameliorarea, ci înrăutățirea. Toate forţele se 
risipesc în lupta sterilă cu efectul, şi nu împotriva 
cauzei. Acest mecanism este cunoscut de multă 
vreme. Amintiţi-vă parabola lui lisus Cristos 
despre necuraţi. 

Necuratul este un gând murdar care se 
cuibăreşte în suflet. Omul îl izgoneşte pe necurat 
din suflet şi acesta iese, dar după ce zburdă pe 
afară el se întoarce şi aduce cu sine alţi şapte 
necuraţi. Metoda înfierării cu fierul înroşit în foc 
duce la o înrăutăţire de şapte ori mai mare. Cauza 
apariţiei murdăriei în suflet este dorinţa de a face 
din bunăstarea pământească un ţel suprem. 
Respingerea logicii spiritualului şi divinului se 
bazează pe logica teluricului. Este principiul 
celulei canceroase care refuză să lucreze pentru 
organism şi acţionează doar pentru sine. De aceea 


dorinţa de a distruge ceea ce-i urât, impur duce la 


creşterea acestuia de zece ori. Sufletul se purifică 
numai atunci când acesta, în smerenie şi iubire, 
aspiră către Dumnezeu, ridicându-se deasupra a 
tot ceea ce este pământesc şi nu atunci când el 
încearcă să ardă tot ceea ce-i pământesc. Omul 
trebuie să fie pe Pământ, dar să nu-i aparţină 
acestuia. Pământul trebuie iubit, dar nu înaintea 
lui Dumnezeu. Întunericul, diavolismul înving 
atunci când sunt puse mai presus de Divin. În 
iubirea ancestrală faţă de teluric îşi are originea 
egoismul. De aici a apărut şi teza păcatului 
primordial. În condiţiile acestea mai e nevoie de 
iubirea faţă de Pământ? Evident că da. Trebuie ca 
celula să lucreze pentru sine? Desigur. Însă 
pentru organism ea trebuie întotdeauna să 
muncească mai mult. În fiecare celulă există 
tendinţa de a lucra pentru sine, adică fatalitatea 
implacabilă. Toată problema stă în proporţie. 
lubirea pentru Dumnezeu reprezintă aripile. 
Iubirea pentru cele pământeşti este lestul. Şi cu 
cât lestul este mai greu, cu atât mai puternice 


trebuie să fie aripile. Dacă este aruncat lestul, are 


loc un puternic salt în sus, însă, dacă lestul nu va 
fi repus la loc, aripile vor slăbi. De aceea 
desprinderea periodică de tot ceea ce este 
pământesc are o influenţă benefică asupra 
sufletului. 

Când apare un gând murdar, diavolesc, 
primul lucru care trebuie înţeles este acela că 
dumneavoastră şi el sunteţi două lucruri diferite. 
Trebuie evitat un gând murdar. El nu trebuie 
izgonit, ci trebuie înfrânat. Diavolul nu trebuie 
izgonit din suflet, ci trebuie „pus după gratii”. 
Pentru aceasta se folosesc rugăciunea, postul şi 
însingurarea,  deconectarea din comunicare, 
imobilitatea, ignorarea intereselor  trupeşti. 
Limitarea periodică a cerinţelor trupeşti, inclusiv 
respiraţia, plăcerile sexuale, dă un puternic 
imbold spiritualității şi curăţă sufletul de 
impurități,  ridicându-l deasupra intereselor 
pământeşti. Dacă în acest timp omul se şi închină 
mărturisind iubirea sa faţă de Dumnezeu, efectul 
este maxim. Un alt exemplu minunat ni-l dă Biblia. 


Apostolii n-au putut să vindece un om stăpânit de 


diavoli. Când au venit la Cristos, el le-a amintit că 
astfel de boli se vindecă prin post şi rugăciune. 
Auzind aceasta, apostolii au plecat ruşinaţi. 

Şi încă un moment important. Sufletul întinat 
se curăţă prin noroiul pământesc. Dacă omul are o 
agresivitate  subconştientă ridicată, ea se va 
vindeca printr-o agresivitate conştientă îndreptată 
împotriva lui. Dispreţul interior, imperceptibil faţă 
de alţii, se tratează prin semeţia altor oameni. Să 
intri în noroi şi să nu te murdăreşti se poate numai 
atunci când nu-l condamni. De aceea nimic nu 
purifică mai bine sufletul decât renunţarea de a 
blama tot ceea ce noi numim lumesc: ticăloşie, 
făţărnicie, trădare. Dacă în adâncul sufletului 
recepţionez toate acestea ca pe ceva trimis de 
Dumnezeu, fără ură sau blamare, ci numai cu 
iubire, sufletul meu nu se va întina, ci se va 
purifica. Să te autoblamezi pentru gândurile urâte 
nu este permis. Trebuie să fii conştient că e vorba 
de patologie şi să-ţi orientezi toate forţele nu către 
ura faţă de sine, ci către dorinţa de a te ridica 


deasupra imperfecţiunii şi de a o limita. În viitor 


vom îndrăgi teluricul la fel ca acum, ne vom 
ancora în el şi vom depinde de acesta. În sufletul 
fiecărui om însă se va aprinde scânteia Divină care 
nu-i va permite să se lipească de toate cele 


pământeşti. 


Omul care vine la biserică depinde de karma 
preotului cu care comunică. Este o dependenţă 
spirituală. De aceea sunt foarte importante 
puritatea gândurilor şi independenţa interioară a 
preotului. Cu cât respectăm mai mult pe cineva, 
cu atât mai mult sufletul nostru interacționează cu 
al lui. În afara karmei spirituale moştenite, există 
una de familie, una socială şi una materială. Dacă 
omul nu-şi dedică sufletul total lui Dumnezeu, el 
începe să depindă tot mai mult de sufletele altor 
oameni, sufletul lui se deschide tot mai mult 
pentru influenţa din partea altora, fiind tot mai 


dependent. 


O femeie a venit la mine cu o rugăminte 


neobişnuită. 


— Acum sunt directoarea unei întreprinderi. 
Este particulară şi avem un patron. Directoare am 
devenit recent. Până acum trei ani postul a fost 
ocupat de o colegă de-a mea de şcoală. Patronul, 
fără să explice motivele, a eliberat-o din funcţie 
motivându-i că este nemulţumit de prestaţia ei. 
Simt că ea nu este de acord cu această hotărâre şi 
că mă invidiază foarte mult. Ieri am avut o mare 
neplăcere. Un cetăţean a încercat să-mi smulgă 
din mână poşeta în care erau documente şi 
ştampila firmei. Dacă ar fi reuşit, eu nu aş mai fi 
fost directoare. Simt că acest lucru este în 
legătură cu prietena mea şi nu ştiu dacă să iau 
vreo măsură. Vreau să ştiu unde se află cauza, în 
ea sau în mine? 

Cercetez structurile câmpurilor ei şi ale 
prietenei. Şi totul devine clar. 

— Cauza nu se află nici în dumneavoastră, 
nici în prietena dumneavoastră, ci în patronul 
firmei. El este gata să pună mai presus de 
Dumnezeu propria lui persoană, banii, bunăstarea. 


Şi totul se răsfrânge asupra dumneavoastră. La 


prietena dumneavoastră totul trece prin creşterea 
semeţiei şi printr-un raport dur şi dispreţuitor cu 
ceilalţi oameni. La dumneavoastră situaţia este 
mai gravă. Dacă la ea descărcarea s-a produs prin 
comportament, dumneavoastră, care în forul 
interior propriu nu sunteţi de acord cu aşa ceva, 
acumulaţi tot noroiul în interior. lar ancorarea în 
semeţie, bani şi bunăstare a ajuns la un nivel 
periculos. Pierderea postului v-ar putea echilibra. 
Aveţi nişte parametri precari ai sorții din cauza 
semeţiei. În întâmplarea cu geanta, prietena nu 
are nicio vină. 

— Ce-aş putea face acum? 

— Să înţelegeţi că patronul dumneavoastră 
nu este Dumnezeu. Dacă învelişul dumneavoastră 
fizic poate depinde de cineva în plan social, 
spiritual el trebuie orientat numai către 
Dumnezeu. 

— Ce să fac cu prietena? 

— Să vă salvaţi şi să vă purificaţi sufletul în 


primul rând. Cu aceasta, ne-am despărţit. 


— V-aţi schimbat foarte mult, mi-a spus o 
cunoştinţă. În urmă cu un an eraţi atât de 
încrezut, încât îmi era greu să comunic cu 
dumneavoastră. 

— Problema este că prin sistemul meu îmi 
schimb firea şi este destul de greu şi pentru mine. 
Fiind autorul unui sistem, adică o cauză, eu devin 
într-o măsură şi mai mare efectul ei. La început 
înţeleg ceea ce se întâmplă ca pe o lumină. Iar 
după aceea, prin această înţelegere încep să-mi 
educ sufletul imperfect. 

— Că doar nu sunteţi altfel de cum 
propovăduiţi să fim noi. 

— Bineînţeles că nu. Dacă omul are un trup 
slab, lipsit de putere, el îşi face cârje şi se 
deplasează cu ajutorul lor, face tot felul de 
exerciţii ca să-şi întărească trupul. Sistemul meu 
este aidoma cârjelor pentru sufletul meu slab. Eu 
îmi pot ajuta pacienţii pentru că exersez mai mult 
decât ei. Depun mai multe eforturi pentru 


întărirea şi purificarea sufletului meu imperfect. 


O pacientă îmi spune: 

— Am o formulă cu care de câteva luni încerc 
să-i ajut pe ceilalţi oameni: 

„Doamne, orientează-mi toată dragostea şi 
caritatea asupra spiritului şi sufletului altor 
oameni...” 

Cercetez dacă există o încălcare a legilor la 
nivelul fin. Este, deşi la prima vedere totul pare 
corect. Dacă ura, dorinţa de rău dăunează omului, 
atunci e mai bine să trimiţi iubirea. Cristos 
spunea: „lubeşte-l pe aproapele tău ca pe tine 
însuţi”. Iubirea este dorinţa de reunire, unificare 
cu ceva. Dacă eu mă lipesc cu sufletul de un alt 
om, anume acest lucru provoacă acea agresivitate 
de care caut să scap. După toate aparențele, 
expresia: „iubeşte-ţi aproapele tău ca pe tine 
însuţi” înseamnă că la nivel fin noi suntem toţi 
egali, suntem un tot unitar. Dacă eu mă rog la 
Dumnezeu să-mi orienteze iubirea asupra unui alt 
om, acest lucru este echivalent cu rugămintea: 
„Doamne, dă-mi voie să mă dezic de [ine de 


dragul altui om”. Dacă vreţi să ajutaţi un alt om, 


trebuie să vă rugaţi pentru el să-l iubească pe 
Dumnezeu mai mult decât fericirea pământească. 
„lubeşte-ţi aproapele tău ca pe tine însuţi şi 
iubeşte-i pe duşmanii tăi” înseamnă că, întrucât 
suntem uniţi la nivel fin, ura faţă de un alt om şi 
dorinţa de moarte a acestuia este egală cu dorinţa 
propriei morţi şi a copiilor proprii. lar dorinţa de a 
da întreaga iubire unui alt om este egală cu a-ți 
dedica ţie întreaga iubire. Este programul celulei 
canceroase, al cărui principiu presupune 
dezicerea de organism şi lucrul pentru sine. De 
aceea Cristos spunea: „lubeşte-l pe Dumnezeu mai 
presus de tatăl tău, de mama ta şi de tine însuţi”. 
Şi numai rămăşiţe din iubire eu pot să dau altui 
om. Iubirea pentru alt om trebuie să fie 


secundară. 


Eram la baia cu aburi şi un vecin mă 
întreabă; 

— Spune-mi, de ce mi s-au umflat venele de 
pe picioare? 


— Când ai avut neplăceri, întotdeauna îţi 


pierea cheful să trăieşti. Tu nu ştiai că omul 
câştigă întotdeauna, iar dacă, din cauza 
neplăcerilor, trupul piere sau moare, sufletul 
câştigă şi se înalţă. Sinuciderea este lipsa de 
dorinţă de a trăi pe care ai transmis-o şi fiicei tale. 
Tu eşti un om bun la suflet şi de aceea poţi fi 
ajutat. Moartea şi dezintegrarea destinului se află 
sub picioarele noastre. Aşa că, dacă ne dor 
picioarele sau avem traumatisme, acestea 
blochează programul de autodistrugere. 
Schimbându-ţi concepţia, caracterul, rugându-te 
pentru fiică, nu o să mai ai probleme. 

Un cetăţean de alături mă întreabă: 

— Mă dor genunchii, oare ce să fie? 

— Dacă te dor toate articulațiile, ai un suflet 
gelos, iar genunchii sunt în legătură cu copiii. 
Durerile de genunchi şi traumatismele acestora 
înseamnă că sufletele copiilor nu sunt perfecte. 
Înseamnă că trebuie să te rogi pentru tine şi 


pentru copii. 


O cunoştinţă de-a mea, un marinar, mi-a 


povestit o întâmplare interesantă. 

— Am făcut pe vas o sută de litri de rachiu. 
Am băut în prima zi din el. Era bun. După două 
zile, când am băut din nou, au început să mă 
doară rinichii. Am constatat că îi dureau rinichii 
pe toţi cei care au băut din rachiu. Am vrut să-l 
aruncăm peste bord, dar am uitat. Peste câteva 
zile, un marinar a avut ziua de naştere şi am decis 
să-l sărbătorim. Am băut cu precauţie. Dar, foarte 
interesant, dimineaţa pe nimeni nu-l durea nimic. 
Cum se poate explica? 

Cercetez să văd ce a provocat durerile de 
rinichi. A apărut nu ştiu din ce cauză lipsa dorinţei 
de a trăi. Ea era legată în mod indirect de Rusia. 

— Când vasul pleca din Rusia, în mod 
inconştient, v-a pierit dorinţa de a mai trăi. 
Funcţia rinichilor a fost perturbată, iar rachiul a 
provocat dureri. Când însă vă întorceaţi spre 
patrie, rinichii funcționau normal. 

— Da, aşa este, îmi amintesc că durerile 
începeau când navigam spre Sud. Când însă am 


schimbat cursul spre Nord, adică spre Rusia, totul 


era normal. 


Cel de al treilea nivel al teluricului 


De un an mă zbat să termin cea de-a doua 
carte. Materialul de bază e gata, însă din nou 
resimt o împotrivire puternică. Eram convins că 
lucrarea este încheiată şi că ea cuprinde suficiente 
informaţii pentru a-l ajuta pe cititor să se vindece. 
Dacă nu pot continua în niciun fel înseamnă că 
ceva nu-i în regulă. Ce-ar putea fi? 

Tot ceea ce omul pe Pământ este gata să 
pună mai presus de Dumnezeu se cunoaşte deja. 
La temelia acestui fapt stă destinul teluric al 
omului. Mai este şi ceea ce stă deasupra 
destinului uman, dar acest lucru nu va avea 
importanţă pentru cartea de faţă. Este vorba de 
soarta omului în societate, în alte civilizaţii, pe 
alte planete, în alte lumi, în alte Universuri. Mi se 
spune adeseori: „De ce le vorbeşti pacienţilor 
despre astfel de lucruri? Adună zece oameni, ține- 
le un curs şi apoi discută detaliile cu fiecare în 
parte”. Aşa ceva este inacceptabil pentru mine, 


simţeam că ar fi fost bătaie de joc. Mai târziu am 


înţeles care-i problema. Când discut cu un pacient, 
îl privesc în ochi şi-mi dau seama după cele mai 
nesemnificative nuanţe ale expresiei dacă a 
recepționat sau nu informaţia transmisă. Dacă văd 
că informaţia nu este receptată, înţeleg că trebuie 
să mă schimb, că trebuie să mă ridic deasupra 
mea, să măresc accesibilitatea informaţiei pentru 
ca ea să fie asimilată. Cu cât sunt mai individuale 
particularităţile receptării, cu atât mai ridicată 
este calitatea informaţiei. Eu trebuie să dau o 
informaţie generalizată. Aceasta trece mai uşor. 
Acum sunt capabil ca prin două-trei fraze să explic 
ceea ce înainte aş fi povestit o zi întreagă. Fluxul 
de informaţie care merge către fiecare trebuie 
concentrat la maximum. De aceea, ca şi mai 
înainte, 99% din timp mi-l ocupă nu 
diagnosticarea, ci explicațiile. Pentru mine, 
comunicarea cu fiecare pacient reprezintă o 
bătălie în care victoria este reprezentată de 
transmiterea unor cunoştinţe maxime 
conlocutorului. În acest caz are loc un fel de 


trezire a pacientului. Acest lucru mă epuizează. 


Acum fiecare din cuvintele mele conţine o 


informaţie de câteva ori mai mare decât înainte. 


La New York, tatăl unei fetiţe cu mari 
probleme, privindu-mă ca pe un hoţ pe care l-a 
prins cu mâna în buzunar, m-a întrebat: 

— De fiecare dată le spuneţi pacienţilor astfel 
de lucruri? 

— Da, de fiecare dată, cu excepţia detaliilor 
care pot costa viaţa. 

Am obosit într-adevăr să tot repet unul şi 
acelaşi lucru. Pentru a-i da pacientului o 
informaţie concretă sunt nevoit să-i explic întregul 
sistem. De fiecare dată însă caut alte cuvinte, alţi 
termeni de comparaţie. Exemplele economisesc 
mult timp. [in minte cum i-am explicat o oră 
întreagă unui pacient că nu trebuie să se supere 
pe sine şi să se autoblameze. 

— Dar şi pe mine mă deranjează acest lucru, 
mi-a replicat el. 

Faptul că blamările şi supărările reprezintă o 


dorinţă ascunsă de moarte, faptul că orice 


agresiune împotriva propriei persoane este lipsa 
dorinţei de a mai trăi, pacientul nu putea înţelege. 
El dădea din cap afirmativ, însă sufletul său 
respingea tot ceea ce-i spuneam. Informaţia de 
bază se receptează nu prin intermediul gândurilor, 
ci al simţurilor. Acţiunea emoţională pătrunde 
mult mai profund. 

— Imaginaţi-vă doi oameni, îi zic. Amândoi s- 
au rătăcit în pădure. Unul depune toate eforturile 
spre a ieşi din pădure, celălalt ia un ciomag şi-şi 
dă în cap, reproşându-şi cele întâmplate. 
Dumneavoastră procedaţi ca cel de-al doilea. 

Trec câteva secunde şi constat că informaţia 
s-a fixat. Astfel am redus metoda la noţiunile 
elementare. La New York am avut trei pacienţi 
bolnavi de cancer. Tuturor le-am spus unul şi 
acelaşi lucru. Toţi au înregistrat o ameliorare 


vizibilă şi stabilă. 


Voiam să plec pentru zece zile la Ialta. 
Înainte de plecare m-a sunat un cunoscut. 


— Vă aduceţi aminte că v-am rugat să vedeţi 


o colegă de-a mea de serviciu? Aţi discutat atunci 
o jumătate de oră cu ea. După discuţia cu 
dumneavoastră s-a dus la control şi i-au găsit 
cancer cu metastaze. Peste o lună, când i s-au 
repetat analizele, nu mai avea nimic. Dacă vreţi, 
ea vă poate aduce un document de confirmare. 

Eu nu am nevoie să mi se confirme nimic, dar 
cazul ei era într-adevăr interesant. O singură 
şedinţă şi o singură explicaţie standard au fost de 
ajuns pentru ca omul să iasă dintr-o situaţie 
dificilă. Înainte, când mă cuprindea disperarea şi 
mă gândeam că nu voi putea vindeca, hazardul îmi 
aducea reuşite enorme care-mi dădeau aripi. 
Acum succesele vin în lanţ. Pentru prima dată în 
ultimii patru ani ştiu cu precizie că metoda 
funcţionează, că metoda are perspective. Nu e o 
simplă metodă, ci o nouă concepţie, un nou sistem 
de idei. 


Am plecat la Ialta cu un moral ridicat. A doua 
zi mi-am uitat în maşină videocamera unui prieten. 


Au urmat alte neplăceri. Cauza era ancorarea în 


destin, dorinţa de a pune destinul mai presus de 
Dumnezeu. Se repeta ceea ce mi-a stricat buna 
dispoziţie în ultimele două-trei luni. Am crezut că 
mă voi strecura, dar deocamdată nu reuşeam. 
Deocamdată persista ancorarea în destinul 
favorabil şi nu mă puteam purifica. Când am 
analizat situaţia, am văzut că acest lucru era în 
legătură cu faptul că în ultimele luni mi s-a 
îmbunătăţit situaţia materială. A apărut 
posibilitatea să obţin un spaţiu locativ mai mare. 
Mai putea fi varianta ancorării în destin despre 
care încă nu ştiam. Pentru a cunoaşte izvoarele 
care stăteau la baza destinului, pentru a le 
clasifica, a le da un nume şi a le introduce în 
sistem, mai era nevoie de un salt, dar nu mai 
aveam forţa necesară pentru a-l face. Am decis să 
cercetez această temă după publicarea celei de-a 
doua cărţi. 

Dar planurile mele personale nu 
corespundeau cu cele ale Divinităţii şi eu nu 
puteam ţine situaţia sub control. Asta însemna o 


situaţie foarte periculoasă şi că de supravieţuit se 


putea doar prin supunere la nivelul superior. Nu 
mă tem de moarte. Îi controlam periodic pe cei 
apropiaţi şi de aceea eram liniştit şi consideram că 
nu au puncte vulnerabile. Prin aceasta m-am 
ancorat în teluric. În realitate asemenea puncte 
existau. Exact acolo am şi fost lovit. După două 
zile de la venire am sunat la Sankt Petersburg şi 
mi-am întrebat asistenta cum merg treburile. 

— Avem mari neplăceri. Pacientul pe care aţi 
început să-l trataţi a murit. 

Era primul caz în practica mea când un om 
care avusese o şansă de supravieţuire a murit. Nu 
m-am îndoit absolut deloc de posibilităţile metodei 
mele. Ea funcţiona ireproşabil. Şi exact în acel 
moment totul s-a destrămat. Mai mult, asistenta 
mi-a amintit că el a sunat şi a spus că are o 
depresie, iar eu n-am dat atenţie spuselor lui. 
Poate că, dacă nu mă apucam să-l tratez, pacientul 
ar mai fi trăit o jumătate de an şi mai bine. În 
ultimul timp, forţa acţiunii mele s-a intensificat de 
câteva ori. După prima şedinţă, mulţi pacienţi 


aveau dureri fizice foarte puternice. lar omul de 


care vorbesc avusese deja trei infarcturi. Îmi era 
foarte simpatic. Un om vesel şi inteligent. Atunci 
trebuia să decid dacă am dreptul să mă ocup de 
tratament. Am hotărât să amân această analiză 
până la reîntoarcerea mea la Sankt Petersburg. 

După câteva zile am înţeles că eu sunt acela 
care îmi demolez propriul sistem. Pe toţi i-am 
învăţat că  regretarea trecutului reprezintă 
neîncredere în Dumnezeu şi că este un program 
distructiv împotriva Universului. Le-am explicat 
tuturor că orice întâmplare este trimisă de 
Dumnezeu. De aceea lipsa dorinţei de a mai trăi 
după întâmplări nefericite este ură faţă de 
Dumnezeu. Încleştând din dinţi, am început să-mi 
caut justificări pentru tot ce se întâmplase. Dar 
acest lucru se întâmpla mai mult la nivel 
superficial, în interior, procesul îşi urma cursul 
său. Am înţeles acest lucru graţie unei situaţii 
interesante. 

Am plecat cu maşina de la Ialta la Sudac. 
Aveam o senzaţie ciudată că ni se va întâmpla un 


accident. La întoarcere ne-am oprit să facem o 


baie. Când înotam spre mal, a început să vină spre 
mine în picaj un pescăruş. Am început să ţip şi să 
dau din mâini şi pescăruşul şi-a schimbat direcţia 
în ultimul moment. După aceea s-a năpustit din 
nou, de sus, asupra mea. Am început să dau din 
nou din mâini. Pescăruşul a repetat atacul şi a 
treia oară. Mi s-a făcut frică, însă era interesant 
de ştiut ce se întâmplă. Am cercetat propriul 
biocâmp şi am văzut că el este al unui decedat. 
Atunci am înţeles de ce m-a atacat pescăruşul. 
Motivul îl constituia dorinţa de a muri din cauza 
ancorării într-un destin favorabil. M-am purificat 
şi am plecat mai departe. Când am ajuns, m-a 
sunat o cunoştinţă şi mi-a spus că a avut nişte 
presimţiri rele. Am cercetat câmpurile tovarăşilor 
de drum şi am văzut că ele prezentau programe 
analoage de autodistrugere. Autorul acestora 
eram eu. 

Am revenit la Sankt Petersburg. A doua zi mi 
s-a dat peste cap întregul sistem uro-genital. La 
început am fost şocat, după aceea am înţeles care 


a fost cauza Venea la mine la tratament un 


marinar care suferea de uretrită acută. Până să 
vină la mine, el s-a tratat la policlinică, însă fără 
niciun fel de ameliorare. Medicii dădeau din 
umeri. l-am explicat că lipsa dorinţei de a mai trăi 
îi atacă sistemul urinar. Acest lucru a trebuit să 
mi-l explic acum mie. 

Cu o zi înaintea venirii mele, s-a lovit de uşă 
un papagal care trăia în apartamentul meu. Ela 
preluat karma stăpânului. Programul 
autodistrugerii nu mi-a dispărut. Am cercetat 
biocâmpul fiului şi am văzut că şi acolo era 
moartea. Ceva pogora de sus şi distrugea totul, 
dar nu puteam înţelege despre ce era vorba. Mă 
gândeam: să suprim tratamentele sau să le duc 


până la capăt. M-am decis să le duc până la capăt. 


În faţa mea stătea o doamnă care era la a 
doua şedinţă. Structurile ei spirituale erau 
minunate, însă copii nu avea. Avea nişte probleme 
de sănătate foarte serioase. Data trecută i-am 
spus că e la un pas de moarte şi că a supravieţuit 


doar datorită spiritualităţii ei. Dorinţa de a pune 


mai presus de Dumnezeu propria semeţie, 
imagine, înţelepciune a dus-o la limita fatalităţii. 
Acum biocâmpul ei e într-o stare mult mai bună. 
Rămâne însă ancorarea în destin din cauza a trei 
entităţi superioare destinului. În biocâmp era un 
program puternic de blamare a părintelui 
spiritual. 

— În perioada 1984 - 1986 aţi blamat un om 
care vă era ca un părinte spiritual. Acest lucru v-a 
lipsit de posibilitatea de a vă purifica structurile 
spirituale superioare. La fel şi posibilitatea de a 
avea copii. Cu cât femeia este mai talentată şi mai 
spiritualizată, cu atât are mai puţine şanse de a 
avea copii sănătoşi şi, în general, de a avea copii. 
Am să vă explic de ce. Tendinţa spre iubire, spre 
teluric, la femeie este întotdeauna mai puternică 
decât spre Sfântul Duh. Dacă bărbatul va dispreţui 
femeia, el se va îmbolnăvi. Este ca şi cum spiritul 
ar dispreţui trupul. Dacă femeia va dispreţui 
bărbatul, ea va deveni sterilă. Corpul care 
dispreţuieşte spiritul nu este viabil. Nimeni nu 


poate purifica mai bine pe soţ decât soţia lui şi 


nimeni în afară de soţ nu o poate purifica pe soţie. 
Priceperea de a primi şi de a ierta umilinţele 
venite din partea unui om apropiat este ştiinţa de 
a simţi prioritatea Divinităţii în cea mai înaltă 
manifestare a  teluricului. Această receptare 
purifică cel mai bine sufletele generaţiei viitoare. 
De aceea, pentru a nu-l blama pe soţ şi pentru a 
aduce pe lume copii sănătoşi, soţia trebuie să 
înţeleagă faptul că succesele şi insuccesele soţului 
n-au nicio vină, ele sunt trimise de Dumnezeu. 
Dacă soţia nu are putere pentru aşa ceva, 
respectul ei interior faţă de soţ nu-i va permite să-l 
blameze. Dacă nici pentru acest lucru nu-i ajung 
resursele, atunci trebuie să existe teama faţă de 
soţ care generează un respect involuntar. lată de 
ce se spune: „Femeia să se teamă de bărbatul 
său”. În stadiile timpurii de dezvoltare a omenirii, 
pentru ca femeia să nască prunci sănătoşi, ea 
trebuia să se teamă de bărbat. Acum este suficient 
să se înţeleagă faptul că talentul şi capacităţile 
soţului sau prostia lui sunt date de la Dumnezeu. 


În forul nostru interior suntem egali cu toţii: şi 


bărbaţii, şi femeile, şi prostul, şi deşteptul. 
Diferenţa e numai la suprafaţă. Este lupta 
contrariilor. Contrariile sunt egale în interior, la 
nivelul fin, dar diferite şi în stare de luptă la 
exterior. Aceasta şi este dezvoltarea. 

lată de ce în Biblie se spune: „Femeia să se 
teamă de bărbatul ei”. De ce să se teamă? Pentru 
că demult, ca să nu blamezi, trebuia să te temi. 
Dacă se teme, înseamnă că respectă şi atunci nu 
va blama. Şi acest lucru duce la urmaşi sănătoşi. 
De ce este important să ştii să nu acuzi un om 
apropiat?  Imaginaţi-vă o femeie ancorată în 
semeţie, înţelepciune, bunăstare, familie. Apar 
momente când ea va fi jignită şi umilită pe 
nedrept, va fi pusă în situaţii penibile, se vor găsi 
oameni care s-o păcălească şi prin aceasta îi vor 
şterge aderenţa la înţelepciune. Trebuie inventate 
multe neplăceri în privinţa destinului pentru a 
şterge ataşamentul faţă de soartă. Pentru acest 
lucru vor fi necesari mulţi ani. I se poate hărăzi un 
bărbat pe care ea să-l iubească, iar el să-i spună: 


„Eşti o proastă şi n-ai să realizezi nimic în viaţă” 


sau ceva de genul acesta. Dacă ea nu-l va 
condamna, în câteva secunde ea va obţine cât ar fi 
obţinut pe parcursul multor ani de chinuri şi 
neplăceri. Cu cât femeia este mai talentată şi mai 
ieşită din comun, cu atât va fi mai greu pentru ea 
să facă acest lucru. Şi, în loc să se purifice, ea se 
va ataşa puternic de Pământ, iar copii nu va avea. 
Şi cu cât va fi mai mare durerea sufletească, vor fi 
cu atât mai multe şanse de a purifica sufletul. 
Femeia a căzut pe gânduri în timp ce eu 
încercam să înţeleg ce poate sta mai sus de destin 
şi cum acţionează. Omul are o structură 
interesantă. De câte ori am încercat să mă ajut 
când apăreau probleme noi, nu reuşeam deloc. 
Când însă încercam să-i ajut pe alţii în aceleaşi 
probleme, reuşeam totul fără dificultate. Pentru ca 
să te ajuţi pe tine, trebuie să-i ajuţi pe alţii! 
Femeia prezenta deci o ancorare în destin şi 
în cele trei entităţi. Am desenat globul pământesc 
şi m-am uitat la încarnările ei pământene. Ele 
urmează o linie sinusoidală în jurul globului. Un 


desen interesant. Am căutat încarnările trecute pe 


o altă planetă, pe partea opusă Galaxiei. O altă 
viaţă era în alte lumi. În cazul unui astfel de desen 
al reîncarnărilor este normal ca spiritualitatea să 
fie ridicată. Prin urmare, ceea ce se afla deasupra 
destinului ei era destinul din alte civilizaţii şi nu 
din societate sau omenire, cum credeam eu. Mai 
sus este destinul într-o altă lume. Şi mai sus este 
destinul într-un grup de patru lumi. Devenise clar 
că era vorba de ierarhii din ce în ce mai înalte şi 
cu o cuprindere tot mai mare a informaţiei. Nu era 
clar cum se ancorează totul de Pământ şi cum se 
fructifică pe Pământ. Era în legătură cu ea şi cu 
munca ei. 

— Vedeţi cum stau lucrurile? îi spun eu, omul 
pe care dumneavoastră îl respectaţi trebuie să se 
exprime  dispreţuitor la adresa activităţii 
dumneavoastră. V-aţi pus tot sufletul în activitatea 
dumneavoastră, iar el este legat de cele mai înalte 
surse de informare, adică de destinul 
dumneavoastră, de destinele dumneavoastră, în 
alte civilizaţii şi în alte lumi. Când sunteţi umilită 


financiar, în planul bunăstării materiale, trebuie 


să vă ridicaţi deasupra celor pământeşti. Este 
greu, dar nu imposibil. Când sunteţi lovită în ceea 
ce v-aţi pus sufletul, trebuie să vă ridicaţi 
deasupra sufletului, în straturile superioare ale 
spiritului. 

Femeia, gânditoare, şi-a aţintit privirea într- 


un punct fix. 


În acel moment mi-am amintit de o situaţie 
recentă. În ultimul timp au început să iasă editii- 
pirat ale cărţii mele. Am văzut la chioşc o nouă 
astfel de ediţie. „Oameni nenorociţi”, am gândit 
eu. Nici măcar nu-şi imaginează ce soartă îşi 
pregătesc editând această carte de dragul 
câştigului. Am cercetat de la distanţă câmpurile 
celor care erau implicaţi în această afacere şi am 
văzut numai pete negre. La un moment dat am 
simţit că am şi eu partea mea de vină. Fără să 
vreau, de la mine a pornit impulsul care le-a 
conectat programul de autodistrugere. 

„Tot ceea ce s-a întâmplat însă acţionează 


pentru purificarea mea”, m-am gândit eu. Am 


umblat apoi o oră, m-am închinat şi am luat din 
nou acea carte şi n-am simţit nimic în afară de 
linişte. Dacă ei încalcă legea supremă, ei vor primi 
ceea ce li se cuvine, însă eu nu am dreptul să 
grăbesc acest proces prin intermediul stărilor 
emoționale sau pe cale bioenergetică. Am înţeles 
că această situație a fost pentru mine o încercare 
foarte importantă. Mi s-a dat posibilitatea să-mi 
purific structurile superioare prin intermediul unei 
umilințe legate de un lucru în care mi-am pus 
forțele mele spirituale superioare. În acel moment 


am simţit o nouă iluminare. 


— Cristos prezenta poruncile şi le explica 
oamenilor cum trebuie să se poarte, dându-le în 
acest fel o reprezentare a lumii. Ceea ce nu putea 
fi receptat de conştiinţă El le prezenta intuitiv sub 
forma unor pilde şi poveşti. lar ceea ce nu recepta 
mintea, El explica prin propria comportare. Pentru 
ca civilizaţia să se poată dezvolta, trebuie dat 
mecanismul dezvoltării structurilor spirituale 


superioare. El făcea lucrul cel mai sfânt. El salva 


omenirea şi pe fiecare care stătea în faţa Sa. Iar 
drept mulţumire, era scuipat în obraz şi batjocorit. 
El nu răspundea la toate acestea prin agresiune, ci 
le primea ca ceva trimis de Dumnezeu. Crucea 
este simbolul purificării spirituale celei mai înalte. 
Este semnul receptării a tot ce e mai urât şi mai 
josnic ca pe ceva trimis de Dumnezeu. Sufletul se 
vindecă prin intermediul  noroiului şi al 
ingratitudinii dacă acestea nu sunt condamnate şi 
sunt receptate ca ceva trimis de Dumnezeu. 

Pacienta a plecat, iar eu încerc încă o dată să 
conştientizez ceea ce am realizat. Se pare că am 
reuşit să mai urc o treaptă. 

O ridicare substanţială a nivelului meu are 
loc aproximativ o dată la două luni. Încep să văd 
totul cu alţi ochi. Dar survin şi momente când, 
pentru a supravieţui sau pentru a-i păstra viaţa 
pacientului, trebuie să mă restructurez total. Am 
observat de mult că acţionez ca un catalizator. În 
prezenţa mea, ceea ce e bun sau rău în om se 
amplifică. Multă vreme am încercat să mă conving 


că starea mea nu influenţează în niciun fel asupra 


informaţiei pe care o dau. Mai târziu am văzut clar 
că de starea mea, de echilibrul meu depinde dacă 
pacientul se  însănătoşeşte sau doar se 
ameliorează starea lui, dacă mă crede sau va 


spune că sunt un şarlatan. 


Odată, la New York, o femeie a refuzat să 
vină la a doua şedinţă. Când a fost întrebată de ce, 
ea a spus: „E un bădăran”. Am înţeles că n-am 
reuşit să-i transmit în mod corect informaţia. Este 
drept că ea poate fi un bici care să-l scoată pe om 
dintr-o situaţie mortală, dar cu biciul poţi bate 
până provoci moartea. La început trebuie să-i arăţi 
omului calea, să-l ajuţi să-şi adune puterile şi, 
numai după ce el este conştient cât de serioasă 
este situaţia sa, să-l biciuieşti cu adevărat. Orice 
situaţie sau informaţie neplăcută pentru mine mă 
vindecă. Cu cât este mai puternic şocul, cu atât 
mai palpabilă este creşterea nivelului care-i 
urmează. 

Am amintit deja de primul moment de 


cotitură. Atunci tratam cu mâinile. Pe corpul 


fetiţei au apărut băşici în locurile pe unde treceam 
cu mâinile. Nu înţelegeam ce se întâmplă. După 
aceea am sunat-o şi mama fetiţei mi-a spus că 
după fiecare telefon al meu starea fetiţei se 
înrăutăţea. Am rugat-o pe mamă să-mi descrie tot 
ce i se întâmplă fetei. După şedinţele mele a 
început să aibă până şi probleme psihice. Mâinile 
o mâncau atât de tare, încât ea a rugat-o pe mamă 
să i le taie. Atunci am înţeles că am numai două 
posibilităţi. Fie să renunţ la acest mod de 
tratament, fie să renunţ la forma pe care o 
practicam şi să găsesc alta nouă. Anume atunci 
mi-am concentrat toată atenţia nu asupra 
tratamentului, ci asupra diagnosticării. Şi atunci 
am constatat cu uimire că diagnosticarea vindecă 
mai bine decât orice procedură. Credeam că, dacă 
voi da informaţia, pacientul se va vindeca singur şi 
că aşa va fi tot timpul. A fost o surpriză neplăcută 
să constat că programele de deformare a câmpului 
trec de la pacienţi la mine. S-a dovedit că avea loc 
o rezonanţă a structurilor câmpului. Am înţeles că 


trebuie în permanenţă să mă purific înainte şi 


după fiecare şedinţă. Mai mult, dacă veneau 
pacienţi cu programe periculoase pentru mine şi 
nu mă puteam purifica de ele, nu mă apucam de 
tratament. Este clar de ce preoţii sunt împotriva 
bioenergeticienilor. În contactul cu preotul care, 
închinându-se, este orientat asupra personalităţii 
lui lisus Cristos, are loc armonizarea structurilor 
spirituale. Întrucât ştiinţa bioenergeticii este încă 
la început şi majoritatea bioenergeticienilor nu 
cunosc mecanismul blocării karmei, ei transferă 
pacienţilor tot ceea ce este pământesc. Sigur, aici 
are o mare importanţă viaţa anterioară a 
bioenergeticianului. Acum, bioenergetica duce de 
la acțiunea oarbă şi  nefundamentată la 
conştientizare şi căutare. Acest lucru ne permite 


să vorbim de perspectivele mari ale bioenergeticii. 


Un alt moment important de cotitură în 
sistemul meu de cercetare a fost înţelegerea 
faptului că abilităţile, calităţile sufleteşti, 
înţelepciunea şi destinul omului sunt noţiuni 


telurice şi că pot da nu numai bucurie, ci şi boală 


sau chiar moarte. Din punctul de vedere al 
Divinităţii acestea sunt bunuri materiale, dar 
aparţinând unui nivel mult mai fin. 

S-a întâmplat acest lucru după două luni de 
la apariţia primei mele cărţi, în august 1993. S-a 
răspândit zvonul că sunt dominat de forţe oculte, 
că nu mai am acces la informaţia pură, că cea de-a 
doua carte nu va mai apărea. 

— Se pare că cea mai mare greşeală a vieţii 
mele a fost că v-am scos cartea, mi-a spus 
editoarea mea. 

Totul este determinat de Dumnezeu, 
înţelegeam că oamenii n-au niciun amestec, 
situaţia nu era sub control, iar metoda mea şi 
puterea mea de înţelegere erau insuficiente. 
Următoarea întâmplare m-a pus din nou la grea 
încercare. 

La consultaţie a venit o femeie cu fiica. Fata 
avea probleme cu sănătatea. În acea perioadă, 
sistemul meu de tratament se îmbunătăţise. Dacă 
înainte extrăgeam agresiunea ca pe nişte ace din 


suflet şi omul se făcea bine, mai târziu am început 


să  acţionez asupra cauzelor  agresivităţii: 
ancorarea în teluric, dorinţa de a pune ceva 
pământesc mai presus de Dumnezeu. Pot obţine 
informaţia în mod nemijlocit, să văd tot ce se 
întâmplă la nivelul fin. Se poate crea un ecran al 
gândirii, se poate auzi o voce concentrată, care dă 
informaţia, se pot folosi pendulul, nuiaua, cărţile 
de joc, scrierea automată. Eu sunt un artist şi de 
aceea prefer să văd cu degetele, sub mâini am un 
fel de claviatură, unde simt cu degetele fiecare 
situaţie. În situaţiile complicate recurg la 
desenarea câmpurilor. 

Când sufletul se leagă prea tare de ceva pe 
Pământ, apare agresivitatea şi acest lucru 
generează boli. Am început încetul cu încetul să 
fac o clasificare a lucrurilor de care ne putem 
lega. A fost o treabă îndelungată. Comunicând cu 
pacienţii, văzând boala, apoi cauza care a generat- 
o, am încercat să dau de sursă: de ce anume s-a 
legat omul pe Pământ. La început consideram că 
te poţi lega numai de bani, vilă, maşină. Apoi, cu 


mirare, am constatat că te poţi ataşa şi de muncă, 


de simţul datoriei, de poziţia în societate. Să te 
ataşezi înseamnă să-ţi faci un idol din: mâncare şi 
băutură, sex şi plăceri, propria imagine. Te poţi 
ataşa de omul iubit. Când omul se ruga şi 
îndepărta cauza  ataşamentului, apărea o 
puternică ameliorare. Era uimit de eficienţa 
sistemului meu. 

Uimirea mea a crescut când am analizat 
Biblia şi am văzut că cercetările mele confirmă 
poruncile lui Moise şi ale lui Cristos. Mi-a devenit 
clar sensul poruncii: „Să nu-ţi faci chip cioplit”. Eu 
am înţeles de ce principala poruncă a lui Cristos 
era: „lubeşte-L. pe Dumnezeu mai presus de tatăl 
tău, de mama ta şi de fiul tău”. Care era sensul 
frazei: „Nu am venit să vă aduc pacea, ci sabia, 
am venit să-l despart pe bărbat de femeia sa, 
pentru ca ei să-l iubească pe Dumnezeu, iar numai 
după aceea unul pe celălalt”? Care este diferenţa 
dintre poruncile lui Moise şi ale lui Cristos? Moise 
a atras atenţia asupra pericolului adorării valorilor 
pământeşti. De aceea trebuie să te închini lui 


Dumnezeu cel nevăzut. Informaţia dată de Moise a 


permis ridicarea spiritualităţii şi energiei 
oamenilor la un nivel mai înalt. Spiritualitatea şi 
energia mai înalte sunt asemenea unui motor 
puternic în maşină, pentru folosirea căruia sunt 
necesare reguli de circulație mult mai 
perfecționate, adică este nevoie de o revizuire a 
valorilor, de o nouă înțelegere a lumii şi de noi 
porunci. Cristos a introdus noțiuni noi. Reiese că 
şi ceea ce este nevăzut poate deveni idol: familia, 
datoria, munca. Ce este gata să pună omul pe 
primul plan? Pe cei mai apropiați oameni: tatăl, 
mama, propriii copii. Reacţia în lanţ funcţionează 
în felul următor: mai întâi îmi fac idol din tată, îl 
pun mai presus de Dumnezeu, dar eu sunt o parte 
a lui, înseamnă că şi pe mine mă aşez mai presus 
de Dumnezeu. Înseamnă că pe copiii mei, pe soţia 
mea, familia, casa în care locuieşte familia, 
maşina, vila, apartamentul şi banii au acelaşi 
tratament. Când am verificat toate ataşamentele şi 
le-am comparat cu poruncile, am înţeles că am 
parcurs tot acest drum dat în porunci, dar de data 


aceasta individual. Eram curios încotro voi merge 


mai departe. În ultimele luni a mai apărut un 
ataşament, cel faţă de capacităţi. Însă acesta nu 
îmi crea probleme reale şi îl vedeam doar la 
nivelul intelectului. Situaţia în care am acordat 
ajutor fiicei pacientei mele mi-a demonstrat cum 
poate, dintr-odată, un element teoretic abstract să 
devină real şi periculos. 

Când am cercetat câmpul fetiţei, am spus că 
are o semeţie ridicată, un dispreţ intern faţă de 
oameni şi tendinţa de a-i blama. (Cea mai 
puternică.) Semeţia este alimentată cel mai mult 
de disprețul faţă de oameni şi de blamarea 
acestora. Semeţia dădea cele mai grele boli. I-am 
explicat mamei că trebuie să se roage pentru tot 
neamul ei şi să-şi aducă aminte toate momentele 
în care s-a purtat cu semeţie faţă de rude, când le- 
a blamat şi să se roage la Dumnezeu să o ierte pe 
fiica sa şi pe urmaşii acesteia. 

Fetiţa a recunoscut singură: 

— Mamă, eu simt că îi dispreţuiesc pe alţii. 

M-am luptat şedinţă de şedinţă, dar semeţia 


fetei nu cobora. Dimpotrivă, a început să-i crească 


frica. Acest lucru era legat de capacităţile ei. 
Mama mi-a spus că frica îi creşte, că psihicul i-a 
devenit labil şi că nu ştia dacă îşi va putea 
continua studiile. I-am explicat mamei: 

— Frica şi neîncrederea în sine reprezintă 
blocarea semeţiei, este un mecanism de protecţie. 
Fata are capacităţi deosebite. Acum ea este în 
perioada maturizării sexuale. Diminuarea 
mândriei proprii şi a capacităţilor va fi suprimată 
pentru toată viaţa, iar mai târziu amintirea lor nu-i 
va permite să se ataşeze de semeţie şi de 
capacităţi, să le pună mai presus de Dumnezeu şi 
de aceea i se permite să-şi etaleze talentele. 

N-am reuşit s-o ajut să-şi modifice starea mai 
mult; după fiecare şedinţă, situaţia se înrăutăţea. 
Am plecat în Crimeea. Telefonul din Sankt 
Petersburg a fost ultima picătură. Mama, prin 
intermediul unor cunoscute, mă ruga să nu mă 
mai gândesc la fetiţă, să mă detaşez de ea, pentru 
că situaţia s-a înrăutățit catastrofal. 

După o şedinţă continuă contactul meu la 


nivelul câmpurilor cu pacienţii. Acest contact 


poate să ajute, dar poate să şi înrăutăţească 
situaţia. Am înţeles că pot da o informaţie pură 
numai după ce mă purific eu însumi. Din nou, 
primul meu gând a fost să renunţ la tot ce este 
legat de bioenergie. Mai târziu am încercat să-mi 
adun puterile şi a început din nou curăţarea 
diferitelor forme de agresivitate, legate de 


capacităţi. 


M-am rugat, m-am rugat şi iar m-am rugat 
pentru faptul că am pus capacităţile mai presus de 
Dumnezeu şi prin aceasta mi-am intensificat 
propria  semeţie. M-am rugat pentru că 
dispreţuisem, blamasem pe cei fără talent, pentru 
că am invidiat şi am urât pe cei care aveau mai 
mult talent, pentru că m-am simţit umilit când 
capacităţile mele erau diminuate, pentru că am 
regretat şi pentru că nu mai voiam să trăiesc când 
ceva nu îmi reuşea. M-am rugat, cercetându-mi 
vieţile trecute, vieţile sosiei mele. M-am rugat 
pentru mine în vieţile următoare, pentru urmaşii 


mei în această viaţă şi în vieţile următoare, pentru 


mine în alte lumi şi în alte Universuri. Această 
întâmplare a fost şocantă pentru orizontul meu. 
Întotdeauna, marile capacităţi sunt în legătură cu 
o misiune oarecare dată omului de Dumnezeu. 
Supercapacităţile şi minunile erau cele care 
convingeau că omul respectiv este de la 
Dumnezeu. Şi dintr-odată constat că toate acestea 
ţin şi ele de teluric şi că te poţi agăța de ele atât 
de puternic, încât ţi se înnegreşte sufletul, iar 
după aceea începe să te doară corpul. Am înţeles 
atunci de ce apar magicienii care se ocupă cu 
magia neagră. Ei sunt aceia care îşi pun 
capacităţile lor mai presus de Dumnezeu. Aspectul 
teluric îl pun deasupra spiritualului, îşi întinează 
şi-şi mutilează sufletul, iar după aceea corpul. 
Înainte, acest proces se desfăşura lent. De 
aceea oamenii îi priveau cu ochi buni pe cei ce se 
ocupau cu magia neagră, neştiind ce-i aşteaptă în 
vieţile următoare. Am înţeles nişte fapte pe care 
înainte, oricât m-aş fi căznit, nu le puteam 
pricepe. De ce în ortodoxie sfinţii păreau a se jena 


de calităţile lor şi căutau să le ascundă. Serafim 


Sarovski se roagă pentru un băiat bolnav adus la 
el şi când acesta, încălcând consemnul, se 
întoarce şi-l vede rugându-se suspendat în aer, 
Serafim Sarovski îl imploră să nu spună nimănui 
ce a văzut. Un alt călugăr bătrân căruia un om i-a 
adus pe fiul mort şi i l-a lăsat la picioare, i-a spus, 
neştiind că băiatul murise: „Ridică-te şi ieşi 
afară!”. Băiatul s-a ridicat şi a ieşit, dar călugărul, 
aflând adevărul, s-a întristat. S-a întristat pentru 
că învierea s-a produs nu prin purificarea 
sufletului, ci prin intervenţia voinţei lui, adică prin 
încălcarea mersului Divin al lucrurilor. S-a 
întristat pentru că acum despre puterile sale vor 
afla şi alţii şi laudele care i se vor aduce i-ar putea 
întina sufletul. În creştinism nu există un 
mecanism de blocare a preamăririi capacităţilor, 
ca în alte religii. De aceea sfinţii trebuiau să 
blocheze acest lucru prin propriul lor 
comportament. Ei erau pe deplin conştienţi de 
pericolul semeţiei, ascunzându-şi capacităţile. M- 
am reîntors la Biblie şi am văzut că în ea nu există 


conceptul de fetişizare a capacităţilor. Dar ceea ce 


nu a fost dat direct s-a dat indirect, prin 
intermediul  exemplelor de comportament. 
Diavolul îl ispiteşte pe Cristos să-şi etaleze 
puterile. Cristos însă refuză. Apostolul Pavel îi ia 
unei femei darul prezicerii fiindcă interesele ei 
pământeşti erau puse mai presus de cele Divine. 

Întotdeauna s-a considerat că puterile 
sfinţilor sunt de la Dumnezeu, iar cele ale 
magicienilor de la diavol. Se dovedeşte însă că aici 
e un alt mecanism. Dacă sufletul omului care are 
daruri Dumnezeieşti se ataşează de bunurile 
pământeşti şi începe, din această cauză, să 
manifeste agresivitate, atunci darurile Divine 
devin capacităţi diabolice. După câteva luni de 
activitate, când mi-am revenit puţin, am văzut ce 
urmări poate avea ataşamentul nevinovat faţă de 
capacităţi şi ce pericol colosal ascunde această 
concepţie. 

Au început să vină la mine suferinzii de 
cancer, iar cancerul blochează în primul rând 
semeţia, alimentată de capacităţi. M-am căznit 


multă vreme să înţeleg despre ce este vorba. Într- 


un târziu, am înţeles: când sufletul se ataşează de 
ceva pe Pământ, el devine semeţ şi agresiv. 
Semeţia este blocată prin boli grave şi prin 
moarte. Dacă sufletul omului se ataşează de bani, 
de bunuri materiale, de serviciu, de poziţia în 
societate, de familie, pierzând toate acestea el se 
poate purifica. Omul ştie foarte bine că nu va lua 
nimic cu sine în mormânt. Eu am învăţat să mă 
detaşez de acest lucru. 

După Moise şi Cristos omul a înţeles că banii 
pot aduce nu numai bucurie, dar şi nefericire şi 
pot dăuna sufletului. Omul spunea: „Sunt bogat” şi 
se identifica pe sine cu banii, după care îi pierdea 
şi devenea sărac. Omul spunea: „Dumnezeu mi-a 
dat banii şi de aceea îi am” şi el rămânea bogat. 
Înțelegerea faptului că nu poţi lua bogăţia în 
mormânt îl ajută pe om să nu se ataşeze de 
bunurile pământeşti. Sufletul rămâne pur, iar 
trupul nu are pentru ce să sufere. 

Capacităţile, după câte se vede, pot fi luate în 
mormânt. Descoperirea capacităţilor are loc prin 


activizarea dublurii care trăieşte în lumea de 


dincolo de mormânt. Noi suntem o parte a 
dublurii, iar aceasta trăieşte cinci vieţi, de aceea 
este mult mai uşor să te ataşezi de capacităţi 
identificându-le cu ele. Până în momentul de faţă 
oamenii nu ştiau că în cuvintele: „Sunt capabil” 
sunt deja puse degradarea sufletului şi viitoarele 
boli. „Dumnezeu mi-a dat capacităţi, am capacităţi 
pentru că mi-au fost date” este deja o interpretare 
ce angrenează blocarea viitoarelor boli şi a morii. 
Era o uşă deschisă spre un domeniu cu totul nou. 
Mi-am analizat propriul ciclu: capacităţile, 
calităţile sufleteşti, înţelepciunea şi destinul pe 
Pământ. Toate au fost sub formă de bani, maşini şi 
apartamente din punctul de vedere al Divinităţii. 
Acestea alimentau semeţia care se bloca prin 
schizofrenie, cancer, diabet, epilepsie, psoriazis, 
scleroză în plăci şi alte boli. Şi toate sistemele de 
tratament cunoscute, ca, de exemplu, înfometarea, 
regimul, acupunctura, nu pot acţiona în acest 
domeniu pentru că acest nivel al structurilor 


spirituale este situat deasupra unei singure vieţi. 


Idolatria capacităţilor 


Capacităţile, calităţile sufleteşti, 
înţelepciunea şi destinul le-am denumit al treilea 
nivel al bunurilor materiale. Uneori, ridicându-se 
deasupra primului şi celui de-al doilea nivel, 
oamenii se ataşează de cel de-al treilea şi atunci 
se îmbolnăvesc şi mor. Anume atunci când am 
înţeles cât este de periculoasă preamărirea 
capacităţilor m-a sunat un tânăr şi m-a rugat să o 
ajut pe mama lui, bolnavă de limfoleucoză. 
Situaţia era critică. Femeia era bioenergetician de 
înaltă clasă. Veneau la ea pacienţi şi ea, prin 
intermediul vizualizării unor scene din viaţa lor, le 
explica motivele îmbolnăvirii. l-am cercetat 
câmpul; acesta era curat. Verific ancorarea 
sufletului în teluric. Totul era curat: nu era ataşată 
nici de bani, nici de bunuri materiale, nici de 
relaţii, nici de plăceri trupeşti. De un singur lucru 
era ataşată: de capacităţi, şi încă mortal. Acesta s- 
a produs la început prin intermediul dispreţului 


pentru bărbaţi, apoi al dispreţului pentru sine. 


Totul a fost transmis fiului, iar situaţia lui era 
critică. Pentru ca fiul să supravieţuiască, s-a 
îmbolnăvit mama. lată de ce ea nu se putea 
sustrage. Acum înţeleg perfect de ce nu am vrut 
să văd scene care duc la boli, refuzând să văd 
scene din vieţile trecute, pentru că orice 
eveniment şi acţiune este o formă, iar cunoaşterea 
reală a lumii stă în afara formei, acolo unde totul 
este unitar. Capacitatea de a se abstrage lumii 
înconjurătoare care i-a fost dată omului este 
capacitatea de a ajunge în straturile din ce în ce 
mai fine ale întregului. Încercarea omului de a 
despărţi în sufletul său teluricul de Divin îi dă 


sănătatea fizică şi spirituală. 


Corpul şi conştiinţa omului sunt orientate 
către Pământ, iar câmpul său, subconştientul, 
sufletul aspiră către Dumnezeu. Dacă sufletul se 
lipeşte de ceva pământesc, are loc încălcarea 
armoniei: sufletul devine semet şi agresiv. Pentru 
purificarea sufletului, acesta trebuie rupt de cele 


pământeşti. 'Teluricul începe să se năruie. La 


început vin neplăcerile ca o demolare a fericirii 
stabile pământeşti. Dacă acest lucru este 
insuficient, trebuie să se destrame, să se piardă 
acel ceva de care s-a ataşat sufletul. Dacă acest 
lucru nu este de folos, intră în acţiune 
traumatismele, bolile, nenorocirile. Dacă nici acest 
lucru nu ajută, atunci se dărâmă trupul şi vine 
moartea ca o purificare a spiritului. 

Îmi vine în minte ce i-am spus unei paciente: 

— În fiecare zi trebuie să-i ofer sufletul lui 
Dumnezeu, iar trupul Pământului. 

— Dar asta înseamnă moarte, mi-a răspuns 
ea. 

— Perfect adevărat. Moartea ni se dă pentru 
purificarea sufletului. 

Când ne rugăm şi când murim, în sufletul 
nostru au loc procese identice. Dacă nu vreţi să 
muriţi, învăţaţi-vă să muriţi în fiecare zi, 
orientându-vă sufletul către Dumnezeu. Dar 
moartea nu ne purifică sufletul până la capăt. 
Sufletul se purifică printr-o aspirație permanentă 


către Dumnezeu. Omenirea a căutat chinuitor de 


mult cum să se poarte şi cum să recepţioneze 
lumea. La început, filosofia orientală, dezicându-se 
de tot ce era pământesc, a transformat teluricul 
într-o iluzie. Toată energia a fost canalizată spre 
structurile spirituale. Acestea, fortificându-se, 
continuă să se dezvolte prin legarea de sine. 
Apare materialismul. Aceste două contrarii au 
răbufnit în permanenţă în Occident şi în Orient. 
Apar şcoli filosofice în care coexistă teluricul şi 
Divinul, concurându-se între ele. Însă peste tot 
orientarea e aceeaşi: spiritualul e primordial, 
materialul secundar. Ştiinţa de a fi sănătos este 
ştiinţa de a simţi că spiritualitatea şi noblețea stau 
pe primul loc. 

Am deviat. Să continuăm discuţia pe o temă 
foarte importantă. Este vorba de idolatrizarea 
capacităţilor, a înţelepciunii şi destinului. Când 
sufletul s-a ancorat în teluric, bolile şi moartea 
sunt iminente. Din acest motiv Moise îi omora pe 
cei care se închinau la viţelul de aur. În 
comportarea lor incorectă se ascundea deja 


degenerarea şi dispariţia poporului. Cum se poate 


stabili dacă sufletul s-a ataşat sau nu de teluric? 
Foarte simplu: după agresivitate. Să spunem că 
sufletul îmi este robit de bani. Automat, indiferent 
dacă vreau sau nu, îmi apar o serie de stări 
emoţionale. Voi dispreţui pe cei care nu au bani şi 
voi invidia pe cei cu bani mai mulţi. Îl voi urî pe 
cel care mă va jefui, îmi voi reproşa că nu am fost 
în stare să câştig mai mult. Voi regreta amarnic şi 
mă voi consuma dacă voi pierde o sumă mare, mă 
voi teme tot timpul să nu fiu păgubit şi mă voi 
gândi numai la bani. Sufletul îmi va fi ancorat în 
teluric. Îmi rămân doar trei posibilităţi: fie 
pierderea banilor, fie o boală gravă, fie moartea. 
Mecanismul blocării  agresivităţii care 
pătrunde în suflet funcţionează perfect. Paradoxal 
este faptul că pierderea banilor este cea mai 
uşoară formă de blocare, dar ea se receptează cel 
mai greu. Dacă sufletul meu s-a ataşat de bani, 
viaţa mi se salvează prin intermediul unui om care 
mă pradă sau care mă împiedică să câştig. Aici 
totul este determinat de reacţia internă faţă de 


cele întâmplate: putinţa de a accepta situaţia şi de 


a-i mulţumi lui Dumnezeu înseamnă purificarea 
sufletului. Dacă eu încep să urăsc şi să blamez, 
înseamnă că nu am acceptat salvarea şi 
purificarea. Intră în funcţiune cel de-al doilea 
regim - boala. Dacă nici acest lucru nu ajută, 
sufletul se purifică prin moarte. La exterior eu 
comunic cu oamenii, dar în interior cu Dumnezeu. 
De aceea în interior trebuie să primesc plin de 
mulţumire orice pierdere ca pe o purificare. La 
exterior nu trebuie să accept situaţia, trebuie s-o 
am sub control şi să mi-o subordonez, dar în 
interior am dreptul doar s-o accept total şi să-i 
mulţumesc lui Dumnezeu pentru aceasta. Reacţia 
interioară este cea determinantă. De aceea, când 
omul se roagă, el trebuie să-i mulţumească lui 
Dumnezeu pentru toate necazurile şi bolile prin 
care i se purifică sufletul. Dacă sufletul meu s-a 
ataşat de bunurile pământeşti, apar disprețul, 
invidia, blamarea. Prin intermediul oamenilor care 
mă vor păgubi de aceste bunuri mi se va purifica 
sufletul. Înainte nu înţelegeam de ce este interzisă 


zugrăvirea lui Dumnezeu. Pentru ca să nu-l 


căutăm pe Pământ. 

Oamenii au înţeles că bunurile materiale nu 
sunt lucrul cel mai important, că banii nu se pot 
lua în mormânt şi că întâi trebuie să te gândeşti la 
suflet şi abia după aceea la ceea ce vezi în jurul 
tău. Dar oamenii nu ştiau că fericirea 
pământească poate fi întruchipată de omul iubit, 
de familie, de simţul datoriei. Ataşarea de toate 
acestea, neînţelegerea a ceea ce trebuie pus pe 
planul al doilea provoacă multe boli. Dacă m-am 
ataşat de familie, de relaţii, voi începe să 
dispreţuiesc, să urăsc, să mă tem, să invidiez. 
Invidia şi gelozia sunt identice din punct de vedere 
bioenergetic şi cu cât mai stabile vor fi relaţiile, cu 
atât mă voi lega mai puternic de ele şi voi deveni 
cu atât mai agresiv. De aceea, oricât ar părea de 
ciudat, gelozia se vindecă prin certuri, prin 
despărţiri. Omul iubit, care mă va trăda, mă va 
părăsi sau se va certa cu mine, îmi va salva în 
acest fel sănătatea şi viaţa dacă eu voi reuşi să 
recepţionez toate acestea ca pe un dat de la 


Dumnezeu. Dacă m-am ataşat de simţul datoriei 


sau de serviciu, îi voi dispreţui pe cei care 
muncesc prost, mă voi uri pe mine sau pe alţii 
dacă voi face ceva rău. Voi blama în permanenţă 
pe cei care mă împiedică să lucrez sau mă înşală, 
am să mă tem să înşel pe cineva. Cu cât voi face 
mai mult acest lucru, cu atât voi avea mai multe 
neplăceri la locul de muncă şi cu atât mai mult îi 
voi înşela pe alţii. 

Mecanismul karmei funcţionează cu 
virtuozitate. Să presupunem că-i dispreţuiesc pe 
cei care lucrează prost. Ataşamentul faţă de locul 
de muncă îmi creşte şi capătă un caracter ciclic. 
Asta înseamnă că acest program se va intensifica 
şi la copiii mei. Dacă acest ataşament depăşeşte 
limita critică, copiii îşi vor pierde tot timpul locul 
de muncă pentru a supravieţui. E un paradox. Eu 
îi dispreţuiesc pe cei care nu vor să muncească, 
prin urmare, nici copiii mei nu vor dori să 
muncească. Îl dispreţuiesc pe cel care n-a fost în 
stare să câştige bani, la copiii mei acest lucru se 
va manifesta şi mai puternic. Înseamnă că, pentru 


a nu li se înnegri sufletele, ei nu vor avea voie în 


această viaţă să aibă bani. Tot ceea ce 
dispreţuiesc în această viaţă, tot ce urăsc şi 
blamez va fi prezent la copiii mei, dacă nu voi fi în 
stare să mă opresc la timp. De aceea priceperea 
de a-mi controla propriile stări emoţionale dă 
sănătate şi fericire urmaşilor mei. Ştiinţa de a lua 
orice situaţie ca pe un dat de la Dumnezeu 
înseamnă că voi avea copii şi nepoți sănătoşi şi 
fericiţi. 

Când am efectuat cercetările, am înţeles ce a 
avut în vedere lisus Cristos când spunea: „Dacă 
te-au lovit peste obraz, întoarce-l şi pe celălalt”. 
Toate poruncile lui Cristos sunt adresate sufletului 
şi nu trupului, iar logica spiritului este opusă 
logicii trupului. Aşadar, banii, bunurile materiale, 
serviciul, simţul datoriei, familia, oamenii dragi, 
toate acestea, dacă sunt puse mai presus de 
Dumnezeu, dau boli şi moarte. Pierzând tot ceea 
ce ne leagă de Pământ, ne purificăm structurile 
spirituale. Şi conştientizarea faptului că tot ceea 
ce este pământesc va rămâne aici şi acceptarea 


acestui fapt purifică sufletul. lată de ce anticii 


spuneau; „Aminteşte-ţi că vei muri! Dacă fericirea 
noastră este legată de trupul nostru, atunci, prin 
demolarea trupului, ea se pierde. Mai rămâne 
oare ceva după năruirea trupului? Da, rămâne. 
Este vorba de capacităţi, calităţi sufleteşti, 
înţelepciune şi destin care dăinuie cinci până la 
şapte vieți. Înţelepciunea dăinuie patruzeci- 
patruzeci şi cinci de vieţi. Destinul dăinuie 
patruzeci şi nouă de vieţi. Şi chiar dacă toate 
acestea nu aparţin trupului, ele constituie 
fericirea pământească. Cum se poate afla dacă 
sufletul s-a ataşat de ele? După aceeaşi 
agresivitate. Dacă îl invidiez pe unul mai dotat, 
dacă mă blamez pentru ceva ce n-am reuşit să fac, 
mă supăr pe cel care m-a numit incapabil, îl urăsc 
şi îl condamn pe cel care mă împiedică să-mi 
etalez calităţile, prin aceasta mă ataşez de 
capacităţi. Aceste stări emoţionale sunt deosebit 
de periculoase în perioada naşterii copiilor. Dacă 
dispreţuiesc pe cineva din cauza absenței 
capacităţilor, copiii mei vor fi lipsiţi total de 


acestea. Acelaşi lucru se întâmplă şi în cazul 


calităţilor sufleteşti. Ele sunt tot un fel de fericire 
pământească, de bogăţie. Dacă îi voi dispreţui pe 
cei care nu le au, adică pe ticăloşi şi nemernici, 
fac din urmaşii mei nişte ticăloşi şi nemernici. 
Ataşamentul faţă de acestea aduce boli şi moarte, 


pentru că ele nu pot fi suprimate dintr-odată. 


Îmi amintesc de o întâmplare la consultaţie. 
Unei bolnave de cancer îi explicam cauzele bolii: 

— Semeţia, inacceptarea situaţiilor 
traumatizante constituie principiul celulei 
canceroase. Dacă celula uită de organism, ea este 
supusă distrugerii. Sufletul devine semeţ şi 
agresiv când el se lipeşte de Pământ. Cu cât mai 
puternic este atras sufletul de Pământ, cu atât 
este mai mică putinţa sa de a accepta o situaţie 
traumatizantă. Şi, în locul purificării interioare, 
apare ca răspuns agresivitatea orientată către 
mine sau câtre alţii. La nivelul fin, acest lucru 
devine periculos pentru Univers şi, de aceea, el 
trebuie blocat. Semeţia dumneavoastră a depăşit 


linia roşie, din care cauză a fost declanşată 


blocarea prin boală. Dar semeţia vă este 
alimentată de acel ceva de care sunteţi mai legată 
pe Pământ: calităţile sufleteşti. 

— Cum să înţeleg toate astea? s-a mirat 
femeia. 

— Îi dispreţuiţi pe ticăloşi şi nemernici şi-i 
urâţi pe cei care nu se poartă corect cu 
dumneavoastră. Din moment ce sunteţi ataşată de 
calităţile sufleteşti, pentru a vă salva viaţa şi 
sănătatea aţi fost înconjurată de oameni care nu 
se poartă corect cu dumneavoastră sau care vă 
învinuiesc de incorectitudine. Dacă 
dumneavoastră n-aţi mai uri, nu v-aţi mai simţi 
jignită, n-aţi mai acuza şi n-aţi mai dispreţui pe 
nimeni, sufletul dumneavoastră şi cel al urmaşilor 
s-ar purifica. Dumneavoastră aţi procedat tocmai 
pe dos. V-aţi întinat astfel nu numai sufletul 
dumneavoastră, ci şi sufletele copiilor şi nepoților 
dumneavoastră. 

— Asta înseamnă că, blamându-i pe ticăloşi, 
i-am transformat în ticăloşi pe copiii şi pe nepoţii 


mei? 


— Da, asta aşa e. 

După o scurtă pauză, femeia a continuat: 

— În urmă cu o săptămână am fost la control 
la Institutul de Oncologie. A venit să mă ia cu 
maşina un nepot şi o doctoriţă m-a rugat s-o 
ducem până la gară. Nepotul n-a zis nimic, dar, 
când doctoriţa a coborât, mi-a atras atenţia că, 
dacă mai promit cuiva că-l duc cu maşina, voi 
pleca până în oraş pe jos. 

—  Ataşamentul dumneavoastră faţă de 
calităţile sufleteşti, îi explic eu, constituie 30%, 
dar pericolul mortal este de 50%. La fiul şi nepotul 
dumneavoastră ataşamentul este de 90%, iar 
pericolul mortal este de 70%. Deci, pentru a 
supravieţui, ei trebuie să fie ticăloşi. 

Femeia mă priveşte şi apoi îmi spune fără 
grabă: 

— Ştiţi ce mi-a spus fiul meu? „Când ai să 
crăpi şi tu odată?” 

— În primul rând nu trebuie să-i condamnaţi. 
Ei se poartă aşa cu dumneavoastră pentru a vă 


purifica sufletul, pe al dumneavoastră şi pe al lor, 


fără ca măcar să-şi dea seama de acest lucru. 
Când ei se poartă incorect faţă de dumneavoastră, 
vi se purifică sufletul, dacă dumneavoastră 
recepţionaţi acest lucru ca pe un dat de la 
Dumnezeu. La nivelul câmpului sunteţi un tot 
unitar, deci se purifică şi sufletele lor. Cu cât vă 
vor scuipa mai mult, cu cât veţi primi cu mai multă 
smerenie toate acestea, cu atât mai repede vă veţi 
vindeca. Prin boala dumneavoastră veți 
răscumpăra nu numai propria comportare, ci şi 
ceea ce le-aţi transmis copiilor şi nepoților. 
Neacuzându-i, vă veţi salva şi pe dumneavoastră şi 
pe ei. 

Ca să vă vindecaţi total, trebuie să procedaţi 
în felul următor: 

1. Să vă revizuiţi întreaga viaţă şi atitudinea 
faţă de toate cele întâmplate. Tot ceea ce aţi 
considerat ca fiind neplăceri, umilinţe, fapte 
josnice îndreptate împotriva dumneavoastră au 
fost de fapt prilejuri de purificare a sufletului. 
Asumaţi-le şi mulţumiţi-i lui Dumnezeu pentru ele. 


2. Ar trebui să începeţi o viaţă nouă şi să-i 


cereţi iertare lui Dumnezeu pentru momentele 
când aţi condamnat pe cineva, când v-aţi simţit 
jignită, când aţi urât oamenii, pentru că v-aţi pus 
propria demnitate şi calităţile sufleteşti mai 
presus de Dumnezeu. Cereţi-vă iertare pentru că 
aţi pus pământescul mai presus de Divin, că aţi 
transmis aceste lucruri copiilor şi nepoților. 
Rugaţi-vă în dragostea pentru Dumnezeu şi, când 
vă rugaţi, spuneţi că îl iubiţi pe Dumnezeu mai 
mult decât pe sine şi decât orice reprezintă pentru 
dumneavoastră fericirea pământească. Şi tot ce s- 
a întâmplat luaţi-o cu mulţumire şi dragoste ca pe 
voinţa Lui. 

Femeia şi-a luat rămas bun şi a plecat, iar eu 
am început să mă gândesc ce înseamnă pentru 
omenire creşterea bruscă a  bicenergiei şi 
ignorarea logicii Divine. Cât de serioase erau 
aceste probleme, m-am convins pe propria-mi 


piele. 


În octombrie 1993, am fost la Moscova la o 


conferinţă internaţională unde aveam de susţinut 


un referat. Seara, când plecam cu un prieten spre 
casă, chiar la intrarea principală, m-a strigat un 
miliţian. M-a întrebat ceva, i-am răspuns şi am 
plecat mai departe. Şi atunci s-a întâmplat ceva cu 
totul neaşteptat: miliţianul s-a repezit la mine şi a 
început să mă bată. Situaţia era extrem de 
stupidă, dar cauza era în mine. Dacă aş fi opus 
rezistenţă, aş fi riscat să intru la închisoare sau să 
fiu împuşcat. Ca din pământ au apărut prietenii 
lui, milițieni cu arme automate. Totul s-a terminat 
fără traumatisme. Ajunşi acasă, eu şi cu prietenul 
meu am băut câte un păhărel de vodcă şi am 
început să analizăm situaţia. Peste vreo douăzeci 
de minute, am înţeles totul. Am venit la conferinţă 
cu sentimentul superiorității faţă de alții, 
simţindu-mă unicul specialist în domeniul 
diagnosticării karmei. Efectuasem cercetări în 
premieră mondială, puteam vindeca boli în faţa 
cărora bioenergeticienii şi medicina oficială sunt 
neputincioşi. Asta simţeam eu atunci. Cu alte 
cuvinte, infatuarea mea, sentimentul propriei 


importanţe şi excelenţe mi-au ridicat semeţia la 


maximum. Am uitat că înainte de toate prin 
intermediul meu se acţionează şi că doar în al 
doilea rând eu sunt cel care acţionez. Deci sau 
moarte, sau invaliditate, sau umilinţă. Întrucât am 
bioenergie mai puternică decât a altora, şi 
procesele karmice decurg la mine cu o viteză mai 
mare. Situaţia survenită a fost cea mai blândă. N- 
am nutrit sentimente fraterne faţă de miliţian, dar 
i-am mulţumit lui Dumnezeu, conştient de faptul 
că miliţianul nu avea nicio vină. Rămânea însă un 
moment neplăcut. Câmpul acelui miliţian s-a 
năruit şi s-a conectat programul de 
autodistrugere. Nu-mi era clar de ce el trebuia să 
sufere din cauză că, prin intermediul său, mi-a fost 
salvată viaţa. Am analizat de mai multe ori situaţia 
lui în planul fin şi în cele din urmă am înţeles. El s- 
a repezit asupra mea de două ori. După primul 
atac, câmpul lui mai era încă pur, adică asta 
însemna blocarea semeţiei mele. El n-ar fi avut de 
suferit dacă n-ar fi exagerat. În plus, în suflet i s- 
au strecurat emoţiile şi trufia. Se pare că şi în 


privinţa bătăii trebuie să existe un cod propriu al 


onoarei. Am înţeles atunci că, dacă prin 
intermediul  hoţilor şi  borfaşilor se purifică 
sufletul, asta nu înseamnă că ei nu vor fi pedepsiţi 
pentru cele înfăptuite. Este clar de ce capii mafiei, 
pe care i-am examinat de la distanţă, au un câmp 
armonios şi un nivel scăzut al agresivităţii. De 
armonia lor depind soarta şi viaţa grupărilor pe 
care le conduc. Deşi lecţia a fost destul de bună, 


ea nu mi-a fost de folos. 


După o lună, am fost la redacţie şi am intrat 
într-o discuţie pe tema Indiei contemporane şi a 
oamenilor supradotați care trăiesc acolo. 
Conlocutorii mei erau entuziasmați de calităţile 
acestor oameni. Acest lucru m-a deranjat. Ei sunt 
fachiri! Ei nu dau cunoştinţe, ci doar uimesc. 
Numai să le cazi în genunchi şi să te închini la ei. 
Asta-i tot programul lor. Am uitat din nou că orice 
fachir, perfect sau nu, e condus de Dumnezeu. 
Vorbele mele erau, din punct de vedere 
bioenergetic, o înjosire la adresa acestor oameni şi 


a capacităţilor lor. M-am întrecut cu gluma. Ce 


urmări a putut avea acest fapt, am văzut după 
numai cinci minute. 

Era în ianuarie 1994. Mergând pe stradă, am 
ajuns într-o intersecţie în formă de „T”. Pe strada 
principală mergea o maşină frigorifică şi, frânând 
puternic, a intrat în viraj. Eu mergeam îngândurat 
pe trotuar în dreptul maşinii. Deodată, din spatele 
acesteia a ţâşnit un autoturism care a luat-o pe 
trotuar direct spre mine. Încă o secundă şi s-ar fi 
întâmplat ceva ireparabil. Am reuşit totuşi să sar 
în lături. Când mi-am întors privirea, am văzut 
maşina care se îndepărta. Analizând situaţia în 
planul fin, am constatat că mi-am pus propria 
persoană şi propriile capacităţi mai presus de 
Dumnezeu: am început să-i judec pe alţii. 
Îngâmfarea şi blamarea doar în câteva minute mi- 
au ridicat trufia până la un nivel mortal. Iar spre 
mine venea un şofer cu aceeaşi trufie şi dispreţ 
din cauza capacităţii sale. Când a văzut că maşina 
frigorifică virează, a înţeles că, la viteza pe care o 
avea, nu va putea opri maşina şi, fără să mai stea 


pe gânduri, s-a urcat pe trotuar. Cred că amândoi 


am fi murit şi astfel ar fi fost lichidate trufia şi 


idolatria capacităţilor. 


Idolatria capacităţilor duce la cancer. Ţin 
minte cum aproape un ceas m-am căznit să-i 
explic unei femei că disprețul faţa de oamenii 
subdotaţi şi autoblamarea i-au ridicat gradul de 
trufie până la limita mortală. Nu era chip s-o 
conving. Am vrut s-o las în pace, însă am decis să-i 
dau informaţia integrală. 

— Nu ţin să vă conving că invidia, trufia, 
blamarea altora şi autoblamarea când e vorba de 
capacităţi duc foarte repede la îmbolnăvire. Vă voi 
da numai rezultatele diagnosticului. Aveţi cancer. 

Femeia îşi pipăie pata de la gât şi mă 
întreabă: 

— Asta de aici? 

— Da. Dacă nu vă veţi schimba atitudinea 
faţă de lume şi de Dumnezeu, procesul se va 
accelera. lar dacă veţi încerca să vă schimbaţi şi 
nu vă veţi pune propria persoană şi propriile 


capacităţi mai presus de Dumnezeu, vă veţi 


vindeca. 

Mai târziu, prietena ei mi-a spus că femeia şi- 
a schimbat foarte mult atitudinea faţă de oameni. 
I-am cercetat biocâmpul de la distanţă; el era în 


ordine. 


— Soţul meu a început să orbească, îmi 
spunea o femeie. I-au făcut operaţie, dar degeaba. 
Aţi putea găsi care-i cauza? 

— De obicei slăbirea vederii este legată de 
gelozie, însă de data aceasta cauza e alta: 
ataşarea de capacităţi, agresivitatea subconştientă 
împotriva oamenilor este imensă, iar trufia a atins 
pragul mortal. Sufletul soţului dumneavoastră a 
făcut din capacităţi țelul şi sensul vieţii şi din 
această cauză a nutrit în permanenţă un puternic 
dispreţ faţă de oamenii incapabili şi imperfecţi sau 
de cei care l-au împiedicat sau l-au umilit, plus 
karma ascendenţilor şi cea din vieţile anterioare. 
Dispreţul se transformă într-un program de 
autodistrugere. Prima lovitură o primeşte capul. 


Asta înseamnă fie îmbolnăvirea creierului, ca de 


pildă, epilepsia, boala lui Parkinson etc., sau 
traumatisme ale capului, slăbirea vederii, boli ale 
pielii. În cazul de faţă este vorba de slăbirea 


vederii. 


Dar asta încă nu e totul în ceea ce priveşte 
idolatria capacităţilor. S-a dovedit că există o 
rezonanţă a programelor. Când se adună oameni 
cu acelaşi tip de ataşamente, are loc o 
intensificare puternică a programelor. În 1993, 
discutam cu un cetăţean care lucra în aviaţie. A 
venit vorba de avionul care s-a prăbuşit lângă 
Irkuţk. El mi-a povestit că sunt situaţii când 
comportamentul piloților este de neînțeles pentru 
că derularea faptelor contrazice logica. În cazul de 
faţă, totul a fost într-adevăr ciudat. Avionul 
decolează, inginerul de bord îi raportează pilotului 
că s-a aprins becul de avarie a motorului, dar 
pilotul ignoră această informaţie şi comandă 
decolarea. 

Am început să cercetez în planul fin ce s-a 


întâmplat în acel moment. Se putea presupune că 


echipajul încălcase foarte mult legile supreme şi 
că prezenta o puternică agresivitate subconştientă 
care a dus la prăbuşirea avionului. Spre marea 
mea surprindere însă, am văzut cu totul altceva. 
Echilibrul echipajului era în limitele normale. În 
schimb, biocâmpul comun al pasagerilor purta o 
agresivitate imensă.  Trufia şi ataşamentul 
pasagerilor faţă de capacităţi depăşeau pragul 
fatal. Rezonanţa câmpurilor era atât de puternică, 
încât l-a lipsit pe pilot de posibilitatea aprecierii 
reale a situaţiei. Nivelul însumat al trufiei 
pasagerilor şi al idolatriei capacităţilor era critic. 
Din această cauză pilotului i s-a declanşat un 
puternic ataşament pentru trufie şi o încredere 
crescută în capacităţile sale, iar biocâmpul 
pasagerilor influența nu numai psihicul 


echipajului, dar şi starea tehnică a motoarelor. 


Câteva luni mai târziu, a venit la mine la 
consultaţie o femeie care m-a rugat să o ajut. Mi-a 
spus că a fost tratată de un bioenergetician, dar 


nu de mult acesta a murit într-un accident de 


avion. În acel avion se afla un grup de 
bioenergeticieni care plecau la o conferinţă la 
Singapore. Am cercetat cauza şi am văzut acelaşi 
lucru: trufie şi idolatria capacităţilor. După cum s- 
a stabilit ulterior, echipajul a încălcat 
instrucţiunile de zbor din cauza încrederii prea 
mari în propriile capacităţi. Lauda cu propriile 
capacităţi, ascunderea  nereuşitelor dau un 
puternic ataşament faţă de capacităţi şi de trufie 


cu urmări grave. 


În mai 1994, îmi petreceam concediul la 
Ialta. În timpul unei plimbări cu iahtul, am hotărât 
să mă scald ţinându-mă de o frânghie. La un 
moment dat, din cauza unei rafale de vânt, iahtul a 
ţâşnit înainte, iar eu m-am cufundat în valuri 
nereuşind să iau suficient aer. Mi-a fost ruşine să 
le arăt tuturor că nu mă pot descurca într-o 
situaţie ca asta şi, din această cauză, era cât pe ce 
să mă înec. M-a salvat numai faptul că am dat 
drumul frânghiei, rămânând în mare. Conform 


logicii, trebuia să mă ţin de frânghie din toate 


puterile. Dacă aş fi avut mai multă încredere în 
forţele proprii, aş fi căutat să mă ţin de frânghie 
cât mai mult şi m-aş fi înecat. E mai bine să te 
temi decât să te lauzi. De unul care se teme lumea 
va râde, pe când după unul curajos, va plânge. 
Sinceritatea este un mijloc minunat pentru 
purificarea de trufie. Dacă nu mă tem să arăt că 
ceva nu-mi reuşeşte, şi sunt gata să-mi accept 
insuccesele ca pe o umilinţă internă, aceasta va 
constitui cel mai bun leac împotriva trufiei. De aici 
se poate trage o concluzie simplă: omul sincer 
trăieşte mai mult şi suferă mai puţin de boli. Omul 
cu trufia ridicată este, de regulă, nesincer, 
nerecunoscător, irascibil şi suspicios. O astfel de 
atitudine faţă de lume se vindecă destul de dur. 
Toţi încercăm să dezvoltăm capacităţile 
copiilor noştri, să le educăm calităţile sufleteşti, 
să-i facem înţelepţi şi să le creăm o soartă cât mai 
bună. Dar noi nu ştim că, dacă acest lucru se va 
transforma la copil în ţel unic, el va pierde tot ce 
dorim să-i dăm. Şi foarte adesea acest lucru se 


întâmplă odată cu pierderea sănătăţii şi a vieţii. 


Acum se deschid peste tot şcoli pentru cultivarea 
capacităţilor copiilor. Nimeni nu se gândeşte că 
aceste capacităţi sunt ca un automobil care te 
poate transporta, dar te poate şi  strivi. 
Capacităţile mari, fără etică şi fără o înţelegere 
adecvată a lumii, în loc să aducă fericirea, ucid. 
Nu mă pot abţine să nu dau încă un exemplu. 

Mi s-a povestit un fapt foarte interesant. Un 
băiat de opt ani nu avea niciun fel de talent. Nu 
putea nici măcar să memoreze două-trei cuvinte în 
limba engleză. Mama copilului a cunoscut o 
femeie bioenergetician şi aceasta i-a promis să-l 
ajute. Bioenergeticiana a văzut între emisferele 
cerebrale ale copilului o barieră energetică. A 
înlăturat-o şi după aceasta s-a produs minunea: 
băiatul a început să înveţe bine şi şi-a descoperit 
capacităţi strălucite. Am fost rugat să comentez 
situaţia. M-am uitat să văd despre ce e vorba şi mi 
s-a relevat un tablou extrem de interesant. În 
primul caz, câmpul informaţional îi era obturat de 
destin, capacităţile au fost blocate. După 


intervenţia  bioenergeticienei, blocajul a fost 


eliminat, dar în câmpul băiatului a apărut 
moartea, iar parametrii destinului s-au năruit. I- 
am spus mamei că trebuie să vină cu băiatul la 
consultaţie. Ei au venit, iar eu am încercat să le 
explic situaţia. 

— Fiul dumneavoastră dispune de uriaşe 
capacităţi şi în viaţa prezentă, şi în cea anterioară. 
În viaţa anterioară, acestea i-au asigurat o poziţie 
socială înaltă. El s-a ataşat de propria imagine, 
punând-o mai presus de Dumnezeu. El i-a 
disprețuit pe cei de condiţie socială inferioară, îi 
invidia pe cei care erau mai presus de el şi îi ura 
pe cei care îi denigrau imaginea prin bârfă sau 
comportament incorect. Trufia s-a ridicat până la 
linia roşie şi el a murit. În viaţa de acum, dacă el 
va primi un statut social înalt, se va ataşa de 
acesta şi poate muri. Pentru ca el să trăiască mult, 
destinul i-a obturat capacităţile care i-ar fi 
asigurat o poziţie înaltă în societate. 

În ochii femeii se citeau neliniştea şi deruta. 

— Ce-i de făcut? 


— Noţiunile de „carieră”, „poziţie socială” 


pentru băiat trebuie să dispară pentru mult timp. 
Când omul este pregătit să piardă în orice 
secundă şi să accepte pierderea ca pe o purificare 
dată de Dumnezeu, când omul este gata să piardă 
tot ceea ce îl înalţă deasupra altor oameni, atunci 
acel om este sănătos sufleteşte şi, respectiv, 
trupeşte. Părinţii se gândesc numai cum să-i 
dezvolte capacităţile copilului. Capacităţile sunt 
pereţii casei, ei pot fi văzuţi de toată lumea. 
Temelia însă e nevăzută, iar fără ea, casa se 
năruie. Temelia este iubirea pentru Dumnezeu, 
mai puternică decât faţă de orice lucru pământesc 
şi decât ataşamentul faţă de capacităţi. În primul 
rând copilul trebuie învăţat să nu manifeste 
dispreţ şi trufie faţă de cei nedotaţi. Copilul 
trebuie învăţat să nu se necăjească dacă ceva nu-i 
reuşeşte, trebuie învăţat să nu invidieze şi să nu 
urască pe cei care sunt mai norocoşi şi cărora le 
reuşesc toate. Iubirea faţă de Dumnezeu, 
bunătatea şi seriozitatea constituie temelia pe 
care se poate construi o casă cât de înaltă fără 


teama că ea se năruie. Acestea toate se obţin 


printr-o educaţie corectă, prin asimilarea valorilor 
spirituale şi culturale. Pentru orice popor, crearea 
condiţiilor favorabile pentru umanizarea tuturor 
proceselor şi dezvoltarea valorilor spirituale 
reprezintă problema supraviețuirii urmaşilor săi. 
Aşteptarea unor succese imediate din partea 
copilului este un proces de dezumanizare, dorința 
de a pune capacitățile mai presus de Dumnezeu. 
Orientarea pedagogiei în această direcție poate 
avea ca rezultat degenerarea întregii societăți 
omeneşti. Acum, guvernele din multe ţări ale lumii 
înţeleg că, fără etică şi înțelepciune care să 
funcţioneze în perspectivă, fără fixarea lor în 
legislaţie, societatea nu va putea supravieţui. Cu 
cât se vor depune mai multe eforturi în această 
direcţie, cu atât mai puţine pierderi vom avea 


mâine. 


Încă un exemplu privind capacităţile. În faţa 
mea stătea, o femeie care a venit cu o problemă 
serioasă: fiul ei nu putea să înveţe, a rămas 


repetent. Dar acest lucru nu-l deranja câtuşi de 


puţin. Îl cercetez pe băiat. 

— Sunteţi supărată pe el şi îl blamaţi. 

— Bineînţeles! Păi cum altfel? El nu vrea să 
facă nimic. 

— Am să vă explic la ce poate duce o astfel 
de atitudine. Mai întâi, băiatul are nişte capacităţi 
uriaşe şi ele vor ieşi la iveală mai târziu. Însă, 
dacă sufletul său se va ataşa de ele şi va deveni 
trufaş, el va muri. Acum el are treisprezece ani. 
Este perioada de maturizare sexuală. Anume în 
această perioadă el trebuie să fie umilit în ceea ce 
priveşte capacităţile sale şi demnitatea sa, lucru 
care se şi întâmplă prin rezultatele slabe la 
învăţătură şi prin repetenţie. În al doilea rând, 
autorul trufiei băiatului sunteţi dumneavoastră, 
mama lui. Aţi disprețuit pe cei leneşi şi pe cei 
lipsiţi de capacităţi, aţi fost deprimată şi v-a pierit 
dorinţa de a mai trăi de câte ori ceva nu vă 
reuşea. Cu cât mai tare vă veţi supăra pe el şi-l 
veţi jigni, cu atât mai puternic vă veţi ataşa de 
capacităţi şi vă veţi mări trufia, fapt care va 


răbufni în el de câteva ori mai intens. Înseamnă că 


el trebuie să înveţe şi mai prost pentru a se înjosi 
mai tare. Credeţi că prin supărare şi acuzaţii 
dumneavoastră îl ajutaţi şi îl salvaţi? în realitate 
nu faceţi altceva decât să-i strângeţi şi mai tare 
laţul în jurul gâtului. lar apoi, dacă, din cauza 
creşterii imperfecţiunii dumneavoastră, el sau 
copiii lui se vor îmbolnăvi şi vor muri, cea mai 
mare parte a vinei o veţi purta dumneavoastră şi 
medicii nu vor putea face nimic. Toate faptele 
negative pe care le transmitem sufletelor copiilor 
se vor întoarce împotriva noastră. Dacă nu ne 
acuzăm copiii, îi purificăm şi pe ei, şi pe noi, iar 
dacă ne fixăm pe supărare şi ură timp îndelungat, 
acestea trec în suflet şi devin periculoase, iar noi 
nu-i ajutăm, ci îi ucidem, şi pe ei, şi pe noi. De 
aceea trebuie să ţinem minte un adevăr unic: în 
comportamentul omului există două logici. Logica 
lui proprie, logica pământească, căreia ne putem 
opune. Ea ocupă cinci-zece la sută, iar nouăzeci la 
sută o reprezintă logica Divină, care scapă 
înţelegerii noastre. Această logică trebuie s-o 


adoptăm în totalitate şi toate forţele să le 


îndreptăm nu către o agresiune de răspuns, ci 
către transformarea noastră, către înălţarea 


propriului suflet. 


Uneori omul ataşat de capacităţi este strivit 
fără mila, ca o muscă. Cu cât omul este mai 
spiritualizat, cu atât i se dau mai multe şanse de 
supravieţuire şi cu atât are parte de mai multe 
chinuri sufleteşti. 

În toamna lui 1993, am început abia-abia să 
prind tema idolatriei capacităţilor. Când am fost la 
conferinţă, mi s-a adresat o doamnă din Elveţia. 
Eram curios ce probleme pot avea ei. S-a dovedit 
că în Rusia, Elveţia şi în toate ţările problemele 
sunt aceleaşi. Am discutat prin intermediul 
interpretului. 

— Nu-mi ascundeţi nimic, m-a rugat ea. 

— Bine, starea dumneavoastră nu-i foarte 
bună. Poate să apară o maladie canceroasă. Este 
tributul pe care îl plătiți pentru fiica 
dumneavoastră căreia i-aţi transmis o înţelegere 


imperfectă asupra lumii. Aveţi o fiică? 


— Da, are 30 de ani. 

— Are copii? 

— Nu. 

— lată una din cauzele problemelor 
dumneavoastră. V-aţi ataşat prea mult de 
capacităţi, le-aţi absolutizat şi le-aţi pus mai 
presus de Dumnezeu, în special în viaţa 
anterioară. Şi acest lucru l-aţi transmis de multe 
ori fiicei dumneavoastră. De aceea nu i se nasc 
copii. Sufletele lor sunt imperfecte. 

— Spuneţi-mi, unde am trăit în viaţa 
precedentă? 

— Aţi trăit pe o altă planetă. 

— Ştiu că am trăit pe o altă planetă. 

Femeia a spus numele planetei. 

— Astea sunt amănunte. Eu încerc să 
desluşesc ceea ce e principal. 

— Spuneţi-mi, de ce m-am născut pe Pământ? 

— Este un fel de  carceră pentru 
dumneavoastră. Aţi venit aici ca să vă chinuiţi şi 
să vă purificaţi sufletul. Aţi dus-o foarte bine 


acolo, dar aţi început să-i dispreţuiţi pe cei 


imperfecţi... 

— Tare mult aş vrea să mă duc înapoi. Nu 
vreau să trăiesc pe această planetă. 

— Acolo aţi fi murit imediat: mai întâi v-aţi fi 
ataşat de teluric. Când spun „teluric” nu are 
importanţă numele planetei pe care sunteţi. Vi s- 
ar fi putut retrage capacităţile şi aţi fi putut 
rămâne acolo, dar, întrucât sufletul 
dumneavoastră este superior, el nu poate suporta 
mari solicitări, drept care aţi fost dislocată pe 
Pământ şi pusă într-o situaţie total nouă. 
Îngâmfarea, trufia, idolatria capacităţilor v-au 
rămas, însă nu aţi reuşit să vă purificaţi. Trebuia 
să treceţi prin umilinţe şi înjosiri pentru a vă 
purifica sufletul. Pentru dumneavoastră Pământul 
reprezintă un purgatoriu. Dumneavoastră însă n- 
aţi reuşit să vă purificaţi sufletul într-o măsură 
suficientă şi multe i le-aţi transmis fiicei. Pentru a 
vă încheia purificarea trebuie, judecând după 
toate aparențele, să contractaţi o boală gravă. Sau 
să vă revizuiţi viaţa, să vă spovediţi şi să vă 


întoarceţi cu iubire către Dumnezeu. 


—  Spuneţi-mi, Pământul este o carceră 
pentru toată lumea? 

— Nu. Dacă omul s-a acomodat foarte bine 
pe Pământ, el va fi lipsit aici de tot ceea ce se 
cheamă fericire pământească. lar, dacă 
spiritualitatea va fi înaltă, va pleca pe alte planete 
sau în alte lumi. 

— În viața următoare mă voi întoarce pe 
planeta mea? 

— Pentru că o iubiţi prea mult, în viaţa 
următoare vă veţi naşte într-o altă lume. 

— Şi ce-i acolo, în acea lume? 

— Nu trebuie să ştiţi amănuntele. Acum aveţi 
de rezolvat o problemă extrem de importantă: să 
vă reconsideraţi întreaga viaţă şi să vă rugaţi 
pentru fiică. Gândiţi-vă mai bine la toate acestea. 

— Simt în interiorul meu nişte resurse 
imense. Aş vrea să pun bazele unei societăţi 
ezoterice. Ce ziceţi? Aş putea să mă ocup de aşa 
ceva? 

— La început construiți temelia şi numai 


după aceea puteţi să vorbiţi despre pereţi. Mai 


întâi învăţaţi să aveţi o poziţie corectă faţă de 
capacităţile dumneavoastră, altminteri ele vă vor 
ucide. 

Am continuat discuţia o vreme, iar eu mă 
gândeam că în orice bolnav, în orice handicapat, 
în orice om nefericit poate că se ascunde unul în 
faţa căruia toţi se plecau într-o altă viaţă, i se 
închinau şi-i sărutau picioarele. Fiecare din noi în 
celelalte vieţi parcurge toate treptele fericirii şi 
nefericirii umane. Termenele şi profunzimea 
acestei treceri vor fi determinate de către fiecare 


în virtutea aspiraţiei sale către Divin. 


Pronosticurile mele privind viitorul nu se 
adeveresc întotdeauna. Cauza e foarte simplă. Îmi 
iau permisiunea de a vedea ceea ce pot schimba. 
Pe măsura creşterii cunoştinţelor şi puterii mele 
de înţelegere a lumii, posibilităţile de a influenţa 
karma sunt tot mai mari. Pacienţii mă întreabă 
adeseori ce se va întâmpla cu ei în viitor. Le 
răspund că le dau acea informaţie care le poate 


schimba viitorul. Ceea ce nu-mi stă în putere să 


modific ei nu trebuie să ştie. Nu-i recomandabil 
din punct de vedere psihologic. De aceea eu lucrez 
cu straturi ale karmei. După primul strat foarte 
puternic, poate surveni o înrăutăţire. Urmează al 
doilea strat. De regulă, acesta este în legătură cu 
structurile profunde şi cu copiii pacientului. După 
un timp, apare cel de-al treilea strat, care leagă 
într-un tot unitar viaţa prezentă cu cele trecute şi 
viitoare ale urmaşilor. Subconştientul meu este 
capabil să grupeze şi să selecteze ceea ce e mai 
important. Dar, dacă tema este necunoscută, 
straturile vin cu zecile şi sutele, iar eu mă zbat 
fără să obţin nicio schimbare. Mă salvez numai 
datorită unei noi concepţii, a unei noi forme de 
generalizare, adică prin ridicarea gradului de 


unitate la un nivel din ce în ce mai fin. 


Le explic pacienţilor că, dacă omul se 
autoblamează de câte ori nu-i reuşeşte ceva, dacă 
îi invidiază pe cei care fac mai bine ca el, dacă îi 
piere cheful de viaţă când are un insucces, el se 


ataşează de capacităţi, le pune mai presus de 


Dumnezeu şi, în acest caz, se produce blocarea. 
Apar şi mai multe insuccese sau trebuie să apară 
câte cineva care îl împiedică să-şi pună 
capacităţile în valoare. Omul trebuie să se rupă de 
ce s-a legat mai mult decât trebuie. Abia acum mă 


orientez bine în astfel de probleme. 


Voi povesti o întâmplare legată de modul 
cum am început. 

Au venit la consultaţie doi părinţi cu fiul. Se 
punea problema dacă să întrerupă studiile sau nu. 
Băiatul avea probleme cu psihicul. Se temea că 
are o boală gravă. În privire i se citea stresul. 
Când mama a ieşit, el mi-a arătat nişte urticarii şi 
mi-a spus că e grav bolnav. Am încercat în zadar 
să-l liniştesc. Efectul era egal cu zero. Când a 
revenit mama băiatului, eu i-am explicat că ea şi 
soţul ei au avut o atitudine incorectă faţă de viaţă. 
Invidierea capacităţilor altora, semeţia şi disprețul 
faţă de cei lipsiţi de talent le-au ataşat sufletele de 
cele pământeşti şi le-au făcut trufaşe. La băiat 


ataşamentul faţă de capacităţi este mult mai 


ridicat, iar trufia este aproape de nivelul mortal. 
Pentru ca să rămână în viaţă, el trebuie rupt de 
trufie şi de capacităţi. Teama permanentă şi 
neîncrederea în sine îi blochează trufia prin 
intermediul înjosirii. Psihicul labil îl împiedică să 
înveţe normal şi să-şi pună în valoare capacităţile. 
În măsura în care părinţii îşi vor revizui modul de 
viaţă şi se vor ruga pentru ei şi pentru urmaşii lor, 
băiatul va fi sănătos. 

Se pare că părinţii au înţeles. După o 
săptămână, au venit din nou la mine. L-am 
cercetat pe băiat, însă n-am observat vreo 
schimbare în bine. Mama mi-a întins un bilet. 
„Dragă mamă şi tată, vă iubesc, dar nu mai pot 
trăi. lertaţi-mă şi nu mă regretaţi”. 

— Ne-am întors acasă pe neaşteptate şi l-am 
găsit pe pervazul ferestrei. A vrut să se arunce de 
la etajul şapte chiar a doua zi după ce am fost la 
dumneavoastră. 

Am fost şocat. Tema capacităţilor era nouă 
pentru mine, iar eu nu eram stăpân pe situaţie. La 


ce pot duce toate acestea, m-am convins atunci. 


Nu vedeam nicio ieşire. Pot pătrunde în acele 
straturi ale câmpului în care de obicei nu intră 
nimeni, însă pătrunderea şi întreaga situaţie 
trebuie să fie sub control. Cu aceasta începe 
întregul sistem. Nu înţelegeam ce se întâmplase. 
Am căutat iarăşi şi iarăşi cauzele care l-au putut 
împinge pe băiat la sinucidere. Şi nu le găseam. 
Am căutat cauzele în comportamentul părinţilor şi 
le-am spus că ei trebuiau să depună eforturi în 
continuare. 

— Vă rog să mă sunaţi acasă la cea mai mică 
înrăutăţire a situaţiei, le-am spus eu. Dacă ai chef 
să mă suni şi tu, poţi s-o faci, i-am spus băiatului. 

Telefonul a sunat chiar a doua zi. Aveam o 
groază de treburi, iar telefonul acesta mă dădea 
peste cap. Băiatul bolborosea ceva în receptor, iar 
eu am încercat cu iritare să mă detaşez de la alte 
treburi. În cele din urmă, încep să realizez ceea ce 
spunea el. Mă ruga să-i liniştesc şi să-i consolez pe 
părinţi pentru că el intenţionează să se arunce pe 
fereastră. Aveam la dispoziţie câteva minute. l-am 


promis că am să fac ce mi-a cerut, însă căutam să- 


l conving că ar trebui să discutăm mâine. 
Principalul era să-i abat gândul de la sinucidere. I- 
am explicat că un asemenea gest este absurd. 
Tratez prin cuvânt şi am putere de convingere, 
însă aici încercările mele erau zadarnice şi 
simţeam cum firul ce-l mai ţinea în viaţă devenea 
din ce în ce mai subţire. Acum el nu se va ruga, 
însă biocâmpurile noastre vor intra în contact, vor 
interacţiona. 

Discut cu el şi încep, prin rugăciune, să-mi 
corectez propriul biocâmp, însă continuă să vină 
programe de agresivitate împotriva lumii, 
împotriva oamenilor, împotriva propriei persoane 
şi propriilor capacităţi. Mă purific. După trei 
minute, băiatul s-a liniştit, însă eu am rămas mult 
timp să analizez cauzele. În cele din urmă, am 
înţeles despre ce era vorba: pătrunderea în 
biocâmpul altui om poate fi periculoasă. Dacă nu 
este blocată karma, dacă omul cu pasiuni telurice 
pătrunde în suflet, apare rezonanţa şi acest lucru 
poate genera mari probleme, în special pentru 


pacienţi. Am înţeles încă o dată că marile 


adevăruri şi cunoştinţe, date unor oameni 
imperfecţi, pot dăuna. Pentru a purta cunoştinţe 
perfecte, omul trebuie să fie perfect. Acum 
procedez la autopurificare înainte de consultaţii şi 
nu după. Acest lucru, în situaţii grele, mă ajută să- 
mi salvez viaţa mea şi pe a pacientului. Lipsa mea 
de echilibru, ataşamentul meu de capacităţi, au 
intrat în rezonanţă cu programul băiatului şi 


puteau să-l coste viaţa. 


În legătură cu ce i se va întâmpla omenirii în 
viitorul apropiat m-am convins când am început să 
dau consultaţii la New York. Soţia care îi poartă 
pică soţului, urându-l şi fiind geloasă, îi doreşte 
moartea şi lui, şi copiilor. Pretenţiile nemărturisite 
faţă de soţ reprezintă un program de distrugere a 
propriilor copii. Femeile mai spiritualizate îşi 
orientează agresivitatea către sine, ceea ce 
reprezintă de asemenea un program de distrugere 
a propriilor copii, însă într-o măsură mai mică. 
Acelaşi lucru este valabil şi pentru bărbaţi. 


Amândoi copiii mei erau să moară cu un an în 


urmă din cauza  asfixiei, iar cauza era 
nepriceperea mea de a-mi înfrâna trufia, gelozia, 
din care pricină a fost declanşat un program de 
autodistrugere. 

Statele Unite sunt locul unde oamenii se 
ataşează foarte puternic de cele pământeşti. Banii, 
cariera primează. De aceea poate supravieţui în 
această ţară numai un om armonios neataşat de 
bunurile pământeşti, vizibile. Analizând situaţia, 
am înţeles de ce America este ţara dublei 
emigraţii: a celei directe şi a celei karmice. Ideea 
S.U.A. este ideea  fructificării posibilităţilor 
apărute. Omenirea a avut dintotdeauna o mulţime 
de idei, însă nu a avut posibilitatea să le fructifice. 
Omenirea era asemenea înţeleptului care stătea în 
peşteră şi îşi dedica toate forţele ridicării 
spirituale a lumii. S.U.A. au devenit muşchii 
omenirii care au accelerat procesul de fructificare. 
Cu timpul, ideea fructificării a început să fie 
receptată ca având o importanţă mai mare decât 
ideea acumulării valorilor spirituale. Izvorul părea 


nesecat. Atâta timp cât pe Pământ existau ţări 


unde se acumula spiritualitatea, America era un 
fel de alternativă şi se păstra un anumit echilibru. 
O contragreutate importantă au constituit-o ţările 
socialiste, unde, după cum se ştie, teoria era pusă 
mai presus de necesităţile lumești. 

Un dezechilibru puternic a avut loc după 
prăbuşirea socialismului. Încă în 1987 gândirea 
cunoscută sub denumirea de „modul de viaţă 
american” a început să le domine pe toate 
celelalte.  Ataşamentul spiritului american de 
teluric a început să crească din 1987. Pentru ca să 
supravieţuieşti în această ţară nu poţi avea o 
pornire internă către bunuri materiale vizibile. 
Dar sunt şi bunuri invizibile. Anume de acestea 
din urmă America este puternic ataşată. Acestea 
sunt: familia, poziţia socială, capacităţile, calităţile 
sufleteşti, înţelepciunea şi destinul. Deosebit de 
puternic este ataşamentul de un destin favorabil. 
Când un om este certat, este înşelat, este umilit, el 
poartă ură faţă de cei care-i fac asemenea lucruri. 
Cei mai spiritualizaţi se urăsc pe sine, cad pradă 


depresiei. Când nu este implicată o anume 


persoană, ci pur şi simplu apar momente 
neplăcute în derularea destinului, cad pradă 
depresiei şi cei spiritualizaţi, şi cei nespiritualizaţi. 
Disperarea şi depresia reprezintă lipsa dorinţei de 
a trăi, ura faţă de sine. Au de suferit creierul, 
vederea, auzul. America, în comparaţie cu alte 
ţări, a avut un destin favorabil. El a dat foarte 
multe trupului, dar prea puţine spiritului. De 
aceea în America momentele nefericite generează 
o depresie puternică şi în ultimul timp S.U.A. 
cheltuiesc sume enorme pentru tratarea 
creierului. Situația nu se ameliorează, ci, 
dimpotrivă, continuă să se agraveze. Aproape 
fiecare al doilea, al treilea locuitor suferā de 
depresie. Depresia părinților înseamnă boala 
copiilor şi moartea nepoților, dacă acest proces nu 
este oprit prin aspirația către Dumnezeu. 
Ataşamentul tot mai mare faţă de teluric 
generează o agresivitate ridicată, fapt pentru care 
arta americană este purtătoarea unei agresivități 
subconştiente ridicate. [ara care a dat lumii 


modelul american de viaţă trebuie să renunţe 


prima la el. Această tendinţă de orientare către 
spiritualitate, către caritate şi ajutor se manifestă 
în ultimii ani tot mai puternic în America. Iar 
viitorul Statelor Unite depinde de măsura în care 
această tendinţă va reuşi să se impună şi să se 


dezvolte. 


O femeie venită la consultaţie zâmbea ironic. 

— Am înţeles ce mi-aţi spus, însă eu amo 
situaţie complicată. 

— Consideraţi rugăciunea şi spovedania nişte 
mijloace ineficiente? 

— Nu total, mi-a răspuns ea. Dar tot ceea ce- 
mi spuneţi pentru mine e absolut nou. Mi-e greu 
să înţeleg şi să mă schimb. Şi apoi nu ştiu dacă voi 
avea suficientă forţă pentru asta. 

O privesc în ochi şi-i vorbesc fără grabă: 

— Acum o lună am cunoscut un om. Ne-am 
încins la discuţie. Avea un suflet bun şi am vrut sà- 
l ajut. Am văzut în biocâmpul său moartea şi i-am 
spus că în scurt timp ar putea muri. 


— Este ceva care m-ar putea ajuta? a 


întrebat el. 

— Este, i-am răspuns eu. Să nu-i disprețuiţi 
pe ticăloşi şi nemernici. 

Omul a căzut pe gânduri. 

— Este foarte greu. 

— Este greu, dar situaţia este mult prea 
serioasă. Dacă am mai mulţi bani decât altul, eu n- 
am dreptul să-l dispreţuiesc pentru asta. Dacă 
sunt mai serios şi mai bun decât altul, n-am 
dreptul să-l dispreţuiesc pentru asta. 

Peste o săptămână, a venit din nou la mine. l- 
am dat cartea mea şi videocaseta cu un discurs 
de-al meu. 

— Acum n-am să pun un diagnostic. Fă 
cunoştinţă cu ce ţi-am dat, gândeşte-te, iar peste 
vreo zece zile ne întâlnim şi discutăm. 

Nu m-am putut întâlni cu el după zece zile. În 
ajun el a fost omorât. L-au ucis cei pe care el îi 
disprețuia. Omul începuse să conştientizeze câte 
ceva, s-a îndreptat către Dumnezeu, şi, cu toate 
acestea, a fost ucis. Aşa cum există legile inerției 


pentru corpurile fizice, ele există şi pentru 


corpurile spirituale. Dacă omul zboară cu viteză 
spre zid, el poate să nu reuşească să evite 


impactul chiar dacă o doreşte. 


— Aşa deci, mă adresez eu femeii, aveţi o 
rezervă de timp, dar posibilităţile sunt 
determinate de forţa dorinţei noastre. Cât de mare 
va fi dorinţa dumneavoastră de a vă schimba 
depinde de dumneavoastră. 

— Spuneţi-mi, cei care l-au ucis pe pacientul 
dumneavoastră vor scăpa nepedepsiţi? 

— Evident că vor fi pedepsiţi. Cu cât au fost 
mai înalte aspiraţiile victimei de a se purifica, cu 
atât va fi mai cumplită pedeapsa ucigaşilor. Cred 
că prin aceasta ei şi-au schimbat viitorul şi nu 
numai într-o singură viaţă. Însă dintr-un punct de 
vedere suprem ei sunt executanţi şi de aceea nu-i 
putem dispreţui şi condamna. Criminalul poate fi 
pedepsit, însă nimeni nu are dreptul să atenteze 
asupra sufletului său. 

Dacă sunt imperfect, nu este obligatoriu să 


fiu pedepsit prin intermediul unui alt om. Nu 


demult mi s-a povestit o întâmplare: o fată încerca 
să fie prima în toate. Se ocupa de alpinism şi 
pentru obţinerea titlului trebuia să mai efectueze 
o ascensiune. Vârful nu prezenta foarte mari 
dificultăţi. Însă ceva o împiedica, tot timpul 
apăreau nişte situaţii neprevăzute. De parcă 
cineva o prevenea să nu execute acea ascensiune. 
Însă ea a decis să cucerească vârful cu orice preţ. 
Şi asta în ciuda faptului că simţea că intră în 
conflict cu ceva superior. Într-unul din pasaje s-a 
pornit o avalanşă de pietre absolut pe neaşteptate. 
Grupul se afla la loc deschis, neavând unde să se 
adăpostească. Din grup făceau parte cincisprezece 


persoane. A murit una singură, fata aceea. 


Mă sună un cetăţean dintr-un alt oraş şi-mi 
povesteşte o întâmplare: 

— Sunt un tip puternic şi sănătos. Într-o oră 
pot să-mi sap întreaga grădină, dar iată că de 
unsprezece ani nu pot ieşi din curte. Când încerc 
să ies, mă apucă nişte dureri cumplite, încât 


trebuie să mă întorc. Plus că mă urmăreşte o 


permanentă senzaţie de groază. Se poate face 
ceva în această privinţă? 

— Puneţi receptorul pe masă, ieşiţi din curte 
şi plimbaţi-vă câteva minute, după care reveniţi. 

— Am plecat, mi-a strigat prin telefon. Peste 
cinci minute a revenit şi mi-a spus că a fost mult 
mai uşor. 

— Ţineţi minte. În viaţa anterioară aţi locuit 
în Tibet, aţi avut nişte calităţi deosebite, iar 
dumneavoastră v-aţi făcut un ţel din a le cultiva. 
În momentul în care sufletul s-a ancorat în teluric, 
v-a crescut trufia. Aţi putut să vă menţineţi în 
viaţă numai datorită  jignirilor,  înjosirilor, 
umilinţelor venite din partea oamenilor. Cu cât 
mai mare este umilinţa, cu atât sunt mai mari 
şansele de purificare. Dumneavoastră n-aţi înţeles 
toate acestea şi nu le-aţi receptat ca atare, fapt 
pentru care v-a crescut agresivitatea împotriva 
oamenilor. Pe oricine care vă jignea îl puteaţi 
ucide în mod inconştient din două mişcări. 

Din această cauză nu vă este permis să 


comunicaţi cu oamenii şi să părăsiţi casa. 


Renunţaţi la agresiunea împotriva oamenilor prin 
intermediul confesiunii şi rugaţi-vă pentru ca 
iubirea faţă de Dumnezeu să devină sensul vieţii 


dumneavoastră. 


Idolatria înţelepciunii 


Mai presus de Dumnezeu pot fi puse şi 
înţelepciunea, şi destinul. Dacă eu condamn un om 
pentru o comportare prostească, iraţională, are 
loc ataşarea de înţelepciune. Dacă eu condamn un 
grup de oameni, o organizaţie, guvernul, poporul, 
ataşamentul creşte înzecit. Dacă mă voi autoblama 
şi mă voi uri pentru faptul că n-am înţeles ceva, că 
nu m-am descurcat sau că am intrat într-o situaţie 
penibilă, se va întâmpla acelaşi lucru. Ataşarea de 
înţelepciune se blochează prin boli psihice şi 
tulburări ale intelectului. 

O femeie fizician m-a rugat la consultaţie să 
cercetez cauza morţii unui renumit savant 
sovietic. 

— El s-a considerat mai presus de Dumnezeu. 
Trufia sa a depăşit nivelul critic şi s-a produs 
blocarea prin moarte. El s-a ataşat de 
înţelepciune, dispreţuindu-i şi umilindu-i pe proşti. 

— Ştiţi, s-a înviorat femeia, îşi umilea şi 


asistenții. Am auzit că a fost singura victimă a 


unui accident rutier în urma unui serios 
traumatism cranio-cerebral, în timp ce un cofraj 
cu ouă care era pe bancheta din spate nu a păţit 
nimic. El a stat multă vreme în comă. 

Mi-a trecut prin gând că legile eticii la nivelul 
simţurilor pe care le ignorăm adeseori sunt în 
primul rând legile propriei noastre supravieţuiri. 
Savanţii au căutat multă vreme ceea ce este 
comun tuturor longevivilor. S-a constatat că ei au 
un raport emoţional corect faţă de lumea 
înconjurătoare. Toţi longevivii sunt oameni buni la 
suflet şi nu reacţionează cu ură sau blamare la 
situaţiile neplăcute, datorită unei smerenii interne 
şi a ştiinţei de a evita ancorarea în teluric şi de a 
nu-l idolatriza. Când omul este puternic lipit de 
cele pământeşti, el se poate dezice, poate trăda, 
adică logica trupului învinge logica spiritului. 

În faţa mea stă un tânăr care are o problemă 
destul de serioasă. Îi explic că sufletul său s-a lipit 
de trufie şi de înţelepciune. Prin rugăciune şi 
căinţă reuşeşte să scape de ura faţă de oameni, 


cât şi de autoblamare. Acum a venit la mine 


pentru a doua şedinţă, însă în câmpul lui se mai 
văd încă structuri ale autoblamării. 

— N-aţi putut renunţa total la pretenţiile faţă 
de sine. 

— Cum să renunţ la ele dacă vina este numai 
a mea? Sunt imperfect şi deci nu pot să nu mă 
învinuiesc. 

— Înţelegeţi un adevăr simplu, îi spun eu. 
Perfecţiunea şi imperfecţiunea ne sunt date şi ne 
sunt luate. Noi nu ne putem identifica acestora. La 
nivelul fin orice om, indiferent cine ar fi el, este 
mai presus de noţiunile de perfecţiune şi 
imperfecţiune. Aceste noţiuni aparţin domeniului 
material, iar materia este supusă schimbării şi 
dezagregării. Dacă dumneavoastră spuneţi că 
sunteţi deştept, veţi simţi nu numai o bucurie 
exterioară, dar şi interioară. Vă ataşaţi de 
înţelepciune, înseamnă că vor fi situaţii în care 
veţi spune că sunteţi prost, vă veţi uri, vă veţi 
autoblama şi veţi primi pentru asta drept 
pedeapsă boli sau moarte. Omul este o entitate 


dialectică compusă din două contrarii: dintr-un 


nucleu divin, unde nu există noţiunile de 
„perfecţiune” şi  „imperfecţiune”, „putere” şi 
„Slăbiciune”, şi un nucleu material care, spre 
deosebire de primul, se  dezagreghează în 
permanenţă, unde noţiunile de „putere” şi 
„slăbiciune, „perfecţiune” şi „imperfecţiune” îşi 
schimbă în permanenţă sensul. Cu cât este mai 
mare opoziţia dintre contrarii, cu cât aspirăm mai 
mult către Pământ, cu atât mai mult aspirăm către 
Dumnezeu şi invers. Este mult mai uşor să aspiri 
spre Pământ decât spre Dumnezeu şi de aceea 
trebuie respectat un sistem de priorităţi. Punctul 
de sprijin nu se poate situa între bunurile 
pământeşti, cele care se văd, materiale, el se 
poate situa şi între bunurile nevăzute, legate de 
viaţa pământească. Când încercăm să ne fixăm 
punctul de sprijin pe ceea ce ni se pare stabil, pe 
ceea ce depăşeşte graniţele unei singure vieţi, pe 
bunurile pământeşti aparținând nivelului al 
treilea, noi comitem o greşeală. 

Punctul de sprijin trebuie să-l constituie 


iubirea pentru Dumnezeu. Numai astfel se poate 


ajunge la adevărata fericire. 


Cărţile mele au apărut în tiraje mari. Se 
transmite informaţia prin televiziunea centrală. Şi 
cu toate acestea ceva nu este de ajuns. Este 
necesar un sistem de schimbare a concepţiei 
despre lume pe care vreau să-l prezint în această 
carte. 

Ieri m-am convins încă o dată de acest lucru. 
A venit la mine dintr-un alt oraş mama unui băiat 
care avea o tumoare la creier. Situaţia era foarte 
complicată. 

— Aveţi o trufie enormă, îi explic eu mamei. 
În plus, aveţi tendinţa de a vă pune înţelepciunea 
mai presus de Dumnezeu. După dumneavoastră, 
toată lumea v-a jignit fără motiv, toată lumea s-a 
purtat prosteşte şi dumneavoastră i-aţi blamat pe 
toţi, în special pe soţ. Şi soţul dumneavoastră are 
o trufie uriaşă, fapt pentru care, la fiul 
dumneavoastră, aceste programe nu doar s-au 
intensificat, ci pur şi simplu au explodat. Ele se 


blochează prin intermediul cancerului. Explicaţi-i 


şi soţului sistemul pe care tocmai vi l-am expus. 
Am să vă telefonez peste câteva zile. 

La telefon mi-a răspuns tatăl băiatului. În 
biocâmpul său erau trei paralelipipede puternice: 
moartea triplă, programul de autodistrugere. La 
băiat am descoperit acelaşi lucru. Tatăl este 
bâlbâit, iar aceasta îi blochează într-o oarecare 
măsură programele periculoase. 

—  Trufia dumneavoastră este uriaşă, ea 
întrece de două ori limita mortală. Ea se blochează 
prin boli canceroase, epilepsie,  bâlbâială, 
psoriazis. Dumneavoastră aveţi o blocare uşoară, 
cea a fiului dumneavoastră este dură. Aţi văzut 
intervenţia mea de la televiziune? 

— Da, şi sunt cu totul de acord cu ce aţi spus. 

— Sufletul devine trufaş dacă se leagă de 
ceva pământesc. Sufletul dumneavoastră s-a lipit 
de familie şi de un destin favorabil. Când v-au fost 
date jigniri şi certuri pentru blocare, 
dumneavoastră le-aţi dirijat împotriva propriei 
persoane. V-a cuprins deprimarea şi lipsa dorinţei 


de a trăi. Aţi trecut printr-o asemenea stare? 


— Da, am trecut. 

— Deprimarea este ura faţă de sine, iar ura 
loveşte în cap. Din această cauză vă bâlbâiţi, iar 
fiul are o tumoare pe creier. Trebuie să vă 
revizuiţi întreaga viaţă şi să vă eliminaţi 
agresiunea prin intermediul pocăinţei. 

— Tot ce-mi spuneţi este de-a dreptul 
primitiv, mi-a răspuns el. Aţi putea să vă explicaţi 
mai clar, mai profund? 

— Din păcate, în momentul de faţă acesta 
este nivelul meu cel mai înalt. Dar tot ce vă spun 
dumneavoastră acum le-am spus-o şi altor bolnavi 
de cancer şi le-a fost de ajutor. 

— Bine, îmi răspunde el, eu am elaborat o 
metodă proprie pentru tratamentul copilului. 

— Explicaţi-mi-o. 

— E complicat să v-o explic prin telefon. 

— Dacă la baza metodei dumneavoastră stă 
iubirea pentru dumneavoastră, atunci folosiţi-o. 
Dacă nu, atunci veţi avea probleme. Decideţi 
singur. 


— Ce să fac? mă întrebă el. 


A 


— În neamul dumneavoastră, în 
şaptesprezece generaţii pe linie paternă există 
dorinţa de a se pune pe sine şi pe omul iubit mai 
presus de Dumnezeu şi de a respinge purificarea. 
Rugaţi-vă pentru tot neamul, pentru 
dumneavoastră şi pentru urmaşi. Puteţi face acest 
lucru douăzeci şi patru de ore din douăzeci şi 
patru. Atunci starea băiatului se va ameliora. 


Omul a fost de acord. 


19 iunie 1994. Azi este ziua Sfintei Treimi. În 
urmă cu două zile, a fost la mine o pacientă. l-am 
cercetat biocâmpul. 

— Ciudat. Aveţi un program puternic de 
distrugere a copiilor. Aveţi copii? 

— Da, două fete. 

Cercetez câmpul primei. În jurul ei e un 
cocon, iar în exterior şapte hieroglife ale morţii. 
Un puternic program de distrugere. Cine o apără? 
Sufletele viitorilor ei copii. Acum totul e clar. Ea 
trăieşte pentru că e un om spiritualizat şi bun la 


suflet şi pentru că are o progenitură armonioasă. 


— Fetele dumneavoastră au copii? 

— Da, îmi răspunde ea. 

Îi cercetez pe nepoți şi totul îmi devine clar. 

— Ce diagnostic vi s-a pus? o întreb eu. 

— Tumoare ovariană. Mi-au găsit ceva şi la 
stomac. Acum mi se fac analizele. 

Îi cercetez câmpul şi apoi încep să-i vorbesc. 

— Cauzele bolilor dumneavoastră sunt 
simple, dar va trebui să munciţi mult cu 
dumneavoastră înşivă. Sufletul este mult mai greu 
de schimbat decât conştiinţa. Cauza bolii este 
următoarea: sufletul omului trebuie să fie orientat 
către Dumnezeu, iar conştiinţa şi trupul către 
Pământ. Când sufletul se lipeşte de Pământ, el 
devine trufaş şi agresiv. 

— Sufletul meu nu trage nici la bani, nici la 
alte bucurii pământeşti. 

— Pentru dumneavoastră banii arată altfel. 
Banii, pentru dumneavoastră, sunt înţelepciunea 
şi familia. Şi când acestea încep să vi se ia, vă 
simţiţi rău. lar dumneavoastră nu aţi putut 


accepta aşa ceva. 


Femeia mă priveşte şi încearcă să înţeleagă. 
Eu continuu: 

— Imaginaţi-vă o celulă a organismului care 
trăieşte în două regimuri: pentru sine şi pentru 
organism. Orice comandă a organismului lezează 
interesele personale ale celulei. Într-un interval 
scurt de timp ele au interese diferite, iar într-un 
interval îndelungat interesele sunt identice. 
Priceperea celulei de a accepta o situaţie 
traumatizantă, comanda organismului adică, este 
un indiciu al sănătăţii acesteia. Refuzul celulei de 
a accepta situaţia traumatizantă o face canceroasă 
şi ea trebuie distrusă de către organism. 

Omul este o celulă a Universului. Priceperea 
omului de a accepta orice situaţie, orice neplăceri 
şi nenorociri ca fiind trimise de Dumnezeu este un 
indiciu al sănătăţii spirituale şi, în final, al 
sănătăţii trupeşti. În creştinism acest lucru se 
numeşte smerenie. Dacă omul, într-o situaţie 
traumatizantă, uită de Dumnezeu care-i purifică 
sufletul şi îl vede numai pe cel care îl 


năpăstuieşte, el se aseamănă celulei canceroase. 


Creştinismul numeşte acest lucru trufie şi îl 
consideră un păcat important. Orice celulă 
trăieşte în două regimuri, în două logici: logica 
organismului, care este primordială, şi logica 
proprie, care este secundară. 

Omului de asemenea îi sunt proprii două 
logici: logica  sprintului, care îl leagă de 
Dumnezeu, şi logica trupului, care îl leagă de 
Pământ. Logica spiritului este întotdeauna mai 
presus de logica trupului. Când se scufundă o 
navă, primii salvaţi sunt copiii şi femeile, bărbaţii 
la urmă. Dacă un bărbat se repede în barca de 
salvare dând la o parte copiii şi femeile, el trebuie 
eliminat pentru a stopa procesul patologic. Când 
omul are probleme, înainte de toate i se salvează 
sufletul. Ca importanţă, sufletul reprezintă 97% şi 
numai trei procente le reprezintă trupul. Dacă 
trupul se aruncă înainte încercând să se salveze în 
detrimentul sufletului, acest trup este supus 
distrugerii. Visoţki are o frază remarcabilă: „Nu 
murim printr-o viaţă chinuită. Mai bine să trăim 


printr-o moarte cu credinţă”. Trupul nostru e ca o 


îmbrăcăminte de unică folosinţă destinată unei 
singure vieţi, în timp ce sufletul se va reîncarna. 
Dacă el nu va fi purificat, nu ne vom putea 
reîncarna în vieţile următoare. Acesta este unul 
din motivele sterilităţii multor femei din zilele 
noastre. Trufia interioară este la linia roşie dincolo 
de care urmează sterilitatea, degenerarea întregii 
omeniri. 

Femeia cade un timp pe gânduri, apoi 
întreabă mirată: 

— Dar de ce s-au întâmplat toate acestea? 

— Dezvoltarea traversează patologia. 
Cunoaşterea lui Dumnezeu trece prin renegarea 
lui. De trei secole încoace omenirea pierde logica 
Divinului şi funcționează numai pe baza logicii 
teluricului. În secolul al XVII-lea, omenirea a creat 
forma clasică a tumorii canceroase: „Omul - 
stăpânul naturii”. În traducere în limbajul 
organismului asta înseamnă: „Celula - stăpânul 
organismului”. Acesta este principiul celulei 
canceroase. În prezent, structurile spirituale sunt 


atât de lipite de Pământ, încât omenirea poate fi 


salvată de la degenerare şi moarte numai prin 
aspiraţia multiplă către Dumnezeu. Acum 
omenirea trebuie să nutrească o dragoste faţă de 
Dumnezeu aşa cum n-a mai simţit-o niciodată. lar 
dumneavoastră aveţi nevoie de aşa ceva în primul 
rând pentru că, atunci când discut cu 
dumneavoastră, vi se schimbă modul de reacţie la 
lume, modul de recepţie la diferite evenimente, 
prin urmare vi se schimbă şi caracterul. Întrucât 
caracterul determină destinul, se schimbă şi 
destinul dumneavoastră, cu alte cuvinte karma, 
inclusiv starea fizică. Să vedem ce a fost până la 
întâlnirea noastră. Desenez o scală. Acceptarea 
oricărei situaţii în proporţie de 80 - 100% 
înseamnă sănătate absolută, în proporţie de 50 - 
80% înseamnă sănătate, pentru 20 - 50% - omul 
este bolnav, pentru mai puţin de 20% omul este 
grav bolnav, iar mai puţin de 5% înseamnă 
distrugere. În anul 1990 omenirea ajunsese la un 
nivel de 3%. Acum acest nivel este de 10 - 12%, 
ceea ce înseamnă că la nivelul biocâmpului 


omenirea reprezintă un organism grav bolnav. 


Până să veniţi la mine, eraţi pregătită în proporţie 
de 1-2% să acceptaţi o situaţie traumatizantă. 
Acum, după o discuţie cu mine de o jumătate de 
oră, procentajul a trecut de 50%. Dar pentru ca el 
să rămână stabil, va trebui să depuneti eforturi. 
Revizuiţi-vă întreaga dumneavoastră viaţă. Tot 
ceea ce aţi considerat neplăceri, jigniri şi umilinţe, 
doar 3% din ele se justifică pentru conştiinţa şi 
trupul dumneavoastră! iar 97% reprezintă 
purificarea spiritului şi, prin aceasta, salvarea 
vieţii dumneavoastră. Dacă acceptaţi orice situaţie 
ca pe ceva dat de Dumnezeu, atunci explozia de 
forţe care are loc într-un asemenea caz este 
orientată către dezvoltarea dumneavoastră 
spirituală. Dacă nu acceptaţi, se naşte 
agresivitatea. Mai întâi ura şi blamarea celor prin 
intermediul cărora eraţi purificată, iar mai apoi 
autoblamarea. Toate acestea v-au înnegrit sufletul. 
Ura faţă de propria persoană, deprimarea, lipsa 
dorinţei de a trăi le-aţi transmis fiicelor şi 
nepoatelor. V-am spus la început că aveţi un 


program de distrugere a propriilor copii. Lipsa 


dorinţei de a trăi a unei femei reprezintă un 
program de distrugere în primul rând a propriilor 
copii. La copii însă acest program se intensifică de 
câteva ori. Uneori bunica determină într-o măsură 
mai mare decât mama concepţia despre viaţă a 
nepoților. La nepoată trufia a trecut la nivelul 
mortal. Ea nu poate accepta nici măcar în 
proporţie de 1 % o situaţie traumatizantă. Câţi ani 
are acum? 

— Zece. 

— Memoria karmică este activată la vârsta 
de cinci ani şi în perioada maturizării sexuale, 
între zece şi şaisprezece ani. În aceste momente 
copiii sunt cei mai vulnerabili. Anume în aceste 
momente părinţii se îmbolnăvesc cel mai des. 
Pentru a salva viaţa copiilor, părinţii primesc 
înapoi ceea ce le-au transmis. Nepoata poate muri, 
de aceea în decurs de şase luni a început să se 
dezvolte © tumoare. Dumneavoastră, prin 
pocăință, trebuie să eliminaţi toate supărările, 
acuzaţiile, gelozia şi lipsa dorinţei de a trăi nu 


numai din sufletul dumneavoastră, ci şi din 


sufletele copiilor şi nepoților, iar apoi şi din cele 
ale urmaşilor până la a şaptea generaţie. Omul 
plăteşte de patru ori pentru cele înfăptuite: pentru 
ceea ce a făcut în vieţile precedente, pentru ce a 
făcut în viaţa aceasta, pentru ceea ce le-a transmis 
copiilor, pentru ceea ce le-a transmis nepoților, 
strănepoţilor şi urmaşilor săi îndepărtați. Cu cât 
agresivitatea este mai puternică, adică 
respingerea a ceea ce este trimis de Divinitate, cu 
cât mai profund ea pătrunde în suflet, cu atât mai 
multe generaţii sunt întinate şi cu atât mai mult şi 
mai serios va plăti omul pentru toate acestea. Cu 
cât veţi simţi o dragoste mai puternică pentru 
Dumnezeu, cu cât mai profund veţi înţelege că 
toate nereuşitele personale, umilinţele şi jignirile 
v-au fost trimise spre purificarea sufletului, cu atât 
mai mult se vor purifica sufletele urmaşilor 
dumneavoastră. Numai atunci i se va permite 
trupului dumneavoastră să se vindece. 

Atunci am mai discutat un timp şi am 
observat cum încetul cu încetul femeia devine mai 


maleabilă, mai liniştită. 


— Ce ziceţi, trebuie să mai continuu 
chimioterapia? 

—  Chimioterapia blochează efectul şi nu 
cauza. Puteţi continua tratamentul dar, în acelaşi 
timp, trebuie să înţelegeţi că nu preparatele 
medicale vă vor face bine, ci ridicarea spiritului şi 


purificarea sufletului. 


Azi am consultat patru pacienţi. Prima femeie 
avea probleme cu fiul care prezenta o întârziere în 
dezvoltarea intelectului. Al doilea pacient era un 
tânăr cu leucemie. Al treilea era o fată cu 
tulburări psihice în urma unui accident rutier. Al 
patrulea caz examinat era o pereche fără copii. In 
toate cazurile am constatat unul şi acelaşi 
mecanism, dar care se manifesta în mod diferit. 
Problemele tuturor erau generate de aceeaşi 
cauză: dorinţa de a pune mai presus de Dumnezeu 
propria înţelepciune sau pe cea a omului iubit. 
Prima verigă a ataşamentului de teluric erau tatăl 
şi mama. Dacă eu îmi situez tatăl şi mama mai 


presus de Dumnezeu, în viaţa următoare voi avea 


parte de părinţi proşti, cu un comportament 
stupid, fără niciun pic de comprehensiune şi 
judecarea lor sau disprețul faţă de ei îmi vor 
provoca ataşamentul faţă de înţelepciune care 
generează cea mai periculoasă trufie. Banii pe 
care-i aveţi îi veţi putea păstra un an, doi, zece, 
dar mai devreme sau mai târziu îi veţi pierde 
odată cu viaţa. Capacităţile şi calităţile din această 
viaţă puteţi să nu le pierdeţi, ele se pot menţine pe 
parcursul a trei până la cinci vieţi şi de aceea 
există ispita de a fixa punctul de sprijin pe acestea 
şi nu pe iubirea faţă de Dumnezeu. Înţelepciunea 
este un capitol pe care îl poţi stăpâni mai mult de 
patruzeci de vieţi, de aceea aici ispita de a te 
dezice de Dumnezeu este maximă. 

Diavolul este îngerul care şi-a pus propria 
înţelepciune mai presus de înţelepciunea Tatălui. 
Femeia care îşi dispreţuieşte soţul, tatăl, pe 
oamenii proşti, imperfecţi, naşte copii care aspiră 
spre diavol şi nu spre Dumnezeu. În ultimul secol 
omenirea s-a ancorat în înţelepciune. Succesele 


ştiinţei, roadele unei activităţi conştiente au 


devenit valoare absolută şi de aceea omenirea este 
atrasă spre diavolism. 

— Pe linia strămoşilor dumneavoastră, ca şi 
pe linia soţului, îi explic eu unei paciente, prin 
disprețul faţă de cei imperfecţi, prin supărările pe 
propria persoană din cauza unor situaţii stupide, 
prin ura faţă de cei care v-au înşelat, se derulează 
un puternic ataşament de înţelepciune, din care 
cauza trufia dumneavoastră este de câteva ori mai 
mare decât la alţi oameni şi, în afară de aceasta, 
dublată de dorinţa de a vă situa destinul mai 
presus de Dumnezeu. Din această cauză a trebuit 
să fiţi lovită în punctele vulnerabile şi, dacă aţi fi 
avut o atitudine rezonabilă, copilul nu vi s-ar fi 
îmbolnăvit. Dumneavoastră aţi văzut doar oamenii 
care v-au nedreptăţit, conectându-vă tot mai 
puternic regimul trupului în defavoarea regimului 
spiritului. De aceea ancorarea în teluric şi 
agresivitatea sunt mult crescute la copilul 
dumneavoastră. Pentru a-i purifica sufletul şi a 
salva de la moarte alţi oameni, el este blocat nu 


prin tulburări psihice uşoare sau prin schizofrenie, 


ci printr-un blocaj mult mai dur, cum este 
întârzierea în dezvoltarea intelectului. 

Sufletul, înainte de a pătrunde în trup, vede 
şi ştie ce se întâmplă cu el şi se chinuie şi suferă 
anterior văzând ce trup i se pregăteşte şi acest 
lucru purifică sufletul. De aceea la nivelurile fine 
ale sufletului copilului are loc un puternic proces 
reparator. Dacă îl veţi susţine, modificându-vă 
orientarea structurilor spirituale dinspre teluric 
spre Divin, îl veţi ajuta oricum pe fiul 
dumneavoastră, chiar dacă nu veţi observa o 


ameliorare la nivelul fizic. 


Celui de-al doilea pacient i-am explicat 
următoarele: 

— Şi dumneavoastră, şi mama sunteţi ataşaţi 
de înţelepciune, familie şi bunăstare. Mama îi ura 
pe oamenii care o purificau. După aceea totul s-a 
convertit în ură faţă de sine, în lipsa dorinţei de a 
trăi, iar la dumneavoastră ancorarea în teluric 
este cu mult mai mare. Problema e că ura faţă de 


sine este ura faţă de propriile structuri spirituale 


şi o mare ameninţare a acestora, fapt pentru care 
ea a fost comutată în ruinarea trupului. Omul, 
jertfindu-şi viaţa de dragul altora, îşi omoară 
trupul, dar îşi purifică sufletul. Omul care se 
sinucide aduce un prejudiciu mai mare sufletului 
decât trupului. Mai întâi trebuie să te dezici de 
lipsa dorinţei de a trăi şi, prin pocăință, să-ţi 
elimini toate  supărările îndreptate împotriva 
propriei persoane, împotriva destinului, apoi să-ţi 
elimini tot ce a stat la baza acestor supărări: 
disprețul, ura, blamarea altor oameni, iar după 
aceea trebuie eliminat ceea ce stă la baza 
agresivităţii: dorinţa de a pune dragostea pentru 
cele pământeşti mai presus de dragostea pentru 
Dumnezeu,  neînţelegerea faptului că iubirea 


pentru Dumnezeu reprezintă fericirea supremă. 


— Situaţia e complicată, le explic eu 
părinţilor unei fetiţe bolnave. Dumneavoastră, îi 
spun mamei, aveţi tendinţa de a-i dispreţui pe 
bărbaţi şi de a vă pune înţelepciunea mai presus 


de orice. Iar la dumneavoastră, îi explic tatălui, se 


manifestă dorinţa de a vă învinui în cazul 
nereuşitelor şi de a vă pedepsi pentru ele. Este 
calea cea mai spirituală, însă şi ea produce 
ancorarea în teluric. Dacă s-ar fi născut un băiat, 
el ar fi fost deprimat, bolnăvicios, dar ar fi putut 
trece peste toate acestea, iar perspectivele sale ar 
fi fost bune. Întrucât vi s-a născut o fată, ea a 
preluat tot ce era mai rău şi de aceea nu are şanse 
să aibă copii care să-i trăiască. Traumatismul şi 
dereglările psihice i-au înjosit, la nivelul fizic, 
trufia şi intelectul. În măsura în care vă veţi ruga 
şi vă veţi purifica sufletul în mod benevol, nu va 
mai fi necesar ca fata să fie bolnavă. 

— Anii ei cei mai buni au fost irosiţi, îmi 
spuse mama fetei cu lacrimi în ochi. Ea a fost 
izolată şi practic nu a fost în relaţii cu nimeni. 

— Aveţi dreptate numai pe jumătate. Sufletul 
ei a fost atât de pregătit să înalțe şi să divinizeze 
omul iubit, încât, dacă ea ar fi avut această 
posibilitate, gradul ei de respingere a lui 
Dumnezeu ar fi crescut atât de mult, încât şi-ar fi 


mutilat structurile spirituale. Având un astfel de 


suflet, ea n-ar mai fi putut procrea şi ar fi avut 
mari probleme în viitoarele reîncarnări. Cei mai 
buni ani şi i-a dedicat lui Dumnezeu şi nu i-a 
pierdut cu prietenii. 

lată cum era înainte. Când o femeie se 
îndrăgostea de un bărbat şi îl punea mai presus de 
Dumnezeu, omul iubit murea în scurt timp. 
Durerea ei era atât de mare încât, dacă ea nu se 
sinucidea, îşi dedica iubirea lui Dumnezeu şi se 
călugărea. În viaţa următoare i se dădea acelaşi 
soţ. Şi de această dată ea îl iubea nebuneşte. 
Forţa  aspiraţiei către Dumnezeu din viaţa 
precedentă era cu mult mai mare decât iubirea 
faţă de soţ în această viaţă şi de aceea soţul nu 
mai murea, iar ei erau fericiţi. Pentru a se vindeca 
fiica, dumneavoastră trebuie să vă schimbaţi şi să 
vă revizuiţi şi modul de percepere a lumii. Când vă 
veţi ruga, va trebui să ştiţi un singur lucru: în 
timpul rugăciunii nu trebuie să cereţi de la 
Dumnezeu sănătate şi fericire. În timpul 
rugăciunii omul mută centrul de greutate pe 


dragostea pentru Dumnezeu, pentru a-şi modifica 


mai uşor structura spirituală. Cele mai importante 
lucruri sunt: pocăinţa, aspiraţia către Dumnezeu şi 
dorinţa de a te schimba. Totul aici depinde mai 


mult de dumneavoastră decât de mine. 


Cel de al patrulea caz, de care aminteam la 
început, era o pereche, soţul şi soţia. 

— Sufletele vi s-au lipit puternic de Pământ, 
fără ca dumneavoastră să ştiţi acest lucru. 
Orientarea dumneavoastră către Dumnezeu, care 
se manifestă prin bunătate sufletească, prin 
aspiraţia către spiritual, este mare. În situaţia 
dumneavoastră alţi oameni ar fi fost bolnavi şi 
încă destul de grav, însă, datorită bunătăţii 
dumneavoastră sufleteşti, sunteţi protejaţi şi, 
datorită acestui fapt, sunteţi sănătoşi. Dar totuşi 
concepţia dumneavoastră despre lume nu este 
corectă şi din această cauză nu puteţi avea o 
progenitură armonioasă, fapt pentru care vi s-a 
luat posibilitatea de a avea copii. 

Revizuiţi-vă întreaga viață,  purificaţi-vă 


sufletele. Trebuie să vă previn: Când începeţi să 


vă purificaţi, toată murdăria karmică se va ridica 
în sus, drept care starea dumneavoastră fizică se 
poate înrăutăţi mult. Când vă veţi purifica, rugați- 
vă pentru viitorii dumneavoastră urmaşi, pentru 
că impuritatea lor vă va afecta şi va trebui să-i 
purificaţi. Dacă vă vor fi hărăziţi urmaşi cu 
sufletele  întinate, cauza se ascunde în 
dumneavoastră, în existenţele anterioare. Aţi 
zvârlit cu pietre în celelalte existenţe şi le veţi 
aduna în cele viitoare. Trebuie să înţelegeţi că la 
nivelul fin nu există proşti şi deştepţi, netrebnici şi 
nobili, talentaţi şi lipsiţi de capacitate. La nivelul 
fin suntem egali şi la fel de curaţi, ca nişte 
rădăcini ce se întind către cel ce ne hrăneşte, 
către Dumnezeu. Şi aici totul se rezolvă numai 


prin eforturile dumneavoastră. 


Ştiam demult că acţiunea asupra unui om se 
reflectă şi asupra rudelor acestuia. Starea fizică a 
rudelor se schimbă după comunicarea cu 
pacientul. Dar nu m-am aşteptat să se modifice şi 


starea spirituală a omului. Pe măsură ce eu 


acumulam noi cunoştinţe, pacienţii au căpătat 
posibilitatea de a se schimba la un nivel din ce în 
ce mai profund. În primăvara anului 1994, mi s-a 
adresat o tânără femeie. Când i-am privit câmpul, 
acesta sugera afecțiunea canceroasă. A suferit 
câteva intervenţii chirurgicale, dar starea ei se 
înrăutăţea. l-am explicat că situaţia ei e foarte 
serioasă. Dacă ea nu-şi va revizui atitudinea faţă 
de viaţă, doctorii nu o vor putea ajuta. 

— Aşa mi-au şi spus: „Toată speranţa e numai 
în tine”. 

Am discutat cu ea aproape o oră. Ea a revenit 
după o jumătate de an. Mi-a spus că nu s-a mai 
dus la doctor şi că se simte minunat. Am efectuat 
diagnosticarea: câmpul era curat. Din punctul 
meu de vedere, era sănătoasă. 

— Faptul că lumea pentru mine a devenit 
altfel îl înţeleg, dar s-a schimbat şi caracterul 
ambelor mele surori, deşi lor nu le-am spus nimic. 
A rămas o singură problemă: nepotul meu nu 
poate învăţa. 


— Problema e că pe linie femeiască aveţi un 


ataşament faţă de înţelepciune, de unde şi 
disprețul faţă de alţi oameni, blamarea şi ura faţă 
de cei care v-au înşelat, pretenţii faţă de toată 
lumea, chipurile toţi sunt nişte proşti şi se poartă 
incorect. Sora dumneavoastră, până la concepţia 
copilului şi în timpul sarcinii, l-a disprețuit foarte 
mult pe soţ şi l-a acuzat că o înşală, că se poartă 
prosteşte, că nu are înţelegere pentru soţie, că nu 
pricepe ce-i viaţa şi aşa mai departe. În felul 
acesta ea şi-a ataşat fiul de înţelepciune atât de 
puternic, încât acum el nu mai are acces la ea. 
Dacă v-aţi fi schimbat la un nivel mai profund, s-ar 


fi purificat şi nepoţii dumneavoastră. 


O femeie fragilă cu o figură obosită şi 
preocupată îmi povesteşte despre problemele ei. 

— Totul se năruie sub ochii mei. Nu mai 
înţeleg nimic. Mama se speteşte la muncă, iar 
soţul meu, un om cu o dotare intelectuală 
deosebită, nu vrea să facă nimic, mai mult, ne 
jigneşte pe mine şi pe mama. Soacra se poartă 


oribil şi cu mine şi cu mama. Copiii îmi sunt 


nărăvaşi şi foarte greu de stăpânit. Nu demult am 
fost la o ghicitoare şi mi-a spus că pot muri mama 
şi soţul. Viaţa mi s-a transformat în coşmar, îmi 
spune ea cu durere în glas. 

— Dumneavoastră şi mama faceţi tot ce vă 
stă în putinţă ca situaţia să fie normală, dar în loc 
să fie bine totul merge de-a-ndoaselea. Din 
această cauză lumea vi se pare iraţională şi 
inechitabilă. Am să încerc să vă explic în ce 
constau cauzele acestei situaţii. Când v-am 
cercetat câmpul, am văzut în el structurile unei 
colosale agresivităţi: băiatul şi fata sunt doi mici 
diavoli. Acum să vedem de ce s-au transformat în 
aşa hal sufletele lor. Femeile din neamul 
dumneavoastră, începând cu străbunica, şi-au 
considerat tatăl mai presus de Dumnezeu şi, 
pentru ca sufletul să nu li se depărteze şi mai mult 
de Dumnezeu, trebuiau ca ele să fie lipsite de 
bunăstare şi înţelepciune. Lor le-au fost hărăziţi 
taţi şi soţi cu aspect umil, cu un comportament 
prostesc, nişte indivizi pe care lumea îi numeşte 


ghinionişti. Dacă ele nu s-ar fi necăjit şi nu ar fi 


blamat, şi-ar fi purificat sufletele şi ar fi dat 
naştere unor progenituri armonioase. Ele însă au 
disprețuit, au acuzat, au urât şi s-au ataşat şi mai 
puternic de înţelepciune, de bunăstare. Dacă îmi 
iubesc tatăl, înţelepciunea lui şi toate avantajele 
legate de el mai mult decât de Dumnezeu, întrucât 
eu sunt o parte a tatălui meu, atunci eu însumi cad 
pradă ataşamentului lui şi va trebui să fiu 
despărţit de el. Femeile trebuiau lovite în 
demnitatea lor. Dacă nu veţi reuşi să vă abţineţi 
de la dispreţ, sufletul vă va fi purificat, umilindu- 
vă pe dumneavoastră. Dacă nu veţi accepta acest 
mod de purificare, se va recurge la purificarea 
prin boală sau moarte. Mama dumneavoastră şi-a 
disprețuit, şi-a acuzat soţul, i-a purtat pică şi, prin 
aceasta, v-a întinat sufletul şi, în special, sufletele 
copiilor dumneavoastră. Înainte vreme ei ar fi 
putut supravieţui. Acum însă e prea impur sufletul 
omenirii şi micii diavoli sunt sortiţi distrugerii. 
Dar, fiindcă întinarea le-a venit în cea mai mare 
parte de la bunică şi mamă, bunica îşi poate 


purifica sufletul prin moarte, iar mama prin 


năruirea destinului. Acuzându-vă în permanenţă 
soţul, le-aţi transmis copiilor programul de 
blamare a tatălui şi de îndepărtare de Dumnezeu, 
mutilându-le în acest fel sufletul. 

— Şi nu se poate repara nimic? întreabă 
femeia îngrozită. 

— Se poate. Sufletul este mai maleabil decât 
trupul. 

Femeia cade pe gânduri. N-o deranjez. 
Privesc pe fereastră. 

— Reiese că este în avantajul meu faptul că 
mă umileşte soacra mea. 

— Desigur. Trufia se vindecă prin înjosirea 
trupului, prin boală şi prin moarte 

— Cred că am început să înţeleg câte ceva. 
Ca să purific sufletele copiilor mei, trebuie să le 
micşorez trufia. Pentru aceasta trebuie să lovesc 
în cauza care a generat-o, adică în mine şi în 
mama. Jignindu-ne şi înjosindu-ne, soţul meu, fără 
să vrea, purifică sufletele copiilor. 

— Perfect adevărat. Cu cât mai repede veţi 


accepta acest adevăr, cu atât mai repede vă veţi 


purifica sufletele şi sufletele copiilor. Şi nu va mai 
fi nevoie de umilinţă. 

— Înseamnă că, dacă micuţii mei sar la 
oameni şi-i muşcă, dacă oamenii le zic bandiți, 
toate acestea sunt din cauza mea şi a mamei? 

— Desigur, îi răspund eu. 

— Bine, am să mă rog pentru iertarea 
blamărilor şi dispreţului pe care le-am manifestat 
faţă de alţi oameni şi faţă de soţ. Am înţeles că 
purtarea trufaşă faţă de cel umil, ura împotriva 
celui ce ne jigneşte înseamnă boala şi moartea 
copiilor mei. Dar de ce nu am voie să-mi iubesc 
soţul şi să-i admir inteligenţa? 

— Când vă iubiţi soţul prin Dumnezeu, atunci 
îl atrageţi spre Dumnezeu. Dar dacă vă iubiţi soţul 
înainte de Dumnezeu, îl îndepărtați de Dumnezeu, 
îi afundaţi sufletul în Pământ cu iubirea 
dumneavoastră şi îl faceţi trufaş. De aceea el 
poate pieri. 

— Iertaţi-mă, dar nu înţeleg, cum poţi face 


rău cuiva iubindu-l? 


— Pe acest scaun stătea nu demult o altă 
femeie care m-a întrebat: 

— De ce mor toți amanţii mei? 

— Dar câţi au murit? m-am interesat eu. 

— Douăzeci de oameni. 

— Dumneavoastră sunteţi gata să aşezaţi 
omul iubit şi inteligenţa lui mai presus de 
Dumnezeu. Dumneavoastră aveţi foarte multă 
bioenergie şi cu asta îi distrugeti. Dacă de ură te 
poți feri, de iubire nu ai cum. De aceea iubirea 
orientată spre teluric ucide mai repede decât ura. 
Dacă vreţi ca omul iubit să fie sănătos, dimineaţa, 
când vă sculaţi, să spuneți „Doamne, te iubesc pe 
Tine mai mult decât pe omul iubit de pe Pământ, 
decât înțelepciunea lui şi decât orice fericire 
pământească pe care el mi-o poate da”. Apoi 
îndepărtați „cleiul” prin care v-aţi „lipit” de 
bărbaţi şi de înțelepciunea lor: aceasta înseamnă 
trufie, dispreţ şi blamare a bărbaţilor proşti. 


Atunci totul va intra în normal. 


Îmi continuu dialogul cu pacienta mea şi 


trecem din nou la problema copiilor. 

— Înainte mă rugam pentru sănătatea 
copiilor. Se pare că nu trebuie procedat astfel. În 
biserică însă se pun lumânări pentru sănătate. 
Cum vine asta? 

— Când aprindeţi la biserică o lumânare 
pentru sănătate, se are în vedere sănătatea 
sufletului. Lui Dumnezeu trebuie să ne rugăm să 
ne dea posibilitatea de a-l iubi mai mult decât 
putem iubi fericirea pământească. Când i se cere 
lui Dumnezeu un avantaj material, omul nu se 
roagă, ci fură. lar, dacă cineva se roagă numai 
pentru sănătatea fizică, o face pe seama spolierii 
sufletului. Astăzi primiţi o copeică, iar mâine 
puteţi pierde o rublă. Pentru copiii dumneavoastră 
va fi o permanentă tentaţie de a vedea în oameni 
numai ceea ce e rău. Ei nu vor putea supravieţui 
într-un astfel de regim. Învăţaţi-i în fiecare zi că în 
forul lor interior toţi oamenii sunt buni şi sunt în 
legătură cu Dumnezeu, că prost sau geniu poate fi 
oricine. Şi că tot ce-i viu e raţional. Să se închine 


înainte de masă. Prima bomboană să o dea 


altcuiva, iar după aceea să-şi ia pentru ei. Învăţaţi- 
i să-i ajute pe alţii, să se gândească şi să se 
preocupe mai întâi de alţii şi după aceea de 
propria persoană. leşiţi mai des cu ei în mijlocul 
naturii. Mergeţi cu ei cât mai mult pe jos şi 
scăldaţi-i în apă rece. Daţi-le mai puţină carne, 
mai puţine condimente şi mai puţine mâncăruri 
rafinate. Nu-i obligaţi niciodată să mănânce tot din 
farfurie. Nu-i obligaţi să mănânce dacă ei nu vor. 
Învăţaţi-i versuri, jocuri, teatru, muzică, tot ce 
distrage de la interesele trupeşti şi satisface 
spiritul, tot ce presupune logica întregului pentru 
că va fi în favoarea sănătăţii lor. În măsura în care 
veţi reuşi să vă schimbaţi sufletul, concepţia faţă 
de lume şi caracterul, în acea măsură vor fi fericiţi 


copiii dumneavoastră. 


Idolatria destinului 


Am fost uimit când am observat că te poţi 
agăța până la un nivel mortal de un destin 
favorabil. Una din pacientele mele avea probleme 
cu soţul. I-am explicat că este gata să-şi pună 
propria persoană şi familia mai presus de 
Dumnezeu şi, de aceea, prin intermediul jignirilor 
şi al neplăcerilor se încearcă să i se purifice 
sufletul. Ea a înţeles acest lucru, a început să se 
roage şi situaţia i s-a ameliorat. După câtva timp a 
trebuit să plece în India. Cu o zi înainte de 
plecare, i-am cercetat biocâmpul şi am văzut o 
imagine deprimantă: trufia i se ridicase la nivelul 
mortal. Am sunat-o. 

— Trebuie să plecaţi cu avionul, dar puteţi 
avea mari probleme. V-aţi ataşat prea mult de un 
destin favorabil. Tot timpul vă gândiţi numai la 
bunăstare. De ce credeţi că spunea Cristos: „Nu 
vă gândiţi la ziua de mâine, trăiţi ca păsările”? 

Viitorul este determinat de Dumnezeu. Dacă 


mă agăț de viitor, starea mea emoţională trece la 


nivelul fin şi programul meu intră în conflict cu 
programul Universului. Încep să semăn cu o celulă 
canceroasă pentru care propriul program e mai 
presus de programul organismului. Programul 
meu trebuie să se distrugă. Trebuie să pierd tot ce 
a constituit obiectul ataşamentului meu în gând. 
lar gândurile dumneavoastră permanente în 
legătură cu un destin favorabil şi cu blamarea 
soţului care nu a fost în stare să vi-l asigure, v-au 
adus pe o linie periculoasă. Revizuiţi-vă viaţa şi 
rugaţi-vă! 

A doua zi a sunat telefonul. Era pacienta 
mea. 

— Ieri, în aeroport, când aşteptam cu o 
prietenă să urcăm în avion, am încremenit. 
Avionul decolase de zece minute. Au mai fost încă 
unsprezece oameni care au întârziat după noi. Nu 
mai înţeleg nimic. Aţi putea să-mi explicaţi ce s-a 
întâmplat? 

— Pentru aceasta cursă s-au pregătit oameni 
care aveau un ridicat ataşament faţă de destin. 


Dumneavoastră puteaţi fi ultima picătură şi 


avionul s-ar fi prăbuşit. Acum nu v-aş sfătui să 
tindeţi către bunăstare, pentru că altfel vi se vor 
lua sănătatea şi viaţa. 

Femeia nu m-a crezut şi nu m-a mai sunat. 
Peste o lună am sunat-o pe prietena ei care avea 
probleme cu copilul şi ea mi-a spus că nu mai 
vorbeşte cu persoana respectivă din cauza 
dispreţului pe care-l manifestă faţă de toţi şi de 
toate în virtutea bunăstării sale. Am continuat 
discuţia la telefon cu femeia despre problemele 
fiului său. „A, era să uit”, a continuat ea, „avionul 
la care am întârziat a avut o defecţiune serioasă şi 
echipajul a reuşit cu mare efort să evite o 


catastrofă." 


Femeia, care la început se jena, m-a întrebat 
în cele din urmă: 

— Pot să mă deochi cu mare uşurinţă. E de 
ajuns să spun că totul e bine, că imediat se năruie 
totul. Nu mi-aţi putea explica ce-i cu asta? 

— V-aţi ancorat într-un destin favorabil, v-am 


mai spus-o. Este de ajuns să vă bucuraţi, că acest 


ataşament creşte brusc. Şi pentru ca sufletul să nu 
vi se întineze, tot ceea ce vă bucură trebuie să se 
năruie. 

Deprimată, femeia îşi dă mâinile în lături. 

— Bine, şi ce-i de făcut? 

— Ştiţi de ce scuipă omul când se teme să nu 
deoache ceva? Scuipatul este un semn de dispreţ. 
De aceea când spuneţi: „Tfu, tfu, tfu...” vă 
îndepărtați de bunăstare şi, prin asta, vă 
echilibraţi. 

Când vă închinaţi înainte de masă, respingeţi 
bunăstarea pământească. Prin mâncare există 
pericolul unei puternice ancorări. Faceţi ceea ce 
făceau oamenii mai înainte. Dacă aveţi o bucurie, 
mulţumiţi-i lui Dumnezeu pentru ea, adică primul 
sentiment de bucurie daţi-l lui Dumnezeu şi atunci 
nu vă veţi ataşa de nimic, iar pentru purificarea 
sufletului nu va fi nevoie să se năruie tot ceea ce-i 
pământesc. Ne vine foarte greu să înţelegem că 
dragostea orientată mai întâi către Pământ şi apoi 
către Dumnezeu ucide. Ea ne lipeşte sufletul de 


Pământ şi-l schilodeşte. Şi totul începe cu 


schimbarea nevinovată a orientării. La iubire şi 
ataşament încep să se adauge ura şi ciuda. Noi nu 
dăm atenţie acestor lucruri, iar ele sunt un semn 


că teluricul predomină. 


Am observat în ultimul timp că pacienţii nu 
mă mai înţeleg. Am scris prima carte pentru a 
putea comunica mai uşor cu pacienţii, pentru că 
informaţia  depăşea limitele  obişnuitului. De 
fiecare dată sunt nevoit să simplific şi să comprim 
informaţia. Una din paciente m-a întrebat: 

— Am înţeles că ciuda, ura, gelozia provoacă 
un rău şi că trebuie să mă închin pentru ca acest 
rău să dispară. Dar spuneţi-mi ce înseamnă 
ataşamentul faţă de destin, cum te poţi ataşa de 
destin? 

— Să zicem că există o mobilă care vă place. 
Există un apartament care vă place. Există o 
maşină care vă place. Toate acestea constituie 
natura nevie. Există un telefon care vă sâcâie şi pe 
care îl urâţi. Dacă prin intermediul stărilor 


emotive vă ataşaţi de o maşină frumoasă, la 


nivelul fin vă ataşaţi de toată natura nevie. Astfel, 
în viaţa dumneavoastră intervin sute de situaţii 
diferite, legate de propriul corp. Toate aceste 
situaţii sunt reunite prin noţiunea de „destin” şi se 
închid la nivelul corpului dumneavoastră. Dar 
dumneavoastră aveţi un destin nu numai pe 
Pământ, ci şi pe alte planete, în alte lumi. Există 
destin de un rang mult mai înalt care cuprinde 
peste patruzeci şi nouă de reîncarnări diferite atât 
în acest Univers, cât şi în altele. Destinul este o 
entitate reală numai la nivelul câmpurilor. Am 
spus că prin intermediul agresivităţii ne ataşăm de 
teluric. Am să vă dau câteva exemple ca să 


înţelegeţi cum se poate ataşa omul de destin. 


Primul exemplu. În iunie 1994, am ţinut o 
conferinţă la Riga. Am venit la microfon, am privit 
auditoriul şi mi-am început expunerea. În acest 
timp, mi s-a aşezat o muscă pe nas. Când am 
alungat-o, s-a aşezat pe microfon. După aceea, 
iarăşi pe faţă. Am încercat să iniţiez un dialog, 


însă fără succes. Musca se rotea în preajma mea. 


Am încercat s-o prind de câteva ori, dar nu asta 
era problema. Sala începuse să râdă şi eu de 
asemenea. Nicio situaţie nu-i întâmplătoare. M-am 
uitat la nivelul fin să văd ce-ar fi putut s-o 
determine. Am constatat că prezint un ataşament 
faţă de un destin favorabil care se poate traduce 
prin „de-ar fi bine totul”. Am încetat să mai dau 
atenţie muştei, am început să mă rog şi să mă 
purific. Structura câmpului s-a modificat, musca a 
fost atrasă de florile care stăteau alături şi, pe 
parcursul întregii conferinţe, a fost pe undeva prin 


preajmă, lipsindu-mă de sentimentul mulţumirii. 


Al doilea exemplu. Eram la baia de aburi. 
Toţi plecaseră şi am rămas singur. Mi-a venit să 
scuip. M-am gândit: „Şi ce-i cu asta?” Era o 
încălcare a legilor, ataşamentul faţă de destin, 
adică dorinţa de a pune destinul favorabil mai 
presus de iubirea pentru Dumnezeu. Asta se 
cheamă „a scuipa pe alţii” numai să-mi fie mie 
bine. Omul începe să-şi însuşească acest principiu 


şi, la început, totul pare a fi în ordine, dar trec anii 


şi programul coboară în straturile fine ale 
sufletului, unde omul comunică nu cu Pământul, ci 
cu întregul Univers. Iar aici nu mai există iertare. 


Vindecarea se produce prin năruirea destinului. 


Al treilea exemplu. Un tânăr a suferit un 
accident. Un grav traumatism cranio-cerebral, o 
puternică depresie, un noian de neplăceri în viaţă, 
iar la baza tuturor se afla ataşamentul faţă de un 
destin favorabil pe care el l-a adus dintr-o altă 
existenţă şi care i-a fost transmis de părinţi. La 
început se supăra şi-i acuza pe acei oameni care-i 
produceau neplăceri, iar după aceea a fost cuprins 
de tristeţe, de o stare depresivă pentru că 
programul de ură s-a întors împotriva sa. Ura se 
naşte în cap şi se blochează prin traumatizarea 
capului, fapt pentru care el a suferit un 
traumatism cranio-cerebral. El îşi putea salva 
viaţa numai mulţumindu-i lui Dumnezeu pentru 
orice neîmplinire a destinului său. 

Trebuie să înţelegeţi că ajutorul acordat 


altora este una din metodele de purificare a 


karmei şi, cu cât ajutorul este mai dezinteresat, cu 
atât mai repede se purifică şi karma, adică dispare 


ataşamentul de fericire pământească. 


Al patrulea exemplu. La Riga, când am fost 
pentru conferinţă, am văzut un grup de oameni 
lângă o maşină care arsese. Impactul cu un 
obstacol de beton a fost atât de puternic, încât 
maşina s-a rupt în două. Motorul a fost aruncat la 
vreo douăzeci şi cinci de metri în faţă. Am fost 
întrebat care era cauza accidentului. 

Am cercetat câmpul celui care murise. Erau 
acolo două ancorări: în semeţie şi într-un destin 
favorabil. S-a ancorat în ele din cauza dispreţului 


pentru alţi oameni şi din cauza aroganţei sale. 


Am să vă povestesc încă două cazuri. O 
femeie m-a rugat să-i văd fiul. Avea picioarele 
schiloade. Picioarele sunt în legătură cu destinul. 
Boala bloca un puternic ataşament faţă de destin. 
Părinţii se supărau pe cei care le creau neplăceri, 


le-a dispărut dorinţa de a mai trăi când aceste 


neplăceri s-au înmulţit. Ancorarea băiatului în 
fericirea pământească şi într-un destin favorabil a 
devenit atât de puternică, încât el n-ar fi fost în 
stare să recepţioneze neplăcerile venite din partea 
oamenilor şi a propriului său destin. Înseamnă că 
le va primi în microdoze, dar permanent. Anume o 
asemenea înjosire pe linia destinului generează 
boala, iar blocarea nu are loc într-o formă dură, ci 
începe, ca şi întâmplarea mea cu musca, prin tot 
felul de fleacuri. 

Un pacient din America mi-a povestit situaţia 
sa care seamănă mai mult cu o anecdotă. 

— Sunt un ghinionist cronic, îmi spunea el. 
Aştept, de exemplu, cu soţia în staţia de autobuz. 
Autobuzul trebuie să sosească după cinci minute, 
însă el nu apare nici după cinci, nici după zece, 
nici după douăzeci. Soţia îmi spune: „Pleacă mai 
încolo, altfel autobuzul nu va veni niciodată”. Cum 
am plecat din staţie, autobuzul a venit. Şi astfel de 
lucruri mi se întâmplă des. Dacă stau la rând la 
magazin, aparatul de marcat se strică exact 


înaintea mea. 


L-am cercetat să văd despre ce e vorba şi i- 
am spus: 

— Sunteţi un om fericit. La dumneavoastră 
ancorarea în destin este deasupra nivelului 
mortal, dar, pentru că sunteţi un om spiritualizat 
şi bun la suflet, sunteţi temperat nu cu biciul, ci cu 
mici bobârnace destul de mult timp. Un om dur şi 
agresiv primeşte foarte repede, în loc de 


bobârnace, bice. 


— Fata mea are epilepsie, îmi povesteşte o 
femeie. Am dus-o pe la toţi profesorii, însă fără 
niciun rezultat. 

Cercetez structurile câmpurilor fetiţei. 
Sufletul ei este ataşat de bani şi de un destin 
favorabil. Ca rezultat, se derulează un foarte 
puternic program de autodistrugere, care se 
blochează prin epilepsie. Ea nu vrea să mai 
trăiască, cu toate că problemele cu banii şi cu 
bunăstarea nu au apărut încă. Cauza agresivităţii 
împotriva propriei persoane este agresivitatea 


mamei orientată împotriva altor oameni. 


— Aţi avut multe neplăceri în legătură cu 
banii şi bunăstarea? 

— Da, desigur, îmi răspunde ea. 

— l-aţi urât, i-aţi disprețuit şi i-aţi condamnat 
pe cei care v-au înjosit în acest sens? 

— Da. 

— Agresivitatea dumneavoastră, acumulată 
împotriva altor oameni, în fiica dumneavoastră se 
dezvoltă împotriva propriei persoane. Purificaţi-vă 
sufletul dumneavoastră şi pe cel al fetei. Explicaţi- 
i că ea trebuie să respecte trei reguli. Prima: când 
ea are multe bunuri pământeşti şi totul îi merge 
bine, nu trebuie să-i dispreţuiască pe oameni şi să 
se uite la alţii de sus, nu trebuie să-i înjosească 
prin cuvânt, prin gând şi prin faptă pe oamenii 
lipsiţi de aceste avantaje. A doua: să nu se supere, 
să nu dispreţuiască şi să nu-i condamne pe acei 
oameni prin intermediul cărora Dumnezeu o va 
înjosi în privinţa bunurilor şi a bunăstării. A treia 
să nu se supere şi să nu dispreţuiască întreaga 
lume atunci când îi va fi rău. Cu alte cuvinte, să se 


închine pentru ca, purificându-şi sufletul prin 


suferinţe fizice şi spirituale, să nu ucidă iubirea 
din ea prin cuvânt, prin gând sau prin faptă. 

— Spuneţi-mi, de ce puneţi cuvântul înaintea 
gândului? Doar gândul este primordial. 

— Cuvântul pronunţat are întotdeauna două 
aspecte: cuvântul-cauză a gândului şi cuvântul- 
urmare a gândului. În Biblie se spune: „La început 
a fost cuvântul şi cuvântul a fost al lui Dumnezeu, 


şi cuvântul a fost Dumnezeu”. 


Un bărbat, care întâmplător a intrat în vorbă 
cu mine, s-a interesat: 

— Am două probleme: am căzut în patima 
alcoolului, iar fata mea nu vede bine cu un ochi. 
Din ce cauză? 

— Cauza este aceeaşi. Sufletul vă este 
ancorat într-un destin favorabil, adică, dacă 
pentru dumneavoastră cel mai important lucru 
este să vă realizaţi intenţia, iar pe celelalte nu daţi 
doi bani, atunci dumneavoastră vă ancoraţi în 
propria bunăstare. Dacă distrugeţi soarta cuiva 


pentru a vă fi mai bine, vă veţi ancora dublu. În 


existenţele trecute i-aţi strivit pe alţii, iar în 
existenţa aceasta vă striviţi pe dumneavoastră. lar 
ca răspuns, aţi disprețuit. Dispreţul se transformă 
rapid într-un program de autodistrugere. Anume 
acest program aţi încercat să-l închideţi cu 
ajutorul alcoolului. La fiica dumneavoastră însă, 
programul de autodistrugere este mult mai mare, 
pentru că tendinţa de a condamna şi de a 
dispreţui este mai ridicată. De aceea, ea va avea 
fie o formă gravă de narcomanie, fie o infirmitate, 
fie o epilepsie şi alte dereglări ale funcţiilor 
creierului, sau scăderea acuităţii vederii şi a 
auzului. Este prima etapă de blocare a 
autodistrugerii. Dacă veţi reuşi să vă educați 
corect fiica, să-i transmiteţi simţământul că orice 
forme ale fericirii pământeşti sunt numai un mijloc 
şi că sentimentul iubirii este sfânt şi intangibil în 
sufletul ei şi în sufletele altor oameni, numai 


atunci nu veţi mai avea probleme. 


Idolatria părintelui spiritual 


În ultimul timp, au început să se releve tot 
mai clar cauzele care provoacă cele mai grave 
boli. Orgoliul, care a trecut dincolo de linia roşie şi 
care provoacă situaţii traumatizante, refuzul 
comandamentelor Universului au drept consecinţă 
boli din ce în ce mai grave. Acest lucru se 
întâmplă pentru că orgoliul omenirii şi 
agresivitatea subconştientă au crescut brusc în 
ultimele decenii. Noi toți suntem pasagerii unui 
tren care ne duce în prăpastie. Sufletul devine 
trufaş atunci când se ancorează în teluric. Cu cât 
teluricul este mai subţire, mai spiritualizat, cu atât 
este mai uşor să te ancorezi în el. De aceea, 
teluricul de nivelul trei, cum îl numesc eu 
(capacităţile, calităţile sufleteşti, înţelepciunea şi 
destinul), este nevăzut, însă e o sursă permanentă 
de alimentare a trufiei şi omul care încearcă să se 
îndepărteze de el nu poate înţelege că şi acestea 
sunt tot telurice. 


Unul dintre cele mai periculoase ataşamente 


este ataşamentul faţă de înţelepciune. Prima 
verigă este tatăl. „Tatăl meu este cel mai bun, cel 
mai deştept, iar toţi ceilalţi îi sunt inferiori”. Iată 
primul pas spre boală. Prin intermediul 
dispreţului, trufiei şi supărărilor, care atestă 
dorinţa omului de a pune teluricul mai presus de 
iubirea pentru Dumnezeu, ne ataşăm de tată şi de 
înţelepciunea lui, iar mai târziu punem mai presus 
de Dumnezeu propria înţelepciune. 

Nu demult am cercetat religiile lumii din 
punctul de vedere al ancorării în teluric. Am 
constatat că religiile nu blochează ataşamentul 
faţă de părintele spiritual şi faţă de înţelepciunea 
sa. Înseamnă că toate religiile, orientându-l pe om 
către Dumnezeu, prezintă în acelaşi timp un 
curent subteran: o ancorare tot mai puternică în 
teluric, care se intensifică în ultimul timp. Încetul 
cu încetul, am înţeles despre ce e vorba. Deci 
toate religiile slăbesc pentru a lăsa locul unei noi 
progenituri, unei religii care va deveni ştiinţă, 
unui nou mod de gândire, în care ştiinţa şi religia 


se reunesc. Întrucât ancorarea în înţelepciune nu 


este blocată, în ultimul timp trebuie să intensifice 
tendinţa  diavolismului, fiindcă diavolul este 
îngerul care s-a dezis de Tatăl, de Dumnezeu, 
acuzându-l de lipsă de înţelepciune. De ce totuşi în 
religie nu este închis ataşamentul faţă de 
înţelepciune? Pentru că toate religiile se bazează 
pe credinţă. Credinţa este veriga care îl uneşte pe 
om cu acela care a creat religia, adică părintele 
spiritual. De aceea, dorinţa de a-l pune pe 
părintele spiritual mai presus de Dumnezeu nu se 
blochează, iar din moment ce nu se blochează sub 
aspect spiritual, acest rol îi revine vieţii. Dorinţa 
de a pune pe părintele spiritual şi înţelepciunea sa 
mai presus de Dumnezeu va duce în mod inevitabil 
la condamnarea părintelui spiritual şi a 
înţelepciunii sale, fapt pentru care Iuda a trebuit 
să-l trădeze pe lisus Cristos. Şi Cristos ştia şi 
înţelegea că Iuda nu este vinovat. Dar ceea ce 
Cristos nu a putut da prin concepţie el a dat prin 
intermediul situaţiei. Situația a arătat că 
învinuirea părintelui spiritual de un comportament 


irațional atestă o dorinţă ascunsă de a-l pune pe 


părintele spiritual şi înţelepciunea lui deasupra lui 
Dumnezeu şi acest lucru duce la trădare şi 
moarte. Nu întâmplător luda s-a spânzurat. 
Informaţia expusă în Biblie dă o blocare indirectă 
a unei tendinţe extrem de periculoase - dorinţa de 
a pune părintele spiritual şi înţelepciunea sa mai 
presus de Dumnezeu. Cristos spunea: „Numai prin 
mine veţi ajunge la Tatăl meu”. Prin intermediul 
părintelui spiritual intrăm în contact cu 
Divinitatea. Este greu să-ţi aşezi tatăl şi mama 
după Dumnezeu, dar e cu mult mai greu să faci 
acest lucru cu părintele spiritual. Orice religie, 
condamnându-i pe cei care nu acceptă ideile 
emise de întemeietorul acesteia, se ataşează tot 
mai puternic de el şi de înţelepciunea sa. 

În ultimele decenii, ancorarea omenirii în 
trufie şi înţelepciune, ca şi dorinţa de a-l pune pe 
părintele spiritual mai presus de Dumnezeu a 
crescut considerabil. Este greu de înţeles că 
înţelepciunea mea, concepţia mea despre lume, 
mintea mea, toate acestea nu sunt eu. Ele mi-au 


fost date şi îmi vor fi luate. Anume această 


legătură: înţelepciunea, familia, banii, destinul 
favorabil sunt blocate prin epilepsie, schizofrenie, 
diabet, astm, cancer, boli cardiovasculare. Aceste 
gânduri îmi vin în minte când îl privesc pe băiatul 
care stă în faţa mea. Este slăbuţ şi are ochii mari, 
albaştri. Seamănă mai degrabă cu un înger decât 
cu un copil. Are sarcom. Nu demult, am încercat 
să vindec o fetiţă care suferea de aceeaşi boală, 
dar ea a murit. Am avut deseori insuccese. Ori 
nivelul meu nu era suficient de ridicat, ori părinţii 
nu înțelegeau câte ceva şi nu voiau să acţioneze 
asupra lor înşişi, ori bolnavul trebuia deja să se 
nască, dar într-un alt loc sau pe o altă planetă, ori 
el, într-o existenţă trecută, a săvârşit ceva care 
trebuia ispăşit numai prin boală şi moarte. Încerc 
să văd ce pot schimba. Pentru mine lucrul cel mai 
important e să înţeleg cauza bolii. Privesc câmpul 
băiatului şi văd clar hieroglifele morţilor multor 
oameni în câmpul lui. În sufletul băiatului este o 
agresivitate colosală împotriva oamenilor. El va 
ucide chiar şi pentru cea mai mică jignire. Dacă 


este prezentă o enormă agresivitate, înseamnă că 


există un spaţiu mare de ancorare a sufletului în 
teluric. 

— Priviţi, le explic părinţilor, agresivitatea 
subconştientă mai mare de 220 de unităţi este 
periculoasă pentru Univers. Înseamnă că, dacă 
agresivitatea subconştientă depăşeşte acest nivel, 
omul este supus distrugerii sau unei puternice 
blocări a acestei agresivităţi. La dumneavoastră, 
mă adresez eu mamei, agresivitatea subconştientă 
are 200 de unităţi, iar la soţ 210, adică aproape de 
linia roşie. lar la copii, tot ceea ce avem bun sau 
rău în noi se amplifică. Fiul dumneavoastră are la 
agresivitatea subconştientă 560 de unităţi. Asta 
înseamnă fie moarte, fie o puternică blocare. Am 
să vă explic în alţi termeni. Orice comandă a 
organismului atinge interesele celulei şi o 
traumatizează în prezent. Însă în perspectivă 
acţionează în beneficiul celulei. Repet mereu că, 
dacă celula primeşte şi execută majoritatea 
comenzilor organismului, ea este sănătoasă. Dacă 
execută mai puţin de 50% - începe să provoace 


rău organismului şi, ca urmare, se îmbolnăveşte. 


Dacă procentul este mai mic de 5%, celula este 
supusă distrugerii. Acum, când stau de vorbă cu 
dumneavoastră, vi se schimbă modul de receptare 
a lumii şi are loc o ameliorare. Să vedem cum era 
dimineaţă: eraţi gata, îi spun eu mamei, să 
acceptaţi doar în proporţie de 5% o situaţie 
traumatizantă. La dumneavoastră, mă adresez 
tatălui, acest procent era tot de 5%, dar la fiul 
dumneavoastră de minus 100%. Asta înseamnă că 
celula nu numai că nu vrea să recepţioneze 
comenzile, dar încearcă să-şi subordoneze întregul 
organism, adică are tendinţa de a face lumea 
înconjurătoare malignă. Pentru a se purifica 
sufletul, acest proces se transferă asupra corpului. 

Agresivitatea crescută în suflet este 
rezultatul unei puternice ancorări în teluric. La 
dumneavoastră amândoi, sufletul s-a lipit de corp, 
adică de _ trufie, înţelepciune, bani şi bunuri 
materiale, de un destin favorabil. Înseamnă că, 
absolut fără niciun mofiv oamenii trebuiau să vă 
provoace neplăceri pe linia destinului, să vă 


înjosească în privinţa banilor şi bunurilor 


materiale, în privinţa înţelepciunii şi trufiei. Dar, 
întrucât dumneavoastră nu aţi înţeles că era cea 
mai uşoară formă de purificare, dumneavoastră, 
drept răspuns, i-aţi urât cumplit, v-aţi supărat şi i- 
aţi condamnat. Supărările şi ura condensate au 
pătruns în profunzimea sufletului şi, mărindu-se, 
au trecut la fiu, din care cauză el este bolnav. Ela 
primit asemenea părinţi pentru că în viaţa 
anterioară a avut un destin minunat şi bunuri 
materiale şi a fost un om foarte înţelept. El a 
început să-i dispreţuiască pe cei proşti şi 
impertfecţi, pe cei care şi-au distrus destinul 
printr-un comportament incorect. Sufletul lui s-a 
ancorat în toate acestea într-atât de mult, încât în 
această viaţă el trebuie să piardă totul pentru a şi- 
l purifica. Din această cauză i s-a dat o boală lungă 
şi chinuitoare. 

Cu cât sufletul este desprins mai încet de 
Pământ, cu atât mai multe şanse are el să se 
purifice. Noi nu numai că suntem bolnavi, dar şi 
îmbătrânim din aceeaşi cauză. lată ce trebuie să 


faceţi: să nu vă mai condamnaţi în niciun fel 


părinţii, în special tatăl, sub aspectul înţelepciunii: 
să vă cereţi iertare de la Dumnezeu pentru că 
înţelepciunea dumneavoastră şi cea a părinţilor aţi 
aşezat-o mai presus de iubirea pentru Dumnezeu; 
revizuiţi-vă întreaga viață şi atitudinea 
dumneavoastră față de orice situație. Supărarea, 
invidia, compătimirea, blamarea, legate de 
neînţelegerea lumii, v-au ataşat de înțelepciune. 
Mai întâi revizuiţi-vă de câteva ori viaţa, ridicați- 
vă deasupra dorinţei de a vă aşeza calităţile 
sufleteşti mai presus de iubirea pentru Dumnezeu, 
apoi renunţaţi la agresivitate, la ataşamentul faţă 
de bunurile materiale, faţă de destinul favorabil. 
Cereţi-vă iertare pentru faptul că iubirea faţă de 
cele pământeşti vă este mai mare decât cea 
pentru Dumnezeu, că aţi transmis-o urmaşilor 
dumneavoastră până la cea de-a 17-a spiţă, pentru 
faptul că aţi respins purificarea care v-a venit prin 
înjosire, umilinţă, înşelăciune şi dumneavoastră, 
ca răspuns, v-aţi supărat şi pentru faptul că acest 
lucru l-aţi transmis urmaşilor şi pentru acel rău pe 


care l-aţi pricinuit prin aceasta. Băiatul trebuie să 


se roage şi să-l iubească pe Dumnezeu mai mult 
decât orice pe lume. Băiatul trebuie să ştie că 
toată lumea este inteligentă şi că tot ceea ce se 
întâmplă trebuie luat ca ceva trimis de Dumnezeu, 
indiferent cum ar fi fost. 

— Spuneţi-mi, cât la sută reprezintă şansele 
de succes? 

— Această întrebare ar trebui să v-o puneţi 
singuri. Acum totul depinde de dumneavoastră. 

A doua zi, ei au venit la mine. Câmpul 
băiatului s-a ameliorat considerabil. Au rămas însă 
două straturi puternice. Acestea erau ancorarea în 
teluric, din cauza pretențiilor faţă de părinţi, şi 
karma sufletelor viitorilor urmaşi. l-am spus că 
trebuie să se roage pentru a-şi purifica sufletul. 
Cineva mi-a spus mai târziu că mama s-a întrebat 
cu lacrimi în ochi: „Oare chiar să ajute toate 
acestea?” 

În timpul diagnosticării s-a relevat un 
moment foarte important care m-a ajutat să 
înţeleg de ce multe boli sunt incurabile. Când 


vorbeam cu părinţii, câmpul băiatului a devenit 


curat şi ancorările au fost anulate. Eu însă m-am 
obişnuit cu faptul că trebuie să analizez zeci de 
tipuri de ancorare. Cercetând parametrul iubirii 
băiatului, am văzut cum acesta urcă febril şi 
imediat cade. Ceva îl ţinea, şi încă ceva puternic. 
S-a dovedit că erau urmaşii lui în societate şi în 
omenire. Ciudat, băiatul părea lipsit de karma 
societăţii şi omenirii. Pentru a-l vindeca, trebuia 
vindecată societatea şi omenirea, ceea ce practic 
era incurabil. 

Cauza se afla în tatăl său. Mi-am amintit de 
principiul ancorării în teluric: ne ancorăm în tot 
ceea ce condamnăm. Dacă tatăl sau mama 
condamnă societatea sau omenirea, ei îşi ataşează 
urmaşii de karma societăţii şi a omenirii şi urmaşii 
vor ispăşi nu numai propria karmă, dar şi păcatele 
întregii omeniri. După cum am stabilit, una din 
cauzele principale ale hemofiliei o reprezintă 
această tendinţă. Dacă un om îl condamnă pe 
altul, asta este o unitate de agresivitate. Dacă el 
condamnă un grup de oameni şi societatea, sunt 


mii de unităţi. Dacă el consideră omenirea 


imperfectă şi cufundată în păcate, acest lucru este 
şi mai periculos Blamarea unui grup de oameni, 
indiferent dacă sunt homosexuali, narcomani, 
criminali, sectanţi, alte popoare şi state, provoacă 
o explozie de ură la urmaşi şi se blochează fără 
milă în Univers. 

Copiii care prezintă programe de distrugere 
a societăţii şi omenirii de obicei nu supraviețuiesc. 
Am întâlnit nu demult o situaţie paradoxală pe 
această temă. Am fost rugat să consult o femeie 
care a plătit recent o mare sumă de bani ca să-şi 
vindece câinele. La consultaţie i-am explicat că, 
salvând viaţa câinelui, şi-a salvat propria viaţă 
pentru că ea prezenta un puternic program de 
distrugere a bărbaţilor, care acţiona în principal 
asupra  dulăului. Acesta avea o şansă de 
supravieţuire de 2 - 3%, însă femeia, încercând să- 
l salveze, îşi închidea propriile programe de 
agresivitate. 

Au urmat la consultaţie nişte părinţi al căror 
fiu suferea de o boală gravă a sângelui. Când i-am 


cercetat câmpul, am rămas surprins. Era acolo 


ceva mult mai rău decât orice boală canceroasă. 
Cel mai tare m-a mirat însă că motivul bolii sale îl 
constituia destinul societăţii şi al omenirii. De aici 
îi venea boala, pentru că în sufletul său era un 
puternic program de distrugere a unui grup de 
oameni şi a întregii omeniri. Aşa punându-se 
problema, dacă eu n-aş fi apucat să-l vindec pe 
băiat, el ar fi avut puţine şanse de supravieţuire. 
Nu-mi venea să mă ocup de el, nu eram pregătit 
pentru o asemenea treabă şi am hotărât să-mi fac 
o favoare. Le-am spus părinţilor o sumă minimă 
pentru tratament, ceva mai mare decât cea pe 
care a cheltuit-o femeia pentru vindecarea 
câinelui său şi le-am spus că şanse de reuşită sunt 
doar 20%. Ei mi-au spus că se vor gândi pe hol, 
dar au plecat fără să-şi ia rămas bun. 
Comportamentul părinţilor băiatului bolnav 
m-a mirat întrucâtva, dar, după aceea, am înţeles 
că ei n-au nicio vină. Probabil că nu aveam voie să 
tratez acest copil. Am ajuns la metode şi parametri 
noi de câte ori m-am aflat într-o situaţie fără 


ieşire. Aici trebuia fie să refuz să-l ajut pe bolnav, 


fie să creez noi instrumente de clarviziune. 

Cu totul recent am găsit rezolvarea unei 
importante probleme. Era o enigmă pentru mine 
de ce într-un caz are loc o ameliorare puternică, 
iar în altul, în aceeaşi boală, efectul este minim. 
Am observat mai târziu că acest fapt este legat de 
programul distrugerii tatălui. Pe plan 
bioenergetic, eu sunt un părinte spiritual pentru 
pacientul meu şi programul de agresivitate 
împotriva tatălui fie se întoarce împotriva 
pacientului, producându-i suferinţe fizice, fie 
câmpul meu se închide şi eforturile sale îşi pierd 
efectul. S-a dovedit că, pe lângă eforturile 
personale, omul îşi găseşte punctul de sprijin şi în 
structurile câmpului meu. 

În faţa mea stă o fată despre problemele 
căreia am povestit deja. Dorinţa de a pune munca, 
prestigiul, destinul favorabil mai presus de 
Dumnezeu include programul distrugerii 
propriilor copii. l-am explicat cum trebuie să se 
închine şi ce trebuie să facă pentru a se ameliora 


situaţia. Dar situaţia nu s-a ameliorat. Deci, încă 


există un motiv serios pe care nu am reuşit 
deocamdată să-l găsesc. Dacă nu-l voi găsi, totul 
va fi în zadar. Cercetez din nou structurile 
câmpurilor şi văd un puternic program de 
distrugere a copiilor. Aici trebuie de meditat. Voi 


face o mică paranteză. 


Mulţi vor să-şi insuşească metoda mea. 
Logica este aproximativ aceasta: „El mă învaţă 
cum să intru în câmpurile informaţionale, mă 
învaţă să văd structurile care influențează destinul 
şi bolile, eu pătrund acolo, obțin cunoştinţe şi 
înțelepciune şi incerc să tratez." Problema este 
însă că, la nivelul fin, eu încep să văd atunci când 
încep să înţeleg. Particularitatea metodei mele 
constă în faptul că înţelegerea e mai importantă 
decât vizualizarea. Să intri în structurile fine şi să 
le vezi inseamnă doar 5%, iar 95% reprezintă 
munca de conştientizare. Concepţiile cu care 
pătrund în câmpurile informationale dau 
posibilitatea selecției şi o colosală economie de 


forțe. Am să explic cum am ajuns la 


conştientizarea mecanismului înțelegerii. Să ne 
imaginăm o lovitură aplicată unei pietre şi, 
conform legii a III-a a lui Newton, reacţiunea la 
această lovitură. În organismul viu, aceste procese 
decurg puțin mai altfel. Excitaţia mecanică se 
transformă în excitație nervoasă, răspunsul vine 
putin mai târziu. Cu cât este mai mare intervalul 
de timp dintre excitație şi reacție şi cu cât mai 
slabă este reacția externă, cu atât mai multă 
energie fizică intră în cea nervoasă. Din copilărie 
dorinţa de a înţelege, de a conştientiza ceea ce se 
întâmplă a fost mai mare decât dorința de a da 
răspuns unei situaţii. Începând de la vârsta de 10 
ani, mă inhibam când eram bătut, nu mă puteam 
apăra. Toată energia născută în relaţiile cu lumea 
înconjurătoare o orientam în mod conştient nu în 
afară, ci în interior. Contactam lumea exterioară 
din ce în ce mai puțin emotiv. Dar din ce în ce mai 
mult mi se aprindea dorința de a înțelege şi a 
cunoaşte. De obicei, pornirile interioare se opresc 
şi omul începe din nou să reacționeze la lumea 


exterioară, însă această stare interioară mi-a 


plăcut atât de mult, încât am hotărât să nu renunţ 
niciodată la ea. Rămânea o problemă: cum să 
reacționez la lumea exterioară. Soluția era una 


singură - să lucrez concomitent în două regimuri. 


Şi acum să ne întoarcem la pacienta mea. 
Ataşamentul faţă de de serviciu, de destin nu se 
anulează, şi nu se anulează nici programul de 
distrugere a copiilor. Înseamnă că e vorba despre 
veriga posterioară, trebuie căutată cea anterioară. 
Încerc să elaborez o schemă pe care am început s- 
o folosesc nu demult şi îi explic: 

— Ancorarea puternică în teluric generează 
agresivitatea şi boala. Dar la baza tuturor 
ancorărilor în teluric există prima verigă de bază. 
Aceasta reprezintă tatăl şi mama. De ei depinde 
viaţa copilului, existenţa lui. Ispita de a aşeza tatăl 
şi mama mai presus de Dumnezeu este cea mai 
mare. Anume din această cauză Cristos, prin 
principala sa învăţătură, bloca această tendinţă: 
„lubeşte-L. pe Dumnezeu mai presus de tatăl tău, 


de mama ta, de fiul tău”. Dacă eu îl aşez pe tată 


mai presus de Dumnezeu, atunci şi pe mine mă 
aşez mai presus de Dumnezeu, pentru că eu sunt o 
parte a lui. Înseamnă că pe omul iubit, pe soţia 
mea, casa în care îmi trăieşte familia, maşina, vila 
le pun, de asemenea, mai presus de Dumnezeu. 
Sursa împământenirii stă în aceea că iubirea 
pentru mamă şi tată este mai puternică decât 
pentru Dumnezeu. Dacă îl pun pe tată mai presus 
de Dumnezeu, atunci, pentru a stopa această 
tendinţă periculoasă, el trebuie să mă 
nedreptăţească, să mă jignească, să se despartă 
de mine. Dacă în această viaţă îmi divinizez tatăl, 
în viaţa următoare îl voi avea tot pe el, dar de data 
aceasta el va fi un golan, un şnapan, un beţiv, 
adică un om care se va comporta în aşa fel, încât 
să excludă divinizarea lui. Dacă eu nu l-am 
condamnat, nu m-am supărat pe el, nu l-am 
disprețuit, înseamnă că m-am purificat şi am 
închis prima verigă a ancorării în teluric. Dar, 
dacă eu l-am condamnat, m-am supărat, l-am urât, 
am declanşat prin asta programul ancorării în 


teluric şi mă voi agăța acum de tot ceea ce-i 


pământesc de câteva ori mai puternic. Mă voi 
desprinde de cele pământeşti prin intermediul 
bolilor, traumatismelor, nefericirii. De aceea, 
bolile noastre încep cu condamnarea părinţilor şi 
supărările împotriva lor. 

— Spuneţi-mi, supărarea pe mamă este la fel 
de periculoasă ca şi pe tată? 

— Când vă supăraţi pe mamă, agresivitatea 
dumneavoastră subconştientă este mai mică, 
pentru că mama v-a născut şi v-a hrănit la sânul 
ei. Rezerva de iubire şi bunătate nu va permite 
supărării să pătrundă în interior. Tatăl este mai 
îndepărtat în planul fizic, dar mai apropiat în cel 
spiritual. De aceea blamarea lui este mult mai 
periculoasă, iar disprețul şi trufia faţă de tată 
datorită calităţilor lui sufleteşti şi înţelepciunii 
generează cea mai puternică ancorare în teluric. 
Ataşamentul faţă de înţelepciune se blochează la 
copii prin schizofrenie, oligofrenie, epilepsie, 
cancer. Diavolul este îngerul care s-a dezis de 
Tată, considerând că el a creat în mod nechibzuit 


lumea, adică şi-a pus propria înţelepciune mai 


presus decât cea a lui Dumnezeu. 

— Iată deci, îi spun eu fetei, în neamul 
dumneavoastră, pe linie maternă, în decursul a 
trei generaţii a existat dorinţa de a-l situa pe tată 
mai presus de Dumnezeu şi refuzul purificării sub 
forma înjosirilor şi umilinţelor pornite de la el. 
Aceasta este o sursă puternică a ancorării 
dumneavoastră în teluric. 

— Mama se supăra foarte mult pe tatăl ei. Pe 
tatăl meu nu-l ţin minte. Ce să fac? 

— Mama dumneavoastră se supăra nu numai 
pe tatăl ei, dar şi pe soţ când era însărcinată, de 
aceea trebuie să-şi ceară iertare. lar la 
dumneavoastră programul de distrugere a tatălui 
se declanşa când vă supăraţi pe alţii. Problema e 
că învățătorul dumneavoastră sau şeful de la 
serviciu, în privinţa bioenergiei, vă pot fi părinţi 
spirituali, iar, când vă supăraţi pe ei, vă activaţi 
programul distructiv. În 1990 vi s-a trimis o 
încercare pentru închiderea acestui program. 
Dumneavoastră n-aţi depăşit-o şi de aceea sunteţi 


bolnavă acum. 


— Da, îmi amintesc, dă fata din cap. M-am 
despărţit de prietenul meu. 

— Vedeţi dumneavoastră, îi explic, dacă omul 
iubit are un contact puternic cu Dumnezeu, din 
punct de vedere bioenergetic vă este părinte 
spiritual. Problema este că programul de 
distrugere a părintelui spiritual este un program 
de distrugere a socului şi a propriilor copii. 
Imaginaţi-vă că îmi urăsc tatăl, iar soţia mea este 
însărcinată. Înseamnă că eu sunt tată şi propriul 
meu program mă va ucide. Soţul, în timpul 
sarcinii, este, în acelaşi timp, şi tată. Prin urmare, 
supărarea pe soţ, pătrunsă în interior este un 
program de distrugere a tatălui, soţului şi copiilor. 
A propriilor dumneavoastră copii. Dacă 
dumneavoastră aţi fi trecut cu bine prin acea 
încercare şi n-aţi fi manifestat agresivitate 
împotriva lui şi a dumneavoastră, aţi fi închis 
programul de distrugere a tatălui şi a propriilor 
copii. Dar, întrucât nu aţi depăşit-o, nu numai că 
n-aţi închis acest program, ci, dimpotrivă, aţi 


întinat sufletul urmaşilor dumneavoastră până la a 


şaptea generaţie. Acum trebuie să vă rugaţi nu 
numai pentru dumneavoastră şi strămoşii 
dumneavoastră pe linie maternă, dar şi pentru toţi 
urmaşii. 

— Spuneţi-mi, întreabă fata, ziceaţi că am un 
program distructiv împotriva copiilor din cauza 
serviciului şi a image-ului, iar acum spuneţi că 
programul este legat de supărarea pe tată. Cum să 
înţeleg toate astea? 

— În primul rând, şi într-un caz şi în celălalt, 
este vorba aici de repudierea lui Dumnezeu şi, 
prin urmare, de repudierea viitorilor copii. În al 
doilea rând, în existenţele trecute aţi avut un 
destin favorabil, o situaţie bună în societate, 
munca şi capacităţile veneau din partea tatălui, şi 
toate aceste verigi sunt legate între ele. Dacă 
trageţi de o verigă, le veţi mişca pe toate. 

— Dar dacă eu îl iubesc pe Dumnezeu prin 
omul iubit? 

— Tot ce este pământesc este o parte a 
Divinităţii, aşa cum celula canceroasă este o parte 


a organismului, numai că în ea sunt inversate 


priorităţile. Cristos de aceea spunea că a venit să-l 
despartă pe frate de soră, pe soţ de soţie. Fără o 
nouă gândire, să vezi concomitent într-un singur 
om şi teluricul şi Divinul, este foarte complicat. 
Una din laturi va învinge: sau teluricul, sau 


Divinul. 


Cititorul îşi poate crea impresia că eu 
primesc informaţiile foarte uşor. Nu este deloc 
aşa. O informaţie nouă o poţi obţine numai după 


parcurgerea unei încercări. 


Odată, m-a abordat o cunoştinţă care avea 
mari datorii. l-am explicat că prezintă un 
ataşament faţă de un destin favorabil şi faţă de 
bani şi că de aceea i s-a complicat atât de mult 
situaţia. M-a rugat s-o ajut şi pentru aceasta a 
trebuit să mă limitez în privinţa banilor şi a 
bunăstării. La exterior am acceptat acest lucru cu 
uşurinţă, însă în interior lucrurile au început să 
scârţâie. 


A trecut câtva timp şi am înţeles încă o dată 


ce înseamnă mecanismul karmic. Am constatat că 
prezint aceleaşi ataşamente, numai că ele erau 
situate adânc în interior şi au ieşit la suprafaţă 
atunci când eu am hotărât în mod conştient să mă 
înjosesc în privinţa banilor şi a destinului 
favorabil. Dacă vi se solicită ajutorul, lucrul nu 
este deloc întâmplător: cedând bogăţia materială, 
primiţi în schimb bogăţia spirituală. 

După ce m-am purificat, am decis că 
treburile ei vor merge pe făgaşul cel mai bun, 
pentru că biocâmpul meu era un fel de punct de 
sprijin pentru încercările ei de a se ridica. Dar 
situaţia nu s-a schimbat. Ea continua să aibă 
neplăceri. 

— Câmpul dumneavoastră este izolat de al 
meu şi vă este greu să vă ridicaţi pentru că aveţi 
un program de distrugere a părintelui spiritual, 
iar eu din punct de vedere bioenergetic vă sunt un 
astfel de părinte. Dacă dumneavoastră v-aţi 
blamat tatăl sau un om care merita respect, atunci 
programul de distrugere a tatălui şi a părintelui 


spiritual fie se întoarce îndărăt şi vă face rău, fie 


câmpurile se izolează şi îmi vine mult mai greu să 
vă ajut. În 1962, vi s-a declanşat un program de 
distrugere a tatălui şi a soţului. Soţul vă era în 
acelaşi timp şi părinte spiritual. 

— Ce tot spuneţi? ripostează femeia. El era 
un beţiv, ce părinte spiritual! 

— Dar acest lucru nu este un indiciu. Cel mai 
adesea, un beţiv este mai spiritualizat decât unul 
treaz. El bea pentru că punea femeia iubită şi 
relaţiile cu ea mai presus decât Dumnezeu şi, când 
relaţiile se alterau, îi pierea pofta de viaţă. 
Programul de autodistrugere îl bara prin beţie. 

— Da, confirmă femeia, el spunea că numai 
eu îl pot salva. Eu l-am scos mulţi ani din situaţii 
dificile. După aceea, am obosit. 

— Vedeţi despre ce este vorba, îi explic eu. În 
existenţele trecute, el avea o inteligenţă imensă, a 
avut foarte mulţi bani şi un destin excepţional. 
Dumneavoastră v-aţi ataşat de acest lucru foarte 
mult, punând înţelepciunea lui şi tot ce era legat 
de el mai presus de iubirea pentru Dumnezeu. Şi 


înţelepciunea dumneavoastră, situaţia 


dumneavoastră materială le-aţi pus mai presus de 
Dumnezeu. În acest caz, pentru a fi salvată şi 
pentru a vă purifica, v-a fost dat tot el, dar, de 
data aceasta, umil în privinţa banilor, a 
inteligenţei şi a destinului favorabil. Salvându-l pe 
el, vă salvaţi pe dumneavoastră, fără să ştiţi acest 
lucru. Trăgeaţi de el să-l aduceţi pe linia de 
plutire, dar, în forul dumneavoastră interior, 
adeseori îl dispreţuiaţi. Blamându-l pe soţ, 
manifestându-vă nemulţumirea faţă de situaţie, v- 
aţi lipit sufletul de un destin favorabil, de bani şi 
peste 30 de ani a trebuit să plătiţi pentru toate 
acestea şi aţi plătit destul de mult. Blamarea 
imperfecţiunii este periculoasă pentru sănătate. 
Rugaţi-vă, revizuiţi-vă viaţa şi atunci şansele 
dumneavoastră vor creşte. 

Ne-am despărţit, iar eu mergeam şi mă 
gândeam ce se poate întâmpla cu omul care îşi 
dispreţuieşte tatăl din cauza înţelepciunii, a 
banilor şi a destinului favorabil. Mi-am amintit de 
Biblie şi în acest moment mi-a devenit clară 


întreaga situaţie legată de răstignirea lui lisus 


Cristos. Prima verigă este  renegarea lui 
Dumnezeu şi ataşamentul de cele pământeşti: 
există dorința de a-l pune pe tată mai presus de 
Dumnezeu, iubirea faţă de înțelepciune, de 
bunurile materiale şi de destin să fie puse mai 
presus de iubirea pentru Dumnezeu. În viața 
ulterioară, pentru a fi purificaţi, ni se dă un tată 
înjosit în ceea ce priveşte înțelepciunea, banii şi 
destinul favorabil. Dacă noi nu-l vom trăda, nu ne 
vom dezice de el, nu-l vom blama, sufletul nostru 
se va purifica şi contactul cu Dumnezeu se va 
intensifica; dacă ne vom dezice, aceasta înseamnă 
şi renegarea lui Dumnezeu, iar acest lucru îl vom 
răscumpăra prin traumatisme, boli şi moarte. 

lisus Cristos trebuia nu numai să dea o 
informaţie care să determine destinaţia strategică 
a omenirii. El trebuia să izbăvească omenirea de 
ataşamentul faţă de teluric şi de dependenţa 
crescută faţă de acesta. Acest lucru putea fi atins 
prin distrugerea a tot ceea ce era pământesc în el 
însuşi. El trebuia să fie înjosit în corpul său fizic şi 


l-au răstignit; el trebuia să fie umilit în 


înţelepciunea sa, în ceea ce priveşte banii şi 
destinul favorabil şi el a fost lipsit de toate 
acestea. Acest lucru bloca ancorarea în fericirea 
pământească şi făcea ca informaţia să nu fie 
periculoasă. Dar nu ajungea numai atât. Trebuia 
dat un exemplu de relaţie corectă cu propria lui 
situaţie. luda l-a acuzat pe lisus pentru o 
comportare incorectă în legătură cu înţelepciunea 
şi banii. Amintiţi-vă scena cu porumbul. De aceea 
sufletul său s-a lipit de bani şi înţelepciune şi, ca 
rezultat, el a sfârşit prin a se sinucide. Cristos 
înţelegea că nu Iuda era problema, ci 
imperfecţiunea înţelegerii lumii. Petru s-a dezis de 
trei ori de Cristos din cauza unui destin favorabil 
şi a ispăşit acest lucru prin propria sa răstignire. 
În filosofia orientală, mărimea spiritului se realiza 
prin distrugerea a ceea ce era pământesc. În 
creştinism, mărimea şi puterea spiritului şi 
posibilităţile fizice pe care le-a manifestat lisus 
Cristos s-au modificat printr-o profundă înjosire a 
tot ce era pământesc. Acceptarea acestui lucru nu 


permitea să identifici mărimea spiritului cu 


mărimea fizică şi astfel să curmi dezvoltarea. 

Când se năruie ceea ce e pământesc, la omul 
care şi-a fixat drept. punct de sprijin aceste lucruri 
pământeşti apar două dorinţe: să se agaţe şi mai 
puternic de ceea ce se năruie, manifestându-şi 
agresivitatea, şi, dimpotrivă, să se îndepărteze de 
acestea, tinzând către Dumnezeu. În funcţie de 
alegerea sa depinde viitorul său şi al copiilor săi. 

Cu pacienții vorbesc dur, câteodată 
nepoliticos. La mine încă nu e închis programul 
idolatriei părintelui spiritual şi de aceea, dacă nu 
îi voi îndepărta, ei se vor ataşa de mine ca de orice 
lucru pământesc. Ispita de ataşare faţă de mine, 
de a mă pune mai presus de Dumnezeu, este de 
câteva ori mai puternică şi de aceea mult mai 
periculoasă. Îi mulţumesc pentru acei oameni care 
s-au îndepărtat de mine, pe care i-am dezamăgit. 

Este foarte greu să nu faci un idol din cel 
care te salvează. Foarte greu este, de asemenea, 
să înţelegi că el nu are niciun merit, că el nu este 
decât un executant prin intermediul căruia sunt 


salvaţi oamenii. Dacă mă port dur, iar pacientul nu 


mă condamnă, ştiu cu precizie că el va scăpa de 
probleme. Nădăjduiesc că sistemul meu se va 
dezvolta în aşa fel, încât să nu trebuiască să 
recurg la diferite exemple şi artificii pentru a salva 


un om. 


O pacientă prezintă o problemă în afara 
standardului - dedublarea personalității. Îi 
analizez câmpul şi văd pronunțate semne ale 
idolatriei unui alt om. Dorința de a-l pune pe 
părintele spiritual mai presus de Dumnezeu este 
uriaşă, fapt cu care mă întâlnesc pentru prima 
oară. Idolatrizarea propriului tată, ca şi a 
părintelui spiritual, faţă de care se ataşează 
sufletul nostru, câtă vreme omul este o parte a 
acestuia, generează propria idolatrie. Dacă îmi 
pun tatăl sau părintele spiritual mai presus de 
Dumnezeu, tendința de a-mi pune propria 
persoană mai presus de Dumnezeu se conectează 
automat. Se intensifică trufia ca urmare a 
neacceptării unei situaţii traumatizante care 


constituie Voința Creatorului. Dacă se depăşesc 


limitele normale, apare agresivitatea care atrage 
după ea o serie de probleme. La această femeie 
viitoarele boli şi moartea sunt blocate prin 
dedublarea personalităţii, care îi înjoseşte trufia. 
Trebuia elucidat de unde venea această idolatrie a 
părintelui spiritual. 

În urmă cu doi ani, femeia a intrat într-o 
şcoală  ezoterică bazată pe învăţătura unui 
gânditor care murise de mai bine de o sută de ani. 
Îi cercetez structurile spirituale. Biocâmpul nu-i 
suficient de pur. Din păcate, acesta este neajunsul 
tuturor celor care intră în contact cu înalta ştiinţă 
şi au mentori evoluaţi, proveniţi din alte lumi. 
Apare dorinţa de a pune dragostea faţă de 
învăţător, sursa informaţiei, mai presus de iubirea 
pentru Dumnezeu. Acest lucru este greu de 
depăşit. Cercetez biocâmpurile membrilor acestei 
şcoli şi văd mari probleme. Femeia confirmă 
informaţiile mele. 

— Da, eu am plecat de la ei. Oamenii au 
început să spună una şi să facă alta. 


Acum devine clar de ce apar şi dispar repede 


multe şcoli ezoterice. Rezerva strategică vitală a 
grupului este determinată de puritatea 
structurilor spirituale ale fondatorului acestuia. 
Cu cât este mai prețioasă informaţia pe care o 
obţine omul, cu atât mai mare este tentaţia lui să 
se ataşeze de sursă. Numai un număr mic de 
individualităţi se pot ridica deasupra acestei 
condiţii şi îşi pot păstra armonia sufletească. Cum 
rămâne însă cu ceilalţi care primesc informaţia 
prin intermediul acestui om, dar nu au puterea să 
simtă că trimisul Divinităţii nu trebuie pus mai 
presus de Dumnezeu? După toate aparențele, aici 
rămâne o singură cale de ieşire: cel care transmite 
informaţia trebuie să se autoproclame Dumnezeu 
pentru a nu devia orientările oamenilor. Probabil 
că anume pentru acest motiv Cristos s-a proclamat 
Dumnezeu. Sau omul trebuie să declare că a 
primit informaţia de la Dumnezeu printr-un 
contact personal şi, prin urmare, se decuplează 
automat de la acţiunea de transmitere a 
informaţiei. La nivelul conştientului nu există şi nu 


poate exista ceva absolut şi imuabil. Conştientul 


este în legătură cu învelişul fizic şi este supus unei 
demolări permanente. De aceea, odată cu 
dezvoltarea omenirii are loc o schimbare 
permanentă a formelor şi concepţiilor în privinţa a 
ceea ce este omul, a locului său în lume, a modului 
de a ajunge la Dumnezeu, a ceea ce este şi cine 
este Dumnezeu. 

Idolatrizarea părintelui spiritual, sursa 
informațiilor, reprezintă dorința de absolutizare a 
adevărurilor obţinute de conştiinţă, adică de a 
face forma incasabilă, imuabilă. Acest lucru duce 
la anchilozarea şi degradarea conştiinţei. Pentru 
ca acest lucru să nu se întâmple şi să nu apară 
degradarea, perioadele credinței absolute în 
Dumnezeu au alternat cu perioadele de ateism. 
Prima perioadă a concurat la acumularea 
informaţiei. Cea de a doua, la valorificarea 
acesteia prin demolarea ritualurilor formale şi a 
tradiţiei, adică, prin destrămarea formei, 
conţinutul se purifica. Acum, când s-a accelerat 
procesul de dezvoltare, spirala a devenit dublă. 


Contrariile se reunesc nu într-un interval 


îndelungat de timp, ci într-unul redus. Fiecare om 
poate fi credincios şi ateu în acelaşi timp. Filosofii 
spuneau întotdeauna că la început contrariile nu 
se unesc pentru că reuniunea lor înseamnă 
neutralizare, iar mai târziu acest lucru devine 
posibil, are loc reconcilierea contrariilor. În 
realitate,  contrariile întotdeauna au stat 
împreună. Acest lucru determină intervalul de 
timp al reunificării lor. Dezvoltarea în Univers 
înseamnă lărgire: tot mai multă materie, tot mai 
mult spaţiu şi mai mult timp. Înseamnă că, pe de 
altă parte, trebuie să aibă loc comprimarea 
structurilor spirituale, adică pentru acelaşi 
interval de timp o cuprindere tot mai mare de 
evenimente, şi atunci, ceea ce înainte era 
ireconciliabil se reuneşte şi dă un puternic impuls 


pentru dezvoltarea ulterioară. 


Fetiţa pe care mi-au adus-o părinţii în braţe 
are o boală gravă - poliomielită. 
— La dumneavoastră amândoi în familie, şi 


pe linie maternă, şi pe linie paternă, există dorinţa 


de a pune tatăl şi mama mai presus de Dumnezeu. 
De aceea vi s-au dat nişte părinţi care trebuie să 
vă înjosească, să se poarte dur cu dumneavoastră 
sau, dimpotrivă, să se înjosească singuri, să se 
poarte nedemn pentru a nu mări ancorarea 
sufletului dumneavoastră în  teluric. lar 
dumneavoastră, în loc să acceptaţi situaţia, aţi 
urât, v-aţi supărat, i-aţi blamat. Fetiţa are deja un 
imens program de distrugere a părinţilor. Anume 
acest program constituie prima verigă a ancorării 
în teluric şi le trage pe toate celelalte după ea. 
Amintiţi-vă toate momentele când i-aţi blamat pe 
părinţi şi v-aţi supărat pe ei şi cereţi-vă iertare că 
aţi transmis toate acestea fetei şi urmaşilor ei 
până la a şaptea spiţă, pentru ca răul pe care l-aţi 
pricinuit să se anuleze. Fiica dumneavoastră este 
o verigă ce îi reuneşte pe  ascendenţii 
dumneavoastră, pe dumneavoastră şi pe 
descendenţi. Înseamnă că trebuie tratat întreg 
neamul, rugându-vă pentru sufletele strămoşilor, 
pentru dumneavoastră şi pentru urmaşi. 


Vreau să vă povestesc cum am ajuns la 


parametrul agresivităţii subconştiente. 
Considerând că agresivitatea poate fi doar 
conştientă, nici nu mă gândeam că, în timp ce 
conştiinţa este orientată spre trup şi cerinţele 
acestuia, subconştientul este orientat spre Univers 
şi Dumnezeu. Aveam un singur parametru al 
agresivităţii şi, pornind de la el, încercam să 
determin caracterul şi comportamentul omului. 
Totul ar fi fost în regulă, dar odată m-a sunat o 
femeie şi m-a rugat să o las să-mi expună situaţia 
ei. lată ce mi-a povestit. 

— Un coleg de clasă i-a oferit fiului meu spre 
vânzare un spray cu gaze, dar el a refuzat să-l 
cumpere. Colegul a venit la noi acasă, şi-a pus 
nişte papuci de pâslă, a intrat în sufragerie şi i-a 
pulverizat gazul băiatului în faţă. Când băiatul s-a 
prăbuşit la podea, colegul a scos dintr-un pachet 
un topor înfăşurat în cârpe şi a început să-l taie, 
fapt pentru care l-am internat pe fiul meu în spital. 
Anchetatorul l-a întrebat pe adolescent de ce şi-a 
adus cu el papucii de pâslă, iar el i-a răspuns: „Ca 


să-l pot tăia mai uşor”. Psihiatrii l-au declarat 


sănătos, dar nimeni nu a putut explica din ce 
cauză a făcut toate astea. 

Am cercetat biocâmpul infractorului şi am 
constatat plin de uimire că prezenta o agresivitate 
foarte scăzută. Tot sistemul parametrilor mei s-a 
năruit într-un singur minut. Dar, fiind încă din 
copilărie foarte încăpățânat, nu fac o singură 
încercare, ci sute, şi de aceea am continuat să 
caut cauza. Am înţeles că trebuie introdus 
parametrul agresivităţii interne, subconştiente. 
Acesta a fost hotărâtor. Cu alte cuvinte, 
subconştientul ne dirijează conştiinţa, şi nu invers. 
Eu am spus că motivul se află în interior, în 
profunzime şi nu m-a interesat cum s-a comportat 
atacatorul... 

— Problema e că era un tip absolut liniştit şi 
neagresiv. Şi ce este mai important, părinţii lui 
sunt oameni deosebit de respectabili. Am cercetat 
biocâmpul şi am spus că motivul se află într-un 
grad considerabil în tatăl adolescentului, pentru 
că ura şi blamarea altor oameni el nu le 


exterioriza, ci le ascundea în suflet şi toate 


acestea le-a transmis fiului. 

Femeia mi-a mulţumit şi a închis telefonul. 
Am ieşit din casa la plimbare şi am simţit de parcă 
ceva s-ar fi prăvălit asupra mea. Senzaţia era 
ciudată. Cercetând, am înţeles că era sufletul 
tatălui infractorului. 

Mergeam şi mă gândeam că oamenii nu-şi 
dau seama că ura, chiar dacă ar părea întemeiată, 
împotriva unui individ sau a unui grup începe să 
crească şi să acţioneze împotriva tuturor, ne 
schilodeşte sufletele şi-i transformă pe copiii 
noştri în ucigaşi. Zâmbim la exterior, nu lăsăm să 
transpară nimic, iar în interior urâm şi blamăm 
fără să înţelegem că acest lucru ne schilodeşte şi 


pe noi, şi pe urmaşii noştri. 


În urmă cu doi ani, a venit la mine un om 
care avea limfogranulomatoză. 

— Situaţia dumitale e serioasă, i-am spus eu. 
Am să-ţi explic unde greşeşti în modul tău de 
înţelegere a lumii. Mereu îţi cauţi un idol, 


divinizezi ceea ce-i pământesc. Pentru început, 


trebuie să înţelegi că trebuie să tinzi către 
Dumnezeu. Nu regreta trecutul, nu te teme de 
prezent şi de viitor. 

A venit la tratament după câteva zile. l-am 
cercetat câmpul: 

— Câmpul dumitale e curat. 

După câtva timp, nodulii limfatici au revenit 
la normal. 

— Mă uit la dumneata ca la Dumnezeu, mi-a 
mărturisit el. 

— În niciun caz să nu faci asta. Nu poţi face 
din mine un idol. 

Când ne-am întâlnit mai târziu, mi-a spus: 

— Nu te-am făcut idol. 

Situaţia s-a schimbat, a început să mă 
privească de sus. Nu demult acestui om au început 
să-i crească nodulii limfatici şi el a venit din nou la 
mine. 

— Tu în mine l-ai văzut pe Dumnezeu, iar eu 
ţi-am interzis în mod categoric acest lucru şi n-am 
avut dreptate. Tu trebuie să-l vezi pe Dumnezeu 


dincolo de învelişul meu pământesc. Şi nu numai 


în mine, ci şi în fiecare om. 

M-a sunat după o săptămână. Nodulii au 
revenit din nou la normal. 

— Ce credeţi? câte Avatare sunt pe Pământ? 
mă întreabă conlocutorul meu. 

— Pe unul l-am văzut de curând, îi răspund 
eu. Un tânăr de nouăsprezece ani, cu o uriaşă 
tumoare canceroasă la gât, cu epilepsie şi 
conştiinţă tulburată, în viaţa anterioară el a fost 
ceea ce numim Avatar. Însă el s-a ataşat de 
misiunea sa. Putea fi purificat doar dacă ar fi fost 
înjosit pe linia misiunii sale. Trebuia să fie jignit 
nu de către un singur om, ci de societate şi 
omenire. Şi el a început să se supere pe întreaga 
lume. În această viaţă, pentru ca agresivitatea lui 
să nu ucidă omenirea, a fost protejat prin 
intermediul bolilor. El a murit de curând. Cu cât 
sufletul este mai înălţat şi mai pur, cu atât mai 
multe eforturi trebuie să depună ca să se 
întrupeze în teluric, să dezvolte o logică 
pământeană. lar, dacă nu se afundă în teluric, 


evoluţia se opreşte, iar spiritul se anchilozează. De 


aceea Avatarele de ieri sunt bolnavi şi schilozi. 
Noţiunea de „Avatar” a apărut în India, ca şi 
noţiunea de castă. Dacă există suflete absolut 
pure, care nu vor mai fi întinate, înseamnă că 
trebuie să fie suflete care nu vor atinge niciodată 
puritatea absolută şi nu se vor ridica la nivel de 
Avatar. De aceea ele trebuie împărţite în caste. 

Este uşor să-l vezi pe Dumnezeu în Duhul 
Sfânt. Când o femeie iubeşte un bărbat 
spiritualizat, acest lucru o înalţă. Când însă o 
femeie iubeşte un neisprăvit, un ticălos, este greu 
de imaginat că acest lucru o purifică şi o înalţă şi 
mai mult. 

Ceea ce-i pământesc, fie că-i întinat sau e 
pur, reprezintă nişte învelişuri subţiri în spatele 
cărora se ascunde Divinitatea. Sfântul Duh este o 
linie dreaptă orientată în jos. Dar linia dreaptă, 
indiferent în ce direcţie ar fi ea orientată, 
înseamnă moarte. Ceea ce-i viu se dezvoltă 
sinusoidal. Cu cât este mai sus nivelul Avatarului 
care salvează omenirea, cu atât mai multe chinuri 


pământeşti trebuie să primească pentru ca, prin 


intermediul puternicului său nivel spiritual, să 
ridice şi să dezvolte cel mai de jos nivel al 
teluricului. 

— Nu puteţi să renunţaţi la disprețul faţă de 
cel care v-a nedreptăţit, îi explic eu unui pacient, 
pentru că nu simţiţi că el este un executant pe 
care-l dirijează Divinitatea. Pretindeţi de la alţii un 
comportament adecvat şi consideraţi că oamenii 
trebuie să se poarte cu dumneavoastră aşa cum vă 
purtaţi dumneavoastră cu ei. Dar oamenii nu 
reacţionează la comportamentul dumneavoastră, 
ci la structura dumneavoastră interioară, altfel 
spus, comportarea lor este inadecvată frecvenţei 
structurilor dumneavoastră spirituale. Cum vă 
comportaţi acum reprezintă concomitent şi un fapt 
din viitor. Comportamentul şi stările 
dumneavoastră emoţionale de acum vor determina 
profunzimea caracterului şi relaţiile 
dumneavoastră în viitor. Fapta întăreşte şi 
concepţia corectă, şi pe cea greşită şi, dacă 
dumneavoastră consideraţi că sentimentul de 


iubire se naşte pe Pământ, atunci faptele 


dumneavoastră vor intensifica o concepţie greşită 
despre lume. Dar, dacă veţi înţelege că persoana 
iubită o iubiţi după Dumnezeu, atunci faptele 
dumneavoastră vor corespunde unei concepţii 
corecte. 

La baza fiecărei fapte stă o anumită 
concepţie. Dacă veţi considera că iubirea se naşte 
pe Pământ, țelul dumneavoastră suprem vor fi 
bunurile pământeşti. Ţelul dumneavoastră va fi 
acolo unde se naşte sentimentul de iubire. Dacă 
veţi înţelege că sentimentul iubirii este generat 
numai de Dumnezeu şi ni se dă numai pentru a-l 
mări şi a-l restitui, dacă veţi conştientiza şi veţi 
simţi că sentimentul iubirii nu este proprietatea 
voastră şi că nu aveţi dreptul să dispuneţi de el, 
numai atunci vi se va permite să aveţi parte de o 


mare fericire pe Pământ. 


Discut cu un pacient şi încerc să scap de 
senzațiile neplăcute şi chinuitoare. 
— A trecut deja un an de când mă ţineţi sub 


observaţie şi încercaţi să mă vindecaţi. Rezultatul 


este nul, deşi timp de un an am făcut tot ce mi-aţi 
spus. Are vreun sens să continuăm? 

Încerc cu febrilitate să găsesc un cuvânt care 
să-l ajute, şi nu să-i dăuneze. Dacă el se va dezice 
de drumul pe care a pornit, va fi o catastrofă 
pentru el. Încep să-i vorbesc fără grabă: 

— Indiferent dacă se schimbă sau nu starea 
dumneavoastră fizică, trebuie să înţelegeţi un 
singur lucru: a dispreţui şi a blama până şi pe cei 
mai de jos oameni înseamnă boală. Pentru ca să vă 
vindecaţi trebuie să vă intensificaţi contactul cu 
Dumnezeu şi să acumulaţi sentimentul de iubire. 
Haideţi să vedem ce vă împiedică. V-aţi închinat 
mult şi aţi lucrat asupra dumneavoastră, dar n-aţi 
făcut ceea ce era mai important - nu v-aţi 
schimbat caracterul. Rugăciunea începe să 
acţioneze atunci când ea este întărită de fapte. 
Puteţi să vă închinaţi un milion de ani, dar, dacă 
veţi continua să trăiţi ca înainte şi dacă nu veţi 
întreprinde nişte acţiuni concrete, nişte paşi în 
direcţia schimbării caracterului, nimic nu vă va 


putea ajuta. Asta în primul rând. În al doilea rând. 


nu m-am aşteptat ca agresivitatea dumneavoastră 
faţă de oameni, orientată spre uciderea iubirii, să 
pătrundă atât de adânc. 

Uitaţi-vă, există Dumnezeu-Tatăl, Dumnezeu- 
Fiul, Dumnezeu-Sfântul Duh. Dumnezeu-Fiul este 
materia. Dumnezeu-spiritul este câmpul, spaţiul, 
iar Dumnezeu-latăl este cel care-i generează 
împreună. Dacă eu blamez, dispreţuiesc ceea ce e 
material, pământesc, sau manifest agresivitate din 
cauza teluricului, sufletul se lipeşte de cele 
pământeşti, se întunecă şi moare. Nu se poate 
pune partea mai presus de întreg pentru că tot ce- 
i pământesc este o parte a întregului care se 
numeşte Dumnezeu. Duhul Sfânt este o parte a lui 
Dumnezeu-latăl şi nici el nu trebuie idolatrizat. 
Omul agăţat de Duhul Sfânt începe să se dezică de 
el, devine trădător şi acest lucru, oricât ar părea 
de ciudat, îl purifică, pentru că idolatria Sfântului 
Duh generează o agresivitate colosală şi 
schilodeşte şi mai puternic sufletele decât 
idolatria teluricului. Astăzi este întinat şi trădător 


cel care l-a pus pe Sfântul Duh mai presus de 


Dumnezeu şi a început să-i dispreţuiască pe 
oamenii săraci cu duhul. Întrucât cu o lună în 
urmă încă nu ştiam acest lucru, nu v-am putut 
insufla ideea că absolutizarea Sfântului Duh este 
de asemenea periculoasă. 

Cum se dezvolta înainte istoria? Omul 
dispunea de bunuri materiale, acest lucru îl 
dezvolta, dar el s-a agăţat de ele şi a devenit, după 
aceasta, sărac. Înseamnă că visul inexistenţei 
bogaţilor şi săracilor se putea împlini numai 
atunci când omul, dispunând de orice bogății, ar fi 
învăţat să nu se ataşeze sufleteşte de ele. Atunci 
sărăcia, ca mijloc de purificare, ar fi fost inutilă. 
Acelaşi lucru se poate spune despre Duhul Sfânt. 
Oamenii declasaţi şi vicioşi există pentru ca acei 
care sunt bogaţi în privinţa Duhului Sfânt să se 
agaţe de el. Dacă nu va exista absolutizarea 
spiritualităţii, dorinţa de a pune lucrurile sfinte 
mai presus de Dumnezeu, disprețul faţă de 
întinare, de josnicie, atunci această întinare, 
această josnicie vor fi inutile pentru purificare. Se 


poate spune că şi un om sfânt şi unul josnic sunt 


două jumătăţi ale unui întreg. Dar lucrurile nu 
stau tocmai aşa. Dacă omul vrea să fie tot timpul 
numai bogat, atunci în curând el va deveni sărac, 
iar dacă el vrea să fie întotdeauna sărac, el poate 
să moară de foame. Dacă omul vrea să fie tot 
timpul sfânt, el va deveni pramatie, iar dacă va 
dori să rămână pramatie, atunci, ca să aibă ceva, 
trebuie să se ridice deasupra acestei condiţii. 
Pentru a avea cele pământeşti, omul trebuie să se 
ridice deasupra lor şi să fie spiritualizat; pentru a 
dispune de cele spirituale şi sfinte, trebuie să se 
ridice şi deasupra acestora. lar deasupra lui 
Dumnezeu-Fiul,  Dumnezeu-Sfântul Duh există 
Dumnezeu-Tatăl, adică există iubirea. 

— Toată viaţa, îi spun eu pacientului, aţi fost 
un om spiritualizat şi ceea ce vă rănea 
sentimentele aţi disprețuit fără limită. Pentru ca 
să vă purificaţi, oamenii se purtau cu 
dumneavoastră extrem de neloial. Ca răspuns, 
dumneavoastră i-aţi blamat şi i-aţi disprețuit. Mai 
devreme sau mai târziu, toate acestea se 


convertesc într-un program de autodistrugere 


care este blocat prin boală. Aceasta vă salvează 
viaţa. Dar agresivitatea dumneavoastră a ajuns 
dincolo de Sfântul Duh. Materia şi spaţiul sunt 
generate de timp. Timpul are multe straturi, 
aproximativ şapte. Dacă agresivitatea pătrunde în 
structurile informaţionale ale celulelor timpului, 
atunci acest lucru se ispăşeşte extrem de greu. 
Acest lucru se întâmplă când avem senzaţia că 
întreaga lume este  întinată, meschină şi 
nemiloasă. Cu cât omul este mai josnic şi mai 
puţin spiritualizat, cu atât este mai periculos 
disprețul faţă de el. Cu cât un om este mai 
spiritualizat şi mai respectabil, cu atât mai uşor el 
îşi poate mutila sufletul prin intermediul 
dispreţului. Există structuri care sunt ierarhic 
superioare timpului. Şi acestea au mai multe 
straturi. Încă nu le-am putut găsi o denumire. Însă 
pe acestea, slavă Domnului, nu le-aţi atins 
deocamdată cu agresivitatea dumneavoastră. 
Sursa energiei în Univers o constituie timpul. Mai 
sus de timp, unde spaţiul, materia se schimbă 


cardinal, noţiunea de energie se modifică şi ea. 


Dar acestea nu sunt decât straturi, trepte către 
Dumnezeu. Nu vom discuta despre ele. Înţelegeţi 
ce-i mai important: incapacitatea de a vedea pe 
Dumnezeu dincolo de ceea ce e sfânt sau ceea ce 
e întinat duce la dorinţa de a ucide iubirea. lar 
aceasta este cea mai mare crimă. Parcurgeţi-vă 
întreaga viaţă din nou şi păstraţi-vă sentimentul 
iubirii. Chiar dacă nu veţi observa nişte 
transformări fizice semnificative, înţelegeţi că 
trebuie să vă trataţi mai întâi sufletul, iar sufletul 


se vindecă prin iubire. 


Image 


Dacă cineva mi-ar fi spus cu câţiva ani în 
urmă că dorinţa de a pune munca şi simţul 
datoriei mai presus de orice pe lume poate duce la 
moarte, aş fi izbucnit în râs. Acum însă văd unde 
poate duce acest lucru şi încerc să transmit şi 
altora cunoştinţele mele în acest domeniu. in 
minte o convorbire pe care am avut-o cu un medic: 

— La dumneavoastră există pe linie paternă 
dorinţa de a pune munca şi simţul datoriei mai 
presus de Dumnezeu. 

— Nu văd nimic rău în asta, dimpotrivă, 
consider că astfel pot fi ajutaţi mai mult alţi 
oameni. 

— Imaginaţi-vă o astfel de situaţie: Omul este 
medic. Pentru el munca şi simţul datoriei au 
devenit valori absolute şi el poate fi de un mare 
folos câtorva mii de oameni. lar fiul său este 
comandantul unui lagăr de concentrare şi, pentru 
el, munca şi simţul datoriei sunt de asemenea 


valori absolute şi el va incinera cu două milioane 


de oameni mai mult. Când omul pune teluricul mai 
presus de Divin, în el moare tot ceea ce este 
omenesc, pentru că toate calităţile superioare din 
suflet se nasc din iubirea pentru Dumnezeu. Este 
acel izvor care nu se vede, dar care este nesecat. 

Voi da un exemplu care ilustrează foarte bine 
această idee. Cu câţiva ani în urmă, mi s-a adresat 
directorul unei uzine. Avea probleme cu 
sănătatea. l-am explicat motivele. 

— Sunteţi prea ataşat de munca 
dumneavoastră. Căutaţi într-un fel să vă 
desprindeţi de ea. Sunteţi mereu încordat în forul 
dumneavoastră interior. Acest lucru influenţează 
în „mod negativ asupra sistemelor nervos şi 
cardiovascular, încercaţi să vă deconectaţi. Seara, 
înainte de a adormi, relaxaţi-vă pentru cinci - zece 
minute întreg corpul, muşchii şi repetaţi: „Sunt 
rupt de toate, nimic nu mă preocupă”. Toate 
mişcările ritmice, mersul pe jos, înotul ajută foarte 
mult în cazul stresului. Dimineaţa vă puteţi spăla 
cu apă rece sau să faceţi duş alternativ, în zilele 


libere să mergeţi la baia de aburi, ieşiţi mai des în 


sânul naturii, la ciuperci, la pescuit. 

El a început să facă toate acestea şi situaţia 
lui s-a ameliorat întrucâtva, însă nu s-a stabilizat. 
Mai mult, a trebuit să meargă la masaj, 
acupunctură şi neuropatologie. Efectul a fost 
aproximativ acelaşi. A trecut mai bine de un an şi 
i-au revenit problemele de sănătate. l-am 
evidenţiat din nou ataşamentul faţă de muncă şi 
supărarea pe alţi oameni. 

— Trebuie să vă revizuiţi întreaga viaţă şi să 
vă cereţi iertare pentru acele momente în care v- 
aţi supărat pe oameni şi i-aţi blamat din cauza 
lucrului. 

El m-a privit cu scepticism. 

— Am în colectiv oameni cu care nu poţi să te 
porţi cu mănuşi fiindcă vor duce de râpă toată 
treaba. 

— Bine, atunci s-o luăm altfel. Duritatea 
poate fi o metodă de conducere? 

— Bineînţeles. 

— Bine, dar ura poate fi? 


— Probabil că nu. 


— Puteţi să vă pedepsiţi subalternii, să-i 
concediaţi, să vă purtaţi dur cu ei, însă, dacă îi 
veţi uri şi-i veţi blama pe lucrătorii slabi, sufletul 
vi se va umple de agresivitate până la limita 
pericolului. Atunci cineva va avea de suferit: fie ei, 
fie dumneavoastră. 

Pacientul s-a străduit să mă asculte, însă îi 
venea greu să creadă în ceea ce-i spuneam. Peste 
câteva luni, era cât pe ce să moară. Ura te loveşte 
la cap; pacientul făcuse preictus?. Încă puţin şi s- 
ar fi declanşat o puternică hemoragie în creier, 
ceea ce ar fi dus la invaliditate sau moarte. Când 
ne-am reîntâlnit, am înţeles că n-are sens să duc 
muncă de lămurire cu el şi am început să-i vorbesc 
aşa cum vorbesc de obicei la consultaţii, adică 
dur. 

— Aveţi trei căi de ieşire: una - să deveniți 
invalid sau să muriţi, a doua - să vă pensionaţi, a 
treia - să vă schimbaţi atitudinea faţă de oameni 
la serviciu. 

3 ictus - eveniment medical brusc, de genul: accident vascular 


cerebral, convulsii, colaps, sau leşin. Pre- este prefixul ce formează 
cuvântul compus, şi înseamnă înainte de. Un alt exemplu, preinfarct. 


A urmat o lungă pauză. Omul a căzut pe 
gânduri. 

— Medicii mi-au spus că puteam să mor. Dar 
pericolul se pare că a trecut şi acum mă simt mult 
mai bine. Înseamnă că doctorii s-au înşelat? 

— Şi da, şi nu. Medicii nu se înşală atunci 
când trag concluzii pe baza stării dumneavoastră 
fizice. Când structurile biocâmpurilor sunt mai 
mult sau mai puţin în regulă, se pot face 
prognozări în privinţa stării fizice a corpului. Dacă 
însă biocâmpul prezintă deformaţii mari, atunci în 
condiţiile unei stări fizice aparent normale pot 
surveni infarcturi, ictusuri, tot felul de alte boli. 

Îi pun în faţă două foi de hârtie. 

— Iată starea câmpului dumneavoastră până 
la apariţia unei situaţii periculoase, iar aici este 
starea lui prezentă. Priviţi! Desenele sunt identice. 
Dacă doctorii v-ar diagnostica nu numai starea 
trupului dumneavoastră, ci şi starea biocâmpurilor 
dumneavoastră, ei ar conchide că în condiţiile 
unei stări fizice bune, ameliorate prin mijloacele 


medicinei moderne, starea biocâmpului nu s-a 


schimbat. Înseamnă că este vorba de o amânare 
cu urmări imprevizibile. Înţelegeţi, medicina ajută 
numai atunci când boala se situează la suprafaţă, 
când însă sunt întinate straturile profunde ale 
sufletului, acest lucru se tratează numai prin 
intermediul iubirii pentru Dumnezeu, prin 
rugăciuni şi pocãință. Dacă nu vă veţi revizui 
acum atitudinea faţă de viaţă, nu vă vor putea fi 
de folos nici doctorii, nici bioenergeticienii. 

El mă priveşte cuprins de nelinişte: 

— Sunt încă tânăr şi nu vreau să mă 
pensionez, iar de schimbat cum să mă schimb? 

— Destinul vă poartă spre moarte. Pentru a 
vă schimba destinul, trebuie să vă schimbaţi 
caracterul. Caracterul reprezintă reacţia 
dumneavoastră la orice situaţie, este modul 
dumneavoastră de receptare a lumii. Înseamnă că, 
dacă vă schimbaţi atitudinea faţă de evenimentele 
prin care aţi trecut, vă schimbaţi caracterul, 
destinul, karma. Tâlharul de pe cruce şi-a revizuit 
întreaga viaţă, s-a pocăit şi a ajuns în Rai. Ar 


trebui să vă retrăiţi întreaga viaţă şi să analizaţi 


din nou orice situaţie. Tot ceea ce aţi considerat 
drept neplăceri, jigniri, umilinţe v-au înjosit numai 
trupul, însă v-au purificat sufletul. Umilinţele şi 
nedreptăţile au fost doar în proporţie de 3%, iar 
97% era purificare. Retrăindu-vă întreaga viaţă, 
cereţi-vă iertare pentru toate  blamările, 
nedreptăţile şi toată ura. Cereţi-vă iertare pentru 
faptul că munca şi simţul datoriei le-aţi pus mai 
presus de Dumnezeu. Pentru a i se purifica 
sufletul, omul este lovit în ceea ce-l doare mai 
mult. Dacă sunteţi ancorat în simţul datoriei, a 
trebuit să fiţi înconjurat de oameni care v-au 
dezamăgit exact în acest domeniu. Aici trebuie să 
vedeţi nu oamenii care vă supără, ci pe Dumnezeu 
care vă purifică sufletul. După aceea, când vă 
treziţi dimineaţa să spuneţi: „Doamne, sensul 
vieţii mele şi fericirea pământească supremă stau 
în iubirea mea pentru Tine! Te iubesc mai mult 
decât îmi iubesc soţia, copiii, munca, vila, destinul 
favorabil”. Mulţumiţi-i anticipat lui Dumnezeu 
pentru toate neplăcerile care vă aşteaptă. Când 


veţi face asta, multe se vor schimba, dar nu 


aşteptaţi rezultate imediate. Sufletul este greu de 
schimbat. Lucrul cel mai important îl constituie 
eforturile permanente, neîntrerupte. Mai 
departe... Oricum vă veţi supăra şi vă veţi enerva, 
nu veţi scăpa de acest obicei dintr-odată, 
principalul e să nu le puneţi la suflet. În cazuri 
extreme, puteţi să tipati, să înjuraţi, să bateţi cu 
pumnul în masă. Dacă sunteţi nemulţumit de 
cineva, s-o spuneţi în faţă, nu vă ascundeţi 
pretenţiile, nu le daţi voie să vă pătrundă în suflet. 
Omul nedreptăţit şi jignit care nu prinde sensul a 
ceea ce se întâmplă şi care nu vede în spatele 
oricărei situaţii pe Dumnezeu îşi îndreaptă în mod 
automat agresivitatea împotriva altora sau 
împotriva sa. Dacă această agresivitate îmbracă o 
formă verbală sau comportamentală bine definită, 
acest lucru este de trei ori mai periculos. De aceea 
oamenii au creat intempestiv o formă de blocare a 
acestei agresivităţi. Când omul trânteşte o farfurie 
de podea sau începe să tipe, dorinţa de a ucide se 
dispersează în acţiuni musculare şi sonore. Când 


omul înjură, în loc de forma distructivă, se 


manifestă forma verbală de multiplicare, adică 
înjurătura este un mijloc de transformare a 
agresivităţii în acele forme care nu ucid. De aceea 
înjurătura, considerată întotdeauna o formă 
jignitoare, mai avea O particularitate: 
agresivitatea se limita şi nu pătrundea în interior. 
Ca formă de blocare condiţionată a agresivităţii în 
situaţii critice ea era necesară. O pretenţie 
neexprimată înseamnă moarte pentru 
dumneavoastră. Fiţi extrem de sincer acum cu 
toată lumea. Asta vă va salva. 

— Auzi, domnule! Eu am considerat 
întotdeauna că a nu te exterioriza e un semn de 
bună educaţie. 

— O bună educaţie presupune să nu ucizi 
prin propriile trăiri emoţionale. Totul începe de la 
stările emoţionale. Părinţii se urăsc unul pe 
celălalt, dar îşi zâmbesc plini de amabilitate, iar 
copiii deja omoară. Şi nimeni nu poate înţelege 
despre ce este vorba. Stările noastre emoţionale 
interne se reflectă în comportamentul copiilor 


noştri şi în sănătatea trupului nepoților noştri. 


De data aceasta am vorbit destul de mult 
timp şi mi s-a părut că el a început să înţeleagă 
câte ceva. Apoi situaţia lui s-a mai ameliorat. L-am 
sunat peste o săptămână: 

— Aţi înregistrat vreun progres? 

— Îmi dau silinţa, mi-a răspuns el. O rog pe 
secretară să închidă uşa cât mai etanş când discut 
cu subalternii. 

— Pentru început e bine şi aşa. 

După încă o perioadă, l-am sunat şi i-am spus 
că toţi parametrii îi sunt în limitele normalului şi 
că, practic, el este sănătos. 

Îi priveam de sus pe medicii cantonaţi în 
învelişul fizic şi care nu vedeau tabloul general. 
Legea karmei acţionează cu virtuozitate şi în 
curând am primit o lecţie dură. 

Câmpul pacientului era curat, starea 
normală, asta vedeam eu. Însă, cu toate acestea, 
el avea dureri de cap care au început să se 
intensifice. După concluziile mele, nu-i mai era la 
îndemână să revină la mine. El s-a adresat 


specialiştilor şi a făcut toate analizele posibile: 


tomografie, ecografie şi altele. Doctorii i-au spus 
că totul este normal, dar durerile de cap nu se 
potoleau. Medicamentele pe care le lua zilnic nu-i 
erau de niciun folos. După asta m-a sunat şi mi-a 
spus că medicii nu pot determina nimic, spun că 
este sănătos, iar ficatul nu-i mai suportă atâtea 
medicamente împotriva durerilor de cap. l-am 
cercetat din nou câmpul şi am înţeles cum stau 
lucrurile. Durerile îi erau alimentate de copii. 
Structurile care leagă printr-o karmă comună pe 
părinţi şi copii sunt foarte gingaşe. Pur şi simplu 
mi-au scăpat. Când părinţii plătesc pentru ceea ce 
le-au transmis copiilor, nu se observă deviații 
puternice, în schimb bolile şi problemele sunt 
dintre cele mai grave şi, practic, incurabile. 

— Acum totul e clar, îi spun eu. 
Dumneavoastră şi sufletul dumneavoastră sunteţi 
sănătoşi, însă acum plătiţi pentru faptul că aţi 
întinat sufletele copiilor şi urmaşilor prin 
agresivitatea împotriva oamenilor şi prin dorinţa 
de a vă pune munca şi simţul datoriei mai presus 


de Dumnezeu. Revizuiţi-vă din nou întreaga viaţă, 


în special perioada concepţiei şi naşterii copiilor, 
şi rugaţi-vă pentru a fi absolvit de toate, 
dumneavoastră, copiii şi urmaşii. 

Discuţia a avut loc la telefon, iar peste două 
zile eu trebuia să plec. M-am întors abia după o 
lună şi ne-am întâlnit. 

— Nu mă mai doare capul. 

— Când au încetat durerile? 

— La vreo două zile după ce am vorbit la 
telefon înainte de plecarea dumneavoastră. 

M-am gândit la cât de mult şi cât de uşor 
pierde omul şi cât de mult se chinuie el pentru că 
nu înţelege cum e rânduită lumea şi ce poziţie 
trebuie să aibă faţă de ea. Sufletele noastre se 
ancorează tot mai puternic în teluric. Din ce în ce 
mai des spunem „Dumnezeu”, dar cât de puţin 
simţim ce este şi cine este El. Ne ataşăm de bani, 
iar copiii şi nepoţii noştri îşi pierd calităţile 
morale, cinstea şi conştiinţa. Ne agăţăm de 
satisfacţiile trupeşti, sexuale, realizăm revoluţia 
sexuală şi apare SIDA ca blocare a acestei 


tendinţe. Ne ataşăm de familie, de relaţii şi se 


înmulţesc trădările, divorţurile, certurile şi copiii 
nefericiţi. Ne ataşăm de confort, de bunăstare şi ni 
se năruie casa în care trăim - ecologia întregii 
planete. Imperfecţiunea spirituală se converteşte 
în imperfecţiune fizică şi orice eforturi din exterior 
nu rezolvă problema până la capăt. Oricât ne-am 
strădui să salvăm ecologia şi omenirea de 
degenerare şi sterilitate, fără armonie spirituală 
nu vom păşi pragul zilei de mâine şi în această 
privinţă intenţiile cele mai bune ale fiecăruia ori 
distrug, ori salvează omenirea. Fiecare dintre noi 
poate fi acea picătură care va salva lumea sau va 


umple paharul. 


Telefonez unei paciente dintr-un alt oraş. Ea 
are întotdeauna temperatura ridicată şi o senzaţie 
ciudată de plutire. La prima întâlnire am stabilit 
că e gata să pună omul iubit şi familia mai presus 
de Dumnezeu. De aceea ea prezintă o puternică 
agresivitate împotriva bărbaţilor. Programul de 
distrugere a soţului este programul de distrugere 


a propriilor copii. Iar fiica, aflată în câmpul ei, este 


spiritualizată şi vrea să fie născută. Pentru 
aceasta, mama ar trebui desprinsă într-un fel de 
teluric. Unul din mijloace este temperatura 
ridicată. A scădea temperatura înseamnă a face 
rău sufletului viitorului copil, de aceea medicii nu 
pot rezolva această problemă. Am sunat-o peste 
zece zile. Nu prezenta niciun fel de ameliorare. I- 
am explicat că trebuie să se roage pentru sufletul 
viitorului copil spre a-l purifica pentru că este 
responsabilă pentru copilul său. Şi acest lucru 
trebuie făcut în permanenţă. Inerţia sufletului este 
imensă. După zece zile, sun din nou. Rezultatul 
este nul. Ciudat! Situaţia trebuia să se schimbe 
într-o măsură cât de mică... 

— Am început să tânjesc după cazurile 
complicate, îi spun eu. 

Mai cercetez încă o dată nivelul fin şi 
descopăr un strat pe care nu-l văzusem mai 
înainte. 

— Vă place munca pe care o faceţi? o întreb 
eu. 


— Da, desigur. 


— Şi dacă soţul vă va spune să renunţaţi la 
ea de dragul copiilor? Veţi accepta? 

— Nu ştiu, răspunde ea încurcată. 

— Pentru ca să se nască un copil armonios, 


femeia trebuie să piardă lucrul de care s-a ataşat. 


Investighez o fată căreia a început să-i 
slăbească foarte mult vederea. Mi-am bătut mult 
capul cu această problemă. Fata pleca în America 
şi trebuia să reuşesc să-mi dau seama care era 
cauza. Am înțeles chiar în ajunul plecării ei: era 
pregătită să se dezică de copii din cauza 
serviciului şi a image-ului. lar în S.U.A. aceasta 
este una din problemele principale şi de aceea 
acolo pot pleca eliberaţi în forul interior de aceste 
lucruri. 

— Puteţi pleca, însă va trebui să lucraţi mult 
asupra propriei persoane pentru a înţelege că 
iubirea pentru Dumnezeu este mai presus de 
carieră şi de poziția socială. Atunci fata 
dumneavoastră se va naşte. 


Ea a putut să facă acest lucru şi, slavă 


Domnului, fata s-a născut. 


Aveam la tratament o fată cu o problemă 
serioasă: a început să-i cadă părul, iar ea voia să 
devină actriță. Căderea părului este în legătură cu 
viitoarea fiică. Fata prezenta un puternic program 
de distrugere a propriilor copii şi nu ştiu din ce 
cauză acest program s-a intensificat imediat ce ea 
a reuşit la teatru. 

— Părul, îi spun eu mamei fetei, face legătura 
dintre noi şi lumea de dincolo de mormânt. Acolo 
se află dublura fiicei dumneavoastră, iar aceasta 
este pătrunsă de programul de distrugere a 
copiilor. Când părul cade, programul distructiv se 
atenuează. Asta-i una. În al doilea rând, de la trei 
ani i-a intrat în acţiune programul de dezicere de 
viitorii Copii. 

Mama mă priveşte umilă: 

— Da, ea spunea în copilărie că nu vrea copii. 

— În existenţa trecută ea s-a dezis de copii 
de dragul carierei, al serviciului, în această viaţă, 


când fiica dumneavoastră a intrat la Facultatea de 


teatru, programul s-a intensificat foarte mult. 
Pentru ea, orice muncă prestigioasă activează 
programul de distrugere a propriilor copii. lar 
situația prezentă e în legătură cu image-ul şi cu 
munca. 

— Aceste două cazuri le-am povestit pentru 
ca să înţelegeţi, îi spun eu pacientei mele la 
telefon, că pentru femeie cea mai mare fericire 
trebuie să fie iubirea pentru Dumnezeu, apoi 
pentru copii, soţ, familie, iar apoi pentru toate 
celelalte. Toate setările interioare se transmit în 
existenţa viitoare. Dacă sufletul ei este pregătit să 
accepte toate acestea, ea poate avea şi bani, şi 
serviciu, şi prestigiu. 

— Spuneţi-mi, ce trebuie să fac? mă întreabă 
pacienta. 

— Pentru început trebuie să vă gândiţi bine şi 


să înţelegeţi, iar acest lucru deja vindecă. 


— Mă ocup de afaceri, îmi relatează o 
pacientă, dar a apărut o problemă care-mi poate 


anihila toate treburile, iar până acum mi-a mers 


destul de bine. Acum medicii îmi spun că trebuie 
să mă operez pentru a mi se extirpa ovarele. Nu 
ştiu cum va fi mai departe. Am şanse de 
supravieţuire? 

— Totul depinde de dumneavoastră, îi spun 
eu. Pe linie maternă prezentaţi ataşament faţă de 
patru momente - trufie, bani, bunuri materiale şi 
destin favorabil. 

Prin urmare, din naştere, vi se dau părinţi şi 
soţi care vă nemulţumesc din acest punct de 
vedere. Nu aţi putut accepta acest lucru, de aceea 
mecanismul punitiv de desprindere de teluric 
trebuie să se intensifice. Dacă v-aţi fi ruinat în 
plan financiar, se putea să nu survină boala, însă, 
întrucât sunteţi un bun specialist, vi s-a năruit 
trupul. Dacă vă veţi revizui întreaga viaţă şi, prin 
pocăință, veţi elimina agresivitatea, adică lipsa 
dorinţei de a mai trăi în ultimii unsprezece ani, 
dacă vă veţi ruga în fiecare zi, veţi putea armoniza 
sănătatea cu starea materială. Dacă nu, va trebui 
să alegeţi una din două. 


— Operația îmi va ajuta sau nu? 


—  Desprindeţi-vă de cele pământeşti şi 
operaţia nu va fi necesară, ancoraţi-vă şi mai tare 
în teluric şi operaţia nu vă va ajuta. 

— Spuneţi-mi, cum să-mi revizuiesc viaţa? 
Din copilărie până în prezent, sau invers? 

— Puteţi începe din punctul în care vă găsiţi 
şi să derulaţi înapoi şi să vă întoarceţi de unde aţi 
început. Este un proces oscilant. 

— Ce să fac? Să mă întorc în judeţul unde m- 
am născut, sau să rămân în Sankt Petersburg? 

Cercetez aceste zone la nivelul fin. 

— Judeţul unde v-aţi născut este şi el ataşat 
de bani, trufie şi de un destin favorabil. Acolo, 
şansele dumneavoastră de reuşită scad 
considerabil, în timp ce la Sankt Petersburg 
structurile câmpului sunt curate, aşa că decideţi 
singură. Sankt Petersburgul e un loc minunat 
pentru creaţie şi, dacă ştie să profite de acest 
potenţial, omul poate obţine multe, în primul rând 
în plan spiritual, iar dacă îşi dezvoltă potenţialul 
spiritual, i se va permite dezvoltarea potenţialului 


material. Aşa că totul depinde acum de 


dumneavoastră. 


— Ce să fac acum? mă întreabă un pacient. 
Nu demult, preotul mi-a spus: „Trebuie să te 
spovedeşti”, iar eu i-am răspuns: „Nu pot! Sunt 
directorul unei uzine. Locuiesc în Ucraina. Salariul 
îmi ajunge pentru două canistre de benzină, iar 
mie îmi trebuie patru. Aşa că celelalte două le fur. 
Cum să mă spovedesc, ştiind că oricum am să fur 
benzină?” 

— Aţi citit Biblia? îl întreb eu. 

— Am citit-o, îmi răspunde el. 

— Vă amintiţi de parabola lui lisus Cristos 
despre sluga care a vândut uleiul stăpânului său? 
Sensul acestei parabole constă în faptul că omul 
poate încălca legile pământeşti, dar nu poate 
încălca legile Dumnezeieşti. Dacă viaţa vă împinge 
la încălcarea legilor pământeşti, asta nu înseamnă 
că trebuie să vă dispreţuiţi pentru că furati sau îl 
blamaţi pe altul care a fost în aceeaşi situaţie. Sau 
să vă blamaţi pe dumneavoastră şi pe alţii. Aşa că 


vă puteţi spovedi. Pentru încălcarea legilor 


pământeşti veţi răspunde în faţa statului, iar 
pentru încălcarea legilor  Dumnezeieşti veți 
răspunde în fața lui Dumnezeu. Şi apoi, legile 
statului nu vor fi niciodată veşnice, ele se vor 
schimba odată cu evoluţia societății. De aceea o 
respectare prea riguroasă a legilor pământeşti 
duce la distorsionarea lor. Unele momente ale 
încălcării unei legi pământeşti duc la modificarea 
şi dezvoltarea acesteia. Spre deosebire de acestea, 
legile Dumnezeieşti sunt imuabile şi veşnice. Să-l 
iubeşti pe Dumnezeu mai mult decât ceea ce este 
fericirea pământească este o lege veşnică. Legile 
pământeşti sunt asemănătoare formei, iar cele 
Dumnezeieşti conţinutului. Forma se năruie, dar 


conținutul nu. 


Am în faţă un pacient care începe să-mi 
povestească. 

— Citindu-vă cartea, m-am schimbat de tot. 
Mi-a apărut o oarecare indiferenţă faţă de lume, 
lipsa dorinţei de a munci. Spuneţi-mi, să lucrez 


mai departe? 


— Perioada de indiferenţă este trecătoare. V- 
aţi ancorat prea tare în teluric, în curând totul se 
va normaliza. 

Pentru un timp cade pe gânduri, apoi, 
privindu-mă în ochi, mă întreabă: 

— Am un serviciu unde trebuie să-i mint pe 
oameni. Fără înşelătorie nu-i posibil. Ce să mă 
fac? 

Eu îi explic: 

— Dacă aţi păcălit pe cineva şi vă bucuraţi 
pentru asta, dispreţuindu-l pe cel păcălit, destinul 
vi se ancorează în înţelepciune, în trufie, în 
capacităţi şi începe să se înnegrească. Imaginaţi- 
vă doi boxeri în ring. Ei se bat în plan fizic. În 
suflet însă nu îşi poartă ură şi dispreţ faţă de 
adversar. Şi, când îşi strâng mâna unul altuia, 
aceasta trebuie să fie o mărturie a faptului că în 
sufletul lor nu există agresivitate. Amintiţi-vă ce 
spunea lisus Cristos: „lubeşte-i pe duşmanii tăi”. 
Duşmanul rămâne duşman, cu el te poţi lupta şi-l 
poţi ucide în luptă, dar nu-l poţi uri şi dispreţui. 


Prin intermediul duşmanilor pe care Dumnezeu 


mi-i trimite are loc purificarea mea atunci când nu 
dispreţuiesc şi nu port pică. Dacă cineva mă 
snopeşte în ring, acest lucru se cheamă sport 
numai dacă eu nutresc în suflet indiferenţă. 
Uneori, când ţi se ia, înseamnă ajutor, iar un 
cadou bogat poate să-ţi dăuneze. Niciodată să nu 
vă căzniţi să distrugeţi pe cineva. Acest lucru 
generează răutate şi ură. În această viaţă suntem 
doar adversari în ring şi de aceea ciocnirile, 
contuziile, competiţia sunt inevitabile. Legea 
concurenţei, a supravieţuirii, a adversităţii este 
absolut corectă şi stimulează dezvoltarea. Dar este 
corectă numai la nivel fizic. Dacă ea pătrunde în 
suflet, are loc un proces de degradare şi pe 
adversarul căzut nu-l mai ajută nimeni să se mai 
ridice, ci încearcă să-l distrugă. Aşa că disprețul, 
blamarea, răutatea sunt mult mai periculoase 
decât  înşelăciunea, ele constituie încălcarea 


legilor Dumnezeieşti. 


O cunoştinţă de-a mea care locuieşte la New 


York imi povestea că are nişte prieteni, o pereche, 


soț şi soție, care în prima lună a venirii sale l-au 
ajutat cu sfaturi, îi furnizau informaţiile necesare. 
Am fost uimit: ce-i aşa de extraordinar în asta? 

— Aici nu prea se dau ajutoare de felul 
acesta. Fiecare om pe care îl ajuţi este un virtual 
concurent. 

— America a învăţat pe toată lumea legile 
concurenţei şi a dat un impuls dezvoltării a ceea 
ce noi numim civilizație contemporană. Dar 
actorul, distrat, a uitat că nu trebuie să 
împărtăşească stările emotive ale personajului şi 
că, atunci când actorul plânge cu lacrimi 
adevărate, arta dispare şi moare teatrul. 

Am văzut deosebit de limpede că acum 
Statele Unite plâng cu lacrimi adevărate. Cum 
spunea un filosof: „Cultura generează civilizaţia, 


iar civilizaţia distruge cultura." 


Conlocutorul meu stă în expectativă şi 
zâmbegşte. 
— Pot să-mi continuu lucrul? 


— Desigur. 


O femeie îmi povesteşte cu o voce sugrumată 
de emoție: 

— Toată viaţa n-am putut să-mi găsesc o 
ocupaţie care să-mi placă. Şi iată, când mi-am 
găsit un sens al vieţii mele, adevărata chemare, o 
ocupaţie care îmi plăcea, nu-mi permite sănătatea 
să muncesc la întreaga capacitate. În ultimii opt 
ani nu-mi pot aminti o singură zi în care să fi avut 
o stare fizică normală. După fiecare operaţie am 
probleme cu dantura, stomacul şi intestinul 
funcţionează defectuos, mă chinuie osteocondroza 
şi varicoza şi ceea ce mă deranjează cel mai mult 
e că nu-mi ajunge energia pentru a-mi desfăşura 
munca. 

— Nu v-a fost oferită ocupaţia preferată 
pentru că aţi fi putut muri. Misiunea cea mai 
nobilă, dacă dragostea pentru ea este mai presus 
de iubirea pentru Dumnezeu, ucide. Pe linie 
paternă şi maternă prezentaţi dorinţa de a vă 
aşeza pe dumneavoastră, calităţile dumneavoastră 


sufleteşti, munca şi simţul datoriei mai presus de 


Dumnezeu. Aţi avut probleme cu ficatul atunci 
când i-aţi blamat pe alţii, probleme cu venele de la 
picioare ați avut când v-aţi supărat pe 
dumneavoastră şi nu aţi mai manifestat dorinţa de 
a trăi. Tot din această cauză s-a dereglat 
energetica intestinului şi a aparatului uro-genital. 
Fiica dumneavoastră prezintă un puternic 
ataşament faţă de simţul datoriei şi faţă de 
serviciu, însă este un om armonios şi ea trebuie să 
aibă copii armonioşi, de aceea toate se vor 
întoarce împotriva dumneavoastră. Când ceva nu 
vă reuşea sau vă păcălea cineva, adică vă lovea în 
punctele sensibile, eraţi îndepărtată de cele 
pământeşti. În loc să simţiţi sensul suprem a ceea 
ce vi se întâmpla, îi dispreţuiaţi şi-i blamaţi pe 
alţii, vă supăraţi pe ei, iar apoi pe dumneavoastră 
şi acest lucru îl transmiteaţi fetei şi urmaşilor ei. 
Rugaţi-vă pentru dumneavoastră şi pentru ei şi 


problemele dumneavoastră se vor rezolva. 


În faţa mea stau un băiat şi o fată. 


— Prietenul nostru este un pictor talentat, un 


unicat. Are arsuri în proporţie de 60%, rinichii l-au 
lăsat şi, dacă nu vor începe să funcţioneze în 
următoarele două ore, el va muri. 

— Unde-i soţia lui? îl întreb eu. 

— S-au despărţit. 

Încep să-i explic tânărului: 

— Iubirea pentru Dumnezeu trebuie să fie 
mai presus de iubirea pentru cele pământeşti. La 
dumneavoastră există o puternică dorinţă de a vă 
pune activitatea preferată, destinul legat de 
aceasta mai presus de Dumnezeu. Când sufletul se 
lipeşte de teluric, el devine agresiv. La început 
agresivitatea acţionează asupra altora, apoi 
asupra propriei persoane. Acum în dumneavoastră 
se derulează agresivitatea împotriva 
dumneavoastră înşivă. 

—  Iertaţi-mă, mi se adresează tânărul 
privindu-mă ca pe unul plecat cu sorcova. 
Prietenul nostru e pe moarte în spital, iar 
dumneavoastră de 15 - 20 de minute îmi vorbiţi 
despre problemele mele. Puteţi face ceva sau nu? 


— Asta şi fac de 15 minute. Câmpul 


dumneavoastră este în rezonanţă cu câmpul 
prietenului dumneavoastră. Aveţi aceleaşi 
probleme. În timpul discuţiei noastre are loc 
echilibrarea câmpului dumneavoastră şi 
concomitent, prin dumneavoastră transmit 
informaţia necesară prietenului dumneavoastră. 
Prietenul dumneavoastră şi-a pus activitatea şi 
destinul legat de aceasta cu mult mai presus de 
Dumnezeu. Pentru a-l tempera i s-au dat o soţie şi 
doi copii care l-ar fi sustras de la activitatea sa. El 
nu a prins sensul suprem al acestor lucruri şi de 
aceea, când s-a dezis de soţie şi copii de dragul 
lucrului său, s-a dezis de Dumnezeu. Sufletul său a 
început să se deformeze, să se umple de 
agresivitate, iar fiindcă el este un om spiritualizat 
întoarcerea  agresivităţii împotriva propriei 
persoane a survenit destul de repede. Programul 
de autodistrugere l-a dus la traumatism şi, în 
acelaşi timp, la purificarea sufletului. Când un om 
îşi face un ţel din ceva pământesc, raţiunea lui de 
a fi, sufletul său se ataşează de aceasta, se 


întunecă şi tot ceea ce-i pământesc devine o sursă 


de chin şi nu de fericire. Insuccesele, pierderile 
provoacă o mare durere, un traumatism psihic. 
Când a avut insuccese, nu a vrut să mai trăiască, 
iar toate acestea atacă aparatul uro-genital, de 
aceea l-au lăsat rinichii. În măsura în care 
dumneavoastră veţi înţelege acum că fericirea 
supremă pe Pământ este iubirea pentru Dumnezeu 
şi vă veţi schimba atitudinea faţă de multe situaţii, 
în aceeaşi măsură se va ameliora starea 
prietenului dumneavoastră. Dumneavoastră 
urmaţi aceeaşi cale şi peste un an puteţi ajunge în 
situaţia lui. Prietenul v-a luat-o înainte, gândiţi-vă 
la asta. Lăsaţi-mi numărul de telefon. Am să vă 
sun ca să mă ţineţi la curent cu starea lui. 

Tinerii pleacă într-o oarecare stare de 
confuzie. Se pare că n-am reuşit să-i conving pe 
deplin, însă biocâmpul prietenului lor de la 
reanimare a devenit mai bun. Seara am telefonat 
şi am aflat că rinichii au început să funcţioneze, că 
acum era mai bine. Însă în glasul prietenului 
bolnavului n-am simţit dorinţa de a comunica în 


continuare. Deocamdată îmi vine greu să exprim 


în cuvinte cunoştinţele obţinute. Aici e principala 
problemă. Pentru mine e mult mai uşor să obţin 
informaţia decât să o transmit altora. Câte mai 


sunt încă de făcut în această privinţă! 


Dau consultații în biroul unei firme 
americane. De la fereastră mi se deschide 
priveliştea spre Oceanul Atlantic. În faţă am un 
pacient care-mi prezintă problemele sale. 

— Eu şi fiul meu suntem pictori. Cu câteva 
luni în urmă fiul meu a fost la Moscova. A fost 
găzduit de un prieten de-al meu, pictor şi el. 
Mama acestuia era ori vrăjitoare, ori ghicitoare. 
După ce s-a întors acasă, s-a simţit rău şi nu a mai 
putut lucra. Bioenergeticienii au spus că i-a fost 
trimis un puternic program distructiv. Atunci soţia 
unui prieten de-al meu s-a decis să plece la 
Moscova ca să se convingă dacă aşa stau lucrurile. 
„Dacă acest lucru se va confirma, am să-i pun o 
lumânare pentru morţi”. Dar pe drum s-a 
întâmplat o nenorocire: femeia a murit. Puteţi să- 


mi spuneţi dacă fiul meu poartă un program 


distructiv şi cine i l-a transmis? 

— Aşa este, i-a fost transmis exact aşa cum 
aţi presupus, de femeia aceea. Mulţumiţi-i lui 
Dumnezeu că s-a întâmplat aşa. 

Pictorul mă priveşte mirat. 

— De ce trebuie să-i mulţumesc lui 
Dumnezeu? 

— În America oamenii se agaţă puternic de 
trufie, image, destin favorabil. 

Fiul dumneavoastră prezintă aceste 
ataşamente. Cu cât el va avea mai multe ocazii de 
a-şi manifesta talentul, cu atât mai puternic se va 
ancora în aceste momente telurice şi se va încerca 
desprinderea lui de cele pământeşti prin 
intermediul bolii şi al morţii. Probabil că ar fi 
murit destul de repede, căci trufia i-a crescut 
rapid. Răul pe care l-a suferit însă i-a umilit trufia, 
image-ul şi destinul, salvându-i în acest fel viaţa. 
Dumnezeu, prin această femeie din Moscova, i-a 
dat cea mai uşoară variantă a purificării forţate. 
Soţia prietenului care a plecat la Moscova să 


distrugă un om, fără voia ei, a dorit moartea a 


ceea ce este Divin, parte a căruia este orice om. 
Totul s-a întors înapoi imediat şi a ucis-o pe ea. 
Trebuie să-i mulţumiţi lui Dumnezeu pentru orice 
situaţie în care era prevăzută distrugerea trufiei, 
image-ului, a destinului favorabil. Trebuie 
surprinsă rațiunea a ceea ce se întâmplă şi prima 
senzaţie de frumuseţe şi bucurie să fie dată lui 
Dumnezeu şi nu picturii. Dacă înainte dezvoltarea 
parcurgea un drum în spirală şi pictorul care 
acumula spiritualitate prin renunţarea la cele 
pământeşti, printr-o existenţă trecută îşi valorifica 
atracţia faţă de teluric în existenţa prezentă, acum 
dezvoltarea parcurge calea unei duble spirale, 
adică pictorul trebuie să fie şi sfânt, şi laic în 
acelaşi timp. Sufletul trebuie să tindă tot mai 
puternic către Dumnezeu, iar conştiinţa către 
Pământ. În măsura în care veţi reuşi, împreună cu 
fiul, să faceţi acest lucru, nu va mai fi nevoie de 


boli, traumatisme, blesteme. 


A venit la consultaţie o pereche de tineri. 


— Copilul are stări comiţiale. Am fost pe la 


toţi doctorii. Explicaţi-ne ce-i cu el. 

— Priviţi, vă rog. Agresivitatea conştientă 
este zero. Cea subconştientă, 300. Pentru Univers 
este periculoasă cea care depăşeşte 210 - 220. 
Prin urmare, ea trebuie stopată fie prin boală, fie 
prin moarte. În subconştientul copilului se găseşte 
ceea ce a fost în conştiinţa părinţilor. 
Dumneavoastră, mă adresez eu tatălui, i-aţi 
transmis fiului ataşamentul faţă de omul iubit şi 
faţă de relaţii. Punctul dumneavoastră sensibil îl 
constituie relaţiile, iar pentru dumneavoastră, îi 
spun mamei, trufia, image-ul, înţelepciunea, 
destinul favorabil. 

— Nici pomeneală, răspunde femeia. N-am 
avut niciodată sentimentul superiorității faţă de 
alţi oameni, că aş fi fost mai inteligentă decât ei 
sau din cauza poziţiei sociale. Şi nu am manifestat 
agresivitate când eram umilită în acest sens. 

— V-aţi ataşat de image-ul şi înţelepciunea 
soţului. l-aţi disprețuit şi i-aţi urât pe oamenii care 
l-au disprețuit şi l-au înşelat. 


— Dar ce, şi acest lucru poate fi numit 


ataşament? 

— Desigur. Agresiunea pe baza unor motive 
personale, din cauza oamenilor apropiaţi, a 
copiilor rămâne oricum agresiune şi vă lipeşte de 
Pământ nu numai sufletul dumneavoastră, ci şi 
sufletul urmaşilor. Băiatul are o agresivitate atât 
de ridicată, îi spun eu mamei, pentru că 
dumneavoastră, până la concepţia şi naşterea 
copilului, aţi acuzat societatea. Acest lucru arăta 
cam aşa: „În fruntea statului sunt idioţi, trăim într- 
o ţară de tâmpiţi, într-o societate lipsită de etică şi 
de moralitate”. Dacă soarta fiecărui om este 
determinată de Sus, soarta grupului cu atât mai 
mult. Agresiunea la suprafaţă, în timpul situaţiilor 
de stres, se transformă într-un factor activ pentru 
schimbarea situaţiei. Agresiunea în interior se 
transformă în boli pentru noi, în boli şi moarte 
pentru copiii noştri. 

— Trebuie să mă nasc din nou ca să nu existe 
aceste probleme? 

— Păi, asta vă şi propun. Parcurgeţi-vă 


întreaga viaţă, de la un capăt la altul, şi retrăiţi 


într-un mod nou toate situaţiile. Nu aşteptaţi 
schimbări dintr-odată. Când, prin rugăciune, veţi 
purifica sufletul copilului, veţi stopa activitatea 
conştientului. Conştientul ne leagă de Pământ şi 
generează agresivitatea. Prima sa particularitate: 
aprecierea situaţiei, compararea ei, critica. Pentru 
un timp, renunţaţi la critica oricărei situaţii, nu 
analizaţi nimic, nu vă gândiţi la trecut. Dacă veţi 
considera că e prea puţin, aplicaţi tehnicile de 
blocare a conştiinţei: postul,  înfometarea, 
rugăciunile, şederea în nemişcare în întuneric, 
deconectarea totală. De asemenea, reținerea 
respirației sau respiraţia controlată într-un ritm 
lent. Numai prin rugăciuni şi pocăință vă veţi 
schimba destinul dumneavoastră şi al copilului 


dumneavoastră. 


Unul dintre pacienţi m-a rugat să-i lămuresc 
situaţia lui: 

— Sunt avocat, treburile mergeau destul de 
bine. Ştiu cu precizie că nivelul meu profesional 


nu a scăzut. Mai mult, sunt absolut convins că 


experienţa şi cunoştinţele mele au crescut. Dar 
pierd proces după proces şi nu pot să schimb 
nimic. 

— O să vi se pară hilar de simplu când am să 
vă spun motivul problemelor dumneavoastră. Ca 
să fiu mai pe înţeles, vă voi explica prin exemple: 
Imaginaţi-vă două procese penale, într-unul, 
avocatul ține o pledoarie strălucită, fulminantă, 
frumoasă şi  persuasivă. Toată lumea este 
încântată de apărare, însă acuzatul primeşte 
pedeapsa maximă. În al doilea proces, avocatul 
pare a nu spune nimic deosebit, însă acuzatul este 
achitat? De ce? Pentru că, în primul caz, avocatul 
vrea să focalizeze toată apărarea asupra sa. El şi 
numai el este cel care demonstra că acuzatul este 
nevinovat. În al doilea caz, avocatul explică: „Eu 
nu am niciun merit. Acest om nu trebuie apărat, 
pentru că este nevinovat. Oare nu este clar acest 
lucru?”. Apărarea se desfăşoară de la sine, fără 
nişte eforturi evidente din partea avocatului. 

Pentru a controla o situaţie, nu trebuie să te 


găseşti în interiorul, ci în afara ei. Cu cât este mai 


puţin observată influenţa dumneavoastră asupra 
situaţiei, cu atât o controlaţi mai bine. Imaginaţi- 
vă doi şefi. Unul îşi cheamă subalternul şi-i spune: 
„Tu eşti aşa şi pe dincolo, ai stricat treaba, eşti un 
încurcă-lume, am să te concediez. Ca răspuns, 
subalternul începe să-l urască sau să se răzbune şi 
astfel apar problemele pentru şef. Îşi cheamă şi al 
doilea şef subalternul: „Eu înţeleg că tu îţi dai 
toată silinţa, dar nu-ţi reuşeşte nimic. Aş vrea să 
te păstrez, dar nu pot. Şi colectivul e împotriva ta. 
Şi întreaga situaţie îţi este defavorabilă. Tu însuţi 
acţionezi împotriva ta”. În acest caz, dacă 
subalternul se va supăra, o va face pe colectivul 
întreg, pe întreaga lume şi va avea foarte multe 
probleme în comparaţie cu şeful. Traducând toate 
acestea în limbajul karmic, primul avocat şi primul 
şef sunt plini de trufie şi ataşaţi de image. Ei 
trebuie mereu să demonstreze ceva, să schimbe 
ceva, deci şi în alţi oameni ei văd vina personală şi 
din această cauză le creşte agresivitatea faţă de 
oameni, La dumneavoastră, ataşamentul de trufie, 


de image se blochează prin  nereuşitele 


profesionale. Vă veţi nărui şi fizic. Înrăutăţirea 
situaţiei se explică simplu: poziţia dumneavoastră 
incorectă faţă de lume aţi transmis-o copiilor şi 
din această cauză s-ar putea să nu aveţi nepoți. De 
îndată ce situaţia la nivelul fin al viitorilor nepoți 
s-a înrăutățit, a început acţiunea de purificare a 
dumneavoastră ca sursă a neplăcerilor. Tot ce aţi 
semănat în tinereţe răsare acum. Întoarceţi-vă în 
tinereţe, retrăiţi-vă viaţa în mod corect, schimbaţi- 
vă atitudinea faţă de oameni şi veţi avea mai 


puţine probleme. 


Trufia şi mândria 


O armată este purtată trei zile prin pustiu şi 
la urmă este adusă la marginea apei. Unii militari 
se aruncă şi beau, uitând de toate, iar alţii o fac în 
linişte şi cu demnitate. Aceştia sunt cei care vor 
birui în luptă. Pentru ei, principiile spirituale sunt 
mai presus de nevoile trupeşti. Soldatul în luptă 
biruie prin puterea spiritului şi nu prin puterea 
trupului. Astfel de oameni îi vom numi mândri. 
Mândrie înseamnă nesupunerea în faţa unei 
situaţii care reclamă punerea intereselor trupeşti 
mai presus de cele ale spiritului, adică nu mediul 
trebuie să mă supună, ci eu trebuie să-mi 
subordonez mediul, pornind de la principiile mele 
spirituale. Omul este construit din două entităţi 
opuse. Învelişul său fizic care tinde către teluric 
trebuie să acţioneze şi să-şi subordoneze mediul 
înconjurător, învelişul nostru spiritual intern tinde 
către Univers şi Dumnezeu şi acesta trebuie să 
vadă Divinitatea în toate manifestările pământeşti. 


Neacceptarea la exterior a unei situaţii generează 


dezvoltarea.  Neacceptarea interioară duce la 
degradare. Gândirea umană a fost întotdeauna un 
proces dialectic, însă gradul de tensiune al 
contrariilor a fost diferit pentru fiecare epocă. 
Omul fie că nu a acceptat situaţia la toate 
nivelurile, fie propovăduia acceptarea oricărei 
situaţii. În ce mod s-a ajuns la gândirea dialectică? 
Omului i se inoculau în minte, din copilărie, 
adevăruri care îi orientau structurile spirituale. 
Iubeşte-l pe Dumnezeu, iar tot ce-i pământesc este 
plin de păcat. Dacă eşti pălmuit, întoarce şi 
obrazul celălalt, adică educaţia omului începe cu 
acceptarea oricărei situaţii ca fiind de la 
Dumnezeu. 

Omul creştea, înţelegea că având o asemenea 
concepţie nu poţi crea ceva, nu poţi realiza nimic 
şi ajungea la neacceptarea situaţiei şi la 
nesubordonare. S-a creat o stare aparent 
paradoxală. Religia îndemna la ascultare şi 
smerenie şi acest lucru era inoculat din copilărie, 
iar oamenii se comportau exact pe dos şi părea că 


toată lumea este mulţumită. Aceasta a creat baza 


receptării dialectice a lumii. Omul, în virtutea 
inerţiei, purta în structurile sale spirituale fine 
acceptarea situaţiei, iar la exterior experienţa de 
viaţă îl obliga să procedeze invers. Astfel, deşi nu 
existau modele de gândire dialectică, situaţia 
însăşi era dialectică. Ca şi în Biblie, informaţia 
care nu putea fi transmisă prin intermediul 
noţiunilor generale se dădea prin intermediul 
situaţiei, prin intermediul corelaţiei elementelor 
comportamentale. Cel mai viu exemplu îl 
constituie răstignirea lui lisus Cristos. Această 
informaţie privind acceptarea absolută a 
Divinităţii nu putea fi transmisă la acea vreme prin 
testamente şi pilde. Viaţa însăşi, evenimentele 
sunt dialectice, dar, pentru a crea gândirea care 
include în sine dialectica, trebuie să te ridici 
deasupra acestor evenimente, să le legi unul de 
altul. Acesta este modul de gândire care se 
numeşte smerenia interioară. 

Aşadar, smerenia este tehnica superioară de 
dezvoltare a spiritului. Filosofia este ştiinţa care 


generalizează toate fenomenele lumii vizibile. 


Pentru aceasta este necesară acceptarea absolută 
a oricărei manifestări, ca parte a întregului, iar 
acest lucru este posibil numai când ai conştiinţa 
întregului şi tinzi către el. Aceasta este credinţa în 
Dumnezeu. La baza filosofiei stă religia. Filosofia, 
oferind o concepţie despre lume, a generat un set 
de mijloace, metode, procedee care au devenit 
ştiinţă, şi, prin urmare, toate realizările 
intelectuale importante ale omenirii s-au născut 
din tendinţa către acel măreț indivizibil şi invizibil 
care ne-a creat trupul şi sufletul. Acum vine 
vremea când situaţiile dialectice trebuie să-şi dea 
mâna cu gândirea dialectică, adică sursa 
dezvoltării trebuie strămutată în interior. Când 
viaţa mă împinge către dezvoltare, este vorba de o 
situaţie dialectică. 

Religia i-a dat omului din copilărie senzaţia 
contactului cu Dumnezeu prin smerenie. 
Autoritatea capitală aici a fost credinţa şi 
respectarea postulatelor spirituale. Credinţa se 
adresează sufletului omului, ocolind conştiinţa. 


Însă conştiinţa omenirii în ultimele câteva secole a 


crescut într-atât, încât acum educaţia omului este 
de neconceput fără aportul conştiinţei. Înseamnă 
că acum este din ce în ce mai greu pentru copil să 
deprindă smerenia cu ajutorul religiei. De aici 
rezultă că elementul neacceptării situaţiei la 
exterior şi în interior va creşte considerabil, 
contactul cu Universul se va micşora mult şi 
omenirea devine neviabilă. Singurul mijloc de al 
deprinde pe copil cu smerenia de la o vârstă 
fragedă este acela de a ne adresa nu numai 
sufletului, ci şi intelectului său. Asta înseamnă că 
religia trebuie să devină ştiinţă. Fără această 
reuniune, fără crearea unui sistem dialectic de 
gândire, omenirea nu va putea trece pragul zilei 
de mâine. Pentru crearea unei astfel de gândiri, 
de la om se cere să renunţe la ceea ce-l împiedica 
să pătrundă în smerenie, să perceapă lumea şi s-o 
înţeleagă. Aceasta înseamnă neacceptarea 
evenimentelor sub forma urii, umilinţei, 
regretului, dispreţului şi blamării. Acum, noi toţi 
suntem bolnavi spiritual, indiferent dacă sunt sau 


nu bolnave trupurile. De aceea, lucrul asupra 


propriului bagaj spiritual, asupra propriului mod 
de receptare a lumii îi este necesar fiecăruia 
dintre noi. Schimbându-ne modul de receptare a 
lumii, ne modificăm concepţia despre ea, şi anume 
concepţia ne modifică soarta, karma, în sensul cel 


mai larg al acestui cuvânt. 


Prin urmare, despre trufie şi mândrie. 
Necunoaşterea regulilor de comportament 
spiritual creează tot mai multe probleme în planul 
fizic. Nu demult, am fost împreună cu familia la o 
bază de agrement. Am ieşit dimineaţa să aflu cât 
de mare este coada pentru bilete la saună. In 
acest timp, a venit o femeie şi l-a rugat pe 
recepţioner să-i dea voie să sune în oraş. Până la 
mine au ajuns fragmente de propoziţie: „... Este 
total inert... Nici apă nu poate să bea... îi este 
greață. Am încercat de toate: şi hipermanganat, şi 
cărbune... Intoxicația este foarte puternică... Nu 
există medici... Ce să fac, ajută-mă, dă-mi un sfat”, 
vorbea ea cu cineva la telefon. Am investigat 


băiatul. 


— Fiul dumneavoastră nu are intoxicație. 
Diareea, voma sunt numai nişte semne exterioare, 
cauza stă în cu totul altceva. Este vorba de un 
puternic program de agresivitate orientat 
împotriva tatălui. Băiatul are 14 ani şi receptarea 
actuală a lumii îi va determina în mod hotărâtor 
întreaga viaţă. Anume acum trebuie stopate toate 
programele periculoase care îi pot deforma 
sufletul, iar după aceea trupul. Se declanşează 
mecanismul de blocare, iar apoi boala sau 
dereglarea temporară a funcţiilor, în cazul de faţă 
vezica urinară şi  pancreasul.  Agresivitatea 
împotriva tatălui vine de la dumneavoastră. Soţia 
care se supără şi îşi blamează soţul îşi 
programează copiii pentru blamare. Copiii capătă 
un program de distrugere a tatălui, însă de câteva 
ori mai intens. Sufletul dumneavoastră este 
ancorat în lucruri pământeşti şi el se poate 
purifica prin moarte, boală sau prin jigniri 
nemeritate din partea oamenilor apropiaţi. Vi s-a 
dat cea mai uşoară variantă, dar dumneavoastră 


aveţi o mare trufie, adică neacceptarea situaţiei 


traumatizante, şi, în loc să acceptaţi purificarea, 
aţi manifestat agresivitate, care a crescut şi s-a 
transmis fiului dumneavoastră. 

I-am explicat cum trebuie să se roage pentru 
a-şi anihila agresivitatea. 

Răspunsul ei m-a uluit: 

— Nici prin cap nu mi-a trecut că trufia este 
un lucru rău. 

După câteva ore, am intrat din nou la ei. 
Femeia mi-a spus că după discuţia noastră fiul a 
putut să bea apă şi i-a dispărut greaţa. A dormit 
până la prânz. A doua zi, femeia a venit singură la 
mine şi m-a întrebat ce să facă în continuare: să-l 
ducă pe fiu în oraş sau nu? Băiatului îi dispăruseră 
şi cele mai neînsemnate simptome ale bolii. I-am 
spus că el este sănătos nu numai la exterior, ci şi 


în interior, aşa că nu are motive de nelinişte. 


Discut cu o femeie care prezintă o boală 
destul de complicată. 
— Problemele dumneavoastră sunt legate de 


faptul că v-aţi pus trupul mai presus de spirit. 


Dacă un om obişnuit este gelos, acest lucru îi 
provoacă mai târziu boala. Un om mândru, fiind 
gelos, îi doreşte cu sinceritate moartea celui pe 
care e gelos, dar moare el însuşi. Dacă aţi fi avut 
un soţ care să vă poarte pe palme, nu vi s-ar fi 
permis să vă ataşaţi de semeţie şi familie. Puteţi fi 
salvată prin intermediul soţului, care vă răneşte în 
demnitatea dumneavoastră, vă jigneşte şi vă 
distruge armonia căsniciei. Dar dumneavoastră nu 
vreţi să acceptaţi acest lucru şi de aceea v-aţi 
ataşat şi mai puternic, transmițând totul copiilor şi 
nepoților. 

— Cum se poate accepta aşa ceva, spuse 
femeia plină de durere, când el pur şi simplu îşi 
bate joc de mine? Ce să fac, să stau cu mâinile 
încrucişate şi să mă împac cu situaţia? 

— El n-are nicio vină. Trebuie să-i mulţumiţi 
lui Dumnezeu, iar dacă îi mulţumiţi omului 
înseamnă masochism. Vă puteaţi exterioriza cum 
v-ar fi venit mai bine. Puteaţi să-i spargeţi şi o 
farfurie în cap, deoarece comunicarea 


dumneavoastră la exterior este comunicarea cu 


omul. În interior însă comunicaţi cu Dumnezeu. 
Iar acolo trebuie să fie numai iubire şi mulţumire. 
Întrucât omul nu simte cum agresivitatea 
conştientă trece în subconştient, e mai bine, mai 
ales la început, să nu manifestaţi agresivitate 
exterioară, adică să acceptaţi totul ca fiind de la 
Dumnezeu. 

— Cum vine asta? El mă jigneşte, mă 
umileşte, iar eu trebuie să mă bucur? Este o 
cruzime şi o inechitate. 

— Credeţi că poate exista un sentiment uman 
pentru celula canceroasă? Noi nu avem ochi cu 
care să vedem ce se întâmplă în sufletul nostru. O 
astfel de privire o aveau numai sfinţii. Imaginaţi- 
vă un om care se îneacă, lumea îl apucă de păr şi 
îl trage din apă. De groază, el se apucă de cel care 
îl salvează şi îl împiedică. Când el înţelege că în 
felul acesta va fi salvat, îşi anulează agresivitatea 
în creştinism, acest lucru se cheamă smerenie. 
Acum a veni vremea când chiar smerenia nu mai 
ajunge. Nu este suficient doar să acceptăm boala, 


ci trebuie să ne şi bucurăm că ea ne salvează 


sufletul şi trupul. În interior, ca să preîntâmpini 
boala, nu-i de ajuns numai s-o accepţi cu 
smerenie, ci să ajuţi prin aceasta salvarea 
trupului. Salvatorul nostru este Dumnezeu, iar noi 
suntem ajutoarele lui în purificarea sufletelor 
noastre când în rugăciune acceptăm dinainte toate 
umilinţele, neplăcerile pricinuite trupului nostru 
prin intermediul cărora ni se purifică sufletul. Cu 
cât mai multe suferinţe va primi sufletul, cu atât 
mai puţine vor rămâne ele pentru trup. 

— Şi atunci cum să trăim fără sentimente? Ce 
fel de viaţă e aceea? 

— Nu. Trebuie să trăim stările emoţionale, 
numai că în interior dragostea, iar la exterior în 
conformitate cu situaţia. Dacă la exterior sunteţi 
disperată şi supărată, în interior trebuie să aveţi 
numai bucurie şi dragoste. Tot ceea ce este 
pământesc este supus distrugerii, iar ceea ce este 
spiritual, nu. Ne doare când se năruie trupul. 
Întrucât trupurile noastre aparţin pământului, noi 
vom boli, ne vom chinui şi vom muri. Dar există 


Chinuri şi există suferinţe. Capacitatea de a 


înţelege că tot ceea ce e pământesc este supus 
distrugerii este priceperea de a nu te ancora în 
teluric şi de a-ţi fixa punctul de sprijin nu în ceea 
ce-i pământesc, ci în iubirea pentru Dumnezeu. 
Romanii antici aveau un obicei: în toiul unui chef, 
se auzea sunetul tobelor şi pe o targă se aducea o 
mumie. Câteva minute toţi o priveau în tăcere, 
după care mumia era scoasă afară şi cheful 
continua. Anticii ştiau să chefuiască, se pricepeau 
la asta, dar ei vedeau şi ştiau ce se poate întâmpla 
cu un om care uită că nu trebuie să-şi fixeze 
punctul de sprijin în teluric. 

Discuţia noastră continuă. Eu văd că ceva o 
frământă pe femeie. Ea uni povesteşte: 

— Acum nu sunt măritată. Am un iubit, dar el 
este căsătorit. De aceea nu vreau să mă întâlnesc 
cu el. El însă mă sună, insistă să ne întâlnim. Îmi 
dau seama că păcătuiesc întâlnindu-mă cu el şi 
probabil că problemele mele sunt în mare parte 
legate de aceasta. 

— Da, sunt legate, numai că păcatul 


dumneavoastră constă în faptul că vreţi să vă 


striviţi iubirea şi să-i întoarceţi spatele omului pe 
care îl iubiţi. În interior gândiţi mai mult nu la 
păcat, ci la ambițiile, trufia şi dorinţa de a avea 
nişte relaţii stabile. Femeii ancorate în relaţii şi 
trufie i se dă drept iubit un om căsătorit pentru că 
anume această situaţie distruge trufia şi idolatria 
familiei, acţionând pozitiv asupra sufletului ei. 
Fundamentul iubirii se găseşte în Cer, al ambiţiei 
- pe Pământ. Şi, când teluricul încearcă să calce în 
picioare  Divinul, omul are de plătit pentru 
aceasta. Iubirea e mai presus de convenienţe, 
familie, bunuri materiale, trădare şi toate 
celelalte. O femeie mi-a spus că ea nu are 
dragoste pentru că a fost trădată. I-am răspuns că 
mă îndoiesc că aceea a fost dragoste, pentru că 
trădarea o purifică şi nu o ucide. Iubirea 
adevărată nu depinde de nimic pământesc şi de 
aceea destrămarea teluricului nu o poate ucide, 
iar trădarea înseamnă năruirea relaţiilor care nu 
poate afecta adevărata iubire. 

Omul trăieşte îndeplinindu-şi datoria faţă de 


Dumnezeu şi faţă de alţi oameni. Când însă 


datoria faţă de Dumnezeu intră în contradicţie cu 
datoria faţă de alţi oameni, omul care doreşte să 
aibă sufletul sănătos, copii şi urmaşi sănătoşi, 
trebuie să prefere fără a sta pe gânduri datoria pe 
care o are faţă de Dumnezeu. Dorinţa de a pune 
obligaţiile faţă de oameni pe primul loc se 
transformă repede în contrariul ei. 

În socialism, pentru salvarea clasei 
muncitoare, erau suprimaţi cei care nu aparţineau 
acestei clase, iar apoi, pentru a restabili echitatea, 
ideea de a-i ucide pe unii pentru ca alții să poată 
trăi se concretiza în uciderea şi a unora şi a 
celorlalţi. Când cineva încearcă să-şi construiască 
fericirea plecând de la cele pământeşti, adică pe 
baza unor idei rasiale, de clasă, de castă, de 
proprietate, acest lucru se sfârşeşte printr-o 
demolare accelerată a teluricului. Cu cât o celulă 
se concentrează mai mult asupra propriului 
avantaj, cu atât mai rapid ea moare. Iubirea este 
acel sentiment care nu ne permite să ne lipim de 
Pământ şi numai omul care în numele iubirii trece 


peste barierele rasiale, de clasă, de proprietate şi 


alte bariere fizice poate accede la o fericire reală 


hărăzită oamenilor pe Pământ. 


A venit la mine o femeie cu un băiat de vreo 
12 ani. L-a rugat pe băiat să iasă din cabinet şi mi- 
a explicat cu o voce conspirativă: 

— Am un fiu despotic, are o mare agresivitate 
faţă de oameni. Când se înfurie, ţipă tot timpul, 
cică e fiul diavolului şi în general ceva ciudat se 
întâmplă cu sufletul său. 

O privesc cu atenţie pe femeie şi o întreb: 

— De ce credeţi că s-a întâmplat aşa ceva? 

Ea dă din umeri. 

— S-au cuibărit în el nişte forţe oculte, 
despre asta se scrie acum peste tot. 

— Şi dacă vă gândiţi mai bine? îi zâmbesc eu. 

Îmi zâmbeşte şi ea. Dar deodată zâmbetul îi 
dispare. 

— Eu să fiu oare cauza? 

— Nu dumneavoastră, ci atitudinea incorectă 
pe care o aveţi faţă de evenimente. Aveţi o trufie 


mult prea mare, iar dorinţa de a vă pune 


capacităţile, calităţile sufleteşti, înţelepciunea mai 
presus de Dumnezeu există în neamul 
dumneavoastră pe linie maternă de-a lungul a 
zece generații. Toate femeile din neamul 
dumneavoastră se considerau mai presus, mai 
talentate, mai serioase decât bărbaţii. Dispreţul şi 
îngâmfarea dumneavoastră faţă de soţ, la copii, se 
transformă în îngâmfare faţă de tată. Acest lucru 
generează o imensă  trufie. Deosebit de 
periculoasă este aici ancorarea în înţelepciune, 
disprețul faţă de proşti. Anume asta duce la 
diavolism. Diavolul este un înger care a considerat 
că e mai deştept decât Tatăl. Pentru a vă purifica 
sufletele, al dumneavoastră şi al fiului, soţul 
trebuia să vă umilească în ceea ce priveşte trufia, 
înţelepciunea, calităţile sufleteşti, adică v-a numit 
proastă,  dobitoacă, s-a purtat urât cu 
dumneavoastră, să vă pună în situaţii proaste. 

Femeia mă priveşte şi îmi spune cu un glas 
tărăgănat: 

— Era atât de greu să accept asemenea 


lucruri. 


— Desigur, să boliţi, să muriţi şi să naşteţi 
copii imperfecţi este mult mai uşor. Acum, soarta 
fiului dumneavoastră depinde de măsura în care 
vă veţi schimba atitudinea faţă de trecut, prezent 
şi viitor. Şi încă o chestiune importantă. Omul 
mândru întotdeauna este supărăcios şi irascibil. 
Învăţaţi să folosiţi orice situaţie de înjosire pentru 
purificare. Am să vă învăţ o metodă care vă va 
ajuta foarte mult. Dacă cineva vă înghionteşte, 
cereţi-i în gând iertare. Sunteţi călcată pe picior. 
Cereţi iertare. Aţi fost jignită cu vorba. Cereţi 
iertare în gând. Doar pare un lucru ciudat. În 
realitate, totul e foarte simplu. Agresiunea 
exterioară împotriva dumneavoastră este 
întotdeauna generată de agresiunea 
dumneavoastră internă. Şi răspunzând cu cât mai 
puţină agresiune, cu atât mai repede se închide 
agresivitatea dumneavoastră subconştientă. Când 
cereţi în gând iertare lui Dumnezeu pentru omul 
care v-a înghiontit, asta înseamnă că vă cereţi 
iertare pentru agresivitatea internă, subconştientă 


care a determinat-o pe cea externă, cereţi iertare 


pentru că aţi provocat prin agresivitatea 


dumneavoastră internă pe cea externă. 


A venit la mine o femeie care şi-a început 
povestirea într-un fel neobişnuit. 

— Cu sănătatea la mine totul e în regulă, însă 
parcă ceva nu merge cum trebuie. Iar în ultimul 
timp, mă bate gândul să las totul baltă şi să plec la 
mănăstire. 

Cercetez biocâmpul la nivelul karmic fin şi 
văd un puternic program de autodistrugere care îl 
depăşeşte de trei ori pe cel mortal. Ciudat, omul 
vorbeşte de nişte insuccese, când de fapt el nu 
mai este printre cei vii. Privesc stratul mai 
compact al câmpurilor, aflat în legătură cu trupul. 
Corpul este înfăşurat într-un cocon şi pare 
pecetluit cu un semn divin. Cercetez cauzele 
acestei asigurări. Sufletele copiilor se găsesc în 
câmpul ei. Spiritualizarea şi bunătatea sufletească 
îi permit să profite de acest scut. Cercetez de ce 
se ataşează sufletul ei pe Pământ: omul iubit, 


trufia, înţelepciunea, poziţia socială, destinul 


favorabil. 

În existenţa trecută, ea a trăit în sud-vestul 
S.U.A. În principiu, ea trebuia de mult să moară, s- 
a agăţat prea puternic de cele pământeşti în viaţa 
trecută. Dar moartea nu era de ajuns pentru a-i 
purifica sufletul şi copiii ei nu se vor naşte în viaţa 
viitoare. Înseamnă că ea trebuia apărată de 
moarte, pe de-o parte, iar pe de alta trebuia să i se 
trimită insuccese şi neplăceri. Pământescul pe 
care ea a început să-l iubească mai mult decât pe 
Dumnezeu trebuia să devină pentru ea insipid. 
Întrucât este un om bun la suflet şi spiritualizat, 
ea poate fi purificată prin neplăceri şi nenorociri, 
fără a se recurge la măsuri mai drastice. În 
această viaţa sau în cea următoare, copiii vor să 
vină pe lume, iar sufletul mamei trebuie să fie 
suficient de pur. Supărările, certurile, neplăcerile 


sunt, în acest caz, mijlocul ideal. 


Nu demult o venit la mine o femeie care 
prezenta ataşament față de omul iubit, de familie, 


dar era şi geloasă. Programul de distrugere a 


soțului a depăşit linia roşie. Întrucât soţul este un 
om foarte armonios, toată această agresivitate 
trebuia să se întoarcă împotriva ei şi s-o ucidă. Ar 
fi avut cancer mamar sau uterin. Dar, pentru că 
este un om spiritualizat şi bun la suflet, a primit 
pe deasupra o apărare şi programul său a fost 
stopat şi într-un fel schimbată direcţia lui. Dar 
nicio apărare nu poate fi veşnică. Este doar o 
amânare, pe considerentul că omul poate păşi pe 
calea cea dreaptă. La femeie, această ancorare a 
început să slăbească, au început tulburările 
endocrine. Am început să-i explic că o atitudine 
incorectă faţă de supărări, certuri şi neplăceri, 
neințelegerea faptului că tot ceea ce-i pământesc 
poate fi numai un mijloc, dar niciun caz un scop, O 
poate duce la probleme mult mai serioase. 
Sentimentul iubirii faţă de un om este mult 
mai important decât omul. Omul nu este scop, ci 
mijloc când este vorba de iubire. Când iubim un 
om, în primul rând iubim ceea ce el reprezintă de 
fapt, o structură a câmpurilor, o structură 


spirituală. lar structura sa fizică, pe care de obicei 


o numim om, o iubim în modul în care iubim 
îmbrăcămintea ce ne aminteşte de omul drag. 
Când nu vedem sufletul omului, adevărata lui 
esență, care este o parte a Divinului, suntem 
ispitiţi să ne agățăm de învelişul fizic. Când ştiu că 
îl iubesc pe Dumnezeu mai mult decât pe omul 
drag, asta înseamnă că spiritul acestui om _ îl 
iubesc mai mult decât fizicul. O astfel de iubire nu 
se destramă, nu dispare când omul drag îşi pierde 
o mână, un picior, işi mutilează fața, este la pat 
pentru ani sau moare. O astfel de iubire nu se 
stinge când se răscoleşte sufletul omului şi el 
devine un invalid sufletesc pentru că ea nu 
depinde de teluric. O astfel de iubire ne poartă 


către Dumnezeu. 


Un tânăr era la limita morţii pentru că s-a 
despărțit de o fată pe care o iubea, dar încerca să 
închege nişte relaţii cu o alta. 

— M-am îndrăgostit mai tare de a doua, 
prima are un caracter respingător, mă călca pe 


nervi. 


— Încerci să te convingi că o iubeşti aşa cum 
face fata care se jură iubeşte un om, deşi se 
mărită cu el pentru avere. Sentimentele tale faţă 
de această fată sunt din interes şi ele nu se pot 
numi iubire. 

— Nici pomeneală, mi-a răspuns el. Fac eu 
ceva pe bani sau pe orice avantaje materiale, dacă 
astea au vreo legătură cu ea. 

— Sunt şi bunuri nemateriale care ţin de cele 
pământeşti. Spune-mi, prin ce se deosebeşte de 
prima? 

— Prima nu mă înțelegea absolut deloc, doar 
îmi strica buna dispoziţie, cea de-a doua, în 
schimb, mă înţelege. Si, în general, e cu mult mai 
deşteaptă. 

— Deşteptăciunea este şi ea un capitol şi încă 
mai important decât banii. Pe cea de-a doua o 
iubeşti tot pentru bani, numai că banii pentru tine 
arată cu totul altfel. Te-ai ataşat de înţelepciune şi 
trufie la un nivel apropiat de cel mortal. De aceea 
ți se dă o iubită care trebuie să-ţi distrugă 


înțelepciunea, să se poarte prosteşte, să nu te 


înțeleagă. În locul purificării chinuitoare, ai 
preferat întinarea sufletului, de aceea au început 


să-ţi scadă şansele de supravieţuire. 


— lată deci, îi explic eu pacientei mele, de 
acum tot ceea ce-i pământesc trebuie să devină, 
periodic, insipid, pentru ca noi să ne amintim de 
Dumnezeu. De regulă, ne amintim de Dumnezeu 
fie înainte de moarte, fie când necazurile se ţin 
lanţ. Pentru a trăi mai mult, renunţaţi la orice 
pretenţii faţă de oameni şi faţă de sine şi, în 
primul rând, schimbaţi-vă gândul de renunțare la 
viaţă. 

— Să merg la mănăstire sau nu? mă întreabă 
ea. 

— Mănăstirea pentru dumneavoastră ar fi o 
cale prea uşoară. Desigur, destinul favorabil, 
înţelepciunea şi trufia acolo ar fi considerabil 
limitate şi sufletul dumneavoastră s-ar purifica. 
Când omul nu mai are putere să se înalțe 
deasupra  teluricului, atunci teluricul trebuie 


respins, iar întrucât dumneavoastră aveţi un 


potenţial spiritual destul de ridicat, puteţi face 
acelaşi lucru rămânând în mijlocul oamenilor. Dar, 
pentru asta, trebuie să purificaţi sufletul de acea 
murdărie pe care aţi dobândit-o respingând 
purificarea ce v-a venit sub forma umilinţelor, 
certurilor şi neplăcerilor pe linia destinului. 

Femeia a căzut pe gânduri. 

— Am avut o dragoste care mi-a schimbat 
întreaga viaţă. Mi-am schimbat locul de muncă. 
Acum lucrez la o mare firmă, mi-am schimbat 
profesia, am devenit pur şi simplu un alt om şi 
toate astea datorită dragostei. Tot ce fac, toate 
realizările mele reprezintă dorinţa de a-i semăna 
omului iubit, de a ajunge la nivelul lui. Însă mă 
urmăreşte în permanenţă ghinionul. Spuneţi-mi, 
ce se întâmplă? 

— Dacă aţi fi aspirat la succes pentru 
dumneavoastră, aţi fi putut muri pentru că v-aţi 
ancorat şi mai puternic în cele pământeşti, când 
însă o faceţi de dragul altora, acest lucru vă dă o 
bună blocare. La fel se întâmplă dacă banii pentru 


dumneavoastră devin scop şi vă sunt necesari 


pentru a vă asigura fericirea. În acest caz, îi veţi 
pierde. Dar, dacă ei vă sunt necesari ca mijloc, ca 
să-i ajutaţi pe alţii, puteţi să-i aveţi în orice 
cantitate. Succesele dumneavoastră au scop 
teluric, de aceea are loc demolarea. Sufletul 
dumneavoastră, în virtutea inerţiei din existenţa 
trecută, se ataşează de destinul favorabil, de 
înţelepciune, de image. lar dumneavoastră, în loc 
să vă purificaţi, nu vreţi să mai trăiţi, cădeţi pradă 
depresiunii. Mulţumiţi-i lui Dumnezeu pentru 
aceste neplăceri. Leacul este minunat, cu toate că 
e respingător. 

Aura femeii începe să capete nuanţe aurii şi 
argintiu-aurii. Peste o lună ne putem întâlni 


pentru a trage concluziile. 


Suicidul 


În prezent, tot mai actuală devine problema 
suicidului, adică a unei ferme lipse a dorinţei de a 
trăi. Are loc un proces legic despre care am 
amintit în volumul I. Când am cercetat matriţa 
omenirii, am văzut că, de la finele anului 1995, se 
poate intensifica programul de autodistrugere a 
omenirii. 

În ultimele trei secole, omenirea, ancorată în 
teluric, a început să se umple de agresivitate. 
Sufletele oamenilor sunt îmbibate de ură 
reciprocă şi, când această stare atinge limita 
suprasaturaţiei, se va declanşa derularea 
programului în sens invers. Dacă înainte omul 
care avea o neplăcere îi ura şi îi învinuia pe alţii şi 
îi apărea dorinţa de a omori pe cineva, adică pe 
cel care i-a pricinuit supărarea, acum, într-o 
situaţie analoagă, omul începe să se urască pe 
sine şi îi apare dorinţa de a se sinucide. Eu 
numesc o astfel de situaţie suicid mascat. Medicii 


numesc acest lucru depresie, iar creştinismul - 


mâhnire. Este unul din cele şapte păcate capitale. 
Programul de autodistrugere a omenirii a fost deja 
declanşat. Ea are urmări ca: bolile canceroase, 
tulburările psihice, scăderea imunităţii generale 
fără cauze aparente, agravarea bolilor cronice şi 
apariţia altora noi. Toate acestea sunt legice şi 
decurg după schema clasică: omul merge în 
pădure după ciuperci şi fructe şi deodată îşi dă 
seama că s-a rătăcit. Prima lui reacţie este furia 
pe ciuperci şi fructele de pădure. Îi blestemă pe 
cei care l-au trimis în pădure. După aceea, omul 
începe să se acuze pe sine. lar apoi, înțelegând că 
nu există vinovaţi, caută o cale de ieşire din 
pădure. Deocamdată omenirea încearcă să 
găsească nişte vinovaţi. Drumul spre casă nu-l 
caută încă nimeni. Vom începe să-l căutăm atunci 
când vom înceta să-i vedem pe alţii şi pe noi. 
Există aici un mare pericol: am acumulat o 
agresivitate atât de puternică, încât programul de 
autodistrugere a omenirii poate lăsa pe Pământ 10 
- 30% din locuitorii lui. Cu câţiva ani în urmă, am 


auzit ca populaţia Pământului în anul 2000 va fi de 


Aproximativ 10 miliarde de locuitori. În urmă cu 
un an, am auzit că populaţia planetei este de 6,5 
miliarde. La începutul lui 1994 a fost comunicată 
cifra 5,2 miliarde. Nu demult cineva mi-a spus că 
populaţia globului este de 5 miliarde. Când am 
început să analizez aceste date, am înţeles de ce 
au avut atâta de suferit popoarele Uniunii 
Sovietice. Omenirea n-ar fi suportat programul de 
autodistrugere. Acesta ar fi însemnat pieirea 
civilizaţiei. Salvarea omenirii ar fi fost posibilă 
dacă i s-ar fi aplicat un vaccin, adică prin 
declanşarea procesului amintit într-o ţară 
oarecare cu câteva decenii înainte. Astfel, în 
momentul declanşării programului de 
autodistrugere a omenirii ar fi existat un popor 
care a parcurs deja acest stadiu şi ar fi reuşit, prin 
structurile sale. spirituale, să tragă după sine 


toată omenirea. 


— Spuneţi-mi, mi s-a adresat o pacientă, 
afirmaţi că dacă femeia se supără pe soţ, ea îşi 


ucide propriii copii. Dacă ea îl blamează pe soţ. 


copiii vor avea o imensă trufie şi vor fi lipsiţi de 
capacitatea de a supravieţui. Dar, dacă bărbatul o 
va dispreţui pe soţie şi o va acuza, el nu va fi 
pedepsit pentru aceasta? 

— Desigur că va fi, dar pentru femeie 
disprețul şi blamarea sunt mult mai periculoase 
pentru că ea naşte copii. 

— Dar de ce în Orient femeile nasc copii 
sănătoşi? Acolo, se ştie, atitudinea faţă de femei 
este cumplită. 

— Ceea ce divinizăm acum vom dispreţui mai 
târziu. Mai întâi, omul îşi face idoli şi din această 
cauză se dezice de Dumnezeu. După aceea, el 
dispreţuieşte toate acestea şi se ancorează şi mai 
puternic în teluric, se îmbolnăveşte, se chinuie, 
suferă. Numai după aceasta el îşi manifestă în 
mod intuitiv preferința pentru iubirea faţă de 
Dumnezeu. În Occident, femeia capătă o tot mai 
mare libertate, trufia ei creşte. Ea începe să-i 
dispreţuiască pe bărbaţi şi în viaţa următoare se 
naşte în Orient. Ea este mereu blocată, fiindcă se 


naşte alternativ ba în Occident, ba în Orient, 


trecând de la divinizarea teluricului, specifică 
Occidentului, la disprețul oriental a tot ceea ce 
este pământesc. Omul începe să-şi mute punctul 
de sprijin dincolo de Pământ. La timpul potrivit, 
fiecare face acest lucru. Unii, când sunt loviți de 
boli grele. Alţii, mai spiritualizaţi, încearcă să 
reţină disprețul, blamările, dar pentru aceasta 
depun eforturi mai mari. Mult mai puţini sunt cei 
ce reuşesc să se ridice deasupra acestui nivel, 
îndreptându-şi în mod conştient iubirea către 
Dumnezeu, ridicându-se deasupra a tot ce-i 
pământesc, în acest din urmă caz sunt inutile 
bolile, traumatismele, nenorocirile. Nu se va 
produce întinarea sufletului, nu va exista ură şi 
dispreţ. Această cale însă reclamă cele mai mari 
eforturi. Când îmi investighez pacienţii, văd acest 
mecanism în detaliu. La unii, el este şters, la alţii, 
este bine exprimat. Sunt cazuri când oamenii 
venerează excesiv o persoană, iar apoi o 
dispreţuiesc dacă aceasta le-a înşelat aşteptările. 
Agresivitatea împotriva altor oameni şi, în cele din 


urmă, împotriva propriei persoane este clar 


exprimată în Occident. 


Mi-a venit în minte una dintre pacientele 
mele din America. Avea o privire rece, o faţă 
neexpresivă, dar frumoasă. Câmpul îi era curat, 
un echilibru bun, însă concomitent i se dezvolta un 
puternic program de autodistrugere. Acest lucru 
putea duce la moarte. La nivel fizic, echilibrul era 
extraordinar. La nivelul spiritual fin, se năruia. 
Înseamnă că, în curând, putea fi victima unei 
crime, puteau surveni probleme de ordin psihic. 

Cei care se ocupă cu terapia fizică de cele 
mai multe ori aduc prejudicii psihicului, 
destinului, transferă problemele asupra propriilor 
copii fără să bănuiască nimic în această privinţă. 
Nu trebuie absolutizat un singur parametru. 
Dezvoltarea spirituală trebuie să stea înaintea 
celei fizice. 

— Care sunt problemele dumneavoastră? o 
întreb eu. 

— Am pierdut orice motivaţie pentru a mai 


trăi. Nu vreau să mai trăiesc. Absolut totul îmi 


este indiferent. 

„E clar”, gândesc eu. „Când a avut neplăceri, 
s-a necăjit foarte tare, ajungând la stări depresive 
şi totul s-a comprimat într-o dorinţă subconştientă 
de renunțare la viaţă. Ea trebuie să-şi revizuiască 
întreaga viaţă, să-şi anuleze prin rugăciuni lipsa 
dorinţei de a trăi şi va fi sănătoasă”. Tocmai când 
mă pregăteam să-i spun pacientei toate acestea, 
am simţit nişte înţepături puternice în cap. 
Destinul cuiva încerca să-mi dea o informaţie. Era 
destinul pacientei. Dacă informaţia este sugestivă 
şi vine direct, înseamnă că am omis ceva. 

—  Transmite-i, nota mâna mea, că ea 
dispreţuieşte bărbaţii. 

— Iertaţi-mă, mă adresez eu femeii, destinul 
dumneavoastră îmi transmite că îi dispreţuiţi pe 
bărbaţi. 

— Natural! îmi răspunde ea. De ce i-aş 
respecta? Noi, femeile, naştem, ne chinuim, iar 
bărbaţii au o psihologie de vite şi se mândresc cu 
aceasta. 


—  Înţelegeţi, încerc eu să-i explic, femeia 


trebuie să poarte până la capăt sarcina, să nască 
şi de aceea ea trebuie să se ocupe mai mult de 
propriul corp, adică să se gândească la cele 
pământeşti. Bărbatul însă riscă mai des, moare 
mai repede, de aceea este mai puţin ancorat în 
teluric. Şi tinde mai mult către spirit. 

Pacienta mă priveşte ţintă şi mă întreabă: 

— Dacă vi se pune cuțitul la beregată, nu daţi 
tot ce aveţi? 

— Sigur că dau, îi răspund eu. Important este 
ceea ce simt eu în acel moment. Spuneam că, 
pentru femeie, teama pentru propriul corp este 
mult mai normală decât la bărbat. Acum voi 
încerca să vă explic unde poate duce disprețul faţă 
de bărbaţi. Blamarea, disprețul constituie de 
asemenea un program de distrugere a altor 
oameni. Orice program distructiv se converteşte 
într-un program de autodistrugere şi dispare 
dorinţa de a mai trăi. El generează cancer, 
epilepsie, ic tuşuri, traumatisme, suicid şi loveşte 
foarte puternic mai ales în copii şi în viitoarele 


generaţii. Programul distructiv omoară mai 


repede propriii copii decât pe ai altora. Dacă apa 
ţâşneşte prin robinet, o observăm şi o putem 
închide. Un şuvoi subţire însă nu-l vedem şi de 
aceea el este mult mai periculos. Priviţi! Pentru 
ură se cheltuiesc 220 de unităţi de energie, de 
aceea ea nu se poate menţine mult timp. 
Supărarea necesită 80 - 90 de unităţi, ceea ce 
este, la fel, o cheltuială mare de energie. Pentru 
dispreţ, blamare, refuzul de a mai trăi se cer 35 - 
45 de unităţi. Omul simte o oboseală emoţională 
când se cheltuie peste 50 de unităţi. De aici 
rezultă că omul nu simte pericolul atunci când 
dispreţuieşte, blamează sau este deprimat. Anume 
acestea sunt stările emoţionale care determină 
cea mai mare acumulare de agresivitate. 

Faptul că acum nu aveţi copii şi faptul că nu 
doriţi să mai trăiţi, că nu manifestaţi interes 
pentru nimic este o urmare a dispreţului 
dumneavoastră faţă de bărbaţi. Dispreţuind şi 
blamând pe alţii, vă deziceţi de Dumnezeu, pentru 
că la nivelul fin, unde suntem în legătură cu 


Dumnezeu, disprețul şi blamarea pătrund mai 


adânc. Sufletul dumneavoastră este într-atât de 
lipit de Pământ, încât s-au declanşat mecanismele 
de destrămare a  teluricului.  Demolarea 
structurilor sufletului aflate în legătură cu 
teluricul are drept rezultat lipsa dorinţei de a trăi. 
Vi s-au dat prea multe calităţi exterioare şi 
interioare, iar conştiinţa propriei excelenţe la 
început te înalţă, iar mai apoi te striveşte. Omul 
trebuie să înţeleagă lumea prin spirit şi rațiune, 
iar întrucât raţiunea este în legătură cu trupul, ea 
este secundară. Intelectul, raţiunea sunt înclinate 
spre rezolvarea problemelor momentane, iar 
spiritul, aflat în legătură cu logica Divină, lucrează 
întotdeauna în perspectivă. Cel inteligent câştigă 
la început, cel înţelept la urmă. Rațiunea v-a 
eclipsat înţelepciunea, de aceea sunteţi bolnavă 
sufleteşte. Şi, cu cât este mai sănătos corpul, cu 


atât mai mult se chinuie sufletul. 


Îmi amintesc de un alt caz. Părinţii au adus o 
fetiţă şi au întins-o pe pat pentru că nu putea să 


stea în fund. Medicii nu i-au putut stabili un 


diagnostic exact. Tulburări psihice, un fel de ictus. 
Câteva zile la rând, m-am întâlnit cu părinţii şi, 
practic, le-am repetat unul şi acelaşi lucru: 

— Toată viaţa dumneavoastră, în special 
până la concepţia fetei, i-aţi disprețuit pe oamenii 
care s-au purtat urât şi nepoliticos, care v-au 
înşelat şi-au avut o atitudine incorectă faţă de 
dumneavoastră. Nu numai dumneavoastră aţi 
procedat aşa, ci şi părinţii dumneavoastră, bunicii 
şi străbunicii dumneavoastră. De aceea la părinţii 
dumneavoastră şi la dumneavoastră a început să 
se dezvolte un program de autodistrugere. 
Mâhnirea, starea depresivă, când eraţi supăraţi, 
au început să crească. Înseamnă că pe de o parte 
v-au dominat semeţia şi disprețul, iar pe de alta, 
mâhnirea şi depresia. lar la copil programul de 
autodistrugere a depăşit linia roşie. 

Lipsa dorinţei de a trăi afectează trei 
niveluri: capul, prima chakră, destinul. Dispreţul, 
blamarea, lipsa dorinţei de viaţă sunt periculoase 
prin faptul că ele se transformă rapid în concepţie 


despre lume, schimbă caracterul omului şi de 


aceea este foarte greu să se debaraseze omul de 
ele. 

— În urmă cu un an, spuse tatăl fetiţei, când 
fiica noastră avea unsprezece ani, ea spunea că 
noi vom muri înaintea ei, de aceea nici ea nu vrea 
să mai trăiască. Spunea că nu o să se mărite 
niciodată şi că va locui numai cu noi. Şi cât ne-am 
fi străduit noi s-o liniştim, mâhnirea, depresia nu o 
părăseau. 

— Trebuia dusă la biserică să se roage, îi 
răspund eu. Înainte de concepţie, sufletul omului 
are un contact foarte strâns cu Dumnezeu. Iar 
apoi, treaptă cu treaptă, coboară spre Pământ şi 
cu fiecare treaptă el trebuie să-şi intensifice 
eforturile pentru a-şi întări contactul cu 
Dumnezeu. Un rol important înainte de concepție 
îl are aspirația mamei către Dumnezeu. 
Următoarea treaptă este trecută la vârsta de 3 - 5 
ani. În această perioadă, pentru ca să fie sănătos, 
copilului trebuie să-i cultivăm aspiraţia conştientă 
către Divinitate. Foarte multe eforturi trebuie 


depuse pentru dezvoltarea logicii spirituale şi 


Divine. O atenţie deosebită trebuie acordată 
cultivării bunătăţii, grijii faţă de alţii, credinţei în 
Dumnezeu şi convingerii că tot ceea ce se 
întâmplă are o rațiune. Dacă nu-i vom asigura 
copilului o rezervă a aspiraţiei către înalt, exact în 
această perioadă sunt declanşate programele de 
desprindere forţată de cele pământeşti prin 
intermediul bolilor, traumatismelor, nenorocirilor, 
morţii. Următorul contact cu ceea ce-i pământesc, 
iar acesta-i cel mai puternic, are loc în perioada 
maturizării sexuale. Cea mai puternică ancorare a 
copilului în  teluric (pasiunea pentru cele 
pământeşti, respectiv, cea mai înaltă 
spiritualizare) se manifestă la vârsta de 
paisprezece - cincisprezece ani. Dacă această 
ancorare depăşeşte limitele normale, are loc o 
activare bruscă a agresivității urmată de blocarea 
acesteia prin boli, traumatisme, moarte. Mâncarea 
abundentă, impresiile erotice excesive, 
comportamentul agresiv, disprețul faţă de alţii, 
mâhnirea, lipsa credinţei în Dumnezeu îl lipesc 


atât de tare pe copil de Pământ încât, în mod 


inevitabil, vin bolile şi nenorocirile. Celelalte 
perioade-cheie sunt: 18, 30 şi 70 de ani. Aici multe 
sunt determinate de concepţia despre lume a 
omului, de caracterul acestuia. 

Cel mai important lucru în pedagogie nu sunt 
copiii, ci părinţii. Un copil asimilează mult mai 
temeinic o faptă a tatălui decât o sută de pilde. 
Comportamentul dezinteresat al părinților, 
altruismul lor, renunţarea la dispreţ şi blamare în 
acele cazuri când ele par necesare conform logicii 
pământeşti sunt pentru copii exemple benefice, 
elemente pe care se clădeşte sănătatea şi fericirea 
acestora. 

Acum, în sânul omenirii se activizează tot mai 
mult programul de autodistrugere. Lipsa dorinţei 
de a trăi loveşte în destin: traumatisme, 
nenorociri; apoi este atins capul, întrucât el este 
acela care generează ura. Gândul suicidului îl 
lipseşte pe om de urmaşi. De aceea, cât ar părea 
de ciudat, sufletele copiilor care se găsesc în 
biocâmp încearcă să-şi păstreze posibilitatea de a 


se ivi pe lume provocând părinţilor scăderea 


acuităţii vizuale şi auditive, inflamaţia 
nazofaringelui, a urechii medii, traumatisme 
craniene, ictusuri, meningite, dureri de cap. Şi cu 
cât mai eficientă pare medicina în anihilarea 
dereglărilor amintite, cu atât mai repede se năruie 
energetica primei chakre, ceea ce face imposibilă 
naşterea copiilor. 

Pentru ca venirea pe lume a copiilor să fie 
posibilă în viețile următoare, programul 
autodistructiv este temperat la femei şi la bărbaţi 
prin maladii canceroase ale sistemului uro-genital. 
Numărul mare de femei sterile, recrudescenţa 
bolilor canceroase şi cardiovasculare sunt în 
legătură cu acest mecanism. Nu întâmplător 
depresia, care de fapt reprezintă desfăşurarea 
lentă a programului de autodistrugere şi este 
cunoscută în popor sub numele de mâhnire, este 
considerată de creştinism ca fiind unul din 
păcatele capitale. 

— Dacă vi s-a creat senzaţia că lumea este 
ilogică şi  inechitabilă, dacă v-aţi pierdut 


încrederea în oameni, asta înseamnă, în mod 


automat, lipsa dorinţei de a mai trăi şi apariţia 


unor mari probleme şi a bolilor. 


Discutam odată la saună cu vecinul meu: 

— Iartă-mă că insist! N-ai putea să vezi ce-i 
cu sănătatea mea? m-a întrebat el. 

l-am cercetat biocâmpul şi am văzut un 
puternic program de autodistrugere. Depresia, de 
regulă, duce la cancer şi nici acest caz nu a fost o 
excepţie. Toţi parametrii biocâmpului 
corespundeau formaţiei canceroase. Dar 
parametrul principal, încărcarea cu iubire, după 
care determin fenomenele canceroase, era 
stabilizat, iar motivul stabilizārii era bunătatea 
sufletească. 

— Eşti un om norocos, i-am spus eu. Puteai 
să ai cancer pentru că tot timpul te-ai autoblamat, 
fapt care ţi-a produs depresie. 

— Cancer la ce? m-a întrebat el. 

— Cel mai probabil la prostată. Suicidul 
loveşte deosebit de puternic în prima chakră. 


— Am fost suspect de cancer laringian, dar 


diagnosticul nu s-a confirmat. 

Am fost intrigat. De ce cancer laringian? 
După aceea am înţeles că se bloca ceea ce a 
provocat ideea de suicid. El îşi reproşa tot timpul 
câte ceva şi de aceea blocarea se fixase la laringe. 
Dacă el s-ar fi disprețuit sau s-ar fi urât, putea fi 
cancer la creier. Dacă ar fi purtat pică, se punea 
problema cancerului gastric, iar în cazul renegării 
iubirii pentru sine sau pentru alţii se declanşează 
cancerul la prostată. 

Am citit despre un călugăr care a păcătuit de 
preacurvie şi s-a chinuit mult timp din cauza 
aceasta. După câteva luni, a murit de cancer şi a 
recunoscut înainte de moarte că Dumnezeu l-a 
pedepsit pentru acel păcat. Motivul a fost altul: el 
putea regreta fapta sa, însă a început să se 
dispreţuiască, adică a început să-şi ucidă nu 


numai trupul, ci şi sufletul. 


Cancerul, dar nu numai el, stopează dorinţa 
de a-ţi ucide propriul suflet. Mă uit la fotografia 


femeii considerate ca cel mai gras om de pe 


Pământ. A încercat să slăbească, însă fără niciun 
rezultat. Cauza este foarte simplă: dorinţa colosală 
de a-l pune pe omul iubit şi familia mai presus de 
Dumnezeu. Şi, când omul e rupt de astfel de 
ataşamente, apare o repulsie faţă de viaţă la fel de 
mare.  Îngrăşarea blochează acest program. 
Înseamnă că omul trebuie să se lupte nu cu 
propriul corp, ci cu orientarea incorectă a 


sufletului. 


Merg pe stradă şi văd un om care are o 
imensă cocoaşă. În existenţa trecută, neînţelegând 
că sufletul se  purifică prin intermediul 
neplăcerilor, el a nutrit o imensă supărare pe 
oamenii apropiaţi şi a murit din această cauză. În 
această existenţă, pentru ca sufletul să i se 
purifice, el trebuie să trăiască. Trebuie blocată 
irascibilitatea sa colosală. Cocoaşa apărută i-a 
legat irascibilitatea, devenită parte componentă a 


caracterului său. 


O femeie suferă de depersonalizare. Ea pare 


a exista în afara corpului său. A văzut în oameni 
doar imperfecţiunea, cele mai urâte laturi ale 
acestora, a acumulat dispreţ şi semeţie care s-au 
convertit într-un puternic program de 


autodistrugere. Boala îi salvează viaţa. 


Când cei apropiaţi te supără şi-ţi întorc 
spatele, se declanşează repulsia faţă de viaţă cu o 
asemenea forţă, încât nu se mai poate bloca nici 
prin cocoaşă, nici prin boli de inimă, nici prin 
supraponderabilitate, nici prin cancer şi nici 
măcar prin schizofrenie. La nivelul trăirilor 
emoţionale trebuie stopată total agăţarea de 
relaţii. Pentru copilul imobilizat noţiunile de 
familie şi relaţii sunt închise. De ce apar asemenea 
maladii? Pentru că sufletul, incredibil de puternic 
legat de cele pământeşti, are şansa să se purifice 
pe Pământ. Înseamnă că el trebuie să trăiască şi 
să-şi purifice sufletul, dar prin deformări ale 
corpului şi psihicului, el este apărat împotriva 
ataşamentului de cele pământeşti. 


Medicina, canalizându-şi toate eforturile spre 


eliminarea patologiei corpului, concură la 
intensificarea patologiei sufletului. Iar sufletul şi 
spiritul nostru constituie viitorul nostru şi viitorul 


urmaşilor noştri. 


Gelozia 


Informaţia pe care a obținut-o deja cititorul 
eu o dau, practic, fiecărui pacient. lInerţia 
sufletului este incomparabil mai mare faţă de 
inerția conştiinţei. Şi pentru a ne orienta corect 
sufletul sunt necesare eforturi îndelungi şi 
chinuitoare. Cu cât voi explicita mai profund şi 
mai pe înţeles situaţia, cu atât îi va fi mai uşor 
pacientului să o depăşească. 

Acest lucru i-l explic unui pacient întins pe 
pat în faţa mea. Are un grav traumatism cerebral. 
În ultima vreme au fost certuri mari cu soţia, 
supărări şi gelozie. Întrucât gelozia înseamnă ură, 
se blochează capul, adică apar traumatisme 
craniene, ictusuri, scleroză în plăci, scăderea 
acuităţii auditive şi afective, inflamarea 
nazofaringelui, cancerul. 

— Prin urmare, gelozia, agresivitatea v-au 
creat mari probleme. La baza geloziei stă dorinţa 
de a-l pune pe omul iubit şi relaţiile cu el mai 


presus de iubirea pentru Dumnezeu. De aceea 


oamenii apropiaţi a trebuit să vă jignească, să se 
certe şi să rupă relaţiile cu dumneavoastră. 
Neacceptând toate acestea, aţi acumulat 
agresivitate, care, mai devreme sau mai târziu, 
trebuia să ducă la boală. Acum însă urmează ceea 
ce-i mai important. Această agresivitate trebuia să 
fie de vreo cinci ori mai mică, însă în cazul 
dumneavoastră acumularea s-a produs mult mai 
rapid decât la alţii. Cauza: aveţi o trufie a cărei 
sursă o reprezintă ataşamentul sufletului 
dumneavoastră de înţelepciune. V-aţi agăţat de 
înţelepciune acuzând conducerea instituției 
dumneavoastră de acţiuni necugetate. Imaginaţi- 
vă o barcă plutind, iar sub ea sunt pietrele. 
Pietrele reprezintă ataşamentul faţă de bani, de 
bunuri materiale, de un destin favorabil. Dacă 
trufia nu este mare, apă există multă, impactul 
bărcii cu pietrele este mai mic şi agresivitatea nu 
e mare. Nu este nevoie de boală. Trufia ridicată îl 
presează pe om la pământ, apa scade şi pietrele 
sparg fundul bărcii. 


În ultimii doi ani v-au crescut pretenţiile faţă 


de oameni, în special faţă de conducere, v-aţi 
supărat şi aţi acuzat-o de un comportament 
anormal. A început să vă crească vertiginos trufia. 
Au crescut şi ataşamentul faţă de omul iubit şi faţă 
de familie. Pentru a vi se da şansa supravieţuirii, 
soţia dumneavoastră trebuia să vă supere tot mai 
mult şi să se certe cu dumneavoastră. Era varianta 
cea mai uşoară de a vă aduce la normal. 
Dumneavoastră aţi respins-o. Prin urmare, trebuia 
să vină boala sau traumatismul. 

— Da, aprobă pacientul îngândurat, tot ce mi- 
aţi spus seamănă foarte mult cu adevărul. 

Un timp rămâne pe gânduri, apoi mă 
întreabă: 

— Ca să mă fac bine trebuie să-mi 
rememorez întreaga viaţă şi să accept totul ca pe 
ceva trimis de Dumnezeu? Pot face asta. Dar nu 
înţeleg ce se va întâmpla la mine la serviciu? Să 
văd toată prostia şi cretinismul lor şi să nu fac 
nimic? 

— Tot timpul aveţi tendința să acţionaţi într- 


un singur regim: fie drept, fie stâng. Trebuie să 


aveţi în permanenţă controlul asupra situaţiei. 
Acest lucru se realizează prin neacceptarea ei la 
exterior, prin lupta împotriva ei, prin 
subordonarea ei şi prin acceptarea ei absolută în 
interior. La exterior comunicaţi cu oamenii, iar în 
interior cu Dumnezeu. Ceea ce faceți la exterior, 
dacă se transferă în interior, devine propriul său 
contrariu. Dacă la exterior opoziţia 
dumneavoastră faţă de o situaţie apărută, dorinţa 
de a o alinia la propriul sistem de valori vă dă 
sănătate, transferul în interior generează boala. 
Înainte, omul păstra armonia într-o măsură mai 
mare sau mai mică pentru că era educat din 
copilărie în regim spiritual şi de respect al 
Divinităţii, adică în absenţa agresivităţii, urii şi în 
spiritul acceptării a tot ceea ce există ca fiind 
raţional. Când copilul creştea şi viaţa îl punea în 
faţa contrariului celor învăţate, nucleul de lumină 
format în interior nu permitea pătrunderea 
agresivităţii. Era o dialectică stihinică. Acum 
aceasta a devenit concepţie şi acceptarea ei este 


complicată. 


Savanţii au observat ce se întâmplă în cazul 
contactului a două civilizaţii, a două popoare, a 
două triburi. Are loc un schimb rapid cu obiecte 
de uz casnic, unelte şi tehnologie. Mult mai lent 
are loc schimbul de obiceiuri, iar cel mai dificil 
este schimbul de religii şi credinţă. Concepţia 
religioasă reprezintă cel mai înalt grad de 
abstractizare a teluricului. Ea se produce în 
straturile spiritului cu o întindere programatică în 
Univers şi de aceea masa şi inerția acesteia sunt 
imense. Vă spun toate acestea ca să înţelegeţi că 
este necesar să vă revizuiţi nivelurile profunde ale 
înţelegerii lumii, iar acest lucru se va derula cu 
încetineală şi dificultate. Dar aceasta vă va 
permite nu amânarea problemelor, ci suprimarea 


lor totală. 


Adeseori, la consultaţie, pacienţii îmi spun: 

— Eu mă comport corect, de ce sunt bolnav? 
Eu le răspund: 

— Imaginaţi-vă că a adormit căpitanul 


vaporului şi o oră întreagă nava a înaintat spre 


recife. El se trezeşte, se freacă la ochi şi gândeşte: 
„În ultimele cinci minute mă port normal, 
înseamnă că totul trebuie să fie bine”. Ca să 
suprimi agresivitatea faţă de oameni, trebuie să 
înţelegi că la nivelul fin toți suntem absolut egali: 
nu există deştepţi şi proşti, nu există ticăloşi şi 
sfinți, nu există bogaţi şi săraci. Diferenţele sunt 
numai în Stratul superior şi ele se modifică 
urmând o linie sinuoasă. Ideologia comunistă a 
încercat impună poporului iubirea faţă de toți la 
exterior şi în interior şi iubirea s-a transformat în 
ură. 

Oamenii aici n-au nicio vină. O idee, o 
concepție imperfectă generează de o mie de ori 
mai multe morţi decât orice ticăloşie. lar o 
concepţie imperfectă este rezultatul dezvoltării 
insuficiente a spiritului. De aceea, dacă omenirea 
nu va stabili în cel mai scurt timp prioritatea 
valorilor spirituale în economie, politică, ştiinţă, 
artă, pedagogie, medicină şi în alte sfere ale 
activității umane, se vor declanşa mecanisme cu 


caracter punitiv din ce în ce mai puternice. 


Continuu discuţia cu pacientul: 

— V-am spus că relaţiile cu omul iubit le-aţi 
pus mai presus de Dumnezeu, iar acest lucru 
generează mari probleme. V-aţi ataşat de oamenii 
apropiaţi prin intermediul insultelor, blamării şi 
geloziei. Dar în cazul dumneavoastră mai există o 
verigă foarte periculoasă. Este vorba de disprețul 
față de femei. Dispreţul generează inevitabil 
blamarea. Aţi auzit zicătoarea: „Găina nu-i pasăre, 
muierea nu-i om?”. În forul dumneavoastră 
interior exact aşa priviţi femeia. Dacă îl 
condamnaţi pe omul zgârcit sau pe acela care are 
mâna spartă, sufletul dumneavoastră se ataşează 
de bani şi nu-i veţi avea niciodată. Dacă dispreţuiţi 
femeile şi le priviţi de sus, nu veţi avea niciodată 
relaţii bune cu ele. Totul se dezvoltă în spiritul 
dialecticii. Bărbatului i se dă o mamă din 
pântecele căreia el purcede şi de care el depinde 
în mare măsură din punct de vedere fizic. I se dă 
un tată care-i la distanţă şi de care el depinde mai 


mult în plan spiritual. Dezvoltarea spiritului nu 


este posibilă fără dezvoltarea fizicului, de aceea şi 
naşterea omului este condiţionată de acelaşi lucru. 
Omenirea a fost creată de Pământ de care 
depindem din punct de vedere fizic şi energetica 
femeii este identică energeticii Pământului, iar 
energetica bărbatului este identică energeticii 
Soarelui şi concepţia omenirii s-a produs în 
atmosfera Pământului deasupra Polului Sud. Omul 
care dispreţuieşte femeia dispreţuieşte Pământul 
şi tot ceea ce-i pământesc, iar disprețul şi 
blamarea ne lipsesc de ceea ce blamăm. O 
ancorare puternică în teluric activează procesul 
de destrămare în corpul fizic. De aceea bărbatul 
care dispreţuieşte femeia se degradează spiritual, 
începe să sufere de diferite boli şi îmbătrâneşte 
mai repede ca de obicei. Spiritualitatea bărbatului 
este determinată în bună măsură de atitudinea sa 
faţă de femeie, de aceea, îi spun eu pacientului, 
revizuiţi-vă de mai multe ori viaţa şi modificaţi-vă 
atitudinea faţă de femei şi faţă de situaţiile legate 
de ele. 


S-a lăsat tăcerea. Informaţia mea e greu de 


recepționat, pentru că cele mai neînsemnate 
amănunte le pun în legătură cu fenomenele de 
ordin cosmic. Informaţia este o construcţie şi, 
pentru a o recepta, trebuie să-ţi schimbi, mai 
precis să demolezi propria structură spirituală. De 
aici rezultă că o cantitate prea mare de informaţie, 
orientată incorect, poate demola psihicul, 
sănătatea şi viaţa pacientului. De aceea mă 
străduiesc să răspund la toate întrebările puse de 
pacienţi. Uneori şedinţa se transformă într-o 
veritabilă dispută, ca în cazul de faţă. 

— Bine, zâmbeşte pacientul, spuneţi că, dacă 
eu condamn ceea ce este pământesc, mă lipesc de 
Pământ, îmi creşte agresivitatea şi de aceea mă 
pot îmbolnăvi. Puteţi să-mi mai daţi încă un 


exemplu? 


— Ieri seară m-a sunat o cunoştinţă. Avea o 
criză de astm, au fost chemaţi medicii de câteva 
ori, însă nu i-au fost de niciun folos. Atunci mi-a 
telefonat mie. l-am spus că i s-a intensificat 


ataşamentul de propriul corp, de relaţii şi că i-a 


crescut brusc agresivitatea. 

După o oră, m-a sunat din nou. Mi-a spus că 
oricât a încercat renunţe la supărări şi la disprețul 
pentru bărbaţi, starea ei nu s-a îmbunătățit. 

— Uneori îmi petrec concediul la prietena 
mea şi, de câte ori mă duc acolo, mi se face rău. 
Poate că e în legătură ea. 

— Prietena dumneavoastră este frumoasă? 

— Da, foarte. Dar de ce mă întrebaţi? 

— Problema e că sufletul prietenei s-a ataşat 
de trup, de satisfacțiile pământeşti, de sex, de 
propria frumuseţe. În forul ei interior ea îi 
disprețuieşte pe toți bărbaţii şi-i urăşte pe cei care 
au rupt relaţiile cu ea sau i-au creat neplăceri. Aţi 
acuzat-o pe prietena dumneavoastră pentru 
comportarea ei urâtă faţă de bărbați şi v-aţi lipit 
de impuritatea şi de agresivitatea ei. De aceea 
rememoraţi-vă întreaga viață,  renunţaţi la 
pretentiile fată de bărbaţi, iar apoi închinați-vă şi 
cereți iertare pentru faptul că v-aţi blamat 


prietena. 


— Bine, spune pacientul, omul are două căi 
către Dumnezeu: una mistică, cea care coboară de 
la Dumnezeu pe Pământ (tipul gândirii orientale), 
şi cea care, treaptă cu treaptă, urcă de la Pământ 
spre spiritual şi divin (tipul gândirii occidentale). 

— Oamenii cei mai primitivi se agăţau de 
bunurile materiale vizibile, adică de primul nivel 
al teluricului, iar punctul de sprijin şi-l transferau 
pe nivelul al doilea (relaţiile cu alţi oameni, simţul 
datoriei şi poziţia socială). A trecut timpul, 
energetica s-a intensificat şi oamenii spiritualizaţi 
s-au ridicat deasupra nivelului al doilea, adică au 
încetat să mai manifeste agresivitate când se 
năruia al doilea nivel, pentru că s-au legat de 
entităţile spirituale de ordin superior. 

— Unde trebuie transferat punctul de sprijin 
al conştiinţei pentru a te putea ridica deasupra şi 
al celui de al treilea nivel, pe cel următor? 

Zâmbesc. 

— Cel mai bine este ca punctul de sprijin să 
fie fixat în iubirea pentru Dumnezeu. lar nivelul 


următor eu îl numesc „punctele destinaţiei 


Divine”. Este terminologia mea. Să spunem că 
destinul dumneavoastră trebuie să se năruie total 
pentru a vă purifica de ataşamentele de acest gen, 
adică are loc desprinderea de tot ce este 
pământesc. Fiecare dintre noi dispune de structuri 
Divine care practic nu funcţionează la nimeni, dar, 
dacă destinul vi s-a năruit şi vă agăţaţi de aceste 
structuri, ele încep să acţioneze. 

—  Iertaţi-mă, n-aţi putea explica toate 
acestea într-un limbaj mai accesibil, pornind de la 
o situaţie concretă? 

— Bineînţeles, aprob eu. Aceste structuri se 
activează atunci când, în cazul demolării totale a 
destinului dumneavoastră, nu pierdeţi credinţa în 
Dumnezeu. La un ateu acestea se pot manifesta 
prin credinţa în logica şi armonia lumii. Dacă 
dumneavoastră, în clipele de mare dificultate, 
spuneţi: „Nu cred în echitatea superioară, nu 
există dreptate pe Pământ”, dacă spuneţi: „Nu 
cred în nobleţe şi în sentimentele superioare ale 
oamenilor”, atunci vă pierdeţi credinţa şi vă 


deziceţi de propriile structuri spirituale 


superioare, de structurile părintelui spiritual. O 
asemenea poziţie schilodeşte deosebit de puternic 
sufletele urmaşilor. 

Intervine o nouă pauză. După aceea el mă 
întreabă: 

— Înseamnă că în interior eu trebuie să 
comunic cu Dumnezeu, iar la exterior cu oamenii. 
Dacă înainte în conştiinţa mea exista atracţia doar 
pentru Pământ sau doar pentru Dumnezeu, acum 
acestea trebuie să meargă concomitent. Spuneți- 
mi, cum au apărut pe Pământ aceste două moduri 
opuse de gândire? 

—  Cunoştinţele pe care le-a acumulat 
omenirea au presat-o tot mai mult spre Pământ. 
Când aceste procese au atins un anume nivel, în 
karma omenirii trebuia să izbucnească un proces 
opus - dezicerea de tot ceea ce-i pământesc. Dar, 
pentru a se dezice de tot ceea ce era pământesc şi 
de trupul care făcea legătura între om şi Pământ, 
trupului trebuia să i se dea o perioadă de respiro, 
o apărare. Acest lucru se putea întâmpla pe 


teritoriul care avea legături cu alte popoare, cu 


alte civilizaţii şi, în acelaşi timp, să fie ferit de 
năvăliri, războaie şi cataclisme? Astfel de puncte 
pe Pământ erau doar câteva şi cel mai important 
dintre ele a devenit India, care semăna cu o sticlă 
orientată cu gâtul spre Marea Mediterană. 
Raportul dintre destrămarea permanentă a formei 
în zona mediteraneană şi cristalizarea conţinutului 
în India a dat baza apariţiei filosofiei care putea să 
se dezică total de tot ceea ce era pământesc şi 
toate forţele să le canalizeze către structurile 
spirituale ale omului. „Ucide în tine dorinţele 
pământeşti, distruge tot ceea teluric în tine, atunci 
vei fi cu Dumnezeu” - acesta este principiul 
filosofiei orientale. Această ignorare a tot ce-i 
pământesc într-o ţară cu un climat fierbinte şi 
hrană din belşug a dat un impuls dezvoltării 
spirituale unor mari grupuri de oameni. 
Potenţialul spiritual acumulat trebuia, în mod 
inevitabil, fructificat în structurile materiale. În 
mod inevitabil trebuia să apară filosofia de 
orientare opusă care statua prioritatea absolută a 


teluricului. Acesta a fost materialismul. 


Omul care dispreţuieşte teluricul se lipeşte 
de el şi începe să-l divinizeze. Omul care 
dispreţuieşte femeia, mai devreme sau mai târziu, 
va îngenunchea în faţa ei. Aşa că adevăratul 
materialism se putea naşte numai pe teritoriul 
Indiei şi Tibetului, ca o urmare a idealismului. 
Aceste două filosofii, începând să interacţioneze 
una cu cealaltă, trebuiau să creeze religii noi, noi 
curente filosofice, în cadrul cărora ele trebuiau în 
mod indirect să se reunească. Erau germenii unei 
noi concepţii despre lume, care se revărsau din 
„gâtul sticlei” în zona mediteraneană. Din acest 
potenţial au apărut religiile mondiale utilizate 
astăzi de majoritatea omenirii. Era un proces de 
fecundare, formare şi reuniune în plan spiritual. 
Reuniunea acestor două tendinţe opuse la sfârşitul 
celui de-al doilea mileniu al erei noastre va avea 
ca rezultat începutul unei noi teorii, a unei noi 
concepţii în care se vor îmbina ştiinţa cu religia, 
materialismul cu idealismul, gândirea cosmică şi 
cea telurică. Ieşirea omului în Cosmos şi existenţa 


lui în Cosmos nu sunt posibile fără receptarea 


lumii în concordanţă cu această filosofie. 

Închei discuţia şi  cercetez structurile 
câmpului pacientului meu. Constat o ameliorare 
considerabilă. Pentru astăzi e destul. Şedinţa se 


poate încheia. Ne-am despărţit. 


Prin telefon o femeie îmi povesteşte cu o 
voce sincopată despre nenorocirea care i s-a 
întâmplat. 

— Avem numai ghinioane în familie şi fata, 
împreună cu soţul ei, are mari probleme. Şi 
netam-nesam vine o mare nenorocire. Nepoţica ne 
creştea normal, era un copil sănătos. Patru ani n-a 
ştiut ce-i boala, însă absolut pe neaşteptate a 
suferit un ictus, o hemoragie şi este pe moarte. 
Medicii nu pot înţelege şi nu pot explica ce se 
întâmplă. 

Câmpul fetiţei într-adevăr se închide, apare o 
serioasă destrămare în zona capului, agresivitatea 
conştientă şi subconştientă e de două ori mai mare 
faţă de nivelul mortal. Cauza este ura, iar la baza 


urii stă gelozia. Cauza geloziei este aceeaşi: omul 


iubit şi familia - principalul obiectiv, raţiunea de a 
fi şi fericirea vieţii. Situaţia se complică prin faptul 
că gelozia durează de câteva generaţii pe linie 
maternă şi paternă. La vârsta de trei-cinci ani, 
omul intră în toate problemele pământeşti şi 
pentru copilul ancorat în teluric este mai greu să 
se echilibreze, iar la fetiţă, în această perioadă, 
câmpul s-a întâlnit cu câmpul viitorului soţ. 
Programul, înainte vreme latent, s-a revitalizat şi 
imediat a fost declanşată blocarea. Natura este 
înţeleaptă şi moartea copilului în această existenţă 
îi va permite să se dezvolte normal în cea viitoare. 
În subconştient se va decanta: gelozia înseamnă 
moarte. 

În volumul întâi scriam că părinţii exercită 
influenţă asupra copiilor. Dar şi copiii pot provoca 
un rău părinţilor, e drept că la nivelul fin mult mai 
profund, de aceea pedeapsa trece în existenţa 
viitoare. În acest fel orice acţiune provoacă 
întotdeauna o reacțiune, numai că noi nu suntem 
întotdeauna capabili să vedem şi să înţelegem 


acest mecanism. 


Discut la bucătărie cu un cetăţean. 

— Pur şi simplu totul se întoarce, am simţit 
acest lucru pe propria piele. În tinereţe am iubit o 
fată, dar mi-a fost luată de altul, eu am angajat 
nişte bătăuşi care l-au snopit pe tip. După aceea, 
bătăuşii mi-au telefonat şi m-au întrebat: „Să-i 
tăiem ceva?” M-am speriat şi am început să mă 
rog de ei să nu facă una ca asta. De fată oricum m- 
am despărţit, iar acum uite ce mi s-a întâmplat. 

Omul îşi saltă cămaşa şi văd o sutură lungă în 
zona coloanei. 

— Am hernie de disc. Putea să-mi paralizeze 
picioarele, însă Dumnezeu a avut milă de mine. Cu 
totul întâmplător am dat de un specialist 
extraordinar şi acum pot să umblu, însă o viaţă 
personală normală nu am nici acum. 

— Totul e corect. Îi spun eu, infarctul, 
osteocondrozele şi fracturile de coloană apar nu 
numai pentru că te superi, dar şi pentru că superi 
pe cineva. Dacă ai fi fost de acord să fie mutilat un 


om, acum ai fi avut picioarele paralizate şi în 


următoarea reîncarnare n-ai fi avut sănătate şi 
viaţă personală. Mi s-a povestit despre un om 
care, venind acasă, a aflat că soţia îl înşelase. Ela 
omorât-o. A luat zece ani pentru asta. M-am uitat 
să văd ce se va întâmpla cu el într-o altă existenţă. 
Va manifesta o uriaşă agresivitate subconştientă 
împotriva femeilor (pe care şi-a imprimat-o în 
subconştient prin fapta pe care a comis-o) şi din 
durul şi agresivul de acum nu va rămâne nimic. El 
va fi un om modest şi timid care va fi înjosit şi 
umilit, iar femeile îl vor înşela şi îl vor părăsi. 
Toată agresivitatea sa el o va canaliza împotriva 
propriei persoane, supărându-se pe toată lumea şi 
nedorind să mai trăiască. Îşi va pierde încetul cu 
încetul potenţa, iar apoi probabil că se va 
îmbolnăvi de cancer de prostată. După aceea va 
muri şi aşa se va repeta în câteva existenţe la rând 
în funcţie de cât de mult a ucis iubirea din el şi din 
alţi oameni. Aşa va fi până când sentimentul iubirii 
nu va deveni sfânt pentru el şi el va înceta să mai 
atenteze împotriva acestuia. Numai atunci i se va 


da fericirea pământească. Iar, dacă iubirea pentru 


Dumnezeu va deveni țelul şi sensul întregii sale 
vieţi, iar tot ceea ce-i pământesc doar un mijloc 
pentru mărirea acestei iubiri, atunci i se va 


permite să cunoască deplina fericire pământească. 


Mi-am amintit de această discuţie când am 
văzut o fetiţă care semăna cu un înger. Mama m-a 
rugat să-i văd fiica de şaisprezece ani. 

Încep să-i cercetez rinichii şi constat că 
energia rinichiului stâng nu o pot depista, câmpul 
se închide ca un pătrat în jurul organului. 
Rinichiul drept nu-i în regulă, deformaţiile 
câmpului sunt considerabile. Privindu-mă drept în 
faţă, femeia mă întreabă: 

— E rău, nu? 

— Nu prea-i în regulă, îi răspund eu. Are 
rinichiul stâng extirpat? 

— Da, îmi răspunde ea. Şi continuă: 

— Încerc de vreo două luni să ajung la 
dumneavoastră şi am început să lucrez după 
sistemul dumneavoastră. Am simţit că am început 


să mă schimb. Acest lucru putea avea o influenţă 


benefică asupra fiicei? 

Cercetez rinichiul rămas în stadiul său de 
acum o lună. La nivelul câmpului rinichiul era 
mort, iar acum este viu, numai că sunt unele 
deformaţii ale structurii câmpului care pot 
determina nişte dereglări funcţionale, dar în 
niciun caz organice. 

— Da, îi răspund eu. Au loc transformări 
pozitive. Dar şi în caracterul şi în concepţia despre 
lume a fiicei dumneavoastră se ascunde o imensă 
ură împotriva bărbaţilor din cauza geloziei. Ea, 
înainte de vreme, îl urăşte pe viitorul ei soţ şi-i 
doreşte moartea. Agresivitatea a ajuns la linia 
roşie, dincolo de care ea ucide nu doar un singur 
om, ci întreaga omenire. Programul se desfăşoară 
şi începe s-o ucidă. Mama îl urăşte pe soţ, fiica se 
urăşte pe sine. În măsura în care veţi reuşi să vă 
revizuiţi întreaga viaţă şi prin rugăciuni şi 
comportare corectă să vă schimbaţi caracterul şi 
concepţia despre lume. În măsura în care vă veţi 
ruga pentru fiică, pentru urmaşi, pentru ca iubirea 


faţă de Dumnezeu să fie pentru ei raţiunea vieţii, 


iar soţul şi familia doar un mijloc pentru atingerea 
acestui deziderat, în acea măsură fica 


dumneavoastră va fi sănătoasă şi fericită. 


După una din conferințele mele s-a apropiat 
de mine o femeie. 

— În timpul expunerii aţi făcut o greşeală şi 
m-am decis să vă corectez. Aţi povestit cum aţi 
sfătuit-o pe una dintre pacientele dumneavoastră 
să-şi imagineze situaţia când o va înşela soţul, să 
se roage şi să-l ierte. Cu cât ea îşi reprezenta mai 
bine acest lucru, cu atât mai repede se va cuminţi 
soţul. Nu aveţi dreptate, pentru faptul că soţul nu 
trebuie să ni-l imaginăm ca fiind rău. Eu însumi 
mă ocup de parapsihologie şi îi sfătuiesc pe 
oameni exact invers: soţul trebuie să ni-l 
reprezentăm ca fiind bun, cu o comportare corectă 
şi, cu cât ni-l vom reprezenta într-o lumină mai 
favorabilă, cu atât mai bine se va comporta el. 
Dumneavoastră aţi scris doar că dacă ne 
închipuim nenorociri şi neplăceri vom chema 


aceste situaţii. 


Am avut un mic dubiu: „Poate că am exagerat 
în sfaturile mele?”. Diagnostichez situaţia şi mi se 
clarifică totul. 

— Problema e că dumneavoastră chemaţi 
nenorocirile nu prin faptul că vi le imaginaţi, ci 
prin faptul că vă temeţi de ele. Nu stresul ucide, ci 
atitudinea incorectă faţă de acesta. Asta în primul 
rând. În al doilea rând, dacă sufletul vi s-a ataşat 
de soţ, de relaţiile familiale şi, dacă nu vă rugaţi, 
nu vă purificaţi, nu aspiraţi către înalt, veţi fi 
purificată în mod primitiv. Aceasta poate fi 
moartea, a dumneavoastră sau a soţului, bolile, 
care vă vor afecta pe dumneavoastră sau pe soţ, 
certurile şi despărţirile. Dacă prin eforturile 
dumneavoastră nu veţi obţine ca soţul să se poarte 
frumos, atunci purificarea va veni automat prin 
intermediul bolilor şi moarte, pentru că vi s-a luat 
cea mai uşoară formă de purificare. Problemele 
celor care se ocupă cu parapsihologia constau în 
aceea că, dezvoltând în ei un diapazon larg de 
acţiuni asupra structurilor spirituale, aceşti 


oameni nu se comută pe logica spiritualului care 


nu corespunde logicii trupeşti. O pătrundere 
incorectă în această regiune, prioritatea 
intereselor pământeşti, a intereselor intelectului 
legate de învelişul fizic, în loc să dezvolte, 
provoacă degenerarea şi a structurilor spirituale, 


şi a celor fizice. 


Un bărbat mă întreabă la consultaţie: 

— Cum pot să-mi ispăşesc păcatul? înainte 
mi-am înşelat soţia, iar acum am devenit 
credincios şi am înţeles că asta este un păcat. 

— Trebuie de văzut dacă acest lucru 
reprezintă o încălcare a legilor supreme. 

Cercetez câmpul pacientului, câmpul soţiei 
sale şi îi spun: 

— Aveţi o soţie foarte geloasă. Cu cât sunt 
mai stabile relaţiile de familie, cu atât se agaţă ea 
mai puternic de ele şi cu atât mai mare este 
agresivitatea ei faţă de dumneavoastră. Întrucât 
sunteţi un om şcolit, toate acestea pleacă înapoi şi 
ea poate muri. În cazul dumneavoastră, păcatul va 


consta în fidelitatea faţă de soţie. 


— Şi atunci de ce scrie în Biblie: „Să nu 
preacurveşti”. 

— Limita între astfel de situaţii este atât de 
insesizabilă şi fiecare caz este atât de individual, 
încât singura unitate de măsură poate fi numai 
sentimentul iubirii. Dacă comportamentul 
dumneavoastră ucide iubirea în dumneavoastră 
sau în alt om, acest lucru este inadmisibil, prin 
urmare el trebuie pedepsit. Nu este nimic în 


Univers ce ar putea justifica uciderea iubirii. 


Cu câteva luni în urmă, m-a sunat un pacient 
pe care l-am tratat timp îndelungat. Mi-a spus că 
moare. Are senzaţia că nu apucă nici 24 de ore. I- 
am cercetat biocâmpul şi am văzut într-adevăr 
moartea. Este căsătorit de cincisprezece ani. Soţia 
în tot acest timp i-a „mâncat viaţa”. El a cunoscut 
o altă femeie. Soţia i-a plecat în delegaţie şi el a 
trăit ca în basme cu cealaltă femeie timp de o 
săptămână. l-am spus că este incredibil de gelos 
pentru că îşi pune soţia şi familia mai presus de 


Dumnezeu. O săptămână i-a fost suficientă ca să 


se ataşeze de fericirea pământească şi să se 
dezică în interior de Dumnezeu până la nivelul 
mortal. 

— Relaţiile stabile cu femeia iubită sunt 
mortale pentru dumneavoastră, i-am spus eu. Aţi 
rămas în viaţă numai pentru că Dumnezeu v-a dat 
o soţie rea de gură. Rugaţi-vă pentru ca să-l iubiţi 
pe Dumnezeu mai mult decât pe femei sau decât 
familia. Eliminaţi cleiul prin care v-aţi lipit sufletul 
de cele pământeşti. Cereţi iertare de la Dumnezeu 
pentru toate momentele de gelozie, supărare, de 
blamare a femeilor. Şi ţineţi minte că ştiinţa de a 
fi fericit este în primul rând o mare iubire şi 
aspirație către Dumnezeu, în al doilea rând, 
acceptarea a tot ceea ce ni se întâmplă ca pe ceva 
dat de Dumnezeu, fără a manifesta agresivitate 
faţă de alţii şi faţă de sine, ci numai iubire şi 
recunoştinţă. lar acum invitaţi-o pe soția 
dumneavoastră, vreau să vorbesc cu ea. 

Tânăra femeie mă priveşte, pregătită să mă 
asculte. 


— Imaginaţi-vă o situaţie, îi spun eu. Sufletul 


unei fete tinere este gata să aşeze un tânăr şi 
familia mai presus de Dumnezeu. Ea îl iubeşte pe 
tânăr, el o iubeşte şi vor să se căsătorească. Cu 
cât mai stabile vor fi relaţiile de familie, cu atât 
mai repede sufletul se va agăța de cele pământeşti 
şi cu atât mai geloasă şi mai agresivă va deveni 
fata. Agresivitatea îl poate omori pe soţ. El însă e 
armonios, neancorat în teluric şi de aceea moare 
ea. Ce-i poate salva viaţa? Dacă cineva se va 
opune căsniciei lor şi ei vor divorța sau el se 
răzgândeşte şi se căsătoreşte cu alta. Ei însă i se 
dă cea mai uşoară variantă: ea vine la logodnic cu 
o zi înaintea nunţii şi îl găseşte în pat cu o altă 
femeie. Ea însă nu-l acuză şi nici nu încearcă să-şi 
distrugă sentimentele. Înseamnă că ataşamentul 
faţă de omul iubit şi faţă de familie a fost înlăturat. 
Lor li se va permite să aibă nişte raporturi de 
familie stabile. Trec cinci-şapte ani. Sufletul ei uită 
de durerea prin care a trecut şi începe din nou să 
se ataşeze de cele pământeşti. Deci, din nou boală 
sau moarte. Cum poate fi salvată viaţa ei? Foarte 


simplu... Soţul a călcat pe alături şi a contractat o 


boală venerică. Ea nu-l acuză nici de data asta. Ei 
se tratează şi cinci-opt ani vor trăi în armonie. 
Apoi sufletul i se ataşează din nou de soţ şi de 
familie şi într-o zi soţul vine şi-i spune: „Dragă, am 
pe altcineva, te părăsesc”. Soţia nu ştie că, în 
acest mod, îi va fi salvată viaţa, însă nu este 
geloasă şi nu se supără: „Tu n-ai nicio vină. lau 
totul ca pe ceva trimis de Dumnezeu şi în suflet 
nu-ţi port pică, nu sunt geloasă şi nu te acuz”. 

Trec câteva luni. Când sufletul i se desprinde 
complet de Pământ şi aspiră către Dumnezeu, 
atunci soţul se întoarce la ea. Tot ce veţi îndrăgi 
mai mult decât pe Dumnezeu vi se va lua şi vi se 
va nărui. Dacă vreți să aveţi un soț şi o familie 
stabilă, rugaţi-vă şi spuneţi că îl iubiţi pe 
Dumnezeu mai mult decât vă iubiţi soţul şi 
familia şi renuntati până şi la cele mai mici 
supărări, acuzaţii şi gelozie. Amintiţi-le în 
permanenţă copiilor că mai presus de toate este 
iubirea pentru Dumnezeu. 

— Dar înainte cum trăiau oamenii? mă 


întreabă ea plină de mirare. 


— Când omul se roagă des, sufletul său se 
ridică deasupra Pământului şi se purifică şi, când 
îl iubeşte pe un alt om, el oricum îl iubeşte pe 
Dumnezeu înainte de toate, iar numai după aceea 
pe altcineva. În poruncile religioase a fost dat 
raportul corect. Omul, în principiu, este un tub 
digestiv. El are două funcţii de bază. Prima este 
nutriția, a doua este reproducerea. Este ceea ce se 
cheamă „iubirea şi foamea conduc lumea”. Dar 
vine Moise şi spune: „Mâncarea este pe planul al 
doilea şi primul simţământ de bucurie trebuie dat 
lui Dumnezeu şi nu străchinii cu mâncare”. Şi 
oamenii au început să se închine înainte de masă 
pentru a simţi mai întâi iubirea pentru Dumnezeu, 
iar apoi să-şi potolească foamea. Cristos a spus că 
înmulţirea stă şi ea pe planul al doilea. Primul 
sentiment de iubire trebuie dat lui Dumnezeu, iar 
apoi omului iubit. La temelia a tot ce există stă 
funcţia principală - iubirea pentru Dumnezeu. 
Fără această funcţie nu va fi nici hrană, nici 
înmulţire. Tot ceea ce-i viu este străbătut de 


iubire, de spiritualitate şi de unitatea supremă, la 


orice nivel s-ar găsi fiinţa vie. Materia nevie tinde 
şi ea către unitate, dar acest lucru se manifestă 
într-un alt mod. 

— Nici pe copii nu-i poţi iubi mai mult ca pe 
Dumnezeu? 


— Am să vă povestesc două întâmplări. 


Odată, în tren, în faţa mea stătea o tânără 
mamă cu o fetiţă de vreo 5 - 6 ani. Diagnosticând 
biocâmpul fetiţei, am descoperit în el moartea. 
Autorul era mama, Care o considera mai presus de 
Dumnezeu. I-am pus numai trei întrebări: 

— Dumneavoastră ştiţi că omul trebuie să-l 
iubească pe Dumnezeu mult decât orice pe 
Pământ? 

— Da, ştiu. 

— Stiti că omul trebuie să-l iubească pe 
Dumnezeu mai mult decât pe propriii copii? 

— Știu, dar nu reuşesc. 

— Ştiţi că Dumnezeu ne ia ceea ce punem 
mai presus de El? 


Ea a tăcut. Însă peste câtva timp, am văzut 


că biocâmpul fetiţei s-a schimbat considerabil. 


Mama înţelesese câte ceva. 


— Acum am să vă relatez a doua întâmplare: 


— Dumneavoastră spuneţi că oamenii răi, cei 
care urăsc au parte de boli şi sunt pedepsiți. 
Alături de noi, locuia o femeie, un om excepțional 
de bun şi de la locul său. Nu a spus nimănui vreun 
cuvânt urât. A murit însă de cancer în nişte 
chinuri îngrozitoare. 

Am cercetat biocâmpul acestei femei şi 
câmpurile copiilor ei şi totul mi-a devenit clar. 
Sufletul ei era gata să pună familia şi omul iubit 
mai presus de Dumnezeu. Ea îl acuza pe soț, prin 
intermediul căruia era purificată, şi de aceea s-a 
ataşat de acest lucru şi întreaga iubire a dăruit-o 
copiilor. lubirea, care la început merge către 
Pământ, iar după aceea către Dumnezeu, omoară 
mai rău decât ura. Și această femeie a început să- 
şi omoare prin iubire copiii şi ei puteau să moară. 


Din această cauză, ea a fost cea care s-a 


îmbolnăvit de cancer şi a murit. Moartea subită 
purifică mult mai puţin sufletul decât moartea 
lentă. Femeia a murit în chinuri pentru ca în viaţa 
următoare să nu-şi mai omoare prin iubire copiii. 


Soții îşi iau rămas bun de la mine şi pleacă. 


Am în faţa mea o fată de vreo 17 ani, alături 
este mama ei, privindu-mă cu spaimă şi speranţă: 
fata are limfogranulomatoză. Poartă perucă. În 
curând va începe o nouă serie de chimioterapie. 
Are boala asta de trei ani şi doctorii se luptă să-i 
salveze viaţa. Îi cercetez biocâmpul. Prezintă un 
puternic program de autodistrugere. Şi alături se 
conturează încă o figură pe care stă hieroglifa 
morţii. Este viitorul ei soţ. Înainte, credeam că 
boala ni se dă pentru ceea ce am săvârşit. Mai 
târziu am înţeles că boala previne anumite 
evenimente. Fata este bolnavă pentru a nu-şi 
ucide soţul prin gelozie. 

— Vă rog să mă ascultați până la capăt, mă 
adresez eu fetei. 


În prima carte, scriam că boala blochează 


agresivitatea subconştientă. La nivel subconştient, 
suntem toţi egali şi omorând pe unul, eu îi omor 
pe toți. Bolile, traumatismele, nenorocirile, 
moartea  stopează această agresivitate. La 
dumneavoastră agresivitatea conştientă este de 60 
de unităţi, iar cea subconştientă - de 20 de unităţi, 
mă adresez eu mamei. La fiica dumneavoastră, 
agresivitatea conştientă este de 10 unităţi, iar cea 
subconştientă - de 260. Nivelul mortal pentru 
bărbatul pe care ea îl va iubi este de 160 de 
unităţi. Să concretizăm: orice bărbat care se va 
căsători cu ea va muri. Şi aici nu e vorba de karma 
părinţilor, ci de a ei, personală. Aşa că ea singură 
va trebui să depună eforturi. 

La baza oricărei boli stă agresivitatea care a 
pătruns în suflet. Rămâne de clarificat lucrul cel 
mai important: ce anume stă la baza agresivităţii 
şi ce anume o destramă. Agresivitatea apare 
atunci când sufletul se lipeşte de Pământ. Acest 
lucru se întâmplă dacă noi ne orientăm iubirea 
mai întâi către Pământ şi numai după aceea către 


Dumnezeu. 


— Priviţi, spun eu şi ridic mâna. Îl iubesc mai 
întâi pe Dumnezeu şi numai după aceea vila: mi-a 
fost rupt gardul, dar eu sunt liniştit. Vila este una, 
iar sufletul meu e cu totul altceva. Dacă sufletul 
meu iubeşte vila mai mult decât trebuie, atunci el 
se lipeşte de ea şi apare agresivitatea. 

Pun mâinile pe masă şi mă prind de ea. 

— Dacă mi se dărâmă gardul, mă doare şi îmi 
pare rău, pentru că eu şi vila suntem un tot unitar. 
lar dacă eu o iubesc foarte mult (în acest moment 
fac ochii mari, îmbrăţişez masa şi mă lipesc şi mai 
tare de ea), atunci sunt cuprins de ură şi sunt gata 
să fac moarte de om pentru gardul stricat. Cu cât 
urăsc mai mult, invidiez, mă supăr, cu atât mai 
puternic mă ataşez de Pământ şi cu atât mai 
repede mi se întunecă sufletul. Înseamnă că în 
viitoarea reîncarnare sau nu va putea sufletul meu 
să se întrupeze, sau mă voi naşte cu o boală gravă 
sau cu o infirmitate, pentru a nu mai putea 
construi o vilă şi pentru a nu mă ataşa de ea şi mai 
puternic. Cea mai uşoară dintre toate variantele 


punitive este pierderea vilei, din cauza căreia 


eram gata să mă dezic de Dumnezeu. Şi cu cât mai 
repede eu voi accepta cele întâmplate, cu atât mai 
repede mă voi purifica. 

Sufletul femeii poate să se ataşeze de bani. 
Atunci i se dă un soţ care nu reuşeşte să câştige 
sau care nu-i dă bani sau îi pierde. Sufletul femeii 
se poate ataşa de plăcerile sexuale şi atunci i se 
dă un soţ slab din acest punct de vedere sau unul 
care nu dă nicio atenţie acestui fapt. Dacă ea nu 
dispreţuieşte şi nu se supără, atunci sufletul i se 
purifică. Sufletul femeii se poate agăța de poziţia 
socială şi ea primeşte un soţ cu un statut social 
mărunt. Sufletul femeii se poate ataşa de omul 
iubit şi atunci oamenii apropiaţi şi cei dragi o vor 
jigni, o vor supăra, pentru ca primul sentiment al 
unităţii şi iubirii să fie îndreptat către Dumnezeu, 
şi nu către Pământ. Tot ceea ce se cheamă fericire 
pământească de regulă femeia o primeşte prin 
intermediul fericirii familiale. De aceea, ispita de 
a-l iubi pe omul drag mai mult decât pe Dumnezeu 
este deosebit de mare. Pentru a-i purifica sufletul, 


fie că nu i se va da deloc un soţ, fie că va trăi în 


concubinaj, fie că soţul va fi beţiv, afemeiat, va 
lipsi de acasă, fie că acesta va avea un caracter 
respingător. Ştiinţa de a nu dispreţui şi de a nu 
blama este o posibilitate de a te purifica şi de a 
aduce pe lume copii sănătoşi. 

Pentru fiica dumneavoastră, soţul ideal va fi 
acela care o va jigni periodic, o va înşela şi va 
pleca cu zilele de acasă. Ba va trebui să accepte 
acest lucru la nivelul a 120 de unităţi. Dacă va 
accepta numai cu 2 - 3 unităţi, agresivitatea ei îl 
va omori pe soţ. De aceea trebuie să înţelegeţi că 
n-are sens să speraţi într-o familie armonioasă 
pentru ea. Cu cât vor fi mai stabile relaţiile de 
familie, cu atât va fi mai puternică gelozia. Cu cât 
femeia va înţelege mai repede că adevărata 
fericire constă în iubirea pentru Dumnezeu şi nu 
pentru omul drag sau familie, cu atât mai multe 
şanse va avea ea de a naşte copii sănătoşi. Un 
copil sănătos i se va putea naşte în afara unei 
căsătorii oficiale. Dacă va dori să se căsătorească, 
va trebui mai întâi să facă un copil din flori. Aici 


ea trebuie să lucreze nu numai asupra trăirilor 


emoţionale de moment, ci trebuie să-şi schimbe 
caracterul şi concepţia despre lume. 

Pe măsura derulării convorbirii noastre, văd 
cum biocâmpul fetei se ameliorează încetul cu 
încetul. Cel mai periculos lucru este faptul că noi 
nu înţelegem că familia şi omul iubit trebuie puşi 
pe planul doi, la fel ca şi Pământul şi bunurile 
pământeşti. De aceea, principala poruncă a lui 
Cristos a fost: „lubeşte-L. pe Dumnezeu mai presus 
de tatăl tău, de mama ta şi de fiul tău”. Şi nu 
întâmplător El spunea: „Am venit să-l despart pe 
frate de soră, pe soţ de soţie pentru ca ei să-L 
iubească pe Dumnezeu mai mult decât unul pe 
altul”. Un mare număr de boli, destrămarea 
familiilor în societatea contemporană sunt 
determinate de faptul că în modul nostru de 
receptare a lumii predomină accentele telurice. 

— Să continuăm chimioterapia? mă întreabă 
mama fetei. 

— Acest lucru îl vor decide medicii. Acest 
tratament reprezintă o umilire a trupului şi, 


respectiv, a sufletului, o desprindere de Pământ. 


Prin intermediul radiaţiilor, al medicamentelor, 
are loc o rupere puternică de ceea ce este 
pământesc, de care s-a lipit sufletul ei. Propun să 
facă acelaşi lucru de bunăvoie, schimbându-şi 


caracterul şi concepţia despre lume. 


„Este gelos, înseamnă că iubeşte”. Această 
expresie o aud mai tot timpul. Dacă e gelos, 
înseamnă că-i deştept, înseamnă că are situaţia 
sub control, nu lasă loc nici unei prostii, de aceea 
totul va fi în regulă, dar, concomitent, se întâmplă 
cu totul altceva. De când eram adolescent, 
auzisem de scandalurile permanente dintr-o 
familie unde soția era nebună de gelozie. Noaptea, 
când soţul dormea, ea îi cosea chiloţii de cearşaf. 
Dimineaţa se trezea şi verifica dacă totul este în 
ordine şi văzând chiloţii cusuţi, se repezea la el şi 
îl pălmuia. 

— Am înţeles totul. Noaptea ai ieşit cu grijă 
din chiloţi şi ai fugit la amantă. 

„Probabil că-i anormală”, mă gândeam eu 


atunci, considerând că suntem conduşi de 


conştiinţă, de intelect şi nu ştiam că intelectul 
nostru ne determină comportamentul numai în 
proporţie de 10 - 15%. Oricare din concluziile 
noastre logice se destramă în faţa unei dorinţe 
puternice. „Tu eşti vinovat de faptul că aş vrea 
atât de mult să mănânc”, cam aşa arată această 
schemă. Trăirile noastre emoţionale cele mai 
profunde ne biruie întotdeauna raţiunea. Putem să 
nu cădem pradă emoţiilor superficiale, însă le vom 
urma pe acelea care sunt implantate în caracterul 
nostru şi în concepţia noastră despre lume. În 
suflet există două straturi de emoţii. Unele sunt 
legate de conştiinţă şi de trup şi presupun multă 
agresivitate şi pasiune. Cel de-al doilea grup de 
emoţii sunt legate de spirit, cu structurile fine ale 
biocâmpului care ne unesc cu întregul Univers. 
Între acestea predomină altruismul, sentimentul 
comuniunii şi iubirea. Ştiinţa de a subordona 
trupul spiritului, emoţiile inferioare celor 
superioare este ştiinţa de a fi sănătos şi fericit. 
Încă de la vârsta de opt ani am încercat să 


înţeleg lumea înconjurătoare şi am început să fac 


acest lucru independent, fără un impuls din afară. 
Am văzut că un om gelos este caraghios şi 
câteodată de temut. Dar ce-i de făcut în acest caz? 
Să renunţe la controlul situaţiei şi să lase totul să 
se năruie? Nici acest lucru nu-l puteam accepta. 
Era imposibilă o reconciliere între aceste două 
poziţii. Trebuia aleasă ori una, ori cealaltă. Pe 
atunci nu ştiam că această problemă a fost 
rezolvată de lisus Cristos. Când în lupta dintre 
două contrarii intervine un al treilea element 
situat deasupra lor, atunci problemele se rezolvă. 
Dacă omului drag i se vor acorda resturile 
din iubirea pentru Dumnezeu şi dacă în el va fi 
văzut şi iubit Dumnezeu, atunci gelozia dispare de 
la sine. Şi acea relaţie care a fost mereu 
prejudiciată devine stabilă. Cât timp între tine şi 
cel pe care îl iubeşti nu-l vei pune pe Dumnezeu, 
fericirea va fi mereu infestată de otrava 
agresivităţii, de ură, teamă, aşteptare. În tinereţe, 
am crezut că gelozia este un act de eroism şi un 
semn al forţei masculine, fără să ştiu că ea 


presupune mai mult înjosire decât eroism. Iubirea 


este dorinţa de a da, nu de a răpi. Pe atunci nu 
ştiam că majoritatea bolilor este generată tocmai 


de gelozie. 


Investighez o femeie cu o poliartrită gravă. 
Cauza este gelozia. Supărările, disprețul şi 
condamnarea bărbaţilor care au iubit-o s-au 
transformat într-un puternic program de 
autodistrugere. Pierderea dorinței de a trăi este o 
stare emoţională aparținând nivelului fin, iar 
starea emoţională este şi ea biocâmp. Lipsa 
dorinţei de a trăi este un program de distrugere 
nu numai a corpului, ci şi a structurilor spirituale 
ale biocâmpului. Acest lucru este deosebit de 
periculos, pentru că în structurile spirituale ale 
biocâmpului nostru există deja sufletele urmaşilor 
noştri. Întrucât agresivitatea legată de interesele 
trupului distruge sufletul, trebuie stopat 
programul care distruge viitoarele vieți şi 
viitoarele generații. Poliartrita blochează destul de 


bine acest program. 


Discut cu o femeie care, după spusele soţului 
său, a umblat pe la toate somităţile medicale 
europene şi mondiale. Absolut nimeni nu a putut 
să o ajute. 

— Acum mă simt cu mult mai bine, 
recunoaşte ea. 

Are o tumoare benignă a hipofizei. Îmi aduc 
aminte modul în care i-am explicat cauzele bolii: 

— Sunteţi un om gelos, iar gelozia înseamnă 
ură, care porneşte de la cap. Înseamnă că natura 
vă va limita programul de distrugere a 
dumneavoastră şi a omului iubit. La început, când 
se dezvoltă gelozia, pot apărea probleme cu 
nazofaringele, cu dinţii. Apoi, se poate declanşa 
concomitent ura faţă de sine. Urmează durerile de 
cap, traumatismele cerebrale, scăderea acuităţii 
vizuale şi auditive, meningite, ictusuri. tumori, 
căderi psihice. Cu un an în urmă, am consultat o 


femeie care avea un început de schizofrenie. 


vă iubiţi soțul la nebunie, mai mult decât pe 


Dumnezeu, am spus eu. Cu toate că la exterior 


căutați să vă convingeti de contrariul. 

A urmat o lungă pauză, apoi femeia mi-a 
răspuns: 

— Dacă mi-aş fi înşelat soţul, starea mea s-ar 
fi ameliorat. 

— Aveţi perfectă dreptate, i-am spus eu, însă 
aceasta este o metodă punitivă de rezolvare a 
problemei. Există o cale mult mai frumoasă, însă 
foarte grea: să vă schimbaţi caracterul şi 
concepția despre viață. Dacă vă veţi închina în 
fiecare dimineaţă şi veţi simţi că il iubiţi pe 
Dumnezeu mai mult decât pe soţ, că fiecare om 
care vă trădează şi se ceartă cu dumneavoastră 
este nevinovat, că tot ceea ce aţi considerat 
neplăcere este o modalitate de purificare trimisă 
de Dumnezeu, atunci nu vă vor mai fi necesare 
mijloacele punitive. Însă aspiraţia benevolă cere 
nişte energii spirituale imense. O cămaşă lipită de 
corp este mult mai uşor să fie desprinsă prin 
sfâşiere decât să fie desfăcută cu răbdare şi 
migală, milimetru cu milimetru. De sfâşiat este 


mai uşor, dar, câştigând la început, vom pierde la 


urmă. 


Mă adresez din nou pacientei mele: 

— Sunteţi foarte geloasă şi acest lucru se 
adânceşte din cauza trufiei dumneavoastră. V-aţi 
agăţat puternic de seriozitate şi deşteptăciune. 
Când aţi fost activistă la Komsomol, i-aţi disprețuit 
pe oamenii imperfecti. V-aţi acumulat o asemenea 
trufie, încât aceasta vă  înzeceşte orice 
agresivitate. Dar acest lucru este cauzat de 
ignoranță. În principiu, sunteţi un om bun la suflet 
şi la locul lui, de aceea, cum se zice, vă păzeşte 
Dumnezeu. Puteţi avea o tumoare pe creier. 
Datorită bunătăţii dumneavoastră, aţi primit o 
tumoare benignă. Dacă somităţile medicale v-ar fi 
vindecat, atunci aţi fi murit fie dumneavoastră, fie 


copiii, fie soţul. 


Aproape fiecare al treilea pacient care vine la 
mine are probleme cu vederea şi auzul. Eu le 
repet tuturor: 


— Gelozie. 


Fiecare al treilea - al patrulea copil adus la 
mine este pasibil de sterilitate. Motivul este 
acelaşi. În decembrie 1993, un prieten m-a rugat 
să pun diagnosticul unui cetăţean. 

— Gândeşte-te la el, i-am spus eu. 

După aceasta, am obţinut informaţia şi am 
văzut că acest om este incredibil de gelos. Gelozia 
sa a depăşit linia roşie. Prezintă deja un program 
de dorinţă a morţii pentru el şi soţia lui. 

— Prin ce poate fi periculos acest lucru 
pentru ei? m-a întrebat prietenul. 

— Asta înseamnă moarte pentru el şi pentru 
soţia sa. 

— În urmă cu o săptămână, medicii le-au 
stabilit diagnosticul: el are leucemie, iar ea cancer 


la rect. 


La mine la atelier, a venit o femeie. Acum mă 
ocup de cercetări, de aceea nu dau consultaţii. 

— Pot să vă acord numai trei minute, îi spun 
eu. Ce probleme aveţi? 


— Am venit la dumneavoastră din Extremul 


Orient. Soţul meu are o tumoare pe creier. 

— Soţul dumneavoastră este foarte gelos. 
Agresivitatea sa  subconştientă este mortală 
pentru femeia de care este legat. Ea v-ar fi ucis, 
dacă n-ar fi fost bunătatea şi spiritualizarea 
dumneavoastră. Totul se întoarce împotriva lui şi-i 
afectează capul. 

— Dar el nu este gelos niciun pic! exclamă 
femeia uimită. 

— E gelos, îi spun eu, numai că gelozia şi-o 
manifestă prin supărări. 

— Da, e foarte supărăcios, confirmă femeia. 

— Când cineva se ceartă cu mine şi îmi 
întoarce spatele, iar eu mă supăr, îl invidiez, îl 
urăsc, sunt gelos, atunci mă ataşez de relaţii şi 
devin şi mai gelos. Imaginaţi-vă o aşa situaţie: o 
femeie geloasă îl atacă la nivel subconştient pe 
soţul său şi el este bolnav în permanenţă. La un 
moment dat, ea a fost trădată de prietena sa sau s- 
a certat cu aceasta. A început să-şi urască 
prietena. După o săptămână, soţul a murit. Femeii 


nici prin cap nu-i va trece să pună în legătură 


aceste două evenimente. La nivelul fin însă, ele 
sunt legate, şi încă foarte strâns. Transmiteţi-i 
soţului să-i mulţumească lui Dumnezeu pentru 
orice situaţie în care a fost umilit sau i s-a întors 
spatele. Şi să-i ceară iertare lui Dumnezeu pentru 
toate supărările şi blamările. 

Femeia dă din cap. 

— El nu va face asta, pentru că nu crede în 
Dumnezeu. 

Strâng din umeri. De bunăvoie sau obligaţi, 
oricum ajungem toţi la Dumnezeu, începem să 
credem în Dumnezeu când simţim intensificarea 
contactului cu el. Asta se întâmplă atunci când 
este prejudiciat, bolnav sau moare corpul şi odată 
cu el intelectul, conştiinţa. Dezvoltarea benevolă a 
acestui contact face inutilă distrugerea corpului. 

Îmi aduc aminte cât de încet am ajuns la 
înţelegerea a ceea ce înseamnă certurile şi 


neplăcerile. 


A venit la mine o femeie care avea probleme 


cu copiii. 


— Aveţi o mare trufie şi o mare gelozie, i-am 
spus eu. Aţi fi putut naşte copii numai de la acel 
bărbat care, cu voia sau fără voia lui, v-ar fi putut 
purifica. Jignirile, înjosirile, supărările, certurile şi 
trădările, numai trecând prin asta veţi putea naşte 
copii sănătoşi. 

— Fără asta nu se poate? 

— Eu vorbesc de metoda punitivă, care se 
declanşează atunci când vă lipsesc înţelegerea, 
dorinţa şi puterea de a aspira către Dumnezeu. 
Până când nu veţi accepta umilinţele şi blamările 
soţului, pe copiii dumneavoastră nu-i va putea 
ajuta nimeni. 

Îi venea greu să facă acest lucru, vedeam 
asta după faţa ei. Dar mi-a spus că-mi va urma 
sfatul. Când a venit la următoarea şedinţă, am 
văzut că structurile biocâmpurilor copiilor ei au 
devenit mai curate, însă nu cu foarte mult. 

— A mai rămas cam 50%, i-am spus eu. 

— Nu se poate, mi-a răspuns ea hotărâtă. Am 
iertat tot ce-a fost şi ce n-a fost. 


A 


li cercetez din nou biocâmpul, pentru a 


înţelege ce se întâmplă. 

— Da, aveţi dreptate, îi spun eu, dar a ierta 
se pare că nu este de ajuns. Nu trebuie numai să 
cereţi, trebuie să acceptaţi, trebuie să-i mulţumiţi 
lui Dumnezeu pentru că, prin aceste neplăceri, s-a 
purificat sufletul dumneavoastră şi al copiilor, dar, 
în acelaşi timp, să nutriţi un sentiment de 
dragoste pentru tot ceea ce se întâmplă. 

Privindu-i faţa, am crezut că ea nu va putea 


face acest lucru, dar a reuşit. 


Bărbaţii geloşi şi femeile geloase nici nu 
bănuiesc că ei mutilează în primul rând sufletele 
copiilor lor şi că omoară copiii care încă nu au 
apărut pe lume. Pentru ca să se nască un copil 
armonios, bărbatul şi femeia trebuie să se 
iubească unul pe celălalt. Acest sentiment de 
comuniune cu cel pe care îl iubeşti, de 
irepetabilitate a omului drag determină o 
dezvoltare puternică a structurilor spirituale, care 
îl fac pe copil spiritualizat şi talentat. Aceasta este 


benefică cât timp este pusă pe planul al doilea, 


după iubirea pentru Dumnezeu. De îndată ce acest 
sentiment întrece iubirea pentru Dumnezeu, de 
îndată ce comuniunea dintre cele două iubiri 
devine mai puternică decât comuniunea cu 
Dumnezeu, noi pierdem legătura cu izvorul care 
ne alimentează şi ne păzeşte sufletele. Pentru a le 
salva, Dumnezeu rupe relaţiile dintre oameni. Şi 
primul lucru pe care trebuie să-l facem este să 
acceptăm ruptura fără agresivitate. În al doilea 
rând, toate forţele disponibile să le orientăm către 
iubirea pentru Dumnezeu. 

Dacă însă omul se opune rupturii sale de cele 
pământeşti, el se îmbolnăveşte şi moare. Dacă 
omul acceptă acest lucru cu o mare linişte 
sufletească, dar nu face cel de-al doilea pas şi 
iubirea sa o împrăştie la diferiţi parteneri în 
dorinţa de a nu se lega de vreunul dintre ei, 
sufletul său sărăceşte. Sentimentul iubirii se 
transformă în satisfacţie sexuală şi degenerează 
sufletul acestui om şi sufletele urmaşilor săi. Acest 
lucru decurge mai puţin sesizabil decât în primul 


caz, de aceea este şi mult mai periculos. Iubirea 


pentru cele pământeşti ne oferă toate minunile pe 
care le vedem în jurul nostru şi, cu cât mai mult 
suntem preocupați de dezvoltarea dorințelor 
pământeşti, trupeşti, cu atât mai mult trebuie să 
tindem către comuniunea superioară care se 
cheamă Dumnezeu. Atunci iubirea pentru cele 
pământeşti va genera fericire şi iubire faţă de 
lume, şi nu chinuri şi ură. Cu cât civilizaţia 
înaintează mai mult, cu atât mai mult poate primi 
omul ceea ce numim fericire pământească şi cu 
atât mai puternică devine ispita de a face un ţel 
din acest lucru, şi nu un mijloc. Din copilărie, am 
fost slab şi lipsit de apărare şi întreaga fericire 
pământească o primesc prin intermediul altor 
oameni. Dacă nu am o aspirație permanentă către 
Dumnezeu, atunci sunt tot timpul îndepărtat de 
cele pământeşti prin supărări, certuri, neplăceri, 
care vin din partea altor oameni sau prin 
imperfecţiunea acestora. Înseamnă că trebuie 
acceptată distrugerea celor pământeşti ca o 
purificare trimisă de Dumnezeu, pe de o parte, şi 


trebuie manifestată aspiraţia către Dumnezeu, 


trebuie intensificat sentimentul iubirii pentru El, 
pe de altă parte. De aceea Cristos spunea: 
„lubeşte-L. pe Dumnezeu mai presus de tatăl tău, 
de mama ta, de fiul tău”. Dar îl poţi pune mai 
presus de Dumnezeu pe părintele spiritual sau un 
alt model de bărbat şi femeia începe să-şi 
dispreţuiască tatăl sau soţul, care nu corespund 
idealului ei şi sufletul său începe, prin intermediul 
agresivităţii, să se lipească de Pământ. Atunci, 
tatăl sau soţul trebuie să se poarte şi mai urât cu 
ea, pentru a-i purifica sufletul. Incapacitatea de a 
accepta toate acestea în forul interior îi lipseşte pe 
urmaşi de posibilitatea de a fi fericiţi. Discutam 
odată cu o femeie care mi-a povestit că, în timp ce 
era însărcinată cu fata, fiul ei, absolut prosteşte, s- 
a lovit la ochi, iar cauza, după cum am constatat 
eu, era foarte simplă. De la mamă, fiul a moştenit 
dorinţa de a face din omul iubit un ţel şi înseamnă 
că el va fi gelos, că va uri pe oricine ar putea să-l 
lipsească de acesta. Programul geloziei şi de 
dorinţă a morţii s-a declanşat încă din timpul 


sarcinii. Ura se blochează prin scăderea vederii, a 


auzului, prin tulburări ale activităţii creierului. 
Programul era atât de puternic, încât el putea fi 
stopat numai prin pierderea ochiului, ceea ce s-a 


şi întâmplat. 


O altă pacientă îmi relatează o cu totul altă 
problemă. Micuța ei fiică se ocupă cu masturbaţia 
şi n-o poate opri cu nimic. Îi expun femeii întregul 
meu sistem şi apoi îi explic: 

— Omul iubit, relaţiile şi destinul legate de 
acestea le-aţi pus mai presus de Dumnezeu. 
Iubirea orientată către Pământ generează 
agresivitate împotriva omului iubit. Această 
agresivitate creşte şi începe să-l ucidă pe autor. 
Aţi fost geloasă şi i-aţi urât pe bărbaţi, iar fiica 
dumneavoastră deja se urăşte pe sine şi nu 
doreşte să mai trăiască. Programul se desfăşoară 
în sens invers în sufletul ei. Pentru a se salva, ea 
încearcă să mărească sentimentul iubirii prin 
masturbaţie. Prin urmare, trebuie să vă trataţi 
dumneavoastră. Rememorându-vă viaţa, trebuie să 


învăţaţi să nu ucideţi iubirea din dumneavoastră şi 


din alţii. 


O femeie îmi povesteşte: 

— Am scleroză în plăci. Un ochi, practic, m-a 
lăsat, dar după aceea vederea mi-a revenit. Am 
asurzit de o ureche, dar şi-a revenit şi ea. Sunt 
acestea în legătură cu gelozia? 

— Bineînţeles. De îndată ce agresivitatea faţă 
de alţi oameni ajunge la linia roşie, are loc 
derularea programului care se transformă într-un 
program de autodistrugere şi atunci omul începe 
să orbească, să asurzească, are loc demolarea 


întregului organism. 


Nu demult a venit la consultaţie o femeie 
căreia i-au apărut nişte probleme cu fata. Medicii 
îşi frământau mintea să-şi dea seama ce are: era 
vorba de o scleroză în plăci sau i-a fost inoculat 
virusul  encefalitei? l-am explicat că gelozia 
moştenită de la mamă se transformă într-un 
program de autodistrugere a fiicei. 


Dacă mama nu-şi revizuieşte viaţa şi nu se va 


ruga pentru ea şi pentru fiica ei, atunci 
meningitele, encefalitele, scleroza în plăci sau 
ceva de acest gen îi vor stopa oricum 


agresivitatea. 


Cu o săptămână în urmă, am discutat cu 
părinţii unui tânăr care suferise un traumatism 
cranian, după care a supravieţuit printr-o minune. 
lar cauza era gelozia venită pe linia familiei de la 
tată şi de la mamă. Omul se îmbolnăveşte pe 
neaşteptate de o scleroză prematură. Doctorii 
încearcă să-i curețe cumva vasele de pe creier. Se 
cheltuiesc sume imense pentru medicamente, însă 
de vindecat trebuie în primul rând nu el, ci 
urmaşii lui. Copiilor săi le-a transmis o gelozie 
ridicată şi pentru a i se naşte şi a-i supravieţui 
nepoţii, este lovit el. Dacă gelozia este grevată de 
trufie, atunci acest lucru este de două ori mai 
periculos. 

— Cauza trufiei dumneavoastră, îi explic eu 
unei femei, este ataşamentul de capacităţi şi 


înţelepciune. De aceea aţi acumulat atât de 


repede o uriaşă agresivitate împotriva bărbaţilor, 
dispreţuindu-i, fiind geloasă şi acum sunteţi 
necăsătorită. Nivelul agresivităţii este atât de 
ridicat, încât ea începe să vă ucidă şi vă apare 
lipsa dorinţei de a trăi. Pentru orice neplăcere 
declanşaţi agresivitatea împotriva altora şi 
împotriva dumneavoastră. La fiica dumneavoastră 
totul s-a convertit într-un program de 
autodistrugere totalā. Singura şansă de 
supraviețuire este intensificarea sentimentului 
iubirii în sufletul dumneavoastră. În măsura în 
care veţi accepta faptele prin care sunteți 
purificată punitiv şi veţi înțelege că fericirea 
pământească este un mijloc, iar iubirea pentru 
Dumnezeu este scop, în acea măsură se va 
ameliora starea fiicei dumneavoastră Suportaţi 
orice situaţie şi depăşiți-o păstrând sentimentul 
iubirii. Numai astfel veţi fi sănătoasă şi 


dumneavoastră, şi fiica. 


O doctoriță mi s-a adresat cu o rugăminte: 


—  Alcătuiţi, vă rog, un atlas al bolilor 


organelor şi al cauzelor care le determina. 

— Acest lucru este imposibil. Foarte des una 
şi aceeaşi cauză duce la diverse maladii. Gelozia, 
de regulă, provoacă scăderea vederii, auzului, 
scleroza în plăci, traumatismele capului, diabet, 
inflamații articulare. Dacă însă gelozia este 
însoţită de lipsa dorinţei de viaţă, atunci se 
deteriorează sistemul uro-genital. Dacă 
agresivitatea este dată copiilor şi nepoților, încep 
să doară genunchii şi sunt afectaţi incisivii, pentru 
că aici agresivitatea se acumulează mai mult decât 
oriunde. Să spunem că unui om îi slăbeşte mult 
memoria. Aceasta poate fi o blocare a geloziei sau 
idolatriei propriei persoane, sau blocarea lipsei 
dorinţei de viaţă din cauza neplăcerilor. Gelozia 
este ura faţă de alţi oameni, iar lipsa dorinţei de 
viaţă este ura faţă de sine. Dispreţul faţă de 
oameni este o formă specială a urii. Ura ia naştere 
în conştiinţă, de aceea ea se blochează prin boli 
ale capului. Dar aceleaşi programe pot fi stopate 
prin boli ale pielii, acestea fiind varianta cea mai 


uşoară. Pielea reprezintă o treime a corpului 


uman. Erupţiile pielii, din punct de vedere 
bioenergetic, sunt nu numai un semn al unei 
situaţii neprielnice în viaţă, dar reprezintă şi o 
puternică apărare. Locul unde apar problemele 
dermatologice nu este strâns legat de cauză, dar 
totuşi o legătură există. Dacă o femeie are o mare 
trufie şi nutreşte gelozie sau îşi idolatrizează 
figura, atunci încep problemele pe faţă şi pe gât. 
În cazul unei lipse a dorinţei de viaţă, sunt 
afectate bazinul, abdomenul, coapsele. Dacă 
greşeala este transmisă copiilor şi nepoților, 
semnele apar pe picioare. În cazul idolatrizării 
propriei persoane, au de suferit mâinile. lată, de 
pildă, cum evoluează cancerul în cazul geloziei. 
Dacă omul are un caracter dur şi nutreşte gânduri 
urâte, pline de gelozie faţă de alţi oameni, apare 
cancerul creierului.  Supărările agresive pe 
oamenii apropiaţi determină cancerul ficatului. 
Autoblamarea, lipsa dorinţei de a trăi reprezintă 
cauza tumorilor în sistemul uro-genital. Dacă 
gelozia este exprimată sub forma dispreţului, care 


întotdeauna se transformă într-un program de 


autodistrugere, atunci avem de a face cu cancerul 
creierului sau al sistemului  uro-genital, 
determinat de anumite nuanţe, de punctele 
vulnerabile congenital. Cel mai periculos lucru 
este uciderea iubirii din cauza geloziei. Dacă nu se 
naşte copilul căruia i-a fost hărăzit să fie 
conceput, apare cancerul pulmonar sau genital, 
sau astmul. Însă nu este obligatorie afecțiunea 
doar a sistemului uro-genital. Biocâmpul se 
deformează în zona primei chakre, ceea ce 
înseamnă că poate fi un cancer al intestinului şi al 
rectului. Pot surveni şi unele traumatisme 
serioase. În locul scăderii văzului şi auzului poate 
apărea epilepsia. Deci, o corelaţie directă între 


organul afectat şi cauză nu există. 


O cunoştinţă întâmplătoare din Moscova, 
conducător auto, a început să mi se plângă de 
claustrofobie şi că nu poate să meargă cu metroul. 

— Încetaţi să vedeţi în oameni numai ceea ce 
este rău, nu-i mai judecaţi şi veţi putea călători 


liniştit cu metroul. 


Şoferul este derutat. 

— Ce amestec au oamenii? 

— Acum, de faţă cu mine, i-aţi înjurat pe toţi. 
Din cauza aceasta, trufia se află la nivelul mortal. 
Înseamnă că vă aşteaptă fie moartea, fie un grav 
traumatism al capului, fie alte boli. Dar, întrucât 
sunteţi totuşi un om bun la suflet, vi se dă o 
uşoară înjosire a trufiei. Încetaţi să-i mai judecaţi 
pe oameni, cereţi iertare lui Dumnezeu pentru 


ceea ce aţi greşit înainte şi veţi fi sănătos. 


Un bărbat îmi povesteşte cum împreună cu 
un prieten, s-a distrat cu o damă, iar aceasta avea 
o boală venerică. Prietenul s-a molipsit, dar el nu. 
Pentru medici această situaţie este de neînțeles, 
cu toate că asemenea cazuri nu sunt o raritate. Eu 
îi explic: 

— Tu eşti bun la suflet în relaţiile cu femeile 
şi nu ai fost ataşat de plăcerile trupeşti. Când 
surveneau momente sexuale nereuşite, trădări, 
supărări, boli venerice, nu ai urât şi nu ai acuzat 


pe nimeni, de aceea imunitatea ta e mai ridicată. 


Acest lucru nu-ţi dă o garanţie de sută la sută, însă 


îţi dă posibilitatea să te vindeci mai repede. 


Uneori, relaţia dintre cauză şi efect arată 
paradoxal. Odată, în timpul unui zbor, vecinul meu 
de scaun a recunoscut că se teme cumplit să 
zboare cu avionul, deşi în copilărie şi în tinereţe îi 
plăcea, iar după aceea a pus stăpânire pe el o 
groază teribilă. 

— O să vă vină greu să credeţi, dar 
dumneavoastră nu vă temeţi nici de înălţime, nici 
de avion. În forul dumneavoastră interior, sunteţi 
un om foarte gelos. Gelozia este o ancorare în 
relaţii şi, când acestea se rup, omul resimte o 
teribilă groază sau ură, sau lipsa dorinţei de a trăi. 
În cazul de faţă, nutriţi această groază din cauza 
ruperii legăturii cu Pământul şi cu tot ceea ce este 
pământesc, iar frica v-a apărut când aţi început să 
fiţi foarte gelos pentru prima oară. 

Conlocutorul meu strânge din umeri. 

— Oricum, mi-e frică. 


— Nu-i nimic. Când v-aţi îndrăgostit prima 


oară? 

— La 19 ani. 

— Când aţi început să vă temeti de înălţime? 

— La 20. 

— Poftim, trageţi concluziile. Aţi cunoscut o 
fată şi aţi început să vă temeţi că va rupe relaţiile 
cu dumneavoastră. De aici, gelozia, supărarea, iar 
una dintre blocări este teama de înălţime. 

— Înseamnă că zborul cu avionul îmi este 
util? 

— Dacă veţi depăşi sentimentul groazei, vă 
va fi extrem de util. Însă va fi cam greu să 
călătoriţi într-o navă cosmică şi cosmonaut nu veţi 
ajunge. 

— Adică e periculos să fii cosmonaut? 

— Bineînţeles. Dacă există ataşamente prea 
mari faţă de cele pământeşti, atunci traumatismul 
psihic poate depăşi linia roşie. Pentru cei care au 
fost însă pe orbită, are loc deschiderea 
capacităţilor. Medicii şi psihologii au observat că 
în toate cazurile se schimbă psihicul celor care au 


fost pe orbită. Pentru aceşti oameni, este mai uşor 


să creadă în Dumnezeu, să devină clarvăzători, să- 
şi descopere propriile capacităţi, să simtă 
comuniunea cu Universul şi prioritatea 
spiritualităţii. De aceea, receptarea ieşirii în 
Cosmos, vederea Pământului din afara lui, 
încercarea de a înţelege logica altor lumi şi 
civilizaţii activează structurile spirituale ale 
omului, micşorează ataşamentul faţă de teluric şi, 
ca o consecinţă, au capacităţi terapeutice. 
Pasiunea pentru literatura ştiinţifico-fantastică în 
anii tinereţii acţionează benefic în aceeaşi 
direcţie. Dar lucrările de science-fiction sunt 
diferite. Acum, predomină acelea în care tot ceea 
ce este pământesc este transferat într-un alt punct 
al Universului. Numai anumite individualităţi pot 
crea opere rupte de logica pământească. Problema 
este că logica Cosmosului se deosebeşte radical de 
a noastră. Acolo există un cu totul alt sistem al 
valorilor materiale, chiar dacă legile Dumnezeieşti 
sunt aceleaşi pentru toţi. Un autor adevărat de 
literatură fantastică nu va transfera în Cosmos 


grădina, lopata şi grebla, păstrând conexiunea şi 


logica pământească. El poate lua de pe Pământ 
aceleaşi obiecte, dar, conferindu-le o logică 
nepământească şi cultivând alte conexiuni, 
creează o lume fantastică  nepământeană. 
Problema e că structura de bază a lumii este 
determinată nu de obiecte, ci de conexiunile 
dintre ele, adică de codarea structurilor câmpului, 
deoarece structura oricărei lumi este determinată 
de logica ei spirituală. Înseamnă că un pictor care 
nu redă obiectele ci conexiunile dintre ele, care 
dau logica deosebită de cea pământească, este un 
autor de science-fiction chiar dacă toată viaţa ei 
va picta naturi moarte cu oale şi ceapă. Priceperea 
de a elimina logica pământească şi de a trece la 
logica altor lumi a determinat nivelul capacităţilor 
umane, fie că era vorba de un mag sau 
clarvăzător, de un artist sau om de afaceri. Acum, 
pentru formarea completă a copiilor, lectura 
poveştilor, jocurile cu elemente fantastice, 
spectacolele de teatru, filmele ştiințifico-fantastice 
bune, împreună cu etica şi credinţa în Dumnezeu, 


trebuie să devină factori indispensabili ai 


educaţiei. 


O pacientă de-a mea îmi spune: 

— Sunt gata să accept orice neplăcere: 
pierderi, cataclisme. Dar cum să accept faptul că 
omul cel mai apropiat devine un trădător şi un 
ticălos şi mă jigneşte în aşa hal încât îmi piere 
pofta de viaţă? Sunt obligată să-l mai iubesc? 

Mă gândesc că în urmă cu câţiva ani i-aş fi 
dat dreptate. Mie însumi îmi vine greu să accept 
adevărurile la care am ajuns. Îi răspund: 

— Deveniţi animal şi nu veţi mai avea astfel 
de probleme. 

— De ce animal? 

— Pentru că sentimentul iubirii trăieşte după 
aceleaşi principii. Dacă el se lipeşte de Pământ, 
atunci este cuprins de agresivitate şi începe să 
piară. Pentru a purifica iubirea de această 
agresivitate interioară şi insesizabilă, este nevoie 
de o agresivitate exterioară. Un program se 
anihilează printr-un  contraprogram. Această 


agresiune exterioară ajunge la noi sub forma 


cataclismelor,  calamităţilor,  nenorocirilor. La 
animale, acest lucru se realizează printr-o 
deteriorare directă a învelişului fizic, iar la oameni 
este declanşat mai întâi un mecanism mult mai fin. 
Are loc nu dezintegrarea corpului, ci a structurilor 
biocâmpului legate de acesta, adică a trăirilor 
emoţionale.  Priceperea de a separa stările 
emoţionale legate de trup, de starea emoţională 
cea mai înaltă care este iubirea reprezintă 
dezvoltarea. Priceperea de a accepta degradarea 
corpului şi a stărilor emoţionale legate de acesta 
reprezintă ştiinţa de păstrare a iubirii în suflet. 
Trebuie de înţeles că opoziţia interioară faţă de 
aceasta creează agresivitatea care ucide 
sentimentul iubirii. Agresivitatea este cleiul prin 
care forma este lipitā de conținut, tot ceea ce este 
pământesc şi material este lipit de sentimentul 
iubirii. Închipuiţi-vă că sufletul v-a fost poluat de 
agresivitate, dar, prin câteva situaţii care vă 
afectează trupul, agresivitatea poate fi eliminată. 
Dacă însă poluarea este mult mai profundă şi mai 


fină, atunci, de multe ori, nici prin boală, nici prin 


nefericire, nici prin moarte, sufletul nu poate fi 
purificat. Acest lucru poate fi realizat numai prin 
intermediul unui om apropiat, care va atinge cele 
mai sensibile coarde. Priceperea de a păstra 
iubirea în astfel de situaţii este mult mai eficientă 
decât zece morţi, traumatisme şi boli, cu alte 
cuvinte, priceperea de a-ţi păstra iubirea în timpul 
chinurilor sufleteşti dă posibilitatea omului să se 
ridice pe treptele dezvoltării, aflate mai sus decât 
cele pe care ne găsim acum. 

— Este incredibil, dar soţul meu s-a lăsat de 
băutură, îmi povesteşte o pacientă. 

— Normal. Aţi renunţat la agresivitatea din 
subconştient orientată împotriva lui. În momentul 
de faţă, există pericolul ca, din cauza geloziei, să 
faceţi din omul iubit, din familie sensul vieţii. 
Înţelegeţi un lucru simplu: karma rudelor este 
asemănătoare şi ancorarea în teluric a soţului şi 
soţiei este şi ea, în principiu, asemănătoare. Cu 
cât sunt mai mari blamarea şi ura faţă de soţ. cu 
atât mai repede îl înecaţi şi vă-necaţi şi 


dumneavoastră împreună cu el. Cu cât vă 


purificaţi mai profund, cu atât mai repede îl 
salvaţi şi pe el şi pe dumneavoastră. Starea 
internă a femeii determină în bună măsură, 
comportamentul bărbatului. Nu degeaba se spune: 
„O femeie nobilă se cunoaşte nu după cum se 
comportă ea, ci după cum se poartă bărbații cu 
ea”. Aşadar, comportarea tactică a bărbatului o 
determină femeia, iar comportarea strategică a 
femeii - bărbatul. Starea interioară şi exterioară a 


familiei depinde de ambii soţi. 


Un bărbat mi se confesează: 

— Nu-mi reuşeşte nimic cu partenera mea. 
La început, totul era normal, iar după aceea, nimic 
nu mergea în niciun fel. Nici nu pot s-o părăsesc şi 
uite-aşa mă chinui. 

— Sunteţi un om foarte gelos. Acum se pare 
că lucrurile au intrat în normal, însă în tinereţe aţi 
acceptat în suflet multă agresivitate. Cu cât mai 
mult vă ataşaţi de o femeie, cu atât mai puternică 
este agresivitatea dumneavoastră. Şi la ea, 


agresivitatea creşte în mod corespunzător, 


întrucât şi ea e geloasă. Trebuie să faceţi două 
lucruri: primul - purificaţi-vă sufletul de gelozie, al 
doilea - nu vă puneţi trupul la treabă dacă el nu 
doreşte acest lucru. Nu vă temeţi de o scădere 
periodică a potenţei. Tot ceea ce este viu urmează 
o cale sinusoidală. Nu vă obligaţi trupul să 
lucreze, dacă nu a început încă să acţioneze 
sufletul. Puteți s-o vizitaţi pe partenera 
dumneavoastră, comunicaţi cu ea, dar ignoraţi 
momentele strict erotice. 

— Să comunicăm numai la nivelul sufletului? 
mă întreabă el. 

— Da. Însă înainte de aceasta trebuie 
obligatoriu să vă purificaţi de gelozie. 

După câteva zile, a venit din nou la mine la 
consultaţie. 

— M-am închinat două zile, mi-am revizuit 
întreaga viaţă, am renunţat la orice agresivitate. 
După aceea, m-am întâlnit cu partenera mea, 
hotărât să nu fac nimic. Mizam doar pe satisfacția 
spirituală. Şi ce mi s-a întâmplat, nu mă întrebaţi. 


— Spuneti-mi, dacă eu, prin agresivitatea 


mea interioară, îl provoc pe un alt om să mă 
jignească, să mă înjosească, adică îl împing în 
păcat, înseamnă că trebuie să-i cer iertare lui 
Dumnezeu pentru faptul că, prin imperfecţiunea 
mea, l-am atras pe altul în ispită? 

— Da, îi răspund eu... 

— Înseamnă că eu trebuie să cer iertare 
pentru un alt om pe care l-am dus în păcat? 

Îl privesc îngândurat: 

— După toate aparențele, se pare că aveţi 


dreptate. 


Desfrâul 


Uneori, discuţiile cu pacienţii se transformă 
în dispute filosofice. Ca să-l pot vindeca pe om, 
trebuie să-i schimb concepţia despre lume. Acest 
lucru este mult mai dificil decât să descrii viaţa 
unui om şi să-i spui pentru ce trebuie să se roage. 

— Dumneavoastră spuneţi, mă întreabă o 
pacientă, că, atunci când soţul îşi înşală soţia, se 
ceartă cu ea, dispare de acasă, el o vindecă. Vă 
daţi seama la ce-i îndemnați pe oameni? în felul 
acesta se destramă familiile. 

— M-aţi înţeles greşit. Dacă omul are o 
cangrenă, trebuie să i se taie piciorul şi acest 
lucru trebuie acceptat ca un mecanism de salvare, 
iar aceasta nu înseamnă că eu propag ideea să i se 
taie câte-un picior fiecărui om. Eu sunt specialist 
în „puroiul” sufletului, care duce la boli. Tot ceea 
ce relatez reprezintă metoda punitivă de 
purificare a sufletului şi în măsura în care ştim să 
acceptăm o asemenea purificare, ni se purifică 


sufletul. Dezvoltarea omenirii începe cu metodele 


punitive de purificare. Mediul înconjurător îl 
loveşte, îl înjoseşte, îl frânge. Dacă omul acceptă 
toate acestea în forul său interior, atunci el nu mai 
este mânat din urmă de mediu, ci merge singur 
înainte. Purificarea benevolă este, în primul rând, 
aspiraţia şi dorinţa comuniunii cu Dumnezeu, este 
aspiraţia către perfecțiunea spirituală, este 
perioada limitării dorințelor trupeşti, pentru 
înălţarea spiritului. 

— Dacă soţul este impotent şi soţia îşi 
găseşte un amant, ea preacurveşte? 

— Pentru a face lumină în această problemă, 
ar trebui să înţelegeţi sistemul meu. Am să vi-l 
expun pe scurt. Omul are două funcţii principale: 
de nutriţie şi de reproducere. Pare să fie corect. În 
realitate însă, această formulare este inexactă, 
pentru că omul are trei funcţii principale: prima 
este iubirea pentru Dumnezeu şi numai după 
aceea nutriția şi reproducerea. Omul s-a rugat 
înainte de masă, a renunţat periodic la mâncare şi 
la plăcerile sexuale pentru a-şi bloca cele mai 


importante puncte de aderenţă la teluric. Cultul 


mâncării şi al trupului duce la degenerarea 
sufletului şi a trupului. Deosebit de periculoasă 
este preocuparea pentru plăcerile sexuale. Părinţii 
care s-au ataşat de trup pradă sufletele copiilor şi 
deviază aspiraţia lor către bunurile pământeşti, 
către diavolism. Când acest lucru are loc în 
subconştient, duce la o rapidă degenerare 
genealogică. Până în secolul al X-lea, se constată 
prioritatea spiritului asupra  teluricului. Din 
secolul al X-lea, creştinismul nu mai păstrează 
acest raport şi începe declinul. Secolele al XIV-lea 
şi al XV-lea reprezintă epoca Renaşterii, toate 
acumulările din cele treisprezece secole 
precedente se materializează în forme telurice. 
Teluricul şi divinul s-au echilibrat în privinţa 
priorităţilor. În epoca Renaşterii timpurii 
predomină temele biblice, are loc admiraţia a tot 
ceea ce este pământesc, dar legat de ceea ce este 
Divin. În epoca Renaşterii târzii este evident cultul 
trupului şi al mâncării. Epoca Renaşterii se 
caracterizează nu numai prin explozia artelor, dar 


şi prin descătuşarea moravurilor. Apar blocări de 


tipul sifilisului, adus din America. Procesul 
ataşamentului de satisfacţiile trupeşti şi dorinţa de 
a pune iubirea faţă de trup mai presus de iubirea 
pentru Dumnezeu are loc în subconștient, timp de 
mai bine de un secol. Acum, acest proces decurge 
mult mai rapid. În deceniul şase al secolului XX, în 
Vest începe revoluţia sexuală. Are loc penetrarea 
acestui program în subconştient şi, la mijlocul 
deceniului şapte, el este blocat în karma omenirii 
prin SIDA şi degenerarea familiei ca unitate. 
Aceasta este una din cauzele  activizării 
islamismului, unde raportul faţă de trup este 
destul de dur. În islamism există un puternic 
program de înjosire a femeii. 

Din punct de vedere bioenergetic, pământul 
ne este mamă, iar soarele tată. Programul de 
distrugere a femeii este programul de distrugere a 
întregului pământ, în acest plan, islamismul şi alte 
religii orientale acţionează în sensul contrar 
civilizaţiei occidentale, în care aspectul teluric 
este intens. Sistemul funcţionează impecabil. Deci, 


cu cât se ataşează mai mult civilizaţia orientală de 


valorile pământeşti, cu atât mai mult trebuie să 
crească agresivitatea faţă de teluric. Şi acest 
proces se poate termina cu distrugerea a tot ceea 
ce este pământesc, în particular printr-un război 
nuclear. Oricât ar părea de ciudat, situaţia se 
rezolvă într-un singur plan: întoarcerea culturii 
occidentale la prioritatea valorilor spirituale şi la 
educaţia spirituală. 

Distrugerea femeii, care reprezintă 
materialul, îşi are originea în idolatrie, în 
absolutizarea principiului masculin, adică a 
spiritualului. Înainte, dezvoltarea parcurgea calea 
distrugerii alternative a acestor principii. Acum, 
amplitudinea a crescut în aşa măsură, încât se 
poate termina tragic. Spirala trebuie înlocuită cu o 
dublă spirală, adică nu prin preferința pentru 
teluric sau pentru spiritual, ci prin reunirea lor 
dialectică şi accesul la un alt nivel. 

Observ că femeia nu mă mai înţelege, mă 
opresc şi mă reîntorc la tema începută. 

— Haideţi să vă explic cu ajutorul unui 


exemplu. 


Mi s-a adresat o femeie cu o problemă tipică: 
fiica ei, de şaptesprezece, ani avea o problemă 
gravă. De ea s-a îndrăgostit un tânăr care a vrut 
să se sinucidă. Mama a intrat în panică, neştiind 
ce să facă. 

— Spuneti-mi, fiica dumneavoastră a fost în 
pericol să fie violată? 

Mama era foarte mirată: 

— Nici pomeneală, de ce mă întrebaţi? 

— Problema e că fata îi programează pe toţi 
tinerii să atenteze sexual la ea. Acest lucru se 
întâmplă în afara conştiinţei ei. Dragostea de 
bărbați şi plăcerile sexuale este mai puternică 
decât iubirea pentru Dumnezeu. Acest lucru se 
blochează prin viol boli venerice, sterilitate. 
Faptul că tânărul a vrut să se sinucidă arată că 
programul ei depăşeşte nivelul de pericol. Atât 
timp cât ea nu-și va schimba subiectivitatea în 
receptarea lumii, şansele de a avea o viață 
fericită, o familie unită şi copii sănătoşi sunt foarte 


MICI. 


— Cum S-ar putea evita acest lucru? întreabă 
mama. 

— Dumneavoastră i-ați transmis toate 
acestea şi În existența anterioară şi în cea 
prezentă. Până la conceperea ei, dumneavoastră, 
privind la bărbaţi, v-aţi culcat în gând cu ei. Ați 
construit în permanență programul atracției 
sexuale la bărbați. În forul dumneavoastră interior 
ati manifestat pretenţii de sot, ati învârtit o roată 
care vă învârte acum şi pe dumneavoastră şi pe 
fiică. Retrăiţi-vă de la capăt întreaga viaţă. Rugaţi- 
vă şi cereţi iertare pentru toate momentele în care 
ați fost supărată pe soț şi l-aţi condamnat. Cereţi- 
vă iertare pentru faptul că mulţi ani v-aţi catalizat 
sentimentele nu către spirit, ci către cele 
pământeşti. Cereţi iertare pentru ca dorinţa de a 
face din plăcerile trupeşti un ţel, suprema bucurie, 


să nu îi domine pe copii şi nepoți. 


Mă uit la pacienta căreia i-am relatat toate 
acestea. Oricum, exemplul are un efect mai mare 


decât orice demers persuasiv. 


— Să ne întoarcem la ale noastre. La mine 
vin des bărbaţi cu început de impotenţă sau care 
manifestă un apetit sexual scăzut în raport cu 
soțiile lor. Cauza, de regulă, nu este în ei, ci în 
soţii. Soţiei îi creşte ataşamentul subconştient faţă 
de plăcerile sexuale. Şi acest lucru o poate costa 
viaţa sau îi poate provoca o boală gravă. Blocajul 
punitiv arată în felul următor: ori soţul îi aduce o 
boală venerică, ori o înşală în permanenţă, 
înjosind-o ca femeie, ori îşi găseşte un loc de 
muncă din cauza căruia vine rar pe acasă. Dacă nu 
i se-ntâmplă nimic din toate astea, atunci îi scade 
potenţa. Cu cât soţia îl condamnă mai puţin şi are 
mai puţine pretenţii faţă de el, cu atât mai multe 
sunt şansele de normalizare, şi, dimpotrivă, cu cât 
vor fi mai mari pretenţiile şi supărările, cu atât 
mai mic va fi apetitul soţului şi atracţia faţă de 
soţie. Femeilor pofticioase li se dau soţi impotenţi 
sau destinul le transformă în prostituate pentru a 
le atenua ataşamentul pentru plăcerile trupeşti. 
De aceea, capacitatea de a tempera pretenţiile 


faţă de destin atunci când vă simţiţi frustrată şi de 


a da forţele disponibile spiritului când nu există 
posibilitatea ca ele să fie dedicate trupului 
reprezintă ştiinţa de a fi sănătos. 

Există peste 70.000 de boli şi fiecare dintre 
ele se tratează în felul ei. La nivelul spiritual, sunt 
mai puţine cauze, de aceea sunt şi mai puţine 
leacuri. La urma urmei, cauza tuturor bolilor este 
una: insuficientă iubire faţă de Dumnezeu. Iubirea 
este dorinţa de a intra în comuniune cu ceva. Dacă 
omul are o mare dorinţă de a intra în comuniune 
cu Dumnezeu, atunci tot ceea ce se întâmplă, 
oricât ar fi de ilogic şi impur din punct de vedere 
al teluricului, întotdeauna conţine un sens suprem 
ascuns şi o logică divină. În cazul unei asemenea 
concepţii, sufletul nu se lipeşte de pământ şi 
atunci bolile nu mai sunt necesare. Dacă luăm 
sensul cercetărilor mele, totul se reduce la o 
singură propoziţie: scopul vieţii stă în iubirea 
pentru Dumnezeu. 

Toate acestea însă sunt cunoscute de foarte 
mult timp. Diferenţa constă în aceea că omenirea 


conducea maşina apăsând pe pedale şi sucind de 


volan. 

Cunoaşterea motorului nu-i era necesară 
şoferului. Mecanicul care cunoştea motorul a 
plecat, iar şoferul a rămas singur. Motorul a 
început să-i dea bătăi de cap. Ca să-l repare, 
trebuia să-i ştie structura. Sensul vieţii mele a fost 
studiul structurii lumii, nu numai din punct de 
vedere fizic, ci şi spiritual. Din structura spirituală 
a lumii purced toate postulatele, legile şi poruncile 
lumii umane. Niciodată nu îndemn pe nimeni la 
nimic. Încerc să înţeleg comandamentele lumii şi 
experienţa tratării oamenilor şi această informaţie 


s-o transmit altora. 


În ultimul timp, sunt din ce în ce mai des 
invitat să descurc nişte cazuri complicate şi 
neînţelese. O fac cu mare plăcere. Pentru a 
înţelege mecanismul Universului, sunt necesare 
situaţiile care depăşesc logica obişnuită. În maşină 
discut cu un medic având o mare experienţă. 

— Apropo, îmi spune el mie, tradu-mi 


diagnosticul în termeni medicali. 


— Totul este normal, doar că ficatul şi splina 
au dereglată bioenergia. S-a acumulat foarte mult 
dispreţ faţă de femei. 

— Asta a fost înainte, nu şi acum. 

— Tot ce a fost înainte este prezent în noi. 
Dacă manifestăm de multe ori o atitudine negativă 
faţă de cineva, atitudinea noastră nu se 
volatilizează, ci ne mănâncă, încetul cu încetul, 
sufletul. Nu demult, am aflat că disprețul este 
mult mai periculos decât ura. Dispreţul se întoarce 
foarte repede înapoi şi se transformă într-un 
program de autodistrugere. Pericolul unei trăiri 
emoţionale nu stă în forţa acesteia, ci în 
profunzimea cu care ea pătrunde în suflet. De 
multe ori, omul încetează de a mai uri, însă 
continuă să dispreţuiască şi să blameze şi din 
această cauză se îmbolnăveşte şi moare. Este 
destul de simplu să spui „Nu mai nutresc ură” şi 
să încetezi să mă urăşti. Să spui „Eu nu mă mai 
supăr” şi să încetezi să te mai superi este cu mult 
mai dificil, pentru că supărarea pătrunde mai 


adânc în suflet decât ura. A renunţa la blamarea 


unui om imperfect care se poartă contrar logicii 
pământeşti de cele mai multe ori nu stă în puterea 
nici măcar a oamenilor foarte echilibraţi. Să nu-l 
dispreţuiască pe prost, pe nemernic, pe trădător 
pot doar puţine persoane. Cel mai greu este 
pentru om să nu se dezică de iubirea faţă de 
cineva care nu o merită. 

— Ce înseamnă a nu te dezice de iubire? Dar 
dacă respectivul îţi este absolut indiferent? 

— Iubirea este modalitatea de existenţă a 
structurilor spirituale. Trupul, pentru a 
supravieţui, are nevoie să se hrănească şi să se 
înmulțească, iar biocâmpul trebuie alimentat în 
permanenţă de la izvorul primordial. Câmpul 
generează materia. Informația primară se 
concretizează ca structură a biocâmpului şi numai 
după aceea ca materie. Cauza primordială care 
ne-a creat continuă să ne creeze în permanenţă. 
Ideea că Dumnezeu creează Universul datează nu 
doar de un secol. Sufletul e o structură a 
biocâmpului şi, pentru ca el să existe, trebuie să 


aspire în permanenţă către izvorul primordial. 


Iubirea pentru Dumnezeu este realizarea unui 
asemenea contact. Sentimentul iubirii care umple 
sufletul este o mărturie a unui înalt contact cu 
cauza primordială. Acest sentiment s-a dezvoltat 
în permanenţă şi nivelul iubirii este mult mai 
ridicat acum decât cu câteva milenii în urmă. Însă 
pentru supraviețuirea omenirii acest nivel trebuie 
să fie acum şi mai ridicat. 

Ne iubim cu toţii între noi, doar că nu ştim 
acest lucru. Să spunem că iubesc un om în 
proporţie de 90%, iar conştiinţa mea receptează 
acest lucru ca pe o absolută indiferenţă. Dacă 
iubesc pe cineva 100%, aceasta e deja o iubire 
imensă, nebună. Dacă omul iubit mi-a făcut o 
măgărie şi nivelul iubirii mele pentru el a scăzut la 
90%, nu sunt în pericol de a mă îmbolnăvi, iar, 
dacă acest nivel va fi doar de 70 - 80%, acest 
lucru mă poate costa boala sau chiar moartea. 
Pentru ca acest lucru să nu se întâmple, în 
concepţia mea despre lume trebuie să-mi fixez un 
adevăr simplu: orice ticăloşie ar comite un om 


împotriva mea, eu n-am dreptul să resping iubirea 


faţă de el. Scăderea sentimentului de iubire este 
îndepărtarea de izvorul primordial şi, prin urmare, 
degradarea structurilor spirituale. respectiv a 
celor fizice. De aceea, în orice situaţie trebuie să 
guverneze o lege imuabilă: sentimentul iubirii este 
sfânt şi nu este permisă atentarea la acesta. Iar 
pentru respectarea acestei legi trebuie să 
înţelegem că disprețul şi blamarea omoară înainte 
de toate iubirea faţă de un alt om. 

Continuăm discuţia şi deodată conlocutorul 
meu îşi aminteşte: 

— Ştiţi, eu am simţit mai demult că disprețul 
este periculos. Am trecut printr-o situaţie dificilă. 
Am fost trădat de un amic. Am simţit o ură atât de 
puternică împotriva lui, că nici măcar nu-l mai 
puteam vedea în faţa ochilor. Apoi am înţeles că 
lucrurile se vor sfârşi prost, pentru mine în primul 
rând. Am încercat să anihilez ura printr-un efort 
de voinţă, dar n-am reuşit. Atunci am început să 
mă rog şi să-i cer iertare lui Dumnezeu şi ura a 
dispărut, însă, dintr-odată, mi-am dat seama că am 


început să-l dispreţuiesc, dar n-am simţit o 


pierdere mare de forţe, ca în cazul urii. Mă 
simţeam bine, însă în suflet a început să mi se 
acumuleze un fel de murdărie şi mi-a venit mult 
mai greu să scap de ea. Am reuşit s-o elimin 
numai prin rugăciuni şi spovedanie. 

— Ai un sistem de autoconservare foarte bine 
dezvoltat. Sufletul se poluează cel mai puternic 
când se dezice de iubire şi această dezicere se 
tratează cel mai bine prin intermediul bolilor. 
Boala reprezintă medicamentul sufletului. Şi 
iubirea este un medicament pentru suflet, dar ce 
medicament să ia, dulce sau amar, omul alege 
singur. 

— Pentru foarte mulți iubirea este ceva 
abstract. Ce ar putea ei să facă? 

— În sufletul fiecărui om apar scântei ale 
iubirii. Pentru început, omul trebuie să înveţe să 
nu le înăbuşe şi asta nu-i puţin lucru. 

Am continuat dezbaterea acestor probleme şi 
am ajuns la un caz interesant. Cu câţiva ani în 
urmă, conlocutorul meu m-a rugat să văd o fetiţă 


din ochii căreia se scurgeau periodic, ca lacrimile, 


picături de sânge. Medicii n-au reuşit să-i pună un 
diagnostic. Am examinat fetiţa şi am spus că 
trebuie tratat tatăl, concepţia lui de viaţă. Părinţii 
nu au venit la consultaţie, aşa că am uitat de acest 
caz. 

— Ştii cum s-a terminat totul? Fata trebuia să 
fie dusă la consultaţie în Germania, şi, cu puţin 
timp înainte de asta, am avut o viziune, îmi spune 
conlocutorul meu. Trebuiau cumpărate de la 
biserică trei cruciuliţe de argint şi sfinţite. Eu am 
făcut acest lucru. Îmi aduc aminte că l-am întrebat 
pe preot dacă aceste cruciuliţe trebuiau să le 
poarte cunoştinţele mele sau să le păstreze în 
casă. El mi-a spus că trebuie puse la gât, dar că nu 
e obligatoriu să fie purtate în permanenţă. Ziua 
era înnorată, însă când am ieşit din biserică am 
văzut deasupra mea o spărtură în nori prin care 
lumina puternic soarele. După vreo cinci minute, 
gaura a fost acoperită de nori. Mai târziu l-am 
întrebat pe preot ce putea să însemne asta? „Acest 
lucru se cheamă pogorârea Sfântului Duh”, m-a 


lămurit el. În Germania, fetiţei nu i-au descoperit 


nicio modificare patologică. Lacrimile de sânge i- 
au dispărut după o lună. 

Am investigat biocâmpul fetiţei şi am văzut 
aceeaşi hieroglifă a morţii ca şi prima dată. Însă 
acum devenise mai dispersată, mai puţin clară. 
Am încercat să determin trufia fetei, care înainte 
se afla la nivel mortal, şi am văzut că programul 
era închis. Apoi am investigat biocâmpul tatălui ei 
şi am înţeles totul. Biocâmpul era contrar şi 
deformat de nişte programe de autodistrugere 
puternice. 

— Îngerul păzitor o ocroteşte pe fetiţă. Însă 
tatăl trebuie să ia înapoi tot ce i-a transmis. Tatăl 
prezintă o imensă trufie, semeţie şi dispreţ faţă de 
oameni şi faţă de lumea înconjurătoare. Dispreţul 
se naşte în cap, în conştiinţă şi de aceea are de 
suferit în primul rând capul. Dispreţul faţă de 
orice om poate duce la scăderea vederii, la 
pierderea incisivilor, la dureri articulare în 
genunchi, la deformarea tălpilor picioarelor şi aşa 
mai departe. Lacrimile de sânge erau o mărturie a 


faptului că organismul aştepta o blocare dură a 


trufiei fetei, semeţiei şi dispreţului ei faţă de 
oameni. Contactul cu ceea ce numim Duhul Sfânt 
i-a purificat sufletul. Întrucât fata avea conştiinţa 
curată, au început să i se purifice sufletul şi 
trupul. Concepţia şi conştiinţa tatălui nu s-au 
purificat; de aceea purificarea sufletului său era 
legată de degradarea mai rapidă a tot ceea ce i-a 
întinat sufletul: trupul şi absolutizarea intereselor 
acestuia. Tot ceea ce putea primi peste douăzeci- 
treizeci de ani el va primi în decursul a doi ani, 
salvându-şi în acest fel fata de la boală şi moarte. 

— Cum să înţeleg? O pedeapsă rapidă este 
spre bine? 

— Cu cât omul este pedepsit mai repede 
pentru comportamentul său incorect, cu atât el 
devine mai înţelept. Pentru ca omul să-şi dezvolte 
personalitatea, el nu trebuie pedepsit dintr-odată, 
ci trebuie să i se dea posibilitatea unei purificări 
benevole. Secolele anterioare au fost secole de 
libertate, ceea ce a format individualitatea, 
intelectul, civilizaţia. Acum, când acest potenţial 


este epuizat, vine o altă perioadă de cunoaştere a 


legilor Universului, a logicii spiritului şi Divinităţii. 
De aceea, practic, fiecare poate observa acum 
legătura directă dintre faptă şi răsplată, vine 
vremea  priorităţii legilor Divine asupra celor 
pământeşti în conştiinţa locuitorilor planetei. Cu 
cât este mai curat sufletul omului, cu atât mai 
repede el va primi pedeapsa pentru un păcat. 
Dacă sufletul unui om este dificil de purificat şi el 
nu reuşeşte să facă acest lucru, atunci este 
pedepsit o singură dată şi pentru mult timp. Dintr- 
o perspectivă superioară însă, nu se face nicio 
diferenţiere: fiecare are calea sa de contact cu 
Divinitatea. Când sufletul se ataşează de teluric, 
se împovărează karma, intelectul, inteligenţa, 
capacităţile. Cu cât ele sunt mai mari, cu atât sunt 
mai multe bunurile pământeşti. Acest neajuns 
poate fi depăşit prin renunţarea omului de a se 
crampona de intelect şi de valorile pământeşti. 
Dar înţelepciune, capacităţi, valori pământeşti, el 
le capătă cu atât mai mult cu cât iubirea sa pentru 
Dumnezeu este mai mare. Cu cât este mai strânsă 


legătura sa cu Dumnezeu, cu atât apar mai multe 


capacităţi şi posibilităţi, mai multă fericire 
pământească, cu atât este mai mare ancorarea în 
teluric şi cu atât e mai încărcată karma. Pentru a 
trece cu bine peste toate acestea, se cere o 
permanentă aspirație către Dumnezeu. De aceea 
oamenii cu sufletul curat se deosebesc de oamenii 
cu sufletul întinat numai în planul teluric. În 
planul Divin, ei se află în etape diferite ale 
aspiraţiei către Dumnezeu. Toți acei care au avut 
parte de capacităţi deosebite în alte existenţe, au 
avut un intelect superior, bunăstare materială şi 
ataşament pentru toate acestea şi au început să se 
dezică de iubirea faţă de oameni, au început să-i 
dispreţuiască, în această existenţă culeg insuccese 
şi boli şi supraviețuiesc numai aceia care se 
preocupă mai mult de suflet decât de trup. 

— Bine, şi dacă omul este gata să iubească o 
singură persoană, iar pe ceilalţi îi urăşte? 

— Iubirea este dorinţa de comuniune cu 
obiectul iubirii, iar tot ceea ce îl înconjoară pe om 
este un mijloc de expresie a iubirii. Dacă îl iubesc 


pe Dumnezeu, voi iubi tot ceea ce mă înconjoară şi 


nu mă voi agăța de nimic. Iubirea faţă de întreaga 
lume şi de toţi oamenii e un semn că îl iubesc pe 
Dumnezeu mai mult decât orice. Iar dacă sunt 
indiferent la toate, dispreţuiesc totul şi iubesc un 
singur om e un semn că îl situez pe acesta mai 
presus de Dumnezeu. Ataşamentul faţă de un 
singur om dă multe boli şi probleme. Cât timp 
omul absolutizează sexualitatea la nivel conştient, 
acest lucru nu e periculos, dar cum aceasta 
pătrunde în suflet şi în subconştient, atunci fie că 
se declanşează mecanismul sterilităţii, fie că vin 
bolile venerice ca mijloc de blocare a acestui 
program. De ce sifilisul se trata prin inaniţie? 
Nutriţia şi reproducerea sunt principalele funcţii 
ale organismului. Absolutizarea acestor funcţii 
duce la îngreunarea tratamentului, înseamnă că 
abţinerea periodică de la contactul sexual, de la o 
masă îmbelşugată, de la alcool este nu doar o 
măsură terapeutică, ci şi una  profilactică 
împotriva multor boli, inclusiv a celor venerice. 
Conlocutorul meu a căzut pe gânduri. 


— lată un fapt greu de explicat. Astfel de 


situaţii se întâlnesc tot mai des. Unei femei i se 
recoltează probe, analizele sunt perfecte. În 
timpul sarcinii, investigația arată că este infestată, 
de exemplu cu tricomonas. Nu i se aplică niciun 
tratament. După naştere, i se recoltează din nou 
probe. Analizele sunt perfecte. Nici urmă de 
infecţie. Problema e unde-i localizată infecția? 

Zâmbesc, deoarece am cercetat deja un caz 
similar şi pot explica ce se întâmplă. 

— Odată, am examinat o femeie şi ea mi-a 
povestit o întâmplare ciudată. Soţul ei a fost trimis 
la închisoare şi i-a spus la despărţire: „Dacă te 
culci cu cineva, te umpli de gonoree”. Şi, într- 
adevăr, după primul contact i s-a descoperit 
gonoreea în timp ce partenerul ei era curat. A 
doua oară, aceeaşi poveste. A treia oară la fel. Şi 
ce-i mai interesant, partenerii ei n-au avut nimic, 
în timp ce ea de fiecare dată a trebuit să se 
trateze. 

Am cercetat să văd ce se întâmplă la nivelul 
fin. Infecția se ascundea în regiunea ovarelor şi a 


trompelor uterine şi programul transmis de soţ o 


activiza în anumite momente. Atunci gândeam 
aşa: cândva ea a avut o infecţie care i-a trecut în 
ţesuturi şi i-a rămas acolo, iar ameninţarea 
verbală a soţului ei o activiza. Am şi compătimit-o 
în sinea mea: dacă după atâtea şedinţe de 
tratament infecția a rămas, e greu de crezut că 
femeia va putea scăpa cândva de ea. Atunci nu 
ştiam lucrul cel mai important şi anume că 
organismul avea nevoie de această infecţie şi de 
aceea o ascundea şi o proteja împotriva 
medicamentelor. Organismul poate elimina orice 
infecţie foarte repede fără niciun fel de 
medicamente, iar, dacă nu o distruge, înseamnă 
că ea îi este necesară şi el o va folosi în anumite 
scopuri. Când programul absolutizării plăcerilor 
sexuale trece în subconştient, el depunctează 
structurile spirituale şi mutilează deosebit de tare 
sufletele copiilor. Dacă potenţialul spiritual al 
copilului scade, el nu se va mai putea naşte, iar cel 
care se va naşte va avea sufletul atât de lipit de 
pământ, încât va fi declanşată degenerarea. De 


aceea natura propune diferite forme de blocare: 


fie benevole, când părinţii în timpul sarcinii 
limitează relaţiile sexuale şi soţul se axează pe 
structurile spirituale, fie punitive - supărări, 
certuri, adultere, boli. Dacă femeia însărcinată nu- 
i capabilă să se purifice prin supărări şi certuri 
sau când soţul, prin caracterul său, nu-i creează 
asemenea oportunităţi, organismul păstrează în 
ascunzătoare o variantă - infecția care, făcându-se 
simțită în timpul sarcinii, blochează în 
subconştient programul absolutizării plăcerilor 
sexuale şi permite păstrarea intactă a structurilor 
spirituale, respectiv viaţa copilului. Dacă va primi 
sau nu copilul infecția după naştere depinde de 
stările emoţionale ale părinţilor şi de karma sa 
proprie. Dacă sufletul său este pur şi nu s-a lipit 
de plăcerile trupeşti, copilul va fi pur din toate 
punctele de vedere. Întrucât organismul mamei nu 
mai are nevoie de infecţie, el o ascunde iarăşi în 
tainiţele sale. Pornind de aici, se poate presupune 
că medicamentele îşi vor pierde în timp puterea 
de acţiune, iar infecțiile vor avea şanse mai mari 


de supravieţuire pentru că ele îi sunt necesare 


organismului, pentru că, fără acestea, degradarea 
structurilor spirituale poate trece dincolo de linia 
roşie şi să se traducă prin degenerarea fizică a 
urmaşilor. Prin urmare, ştiinţa trebuie să-şi 
canalizeze toate eforturile nu în direcţia utilizării 
medicamentelor, ci în direcţia cercetării şi 
cultivării structurilor spirituale ca factor principal 


al supravieţuirii omenirii. 


Oncologia 


Oamenii încearcă să-şi lămurească 
problemele pornind de la cartea întâi, iar eu am 
avansat mult de atunci. Pentru tratamentul bolilor 
grave trebuie efectuate cinci-şase şedinţe. Cele 
mai complicate cazuri le iau la tratament. Dacă 
situaţia este complicată, pacienţii mă sună în 
fiecare zi. Cinci-opt şedinţe seara prin telefon le 
consider normale, însă, dacă dau peste un caz 
serios unde, în ciuda eforturilor mele, situaţia se 
înrăutăţeşte, simt o cumplită suprasolicitare. 
Singura cale de ieşire este găsirea unor noi 
metode de rezolvare a problemei. 

Şi acum: ori nu mă înţeleg părinţii, ori 
intervine cine ştie ce, însă starea copilului se 
înrăutăţeşte. Îi este foarte greu să renunţe la 
supărările pe alţi oameni, în special pe părinţi, iar 
judecarea părinților sau disprețul îndreptat 
împotriva lor reprezintă cele mai periculoase 
verigi. 


— Înţelegeţi că nu veţi putea ierta un om 


dacă veţi considera că el este vinovat, că v-a 
provocat supărarea. Când nu numai că veţi 
înţelege, dar veţi şi simţi că autorul este 
Dumnezeu, şi că orice om nu-i decât un 
instrument al purificării, atunci nu vă veţi putea 
supăra, chiar dacă aţi dori-o. Fiul dumneavoastră 
este bolnav de cancer şi una din cauzele 
principale care îi alimentează trufia este dorinţa 
lui de a-şi pune deşteptăciunea mai presus de 
Dumnezeu. Trufia este echivalentă cu refuzul de a 
accepta situațiile traumatizante. Destrămarea 
teluricului întăreşte legătura cu Divinitatea. 
Punctul de sprijin se transferă de pe valorile 
pământeşti pe iubirea pentru Dumnezeu. Refuzul 
purificării, prin intermediul agresivității altora, o 
atenție prea mare acordată trupului sunt, de 
asemenea, manifestări ale trufiei. Celula este 
obligată să se îngrijească de sine şi să lucreze 
pentru sine, dar, dacă ea face numai acest lucru, 
devine canceroasă. Întrucât informaţia de bază a 
celulei se găseşte în structurile câmpului, de 


îndată ce nivelul grijii de sine depăşeşte linia 


roşie, acest lucru trebuie oprit prin distrugerea 
sursei de pericol, adică învelişul fizic al celulei. 
Sau, pentru un anumit timp, celula va renunţa la 
preocuparea de sine şi va lucra numai pentru 
organism. Pentru a-l vindeca pe copil, trebuie să 
vă schimbaţi concepţia despre lume. Când vă veţi 
revizui întreaga viaţă şi tot ceea ce aţi considerat 
neplăceri sau nenorociri să acceptaţi ca pe o 
purificare trimisă de Dumnezeu, când îi veţi 
mulţumi lui Dumnezeu pentru aceasta, atunci 
logica dumneavoastră telurică va dispărea şi vă 
veţi comuta în regimul celulei sănătoase. Când 
prin smerenie vă veţi anihila agresivitatea 
derulându-vă viața ca pe O peliculă 
cinematografică, când prin rugăciuni veți 
mărturisi iubirea pentru Dumnezeu, vă veţi 
purifica sufletul. Trebuie să faceți acest lucru în 
mod permanent. Însă conştiinţa, care generează o 
evaluare permanentă a situației şi o atitudine 
critică faţă de aceasta, vă leagă foarte strâns de 
pământ şi dă naştere agresivităţii. De aceea, 


renunțarea la logica pământească şi stoparea 


conştientului sunt indispensabile. Înainte de orice, 
renunţaţi la evaluarea oricărei situaţii, la 
încercarea de a înţelege situaţia respectivă. Dacă 
s-a întâmplat, înseamnă că a fost cu voia lui 
Dumnezeu. În acest caz, evaluarea se anulează. 
Conştiinţa tinde către discreție, către 
demolare, de aceea ea este agresivă. 
Subconştientul tinde spre unitate, adică spre 
iubire. Iubirea este forma supremă a comuniunii. 
De aceea, cu cât va fi mai mare iubirea pe care o 
nutriţi pentru Dumnezeu şi pentru tot ce vă 
înconjoară, cu atât mai activ se va orienta sufletul 
copilului către Univers şi boala va deveni inutilă. 
Puteţi folosi orice tehnici suplimentare de oprire a 
conştiinţei. Toate acestea sunt legate de limitarea 
nevoilor trupului. Postul, înfometarea, 
însingurarea, rugăciunea, toate acestea 
deconectează logica trupului şi activează logica 
spiritului. Imaginaţi-vă următoarea situaţie: Un 
om bea băuturi alcoolice, fumează şi se simte 
bine. În momentul în care a terminat-o cu beţia, s- 


a îmbolnăvit de cancer şi a murit. De ce? Pentru 


că alcoolul, fumatul, narcoticele blochează 
conştiinţa, îl deconectează pe om de logica 
pământească. Acelaşi rezultat însă, şi cu mult mai 
eficient, îl dau o înțelegere corectă a lumii, 
însingurarea, postul, înfometarea, spovedania, 
rugăciunea. Înainte nu puteam nicicum pricepe de 
ce yoghinii practică rezecţia bazei limbii şi înghit 
capătul acesteia în timpul meditaţiei. S-a dovedit 
că orice gând determină vibrații ale bazei linguale, 
deoarece gândul este legat de cuvânt. 
Imobilizarea limbii duce la stoparea gândurilor, 
adică a conştiinţei. Are loc o mutație a energiei de 
la cerinţele trupului către cerinţele spiritului. 
Când yoghinul se concentrează cu orele asupra 
unui punct, sau stă cufundat în apa rece ca 
gheaţa, sau îşi deconectează practic respiraţia, 
care este legată cel mai puternic de cerinţele 
trupului, are loc acelaşi proces. Dar toate acestea 
sunt tehnici ale nivelurilor inferioare. 
Deconectarea straturilor superioare ale conştiinţei 
are loc numai în cazul iubirii faţă de Cel care ne-a 


creat şi în cazul dorinţei de a intensifica contactul 


cu El. De aceea, trebuie să vă concentrați forţele 
asupra iubirii pentru Dumnezeu, asupra voinţei 
sale supreme şi a logicii în tot ceea ce se întâmplă. 
Rugăciunea este necesară pentru ca iubirea faţă 
de Dumnezeu, mai mare decât faţă de orice de pe 
Pământ, să fie transmisă urmaşilor. 

Cancerul este legat de caracter. Un om vesel 
se îmbolnăveşte greu de cancer. Bolile grave 
incurabile vin atunci când are loc impactul dintre 
orientarea omului şi voinţa întregului Univers. 
Respingerea brutală a unei situaţii în forul interior 
constituie deja viitoarea boală gravă. În prima 
carte, scriam despre cotitura care a avut loc în 
concepţia mea. O stenocardie deosebit de gravă. 
De şase ori pe săptămână venea Salvarea. Nu-mi 
erau de folos niciun fel de medicamente şi nici 
masajele  bioenergetice. Şi totul din cauza 
regretului pentru trecut, din cauza neacceptării 
situaţiei care a pătruns în forul interior. 
Vindecarea completă a venit după ce mi-am 
schimbat atitudinea faţă de cele întâmplate. 


Fiecare dintre noi participă la evenimente 


fizice reale şi ne-am obişnuit că trebuie să 
influenţăm evenimentele prin acţiune, prin 
subordonarea lumii înconjurătoare propriului 
program, propriei voințe. Aceasta este o logică 
pământească. Unul şi acelaşi program transferat 
în subconştient dă efecte diferite. La nivelul fin, 
noi putem schimba lumea înconjurătoare numai 
schimbându-ne pe noi, întreaga noastră atitudine 
faţă de lume. Neacceptarea trecutului şi regretul 
pentru cele întâmplate înseamnă încercarea de a-l 
schimba, de a acţiona asupra lui din punctul de 
vedere al logicii pământeşti, şi o astfel de 
comportare are ca rezultat în special bolile 
cardiovasculare şi oncologice. Cauza izbucnirilor 
maladiilor în secolele trecute se explică foarte 
simplu. Din secolul al XVII-lea omul a absolutizat 
inteligenţa şi intelectul. A avut loc o stingere 
treptată a perceperii lumii ca entitate dotată cu o 
inteligenţă supremă comparativ cu noi. Dacă 
conştientul nostru nu putea să explice cele 
întâmplate, atunci cădeam în eroare. Procesele 


logice aveau drept rezultat o cheltuire explozivă 


de energie, atrăgând trăirile emoţionale. Intelectul 
a început să-şi  subordoneze sentimentele. 
Înseamnă că intelectul trebuia stopat. Bolile fizice 
şi psihice limitează considerabil posibilitățile 
corpului fizic, iar acesta este legat în mod incorect 
de conştiinţă şi intelect. Prin urmare, limitările 
periodice în alimentaţie, în plăcerile sexuale, în 
ceea ce este legat de conştiinţă şi intelect sunt o 
minunată profilaxie a concepţiei omului. O 
filosofie, o concepţie, un comportament şi o 
alimentaţie incorectă duc la un caracter 
imperfect. lar după aceea apare boala. Nici nu mi- 
am putut imagina că cel mai bun medicament 
împotriva cancerului este schimbarea concepţiei şi 
a caracterului. 

Eu însumi am avut un asemenea prilej, în 
vara anului 1991. Semeţia şi disprețul faţă de 
oameni generează lipsa dorinţei de a trăi, 
sentimentul pierderii sensului vieții. Din 
existenţele anterioare am adus în copilăria mea 
senzaţia de elitism, semeţie şi dispreţ faţă de 


oameni. Încă de la 11 ani, a apărut blocajul: din ce 


în ce mai multe gânduri de sinucidere. Un mare 
număr de traumatisme, boli şi neplăceri pe care 
le-am suferit în copilărie o anumită perioadă m-au 
echilibrat,  rupându-mă de cele pământeşti. 
Începând cu 11 ani, se dezvoltă puternic corpul şi, 
legat de acesta, intelectul. Iar intelectul meu în 
existenţele anterioare a fost legat de disprețul faţă 
de oameni. Traumatismele şi bolile mi-au ajutat 
foarte puţin. Înseamnă că ori trebuia să mi se 
demoleze psihicul, ori, prin gânduri la sinucidere, 
prin pierderea sensului vieţii, să fiu rupt de cele 
pământeşti sau să capăt un nou sens al vieţii prin 
aspiraţia către Creator. Cu ajutorul unor paşi 
mărunți şi chinuitori, am început să urc spre 
culme, neştiind încă spre cine şi încotro mă 
îndreptam. Acest lucru era pentru mine o aspirație 
către o spiritualitate superioară, spre iubire şi 
bine. Simţurile mi s-au tocit şi şi-au pierdut 
acuitatea, dar acest lucru nu m-a înspăimântat şi 
mi-am găsit un alt punct de sprijin. Aspiraţia 
pentru dezvoltarea spirituală era pentru mine 


atunci aspiraţia neconştientizată către Dumnezeu. 


Ani de-a rândul m-am simţit ca într-o carapace. 
Toată rezerva de forţe mi-am orientat-o în sus. Şi, 
pe măsură ce se intensifica aspiraţia către Sfântul 
Duh, carapacea devenea tot mai subţire. După 25 
de ani, au început să-mi apară din nou sentimente 
puternice. Au început să se manifeste în mine din 
ce în ce mai mult ceea ce unii numesc strategii 
telurice. Nu se lipeşte de Pământ omul cu suflet 
bun, iar eu nu-mi amintesc de o asemenea 
bunătate sufletească şi, ceea ce-i extrem de 
periculos, începând cu 1990, viaţa mea s-a 
stabilizat, au început să fie mai puţine neplăceri şi 
nenorociri. Toată viaţa mi s-a spus că eu, deşi sunt 
talentat, n-am să realizez nimic. În 1990, 
abordând structurile karmice şi efectuând 
cercetări, am înţeles că voi fi cunoscut şi că voi 
avea bani măcar cât să mă alimentez normal. 
Acest lucru mi-a ancorat definitiv sufletul de 
Pământ. M-am aruncat cu lăcomie asupra 
plăcerilor pământeşti, am început să mă gândesc 
tot timpul la bani, la faptul că-mi voi cumpăra 


apartament şi vilă. Apogeul unor astfel de planuri 


l-am atins în primăvara anului 1991. Exact în acest 
moment, am observat că mi-a apărut pe coapsă o 
mică pată întunecată. Eram înainte de plecarea la 
Soci, unde locuiau mama şi fratele meu şi unde 
trebuia să-mi petrec concediul cu întreaga familie. 
Pentru orice eventualitate, m-am dus la o 
cunoştinţă de-a mea care era medic terapeut. 

— Este o tumefiere a vaselor sangvine, te-ai 
lovit, probabil, mi-a spus el. 

Când i-am arătat pata fratelui meu care este 
medic, el a avut o altă reacţie: 

— Cred că trebuie operată cât mai repede. 

El însuşi a avut o pată pe picior, care a fost 
îndepărtată pe cale chirurgicală. Sora mea 
geamănă a murit de cancer în 1988. Judecând 
după toate aparențele, îmi venise şi mie rândul. 
Bunica mea, care locuieşte într-un cătun nu 
departe de Soci, avea o căsuţă unde m-am dus să 
locuiesc în timp ce fratele meu s-a ocupat de 
organizarea operaţiei. Când trupul se pregăteşte 
pentru moarte, trebuie să te gândeşti la suflet. Am 


luat Biblia şi am recitit-o, dar într-un mod cu totul 


nou, ca pe un medicament pentru suflet. Am 
încercat tot timpul să-mi dau seama dacă am sau 
nu cancer. M-am decis să fac un experiment. M- 
am dus pe plajă şi am stat o oră în soarele arzător. 
După aceea, mi-am desenat biocâmpul şi, văzând 
nişte  deformaţii caracteristice puternice, am 
înţeles că totuşi am cancer. Am venit la Soci şi am 
început să mă pregătesc pentru operaţie. Trebuia 
să-mi fac analizele, inclusiv pe cea pentru SIDA. 

— Ar fi frumos să-mi găsească şi cancer şi 
SIDA în acelaşi timp. 

Fratele meu s-a scărpinat în cap. 

— E greu să alegi într-un asemenea caz. Dar 
dacă e să alegi, e totuşi de preferat cancerul. 

Operația a durat foarte puţin. Peticul de piele 
de 5 cm a fost trimis la analiză. Cercetările 
histologice nu durau mai mult de trei zile. Am 
primit o foaie cu semnături şi parafe, unde scria 
că am un melanom cu invazie de gradul II. Am 
înţeles că are loc metastaza. M-am dus cu fratele 
meu la un birt şi am comandat friptură şi vin. 


— Am vreo şansă de supravieţuire? i-am 


întrebat eu. 

— Nicio şansă. Un an, un an şi jumătate 
maximum. 

Pe atunci nu ştiau că un om cu melanom 
poate trăi şi doi, şi zece, şi cincisprezece ani. Totul 
depinde de omul însuşi. Faptul că şi cea mai gravă 
boală oncologică poate fi tratată şi vindecată nici 
nu-l bănuiam. Pe atunci nu ştiam lucrul cel mai 
important, şi anume cancerul este o boală a 
sufletului şi nu a trupului şi trebuia vindecat 
sufletul. 

Diagnosticul pus mi-a fost de un mare ajutor. 
Dacă fratele meu mi-ar fi spus că există şanse de 
supravieţuire, m-aş fi agăţat de corp din toate 
puterile, însă eu m-am deconectat foarte repede 
de tot ceea ce era pământesc. Pentru asta, mi-au 
trebuit numai trei zile. Cel mai chinuitor lucru în 
toată această treabă este că eşti dus ca viţelul la 
abator şi că nu poţi face nimic. Asta, în ceea ce 
priveşte corpul. În ceea ce priveşte însă sufletul, 
se pot face multe lucruri. Am trecut în revistă 


toate variantele şi m-am oprit asupra uneia 


singure. Trebuia să renunţ la toate stările 
emoţionale legate de teluric şi tot timpul care mi-a 
mai rămas să-l folosesc pentru limpezirea şi 
purificarea sufletului. „În fond, mă gândeam eu, 
putea să mă calce o maşină, iar aici eu ştiu exact 
că am s-o mai duc încă un an”. 

Situaţia s-a modificat într-un mod interesant. 
Mi-au revenit toate stările emoţionale, dar acestea 
erau de bucurie. Regretul, invidia, frica au început 
să se topească repede. Înainte de plecarea mea, 
am intrat într-o berărie, am umplut masa de halbe 
şi am comandat nişte ţâri. După ce am băut, 
fratele meu a început să se lamenteze că are 
ghinion şi multe neplăceri în ultimul timp. Eram 
trei. 

— Parcă astea-s neplăceri? a ripostat 
prietenul său. Uite, eu am într-adevăr ghinion. Era 
cât pe ce să-mi pierd locul de muncă, am ajuns şi 
la dezalcoolizare... 

Au început să vorbească în contradictoriu. I- 
am oprit. 


— Băieți, eu am într-adevăr ghinion. Am 


cancer şi în curând voi muri. 

Ei au dat aprobativ din cap. 

— Da, ghinionul tău e mai mare. 

Ajungând la Sankt Petersburg, am dus lamele 
histologice şi biletul de ieşire la Institutul de 
Oncologie din Pesocinaia. Am decis să nu mă 
tratez. Simţeam că acest lucru este inutil. Voiam 
doar ca cei de acolo să-mi pună diagnosticul şi să- 
mi spună cât mai am de trăit, fiindcă era necesar 
să-mi pun ordine în treburi. Încetul cu încetul, 
strat după strat, îndepărtam tot ceea ce mă lega 
de Pământ. Îmi amintesc că înainte de operaţie 
stăteam la masă cu soţia şi copiii în cătunul unde 
mi-am petrecut câteva zile de concediu. Masa era 
în curte şi era ferită de razele soarelui de o boltă 
de viţă de vie. Soţia a început să toarne borşul în 
farfurii, iar fiica şi băiatul meu de şase ani aşezau 
lingurile. Deodată, fiul s-a băgat sub masă şi a 
început să caute ceva. După aceea, am simţit că- 
mi atingea cu degetul pata neagră de pe picior. A 
ieşit de acolo şi mi-a spus: „Iată, mi-e atât de milă 


de tine!”. Toate aceste amintiri îmi pricinuiau o 


puternică durere în suflet. Dar, pe măsură ce 
interesele mele se îndreptau tot mai sus, straturile 
telurice se îndepărtau încet-încet şi se instaura 
sentimentul unei străluciri liniştite în suflet. O 
singură problemă îmi rămânea de nerezolvat: De 
ce mi se permitea să ajung la informaţii care pot 
ajuta multor oameni? Atunci, de ce trebuia să mor, 
dacă aceste cunoştinţe am început să le ordonez 
într-un sistem? Dacă aş fi reuşit să scriu cartea şi 
apoi aş fi murit, acest lucru ar fi fost de înţeles. De 
ce însă trebuie să mor dacă încă nu este terminată 
cartea? Erau numai două variante: ori sunt într- 
atât de imperfect încât nu-mi era permis să 
transmit informaţia oamenilor, sau, dimpotrivă, 
sunt supus purificării pentru ca această carte să 
fie mai bună. M-am agăţat prea tare de Pământ şi 
de aceea sunt desprins în acest fel de carte. Toată 
viaţa am lucrat pentru acumularea şi prelucrarea 
informaţiei şi am simţit că ea este necesară 
oamenilor. Era fără sens să mor tocmai acum. 
Însă, cu un asemenea diagnostic, cartea avea 


puţine şanse să fie terminată. Gândindu-mă la 


toate acestea, nu făceam altceva decât să strâng 
din umeri. Singurul lucru care putea satisface 
toate variantele era o minune. Trebuia să se 
modifice rezultatele lamelor pe care le-am adus. 
Eram curios ce scenariu a fost ales pentru mine 
acolo sus. Peste câteva zile, mă aflam la Institut, 
faţă în faţă cu medicul. Femeia, simpatică, cu 
părul negru, caută printre fişe şi, în sfârşit o 
găseşte pe a mea. 

— Am efectuat o analiză  histologică 
minuțioasă. Diagnosticul primar nu s-a confirmat. 

Sunt năucit. 

— La Soci, aceste lame au fost analizate de o 
comisie formată din opt medici. Vreţi să spuneţi că 
ei s-au înşelat? 

— Sunteţi cumva nemulţumit? mă întreabă 
doctoriţa. 

Dimpotrivă, eram satisfăcut în totalitate. 
Apoi m-am gândit mult timp: „Cine s-a înşelat 
totuşi?” Şi am ajuns la concluzia că nu se înşelase 
nimeni. Se pare că starea sufletească a omului 


este în legătură până şi cu investigaţiile 


histologice. 

Mi-am amintit de un basm popular rus unde 
eroul le spunea părinţilor: „Dacă pe cămaşa mea 
va apărea sânge, înseamnă că eu am murit”. În 
poveste, se exprima ceea ce a fost real, dar nu se 
putea explica prin logica obişnuită. Se pare că una 
dintre poveşti mi se potrivea mie. 

Am ieşit din clădirea Institutului şi am mers 
pe o alee înverzită către platformă. O jumătate de 
oră am fost cuprins de o bucurie fără margini. 
Însă, în curând, i-a luat locul tristeţea şi o imensă 
apăsare. 

Trei zile m-am simţit ca strivit şi mă gândeam 
la faptul că trebuie să-mi repar baia şi să-mi rezolv 
nişte probleme care nu sufereau amânare. 

Sufletul mi s-a detaşat de teluric şi a fost 
cuprins de fericire. Reîntoarcerea la teluric se 
producea în mod chinuitor. Experienţa pregătirii 
pentru moarte a fost un câştig pentru nivelul meu 
spiritual. Am înţeles că omul trebuie să aibă în 
permanenţă sentimentul despărțirii de viața 


pământească. În cazul acesta, nici dragostea 


pentru tot ce este pământesc nu-l va fixa de 
pământ. În ultimele două luni am avut patru 
pacienţi bolnavi de cancer. Cauzele sunt clare: 
trufia şi gelozia. Însă, în funcţie de structura 
psihică a fiecăruia, boala decurge în mod diferit. 
Pe primii doi i-am consultat la New York. Unul 
avea cancer la pancreas şi ochii îngălbeniţi. I se 
administrau deja narcotice şi îi era foarte greu să 
mă urmărească. l-am explicat că gelozia, 
blamarea, supărările, plus o uriaşă trufie care i-a 
intensificat toate acestea şi care s-a convertit într- 
un program de autodistrugere erau cauza bolii. 
Nu numai soarta lui, ci şi cea a fiului său 
depindeau de modul în care el avea să-şi 
revizuiască întreaga viaţă. După şedinţă, a venit la 
mine fiul său. 

— Peste o săptămână, tatăl meu trebuie să 
plece în India. Avem posibilitatea să ajungem la un 
mare vindecător indian. Oare acest lucru nu-i 
poate dăuna? 

— Cred că nu. Pentru că avem aceleaşi 


principii. Nu cred însă că vindecătorul vă va putea 


ajuta. Nu tatăl trebuie tratat în primul rând, ci 
dumneavoastră. În curând, veţi avea întâlnire cu 
femeia care va deveni soţia dumneavoastră şi 
mama copiilor dumneavoastră. Cu bagajul pe care 
vi l-a transmis tatăl, aţi putea să nu treceţi 
încercările care vă stau în faţă, în care caz 
urmează moartea copiilor şi a dumneavoastră. 
Toată imensa dumneavoastră agresivitate şi 
dezicerea de Dumnezeu moştenite de la tată el 
trebuie să le primească înapoi pentru ca să puteţi 
supravieţui dumneavoastră şi copiii. Întrucât 
biocâmpul dumneavoastră se interferează deja cu 
biocâmpul viitoarei soţii, s-a declanşat deja 
blocarea izvorului răului, adică boala tatălui 
dumneavoastră. În măsura în care veţi reuşi să vă 
rugaţi pentru dumneavoastră şi pentru urmaşi, în 
măsura în care veţi reuşi să explicaţi acest lucru 
tatălui dumneavoastră, în aceeaşi măsură vor 
creşte şi şansele lui de supravieţuire. 
A doua zi i-am sunat. A răspuns tatăl. 
— V-aţi rugat? l-am întrebat eu. 


— Nu, eu nu m-am rugat. 


— De ce? 

— Pentru că eu nu m-am rugat în viaţa mea. 

— Dar nici cancer n-aţi mai avut. 

El a tăcut. 

— În cazul acesta, n-am cum să vă ajut, i-am 
spus eu. 

Peste două zile, m-a sunat un prieten de-al 
bolnavului, cel care l-a adus la mine, şi mi-a spus 
că îi este foarte rău. 

— Vă este rău pentru că v-aţi blamat 
prietenul pentru refuzul de a se trata. 

— Cum vine asta? mă întreabă el cu uimire. 
Dar dacă el, prin refuzul său, mi-a salvat mie 
viaţa? 

— Obişnuiesc să merg până la capăt dacă m- 
am apucat de ceva. De aceea, fiecare caz dificil, 
indiferent la ce nivel ajung cu el, reprezintă 
pentru mine un pericol. Aş putea să vă spun mult 
mai multe. Însă, pricepeţi, în comportamentul 
fiecărui om există o logică supremă, neînţeleasă 
pentru noi. De aceea renunţaţi la acuzaţiile pe 


care i le aduceţi. 


Cercetez structurile biocâmpului şi văd cum 
acestea se ameliorează. Înseamnă că el a înţeles 
totul. Pentru mine însă a fost o nouă lecţie. Orice 
trăire negativă în raport cu mine sau refuzul 
întâlnirii pacientului cu mine este generat de 
impertecţiunea mea. 

În primul caz, a fost un puternic program 
distructiv din cauza geloziei. Gelozia exprimată 
clar s-a întors şi a lovit în pancreas, pentru că 
acesta reacţionează prompt la relaţii şi micşorează 
agresivitatea în cazul geloziei. În al doilea caz, a 
fost un pacient mai maleabil. Din cauza ancorării 
sale în relaţii, el se supăra mereu pe soţie, pe 
familie, iar din cauza lipsei dorinţei de a trăi s-a 
instaurat o profundă depresie. În final, s-a 
instaurat cancerul glandei parotide. La oase şi 
plămâni se instalaseră deja metastazele. Când s-a 
prezentat la consultaţie, acuza dureri la picioare şi 
în regiunea bazinului. Întrucât durerile de la 
picioare se explicau prin metastaze, pentru ca ele 
să fie eliminate, trebuia eliminat cancerul. l-am 


spus că trebuie să-şi revizuiască întreaga viaţă şi 


să-i ceară iertare lui Dumnezeu pentru supărările 
pe soţie, pe sine, pe soartă. Trebuia să-şi ceară 
iertare pentru că a căzut pradă tristeţii, pentru că 
nu voia să mai trăiască. El a încercat să înţeleagă 
toate acestea. L-am sunat după câteva zile. Cinci 
minute încheiate a durat deplasarea lui spre 
telefon. 

— Cum vă simţiţi? 

— Foarte rău. Mă doare tot corpul. 

— Vā felicit. Situaţia dumneavoastră este 
mult mai bună. Continuaţi să acţionaţi asupra 
dumneavoastră 

După câteva zile, l-am sunat din nou. 

— Îmi este şi mai rău. 

— Unde este fiica dumneavoastră cea mare? 

— La Boston. 

— Chemaţi-o. Fără ea, nu reuşesc să vă 
salvez. Rugaţi-vă, cereţi iertare pentru faptul că 
nu aţi acceptat o situaţie provocată de jigniri, 
blamări, de lipsa dorinţei de a trăi, pe care aţi 
transmis-o copiilor şi nepoților. Pentru asta 


trebuie să vă rugaţi zi şi noapte. 


Peste trei zile, el şi copiii lui au venit la mine. 
Îi explic fiicei celei mari că boala tatălui ei este o 
asigurare, o stopare a proceselor care se pot 
declanşa la ea. De modul cum îşi va revizui 
întreaga viaţă şi îşi va purifica sufletul prin 
pocăință şi rugăciune depinde viaţa ei şi a tatălui 
ei. Femeia mă priveşte şi îi văd chinuitorul proces 
de restructurare a concepţiei. Peste o săptămână, 
pacientul a venit la mine cu un moral ridicat. L-am 
sunat după două luni. 

— Mulţumesc lui Dumnezeu, durerile mi-au 


trecut, mă simt normal. 


Când eram în Crimeea, am fost rugat să 
consult un tânăr. Avea probleme cu sistemul uro- 
genital. Cancer. Din cauza dorinţei de a situa omul 
iubit, familia şi destinul mai presus de Dumnezeu. 
Tatăl tânărului era un om bun la suflet, săritor, 
însă pentru el familia, soţia erau mai presus de 
Dumnezeu. Când i s-a aplicat purificarea prin 
traumatisme, certuri, întreaga agresivitate el şi-a 


canalizat-o spre interior. Iar la fiu acest program 


era de câteva ori mai puternic. Acesta şi-a dorit 
moartea în trei rânduri. 

— Trebuie să înţelegi un lucru: sufletul tău 
este ancorat în teluric şi ţi-l poţi purifica numai 
considerând  neatractiv tot ceea ce este 
pământesc. Femeile, oamenii apropiaţi îţi vor 
produce neplăcere. Dar singurul lucru ce te poate 
salva tu îl consideri ca fiind nenorocire. El îţi 
generează ura împotriva femeilor şi împotriva 
propriei persoane şi, ceea ce-i foarte periculos, 
toate acestea le acumulezi în interior, nu te 
exteriorizezi, ceea ce este încă şi mai rău. Poţi să 
înjuri, să tipi, să plângi, să spui că te-ai supărat, 
dar nu împinge în interior supărarea şi lipsa 
dorinţei de viaţă. Mulţumeşte-i lui Dumnezeu 
pentru orice situaţie în care oamenii apropiaţi ți- 
au creat neplăceri. Este singura ta şansă de 
supravieţuire. Roagă-te pentru tine şi pentru 
şaptesprezece generaţii care vor urma pentru 
greşeala de a fi pus fericirea pământească mai 
presus de iubirea pentru Dumnezeu şi pentru că 


nu ai acceptat purificarea venită prin intermediul 


durerii sufleteşti. Punctul de sprijin nu trebuie pus 
pe bunurile materiale, pe bani sau pe poziţia 
socială. Punctul de sprijin nu trebuie să fie omul 
iubit, relaţiile sau prosperitatea familiei. Punctul 
de sprijin nu trebuie să fie capacităţile proprii şi 
inteligenţa. Toate acestea ni se vor lua. Cu cât mai 
tare ne vom agăța de toate acestea, cu atât mai 
repede ele se vor nărui. Punctul de sprijin îl poate 
constitui doar iubirea pentru Dumnezeu. Dacă tu 
vei simţi aceasta şi te vei ruga pentru urmaşii tăi, 
vei fi sănătos. 

După o lună, tânărul a murit. Sufletul său n-a 
fost pregătit să accepte toate acestea. Era prea 
mare inerția uciderii iubirii, iar eu n-am putut să-l 
determin să simtă că iubirea pentru Dumnezeu 


este superioară fericirii pământeşti. 


M-a întrebat o femeie la consultaţie: 

— Spuneţi că supărările, umilinţele, jignirile 
sunt bune. Sunteţi „corifeul umilinţei”? 

— Sunt „corifeul sănătăţii spirituale”. Dacă 


omul nu şi-o menţine singur, el este obligat s-o 


facă prin intermediul  jignirilor,  umilinţei, 
neplăcerilor, bolilor. Dacă dumneavoastră nu 
depuneţi eforturi pentru a fi sufleteşte sănătoasă, 
sufletul vi se îmbolnăveşte şi vi se administrează 
un medicament amar şi respingător materializat în 
pierderi, neplăceri şi boli. Dacă vă veţi încrunta, 
veţi face grimase, dar veţi înghiţi cu bucurie, vi se 
va da o singură lingură. Dacă veţi lua 
medicamentul fără chef, vi se va turna un pahar 
întreg. Dacă veţi încerca să-l daţi afară, vi se va 
turna o găleată. Aşa că această capacitate de a 
accepta neplăcerile ca pe o purificare a sufletului 
trimisă de Dumnezeu este capacitatea de a depăşi 


neplăcerile. 


La New York am avut un caz interesant. O 
fată avea sarcom. Cu patru ani în urmă, fusese 
operată la Moscova şi a fost ţinută un timp sub 
observaţie. Totul părea normal. În ultima vreme 
însă au început s-o necăjească nişte dureri care 
migrau şi părinţii s-au gândit s-o ducă din nou la 


un control. 


l-am explicat fetei că problemele ei de 
sănătate sunt în legătura cu o trufie nebună. 

— Ai o mare semeţie şi nutreşti dispreţ faţă 
de oameni. În forul tău interior te consideri mai 
inteligentă, mai deşteaptă şi mai fericită decât 
toţi. Trufia şi calităţile personale le-ai pus mai 
presus de Dumnezeu. Vei putea obţine în această 
viaţă tot ceea ce vei pune după Dumnezeu. Tot 
ceea ce vei pune mai presus de Dumnezeu vei 
pierde, iar purificarea va veni prin intermediul 
unui om iubit, foarte apropiat, probabil soţul. Şi, 
pentru a-ţi purifica sufletul, al tău şi al copiilor tăi, 
el va trebui să te lovească în punctele dureroase. 
Pentru tine va fi ideal acel soţ care te va jigni, te 
va umili, îţi va spune că eşti un gunoi, te va acuza 
de neseriozitate şi te va trata cu neseriozitate. 
Pentru a te desprinde de ataşamentul pentru 
înţelepciune vei fi înşelată, vei fi pusă în situaţii 
penibile, ţi se va spune că eşti proastă şi, prin 
toate mijloacele, ţi se va otrăvi viaţa, pentru că 
altfel te vei ataşa de un destin favorabil. 


Fata se uită îngrozită la mine, ca la un 


monstru. Poate că în viaţa reală totul ar fi fost mai 
puţin dur, însă eu i-am dat varianta maximă a 
informaţiei pentru ca să înţeleagă gravitatea 
situaţiei ei. 

— Pentru ca să dai naştere unor copii 
sănătoşi trebuie să suporţi umilinţele şi jignirile 
din partea bărbaţilor în proporţie de minimum 
50%, însă tu nu vrei să accepţi nici măcar 1 % din 
ele. Întrucât sufletul tău refuză purificarea trimisă 
de la Dumnezeu prin intermediul unei alte 
persoane, eşti purificată prin boală. 

l-am explicat timp îndelungat fetei care îi 
erau problemele, după care ne-am despărţit. După 
trei zile i-am examinat de la distanţă biocâmpul, 
dar n-am văzut o ameliorare importantă. L-am 
sunat pe tatăl fetei şi i-am invitat la mine. La 
consultaţie, tatăl m-a luat deoparte şi mi-a spus cu 
părere de rău: 

— Ea nu crede în toate aceste lucruri. 

— Vă daţi seama ce înseamnă revenirea 
bolii? Medicii au îndepărtat tumoarea, însă n-au 


eliminat şi cauzele. Dacă vreţi, pot să-i vorbesc 


între patru ochi, însă va trebui să fiu dur. 

Tatăl a fost de acord. Am intrat în cabinet şi 
am început să-i vorbesc fetei, însă am observat că 
nu recepta nimic. 

—  Ascultă-mă cu atenţie. Băânuieşti ce 
diagnostic ţi s-a pus. Ai puţine şanse de a 
supravieţui, însă ele există. Şi, în măsura în care 
îţi vei revizui întreaga viaţă, îţi vei schimba modul 
de a o percepe şi îţi vei schimba caracterul, 
şansele tale vor creşte. 24 de ore din 24 trebuie 
să-ţi cultivi iubirea pentru Dumnezeu, să te rogi şi 
să accepţi tot ceea ce-ţi trimite Dumnezeu pentru 
a-ţi purifica spiritul. 

Fata a izbucnit în plâns. A intrat tatăl şi a 
început s-o privească plin de îngrijorare. Adevărul 
poate să-l dărâme pe om, dar poate să-l şi salveze. 
În această privinţă este bine să se adopte calea de 
mijloc. Eu însă am exagerat un pic, cu toate că 
alte mijloace de a o salva nu vedeam. 

— Roagă-te pentru tine şi pentru copiii tăi, 
pentru urmaşii tăi până la a şaptesprezecea spiţă 


pentru ca ei să-l iubească pe Dumnezeu mai mult 


decât ceea ce reprezintă fericirea pe Pământ şi 
acceptă totul cu gratitudine. Pe linie maternă şi 
paternă ai moştenit dorinţa de a pune familia mai 
presus de Dumnezeu şi din această cauză eşti 
stăpânită de o imensă gelozie. Fericirea supremă 
care poate exista pe Pământ este iubirea faţă de 
Dumnezeu. Când vei simţi acest lucru, atunci totul 
va fi în ordine. 

Le-am telefonat după o lună. Starea era 
bună. Am mai sunat-o o dată chiar ieri. Am 
întrebat-o cum se mai simte. 

— Bine, mi-a răspuns ea. Am să trăiesc? 

— Ai să trăieşti, însă trebuie să te gândeşti 
mai puţin la trup şi mai mult la sufletul pe care ţi 
l-ai întinat cu ambițiile tale. Crezi în Dumnezeu? 

— Cred, mi-a răspuns fata. 

— Atunci, de ce te temi? Când omul crede în 
Dumnezeu, el nu trebuie să se teamă de viitor. Cu 
teama asta a ta poţi face rău sufletelor viitorilor 
tăi copii. Să-ţi ceri iertare şi pentru asta, vei fi 


sănătoasă, i-am spus eu în încheiere. 


La ora opt a sunat telefonul. Mă suna o fată 
din San Francisco. 

— l-aţi spus mamei mele că vă poate căuta. 
Aş vrea să vă expun situaţia noastră. Mama este 
grav bolnavă, dar refuză orice tratament. Un 
bioenergetician i-a spus că o va vindeca de cancer. 
Îi aplică nişte proceduri populare, dar starea ei se 
înrăutăţeşte. Medicii i-au spus că, dacă i s-ar fi 
aplicat un tratament serios când boala era în stare 
incipientă, mama ar fi supravieţuit. Ea însă refuză 
tratamentul medical cu încăpățânare. Vă rog pe 
dumneavoastră s-o convingeţi că medicamentele 
sunt indispensabile. 

— Am să încerc. Însă, înainte de asta, 
dumneavoastră trebuie să  înţelegeţi de ce 
procedează ea în acest mod. Cunoaşteţi porunca 
lui Cristos: „Să-l iubeşti pe Dumnezeu mai presus 
de tatăl tău şi de mama ta”? Mama dumneavoastră 
şi-a pus familia şi omul iubit mai presus de iubirea 
pentru Dumnezeu. De aceea oamenii apropiaţi 
trebuiau s-o jignească şi să se certe cu ea. lar ea, 


în loc să simtă în asta voinţa lui Dumnezeu, nu 


vedea decât oamenii care o umileau. La început se 
supăra pe ei, apoi pe sine şi nu dorea să mai 
trăiască. Aceasta este una din cauzele bolii ei. 
Principalul motiv însă constă în faptul că toate 
aceste lucruri ea le-a transmis fiicei sale, adică 
dumneavoastră. Ea este bolnavă pentru a vă 
purifica sufletul refuzând în mod intuitiv un 
tratament eficace pentru a vă salva viaţa. De 
aceea, în măsura în care veţi aspira prin iubire 
către Dumnezeu, în măsura în care vă veţi revizui 
viaţa, în acea măsură va depinde dacă mama 
dumneavoastră va dori să trăiască. Dacă omul are 
cancer, trebuie tratat sufletul copiilor şi nepoților 
lui, al oamenilor apropiaţi şi abia după aceea 
sufletul său. Când omul se gândeşte să-şi salveze 
trupul, atunci, cu cât mai mult el se va concentra 
în această direcţie, cu atât mai întinat îi va fi 
sufletul şi cu atât mai repede el îi va putea trăda 
pe alţii. Când însă omul îşi salvează sufletul, el îi 
salvează şi pe cei care sunt în legătură cu el, 
pentru că în profunzime toate sufletele noastre 


sunt un tot unitar. 


Dificultatea tratării unui bolnav de cancer 
constă în aceea că adeseori ne îmbolnăvim pentru 
salvarea copiilor şi nepoților noştri. În decembrie 
1993, mi s-a adresat un bărbat a cărui mamă avea 
cancer cu metastaze. l-am explicat că, din cauza 
dorinţei mamei sale în viaţa trecută de a pune 
banii şi destinul favorabil mai presus de 
Dumnezeu, în viaţa prezentă ea trebuia să fie 
umilită, fără un motiv aparent, în ceea ce priveşte 
banii şi semeţia. Întrucât ea nu înţelegea ce se 
întâmplă, se supăra, blama şi ura. l-am spus că 
trebuie să-şi revizuiască întreaga viaţă şi să 
anuleze supărările şi blamările prin pocăință şi 
rugăciuni. I s-a ameliorat starea, după care a 
stagnat. Analizând karma întregului neam, am 
înţeles despre ce era vorba. Receptarea incorectă 
a lumii ea a transmis-o fiului şi nepotului. În 
biocâmpul nepotului pătrunsese deja moartea. 
Fiind bolnavă şi chinuindu-se, femeia purifica 
sufletele fiului şi nepotului, salvându-şi astfel 
nepotul de la moarte. Când ea a început să ceară 


iertare de la Dumnezeu pentru faptul că a 


transmis toate acestea fiului şi nepotului şi când a 
început să se roage ca această agresivitate să 
dispară din sufletele lor, starea ei s-a ameliorat 
considerabil. Am înţeles o dată în plus de ce 
medicina s-a dovedit neputincioasă. Când trebuie 
să plătim pentru ceea ce am făcut, cauza bolii se 
află în noi şi medicina poate să ne ajute. Dacă însă 
plătim pentru ceea ce transmitem urmaşilor 
noştri, oricât ne-am trata, rezultatul va fi acelaşi. 
Cu cât sunt mai mari păcatele noastre, cu atât ne 
sunt mai întinate sufletele şi sufletele urmaşilor 
noştri şi cu atât sunt mai mici şansele de a ne 
ajuta trupul. Valul de sterilitate care bântuie 
lumea, cât şi bolile noi care apar sunt determinate 


de faptul că ne-am întinat prea mult sufletele. 


În aprilie 1994, la New York, m-am convins 
de faptul că imperfecţiunea noastră, pe care o 
transmitem urmaşilor, poate constitui cauza care 
stă în calea vindecării bolilor. A fost o întâmplare 
unică. M-a sunat la cabinetul unde dădeam 


consultaţii un bărbat şi m-a rugat s-o ajut pe 


mama sa. 

— Ce diagnostic i s-a pus mamei 
dumneavoastră? 

— Cancer cerebral cu metastaze la plămâni şi 
în alte organe. 

— Câţi ani are? 

— Şaptezeci şi cinci. 

— În ce stare se află? 

— Şi-a pierdut cunoştinţa. 

— Ca să pot trata un om, trebuie să comunic 
cu el. În cazul de faţă, nu văd cum i-aş putea fi de 
folos. 

— Mama pentru mine este omul cel mai drag. 
Poate totuşi faceţi ceva! 

— Trebuie să acţionaţi dumneavoastră. Ea 
este pe moarte fiindcă v-a transmis parţial 
dumneavoastră şi urmaşilor dumneavoastră 
programul de blamare a oamenilor, disprețul fata 
de aceştia, semeţia interioară. Acestea nu se 
exteriorizează la dumneavoastră, însă la copiii şi 
la viitorii urmaşi ele se vor intensifica. Nici 


dumneavoastră nu vă aflaţi departe de graniţa 


canceroasă, întrucât pe mulţi i-aţi blamat şi 
dumneavoastră. În măsura în care veţi reuşi să vă 
purificaţi sufletul, al dumneavoastră şi al viitorilor 
urmaşi, vor creşte şansele mamei de a supravieţui. 
Trebuie să vă revizuiţi total atitudinea faţă de 
ceilalţi oameni. Prea mult îi dispreţuiţi şi îi blamaţi 
pe neisprăviţi şi pe ticăloşi, fapt ce vă conferă o 
semeţie apropiată de cea mortală. Sufletul 
dumneavoastră poate fi purificat prin moarte, 
boală sau fapte reprobabile săvârşite împotriva 
dumneavoastră. Dacă nu veţi blama, nu veţi uri, 
ancorarea în teluric se va diminua şi sufletul vi se 
va purifica. Dorinţa mamei dumneavoastră de a 
pune propria-i inteligenţă, propriile calități 
sufleteşti, propriile capacităţi şi, ca urmare, 
propria trufie mai presus de Dumnezeu a condus-o 
la dorinţa de a-i blama în permanenţă pe alţii. 
Întrucât din existenţele anterioare şi de la părinţi 
ea dispunea de o rezervă karmică de bunătate 
care i-a pătruns în subconştient, acest lucru a 
menţinut-o în viaţă. Dumneavoastră însă v-aţi 


apropiat de pragul fatal. Ea este bolnavă ca să vă 


salveze viaţa. 

Am urmărit acest caz timp de trei săptămâni. 
M-am deplasat de două ori la clinica din 
Manhattan unde era internată bolnava. Pe măsură 
ce fiul se ruga şi se transforma, se ameliora starea 
mamei. Mai întâi a început să-şi vină în fire, apoi a 
început să vorbească, însă într-o limbă de 
neînțeles. După două săptămâni, şi-a revenit şi a 
început să vorbească normal. 

— Are acum poftă de mâncare, vorbeşte la 
telefon, dar uneori încurcă lucrurile. Ceva nu-i în 
regulă cu memoria. 

Am plecat, împreună cu fiul, la ea acasă. l-am 
explicat că problemele cu memoria sunt în 
legătură cu dorinţa sufletului de a se deconecta de 
la ura pe care a acumulat-o împotriva altor oameni 
şi împotriva propriei persoane. Ura se naşte în cap 
şi se blochează prin boli ale capului, prin slăbirea 
vederii, auzului şi maladii cerebrale. 

— Repetaţi-i în permanenţă că trebuie să se 
roage şi să-şi revizuiască atitudinea faţă de 


oameni. Este principala condiţie a supravieţuirii. 


Bătrâna m-a fixat cu privirea şi a bâiguit: 

— Asta-i la fel de adevărat ca şi faptul că 
păduchele tuşegşte. 

— O, mamei îi este mult mai bine! se bucură 
fiul. 

După aceea, ne-am întins la discuţie şi el mi-a 
relatat ceva interesant: 

— Dumneavoastră spuneţi că sufletul meu s-a 
ataşat de înţelepciune şi de calităţile sufleteşti şi 
că am tendinţa de a-i uri pe ticăloşi şi pe cei care 
mă înşală. Sunt patronul unei mici întreprinderi. 
Lucra la mine un tânăr de care mi-a fost milă. L- 
am plătit chiar şi atunci când nu era de lucru, ca 
să-l susţin material. În urmă cu câteva luni, el şi-a 
găsit un loc de muncă mai bine plătit şi m-a 
părăsit, însă în scurt timp a rămas fără serviciu. 
Puteam să fac în aşa fel ca el să plece din New 
York, însă n-am făcut acest lucru. Vă spun cinstit: 
m-am temut de Dumnezeu. Ieri l-am sunat şi i-am 
propus să-şi reia vechiul post. 

După două luni, mama bărbatului a murit. El 


s-a purificat, iar mama n-a reuşit să-şi schimbe 


caracterul. I s-a dat o şansă, însă sufletul ei nu era 
pregătit pentru iubirea faţă de Dumnezeu la 
nivelul conştiinţei. Mi s-au transmis vorbele fiului: 
„El n-a făcut nimic pentru mama mea, însă pentru 


mine a făcut foarte multe”. 


O femeie venită dintr-o altă republică mi-a 
solicitat ajutorul. 

— Sunt gata să aştept oricât, numai ajutați- 
mă. Am fibrom şi se pune problema operaţiei. 

Biocâmpul ei era cu totul deteriorat. Cel mai 
important era că fiicele sale aveau puţine şanse de 
a fi sănătoase, iar cei trei nepoți ai săi erau într-o 
stare şi mai proastă. Biocâmpul prezenta 
puternice deformaţii, caracteristice suicidului. Am 
condus-o într-o cameră alăturată şi i-am dat să 
vizioneze înregistrarea conferinţei mele de la 
Moscova. 

— Gândiţi-vă bine la tot ce veţi auzi acum. 

După două ore, îi cercetez din nou 
biocâmpul. Arăta cu mult mai bine. Acest lucru 


are o mare importanţă: informaţia lucra fără 


participarea mea nemijlocită, înregistrarea de pe 
video este doar o parte a informaţiei celei de-a 
doua cărţi. Înseamnă că, atunci când oamenii o 
vor citi, foarte mulţi dintre ei nu vor avea nevoie 
să mai vină la mine. 

— V-aţi depistat punctele dureroase? am 
întrebat-o eu. 

— Se pare că da. 

— Femeile din neamul dumneavoastră se 
considerau mai deştepte, mai capabile, mai pline 
de nobleţe în comparaţie cu alţi oameni. Să te 
porţi cu semeţie şi să-i dispreţuieşti pe alţii 
înseamnă să-i calci în picioare la nivel 
bioenergetic. Toate acestea trebuie să se întoarcă 
împotriva celui care le-a iniţiat, şi el va fi călcat în 
picioare la nivel fizic. Creşterea bioenergetică la 
nivel emoţional se întoarce într-un mod analog la 
nivelul fizic. Programul se anihilează printr-un 
contraprogram. La început aţi disprețuit, aţi 
blamat oamenii, iar după aceea v-a părăsit dorinţa 
de a mai trăi. Fetele, în special cea mare, au o 


agresivitate ridicată şi prezintă pretenţii faţă de 


alţi oameni. La nepoți toate acestea se desfăşoară 
în interior şi acţionează programul de 
autodistrugere. Trebuie să mai faceţi de multe ori 
ceea ce aţi făcut astăzi, adică să vă retrăiţi viaţa 
şi, la nivelul sentimentelor, să vă schimbaţi 
atitudinea faţă de orice situaţie. Rugaţi-vă pentru 
fiice şi nepoți, iar pentru aceştia trebuie să vă 
rugaţi de zece ori mai mult decât pentru sine. 

— Dar de ce consideraţi dumneavoastră că 
nepoţii sunt lipsiţi de dorinţa de a trăi? Ei sunt 
atât de veseli, atât de plini de viaţă... 

— Avem câteva straturi de trăiri emoţionale. 
Există straturi superficiale, legate de conştiinţă, şi 
există un strat mai profund pe care conştiinţa nu-l 
percepe. Acest strat dirijează într-o mai mare 
măsură starea noastră fizică şi destinul. Dacă în 
trecut un om se cantona un timp îndelungat în ura 
împotriva oamenilor, acest program se derula 
progresiv până la a cincea, a şaptea spiţă, şi 
neamul său se stingea. Acum situaţia s-a schimbat. 
În primul rând, în ultimele trei secole, din cauza 


absolutizării valorilor pământeşti, oamenii au 


început să se dispreţuiască şi să se urască într-o 
măsură mai mare şi structurile spirituale ale 
omenirii au fost invadate de rău. De aceea, ceea 
ce înainte se ierta acum se pedepseşte din ce în ce 
mai crunt. În al doilea rând, viteza de desfăşurare 
a proceselor a crescut foarte mult şi de aceea la 
nivelul întregii omeniri, îndeosebi la tineret, se 
intensifică programul de autodistrugere. Din acest 
motiv nu numai că se acutizează bolile vechi şi 
apar altele noi, dar scade şi imunitatea. Acest fapt 
determină un număr mai mare de sinucideri, 
inclusiv sinucideri în masă, şi face să prolifereze 
sterilitatea în rândul femeilor. Problema este că 
doar o parte a programului de autodistrugere îl 
afectează pe autorul său. Cea mai mare parte a 
acestuia este proiectată în viitor, iar în viitor sunt 
urmaşii noştri. Suicidul nu loveşte atât în cel care- 
l iniţiază ca program, cât în copiii şi nepoţii 
acestuia, şi şansele lor de a se ivi pe lume scad 
considerabil. 

— De ce această inechitate? Pentru ce 


trebuie să sufere copiii şi nepoţii? 


— Sfântul Augustin Blajinul spunea: „Pe lume 
nu există fenomene în neconcordanţă cu natura. 
Pe lume există fenomene care depăşesc 
cunoştinţele noastre despre natură”. Le facem rău 
nu numai copiilor noştri, ci şi urmaşilor, iar apoi 
culegem ce am semănat. 

— Bine, dacă există o echitate supremă, dacă 
există Dumnezeu, de ce nu ne pedepseşte dintr- 
odată? De ce permite să ne întinăm sufletele? 

— Imaginaţi-vă un copil care de abia începe 
să păşească. El trebuie susţinut, însă atunci când 
simte o oarecare independenţă trebuie lăsat. El 
poate merge şi poate cădea şi atunci trebuie ajutat 
din nou. Dar pentru a învăţa să meargă, el trebuie 
să păşească singur şi să poarte singur întreaga 
răspundere. Atunci când suntem dădăciţi prea 
mult, nu învăţăm prea multe şi conştiinţa noastră 
nu se mai dezvoltă. Omul care uită de Dumnezeu 
începe să creeze lumea înconjurătoare după 
propriile sale reprezentări. Trebuie să i se dea un 
anumit timp pentru ca el să poată să acţioneze 


individual. Dacă însă i se vor ierta toate păcatele, 


el nu va mai avea dorinţa să tindă câtre 
înţelegerea a ceea ce este Divin şi a legilor 
supreme. De aceea, periodic, omul trebuie să se 
oprească şi să-şi analizeze viaţa pământească din 
perspectiva Divinului. Aducerea sufletului şi a 
conştiinţei în starea de armonie cu logica Divină 
permite purificarea nu numai a trecutului, ci şi a 
viitorului. Ni se acordă o păsuire în privinţa 
rambursării datoriilor. Dacă ne vom purta corect, 
datoriile ni se vor ierta. Tâlharul de pe cruce a 
trebuit să accepte nu numai o moarte în chinuri, ci 
şi pedeapsa în viaţa de Apoi. Rememorându-şi 
trecutul şi schimbându-şi atitudinea faţă de 
acesta, el nu şi-a schimbat prezentul, în schimb şi- 
a schimbat viitorul. Asta i-a şi spus Cristos. 
Oamenii îşi pot schimba prezentul numai atunci 
când înaintea lor au existat cei care au schimbat 
viitorul. Noi schimbăm lumea, acţionăm asupra ei. 
Noi însă nu facem altceva decât să punem în 
aplicare acel program spiritual care a fost creat 
până la noi de oamenii bogaţi spiritual. La început, 


un om spiritualizat, printr-o abordare originală, 


printr-un puternic salt spiritual, a ajuns la 
cunoştinţele Divine schimbând viitorul, iar apoi 
ideea sa se materializează prin aportul altor 
oameni. Modificând modul de receptare a lumii, 
noi ne schimbăm pe noi înşine. Veniţi mâine, i-am 
spus eu femeii, să vedem ce aţi reuşit să realizaţi. 

A doua zi, când a venit la consultaţie, avea 
biocâmpul curat. Fiicele şi nepoatele de 
asemenea. Doar una dintre nepoate avea câmpul 
deformat de trufie şi dispreţ pentru oameni, ceea 
ce-i putea crea mai târziu mari probleme cu 
sănătatea, însă aici era deja vina mamei şi nu a 
bunicii. 

— Am vorbit ieri la telefon cu soţul şi cu 
fetele, mi-a spus femeia. Mi-am dat seama că au o 
altă stare de spirit. Şi vocile sunau parcă altfel. Se 
poate întâmpla aşa ceva? 

— Se poate, se poate, am liniştit-o eu. La 
nivelul fin sunteţi legată de soţ şi copii. Dacă vă 
purificaţi dumneavoastră, se purifică şi ei, pentru 
că rudele sunt în legătură şi acţiunea unora se 


reflectă şi asupra celorlalţi. 


— Sunt căsătorită de un an, însă nu am copii. 
Voi avea posibilitatea să nasc? 

Analizez structurile biocâmpului pacientei. 

— Posibilitatea există, însă va fi deosebit de 
dificil de a o materializa, deoarece sufletul vă este 
prea puternic ancorat în teluric. Înţelepciunea, 
intelectul, destinul favorabil, familia, omul iubit au 
devenit pentru dumneavoastră scopul vieţii şi nu 
mijlocul de comuniune cu Dumnezeu. Trufia vă e 
în creştere, iar sentimentul iubirii care vă leagă de 
Creator se diminuează. La copii acest proces ar fi 
fost de câteva ori mai puternic şi Natura se apără 
împotriva copiilor imperfecţi, nepermiţându-le să 
se nască. 

— Cu ce ar trebui să încep? 

— În primul rând, să vă diminuaţi trufia. 

— Şi cum rămâne cu mândria? 

— Mândria este lipsa dorinţei de a te supune 
unui alt om, trufia este lipsa dorinţei de a te 
supune lui Dumnezeu. Celula nu trebuie să se 
supună celulei învecinate, însă e obligată să se 


supună organismului. Tot timpul sunteți 


nedreptăţită. Pe de o parte de către Dumnezeu, 
prin intermediul unui om, pentru a vă purifica 
sufletul, iar, pe de altă parte, de către acest om al 
cărui comportament conştient reprezintă doar 
15%. Tot ceea ce vi se întâmplă este dat de 
Dumnezeu. Deprindeţi-vă să acceptaţi acest fapt 
în fiecare secundă şi veţi fi sănătoasă şi veţi avea 
copii. 

— Am avut o situaţie în viaţă, a început pe 
neaşteptate să-mi povestească pacienta. În urmă 
cu câţiva ani am fost internată la centrul de 
oncologie cu diagnosticul de mastopatie. Am 
început să mă rog: „Îţi mulţumesc, Doamne, 
pentru încercarea pe care mi-ai dat-o”. După o 
săptămână, mi-au repetat analizele şi ele au ieşit 
bune. La început, rezultatele analizelor fuseseră 
proaste. 

Îi cercetez câmpul întorcându-mă în timp. 
Era vorba nu doar de nişte rezultate proaste ale 
analizelor, ci chiar de cancer. Nu ne putem 
imagina cât de des încep în corpul nostru procese 


care duc la cancer şi cât de repede se resorb 


tumorile dacă ne intensificăm contactul cu 
Creatorul şi nutrim iubire în sufletele noastre. 
Cancerul se tratează prin iubire, dar nu pentru 
cele pământeşti. Am încercat înainte să determin 
cauzele bolilor canceroase, însă prin intermediul 
parametrilor cu care lucram n-am reuşit să găsesc 
un răspuns precis. În cele din urmă, am găsit doi 
parametri pe baza cărora am reuşit să determin 
fără greşeală cauzele cancerului. Este vorba de 
trufie, adică de neacceptarea situațiilor 
traumatizante care creează agresivitate orientată 
împotriva altora sau împotriva propriei persoane 
şi de parametrul cel mai important, care este 
volumul iubirii. lubirea orientată către Dumnezeu 
purifică sufletul şi trupul. Dacă iubirea este 
orientată mai întâi către Dumnezeu iar apoi către 
Pământ, ea va spori. Iubirea îndreptată mai întâi 
către cele pământeşti, pe care o simţim în 
conştiinţa noastră, ne leagă sufletul de Pământ, 
iar sufletul şi iubirea noastră interioară încep să 
se stingă chiar dacă în conştiinţă iubirea nu 


moare, ci, dimpotrivă, poate spori. 


Dacă eu mă supăr şi urăsc, iubirea va mai 
trăi în sufletul meu. Dacă însă blamez şi 
dispreţuiesc, iubirea începe să moară. Dispreţul 
omoară iubirea fără să-ţi dai seama. Dacă ura rupe 
frunzele şi îndoaie coroana, supărarea rupe 
ramurile, iar blamarea trunchiul, disprețul - încet 
dar sigur - roade rădăcinile. Fiecare om care s-a 
rugat, şi-a revizuit viaţa, poate să scape de ură, 
blamare, supărare. Este foarte greu de acceptat 
faptul că nu trebuie să dispreţuim un om 
imperfect şi să ne dezicem de iubirea pentru el. 
Este foarte dificil să vezi Divinul într-un asemenea 
om. În interior el este perfect, în interior suntem 
la fel cu toţii. 

În dimineaţa aceasta îi explic toate acestea 
pacientei, care încearcă să mă înţeleagă. Însă de 
acceptat chinul sufletesc este cu mult mai greu 
decât să fii bolnav sau decât să mori. 

— Omul îşi alege singur calea, îi spun eu. 
Dacă el este de acord să accepte chinul sufletesc, 


să accepte inechitatea şi murdăria pământească 


drept purificare a sufletului, el nu va mai avea 
nevoie de chinurile fizice. Singura dumneavoastră 
şansă de a vă vindeca stă în îndepărtarea din 
suflet a dispreţului şi a refuzului de a iubi oamenii 
care vă nedreptăţesc. 

— l-am iertat de mult pe cei care m-au 
nedreptăţit vreodată şi nu le port niciun fel de 
pică. 

— Slavă Domnului! i-am răspuns eu. Foarte 
bine aţi făcut, iertându-i pe alţii v-aţi purificat 
doar conştiinţa. Dacă uciderea iubirii a pătruns în 
suflet sub forma blamării şi a dispreţului, ea acolo 
va sta. Nu-i suficient să ierţi un om, trebuie să ceri 
şi iertare lui Dumnezeu pentru agresivitatea 
orientată împotriva altor oameni şi pentru 
neacceptarea purificării. Atunci se va purifica nu 
doar conştiinţa, ci şi sufletul. Mai este o problemă: 
practicând în tinereţe blamarea şi nutrind 
disprețul, le-aţi plantat în sufletele nepoților şi 
strănepoţilor dumneavoastră şi acum, pentru ca ei 
să nu piară, culegeţi dumneavoastră roadele 


răului pe care l-aţi săvârşit cândva. De aceea 


trebuie să vă rugaţi nu numai pentru sine, dar şi 
pentru urmaşii dumneavoastră, pentru ca din 
sufletele lor să dispară neacceptarea purificării 
sub forma geloziei, urii şi blamării. 

Femeia răcea, iar eu am continuat: 

— Părinţii mi-au creat trupul. Îmi iubesc şi 
îmi respect părinţii. Dumnezeu mi-a creat sufletul. 
Sufletul este cu mult mai important decât trupul 
şi, prin urmare, adevăratul meu părinte este 
Dumnezeu. Ispita de a te ataşa de părinţi şi de 
omul iubit este foarte puternică. În acest pericol 
se află în special femeile. Aici este un paradox 
greu de acceptat. Cu cât omul de lângă 
dumneavoastră este mai ticălos şi mai impur, cu 
atât vă agăţaţi mai puţin de tot ceea ce este 
pământesc. Ceea ce-i pământesc îşi pierde gustul 
şi sufletul dumneavoastră aspiră mai mult către 
Dumnezeu şi se purifică. Cu cât omul este mai 
bun, mai nobil, mai serios, cu atât este mai mare 
ispita ataşamentului faţă de el, transformarea lui 
în ţel şi, prin urmare, îndepărtarea de Dumnezeu 


şi întinarea propriului suflet. Sufletul se purifică 


nu prin perfecțiunea pământească, ci prin 
murdăria pământească: prin nenorociri, boli, 
moarte. 

— Îmi este foarte greu să accept toate 
acestea, îmi răspunde femeia cu sinceritate. 

— Da, e foarte greu să faci aşa ceva, însă 
este singura şansă. Prelungirea vieţii pentru 
dumneavoastră nu înseamnă acum păstrarea 
învelişului fizic, ci, în primul rând, posibilitatea de 
a vă purifica sufletul prin rugăciuni, pocăință, 
revizuirea întregii vieţi. 

— Am să încerc, mi-a spus pacienta. 

— Principalul este să mergeţi înainte cu paşi 
mărunți, dar să mergeţi. 

Cancerul este medicamentul pentru salvarea 
sufletului. Aceste boli apar în cazul diminuării 
iubirii în suflet. De ce iubirea? De ce-i atât de 
periculos să-ţi reprimi acest sentiment? Răspunsul 
la această întrebare se formulează încet şi 
chinuitor, eu însă am reuşit să-l găsesc. Se distrug 
case, se pierd bogății, se uzează veşminte. Se 


destramă cu timpul familii, se schimbă poziţia în 


societate şi serviciul. Sentimentele noastre trăiesc 
mai mult de o singură viaţă, dar şi ele se 
demolează, de asemenea. Se pierd capacităţile 
noastre, deşteptăciunea şi tot ceea ce este legat 
de viaţa noastră. După o mie de reîncarnări sau 
după două se năruie tot ce ne dă fericirea 
pământească. Nu se distruge doar iubirea. Este 
unicul capital pe care putem să-l păstrăm şi 
atentarea la el este stopată dur şi eficient. 

Savanţii din întreaga lume cheltuiesc 
mijloace colosale pentru a găsi cauzele cancerului. 
În America va fi înălțată o statuie de aur celui care 
va descoperi cauza bolilor canceroase şi 
modalitatea de a le vindeca. Dar şi cauza şi 
tratamentul ne sunt cunoscute de milenii şi statuia 
trebuie ridicată celui care a spus în Biblie: „Din 
cauza încălcării multor legi, în oameni va îngheţa 
iubirea”. În ultimul timp, sufletele noastre s-au 
obişnuit prea mult cu cele pământeşti. 
Perfecţiunea pământească a devenit pentru noi 
țelul principal, iar sufletele noastre se întunecă şi 


pierd iubirea. Pentru ca să nu piară sufletele, mor 


trupurile. Dacă omul nu ştie şi nu vrea să-şi cultive 
în suflet iubirea şi încearcă s-o ucidă prin blamare 
şi dispreţ, otrăvindu-şi propriul suflet şi pe cel al 
urmaşilor săi, atunci, pentru a-l salva, se distruge 
trupul. 

Omul este o entitate dialectică care constă în 
două categorii: materia şi biocâmpul. Materia 
tinde către individualizarea şi perfecțiunea formei, 
adică spre o continuă diferenţiere, iar biocâmpul 
tinde către unitate şi contact cu sursa primară. 
Pentru ca să existe, materia, adică trupul nostru, 
precum o apă care curge, trebuie să se alimenteze 
în permanenţă de la izvor. Acest izvor este cauza 
primară pe care noi o numim Dumnezeu. Sufletul 
doreşte în permanenţă să se unească cu 
Dumnezeu. Este condiția supravieţuirii sale. 
Nivelul suprem al comuniunii îl reprezintă iubirea. 
Condiţia şi modul de existenţă al sufletului îl 
reprezintă iubirea pentru Dumnezeu. Întrucât 
trupul este lepădat periodic, ca îmbrăcămintea, şi 
importanţa lui e cu mult mai mică decât cea a 


sufletului, primul sentiment de iubire trebuie dat 


lui Dumnezeu şi nu Pământului. Şi când sufletul se 
lipeşte prea mult de Pământ, iubirea lui pentru 
Dumnezeu poate fi insuficientă, ea se destramă şi 
moare. Omul, în sensul deplin al cuvântului; este 
reprezentat de biocâmp, iar învelişul fizic este o 
parte  infimă. Înseamnă că modalitatea de 
existenţă a omului o reprezintă iubirea. lubirea 
aprinsă în conştiinţa noastră trece în suflet, 
pătrunzând tot mai adânc şi mai adânc, dăinuind 
veşnic. Singurul lucru care nu se poate distruge 
este sentimentul iubirii. El ne uneşte cu 


Dumnezeu şi este nemuritor. 


După una din conferinţe, de mine s-a 
apropiat un cetăţean: 

— Aţi spus că tumoarea apare în cazul 
insuficienţei iubirii în suflet şi că se vindecă prin 
acumularea iubirii. Am făcut la fel ca 
dumneavoastră. Mi s-a pus diagnosticul de cancer 
cerebral şi tumoarea era destul de mare. Eu şi 
prietenii mei ne adunam şi trimiteam spre 


tumoare lumină şi iubire. Când am venit la 


control, tumoarea nu mai exista. Medicii au rămas 
uimiţi. „În ultimii cincisprezece ani, n-am mai 
văzut aşa ceva la Institutul Burdenko”, mi-au spus 
ei. 

— Dumneavoastră, ca şi mine, aţi ales intuitiv 
calea cea bună. În principiu, în acest mod se poate 
vindeca orice boală canceroasă. Aici multe depind 
de gravitatea faptelor comise în trecut, de gradul 
de deformare a caracterului, de concepţia despre 
lume şi de cât a fost transmis copiilor şi viitorului. 
lar cel mai important lucru este gradul de 
aspirație al sufletului către Dumnezeu, de 
profunzimea pătrunderii transformărilor benefice 


prin intermediul eforturilor permanente. 


Banii 


„Bogatul cel prost nu doarme nopţile. 
Săracul n-are nimica pe el, dar cântă şi se 
veseleşte”. 

Am auzit din copilărie poveşti, cântece, pilde. 
Bogatul, în mod obligatoriu, era tâmpit, neserios şi 
crud. Săracul, dimpotrivă, apărea ca un om 
spiritualizat şi bun. De ce era atunci sărac, dacă 
era mai deştept şi mai serios decât bogatul? 
Pentru că a fost prădat şi înşelat de cel bogat. 
Toate lipsurile, necazurile şi nenorocirile 
oamenilor vin de la faptul că cei bogaţi tind către 
putere şi bani. Înseamnă că dacă li se vor lua 
puterea şi bogăţia şi se vor împărţi în mod egal la 
toţi, toată lumea va fi fericită. „Mai degrabă 
cămila va trece prin urechea acului decât va 
ajunge bogatul în rai”, „... dacă vrei să fii fericit 
împarte-ţi bogăţia şi averea săracilor”, de două mii 
de ani Biblia ne dă aceste poveţe şi, cu toate 
acestea, numărul bogaţilor nu a scăzut. Pentru a 


obţine şi a păstra bogăţia, omul trebuie să aibă un 


intelect superior şi capacităţi deosebite, dar, în 
primul rând, un mare potenţial moral acumulat în 
existenţele trecute. Dacă acest potenţial este mic, 
bogăţia îl perverteşte pe om şi nu-l perfecţionează. 
O concepţie greşită în privinţa banilor şi a puterii 
fac sufletul împietrit. Bogăția este nu numai o 
fericire pământească, dar şi ceva periculos. 
Conform cercetărilor mele la nivelul fin, în secolul 
al X-lea aspiraţia către spiritualitate cedează puţin 
câte puţin teren în favoarea orientării spre valorile 
pământeşti. Acest proces a început mai devreme, 
însă către secolul al X-lea el a devenit realitate. Pe 
de o parte, se dezvoltă sistemul valorilor telurice, 
pe de altă parte, se fac eforturi pentru renaşterea 
valorilor spirituale. Aceste tendinţe au determinat 
apariţia a două idei opuse ale structurii sociale. În 
ideea capitalismului, prioritatea aparţine 
factorului material (banilor şi averii personale), iar 
economicul şi  politicul prevalează asupra 
moralității. Ideea comunismului a apărut şi ea ca 
dorinţă de a pune priorităţile spirituale deasupra 


celor trupeşti, ca posibilitate a comuniunii umane, 


cu negarea corespunzătoare a ceea ce împiedică 
această comuniune, adică a formelor conştiinţei 
individuale, comportamentului şi proprietăţii. 
Bogăția personală era proclamată drept rău, toate 
valorile erau disociate de persoană şi socializate, 
economia şi politica erau subordonate 
construcţiilor teoretice. De aici pornea 
respectarea legică a drepturilor şi a apărării 
proprietarului în viaţa lui morală, intelectuală şi 
materială. S-a încercat transformarea moralității 
şi ideologiei în cauză, iar economia şi politica în 
efect, adică încercarea absolutizării structurilor 
spirituale. 

Comunismul a apărut ca idee, ca suflet. 
Capitalismul a apărut ca trup, depinzând în 
interior de idee, iar în exterior acţionând asupra 
acesteia. 

În conformitate cu legile dialecticii, nu e 
posibilă existenţa unui singur contrariu. În el va 
exista întotdeauna elementul planului revers. De 
aceea comunismul în forma sa pură era neviabil. 


Introducerea elementelor capitaliste în 


construcţia comunismului i-a permis să 
supravieţuiască. Acceptarea forţată a elementelor 
capitalismului, adică recunoaşterea faptului că 
ideologia nu poate determina în totalitate 
economia, trebuia să aibă loc. Această sinteză a 
fost denumită socialism. La fel şi capitalismul real, 
pentru a-şi asigura supraviețuirea, trebuia să 
accepte elemente ale comunismului. Însă atât unul 
cât şi celălalt şi-au păstrat particularităţile 
ideologice. 

Orientarea puternică în direcţia ideologiei 
capitalismului creează automat o puternică 
opoziţie în interior, care se manifestă prin 
absolutizarea spiritualului şi disprețul faţă de 
teluric. Aceasta se exprimă în plan emoţional prin 
dorinţa de a distruge întreaga omenire şi tot ceea 
ce este pământesc, iar în planul fizic, sub forma 
diverselor curente ideologice şi secte. În diferitele 
puncte ale planetei, la nivelul biocâmpurilor se 
iniţiază şi se dezvoltă programe de distrugere a 
omenirii care ar trebui să se declanşeze în cazul în 


care ideologia capitalismului nu va fi înlocuită de 


forme noi ale moralității şi ideologiei. Pentru ca 
omenirea să supravieţuiască, ea are nevoie de o 
filosofie total nouă. Dar să pui la un loc două 
contrarii nedezvoltate înseamnă să le distrugi. Ele 
trebuie mai întâi să se contureze, să se fortifice, să 
parcurgă un anumit ciclu de dezvoltare 
alimentându-se reciproc şi numai după aceea să se 
unească în ceva cu totul nou, fără să se distrugă 
între ele. Aceasta va fi filosofia omenirii în viitor. 
Întreaga economie postbelică a S.U.A. s-a bazat pe 
reuniunea principiilor capitalismului şi 
socialismului, pe sinteza dintre economia de piaţă 
şi accente ale planificării. Aceste principii America 
le-a introdus în economia Italiei, Germaniei, 
Japoniei şi în alte ţări. Dacă acum capitalismul nu- 
şi va canaliza toate forţele către priorităţile 
spirituale, atunci colapsul va fi şi la nivel fizic. În 
karma omenirii încep nişte transformări puternice, 
absolut negative. Trebuie să apară un nou sistem 
în care să se combine organic principiile 
comunismului şi capitalismului. Acest sistem însă 


este imposibil fără o nouă concepţie. Această 


concepţie trebuie să se cristalizeze în ceea ce 
priveşte poziţia faţă de bani. Omul trebuie să 
înţeleagă faptul că banii, ca reflectare a bunurilor 
pământeşti, sunt, în acelaşi timp, şi bine şi rău. 
Pentru un om e periculos când are mulţi bani şi de 
aceea el trebuie să se gândească numai la cele 
spirituale, iar altul trebuie să aibă mai mulţi bani 
ca să se lipească de Pământ, în viaţa următoare, ei 
îşi vor schimba rolurile. Bogaţii se gândeau înainte 
numai la bunurile materiale şi se ancorau tot mai 
puternic în teluric, iar cei săraci, din cauza lipsei 
bunurilor, trebuiau să se gândească la Dumnezeu 
şi la propriul suflet. Săracii însă visau la bogății, 
iar bogatii la cele spirituale. Acum şi unii şi ceilalţi 
trebuie să gândească la fel. 

Mi-am expus punctele de vedere la o 
întâlnire cu cititorii din Moscova. 

— Luaţi bani pentru tratament? m-a întrebat 
cineva din sală. Cum se face că în carte scrieţi 
una, iar în practică procedaţi altfel? 

— Poţi să ai bani dacă ai o atitudine corectă 


faţă de ei. Dacă vindecătorul primeşte bani iar 


aceştia sunt pentru el pe al doilea plan, el poate 
lucra. 

Citindu-mi cartea, oamenii îmi creează 
stereotipul unui sfânt, adică îşi imaginează un om 
cu părul cărunt, cu o faţă spiritualizată şi care nu 
primeşte bani pentru ceea ce face. Unii, după 
întâlnirea cu mine, rămân dezamăgiţi când află că 
trebuie să plătească pentru şedinţele de 


tratament. 


Discutam cu nişte tineri căsătoriţi al căror 
copil era grav bolnav. În existenţa anterioară ei 
visau mereu să aibă bani, îi invidiau pe cei care 
aveau mai mulţi, îi urau pe cei care-i umileau în 
privinţa banilor şi în această existenţă au adus cu 
ei dorinţa de a pune dragostea pentru bani mai 
presus de iubirea faţă de Dumnezeu. lar acest 
lucru atrage după sine dezicerea de tot ce e sfânt 
de dragul banilor şi duce în cele din urmă la 
degradare. De aceea trebuiau să-şi revizuiască 
atitudinea faţă de bani şi, să renunţe la a mai fi 


supăraţi pe oameni. 


— Cum să nu te superi, a exclamat femeia, 
dacă cei mai buni prieteni ne-au „fraierit” de cinci 
mii de dolari? Vă imaginaţi câţi ani va trebui să ne 
chinuim ca să restituim datoriile făcute? 

— Dacă prietenii dumneavoastră au încălcat 
legile supreme, ei vor plăti pentru asta. Acum să 
vedem de ce s-a întâmplat acest lucru. Mulţumiţi-i 
lui Dumnezeu că s-a întâmplat aşa. Trupul a fost 
umilit, iar sufletul s-a purificat. Ştiţi de ce a spus 
Moise: „Să nu-ţi faci chip cioplit”? Chipul cioplit 
este scopul. Dacă ţelurile supreme se rezumă 
numai la bunurile materiale, sufletul omului piere. 
Se produce scindarea contrariilor. Spiritul se 
desprinde încetul cu încetul de trup şi dezvoltarea 
se opreşte. De aceea nimic de pe Pământ nu poate 
fi ţel. Ţelul suprem trebuie să stea întotdeauna 
dincolo de trupul meu, de interesele mele, de 
interesele societăţii şi ale omenirii. 

Aţi adus cu voi din existenţa anterioară o 
extraordinară dragoste pentru bani şi în această 
existenţă banii au devenit pentru dumneavoastră 


scop şi nu mijloc. De aceea copilul dumneavoastră 


putea să moară, iar dumneavoastră să vă 
îmbolnăviţi grav. Acum banii vor deveni pentru 
mult timp nu scop, ci mijlocul prin care vă veţi 
restitui datoriile. Înainte să cadă peretele peste 
om, cad peste el pietricele mici care lovesc foarte 
dureros. Dacă omul se dă într-o parte, el este 
salvat, dar cu cât mai tare el se înfurie, cu atât 
mai repede se va prăbuşi zidul peste el. Cultivarea 
iubirii pentru Dumnezeu se realizează prin 
intermediul iubirii pentru Pământ. Dar, dacă 
iubirea pentru Dumnezeu poate fi nelimitată, 
iubirea pentru cele pământeşti are anumite limite. 
Condiţia principală este ca sufletul să fie orientat 
către Dumnezeu şi nu către bunurile pământeşti. 
De aceea în existenţa aceasta are acces la bani 
numai acela care nu i-a avut în existenţa 
anterioară şi nici nu s-a gândit la ei. 

Am cunoscut odată un tânăr foarte bogat. El 
spunea că aruncă banii în dreapta şi în stânga, 
însă aceştia oricum se întorc la el. Am fost curios 
să văd ce se întâmplă. l-am cercetat biocâmpul şi 


am depistat o puternică legătură cu Divinitatea. 


Cauza se ascundea în existenţa sa anterioară în 
care el a fost călugăriţă, s-a rugat toată viaţa şi de 
aceea, oricât de mulţi bani ar avea acum, sufletul 
său nu se ataşează de teluric. Ni se permite să 
avem atâtea bunuri materiale câte suportă sufletul 
nostru. Cu cât este mai puternică legătura sa cu 
Divinitatea, cu atât mai multe bunuri materiale i 
se dau omului. Analizând de la distanţă oamenii 
bogaţi, am înţeles cum funcţionează mecanismul 
evoluţiei. Când un organism viu capătă un 
teritoriu pe care îl apără şi îl controlează, este un 
pas înainte către dezvoltare. Primul teritoriu îl 
constituie propriul corp. Odată cu dezvoltarea 
conştiinţei, legată de interesele corpului, apare 
noţiunea de control asupra teritoriului care 
înconjoară corpul. Cu cât este mai mare suprafaţa 
teritoriului, cu atât apar mai multe conexiuni 
legate de control, cu atât mai repede se dezvoltă 
intelectul şi conştiinţa. Cu cât este mai bogat 
omul, cu atât apar în subconştientul său mai multe 
conexiuni care-l leagă de tot ceea ce este 


pământesc. Ele îi stimulează dezvoltarea 


conştiinţei şi intelectului. Dar, întrucât prioritatea 
se acordă  teluricului, are loc epuizarea 
structurilor spirituale. În existenţa următoare, 
acest om va fi deconectat de la preocupările 
legate de cele pământeşti. El va fi ghinionist, 
cerşetor şi bolnav. Cu cât va avea mai multe 
insuccese, cu atât mai mult el îşi va orienta 
sufletul către cele spirituale şi nu către cele 
pământeşti. Creştinismul le-a inoculat săracilor 
ideea că sărăcia lor nu e întâmplătoare, că asta a 
fost voia Domnului şi că nu trebuie să-i urască şi 
să-i invidieze pe cei bogaţi. Capacitatea de a 
accepta această idee determină proliferarea 
structurilor spirituale. Neataşându-se de propria 
umilinţă prin manifestări negative, omul nu se va 
lega de propria înălţare spirituală. 

Toate acestea au dus la faptul că oamenii 
bogaţi tânjeau tot mai mult după spiritualitate, îşi 
impuneau tot mai mult altruism. Omul pentru care 
bogăţia spirituală constituie prioritatea absolută 
poate fi întotdeauna bogat. Prin urmare, odată cu 


apariţia şi dezvoltarea sistemului conceptual care 


punea accent pe dezvoltarea spirituală şi pe 
respingerea permanentă a iubirii faţă de tot ceea 
ce este pământesc, este posibilă existenţa unei 
societăţi care nu are nevoie de egalitarismul 
social. 

Înainte, una era în subconştient şi alta în 
conştiinţă. Acum materialismul şi idealismul 
trebuie să se reunească în conştiinţă la nivel 
conceptual. La început nu înţelegeam de ce un om 
care a trăit două reîncarnări în S.U.A. nu mai 
poate trăi acolo. Nu înţelegem de ce S.U.A., unde 
tronează filosofia consumului absolut, au o 
existenţă excelentă. Am înţeles acest lucru numai 
atunci când am văzut că America este alimentată 
de o imigrație directă şi de una karmică. Pentru ea 
munceşte întreaga omenire pentru că, în condiţiile 
orientării sălbatice spre binefacerile civilizaţiei şi 
spre tot ceea ce este legat de trup, fără o 
alimentare spirituală permanentă supraviețuirea 
ei n-ar fi fost posibilă. 

O cunoştinţă de-a mea are o rudă la New 


York. Are acolo propriul zgârie-nori. „Miliardar cu 


sufletul întinat la maximum”, m-am gândit eu. 
Cercetându-i însă biocâmpul, am rămas uimit de 
puritatea şi aura acestuia, mai mult, am descifrat 
în biocâmpul său alte două biocâmpuri pure, cele 
ale fiilor săi. 

— Ruda ta are un biocâmp foarte bun. Este 
un om şi jumătate. 

— Exact, mi-a confirmat cunoştinţa mea. 

— Motivul purității biocâmpului său îl 
constituie trei din existenţele sale anterioare. El a 
trăit în India, era un tip credincios şi se închina 
des. 

— Şi acum este un tip credincios şi se roagă 


des. 


Când se întâmplă nişte nenorociri şi noi 
pierdem bani sau ei ne sunt furaţi, este foarte 
greu să vedem o motivaţie superioară, dar ea 
există întotdeauna. Ea, şi nu bunul-simţ sau logica 
vieţii, este cea care determină o asemenea 


situaţie. 


Cunoştinţa mea mi-a spus odată: 

— Ruda mea m-a rugat să-i vând nişte 
bijuterii care costă peste o mie de dolari. Am 
apelat la nişte băieţi care mă ajută în astfel de 
situaţii, dar ei au dispărut. lar eu n-am bani să le 
plătesc. Îmi vine să mă spânzur. 

— Trebuie să înţelegi că orice situaţie este 
determinată de Dumnezeu. Dacă ţi s-a întâmplat 
înseamnă că în asta există un sens suprem. Dacă 
ceva se produce împotriva intereselor trupului tău 
înseamnă că-i ceva în neregulă cu sufletul. Pe linie 
paternă prezinţi un puternic ataşament faţă de 
bunurile materiale, dispreţ faţă de cei ce le deţin, 
ură faţă de cei ce te lipsesc de ele şi o lipsă a 
dorinţei de viaţă atunci când le pierzi. 

— Şi cum adică? Nu se poate schimba nimic? 

— Situaţia nu s-a închis încă. Mai ai şanse. 

— Ce pot să fac? 

— Să-ţi schimbi atitudinea faţă de tot ce 
presupune bunuri materiale. Rememorează-ţi 
viaţa şi mulţumeşte-i lui Dumnezeu pentru orice 


moment în care ai fost îndepărtat de bunurile 


materiale. Cere-ţi iertare pentru orice rău pe care 
l-ai pricinuit, pentru ura şi invidia faţă de tot ceea 
ce era legat de bunăstarea materială. 

— Şi crezi că după asta am să recuperez 
bijuteriile? 

— Voința omului în orice situaţie reprezintă 
aproximativ 10%. Comunicând cu oamenii, tu 
comunici cu Dumnezeu. Trage singur concluziile. 

După câteva zile, el a venit la mine la 
cabinet. Ne-am luat cu vorba şi deodată mi-am 
adus aminte de bijuterii. 

— Ce noutăţi ai? 

— Bijuteriile mi-au fost returnate. Când mi le- 
au înapoiat, mi-au spus: „Am vrut să-ţi tragem 
clapa, dar ne-am răzgândit”. „De ce?” „Nici noi nu 


ştim”, mi-au răspuns ei. 


Atât timp cât vom căuta cauza umilinţelor 
noastre în alţi oameni şi-i vom acuza sau să ne 
urâm pe noi şi să ne autoînvinuim, atât timp cât 
nu vom simţi că în afara logicii şi legilor 


pământeşti există o logică a Divinităţii şi nişte legi 


ale Divinităţii care sunt prioritare, atât timp cât nu 
vom înţelege că sursa neplăcerilor noastre nu sunt 
oamenii răi, ci imperfecţiunea noastră, şi că aici 
nu există vinovaţi, medicamentul amar pe care 
încercăm să-l dăm afară ni se va administra în 


doze tot mai mari. 


Şoferul a intrat în vorbă cu mine: 

— Am fost la conferinţa dumneavoastră unde 
spuneaţi că ataşamentul faţă de bani e un lucru 
foarte rău. Familia mea are patru persoane şi eu 
trebuie să câştig bani. Ce să fac? 

— Încercaţi să simplificaţi problema: ori alb, 
ori negru. Dacă visezi la bani, dacă tot timpul 
numai la ei te gândeşti, este rău. Posesia bunurilor 
pământeşti îl dezvoltă pe om, ca şi întreaga 
civilizaţie. Trebuie să înţelegem că toată fericirea 
pământească este secundară şi constituie un 
mijloc şi nu un scop. Bani poţi să ai, dar să 
invidiezi din cauza lor, să regreţi că nu-s destui şi 
să manifeşti agresivitate sufletească din această 


cauză nu este permis. 


Explic cauzele apariţiei problemelor la fiica 
pacientei mele: 

— Nu aţi vrut să acceptaţi neplăcerile şi 
jignirile din partea oamenilor, iar fata deja nu 
poate. Înseamnă că ea nu va mai fi purificată prin 
intermediul oamenilor, ci al bolii. Deja vă 
urmăresc bolile şi moartea. Respingerea iubirii, 
blamarea şi disprețul au pătruns deja în caracterul 
vostru. Dacă veţi reuşi să vă schimbaţi concepţia 
despre lume şi caracterul, bolile vor dispărea. 

După ochii femeii văd că ea începe deja să 
înţeleagă despre ce e vorba. 

— O femeie bioenergetician i-a spus soţului 
meu că va muri şi că moartea va fi cruntă. E 
adevărat? 

— Aşa se pare, i-am spus după ce am analizat 
structurile biocâmpului soţului ei. 

— Nu se poate interveni în vreun fel? 

— Soţul dumneavoastră iubeşte prea mult 
banii. În adâncul sufletului este gata să omoare pe 


oricine pentru bani. Prin urmare, el este acela 


care trebuie omorât. 

— Dragostea pentru bani a moştenit-o de la 
mama lui. 

— Mai întâi de toate, omul depinde de 
propria karmă şi primeşte părinţii în concordanţă 
cu aceasta. În viaţa precedentă, pentru bani era 
gata să trădeze, să jefuiască, să urască, ceea ce l-a 
ataşat de bani atât de puternic, încât în viaţa 
actuală sunt suficiente doar câteva greşeli pentru 
ca mecanismul punitiv să intre în acţiune. Să 
dăruiască bani, să se îngrijească de alţii, să nu 
gândească urât despre oameni, şi atunci va 
supravieţui. 

— El nu crede în toate acestea. Mereu îmi 
spune: „Lasă-mă cu prostiile astea!" 

Dau din umeri. 

— Pentru fiecare om se găsesc metode de 
convingere. 

— Deci nu mai poate fi ajutat? 

— Purificaţi-vă dumneavoastră. În măsura în 
care sufletul dumneavoastră va fi pregătit să 


urmeze un drum ascendent, cei din jur vor fi 


pătrunşi de acest lucru. 


Un prieten mi-a propus să cumpăr un „Jiguli” 
cu cinci mii de ruble. 

— Doar un dolar? l-am întrebat eu. 

— Da, imaginează-ţi, îi vinde un marinar. 
Maşina e nou-nouţă. S-a întâmplat ceva ciudat. Ani 
de-a rândul a visat să aibă maşină şi în sfârşit a 
cumpărat-o. A adus-o acasă, a arătat-o la toată 
lumea, după care şi-a invitat soţia la o plimbare. 
Soţia s-a aşezat în maşină şi, dintr-odată - o 
lovitură. Omului a început să i se umfle ochiul 
drept. A început să urle la nevastă, crezând că ea 
l-a lovit. Aceasta însă îi spune că nu l-a atins nici 
măcar cu un deget. I-a spus să iasă din maşină. A 
ieşit şi el, s-a învârtit în jurul maşinii şi s-a aşezat 
din nou la volan. Din nou o lovitură şi a început să 
i se umfle ochiul stâng, deşi în maşină nu era 
nimeni. A ieşit chircit din ea, total buimăcit. În jur 
s-a strâns lumea. El îi propune unei cunoştinţe să 
facă un tur. Cetăţeanul se urcă la volan, face un 


tur prin curte, opreşte şi iese din maşină absolut 


nevătămat. Fericit, stăpânul se urcă la volan şi, pe 
neaşteptate, primeşte una peste gură. În cap aude 
o voce: „Trebuie să vinzi maşina cu cinci mii de 
ruble”. „Am cumpărat-o cu cinci mii de dolari”, 
strigă disperat proprietarul. Dar în cap începe să 
simtă o apăsare insuportabilă. Atunci înţelege că 
totul se poate sfârşi foarte rău. A dus maşina în 
talcioc şi timp de o săptămână a încercat s-o 
vândă. Cumpărătorii se târguiau cu dârzenie, 
dovedindu-i că maşina nu face cinci mii de dolari, 
ci mai puţin. Aflând însă că el cerea nu dolari, ci 
ruble, toţi se uitau cam ciudat la el şi plecau. 

— Până la urmă a vândut-o? m-am interesat 
eu. 

— Nu. N-a vândut-o nici până acum. 

— Maşina trebuie cumpărată imediat, i-am 
spus eu. Sună-l imediat pe marinar. 

Marinarul însă plecase în cursă. Am înţeles 
de ce marinarul a fost bumbăcit de propria-i 
dublură. Visând tot timpul la maşină, el s-a agăţat 
de ea atât de puternic, încât posesia ei devenise 


pericol de moarte. Foarte probabil că şi-ar fi 


pierdut viaţa într-un accident rutier. El trebuia să 


piardă fie maşina, fie sănătatea, fie viaţa. 


— Vreau să încep o afacere, îmi spune o 
cunoştinţă pe un ton confidenţial. Vreau să ştiu 
dacă o să-mi reuşească sau nu. 

— De ce nu te adresezi unui astrolog? 

— Dar tu nu-mi poţi spune? 

— Pot. Ai o creştere a  agresivităţii 
subconştiente pentru că ai început să te gândeşti 
la bani şi la bunăstarea materială. Poţi fi oprit 
numai în trei moduri: fie prin insuccesul 
întreprinderii tale, fie prin pierderea mâinilor şi 
picioarelor, fie prin moarte. Tu uiţi că la început 
situaţia este controlată de starea interioară, iar 
după aceea prin acţiuni ulterioare. Dacă 
agresivitatea se ridică până la linia roşie, cu cât va 
fi mai prosperă afacerea ta, cu atât mai repede îţi 
vei pierde mâinile, picioarele sau capul. Trebuie să 
pricepi un lucru simplu. În Vest businessman-ul 
are rezerve karmice pe care le-a acumulat trăind 


în  existenţele anterioare în spaţii sărace. 


Businessman-ul rus n-are asemenea rezerve. 
Afacerile presupun întotdeauna nişte riscuri. Dacă 
în Vest afaceristul traversează prăpastia păşind pe 
o bârnă, la noi afaceristul face echilibristică pe 
sârmă şi încă uneori pe sârmă ghimpată. Când ai 
să simţi că etica ta interioară stă înaintea banilor, 
atunci n-o să mai fie nevoie să te consulţi cu 


nimeni. 


Peste câteva ore discut cu un alt om de 
afaceri. Faţa îi este desfigurată de griji. 

— Am pierdut absolut prosteşte câteva sute 
de mii de dolari. 

— Vă amintiţi că nu demult v-am spus că 
puteţi să pierdeţi bani sau chiar viaţa? 

— Îmi amintesc. 

— Şi n-aţi dat atenţie vorbelor mele, aşa-i? 

El dă afirmativ din cap. 

— Sufletul viitorilor dumneavoastră copii este 
întinat de dragostea pentru bani şi pentru 
bunăstare. Cu cât veţi munci mai mult cu 


dumneavoastră  înşivă, cu atât mai puţine 


neplăceri veţi avea. 

Îl văd dezorientat şi încerc să-l ajut într-un 
alt mod. 

— Ştiţi ce-i aceea o victorie? îl întreb eu şi-i 
răspund tot eu: „Este o atitudine corectă în faţa 
înfrângerii”. 

Pe chipul lui apare pentru prima oară 
zâmbetul şi-i povestesc că nu demult am organizat 
o firmă pentru editarea cărţii mele. Asistenta mea 
m-a întrebat zilele trecute: 

— Serghei Nicolaevici, dumneavoastră 
studiaţi legile karmei şi suntem mereu traşi pe 
sfoară, abia dacă ne putem duce zilele de azi pe 
mâine. Unde e karma şi metoda dumneavoastră? 
Unde sunt avantajele? 

— Avantajele metodei şi ale karmei mele 
constau în faptul că în această jumătate de an n- 
am înşelat pe nimeni. Fericirea nu stă în ceea ce 
posed şi în atitudinea mea faţă de avere. Noţiunea 
de fericire presupune în primul rând starea 
interioară, iar bunăstarea exterioară stă pe planul 


al doilea. Metoda mea mă ajută să depăşesc 


imperfecţiunea interioară. 

Îl cercetez din nou pe omul de afaceri din 
faţa mea. Este un cu totul alt om. Probabil că una 
din satisfacţiile supreme este să-l faci fericit pe 
altul. 


Vinul 


În literatură găsim foarte multe exemple 
când un om nu mănâncă multă vreme şi se simte 
minunat. E uşor de înţeles că nu din hrană îşi ia 
omul energia de bază. Hrana este un factor al 
dezvoltării. Procurarea hranei, a îmbrăcăminţii şi 
construirea locuinţei împing civilizaţia înainte. 
Înainte, oamenii care naufragiau mureau de foame 
în a treia zi de la producerea catastrofei şi 
autopsia arăta că moartea a survenit în urma 
epuizării fizice. Acum fiecare poate să nu mănânce 
o lună, iar starea lui să se amelioreze. Cu cât mai 
mult sunt exaltate structurile spirituale de către 
trăirile emoţionale agresive, de către angoase, 
jigniri, regrete, stări depresive, cu atât mai puţină 
energie primeşte omul de la sursa de bază şi, prin 
urmare, cu atât mai multă hrană trebuie să 
consume trupul. De aceea postul negru, a cărui 
rațiune o reprezintă intensificarea contactului cu 
structurile spirituale şi alimentarea de acolo cu 


energie, în special pentru perioadele îndelungate, 


trebuie efectuat în condiţiile ignorării a tot ce-i 
pământesc, în însingurare şi rugăciune. Exact ce 
făcea lisus Cristos în pustiu. În acest caz, lipsa 
hranei nu epuizează structurile fizice, ci le 
purifică. 

Când am cercetat bioenergia pământului la 
nivelul structurilor fine, m-am mirat văzând că, în 
urmă cu zece mii de ani, pe Pământ a venit din 
alte lumi un program de idolatrizare a teluricului, 
şi sufletele oamenilor, pentru a depăşi puternica 
ancorare în teluric, au simţit nevoia creării unei 
noi filosofii care să excludă total teluricul. 
Concomitent, s-a dat un puternic stimulent 
dezvoltării civilizaţiei şi bunurilor materiale. 
Pasiunile pământeşti îl distrag pe om de la nivelul 
spiritual, însă îl împing la dezvoltarea structurilor 
materiale, de aceea întreaga rațiune a dezvoltării 
pământeşti se reduce la păstrarea pasiunilor 
pământeşti, însă fără a le permite să pătrundă în 
nucleul spiritual. De aceea avem nevoie de hrană 
pentru dezvoltarea civilizaţiei. Hrana este o 


pârghie punitivă care determină comportamentul 


activ al omului. 

Întrucât omul a apărut ca un tub digestiv şi 
principala informaţie o primeşte şi acum cu 
ajutorul tubului digestiv, hrana este nu numai o 
sursă a unei informaţii diversificate, dar şi o 
pârghie a modificării structurilor spirituale 
informaţionale ale omului. În aceasta şi constă 
raţiunea de a fi a medicinei terapeutice. Un rol 
deosebit în acest sens îl joacă plantele. Cu cât este 
mai aproape de Pământ, cu atât este mai mare 
aspiraţia către înalt, în Cosmos. Informaţia 
renunţării la teluric a echilibrat structurile 
spirituale ale omului, a blocat ataşarea sufletului 
de cele pământeşti şi acest lucru a dus la 
însănătoşirea fizică. Plantele medicinale nu 
acţionează numai asupra corpului fizic al omului, 
ci şi asupra structurilor spirituale. Când sufletul 
omului se ancorează în primul sau în cel de-al 
doilea nivel al teluricului, vindecarea este posibilă. 
Ancorarea în cel de-al treilea nivel, adică 
ataşamentul de capacităţi, de calităţile sufleteşti şi 


destin nu poate fi anihilată, cum nu pot fi 


vindecate prin plante medicinale bolile care 
blochează acest ataşament: cancerul, epilepsia, 
scleroza în plăci, boala Parkinson, psoriazisul, 
astmul. Singurele care pot fi de ajutor sunt 
structurile spirituale ale omului, rupte de cele 
pământeşti, care, în contact cu sufletele altor 
oameni, îl conduc pe om către Dumnezeu. 
Informaţia nu se transmite numai prin 
intermediul comunicării. Ea se transmite prin 
hrană şi prin lichide. Apa este un excelent 
acumulator de informaţii, iar capacitatea sângelui 
uman de a reţine informaţia este cu mult mai 
mare. Mai există un lichid ale cărui capacităţi nu 
sunt mai mici decât ale sângelui: este vorba de 
vin. Sensul împărtăşaniei cu pâine şi vin constă în 
conectarea omului la structurile spirituale ale lui 
Cristos. Am dat deja exemplul unui băiat de 
paisprezece ani care era cât pe ce să moară 
otrăvit. Cauza era agresivitatea subconştientă 
orientată împotriva tatălui, moştenită de la mamă. 
Mai târziu am început să mă întreb de ce hrana a 


devenit pentru el un fel de otravă? Am privit la 


nivelul fin şi am înţeles că băiatul a mâncat 
mâncarea gătită de o bucătăreasă care avea 
probleme asemănătoare. De aceea, când omul se 
închină înainte de masă şi-i mulţumeşte lui 
Dumnezeu pentru hrană, el o primeşte de la 
Dumnezeu şi programele negative se atenuează 
într-o bună măsură. Dar este foarte important şi 
ce mănâncă omul şi cine i-a pregătit mâncarea. 

Nu demult am observat ce anume determină 
calitatea vinului. Nu este vorba numai de materia 
primă şi de tehnologia de prelucrare, dar şi de 
sufletul celui care este în legătură cu producţia de 
vin. Tema aceasta mi s-a deschis cu câţiva ani în 
urmă. Am prieteni în Crimeea şi mă duc des la ei. 
Odată am nimerit la o uzină de vinificaţie. Director 
era o femeie simpatică şi bună la suflet, care ne-a 
condus cu amabilitate prin toată uzina. 

— Aici este o instalaţie datorită căreia toate 
butoaiele sunt unite între ele. Aici sunt câteva zeci 
de mii de litri de vin pe suprafaţa căruia pluteşte o 
peliculă subţire de xeres. În câţiva ani ea schimbă 


structura vinului şi energetica sa şi se obţine ceea 


ce numim vin de xeres. La noi la uzină vin des 
excursionişti şi noi le arătăm vizitatorilor cum se 
face vinul. Odată ne-a vizitat un podgorean din 
Asia Centrală. El s-a uitat într-un butoi şi a spus că 
pelicula e cam închisă la culoare. Când au plecat, 
am vrut să verific eu însumi şi am văzut că 
pelicula era neagră. Am crezut că în toate 
butoaiele pelicula era compromisă şi am chemat 
lucrătorii să verifice. Spre surprinderea noastră 
însă, celelalte butoaie erau curate. Atunci am 
înţeles că acel butoi fusese deocheat şi de atunci 
am decis să nu mai arătăm vizitatorilor pelicula. 

Muncitoarele mi-au spus într-o zi să trec o 
femeie într-o altă secţie pentru că, atunci când ea 
intră în pivniţă, procesul de xeresare a vinului se 
opreşte. Am verificat şi am constatat că aşa era. 
Dumneavoastră poate că nu ştiţi că atunci când 
vinul se transportă în cisterne el oboseşte şi că, 
după transport, el trebuie să stea o lună să se 
aşeze, să se odihnească, după care se poate 
îmbutelia. Altfel, calitatea lui scade. 


A doua oară când m-am dus acolo, directorul 


mi-a dat două sârme îndoite. 

— Nu demult am avut o defecţiune la o 
conductă. N-aţi vrea să vă uitaţi la locul avariei? 

— Să încercăm, numai că vom cerceta nu 
locul pe care se găseşte uzina, ci tot ceea ce este 
în legătură cu vinul. Am intrat în hala unde erau 
butoaiele. Într-un loc, bioenergia scăzuse mult. M- 
am analizat de câteva ori pe mine şi am văzut 
acelaşi lucru. 

— Aici staţi mai rău cu bioenergia şi acest 
lucru este în legătură cu oamenii. Nu este vorba 
de o zonă geopatogenă. Văd aici nişte scaune. 
Întrucât situaţia este în legătură cu oamenii, 
atunci probabil că cei care au stat pe aceste 
scaune au fost cei care au determinat schimbările 
bioenergetice ale încăperii. 

— Aceste scaune le-am pus aici acum o 
jumătate de oră şi pe ele încă n-a stat nimeni, mi-a 
spus directoarea. 

M-am simţit prost. Observând acest lucru, 
femeia a încercat să mă ajute: 


— Lângă scaune este un butoi cu vin. Poate 


că vinul acţionează în vreun fel? Nu e xeres, e vin 
de la o altă întreprindere. 

Am cercetat vinul şi totul a devenit clar. 

— Bioenergia lui este negativă şi e 
determinată de caracterul invidios ai directorului 
uzinei care a produs acest vin. Acest vin poate 
dăuna sănătăţii. 

— Aveţi perfectă dreptate în privinţa 
directorului. 

— lar dumneavoastră aveţi o bioenergie 
echilibrată. Xeresul de Ialta nu prezintă programe 
negative. Calitatea lui e superioară. 

Am mers prin toată uzina. Cadrul arăta 
pretutindeni o bioenergie ridicată şi o calitate 
excelentă a vinului. În dreptul unui butoi, cadrul 
arăta o scădere a calităţii. 

Directoarea şi-a amintit. 

— Când s-a turnat vinul în acest butoi, 
lucrătorii nu erau treji, făceau prost treaba şi eu 
m-am supărat pe ei. Chiar să fi influenţat ieşirile 
mele nervoase calitatea vinului? 


— Şi încă cum! Directorul uzinei este un fel 


de părinte al subordonaţilor săi şi biocâmpul său 
le influenţează programele karmice. Prin urmare, 
karma directorului uzinei, cea a conducerii 
stabilesc dacă vinul va avea o influenţă benefică 
asupra omului sau îi va dăuna. 

După o săptămână, am fost la o altă 
întreprindere de vinificaţie. Am fost conduşi de 
unul din lucrătorii uzinei. Ne-a dus în pivniţă, 
unde stăteau sticlele la învechit. Am hotărât să 
verific prin metoda diagnosticării biocâmpurilor 
calitatea vinului din fiecare an. M-au auzit 
excursioniştii cum vorbeam de unul singur: „ăsta-i 
bunişor, ăsta-i foarte bun, ăsta nu face doi bani”. 

— Ce spuneţi de vinul acesta? m-a întrebat 
ghidul. 

— E minunat, am răspuns eu. 

— Dar acesta? 

— Foarte bun. 

Când diagnosticam vinul îmbuteliat în sticle, 
am observat un fapt interesant. Vinul bun era din 
1963. Am înţeles atunci că starea psihică a 


societăţii determină şi ea calitatea vinului. De 


îndată ce programul trece în subconştientul 
societăţii, se schimbă bioenergia vinului care se 
produce pe acest Pământ. 

În sala de degustări, am cerut permisiunea să 
diagnostichez vinurile oferite. 

— Calitatea vinului e slabă. 

— Degustătorii au spus că sunt de calitate 
superioară. 

— S-au înşelat, am răspuns eu. 

— Ce influenţează calitatea unui vin? m-a 
întrebat o doamnă care stătea în faţa mea. 

— Caracterul directorului întreprinderii, am 
răspuns eu. 

Doamna a zâmbit, crezând că eu glumesc. 

— Dacă vreţi, am să vă spun ce fel de 
caracter are directorul numai după vinul care s-a 
turnat în pahare. La această întreprindere se 
colectează diferite soiuri de vinuri care se pun la 
păstrare în butoaie. Şi, până când vinul se 
maturizează, el împrumută bioenergia de la 
oamenii care au legătură cu producţia lui. 


Bioenergia şi compoziţia vinului sunt influențate 


de foarte mulţi factori, inclusiv de modul cum sunt 
strivite boabele: cu picioarele sau cu utilaje 
specializate. 

După vreo zece zile, am vizitat o fabrică de 
şampanie. Ghida ne explică: 

— Şampania noastră se prepară din câteva 
feluri de struguri: aligote, riesling, pinot gris. 
Acum avem în bazine aligote. 

Am diagnosticat vinul şi am zis: 

— Ştiaţi că riesling-ul este calitativ mai bun, 
se potriveşte mai bine la şampanie? 

— Aşa este, îmi confirmă ea. Dar 
dumneavoastră de unde ştiţi? 

Trecem în secţia unde se îmbuteliază 
şampania. 

Fata ne spune că şampania „brută” este 
curată, iar sortimentele sec, demisec şi desert se 
obţin prin adăugarea siropului de struguri. 

— Constat la diagnosticare că adausul de 
sirop scade calitatea vinului. 

— Da, îmi răspunde ea cu naivitate. La noi 


toată lumea, de la director până la încărcător, bea 


numai şampanie brută. Iar în alte uzine se adaugă 
sirop pentru a masca neajunsurile vinului. 

— Când se adaugă siropurile în şampanie, îi 
explic eu, se rup conexiunile şi este afectată 
structura informaţională a vinului. De aceea, dacă 
şampania este de calitate, este mai bine să o bei în 
stare brută. Însă dacă bioenergia ei e slabă, atunci 
e de preferat să bei şampanie desert. Zahărul 
diminuează programele negative din vin. 

Muncitorii din secţie sunt atenţi la ceea ce 
discutăm. 

— Spuneţi-mi, cum este şampania pe care o 
producem noi? mă întreabă o femeie. 

— Din păcate, nu prea bună, îi răspund eu. 
Produceţi o şampanie agresivă, în plus, prezintă 
programe de ataşament faţă de trufie, de bani, de 
un destin favorabil. De aceea, dacă omul va bea în 
permanenţă această şampanie, el se va ataşa de 
bani şi de destin, iar din această cauză va pierde 
sume mari şi i se va demola soarta. 

— Cred că aveţi dreptate. 


— Spuneţi-mi, mă întreabă o altă femeie, de 


ce a devenit şampania mai proastă? 

— În întreprinderea dumneavoastră, în 
ultimul timp, oamenii s-au certat foarte mult şi au 
manifestat pretenţii unul faţă de celălalt. Toate 


acestea influenţează calitatea şampaniei. 


După vreo două luni, m-a sunat un cunoscut 
din Crimeea. 

— Mai ţineţi minte întreprinderea în care aţi 
testat sticle din pivniţă? 

— Desigur. 

Nu demult, am întâlnit un angajat care 
conducea o excursie. El a spus: „Serghei 
Nikolaevici poate să vină în orice moment la uzina 
noastră”. Diagnosticul pe care l-aţi pus 
corespunde în proporţie de 90%. 

După asta, ca să mă distrez, diagnosticam 
calitatea vinului din magazine şi vedeam cât de 
strâns sunt legate structurile subconştiente ale 
oamenilor cu ceea ce produc ei. 

Înainte, apreciam calitatea băuturilor 


alcoolice după trei criterii: tăria, gustul şi starea 


mea fizică de a doua zi dimineaţa. Gustul ocupa de 
cele mai multe ori ultimul loc. Ocupându-mă în 
mod serios de bioenergie, mi-am schimbat 
atitudinea faţă de vin. În primul rând, am înţeles 
că vinul nu înseamnă numai grade şi ameţeală, ci 
cu totul altceva. Asta s-a întâmplat la începutul 
anilor '70, la Soci, unde lucram ca ghid. Multe 
trasee turistice treceau prin Abhazia şi aveam 
ocazia să degust excelentele vinuri abhaze, al 
căror gust mi-a rămas în minte până în ziua de azi. 
Întrucât în programele turistice se nimereau 
multe podgorii, trebuia să ofer o cât de 
elementară informaţie despre producerea vinului. 
Consultând bibliografia, am aflat cu surprindere 
că vinul conţine o cantitate imensă de compuşi 
chimici care au influenţă asupra organismului 
uman. Vinul sec conţine peste 500 de asemenea 
compuşi. Ei sunt purtători ai unei colosale 
informaţii şi, prin urmare, îl dezvoltă pe om ca 
sistem informaţional. În vinurile alcoolizate, astfel 
de compuşi sunt mult mai puţini la număr, iar în 


cazul nerespectării tehnologiei, informaţia poate 


deveni agresivă şi poate dăuna. Şi eu care mă 
gândeam că vinul, cu cât este mai dulce şi mai 
tare, cu atât este mai bun... Consideram vinul o 
băutură cu grade, dar am constatat că el îşi ia 
energia din Soare şi Pământ şi că toată această 
informaţie se păstrează în el. Astfel, încetul cu 
încetul, am înţeles că vinul poate avea o influenţă 
atât pozitivă, cât şi negativă asupra omului, în 
funcţie de însăşi calitatea băuturii. 

Omul a apărut pe Pământ ca tract intestinal. 
La nivelul câmpurilor şi la nivelurile fizice, 
informaţia de bază se obţine prin tractul 
intestinal. De aceea, alimentaţia, cu toate că este 
secundară, influenţează şi ea structurile fizică, 
nervoasă şi spirituală ale omului. Dar informaţia 
principală vinul nu o ia de la Soare şi de la 
Pământ, ci de la oamenii care îl produc. Am 
stabilit acest lucru pe baza bioenergiei, ceea ce 
mi-a permis să-mi schimb atitudinea faţă de 


cantitatea şi calitatea vinului pe care îl consum. 


Animalele 


În ultimul timp, imperfecţiunea spirituală a 
început să aibă urmări din ce în ce mai grave. 
Dacă sufletul omului a fost întinat, omul nu se 
îmbolnăveşte pe loc şi nici nenorocirile nu-i vin 
dintr-odată. Când apar „primele semnale”, omul 
poate, transformându-se pe sine, să modifice 
situaţia. Prin acţiuni exterioare, se poate modifica 
o situaţie de moment, tactică. Un control real al 
situaţiei este posibil nu numai printr-o acţiune 
exterioară, ci, în primul rând, printr-una 
interioară, prin acţiunea asupra lumii 
înconjurătoare realizată prin acţiunea asupra 


propriei persoane. 


Nu demult, m-a sunat cineva la telefon. 

— Nu aţi putea să-mi trataţi pisica? m-a 
întrebat o voce feminină. Au lăsat-o rinichii. 
Aproape că nu se poate ridica şi e pe moarte. 

Prima mea reacţie a fost iritarea. Nu am timp 


să-i primesc la consultaţie pe toţi oamenii grav 


bolnavi, şi am devenit şi specialist în mâţe! Mi-am 
reprimat însă aceste porniri. Pisica era pe moarte. 
Judecând după starea biocâmpurilor, nu mai avea 
mult de trăit nici stăpâna. Deci, vom trata pisica 
pentru a salva stăpâna. Dacă se îmbolnăveşte şi 
moare animalul, asta nu înseamnă că acelaşi lucru 
trebuie să i se întâmple şi stăpânului. A doua zi, 
stăpâna pisicii a venit la mine la cabinet, însă eu 
nu aveam timp deloc. 

— Doar cinci minute vă pot acorda. V-aţi 
disprețuit tatăl? 

— Da, dar nu înţeleg ce legătură are asta cu 
pisica. 

- Am să vă explic. Când sufletul se lipeşte de 
Pământ, el devine trufaş şi agresiv. Acest lucru se 
poate vedea după semeţie, dispreţ şi ură. Există 
un prim nivel al teluricului. Acesta este constituit 
din ceea ce putem pipăi: mâncarea, maşina, vila 
ş.a.m.d. Al doilea nivel al teluricului îl constituie 
familia, omul iubit, situaţia în societate. De al 
doilea nivel sufletul se ataşează mai puternic. 


Aceste valori sunt superioare, sunt mai apropiate 


de Sfântul Duh. Există un al treilea nivel: 
capacităţile, calităţile sufleteşti, înţelepciunea. 
Ancorarea în înţelepciune constituie cea mai mare 
ispită. Ea dă o fericire mult mai mare decât toate 
celelalte valori. Înţelepciunea este acel capital pe 
care îl putem păstra în decursul multor existenţe. 
De aceea şi ataşamentul este mai puternic, 
respectiv agresivitatea este cea mai mare. Acum 
omenirea a ajuns la linia roşie şi agresivitatea 
generată de înţelepciune se blochează mult mai 
dur ca înainte. Pisica are blocat câmpul capului şi 
regiunea rinichilor. Ancorarea în înţelepciune dă 
naştere dispreţului. Acesta porneşte de la cap. De 
aceea se blochează biocâmpul în regiunea capului. 
În scurt timp însă, disprețul se întoarce împotriva 
propriei persoane. De aceea se deformează 
câmpul în jurul rinichilor şi apare disfuncţia 
acestora. Suicidul, care este o urmare a 
dispreţului faţă de alţii, loveşte mai întâi capul, iar 
după aceea sistemul uro-genital. Problema e că 
biocâmpul dumneavoastră este la fel cu cel al 


pisicii. Aveţi un puternic proces de dezagregare în 


zona capului şi încep să fie afectaţi şi rinichii, dar, 
deocamdată, la nivelul fin. Judecând după 
configuraţia biocâmpului, v-a mai rămas puţin de 
trăit, deşi la exterior vă simţiţi normal. 

— Şi cum poate fi ajutată pisica? întreabă 
femeia. 

— Puteţi să muriţi. Dacă vă veţi revizui viaţa, 
vă veţi purifica prin rugăciune şi pocăință, pisica 
va fi salvată automat. Femeile din neamul 
dumneavoastră au pus întotdeauna omul iubit şi 
înţelepciunea lui mai presus de iubirea pentru 
Dumnezeu. De aceea, pentru purificare, ele 
trebuie să primească taţi şi soţi care se poartă 
prosteşte, care se umilesc sau care Îşi 
nedreptăţesc şi îşi umilesc soțiile şi copiii. Dacă ei 
n-ar fi disprețuit şi n-ar fi blamat, sufletele lor s-ar 
fi purificat. 

— Bine, asta am înţeles, spune femeia. Să 
spunem că-mi revizuiesc de câteva ori viaţa şi-mi 
schimb atitudinea faţă de toate evenimentele şi 
faţă de toţi oamenii. Cum pot eu să-mi dau seama 


dacă starea mea este mai bună sau nu, dacă am 


sau nu am şanse de supravieţuire? La mine în 
familie, toate femeile mureau din cauza 
insuficienței renale. 

— Indicatorul dumneavoastră se găseşte 
acasă. El este pisica. Să nu uitaţi de rugăciuni şi 
pocăință. Reveniţi peste vreo două zile să vedem 
cum arată biocâmpul dumneavoastră. 

După două zile, ea a revenit. Întâlnirea 
noastră a durat zece secunde. 

— Câmpul dumneavoastră este curat, îi spun 
eu. Să fiţi sănătoasă. 

— Când am venit acasă, pisica m-a 
întâmpinat la uşă, iar a doua zi au început să-i 
funcţioneze rinichii. 

— Normal. Mergeţi şi aveţi grijă ca pisica 


dumneavoastră să nu mai fie bolnavă. 


Dacă am deschis vorba despre animale, să 
mai povestesc două întâmplări. A venit la mine o 
femeie să-mi ceară ajutorul. 

— Nu ştiu de ce îmi mor toate cunoştinţele. 


Simt că încep să am şi eu probleme. Dar asta încă 


nu-i nimic. Soţul meu afirmă că-i sănătos, dar eu 
simt că nu-i aşa. Am avut deja un semn: câinele 
nostru a fost călcat de o maşină. 

Cercetez  biocâmpul animalului. Judecând 
după toate aparențele, era de sex masculin. 
Înseamnă că probleme serioase trebuie să aibă 
stăpânul. 

— Era mascul? 

— Da. 

În biocâmpul soţului ei era moartea. El 
trebuia să moară într-un an, un an şi jumătate. La 
nivelul fizic, totul era în regulă. Prin urmare, va 
avea un accident sau se va îmbolnăvi. l-am chemat 
pe amândoi. I-am explicat bărbatului situaţia lui: 

— Vi s-a dat foarte mult în existenţele trecute 
şi aţi disprețuit oamenii pentru impertecţiunea lor. 
Vi s-au luat succesul şi bunăstarea şi aţi început să 
vă  dispreţuiţi singur. Vitalitatea omului este 
determinată de rezerva de iubire din sufletul său. 

Cu cât este mai puternic contactul celulei cu 
organismul, cu atât ea este mai plină de viaţă. 


Nivelul iubirii din sufletul fiecăruia dintre noi este 


nivelul contactului cu Creatorul. Dacă acest nivel 
scade, corpul nostru dispare pentru ca să nu piară 
sufletul. V-aţi disprețuit atât de mult şi v-aţi 
reprimat atât de tare iubirea faţă de sine şi faţă de 
întreaga lume, încât aţi depăşit linia roşie. 
Dispreţul faţă de sine se transformă într-un 
program de  autodistrugere. Într-o situaţie 
normală, aţi fi avut cancer. Aveţi însă organismul 
echilibrat şi de aceea trebuie să aveţi accident şi o 
moarte lentă. Niciodată să nu vă canalizaţi în 
interior reproşurile faţă de sine şi faţă de alţii. 
Ceea ce este în interiorul dumneavoastră nu vă 
aparţine şi nu vă trimiteţi acolo problemele 
personale. Să ţineţi minte toată viaţa un lucru: 
sentimentul iubirii nu ne aparţine, nu avem 
dreptul să ne atingem de el, nu avem dreptul să 
ni-l subordonăm şi nici nu-l putem dirija. Noi 
suntem o parte a iubirii care se găseşte în 
interiorul întregului, iar părţii nu îi este permis să 
atenteze la întreg. Sentimentul iubirii este sacru şi 
intangibil. Noi îl slujim pe el şi nu el pe noi. Nu 


aveţi dreptul să ucideţi iubirea nici faţă de alţii, 


nici faţă de sine. Acest lucru se pedepseşte. Dacă 
veţi simţi toate acestea şi vă veţi comporta în 
consecinţă, nu veţi avea probleme. 

Înainte mă gândeam că animalele preiau 
karma stăpânului. Însă animalele au o intuiţie 
ridicată. Biocâmpul animalului intră în contact cu 
biocâmpul stăpânului şi capătă apărarea acestuia. 
Dacă la baza unui curent spiritual stă 
personalitatea unui sfânt, atunci acest curent va 
dăinui şi se va dezvolta. Dacă la baza lui însă este 
un om imperfect, un astfel de curent dispare 
repede. Analizând aceste situaţii, am înţeles de ce 
popoarele au atâta nevoie de religii şi de oamenii 
care stau la baza acestora. Contactând biocâmpul 
şi spiritualitatea întemeietorului, adepţii obţin 
purificarea şi protecţia. Dar şi neajunsurile cresc 
de sute de ori. De aceea, nivelul contactului 
întemeietorului religiei cu Dumnezeu determină 


destinul urmaşilor săi spirituali. 


Voi încheia capitolul despre animale cu o 


întâmplare destul de hazlie. 


A venit la consultaţie o pacientă cu o 
problemă neobişnuită. 

— Motanul nostru are purici, relatează ea. 
Am folosit toate substanţele, inclusiv cele mai 
bune preparate din import, însă n-au ajutat la 
nimic. În fiecare zi, culegem de pe el câte 40 - 60. 

— Problema este că dumneavoastră nu 
înţelegeţi că neplăcerile şi insuccesele lucrează în 
favoarea dumneavoastră şi vă purifică. De aceea 
disperarea dumneavoastră, starea depresivă şi 
regretele se transformă într-un program stabil de 
autodistrugere. Vă scade puternic imunitatea, la 
fel şi a motanului dumneavoastră. În cazul unei 
imunităţi scăzute, puricii se alimentează cu 
bioenergie de la motan şi vitalitatea lor creşte de 
câteva ori. Pe fondul unei bunăstări generale, 
programul de autodistrugere se dezvoltă mult mai 
repede decât pe fondul unor mici neplăceri. Puricii 
constituie pentru dumneavoastră aceste mici 
neplăceri. Ei blochează suicidul motanului, ca şi 
pe al dumneavoastră. Ca să scăpaţi de purici, 


schimbaţi-vă concepţia despre lume. M-ati înţeles? 


Pacienta mă priveşte uimită. 

— Am înţeles. 

Peste câteva zile, a venit din nou la mine. 

— Acum găsim numai 2 - 3 purici, iar 
motanul se simte mult mai bine. 

— Cereţi iertare pentru faptul că aţi transmis 


urmaşilor dumneavoastră lipsa dorinţei de a trăi. 


Teatrul şi arta 


M-am întâlnit cu patronul unei mici galerii de 
artă din Sankt-Petersburg. El scotea tablourile din 
depozit şi le expunea pe pereţi. 

— Care tablouri vă plac şi care nu? 

— Pe lângă impresia subiectivă, am obiceiul 
să şi verific tablourile. Dacă tabloul are o 
agresivitate subconştientă, atunci el nu este bun şi 
ar fi mai bine să nu fie expus. 

— Ce are talentul cu agresivitatea? mă 
întreabă patronul. 

— Tablourile pot avea o agresivitate 
subconştientă minimă, chiar dacă cea conştientă 
este puternică. Oamenii nu înţeleg de ce 
majoritatea artiştilor sunt beţivi, afemeiaţi, avizi 
de bani, deşi nu prea au trebuinţă de ei. La baza 
artei stă religia. Pentru ca în viaţa aceasta să fii 
un artist bun, trebuia să fi fost în viaţa anterioară 
o pramatie. La început, omul tinde către 
Dumnezeu, se dezice de tot ce este pământesc, nu 


pictează, pentru că toate treburile pământeşti 


înseamnă, pentru el, degradare. Când însă spiritul 
se fortifică, se decantează, atunci el reclamă 
contrariul său, adică materialul. Atunci apare 
artistul care e puternic ancorat în teluric şi în tot 
ceea ce este pământesc, însă este absolut liber 
faţă de toate acestea în interior. Lipsa agresivităţii 
subconştiente atestă faptul că sufletul artistului 
aspiră către Dumnezeu şi nu este ancorat în 
teluric. Cu cât este mai ridicat potenţialul a ceea 
ce este material redat în tablou, adică aspiraţia 
către teluric în formă, şi cu cât este mai puternică 
în interior aspiraţia către Dumnezeu, cu atât este 
mai bun tabloul. 

Primii ani ai puterii sovietice. Mizeria şi 
foamea domnesc pretutindeni, însă în artă situaţia 
este cu totul alta. Apar noi idei, noi curente, se 
creează noi forme de receptare a lumii. Într-o sală 
nu prea mare, stă unul dintre liderii artei teatrale, 
Vahtangov. Se montează Prințesa Turandot. 
Actorii trebuie să rezoneze cu sala, să se 
bombardeze cu replici şi, în acelaşi timp, uitând 


de sală, să-şi creeze absolut normal personajele 


lor. Actorii se pot deconecta de rol, însă de sală nu 
reuşesc. Vahtangov le cere mereu să nu confunde 
actorul cu personajul, dar nu iese nimic. Actorii îşi 
biruie personajele, iar pe scenă nu se poate realiza 
un sentiment real. Actorii depun toate eforturile. 
Ei ştiu că regizorul nu mai are mult de trăit şi vor 
să-i facă o plăcere, însă totul e în zadar. Atunci 
Vahtangov se ridică şi pleacă. 

— Nu plecaţi, îi strigă cu o voce rugătoare o 
actriţă. 

El se întoarce şi întinde mâna. 

— Repetaţi replica eroului dumneavoastră cu 
aceeaşi intonaţie. 

Se aşază din nou în fotoliu, repetiţia 
continuă. 

Care a fost rolul şi sensul artei sovietice din 
anii '20? De ce ea a avut o rezonanţă puternică în 
întreaga lume? Aceasta a fost o nouă încercare de 
a crea o nouă concepţie despre lume. 

„Teatrul', scria Peter Brook, "se naşte, 
trăieşte şi moare”. Totul începe de la teatrul brut. 


Acolo importanța personajului este minimă. 


Actorul se adresează direct mulţimii, o 
înveseleşte, cooperează cu ea. Apoi teatrul devine 
matur, înfloreşte. Continuă contactul strâns cu 
spectatorul, însă tot mai multă atenţie se acordă 
artei interpretative. După aceea, teatrul moare. 
Spectatorii sunt despărțiți de un perete solid, 
actorul poate nici să nu se mai gândească la ei. El 
se poate reorienta şi poate lucra numai în folosul 
personajului său, fără să se întâmple nimic. În 
fiecare teatru aceste tendinţe sunt prezente în 
diferite proporţii. 

În perioadele de înflorire a omenirii, aceste 
teatre întinse pe un mare interval de timp se 
reuneau într-unul singur. Acest lucru era posibil 
cu o singură condiţie: actorul nu trebuia să se 
contopească cu personajul său. Într-una din 
primele perioade de ascensiune a Greciei antice, 
această regulă era respectată cu stricteţe. 
Spectatorilor le plăceau cel mai mult tragediile şi 
în ele era cea mai mare amplitudine a 
sentimentelor pe care le încercau actorii şi 


personajele. Dacă spectatorii vedeau că actorul 


plânge cu lacrimi naturale, ei îl bombardau cu ouă 
clocite. Personajul poate să plângă în hohote, 
actorul trebuie însă să se bucure. Actorul trebuie 
să se gândească la spectatorii din sală, iar 
personajul la întâmplările ce se succed pe scenă. 
În epoca Renaşterii, totul s-a repetat. Ultima 
perioadă, apoteotică, este arta secolului XX, unde 
se profilează tot mai clar o nouă gândire. Spiritul 
se materializează în corp şi la început puternic 
este spiritul, iar corpul lipsit de ajutor. Când se 
dezvoltă corpul, slăbeşte spiritul. Apare perioada 
de înflorire, când spiritul şi corpul devin egale. 
După aceea, corpul devine tot mai puternic, iar 
spiritul tot mai slab. Mai târziu corpul moare, iar 
structurile spirituale după moarte, eliberate prin 
iubire şi lumină, aspiră din nou către Creator. 
Spiritul slăbeşte din cauză că în decursul vieţii el 
se lipeşte din ce în ce mai puternic de trup. Dacă 
am reuşi ca acest lucru să nu se întâmple, 
dezvoltarea ar urma calea spiralei duble. Arta 
anilor '20 a fost legată de ideile socialismului, era 


o încercare neconştientizată de a uni în mod 


armonic ştiinţa şi religia, materialismul şi 
idealismul, corpul şi spiritul. Din păcate, această 
încercare nu a avut ca rezultat crearea unei noi 
filosofii, crearea unui nou sistem de gândire. 

Cât ar părea de ciudat, formarea unei noi 
gândiri duce direct la boală. Nivelul bioenergetic a 
crescut atât de mult, încât atitudinea subiectivă 
incorectă faţă de lume generează o puternică 
agresivitate subconştientă, care se blochează prin 
intermediul bolilor. Pe chipul Maicii Domnului 
este exprimată suferinţa supremă şi, în acelaşi 
timp, fericirea supremă. Suferinţa trece prin 
chipul pământean al Maicii Domnului, ştiind că 
fiul ei va muri. Fericirea străbate structurile ei 
spirituale pentru că la nivelul fin ea ştie că 
menirea lui este de a-i salva pe oameni şi că trupul 
nu-i decât o haină. 

Omenirea, în căutările sale filosofice, trece 
prin toate stadiile filogenezei. Personajul este 
viaţa noastră pe Pământ, iar actorul, acea entitate 
principală a noastră, situată dincolo de limitele 


unei singure vieţi. Totul a început de la teatrul 


brut, adică de la filosofia orientală, unde actorul 
practic nu se gândea la personaj, adică la viaţa sa 
pe acest Pământ. Apoi, a început să se dezvolte 
arta jocului pe scenă, dar în acest caz îşi uita 
rolul. De aceea, se intensifică tendinţa de a lucra 
nu asupra personajului, ci asupra actorului. 
Trebuie să ţinem minte tot timpul că nu trăim o 
singură viaţă şi că principala noastră coordonată 
se află dincolo de viaţa prezentă. Viaţa noastră 
pământească trebuie să ne-o jucăm în chip 
strălucit, ca pe un rol, cu maximă veridicitate, dar 
fără să uităm o singură secundă că nu este decât 
un rol. Foarte des, actorii, conectându-se total la 
starea emoţională a personajului, mai târziu 
suferă de boli şi mor, repetând destinele eroilor 
interpretati şi neînţelegând ce li se întâmplă. 
Deosebit de mult este favorizat acest lucru 
de cinematograf şi televiziune. În cinematograf, 
nu există actori, acolo sunt numai personaje. Când 
a apărut cinematograful toţi spuneau că teatrul 
este condamnat la pieire. El însă nu numai că nu a 


pierit, ci a început să se dezvolte puternic. Şi, 


când vedem la teatru actori şi personaje care nu 
se contopesc unii cu ceilalţi, ajungem la noi 
niveluri de receptare a lumii.  Menirea 
cinematografului este întrucâtva diferită. 

Când Avicenna, care a trăit cu câteva secole 
în urmă, a legat de un stâlp un lup, iar de un alt 
stâlp din apropiere o oaie, după trei zile oaia a 
murit. Era prima definire a stresului. Dacă stresul 
îl va strivi pe om sau îl va fortifica depinde de 
atitudinea omului faţă de situaţie. Cinematograful 
ne dă posibilitatea să ne abstragem prezentului 
din viaţă. Printr-o paletă largă de mijloace, 
cinematograful tinde să-l ataşeze pe om la 
maximum de cele întâmplate. La început, omul 
pare a se transfera într-o altă lume şi în alte 
sisteme de gândire, adică el se detaşează de 
problemele cotidiene care-l ţin legat de Pământ. 
leşind din sală, după ce a fost personaj, el devine 
actor şi această pendulare îi permite să se 
echilibreze celui căruia nu-i ajung forţele să 
recepteze acţiunea teatrală. Aşa cum actorul îşi 


educă priceperea de a nu se contopi cu personajul, 


aşa şi oamenii trebuie să-şi educe priceperea de a 
disimula această viaţă de ceea ce se află deasupra 
ei. Dacă actorul permite penetrarea în interior, în 
profunzimea sufletului său, a stării emoţionale a 
personajului, teatrul moare. Mai târziu, se 
îmbolnăveşte şi moare însuşi actorul. 

Dacă acestor stări emoţionale legate de 
interesele corpului nostru, adică de o singură 
viaţă, le permitem să pătrundă în adâncul 
sufletului, în acele structuri care cuprind multe 
vieţi, noi, la fel ca şi actorii proşti, ne vom 
îmbolnăvi şi vom muri. 

În curând, fiecare dintre noi, pentru a 
rămâne pe scenă, trebuie să înveţe să fie actor şi 
personaj concomitent. 

Arta teatrală cercetează sufletul. În viaţa 
obişnuită, suntem protagoniştii unor evenimente 
reale, cărora li se adaptează sufletul nostru, 
considerându-se primordial, iar evenimentele 
considerându-le secundare, cu toate că, de fapt, la 
nivelul sufletului, evenimentele se produc înainte 


de a avea loc în realitate. Ceea ce se întâmplă în 


sufletele noastre are loc mai târziu în exterior. Tot 
ce se produce pe scenă la teatru este secundar. 
Primordiale sunt sentimentele şi ideile care au 
creat piesa, iar după aceea spectacolul. 
Principalul obiectiv al artei teatrale este de a crea 
ceea ce nu se vede, dar este cu mult mai real 
decât întâmplările fizice de pe scenă. Dacă 
regizorul nu surprinde ideea primordială, dacă nu 
reuşeşte să comprime fabulaţia, informaţia despre 
piesă, să le contopească în grăuntele primordial 
din care a răsărit piesa, atunci actorii nu trăiesc 
pe scenă, ci doar îşi rostesc rolurile. Foarte multe 
depind de dramaturg, pentru că orice întâmplare, 
orice acţiune a piesei trebuie să corespundă 
grăuntelui primordial.  Inimitabil în această 
privinţă este Shakespeare. Nu am bănuit cât de 
adânc a pătruns Cehov în tainele sufletului 
omenesc. Numai după 20 de ani de căutări 
filosofice şi 15 ani de lucru cu structurile 
biocâmpului, cu structurile spirituale ale omului, l- 
am descoperit din nou pe Cehov. Şi piesa 


Pescăruşul, un pic nebuloasă, un pic ilogică, 


aparent de neînțeles, dintr-odată a avut pentru 
mine sclipiri de briliant. Nu mă pot abţine de la 
dorinţa de a expune cititorului încercarea mea de 


analiză a acestei piese. 


Condiţia obligatorie a existenţei oricărui 
organism este contactul neîntrerupt al fiecăreia 
dintre părţile acestuia cu centrul. Pentru ca 
partea să lucreze bine în folosul întregului, 
programul ei trebuie să cuprindă două matrice. 
Prima este matricea întregului cu care partea se 
identifică, este conţinutul intern. A doua este 
matricea formală, adică forma, matricea propriu- 
zisă. Între acestea două există un antagonism 
dialectic. Cu alte cuvinte, partea trebuie să 
conţină informaţia despre întreg, adică principiul 
programului. Omul poate fi privit ca sistem 
informaţional, parte a Universului. Dezvoltarea sa 
este în legătură cu receptarea şi prelucrarea 
informaţiei venite de la Univers. Receptarea 
informaţiei noi are loc prin demolarea vechilor 


conexiuni şi structuri şi crearea altora noi, de un 


rang superior. Demolarea poate fi necontrolabilă, 
şi atunci informaţia începe să distrugă organismul. 
Înseamnă că, pentru receptarea cu succes a unei 
informaţii noi, omul ca sistem are nevoie de un 
factor destabilizator, de o demolare periodică a 
conexiunilor stabile. Acest lucru se poate exprima 
în programe de intenţie independente, legate de 
creaţie, căutări, risc. Există şi factori obiectivi 
care acţionează în permanenţă. Aceştia sunt: 
neplăcerile, traumatismele, bolile, moartea. La 
distrugerea legăturilor care corespund învelişului 
trupesc, organismul răspunde prin intensificarea 
conexiunilor la nivel spiritual, principalul purtător 
al informaţiei. Aşadar, prin distrugerea 
organismului şi limitarea capacităţilor sale, se 
fortifică spiritul. Un rol imens îl joacă aici 
dispoziţia psihică a omului. Dacă omul înţelege că 
orice neplăcere, orice întâmplare nefericită, orice 
boală reprezintă o nouă informaţie pe care elnu a 
fost capabil s-o recepţioneze corect, atunci toate 
forţele sale vor fi cheltuite pentru ridicarea 


gradului de adaptare, şi gravitatea bolilor, a 


traumatismelor, nefericirilor ca factor 
destabilizator poate fi mult diminuată. Nefericirile 
fortifică sufletul şi-l fac pe om înţelept, lucru 
observat de multă vreme, dar numai în acel caz 
când omul ştie cum să le accepte în forul său 
interior ca pe o necesitate. Dacă însă el va căuta 
să se împotrivească, aceasta înseamnă încercarea 
de a-şi închide propriul sistem informaţional, ceea 
ce duce la degradare şi moarte. Întrucât 
informaţia principală este situată la nivelul 
biocâmpului, destabilizarea trupului înnobilează 
structurile spirituale. 

Din cele spuse rezultă o concluzie simplă: 
ceea ce noi numim „capacităţi” şi „talent” se 
determină prin cantitatea de neplăceri, boli, 
traumatisme. În Biblie stă scris: „Boala nu-l lasă 
pe om să păcătuiască” Deja din vechime se ştia că 
boala trupului influenţează benefic sufletul. 
Capacitatea de a accepta nefericirea ca pe ceva 
trimis de sus în creştinism se numeşte smerenie. 
Neacceptarea situaţiilor traumatizante se numeşte 


trufie. În procedurile orientale şi în filosofia 


orientală, capacitatea de înfrânare a trupului şi de 
supunere a acestuia unor grele încercări a fost 
considerată întotdeauna o condiţie obligatorie 
pentru dezvoltarea spiritului, ceea ce presupunea 
şi dezvoltarea capacităţilor şi a ceea ce noi numim 
talent. 

Să ne întrebăm de ce piesa Pescărușul a fost 
denumită comedie, de ce titlul ei este Pescăruşul, 
de ce Teatrul Academic din Moscova şi-a ales 
drept emblemă un pescăruş, de ce două dintre 
personajele principale au nume semnificative 
(Trigorin şi Treplev)? de ce toţi eroii trebuie să se 
alinieze şi să acţioneze în funcţie de ceea ce se 
întâmplă între cei doi şi de ce Treplev ucide 
pescăruşul şi se împuşcă în finalul piesei? De ce, 
dacă cel puţin unul dintre eroii principali se 
sinucide în final, piesa este numită comedie? 

Răspunsul la această întrebare este simplu 
dacă înţelegem că sensul piesei stă în analiza 
modului în care se naşte talentul. Omul lipsit de 
aptitudini, dacă ştie să primească loviturile sorții 


ca pe un avantaj, va deveni talentat. Aşa s-a 


întâmplat în cazul Ninei. Este aici însă o nuanţă: 
formarea talentului se produce pe parcursul 
câtorva vieţi. De aceea, pentru oameni este greu 
să sesizeze legătura dintre smerenie şi talent. Într- 
o singură viaţă, acestea nu sunt suficient de clar 
exprimate, deşi pramatiile şi sfinţii au dat destule 
exemple. Dacă omul are aptitudini, dar fuge de 
suferinţă şi ca răspuns la neplăceri disprețuiește, 
umileşte, invidiază şi se supără, aceste aptitudini 
el le va pierde şi urmaşii lui, de asemenea. Este 
cazul lui Treplev. 

De ce piesa începe cu spectacolul organizat 
de Treplev? Aici e important nu spectacolul, ci 
motivele creării lui. Treplev este umil în ceea ce 
priveşte banii, aptitudinile, destinul. De la mama 
sa a moştenit neacceptarea categorică a situaţiilor 
traumatizante. De asta a şi scris piesa. În primul 
rând, ea este expresia dorinţei de răzbunare, de 
plată a unor poliţe, de înălţare în ochii altora. 
Pentru el, căutarea de noi forme este încercarea 
de a-şi subordona alţi oameni. Treplev nu are 


conţinut. El este un sistem închis din punct de 


vedere informaţional. De aceea piesele sale sunt 
seci, lipsite de spirit. Acest lucru îl remarcă Nina. 
De aceea, ea se îndrăgosteşte de Trigorin, la care 
totul este altfel. Acest om este indiferent la formă 
şi este pregătit să accepte fără isterie orice 
situaţie, orice pretenţii, orice blamare. 

Există noţiunea de „reducere la absurd”. La 
Treplev neacceptarea situaţiilor traumatizante se 
converteşte în dorinţa de a ucide pe cineva sau de 
a se sinucide. Din această cauză, el vrea să-l 
omoare pe Trigorin şi ucide pescăruşul. Uciderea 
pescăruşului însă are şi un alt sens. Punctul 
culminant al piesei nu-l constituie sinuciderea lui 
Treplev, ci uciderea pescăruşului, şi cuvintele 
Ninei care se compară cu pescăruşul reflectă 
hotărârea ei de a accepta chinurile şi suferinţa 
pentru purificarea sufletului ei. Acest lucru se 
exprimă prin dorinţa ei de a deveni actriţă. 
Profesiunea de actor este eclipsată de momente 
telurice - celebritate, imagine - de aceea pentru 
ea nu va fi totul ca pe roate, însă în hotărârea ei 


există ceva important: dorinţa de a pune 


interesele spiritului mai presus de interesele 
trupeşti. Treplev nu doreşte să sufere şi să se 
împace, purificându-şi prin aceasta sufletul. Ca 
răspuns, el blamează, dispreţuieşte, urăşte, şi 
actul uciderii pescăruşului semnifică uciderea în 
sufletul său a dorinţei de păstrare a priorităţii 
valorilor spirituale. După un timp, sufletul său 
devine din ce în ce mai gol şi rămâne doar 
învelişul fizic.  Ucigând  pescăruşul,  Treplev 
renunţă la dezvoltare. De aceea el este condamnat 
şi la nivel fizic. El s-ar fi sinucis chiar dacă n-ar fi 
întâlnit-o pe Nina. Pentru asta nu este obligatoriu 
să te sinucizi. Putea să se îmbolnăvească şi să 
refuze tratamentul. Nina simte că goliciunea lui 
sufletească s-a mărit şi de aceea, chiar părăsită de 
Trigorin, aflându-se într-o stare de mizerie, ea îl 
respinge pe Treplev. A-l accepta pe Ireplev 
însemna să-şi ucidă sufletul, iar ea nu doreşte 
acest lucru. În principiu, eroii fiecărei piese 
rezolvă o singură problemă: „A fi sau a nu fi”. Da, 
lucrul cel mai important este „A fi sau a nu fi”. 


Aceasta este rezolvarea de veacuri a problemei: 


„ce este mai important - trupul sau sufletul?” În 
piesa Hamlet, fiecare erou, în fiecare moment, în 
fiecare faptă şi în fiecare propoziţie, cumpăneşte 
ce este mai important pentru el: gratitudinea sau 
bucata de pâine? Eroii Pescărușului îşi pun 
aceeaşi întrebare ca şi Hamlet. 

Sinuciderea lui Treplev nu este o tragedie, 
pentru că el a ales de la început trupul. Faptele 
omului „care şi-a pierdut viaţa din cauza hainei” 
sunt mai mult comice decât tragice. Corpul nostru 
este şi el o haină. De aceea, piesa Pescărușul nu 
poate fi dramă sau tragedie, ci numai comedie. 
Dacă ar fi să vorbim despre aspectul tragic al 
piesei, acesta este constituit de uciderea 
pescăruşului. Omul îşi omoară sufletul din cauza 
propriilor ambiţii, a importanţei exacerbate a 
învelişului său fizic. Cum poate reacţiona la 
uciderea unei păsări un tip ca Treplev? El l-ar fi 
disprețuit pe ucigaş şi l-ar fi numit probabil 
nemernic şi ticălos. Un om obişnuit ar fi 
condamnat un asemenea act. Prin uciderea 


pescăruşului, Treplev a încercat să provoace un 


traumatism psihologic celor din jur. Cum a 
recepționat Trigorin acest traumatism? În niciun 
fel. „Frumoasă pasăre”, zice el. Nu e permis să 
răspundem la rău prin ură interioară şi blamare. 
Ceea ce stă scris în Cărţile sfinte se confirmă în 
practică la Trigorin. Din această cauză el este 
talentat. Pornind de aici se poate monta un 
spectacol, însă el nu va fi complet. „Lumea 
întreagă e un teatru, iar oamenii sunt actori”, 
spunea Shakespeare. Dacă spectatorul va avea 
impresia că Trigorin este bun, iar Treplev rău, 
spectacolul nu va avea succes. Dar, dacă el va 
simţi că prin slăbiciunea unuia este cultivată forţa 
celuilalt, că Treplev şi Trigorin nu sunt autorii 
comediei care se cheamă viaţă şi că cea mai 
importantă problemă şi punctul de sprijin se află 
dincolo de limitele vieţii noastre, spectatorul va 
avea un sentiment de dragoste egal şi pentru 
Treplev, şi pentru Trigorin, şi pentru alte 
personaje. În acest caz, spectacolul poate fi o 
reuşită. Poate că acesta este un alt motiv pentru 


care piesa a fost denumită comedie. 


Dezvoltarea sufletului fiecărui om decurge ca 
un proces oscilator: dragostea pentru întregul 
Univers, pentru Creatorul lui şi fortificarea 
structurilor spirituale, dragostea pentru teluric şi 
valorificarea celor acumulate. Dacă sufletul este 
încărcat de cele pământeşti, continuarea adâncirii 
în teluric înseamnă întinarea şi deformarea 
sufletului, iar după aceea, boala şi moartea 
trupului. Omul care doreşte să-şi salveze sufletul 
se împotriveşte întinării acestuia şi pentru aceasta 
este gata să accepte suferinţele trupeşti, ceea ce 
salvează nu numai sufletul, dar, în final, şi trupul. 
Pescăruşul, pentru Cehov, este un simbol al 
alegerii corecte. Interesele sufletului mai presus 
de interesele trupului. Cei care au ales pescăruşul 
drept emblemă a Teatrului Academic din Moscova 
au înţeles corect opţiunea eroinei. 

Între marinari există credinţa că sufletele 
morţilor trec în pescăruşi. Treplev a ucis nu o 
pasăre oarecare, ci un pescăruş. Ucigând 
pescăruşul, el şi-a ucis iubirea şi sufletul. Se pune 


întrebarea: de ce a făcut-o? Ambiţiile sale legate 


de importanţa învelişului fizic acumulate încă 
până la debutul piesei întreceau cu mult 
sentimentul iubirii. Este ceea ce se cheamă „râsul 
cu lacrimi”. Ce face clovnul în arenă? El face 
mişcări aparent importante, se dă important, 
adică exagerează importanţa formei, aplanează 
nişte conflicte, iar motivaţia este neserioasă şi 
lumea râde. Treplev este la fel ca un clovn, cu 
aceeaşi logică a comportamentului. În arenă 
clovnul scoate pistolul şi spune că vrea să se 
împuşte pentru un motiv absolut neserios. Şi acest 
lucru este ilar. Sentimentul iubirii nu aparţine 
Pământului. El nu poate fi dirijat. Cu cât omul este 
mai spiritualizat, cu atât e mai mică dorinţa lui de 
a atenta la acest sentiment. Omorându-i pe alţii şi 
sinucigându-se, Treplev în primul rând îşi ucide 
iubirea. 

Mai există o variantă a comediei. Clovnul 
îmbracă haine împărăteşti, începe să se împiedice 
în ele şi publicul izbucneşte din nou în râs. 
Sentimentul iubirii pe care Treplev l-a primit de 


sus este veşmântul împărătesc în care s-a încurcat 


şi a început să se împiedice. Şi din nou râsul cu 
lacrimi. 

Ce Înseamnă umor şi râs? înseamnă 
alăturarea unor contrarii, schimbarea neaşteptată 
a formei care generează o explozie puternică a 
structurilor spirituale. 

Umorul este un mijloc de adaptare a omului 
la lumea înconjurătoare. Treplev nu acceptă 
demolarea formei, forma pentru el fiind valoarea 
absolută. De aceea spiritualitatea să se 
degradează şi pentru el viaţa e o continuă 
tragedie. 

A treia variantă a comediei: clovnul plânge în 
hohote şi varsă lacrimi pentru că i s-a spart 
balonul. Spectatorii izbucnesc în hohote de râs. 
Manifestările de tragism ale lui Treplev pricinuite 
de spargerea baloanelor imaginii sale, ale semeţiei 
în relaţiile sale cu prietenii, ale ambițiilor nebune 
sunt în principiu ilare. În fiecare comedie există 
un personaj comic principal. În Pescăruşul, acesta 
este Treplev. Dar el este şi principalul personaj 


tragic. Dacă am înclina doar spre comedie, ar fi 


absurd. Dacă am absolutiza tragedia, acest lucru 
ar fi şi mai absurd. Dacă le alăturăm într-un mod 
nefericit, comedia şi tragedia se vor anihila 
reciproc. Va rezulta o „supă” insipidă. Nu orice 
regizor poate combina însă, în fiecare situaţie, 
comedia cu tragedia. Până acum acest lucru l-a 
reuşit doar un singur regizor: Cel care ne-a creat 
după chipul şi înfăţişarea Sa. Înseamnă că şi noi, 
încercând să creăm viaţă pe scenă, trebuie să 


învăţăm să alăturăm contrariile. 


Lucrul cu grupurile 


Structurile noastre spirituale au o imensă 
inerție. Conştiinţa reprezintă o cantitate mică şi 
uşoară care se învârte înainte şi înapoi, iar biela 
pune în mişcare volantul subconştientului, o roată 
imensă şi grea. La început învârtim noi roata, 
după aceea ne învârte ea pe noi. Printr-un efort 
neîntrerupt, roata poate fi întoarsă, dacă o facem 
cu precauţie. Dacă vom încerca însă s-o bruscăm, 
rezultatul va fi deplorabil. De aceea, bolile în stare 
incipientă sunt mai uşor de vindecat, de 
reorientat, decât atunci când sufletul a luat avânt. 
Situaţia trebuie controlată până la apariţia ei. 
Când boala deja a început, sunt necesare de 
câteva ori mai multe eforturi pentru lichidarea ei. 
Am simţit cât este de complicat acest lucru când 
am încercat să echilibrez o situaţie ieşită din 
comun. 

M-a sunat o cunoştinţă şi mi-a spus că o 
femeie o roagă s-o găzduiască pentru o noapte, 


dar că nu arăta a cerşetoare. Cunoştinţa mea a 


primit-o fără să ştie nici ea de ce. Am cercetat 
câmpul acelei femei să văd dacă este armonios, 
dacă încalcă legile. Nu, nu le încălca. „Totul e în 
regulă”, am spus eu şi am pus receptorul în furcă. 
Însă un sentiment de nelinişte nu-mi dădea pace şi 
m-am decis s-o reexaminez. Şi călăul poate avea 
un biocâmp armonios, nici el nu încalcă legile. 
Analizând biocâmpul străinei, într-un diapazon 
mult mai larg, am văzut că este foarte ridicată 
agresivitatea conştientă. Femeia era incredibil de 
ataşată de bani şi bunuri materiale. Continuând 
cercetările, am descoperit un program de 
distrugere a copiilor din cauza bunurilor 
materiale. Judecând după desen, femeia putea să-i 
omoare pe cei doi copii ai gazdei şi să prade 
apartamentul. Primul gând a fost să sun la Miliție 
şi deodată a început să mă doară capul şi s-a 
stârnit o puternică deformaţie a biocâmpului. Am 
înţeles că nu am dreptul să mă amestec în această 
situaţie. Eram derutat. Cineva poate omori copiii, 
iar eu n-am dreptul nici măcar să vorbesc despre 


asta. 


Subconştientul mi-a dat răspunsul care în 
desen era mult mai rău: moartea ambilor copii şi a 
părinţilor peste câteva zile într-un accident. Am 
încercat să pătrund în biocâmpul copiilor şi al 
mamei lor, însă biocâmpul mă respingea ca un 
resort. Pentru prima oară în viaţă mă întâlneam cu 
o asemenea situaţie. Eram în rolul prezicătorului 
căruia i se interzicea să comunice rezultatele sub 
ameninţarea cu moartea. Numai după vreun sfert 
de oră am înţeles că încercam să echilibrez o 
situaţie după legile logicii pământeşti. Situaţia 
putea fi îndreptată numai din interior. Dacă aceşti 
copii trebuie să moară. Înseamnă că ei au avut 
probleme analoage: absolutizarea aptitudinilor, a 
destinului favorabil şi a banilor. Programele se 
anihilează prin antiprograme. Similarul atrage 
similarul. Am sunat-o pe mama copiilor şi i-am 
spus că situaţia este foarte serioasă şi copiii 
trebuie să-şi ceară iertare pentru blamarea tatălui. 
Acesta este cel mai periculos program, el îl 
îndepărtează cel mai mult pe om de Dumnezeu. 


Acelaşi lucru trebuia să-l facă şi mama, să renunţe 


la blamarea soţului. 

— Dar de ce pentru blamare? m-a întrebat 
ea. 

Soţia, când se supără înlăuntrul ei pe soţ şi 
începe să-l blameze, se ataşează ea şi-i ataşează şi 
pe copii de aptitudini. Când se supără din cauza 
banilor, îşi lipeşte sufletul de bani. Când se supără 
pentru că are neplăceri pe linia destinului, are loc 
ancorarea în bunăstarea pământească. 
Dumneavoastră aţi acţionat cam aşa: „Ce viaţă 
mai e şi asta, dacă nu poate câştiga mai mult, ca 
să trăim ca oamenii?”. Dacă timp de un an-doi 
femeia ţine supărarea în ea şi continuă să facă 
asta şi în timpul sarcinii, totul este pierdut. 
Sufletele copiilor sunt deja mutilate, iar sufletele 
mutilate se vindecă prin mutilarea trupurilor. Eu 
cu greu pot controla situaţia. Dacă dumneavoastră 
şi copiii nu vă veţi purifica sufletul prin pocăință, 
nu vă voi putea ajuta. Situaţia nu se limitează doar 
la femeia  delincventă care e acum la 
dumneavoastră acasă. Aţi început să fiţi supuşi 


pedepsei de sus, şi încă foarte serios. Acum luaţi 


cuţitele şi ascundeţi-le, iar pe ea daţi-mi-o la 
telefon. Vreau să vorbesc cu ea. Dumneavoastră 
continuaţi să eliminaţi blamările la adresa soţului. 

Discut cu necunoscuta şi simt că mai am o 
rezervă de timp. Psihicul ei este labil. După 
discuţia cu mine, după cum mi s-a relatat, cu ea s- 
a produs o transformare ciudată. Privirea i s-a 
tulburat, iar liniştea din glas i-a dispărut. Pe faţă a 
început să i se citească ura. Blana de oaie de pe 
spinarea lupului a dispărut în decurs de câteva 
minute. Fetiţei i s-a făcut, rău când a văzut-o pe 
necunoscută, iar băiatul s-a ascuns într-o altă 
cameră. Sunam la fiecare 15 minute şi le 
reaminteam că principala condiţie o constituie 
rugăciunea şi pocăinţa. La exterior, situaţia nu se 
mai echilibra. Peste 40 de minute, am simţit o 
cotitură în situaţia creată. Când am încercat să 
echilibrez situația prin intermediul logicii 
pământeşti, biocâmpul mă respingea şi vedeam că 
totul se poate sfârşi rău şi pentru mine. Prin logica 
divină, totul a trecut uşor şi frumos. Din momentul 


în care în sufletele copiilor au apărut anumite 


ameliorări, tatălui copiilor care era în acel timp în 
oraş i s-a permis de sus să se întoarcă acasă. Ela 
fost cuprins de o panică neobişnuită şi a simţit că 
acasă se întâmplă ceva. Când a venit acasă, au 
rămas de stabilit numai amănuntele: să sune la 
Miliție, ca s-o ridice pe acea femeie ciudată. Este 
drept că în loc de Miliție a venit o brigadă a 
serviciului psihiatric. Plecând, femeia a 
recunoscut că venise cu gândul să taie pe cineva. 
După această întâmplare, am înţeles că nu 
am dreptul să mă amestec într-o situaţie dacă n-o 
pot echilibra din interior. Dacă pacientul nu 
manifestă o dorinţă puternică de a se transforma, 
eu voi răspunde pentru aceasta, întrucât nu am 
dreptul să-i comunic omului informaţia care îi 
poate salva viaţa, dacă sufletul său nu vrea să se 
purifice. De aceea, metoda mea are limite. Un om 
neserios în forul său interior pentru mine este 
incurabil. Venind la mine la consultaţie, nu poate 
decât să-şi agraveze starea. Odată am avut o 
situaţie mult mai complicată decât cea descrisă 


mai sus. Este de asemenea în legătură cu 


corectarea, dar nu a unui singur om, ci a unui 


grup de oameni. 


Aveam prieteni la Societatea de navigaţie din 
Sankt Petersburg şi veneau des la mine la 
consultaţie marinari. Discutând odată cu un 
căpitan, a venit vorba de o cunoştinţă de-a lui, 
căpitan şi el. Automat, i-am cercetat biocâmpul şi 
am văzut acolo deformaţii extrem de puternice 
care pot genera mari probleme, inclusiv moartea. 
Peste două săptămâni, el trebuia să plece în cursă 
împreună cu echipajul. 

— Cum se numeşte vasul lui? l-am întrebat 
eu şi am cercetat de la distanţă câmpul navei. 

Diagnosticând situaţia, am văzut o ruptură a 
câmpului în dreptul punţii căpitanului. Situaţia nu 
era bună deloc. 

— Ştiţi pe cineva din echipaj? l-am întrebat 
eu pe cunoscutul meu. 

— Da, îl cunosc pe secund. 

— Cum îl cheamă? îi cercetez câmpul şi 


descifrez hieroglifa morţii. 


— Pe cine mai cunoaşteţi? 

— Pe bucătar. 

Cercetez câmpul celui de al treilea şi văd 
acelaşi lucru. Vedeam cu claritate catastrofa care 
se pregătea pentru navă şi echipaj, dar asta nu 
însemna încă o certitudine de 100%. Eu văd numai 
ceea ce pot schimba. Altfel, se conectează 
fatalismul absolut şi îmi voi pierde interesul 
pentru cercetări. În cazul de faţă însă, prea era 
totul caracteristic. Echilibrarea situaţiei prin 
intermediul echipajului dădea şanse de 
supravieţuire de 20%, iar prin intermediul 
căpitanului de 80%. Nici n-am bănuit cât de legată 
este karma echipajului navei de karma căpitanului 
şi cât de mult depinde de el. l-am transmis 
căpitanului prin cunoştinţe că ar trebui să ne 
întâlnim. După aceea, mi-a venit un gând: „Dar 
dacă n-o să vrea?”. Dacă voi încerca să echilibrez 
situaţia din exterior, adică să comunic echipajului 
ceea ce i se poate întâmpla, ca măcar să-l 
pregătesc într-un fel, eu şi copiii mei putem fi 


pedepsiţi pentru asta. Dacă se întâmplă o 


catastrofă cu un tren sau cu un avion, pasagerii 
acestora sunt selectaţi cu mult timp înainte. 
Gândul că echipajul trebuia să iasă într-o mare 
unde sunt puţine şanse de supravieţuire mă 
chinuia cumplit. Dar, vorba ceea, nu te băga unde 
nu-ţi fierbe oala. Eu m-am băgat, şi pentru asta am 
fost pedepsit. 

Am avut noroc, însă. Căpitanul a venit. Să vii 
într-un atelier sordid, într-un cartier care aduce 
mai degrabă cu un fund de provincie şi să asculţi 
poveştile de groază ale unui  „vrăjitor- 
bioenergetician” era greu pentru un om zdravăn şi 
încrezător în sine. Întâlnirea noastră a fost mai 
degrabă o luptă de idei decât o şedinţă 
bioenergetică. Dacă aş fi avut ambiţii cât de mici 
sau dacă m-aş fi supărat cât de puţin, cazul s-ar fi 
închis pe dată. Şi mie, şi lui ne era foarte greu să 
ne luptăm cu noi înşine. Simţeam că nu mă crede. 
La un moment dat, chiar s-a ridicat să plece. 

— Gândiţi-vă la echipajul pe care îl trageţi 
după dumneavoastră. 


Căpitanul s-a aşezat şi lupta a început din 


nou. Am observat o particularitate: cu cât mai 
greu ajunge omul să înţeleagă ceva, cu atât mai 
mult va dăinui în el ceea ce a înţeles. La sfârşitul 
discuţiei, ceva s-a schimbat. Am văzut acest lucru 
nu numai după biocâmpuri, ci şi la exterior. Apoi l- 
am ţinut sub observaţie de la distanţă. Chiar 
înainte de plecarea în cursă, a fost modificată pe 
neaşteptate componenţa echipajului. Cursa a 
decurs normal. Biocâmpul căpitanului şi al 
echipajului erau normale. După o jumătate de an, 
i-am cercetat din nou câmpul. Era curat. Nici 


urmă din ceea ce fusese înainte. 


Pentru a vedea viitorul, trebuie să ştii să 
lucrezi cu trecutul. Fiecare eveniment este 
înregistrat la nivelul fin, şi de aceea orice situaţie 
care a avut loc se poate analiza pe îndelete, 
derulând-o în timp. Experienţa trecutului dă 
posibilitatea lucrului cu viitorul. 

În 1993, s-a scufundat un vas de mărfuri al 
Flotei Mării Baltice. A supravieţuit un singur om. 


Am revăzut în repetate rânduri evenimentul la 


nivelul fin şi am constatat una şi aceeaşi 
deformaţie a câmpului din jurul navei şi aceleaşi 
cauze care au provocat moartea oamenilor. Dacă 
aş vedea acum deformaţii similare la o altă navă, 
aş şti cu siguranţă problemele ce o aşteaptă. 
Posibilitatea de a evalua o situaţie şi de a o 
schimba până în momentul realizării ei la nivelul 
fizic poate salva multe vieţi şi preîntâmpina 
defecţiuni şi pierderi financiare. 

În toamna anului 1993, am discutat cu un 
prieten despre dificultăţile apărute în Societatea 
Navală din Petersburg. 

— Salariile nu s-au mai plătit de câteva luni. 
Familiile marinarilor sunt într-o situaţie dificilă. 

Mai în glumă, mai în serios, am procedat la 
diagnosticarea flotei comerciale. Parametrii 
destinului flotei erau mortali. Şi, ce-i mai 
important -, cauzele acestei stări erau identice cu 
cele care au dus la scufundarea navei. De aici 
reieşea că bioenergia flotei a determinat în multe 
privinţe soarta navelor. Dorinţa mea de a-i ajuta 


pe marinari m-a condus la hotărârea de a mă 


întâlni cu conducerea flotei. 

— Ştii ceva? i-am spus eu prietenului meu. 
Dacă nu voi avea o întâlnire cu conducerea flotei, 
situaţia va fi imposibil de schimbat. 

— Am să încerc să aranjez o întâlnire, mi-a 
spus el. 

Întâlnirea a avut loc peste câteva zile şi tot 
ce am spus eu a fost receptat cu seriozitate. A fost 
semnat chiar şi un contract prin care mă obligam 
să efectuez diagnosticarea echipajului şi a navelor 
înainte de plecarea în cursă. Şi aici „m-am 
împiedicat” de ceea ce se cheamă „inerția gândirii 
umane”. Pentru ca acei oameni să mă înţeleagă, a 
trebuit să le explic într-un mod convenabil 
sistemul meu. Am fost privit, în cel mai fericit caz, 
ca un şarlatan. M-am obişnuit să lucrez cu bolnavii 
care îmi prindeau cu lăcomie fiecare cuvânt, iar 
aici a trebuit să lucrez cu oameni sănătoşi şi, pe 
deasupra, cu o atitudine sceptică. Toate 
încercările mele de a le explica ceva nu aveau 
niciun efect şi, încetul cu încetul, am început să 


mă satur. Contractul vechi a expirat, altul nou n- 


am mai semnat. Am înţeles că acest subiect se 
închisese şi am încercat să uit de toate astea. Dar 
s-a întâmplat ceva neaşteptat. Au început nişte 
junghiuri puternice în stomac. Cauza nu se afla în 
mine. Cineva se supărase pe mine. După o 
anumită perioadă, am găsit cauza: era o societate. 

"Ce societate ar putea să se supere pe 
mine?” îmi băteam eu capul. „În ce fel am putut eu 
aduce prejudicii unui grup de oameni?” 

Destul de repede am înţeles ce fel de grup 
era acesta. Era Societatea de Navigaţie. S-a 
dovedit că oamenii, în aparenţă independenţi unii 
de alţii, au reacţionat la trăirile mele emoţionale 
ca un organism viu unitar. Câmpul flotei se 
opunea despărțirii mele de ea şi a acţionat asupra 
mea când am hotărât să nu mă mai gândesc la 
problemele ei. Povestea nu s-a sfârşit şi va trebui 
să mă ocup de aceste probleme. Comandantul 
flotei a fost un om cu o mare intuiţie şi mi-a 
propus alcătuirea unor prognoze. Mâna îmi 
desena grafice pe care le descifram mai târziu. 


Peste câteva luni, s-au confirmat prognozele mele 


relativ la securitatea navelor şi la situaţia 
economico-financiară a flotei. Am început să 
primesc invitaţii la întâlniri cu căpitanii, unde le 
explicam într-o formă accesibilă cât de tare sunt 
legate stările emoţionale subconştiente de 
sănătatea şi destinul omului, cât de puternic se 
răsfrânge modul de receptare a lumii de către 
căpitan asupra situaţiilor ce apar pe navă şi în 
jurul acesteia. Şi aşa se produce ceea ce trebuia 
făcut de la bun început. 

Stau în cabinetul unuia din conducătorii 
flotei şi el mă verifică în privinţa competenţei. O 
face foarte simplu. El îmi spune numele 
căpitanilor şi ale navelor pe care le comandă. 

— Această navă are parametri foarte slabi, îi 
zic eu. Nu-mi place cum arată câmpul ei. N-a păţit 
nimic? 

— A fost un incendiu la bord. Am avut o 
pagubă de un milion de dolari. 

Îmi spune numele următorului căpitan şi al 
vasului pe care Îl comandă. 


— Aici totul e în regulă. Aveţi cumva 


probleme? 

— Nu sunt probleme, îmi răspunde şeful. 

Când mi se indică un nou nume, acolo văd 
probleme. Trufia căpitanului a atins nivelul mortal. 
Agresivitatea subconştientă e foarte ridicată. 
Acest lucru se blochează fie prin boală, fie printr-o 
nenorocire. Înseamnă că posibilitatea unui 
accident este foarte mare. Îi spun comandantului: 

— Starea psihică a căpitanului e precară. 
Trebuie discutat cu el. 

— L-am şi suspendat acum câteva zile pentru 
a avea o discuţie, îmi confirmă el. 

Trecând fugitiv în revistă vasele şi căpitanii 
lor, nu m-am înşelat în privinţa nici unuia, ceea ce 
a dus la creşterea încrederii conducerii flotei în 
părerile mele. 

Peste câteva zile, o altă situaţie mi-a 
confirmat competenţa. L-am consultat pe unul din 
lucrătorii flotei într-o problemă oarecare. El mi-a 
spus că în ziua aceea avusese loc o ciocnire între 
două nave şi m-a întrebat dacă n-aş putea să 


precizez cauza. 


— Cauza o constituie căpitanul celui de-al 
doilea vas, i-am răspuns eu. Şi nu are nicio 
legătură cu pregătirea lui profesională. 

— Cum aţi stabilit că vina o poartă acel 
căpitan? 

— La primul căpitan nivelul trufiei şi al 
agresivităţii subconştiente este minim. La cel de al 
doilea, dimpotrivă, este foarte apropiat de linia 
roşie. Înseamnă că lui trebuie să i se întâmple tot 
felul de  neplăceri, fără nicio legătură cu 
inteligenţa şi capacităţile sale, pentru a-i bloca 
agresivitatea subconştientă. 

Informaţia dată de mine a fost verificată şi s- 
a dovedit reală. Trebuie să subliniez că lucrătorul 
flotei nu cunoştea situaţia la care mă refer. După 
câteva zile, m-am întâlnit cu comandantul acelei 
nave. 

— Cele mai vulnerabile puncte ale căpitanilor 
le constituie ataşamentul faţă de muncă şi de 
imagine. Cu cât mai mult îl dispreţuiţi şi-l blamaţi 
pe cel care lucrează prost sau nu respectă 


ordinele, cu atât mai mult atrageţi necazurile spre 


dumneavoastră. Dacă nu vă veţi schimba modul de 
a reacţiona la evenimente, veţi avea şi mai multe 
probleme. 

— Dacă mi se dă o palmă, să întorc şi obrazul 
celălalt? mă ironiza el. 

— Absolut corect. Trebuie să acceptaţi 
necondiţionat orice situaţie în forul 
dumneavoastră interior. 

— Dacă nava mea devine bordel, dacă se 
duce totul de râpă, eu trebuie să accept toate 
astea şi să nu fac nimic? 

— La exterior, dumneavoastră comunicaţi cu 
oamenii şi aveţi obligaţia de a ţine situaţia sub 
control. În interior însă, comunicaţi cu Dumnezeu 
şi aveţi dreptul doar să acceptaţi situaţia şi să nu 
manifestaţi agresivitate la nivelul fin. 
Agresivitatea îndreptată împotriva oricărui om 
este agresivitatea împotriva lui Dumnezeu care îl 
dirijează. 

La exterior, căpitanul nu a reacţionat în 
niciun fel. M-am gândit că-mi răcesc de pomană 


gura cu el. La nivelul fin însă am văzut un tablou 


opus. O discuţie de cinci minute a fost suficientă 
pentru echilibrarea totală şi aducerea la normal a 
tuturor parametrilor. Cel mai important era faptul 
că echilibrul s-a menţinut în decursul lunilor 
următoare. 

Pentru a descurca o situaţie complicată, 
trebuie găsite soluţii noi. Fiecare nouă soluţie 
uşurează munca depusă cu bolnavii. Încercând să- 
l conving pe unul din căpitani, am ajuns la o verigă 
de care m-am folosit mai târziu în munca mea cu 
bolnavii de cancer. Era un tip liniştit şi bonom, iar 
în biocâmpul său prezenta un puternic program de 
autodistrugere. Înseamnă că sufletul său va atrage 
nenorocirile. Încerc să-i explic că blamarea altora, 
supărarea pe alţii cât şi pe sine generează în final 
programul de autodistrugere. 

— Acum nu doriţi să mai trăiţi, chiar dacă nu 
sunteţi conştient de acest lucru. 

— Nici pomeneală, îmi răspunde el. Nu sunt 
supărat pe mine, iar de trăit, nici vorbă că nu 
doresc. 


— Atunci să încerc să vă explic altfel. Două 


lucruri le faceţi incorect: orice reproş şi orice 
supărare căutaţi să le mascaţi, adică le îndesaţi în 
interior, ceea ce-i foarte periculos. În al doilea 
rând, căpitanul trebuie să controleze situaţia la 
exterior. Trebuie s-o controlaţi sută la sută, iar 
dumneavoastră aveţi tendinţa să o faceţi doar în 
proporţie de 95%, ceea ce se încadrează în 
normal. Din interior, fiecare situaţie este o parte a 
Universului. În interior puteţi controla situaţia 
doar în proporţie de 5 - 10%, nu mai mult, în timp 
ce dumneavoastră încercaţi să ridicaţi acest 
procent la 12%. Reiese că la nivelul fin tindeţi să 
striviţi Universul, însă el vă va strivi mai repede. 
Ţineţi minte pentru totdeauna: în interior nu 
trebuie să  controlaţi situaţia prin trăiri 
emoţionale. 

Acum m-a înţeles. După aceea, pentru a 
aprecia gravitatea bolii pacientului, îi arătam pe 
grafic cu cât este mai mare faţă de normal dorinţa 
sa subconştientă de a controla situaţia. În loc de 5 
- 8%, controlul subconştient atingea în situaţii 
grele valori de 250 - 300%. 


Lună de lună, comunicând cu lucrătorii flotei, 
am observat cum karma întregii organizaţii se 
schimba în bine. Le-am oferit consultaţii în 
probleme de sănătate. Toate se legau între ele şi 
purificarea  biocâmpurilor angajaţilor avea o 
influenţă directă asupra destinului flotei. 

Încetul cu încetul, atitudinea lor faţă de mine 
s-a schimbat în bine. Lucrul cel mai important 
care mă interesa pe mine era dacă această imensă 
organizaţie putea fi scoasă prin metoda mea din 
situaţia dificilă în care se afla şi m-am convins că 


acest lucru este posibil. 


Îmi aduc aminte cum am văzut pentru prima 
dată legătura dintre karma conducătorului şi 
destinul organizaţiei pe care o conduce. M-a sunat 
contabila unei firme particulare. 

— Cum merg treburile? am întrebat-o eu. 

— Acum nu mai lucrez. Firma noastră a ars. 

— Cum a ars? 

— Şi la propriu şi la figurat. A ars clădirea, a 


ars şi firma. 


— Cauza se află în directorul firmei voastre, 
i-am spus eu după ce am analizat situaţia în planul 
fin. El s-a ataşat prea tare de bani, a început să-i 
urască pe oameni şi să-i programeze la distrugere 
din cauza banilor. Toată organizaţia, toţi lucrătorii 
au început să se agaţe de bani şi să se îmbibe de 
agresivitate. Firma devenise un organism agresiv 
şi trebuia să dea faliment. 

Flota Mării Baltice a trecut prin aceleaşi 
probleme. Acum, când scriu aceste rânduri, 
situaţia flotei este foarte dificilă, dar eu văd lucrul 
cel mai important: structurile spirituale fine ale 
tuturor oamenilor, ca un organism viu unic, au 
devenit considerabil mai pure. La nivelul fin, 
această organizaţie a reuşit să supravieţuiască şi 
nu va mai atrage accidente, nenorociri şi pierderi 


financiare. 


Rusia şi omenirea 


— Cum se explică idioţenia care se petrece 
acum în Rusia, această ruinare a economiei? mă 
întreabă un pacient care ocupă o funcţie 
guvernamentală. Se dau legi, însă lipseşte 
mecanismul aplicării lor. Se iniţiază câte o 
măsură, însă este sufocată de ordonanţe care nu-s 
bine gândite. Se poate da o explicaţie din punctul 
de vedere al parapsihologiei? 

— Cauzele sunt simple. Ştiţi de ce scrie în 
Biblie că Eva a fost făcută din coasta lui Adam? 
Bărbatul este spiritul, adică structura câmpului, 
femeia este corpul. Cu alte cuvinte, câmpul 
generează materia. Savanţii afirmă că la început a 
apărut structura informațională a câmpului 
Universului, iar din aceasta s-a detaşat structura 
materială. Aţi auzit, probabil, de particulele 
virtuale. Altfel spus, spiritul creează trupul. Aceste 
două entităţi opuse dau împreună ceea ce noi 


numim Absolut, adică Divinitatea. Înseamnă că 


programul genetic principal al Universului este 
înscris în structurile câmpului, adică procesul care 
are loc la nivelul câmpului se materializează 
ulterior în planul fizic. Prin urmare, orice 
evenimente economice, sociale sunt determinate 
de structurile spirituale ale câmpului acestei 
societăţi. La baza oricărei formaţii stă un program 
spiritual. Fiecare popor, fiecare ţară, au propriile 
lor filosofii şi concepţii care le deosebesc de alte 
popoare şi de alte ţări. 

La baza oricărei tehnici stă o concepţie 
filosofică, adică un program spiritual. De ce în 
Rusia se efectuează la nivel guvernamental, până 
în prezent, acţiuni negândite, absurde? Pentru că 
doctrina comunistă excludea posibilitatea 
prognozării viitorului. Prognozarea viitorului este 
în primul rând un sistem de autoapărare, luarea în 
calcul a situaţiilor nedorite. Conceptul de 
prognozare a situațiilor negative venea în 
contradicţie cu acela de viitor luminos şi era 
anihilat împreună cu iniţiatorii lui. Ne întrebăm 


atunci de ce acest lucru s-a întâmplat? Pentru că 


doctrina comunistă, în esenţa ei, nu era dialectică. 
Deosebit de clar a reieşit acest lucru relativ la 
viitor. Unii aveau un viitor bun, alţii unul rău. 
Orice proces din Univers este dialectic, compus 
din două contrarii. Dacă în concepţia spirituală a 
Rusiei ar fi apărut înţelegerea faptului că 
dezvoltarea are loc datorită patologiei, că 
negativul se converteşte în pozitiv, ar fi apărut o 
bună şcoală de prognoză. Pentru aceasta trebuiau 
reunite ştiinţa şi religia, idealismul şi 
materialismul şi sădite în embrionul doctrinei 
comuniste. Această reunire n-a avut loc. În 
privinţa prezentului, domnea materialismul, iar 
relativ la viitor, idealismul. O astfel de concepţie 
n-a fost viabilă şi totul s-a sfârşit cu victoria 
idealismului, adică prin negarea totală a logicii 
pământeşti în economie, politică, jurisprudenţă. 

Mulţi filosofi îşi sparg şi acum capul să 
înţeleagă cum de au fost posibile o asemenea 
sălbăticie şi o asemenea absurditate, de ce a fost 
pierdut bunul-simţ. 


Răspunsul e foarte simplu. Totul s-a produs 


pentru salvarea omenirii. Întrucât civilizaţia pe 
Pământ se dezvolta pe principiul dublei spirale. 
Victoria absolută a raţiunii, a bazei materialiste în 
programul spiritual al S.U.A. trebuia susţinută de 
victoria absolută a iraţionalului, a concepţiei 
mistico-religioase în U.R.S.S. De aceea, falimentul 
socialismului, oricât ar părea de ciudat, a lovit cel 
mai tare în America, dereglând echilibrul de forţe. 
De la sfârşitul anilor '80, în structurile spirituale 
ale societăţii americane se intensifică procesele 
negative. De aceea, oricât ar fi de paradoxal, ţara 
care a creat modelul de viaţă american şi care a 
încercat să-l impună întregii lumi, trebuie să 
renunţe prima la el când acesta a început să 
cucerească lumea. Astfel, procesele negative care 
au loc în structurile karmice vor transforma 
Statele Unite mai întâi într-un invalid spiritual, iar 
apoi într-unul fizic. În scurt timp în America 
trebuie să se producă o puternică intensificare a 
unei tendințe proprii, de obicei, idealurilor 
socialismului: o explozie de altruism în raport cu 


straturile defavorizate ale populaţiei, un interes 


sporit pentru dezvoltarea spiritualităţii, pentru 
educaţia umanitaristă a tuturor păturilor sociale. 
A te schimba pe tine însuţi este mai greu decât să 
schimbi lumea înconjurătoare şi de aceea pentru 
Rusia va fi mult mai uşor să creeze o economie 
puternică decât pentru America să creeze nişte 
niveluri solide ale culturii spirituale. 

Principala condiţie pentru Rusia în acest 
proces evolutiv este crearea unui program 
spiritual, a unei noi concepţii filosofice, a unei noi 
gândiri în care materialismul şi idealismul să se 
contopească pentru a face ţara viabilă. Pentru ca 
să nu prolifereze structurile criminale şi să nu 
survină demolarea organizaţiilor, economia 
trebuie să funcţioneze eficient, iar fără nişte legi 
bine gândite şi fără aplicarea lor acest lucru nu 
este posibil. Actele corecte şi legile nu pot apărea 
în afara unei concepţii filosofice. Noua concepţie 
trebuie să fie mult mai dialectică decât toate 
celelalte de dinaintea ei din întreaga istorie a 
omenirii. Oricât ar părea de ciudat, socialismul a 


lucrat pentru această concepţie filosofică. 


Blocarea severă a tot ceea ce reprezintă o bază a 
fericirii pământeşti a dus la o activizare rar 
întâlnită a structurilor spirituale. Rusia semăna cu 
un om care postea în timp ce alţii mâncau fără 
grijă. Dacă înainte omenirea avea un mare număr 
de concepţii şi nu dispunea de mecanismul 
materializării lor, acum situaţia s-a schimbat: 
mecanismul există, nu sunt idei. Sunt convocate 
congrese, se adoptă programe, se creează fundaţii 
şi se cheltuiesc sume imense, însă rezultatul e 
minim. În această situaţie, concepţiile idealiste ale 
Rusiei,  intensificate de socialism, le permit 
filosofilor ruşi să elaboreze concepţii şi idei care 
acţionează efectiv pentru salvarea omenirii. 

Din punctul meu de vedere, cel mai mare 
pericol pentru omenire nu-l constituie războiul sau 
catastrofele ecologice, ci gândirea imperfectă. 
Războiul atomic şi catastrofele ecologice pot 
distruge populația planetei, dar, întrucât 
concepţia noastră imperfectă despre lume 
reprezintă totalitatea structurilor câmpului, care, 


la nivelul fin  îmbrăţişează întregul Univers, ea 


reprezintă un pericol infinit mai mare. În privinţa 
focoaselor nucleare şi a degradării ecologice, 
avem şansa de a apuca ziua de mâine, însă cu o 


gândire imperfectă această şansă nu ni se dă. 


— Explicaţi-mi, îmi spune o pacientă, de ce 
oamenii în Rusia au băut întotdeauna, deşi 
dumneavoastră afirmaţi că salvarea va veni din 
Rusia? 

— Omul gândeşte înainte de toate cu ajutorul 
biocâmpului şi abia după aceea cu creierul, adică 
structurile noastre spirituale le putem numi 
supraintelect. Când omul îşi  absolutizează 
intelectul, el se  dezice de toate nivelurile 
superioare ale inteligenţei. Deconectarea 
periodică de la logica pământească este necesară 
pentru gândirea noastră. Conştiinţa noastră doar 
prelucrează informaţia primită din subconştient, 
de la structurile spirituale mai fine. De aceea 
sacerdoţii şi membrii diverselor secte, pentru 
obţinerea de noi informaţii, foloseau băuturi 


euforizante, ca, de exemplu, soma în India. 


Intelectul turmentat distruge înțelepciunea, 
exclude calculul şi dă posibilitatea contactării 
unor noi canale informative. Iată de unde a pornit 
expresia „Adevărul e în vin”. 

Dacă la om logica pământească este în 
contradicție cu cea Divină, adică sufletul sãu se 
ancorează în înțelepciune, pentru a nu primi 
schizofrenie sau epilepsie ca blocaj al durificării 
sufletului, omul începe să bea. În Rusia a existat 
dintotdeauna tendinţa de a pune ideea mai presus 
de necesităţile trupului. Aspiraţia către o înaltă 
spiritualitate şi receptarea filosofică a lumii au 
fost întotdeauna prioritare. Omul spiritualizat era 
respectat mai mult decât unul bogat, iar 
spiritualitatea era preţuită mai mult decât banii. 
De aceea ispita ataşamentului de înţelepciune era 
mai mare, iar beţia era una din formele blocajului 
impus. 

Alcoolul îl sustrage pe om de la cele 
pământeşti, acţionează la fel ca posturile de 
scurtă durată. Dacă omul ţine un permanent post 


negru, atunci corpul lui slăbeşte şi omul moare. 


Beţia permanentă duce la degradarea intelectului 
şi la degenerare. Civilizaţia este legată de intelect, 
de gândire, iar dezvoltarea intelectului este direct 
proporţională cu dezvoltarea  teluricului. Dar, 
pentru ca teluricul să se dezvolte cu succes, din 
când în când, el trebuie înjosit şi distrus. Înjosirea 
periodică a intelectului prin alcool şi narcotice 
permitea pentru scurt timp pornirea acestui 
mecanism. Acum, omenirea a ajuns la momentul 
când în locul înjosirii trupului, al mecanismului 
impus adică, ea poate să se reorienteze spre 
ridicarea spirituală, adică pe mecanismul liber 
ales. 

Aspiraţia neîncetată spre dezvoltarea 
spirituală, întărită de legile statului, permite 
evitarea degradării tot mai accentuate a raţiunii 
noastre. Omenirea s-a ataşat prea mult de intelect 
şi inteligenţă şi absolutizează valorile civilizaţiei. 
De aceea, tot mai activ sunt conectate metodele 
impuse ale blocajului, adică alcoolismul şi, în 
special, narcomania. Acest lucru se vede clar în 


Statele Unite, principalul consumator de droguri, 


unde intelectul şi inteligenţa au devenit valori 
absolute. Situaţia înjositoare a Rusiei, nu numai 
din cauza băuturilor alcoolice, ci şi din cauza 
situaţiilor absurde din perioada socialistă, a 
absolvit-o de absolutizarea ataşamentului faţă de 
intelect şi inteligenţă şi chiar a înclinat balanţa 
într-o altă parte: comportamentul prostesc, 
irațional al politicienilor şi al oamenilor de stat a 
devenit normă, şi nu excepţie. Oricât ar părea de 
ciudat, demolarea conexiunilor logice directe, 
permanenta dezagregare a stereotipurilor au 
condus Rusia la o situaţie în care ea este mai 
pregătită decât oricare altă ţară să adopte idei noi 
şi o gândire nouă, fără de care omenirea nu va 
putea păşi pragul zilei de mâine. 

Un cetăţean îmi spunea odată: 

— În Vest, oamenii au muncit, au creat 
bunuri materiale, iar în Rusia au băut şi au 
lenevit. Iar lenea aceasta îi cuprinde acum pe toţi 
şi de aceea Rusia nu va ieşi din prăpastie. 

— Eu am citit că, pentru ca cineva să 


mediteze, altcineva trebuie să are şi să semene. 


Însă, dacă ar fi să privim adevărul în faţă, pentru 
ca acel cineva să are şi să semene, un altul trebuie 
să mediteze. La baza oricărei realizări economice 
stă un strat spiritual. La baza oricărei realizări în 
tehnică stă ideea. 

„la de la altul şi ai să fii fericit”, aşa spuneau 
bolşevicii. 

— Şi astfel, toată viaţa oamenii luau unul de 
la celălalt, sperând că vor fi fericiţi. Avântul 
economic este rezultatul avântului spiritual 
precedent. Omul care nu munceşte fizic şi roadele 
muncii căruia nu se văd nu lucrează pentru 
prezentul care se vede şi se poate pipăi, ci pentru 
viitor. 

— Şi cine va construi acest viitor? Leneşii? 

— Lenea este mama tuturor viciilor, dar şi 
sora tuturor calităţilor. Se pare că în armata 
germană exista o împărţire a ofiţerilor în patru 
categorii. Din prima categorie făceau parte cei 
proşti şi energici. Ei erau cei mai periculoşi şi 
susceptibili de a fi concediaţi. A doua categorie o 


formau ofiţerii proşti şi leneşi. Era considerată o 


categorie inferioară, care n-ar fi făcut nimic în 
plus dacă nu era absolut necesar. Din a treia 
categorie făceau parte ofiţerii deştepţi şi energici. 
Aceasta era categoria de mijloc. În cea de-a patra 
intrau cei deştepţi şi leneşi, elita, corpul superior 
de comandă. 

Într-o anumită doză, lenea este avantajoasă şi 
stimulează progresul spiritual. Pentru ca să se 
dezvolte normal, omul trebuie să fie, în acelaşi 
timp, şi deştept, şi prost. Asta înseamnă că omul 
deştept este obligat să-şi rezerve dreptul de a 
comite fapte ilogice, negândite, prosteşti. Omul 
care lucrează cu multă energie nu trebuie să uite 
că perioadele de lene şi lipsă de activitate sunt o 
schimbare a regimului de lucru absolut necesară 
pentru ca organismul să funcţioneze normal. 
Acum vine vremea când în fiecare om începe să se 
sedimenteze ceea ce înainte era dispersat şi 
funcţiona ca un rezultat al acţiunii grupului. 
Acum, în sufletul fiecărui om încep să se unească, 
fără a se contopi, acele contrarii a căror alăturare 


el n-o putea suporta înainte. 


Am avut o discuţie interesantă cu un belgian: 

— Pe steagurile Revoluţiei franceze stătea 
scris: „Libertate, egalitate, fraternitate”. Dar 
libertatea exclude egalitatea, iar egalitatea 
exclude libertatea. În socialism s-a încercat să se 
facă egalitate. De aceea a dispărut libertatea. Din 
această cauză au Început să fie încălcate 
drepturile omului. 

— M-am obişnuit să întreb în mod frecvent 
„de ce?”, i-am răspuns eu. La prima întrebare „de 
ce?”, dumneavoastră mi-aţi răspuns. În socialism 
omul nu avea niciun fel de drepturi. Dar de ce 
această lozincă a fost înscrisă pe steaguri? De ce 
aspirau oamenii către imposibil: către libertate şi 
egalitate? Pentru că libertatea era întruchiparea 
fericirii pământeşti şi a bogățiilor pământeşti. 
Egalitatea şi fraternitatea erau întruchiparea 
bogățiilor spirituale. Oamenii au aspirat 
deopotrivă, întotdeauna, şi la libertate, şi la 
egalitate. Însă dezvoltarea teluricului avea loc prin 


apărarea şi consolidarea acestuia, iar dezvoltarea 


spiritualului - prin limitarea şi demolarea 
teluricului. Din această cauză au existat despoţiile 
orientale, unde drepturile fiecărei persoane erau 
încălcate. Este limitat nu numai trupul, ci şi 
conştiinţa legată de nevoile acestuia. Expresia 
„spălarea creierelor” a venit din China, unde 
omului care îşi exprima un gând de opozant i se 
turna apă în nas până când înnebunea. Existau 
însă democraţiile occidentale unde legile erau 
orientate spre apărarea personalităţii omului, a 
proprietăţilor sale teritoriale, patrimoniale şi 
spirituale. Multe ţări, în dezvoltarea lor, cădeau 
când într-o extremă, când în cealaltă, ba limitând 
libertăţile persoanei prin dictatură, ba afirmând 
democraţia. Pentru ca Occidentul să se dezvolte 
normal, trebuia să existe Orientul. Pentru ca să 
existe statele democratice, pe undeva trebuiau să 
existe state despotice şi dictatoriale. Încercarea 
de a uni democraţia şi despotismul nu putea duce 
la succes. Aceste două contrarii dădeau o reacţie 
de neutralizare atunci când erau reunite sau 


învingea unul dintre ele, fie dictatura, fie 


democraţia. 

Sistemul socialist trecea de la democraţie la 
menghina dictaturii şi invers. Democraţia asigura 
apărarea teritoriului omului, a bogăției sale 
materiale şi spirituale, a personalităţii umane şi a 
drepturilor acesteia. Acest lucru a dus la o 
puternică dezvoltare a civilizaţiei, a personalităţii 
omului şi a intelectului său. Dar aceasta depuncta 
structurile spirituale şi, depăşind linia roşie, putea 
duce societatea la pieire. [elul principal al 
socialismului era dezvoltarea spirituală a omului. 
În socialism, ideea stătea mai presus de cerinţele 
trupului. Din această cauză au fost încălcate 
drepturile omului, dar acest lucru a contribuit la 
ridicarea spiritualităţii. Încercarea de 
restructurare a socialismului a fost încercarea de 
unire a eficienţei economice a Occidentului cu 
aspiraţiile spirituale ale Orientului, însă unirea 
mecanică a contrariilor trebuia să dea fie o reacţie 
de neutralizare, fie victoria despotismului, fie a 
democraţiei, fie schimbarea rapidă a acestora. De 


ce nu s-au putut reuni contrariile? în virtutea legii 


luptei şi unităţii lor, într-o anumită etapă, 
contrariile trebuie să se pună de acord, adică să 
se reunească fără a se distruge reciproc. Problema 
este că această unire trebuia să se facă nu la 
exterior, în formă, ci în conţinut. Când unirea are 
loc la nivelul fin, contrariile nu sunt decât două 
jumătăţi ale unui întreg. Când acest lucru se 
înţelege, conflictul dispare, iar  contrariile 
coexistă. Democrația şi  despotismul sunt 
ireductibile. Cu timpul, democrația ajunge la haos, 
la degradare spirituală, la îndepărtarea de 
Dumnezeu. Despotismul duce la degradarea 
economică a societății şi la degenerarea societății 
şi a personalității. Esenţa democraţiei şi a 
modelului occidental de gândire stă în apărarea şi 
asigurarea a tot ceea ce este pământesc. Esența 
modului oriental de gândire şi a despoţiilor 
orientale stă în asigurarea posibilității de 
dezvoltare a spiritului. Înseamnă că trebuie 
reunite nu democrația şi despotismul, ci trebuie 
asigurată dezvoltarea concomitentă a structurilor 


spirituale şi a celor pământeşti. Acest lucru se 


realizează în condiţiile existenţei unor legi care le 
permit oamenilor să se dezvolte în spiritualitate şi 
democraţie fără a aduce vreo atingere unul altuia. 
Astfel de legi pot apărea numai atunci când apare 
o concepție filosofică, când materialul şi 
spiritualul nu se vor mai jena reciproc, când, 
ştiinţa şi religia se vor reuni în cadrul unei 
concepţii filosofice unitare. 

Ştiinţa trebuie să recunoască faptul că fără o 
bază morală religioasă, ea va distruge omenirea. 
Religia trebuie să înţeleagă faptul că fără o 
permanentă înnoire, pe baza cercetării ştiinţifice, 
ea va deveni din ce în ce mai dogmatică şi mai 
agresivă în raport cu cei de o altă credinţă, care 
vor fi din ce în ce mai mulţi. Ştiinţa trebuie să fie 
moral-religioasă, iar religia ştiinţifică. Încă o 
bucată de vreme Rusia se va zbate între anarhie, 
lipsa de limite, izbucniri ale fascismului şi 
încercarea de restauraţie a socialismului şi 
comunismului. Acum, în Rusia este perioada când 
s-a produs reacţia de neutralizare. În 1985, a 


început perestroika. Primul lucru care trebuia 


făcut era să se explice oamenilor ce înseamnă 
socialism şi comunism, de ce acestea au fost 
plătite cu milioane de victime şi de ce, cu toate 
acestea, omenirea a tins către aceste idealuri. 
Apoi, trebuiau create nişte legi care să apere 
libertatea omului şi toate aspectele activităţii lui 
private, a tuturor formelor de proprietate. În 
acelaşi timp, era necesar să se creeze nişte legi 
privind dezvoltarea şi protecţia omului 
spiritualizat. 

Independenţa individuală, cu tendinţele sale 
centrifugale, şi reunificarea spirituală ca o 
condiţie obligatorie a dezvoltării se vor reunifica, 
mai devreme sau mai târziu, în Rusia. O asemenea 
înţelegere a fenomenului nu a existat în 1985 şi în 
anii care au urmat. Rusia a păşit în democraţie 
fără legi democratice şi fără să fie conştientă de 
ceea ce înseamnă socialismul şi comunismul. De 
aceea, democraţia s-a transformat în anarhie, iar 
acest lucru împinge ţara spre fascism, spre 
dictatură, spre măsuri de forţă majoră. Cu cât mai 


repede vor înţelege oamenii din fruntea ţării că 


formarea unei noi filosofii, a unei noi ideologii, 
respectiv a unor noi legi. este singura cale de 
ieşire a Rusiei, cu atât vor fi mai puţine boli şi 


suferinţe în etapa pe care o va traversa ţara. 


Acum omenirea s-a apropiat de acea limită 
dincolo de care pentru supraviețuirea fizică sunt 
necesare eforturi în direcţia perfecţionării şi 
purificării sufletului. Am observat că în 1987 a 
crescut mult agresivitatea omenirii şi mă gândeam 
că acumularea cantitativă a determinat saltul. 
După aceea, am remarcat un nou salt al 
agresivităţii către sfârşitul anului 1993. Cel mai 
puternic, judecând după toate aparențele, se va 
produce în toamna anului 1995, cu convertirea 
agresivităţii într-un program de autodistrugere a 
omenirii. Recent, am înţeles în legătură cu ce 
poate fi acest lucru. Particularitatea puterii 
sovietice o constituia anihilarea celei mai mici 
critici. Evaluarea situaţiei era blocată şi, prin 
urmare, agresivitatea de asemeni. Din 1985, a 


început perestroika şi se intensifică tot mai mult 


critica trecutului, critica socialismului, critica 
Rusiei din partea altor republici. Cel mai mult au 
crescut blamarea şi disprețul generate de critică 
în Ucraina. 

Agresivitatea  subconştientă a republicii 
creşte imens şi se blochează prin explozia 
centralei atomice de la Cernobil. Cel mai 
important antagonism a două forţe, socialismul şi 
capitalismul, a început să dispară din toamna 
anului 1985. 

S-a produs o puternică înclinaţie către 
valorile pământeşti, iar peste doi ani a avut loc 
explozia agresivităţii în structurile subconştiente 
ale întregii omeniri. 

În 1991 se destramă Uniunea Sovietică, iar 
peste doi ani are loc o explozie şi mai puternică a 
agresivităţii. La începutul anului 1993, trufia, 
ataşamentul ţării faţă de imagine şi faţă de un 
destin favorabil au crescut imens. Şi pentru că, 
după căderea socialismului, influenţa 
bioenergetică a Americii asupra întregii lumi a 


crescut mult, după 2 - 3 ani acest program, 


trecând în subconştientul omenirii, a provocat o şi 
mai mare ancorare în teluric şi, prin urmare, o 


explozie a agresivităţii. 


Protecţia valorii spirituale şi materiale 


— Afirmaţi că Rusia este ţara care va salva 
lumea, mi-a spus odată un conlocutor de-al meu, 
iar după părerea mea e tocmai invers. 

— Nu eu am afirmat aşa ceva, ci 
clarvăzătorii. Conform cercetărilor mele, Rusia 
este un teren ideal pentru crearea unei noi gândiri 
şi a unor noi relaţii. Afirmația că „salvarea va veni 
din partea Rusiei” se referă în primul rând la 
potenţialul spiritual. 

— Să analizăm în linişte situaţia, îmi spune 
conlocutorul meu. Nicio ţară nu poate exista fără 
legi. Legile iraționale duc ţara la pieire. Pentru ca 
statul să existe, el trebuie să strângă impozitele, 
iar pentru aceasta e nevoie de cei de la care 
aceste impozite să se colecteze. Personalitatea 
cetăţeanului, proprietatea lui privată care se 
dezvoltă şi produce, proprietatea lui spirituală şi 
intelectuală sunt condiții obligatorii pentru 
bunăstarea şi supraviețuirea oricărui stat. În 


Rusia, totul a fost distrus. Ce se întâmplă acum? 


Care sunt primele caracteristici materiale vizibile 
ale civilizației? Ele reprezintă căile de 
comunicație, calitatea şi siguranța funcţionării lor. 
În Rusia, toate acestea sunt într-o situație 
îngrozitoare. Banii merg oriunde, în afară de 
susținerea bazelor vitale ale civilizaţiei. Ca şi în 
timpul puterii sovietice, acum, în Rusia se schimbă 
mereu legile. Unele sunt în contradicţie cu altele. 
E absurd. Mai departe... Conştiinţa omului se 
dezvoltă prin intermediul controlului asupra 
situaţiei, la baza căruia stă controlul teritoriului, 
ceea ce înseamnă că legea proprietăţii asupra 
pământului este condiţia obligatorie a dezvoltării 
conştiinţei, a mentalităţii omului. Trebuie să fie 
garantată nu numai proprietatea, ci şi drepturile 
spirituale ale omului. Fără garantarea legilor de 
proprietate intelectuală, dezvoltarea normală a 
omului de asemenea nu e posibilă. La ce-mi 
trebuie să inventez, să creez, să generez idei care 
mă pot costa viaţa, dacă ele îmi pot fi furate? Să 
lucrez pentru perspectivă nu e convenabil, iar 


intelectul se dezvoltă datorită gândirii strategice. 


Înseamnă că aici poate exista o singură filosofie: 
să apuci bucata acum. În cazul unei asemenea 
atitudini, economia nu va trăi multă vreme. Mai 
devreme sau mai târziu, vor pune mâna pe ea cei 
protejaţi de lege. Hai să vedem, se face ceva sau 
nu pentru salvarea ţării? în afară de zecile de 
promisiuni, de conferinţe şi de congrese, în Rusia, 
până acum, n-au fost adoptate Legea funciară şi 
Legea proprietăţii intelectuale. Prin urmare, omul 
nu este protejat şi oricare cetăţean care nu are 
perspective de a se realiza în ţară trebuie să plece 
din Rusia. Înainte erau graniţele închise, era 
ideologia comunistă, apoi au apărut nişte 
perspective şi speranţa într-o viaţă civilizată. 
Acum, nu mai există oprelişti. Prin urmare, în 
câţiva ani, Rusia va pierde singura sa şansă de 
supravieţuire. Ce se întâmplă pe tot acest fond? 
Până în prezent, nu avem un cod civil şi 
penal ca toată lumea. Ţara trăieşte fără legi. 
Piramida nu are miez. Sunt numai nişte cerculeţe 
puse unul peste altul. Fiecare lege apare „din 


burtă”, fără nicio particularitate logică. Nu avem 


specialişti în prognoză. Ar fi mult mai uşor să-i 
aduni pe specialişti şi să le spui: „Noi vrem să 
facem cutare şi cutare. Faceţi-ne o prognoză”. 
Dintre ei ar trebui aleşi aceia care au fost în stare 
să evalueze corect viitorul. Apoi, oamenii ăştia ar 
trebui adunaţi într-un grup şi astfel ţi-ai asigura 
controlul asupra situaţiei. Dar aşa ceva nu s-a 
făcut. Înainte nu trebuia să privim în viitor pentru 
că el era deja... desenat”. Acum nu trebuie să ne 
uităm în viitor, pentru că el este mizerabil. Ţara 
nu va trăi mult timp fără viitor. Aşa că, folosind un 
termen de-al dumneavoastră, la nivelul fin Rusia e 
deja un cadavru. Priviţi ce se întâmplă acum. 
Funcţionarii încep să sugrume băncile. În 
economie se desfăşoară un proces periculos. Am 
să vă explic pentru ce: Theodore Roosevelt ştia că 
întâmplarea în economie e la fel de periculoasă ca 
şi planificarea absolută. Dar iată că îmbinarea 
acestor două sisteme a dat nişte rezultate de 
excepţie. Noul sistem a fost creat după război în 
trei state cu economie dezvoltată. Fascismul, ca şi 


socialismul, se baza pe o planificare rigidă, având 


un anumit specific. În anii de după război, 
îmbinarea relațiilor de piaţă cu concepţia 
planificării a asigurat un puternic avânt economic 
al acestor state şi, practic, a creat o nouă 
economie. La baza unei astfel de economii stătea 
îmbinarea ideilor socialismului şi capitalismului. Şi 
în Rusia, după căderea socialismului, au apărut 
condiţii pentru existenţa economiei planificate 
combinate cu economia de piaţă. De aceea, a 
existat un puternic salt înainte. Dar, întrucât 
întreprinzătorul particular nu a fost ocrotit de 
lege, totul a început să se demoleze. Pentru el, 
băncile reprezintă cel mai mare pericol, pentru că 
băncile constituie adevărata putere. Înseamnă că, 
pe de o parte, ele trebuie sufocate prin impozite, 
iar, pe de altă parte, trebuie introduse legi care să 
sugrume iniţiativa liberă şi să nu se emită legi 
care să le permită dezvoltarea, sau statul să ia de 
la bănci credite pe care să nu le mai ramburseze 
sau rambursarea să se facă pe o perioadă cât mai 
îndelungată. Şi acest lucru se produce pe scară 


largă. De aceea, orice bancher priceput va 


înţelege că trebuie să înşele în primul rând statul 
şi apoi pe cetăţeni şi să-şi transfere întregul 
capital în băncile occidentale, pregătindu-şi astfel 
plecarea lui şi a familiei din ţară. Cu cât bancherul 
va fi mai talentat, cu atât mai mare va fi suma pe 
care el o va transfera în Vest. În acest caz, cele 
mai „draconice” legi nu vor mai fi în stare de 
nimic. Dacă pentru om nu-i convenabil să-şi ţină 
banii în această ţară, el nu-i va ţine aici. 
Potenţialul omului de afaceri sau al omului de artă 
în Rusia este de câteva ori mai mare decât în Vest. 
Cei de acolo înţeleg cât de profitabil e să 
primească cele mai bune minţi şi forţe din Rusia. 
Legile noi se nasc dintr-o ideologie nouă şi se fac 
cu oameni noi. „Există în Rusia ideologie?”, ne 
punem noi întrebarea. Nu există. Ideologia 
comunistă s-a destrămat, iar cea religioasă nu a 
fost adoptată încă. Acum, un stat religios ar fi o 
mască, şi nu o faţă. Dacă nu există ideologie, nu 
vor exista nici legi. Uitaţi-vă cine e în Dumă şi în 
guvern. Vor putea aceşti oameni să creeze o 


ideologie nouă şi o nouă economie? în cea mai 


mare parte ei sunt foştii partocraţi, semidocţi, 
doritori de a apuca ciolanul astăzi, pentru că 
mâine le va fi luat. Şi dumneavoastră consideraţi 
că o asemenea ţară îi poate veni lumii în ajutor?! 
Fără să mai vorbim de salvarea acesteia. 

— S-o luăm pe rând. Oamenii de ştiinţă au 
făcut odată următorul experiment: au ales un lot 
de animale prolifice şi au început să încrucişeze 
exemplarele slabe, bolnave şi rele. Se considera că 
bolile, degenerarea speciei înseamnă acumularea 
defectelor, greşelilor în codul genetic şi prin 
încrucişarea unor asemenea exemplare trebuia să 
aibă loc dispariţia speciei. S-a întâmplat însă cu 
totul invers. Au început să apară urmaşi absolut 
sănătoşi, cu nişte calităţi fizice de excepţie. 
Savanţii n-au putut explica mecanismul acestei 
regenerări, însă au înţeles că defectul fizic, 
indiferent de forma sa de manifestare, cel mai 
adesea constituie treapta unui nou nivel de 
perfecţiune. Din acest punct de vedere, omenirea 
este total deficitară. Ea pare într-o formă 


minunată, însă noi vedem numai toaletele 


călduroase, rafturile încărcate ale magazinelor şi 
maşinile frumoase. Dacă însă vom privi de sus, 
vom vedea că omenirea este grav bolnavă şi 
puternic schilodită. Ideologia statelor apusene, ca 
şi a celor orientale, se bazează pe religii. Acest 
lucru le-a permis să creeze anumite norme etice, 
juridice şi să atingă un înalt nivel de dezvoltare a 
economiei, ştiinţei şi culturii, însă totuşi acest 
nivel nu este suficient pentru a supravieţui acum. 
Filosofia, etica şi jurisprudenţa ţărilor civilizate nu 
pot opri procesele care distrug omenirea, adică 
degradarea ecologică, starea fizică şi spirituală a 
oamenilor. Niciun fel de eforturi, conferințe, 
simpozioane nu pot schimba cardinal situaţia. E 
nevoie de legi care să acţioneze pentru salvarea 
omenirii şi de organizaţii care să pună în aplicare 
aceste legi. Ele însă nu există. Acum, întreaga 
lume se găseşte în aceeaşi situaţie în care este 
Rusia. De ce nu poate omenirea să creeze nişte 
legi care s-o salveze de la pieire? Pentru că nu 
există o ideologie care să unească întreaga 


omenire despărțită din raţiuni religioase şi 


naţionale. Cea mai importantă schismă acum are 
loc pe teren religios. Unificarea mecanică a 
religiilor sau crearea unei religii noi care să-i 
cuprindă pe toţi este de neconceput. Dar, fără o 
concepţie unică, fără o filosofie şi o morală nouă, 
omenirea nu va crea legi şi relaţii noi şi de aceea e 
condamnată la pieire. Are acum omenirea şanse 
de unificare? Are. O ideologie nouă, care ar putea 
să-i unească pe toţi şi să salveze lumea, este 
ideologia în care se vor uni idealismul şi 
materialismul, ştiinţa şi religia. Când religia şi 
ştiinţa se vor unifica, toate doctrinele religioase 
care există acum vor rămâne ca puncte de sprijin 
şi procesul de unificare a omenirii va decurge nu 
forţat, prin moarte sau degradare, ci în mod 
conştient, prin conţinut, şi nu prin formă. 

De ce este acum în Rusia un asemenea haos? 
Pentru că nu există o ideologie bine conturată, 
care să genereze armonie. Dacă acum în Rusia vor 
triumfa băncile şi forma civilizată a economiei. 
Rusia va înflori, însă va pieri întreaga lume. 


De aceea, situaţia sălbatică, absurdă din 


perspectiva legii pământeşti în care se găseşte 
acum Rusia este simplă şi logică din perspectiva 
legilor supreme. Rusiei nu i se permite de sus să-şi 
dezvolte în mod normal economia pentru că nu 
dispune de noi legi şi de o nouă ideologie. Ce 
înseamnă din acest punct de vedere inexistenţa 
Legii fondului funciar? Acesta este un factor al 
unirii spirituale a oamenilor şi al dezvoltării lor 
spirituale. Conform legilor materialismului, 
proprietatea privată îi desparte pe oameni, 
generează ură şi răutate, mizerie şi umilință 
pentru unii, bogăţie şi înflorire spirituală pentru 
alţii. Proprietatea socialistă îi uneşte pe oameni nu 
numai fizic, ci şi spiritual. Totuşi, spiritualitatea a 
crescut nu numai în socialism. Orice vagabond 
care renunţă la bunurile materiale are o 
spiritualitate ridicată. Lipsa Legii funciare în 
Rusia continuă să acţioneze pentru dezvoltarea 
spiritualităţii oamenilor. Ideologia comunistă nu 
vedea niciun fel de posibilităţi pentru dezvoltarea 
spiritualităţii oamenilor şi unirea acestora în afară 


de separarea mecanică de cele pământeşti, în 


afară de distrugerea teluricului. Comunismul nu 
putea adopta religia, pentru că el însuşi era o 
religie unită cu ştiinţa, numai că zeii erau 
pământeni. Dacă acum în Rusia vor fi găsite alte 
căi de dezvoltare a spiritualităţii, în afară de 
separarea forţată de teluric, vor fi găsite noi forme 
de comuniune a oamenilor, toate acestea vor 
acţiona în direcţia salvării omenirii. Acest lucru 
este posibil prin purificarea morală a ţării. 
Formarea moralității are loc prin intermediul 
receptării filosofico-religioase a lumii. Asta e tot ce 


trebuie să facă acum Rusia. 


Metodele moderne de influențare a 


omului 


În ultima vreme, oamenii clarvăzători înţeleg 
că ştiinţa fără moralitate este un mecanism de 
distrugere a omenirii. 

Tot mai des auzim că ştiinţa trebuie 
conjugată cu moralitatea, dar acest lucru, nu ştiu 
din ce cauză, nu se întâmplă. Noi ştim deja ce 
înseamnă ştiinţa şi o putem aprecia după nivelul 
pe care l-a atins civilizaţia. Din ce în ce mai des, 
ştiinţa acţionează nu în favoarea omului, ci 
împotriva lui. Acest proces este imoral şi se poate 
sfârşi prin autodistrugerea omenirii. La baza 
fiecărei acţiuni, invenţii, descoperiri, trebuie să 
stea o analiză minuțioasă a consecinţelor posibile, 
în primul rând a celor negative. „Măsoară de 
multe ori şi taie o dată”, spune proverbul. Noi 
însă, de foarte multe ori, nu măsurăm nici măcar o 
singură dată. Moralitatea este aceea care măsoară 
de multe ori. Acest lucru este legat de faptul că 


etica şi moralitatea sunt noţiuni de ordin strategic. 


Un om moral se gândeşte la interesele oamenilor 
din jur şi abia după aceea la propriile lui interese. 
Un savant moral se gândeşte mai întâi ce rău ar 
putea aduce invenţia lui, iar apoi la avantaje. Dacă 
fiecare dintre noi se gândeşte la alţii nu mai puţin 
decât la propria lui persoană, atunci o asemenea 
societate este viabilă. 

Pentru un om moral, consecinţele negative 
din ziua de mâine nu-i permit astăzi să apuce 
bucata cea dulce oferită de momentul prezent. Cu 
alte cuvinte, omul moral este înclinat către 
planificare şi prognoză. De ce spune atunci 
Cristos: „Nu vă gândiţi la ziua de mâine, trăiţi 
precum păsările”? Problema e că învăţăturile lui 
Cristos se referă nu la formă, ci la conţinut. Dacă 
ai fost lovit peste obrazul stâng, întoarce-l şi pe cel 
drept. Acest lucru nu înseamnă negarea apărării 
fizice. Înseamnă că nu trebuie să existe în interior 
o agresivitate de răspuns. Ziua de mâine este 
determinată de Dumnezeu şi de karma 
Universului. De aceea, ataşamentul exagerat faţă 


de viitor înseamnă prejudicierea viitorului, este 


încercarea de a pune programul celulei mai 
presus decât programul organismului. Omul nu a 
putut urma în mod direct învăţăturile lui Cristos. 
Viaţa te obligă să te porţi altfel: şi să te opui 
duşmanului, şi să te gândeşti la ziua de mâine. De 
aceea omul şi-a localizat aceste învățături în 
interiorul său, în conţinut. 

Am observat un fapt paradoxal, iar apoi l-am 
înţeles şi mi l-am explicat: cu cât omul acceptă 
mai mult o situaţie în interior, cu atât mai activ el 
i se poate opune la exterior. Înseamnă că, dacă eu 
recunosc în interior că ziua de mâine şi cele 
viitoare sunt orânduite de Dumnezeu, cu atât voi 
economisi mai multe forţe pentru planificarea zilei 
de mâine şi pentru schimbarea ei în planul fizic. 
Totul seamănă cu o imagine: surcelele plutesc pe 
apă, duse de curent. Şi, dacă surcica nu înţelege 
că forţa motrice principală nu este ea, ci curentul, 
ea se zbate de pomană, îşi cheltuieşte forţele şi nu 
controlează absolut nimic. Dacă însă înţelege că 
drumul principal este determinat de curent, îşi va 


economisi puterile, le va armoniza cu direcţia 


curentului şi, ca rezultat, îi vor creşte vitalitatea şi 
libertatea în mişcări, iar, în cele din urmă, şi 
controlul asupra situaţiei. 

Am mai observat un fapt. Dacă omul încearcă 
să controleze situaţia într-o proporţie mai mare de 
30 - 40%, cresc eforturile pe care le depune şi 
scade rezultatul. Dacă însă omul încearcă să 
controleze situaţia 100%, acest lucru e deja 
periculos pentru viaţă, pentru că îi cresc 
irascibilitatea şi agresivitatea, iar ca rezultat 
survine destrămarea situaţiei şi apar bolile. 
Acceptarea în interior a unei situaţii în prezent 
constituie priceperea de a o controla în viitor. 
Omul credincios se poartă cu smerenie şi bunătate 
cu lumea din jur. Deoarece sufletul are o inerție 
imensă, el poartă toate acestea în existenţele 
viitoare şi atunci, prin acceptarea interioară, 
credinciosul poate controla viitorul. Prin 
neacceptarea exterioară a situației şi prin 
subordonarea acesteia, el o poate controla în 
prezent. Astfel de oameni au devenit regi, 


conducători de oşti, bancheri şi au împins 


civilizaţia înainte, până când nu dispărea în ei 
credinciosul din existenţa trecută. 

Întrebarea e de ce omul moral se gândeşte 
mai mult la alţii decât la el, iar egoistul 
dimpotrivă. Interesele egoistului sunt legate în 
primul rând de trupul şi conştiinţa acestuia. 
Conştiinţa este legată de evoluţia corpului. Logica 
pământească exacerbată, preocuparea exagerată 
pentru corp duc la presiuni asupra structurilor 
spirituale ale câmpului. Prin natura lor, conştiinţa 
şi materia tind către diferenţiere. Lărgirea 
Universului, crearea de noi forme ale materiei, ale 
spaţiului, ale timpului sunt adecvate dezvoltării 
conştiinţei şi civilizaţiei umane. Câmpul însă tinde 
către unitate şi, odată cu lărgirea Universului, 
această unitate se măreşte. Dacă Universul se 
extinde, atunci, concomitent, el trebuie să se şi 
contracte. Contractarea reprezintă tendinţa de 
mărire a unităţii. 

Când interesele omului trec dincolo de 
limitele corpului său, iar acest lucru se poate 


întâmpla când corpul se distruge, este prejudiciat 


de boli, lipsuri, traumatisme şi nenorociri şi, de 
asemenea, în cazul iubirii pentru Dumnezeu, are 
loc activarea structurilor spirituale ale câmpurilor 
omului. Când omul ajunge la acest nivel, el este 
pătruns de iubire şi de comuniune cu întreaga 
lume. El simte că toţi sunt la fel şi că el este parte 
integrantă a ceva superior. O senzaţie de nespusă 
frumuseţe îi umple sufletul. El începe să ia contact 
cu adevărurile supreme inaccesibile omului egoist. 
Acest lucru se întâmplă pentru că informaţia de 
bază a Universului este stocată la nivelul 
câmpurilor. La acelaşi nivel se păstrează şi 
informaţia privind viitorul. De aceea, omul cu 
moralitate ridicată începe să simtă şi să vadă 
viitorul mult mai repede decât cel imoral. Uneori, 
cerinţele societăţii în privinţa prevederii viitorului 
cresc brusc în situaţiile critice. Viitorul e cu atât 
mai clar cu cât este mai mare deplasarea 
punctului de sprijin de pe structurile fizice pe 
structurile spirituale. De aceea apar din ce în ce 
mai mulţi oameni loviți fizic: bolnavi, schilozi, 


monstruoşi; apar oameni care, prin 


comportamentul lor, îşi distrug propriul organism: 
alcoolicii, narcomanii. Înjosirea trupului, limitarea 
nevoilor lui de hrană, comunicarea, mişcarea, de 
asemenea alcoolul şi  narcoticele frânează 
activitatea conştiinţei legate nemijlocit de corp. 
Atunci se dezvoltă mai activ formele de gândire, 
când conştiinţa este limitată şi nu împiedică 
activitatea subconştientului şi nu se împotriveşte 
receptării de noi informaţii. Aceasta este 
conştiinţa religioasă. Lucrul cel mai important în 
conştiinţa religioasă îl prezintă credinţa. Credinţa 
este acceptarea fără critică a adevărului. Fără 
credinţă nu există religie. 

Conştiinţa religioasă limitează gândirea într- 
un cadru strict şi, numai datorită acestui lucru, 
este posibilă obţinerea informaţiei necesare 
pentru dezvoltarea ulterioară. Religia este cea 
care activează dezvoltarea structurilor spirituale 
ale câmpului. De aceea religia a generat 
moralitatea şi capacitatea de a prevedea viitorul. 
Orice informație nouă reprezintă o nouă 


construcţie logică. Ea distruge, restructurează 


logica conştiinţei şi poate fi periculoasă pentru 
aceasta. De aceea, conştiinţa, la rândul său, are o 
atitudine agresivă faţă de informaţia care vine din 
subconştient. Atât timp cât noua informaţie nu se 
fortifică, conştiinţa trebuie delimitată de aceasta. 
Există metoda brainstorming al cărei creator 
a surprins în mod intuitiv condiţiile pentru 
obţinerea unei noi informaţii. Într-o grupă de 15 - 
16 oameni se lansează cea mai absurdă idee, se 
suprimă orice critică şi orice apreciere a oricărei 
idei şi în final se trag concluziile. Simpozioanele şi 
conferințele funcţionează pe acelaşi principiu, însă 
mult mai slab. Numărul de 15 - 16 oameni este 
optim pentru că importanţa personală a fiecăruia 
scade total, iar senzaţia de echipă se păstrează. 
Conştiinţa funcţionează atunci când confruntă, 
evaluează, are o poziţie critică, respectă 
conexiunile cauză-efect elaborate anterior. În lipsa 
tuturor acestor factori, conştiinţa se închide, se 
izolează. Se activează structurile mai fine ale 
câmpurilor şi are loc prinderea din subconştient a 


unei informaţii total noi, care nu poate fi verificată 


pe loc, de aceea hotărârea acceptării ei pe credit 
este condiţia obţinerii ei. Prin urmare, adevărurile 
supreme, la care ştiinţa nu va ajunge, pot fi 
descoperite numai de religie. La baza noii idei 
tehnice stă o acţiune etico-morală. Întrucât 
moralitatea, în sensul ei superior, este generată 
de religie. Îmbinarea religiei şi moralității într-o 
singură concepţie este cu neputinţă dacă nu este 
conjugată ştiinţa cu religia îmbinarea iubirii şi 
credinţei pe baza unui calcul critic şi ferm, care va 
apărea ca rezultat al unei noi concepţii, va duce la 


dezvoltarea ulterioară a omenirii. 


Odată, am fost rugat să văd un aparat nou 
destinat tratării bolnavilor. Au venit la mine 
autorul invenţiei şi o doctoriţă care a obţinut 
rezultate bune folosind acest aparat. 

— Am stabilit că n-are sens să răvăşim 
biocâmpul pentru a anihila programele negative. 
Suntem de acord cu dumneavoastră că acţiunea 
asupra omului în absenţa conexiunii inverse poate 


da mai multe probleme. Am încercat să creăm 


această conexiune inversă. La baza metodei stă 
ideea reflexoterapiei. Trebuie echilibrată 
bioenergia organismului, frecvenţa acesteia, şi 
boala va dispărea. Orice obiect din Univers este o 
sumă de procese oscilatorii. Organismul sănătos 
dă un fel de oscilaţii, cel bolnav alt fel de oscilaţii. 
Cu ajutorul computerului, noi eliminăm aceste 
oscilaţii, îndepărtăm bruiajul de fond şi, ca efect, 
oscilaţiile sonore se anihilează una pe cealaltă. 
Apare o undă de oscilaţii armonioasă. Noi o 
înregistrăm pe nişte bile speciale, pe care 
bolnavul le înghite şi îşi obligă organismul să le 
alinieze la oscilaţiile omului sănătos. Întrucât aici 
totul se bazează pe ideea acupuncturii, n-ar trebui 
să existe efecte negative. 

Cercetez câmpurile inventatorului şi al 
doctoriţei. La amândoi se observă deformaţii, 
atunci când lucrează cu pacienţii. Încerc să le 
explic situaţia. 

— Particularitatea medicinei orientale constă 
în faptul că factorul terapeutic principal îl 


constituie personalitatea medicului şi abia după 


aceea urmează procedurile tehnice. Acul este un 
contur prin care se produce interacţiunea 
câmpurilor terapeutului şi pacientului. Doi medici 
diferiţi vor prescrie aceleaşi pastile, dar 
rezultatele vor fi diferite. În reţeta scrisă de 
doctor există deja informaţia care se grefează pe 
substanţa medicamentului. În reflexoterapie acest 
efect este exprimat mai puternic. 

Cercetez la distanţă biocâmpul unui chinez 
care, judecând după cele auzite, a avut rezultate 
de excepţie. Un câmp uimitor de curat. Pregătirea 
anterioară se baza pe trei existenţe anterioare 
petrecute în Orient. A început să vindece încă din 
existenţa precedentă. În această existență, 
talentul său şi-a arătat adevărata măsură. În 
existenţa viitoare, acest talent i se va închide şi el 
va trebui, probabil, să ispăşească pedeapsa pentru 
faptul că în activitatea sa a recurs mai mult la 
telurică decât la înțelegere. Imperfecţiunea 
pacienților era trimisă în existențele următoare, 
începând cu cea de-a treia. Este o amânare destul 


de mare. Dacă pacientul se va folosi de ea şi se va 


ocupa de perfecţionarea sa spirituală, atunci el va 
reuşi, probabil, să curețe murdăria care i-a fost 
trimisă în viitor. Problema este însă că pacientul 
consideră dispariţia bolii ca pe o vindecare şi nu 
ca pe o amânare. Medicina nu vindecă, ea îl ajută 
pe bolnav să-şi uşureze suferinţa. Dă o amânare a 
problemelor sale pentru ca el să se poată purifica 
din punct de vedere spiritual. Terapia înseamnă 
cultivarea în suflet a iubirii, bunătăţii şi 
comuniunii cu Creatorul. Orice om care îl poate 
ajuta pe alt om în această direcţie vindecă la 
perfecţie. 

— Văzând cum funcţionează aparatul 
dumneavoastră, m-am convins încă o dată că cel 
mai bun rezultat al unei terapii, dacă ea nu 
schimbă în bine caracterul omului, concepţia sa 
despre lume, îl constituie amânarea. Cu cât este 
mai perfecţionat un aparat, cu atât este mai mare 
ispita de a crede că boala poate fi vindecată cu 
ajutorul medicamentelor şi al acţiunilor asupra 


corpului şi nu asupra sufletului. 


Acum despre amânare. Aţi enumerat câteva 
nume de colaboratori care trebuie să lucreze cu 
acest aparat. Doi dintre ei ar trebui nici să nu se 
apropie de aparat. Ei au structurile spirituale 
întinate şi de aceea sunt lipsiţi de apărare şi pot 
dăuna pacientului. Pe măsura intensificării 
acţionării asupra corpului uman, creşte rolul 
medicului şi al structurilor sale spirituale. 
Acţionându-se asupra corpului, se acţionează într- 
o oarecare măsură asupra structurilor câmpului, 
adică asupra sufletului. În ultimul timp, medicina 
acţionează tot mai mult asupra structurilor 
câmpului. Există o limită a pătrunderii în 
structurile câmpului dincolo de care se 
declanşează programul de autodistrugere la cei 
care s-au decis să facă acest pas. De aceea, 
acţiunea cu ajutorul medicamentelor şi al 
aparaturii trebuie să meargă în urma purificării 
spirituale şi nu înaintea acesteia. Iar înainte de a 
acţiona asupra pacientului ar trebui să-l duceţi 
într-o altă încăpere şi să-i daţi posibilitatea să-şi 


purifice sufletul prin rugăciune şi pocăință şi să 


simtă că iubirea pentru Creator este izvorul 
fericirii pe Pământ. Când sufletul va avea o 
orientare corectă, atunci el va putea fi ajutat 
printr-o acţiune fizică. Acelaşi lucru trebuie să-l 
facă şi medicul care lucrează cu aparatura pentru 
a-şi bloca biocâmpul împotriva influențelor din 
partea pacientului. Păstrarea priorităţilor 
spirituale îi va permite medicinei să nu facă rău 


sufletelor oamenilor şi să-i ajute. 


Despre psihogeneratoare nu ştiam nimic şi 
nici acum nu cunosc prea multe. Dar pot aprecia 
rezultatul acţiunii lor. M-am întâlnit odată cu un 
specialist din acest domeniu. El mi-a ţinut un 
logos despre acţiunea tehnică asupra structurii 
câmpurilor obiectelor vii. Pentru a influenţa codul 
genetic este insuficientă o acţionare simplă, 
trebuie să fie asigurată şi o anumită frecvenţă a 
impulsurilor. 

— Să pătrunzi în structurile câmpului care 
sunt în legătură cu codul informaţional e ca şi cum 


ai deschide o uşă cu cifru, am spus eu. 


— Da, ceva în genul acesta, a aprobat el. 

— La sfârşitul anului 1990, am continuat eu, 
mi s-a întâmplat ceva ciudat. La consultaţie la 
Institutul de medicină nr. 1 un oma povestit că a 
avut o viziune prin intermediul căreia a înţeles că 
U.R.S.S. se va destrăma. 

lată ce povestea el: „Doi voinici din basme s- 
au luat la trântă şi s-au luptat mult timp până când 
au căzut sleiți de puteri. Unul dintre ei era cald pe 
dinafară dar rece pe dinăuntru. El putea muri. Al 
doilea era rece la exterior dar cald în interior. 
Acesta va supraviețui”. A doua viziune era în 
legătură cu ţara noastră. „Alerga o turmă de reni 
spre prăpastie şi, dintr-odată, unul iese în frunte 
şi-i determină pe toţi să-şi schimbe direcţia. Toți 
renii se împrăştie şi el încearcă să-i adune, iar un 
glas îi spune că nu trebuie să-i adune fiindcă 
singuri se vor aduna”. 

Am cercetat biocâmpul acestui om. Psihicul 
era normal, însă avea deformaţii ale biocâmpului, 
caracteristice  contactorilor. l-am cercetat la 


distanţă pe oamenii care afirmă că li se întâmplă 


să contacteze civilizaţii extraterestre şi de foarte 
multe ori biocâmpurile lor prezentau deformaţii 
caracteristice încălcării legilor supreme. Contactul 
direct şi transmiterea informaţiei sunt periculoase 
pentru civilizaţia noastră şi pot duce la dispariţia 
acesteia, dar va fi pedepsită şi civilizaţia care a 
intrat în contact. 

Omul acela şi-a amintit mai târziu ce i-a mai 
spus glasul: 

— Am uitat ce era mai important. Am văzut 
că undeva, sub pământ, într-un loc pustiu, este un 
laborator unde savanții făceau experiențe cu 
nucleul unei celule şi, dacă experienţa le va reuşi, 
civilizaţia noastră va pieri. Cu ea se întâmpla ce s- 
a întâmplat cu civilizaţia din constelația Sirius. 

— Sirius e o stea, nu o constelație, i-am spus. 

El a dat din umeri. 

— În viziunea pe care am avut-o era 
constelație. 

Mai târziu s-a dovedit că Sirius era o stea 
dublă. Întâmplarea aceasta am luat-o la început în 


serios, iar mai târziu îmi venea să râd când îmi 


aminteam de ea. U.R.S.S. s-a destrămat într- 
adevăr. Poate este verosimilă şi informaţia privind 
experienţele pe nucleul celulei vii. L-am consultat 
în această privinţă pe specialistul în aparatură 
psihotronică. 

— În ultimul timp a crescut mortalitatea în 
rândul celor care au tangenţă cu acţiunea asupra 
straturilor profunde ale biocâmpului. 

I-am propus un experiment: 

— Spuneţi-mi numele celor decedați, iar eu 
am să clarific cauza decesului. 

Vă daţi seama, sper că, de exemplu, 
pneumonia, traumatismele, cancerul sunt 
diagnosticuri secundare. 

— Da, desigur, aprobă el. 

El îmi spune numele decedaţilor, iar eu văd 
unul şi acelaşi tablou. Principalul centru 
informaţional din corpul fizic al omului este prima 
chakră, unde se află organele de reproducere. Ea 
este cea care dă informaţii în legătură cu starea 
fizică a corpului. Chakra este o formaţiune 


informaţional-bioenergetică, o verigă de legătură 


între învelişul fizic şi cel al biocâmpurilor. În toate 
cazurile am observat închiderea informaţională 
totală a chakrei. Câmpul se strânge în jurul 
obiectului, încetează interacţiunea sa cu Universul 
şi obiectul moare. 

— Dar de ce unii dintre cercetători rămân în 
viaţă? mă întreabă conlocutorul meu. 

— E într-adevăr interesant. Să vedem despre 
ce-i vorba. 

Analizez biocâmpul unuia dintre cercetătorii 
care lucrează în Orientul îndepărtat. Biocâmpul 
său este apărat. Este asigurat de un grup de 
oameni din Tibet. El este legat într-un fel de ei la 
nivel bioenergetic şi informaţional. Lovitura o 
primeşte nu el, ci întregul grup, adică acţiunea 
punitivă s-a declanşat, însă merge mai lent decât 
la alţii. Mă uit dacă mai sunt pe Pământ asemenea 
grupuri. În America de Sud, în zona Braziliei, în 
America de Nord (California) şi în Australia. 
Studiez situaţia timp de încă zece minute şi totul 
îmi devine clar. În lume există centre unde 


oamenii au mari posibilităţi de a influenţa lumea 


înconjurătoare. Ele sunt două: este zona Himalaia 
şi America de Sud. Cei care în existenţele trecute 
au trăit în aceste locuri au mari aptitudini în 
domeniul magiei. După ele urmează alte două 
centre: America de Nord şi Australia. Există şi alte 
asemenea subcentre. În plan bioenergetic sunt 
extrem de active două dintre ele: Tibetul şi 
California. 

— Pot să explic de ce California, îmi spune 
conlocutorul meu. Acolo sunt foarte mulţi oameni 
care se ocupă de asemenea probleme, amatori şi 
profesionişti. 

— În anii următori, continuu eu, în Tibet şi în 
California sunt posibile mutații genetice şi pieirea 
multor oameni pentru că acţiunea asupra 
structurilor biocâmpului influenţează şi genotipul 
câmpului. Este lovitura de răspuns şi autorul 
intervenţiei fie că moare, fie i se deformează 
propriul genotip. Aceeaşi soartă o vor avea şi cei 
care sunt în legătură cu ei. 

— Ce influenţă are asupra omului 


apartenenţa lui la o organizaţie? mă întreabă 


partenerul de discuţie. 

— Imaginaţi-vă că omul care a încălcat o lege 
supremă va fi pedepsit pentru asta. Dacă ela 
îndeplinit dorinţa organizaţiei căreia îi aparţine, 
va fi pedepsită întreaga organizaţie, adică va fi 
rebutat nu doar unul singur, ci un grup întreg de 
oameni. Acest lucru se va întâmpla mai târziu, 
însă, oricum, este irevocabil. Să ne imaginăm un 
mic colectiv care încearcă să pătrundă în 
structurile profunde ale biocâmpului. Membrii 
acestui colectiv vor începe să se îmbolnăvească şi 
să moară, însă ei au timp să se oprească, 
înțelegând că activitatea lor e periculoasă. Acum 
să ne imaginăm acelaşi laborator unde cercetătorii 
lucrează la un proiect militar, îndreptat împotriva 
a zeci de mii de oameni. Acest proces va decurge 
lent, dar stoparea lui va fi mai complicată. Etica şi 
clarviziunea grupului de oameni trebuie să fie mai 
ridicate decât etica unui singur om. Prin urmare, 
atât timp cât lucrează individualităţi, există şanse 
de generalizare a erorilor, se poate încerca 


modelarea locului în care penetrăm, se pot studia 


legile biocâmpului şi condiţiile pătrunderii în el. 
Pătrunderea în biocâmp a unei singure persoane 
poate oferi experienţa necesară pentru ca să fie 
salvaţi mulţi. Penetrarea iraţională în biocâmp, la 
nivelul programelor guvernamentale, duce la 
distrugerea civilizaţiei. Acum, cu subconştientul, 
cu structurile câmpului adică, se întâmplă acelaşi 
lucru ca şi cu ecologia. La început omul se temea 
de fenomenele naturii, depindea total de aceasta, 
apoi a încercat s-o dirijeze cumva pentru a 
supravieţui, după aceea a început s-o supună, iar 
acum o distruge. Începând să distrugă natura, 
omul a înţeles că el este o parte a acesteia şi că va 
pieri odată cu ea. Dacă ar fi apărut mai devreme 
organizaţiile ecologice, legile pentru protecţia 
mediului, multe din cele ce s-au pierdut 
irecuperabil ar fi putut fi păstrate. Noi depindem 
mai mult de subconştient decât de mediul 
înconjurător. Omenirea se află acum în stadiul 
supunerii subconştientului. Apar tot mai multe 
metode de pătrundere în subconştient şi de 


acţionare asupra acestuia. Nimeni nu se gândeşte 


la crearea unor sisteme de protecţie şi control, iar 
mutaţiile negative în ecologia spiritual- 
bioenergetică s-au declanşat deja, şi încă la nivelul 
întregii omeniri. 

Mă adresez din nou conlocutorului meu. 

— Haideţi să vedem nişte colective care se 
ocupă de problema acţiunii asupra codului genetic 
al celulei vii. 

El îmi dă numele câtorva oameni. Este o 
familie de bioenergeticieni din tată în fiu. Ei au 
acţionat asupra genelor celulelor vii. În urma 
intervenţiei lor, în celule se modifică numărul de 
cromozomi. În principiu, ei puteau introduce, 
printr-un efort de voinţă, un program în genotipul 
celulei vii şi să creeze mutanţi. Prin urmare, în 
timpul tratamentului, profunzimea influenţei era 
mai mare. Ei însă au refuzat să mai participe la 
experienţele de influențare a nucleului celular. Am 
văzut în câmpul unuia din bioenergeticieni nişte 
deformaţii proprii bolilor canceroase. În 
subconştient era prezent suicidul, lipsa dorinței de 


a trăi, programul de autodistrugere. Judecând 


după toate aparențele, ei s-au oprit la timp. 
Universul îi reprimă foarte simplu pe cei care 
prejudiciază procesele profunde ale autoreglării. 
Omului sau grupului i se introduce programul de 
autodistrugere, dar aici mai sunt încă şanse de 
supravieţuire. În cazul unei intervenţii mai 
profunde şi mai dure, posibilităţile de 
supravieţuire se închid. 

— Mai numiţi-mi nişte grupuri care lucrează 
cu codul genetic. 

— Cu plăcere! îmi răspunde zâmbind 
conlocutorul. 

Când am venit la ei ultima oară, dispozitivul 
era practic pus la punct. Şeful striga: „Nu vreau 
să-mi apară coarne! Suprimăm experimentele!”. 
Dar s-a întâmplat următoarea chestiune. Unul 
dintre cercetători a găsit calea pătrunderii în 
biocâmp. El a stabilit că înainte de toate 
acţionează genotipul câmpului şi apoi cel 
cromozomial. Înseamnă că acţionând asupra 
genotipului câmpului poate fi modificat cel 


cromozomial. Trebuie rezolvate două probleme: de 


intrat în structura genomului câmpului şi de dat 
un program care poate fi modificat după dorinţa 
clientului. El a reuşit să facă acest lucru. S-a 
concentrat asupra unei stări emoţionale, după 
care a ales pentru aceasta, în mod intuitiv, 
frecvenţa. „Vreau ca în loc de şapte fire de păr pe 
labele înotătoare să fie numai două” şi aşa a fost. 
Următoarea comandă: „Vreau ca pe una din labe 
să fie de două ori mai multe fire, iar pe cealaltă 
niciunul”. Şi acest lucru a reuşit. 

În aceste experimente este o situaţie 
importantă. Dacă la nivelul fizic dorim să 
modificăm genotipul încrucişând diferite specii, 
schimbând diverse condiţii de viaţă, deformaţiile 
biocâmpului se vor putea observa numai la 
urmaşi. Dacă vom acţiona însă asupra genotipului 
biocâmpului, putem obţine rezultatul acţiunii într- 
un interval de timp foarte scurt. În organismul viu, 
în fiecare secundă, genotipul biocâmpului, în 
cooperare cu cel cromozomial, recreează corpurile 
noastre. Cu cât este mai profund nivelul la care 


acţionăm, cu atât sunt mai rapide modificările. 


Dacă un om încalcă flagrant legile supreme, poate 
muri nu numai el, ci şi întreg neamul său. Studiind 
structurile câmpului, am înţeles că genotipul 
câmpului se deosebeşte de cel fizic în primul rând 
printr-un înalt nivel de unitate. Înseamnă că există 
structuri ale câmpului care coordonează 
conştiinţa, destinul şi viaţa unui om şi ale unor 
grupuri de oameni. Putem vorbi de genotipul 
familiilor popoarelor şi a tot ceea ce este viu. Dacă 
chirurgul deschide corpul omului şi face o 
greşeală, are de suferit un singur om. Dacă însă în 
timpul tratamentului are loc pătrunderea în 
structurile biocâmpului, în acest caz pot fi 
prejudiciate multe grupuri de oameni. În 
principiu, poate fi comutat genotipul omului cu al 
unui animal, însă mi-e groază să mă gândesc la 
rezultat. 

Am avut o situaţie interesantă când încercam 
să organizez nişte cursuri pentru cunoaşterea 
metodei mele. Trebuiau să vină la mine în atelier 
vreo cincisprezece oameni să vadă cum efectuez 


diagnosticarea. Înainte de curs am început să simt 


o durere sâcâitoare în diferite regiuni ale capului: 
venea o informaţie foarte importantă pentru mine. 
Am început să-i descifrez textul: „Atenţie în 
activitatea cu grupul - punct. Mai mare atenţie în 
activitatea cu grupul - semnul exclamării”. N-am 
înţeles nimic clar şi nu i-am dat atenţie. Încep 
cursul şi le explic: „Acum am să-l diagnostichez pe 
unul dintre dumneavoastră şi am să pătrund în 
toate straturile mai fine ale biocâmpului. Priviţi şi 
luaţi aminte”. Încep să lucrez şi deodată simt un 
mare pericol. Mă uit la nivelul fin şi văd cum 
biocâmpurile celor din sală încep să se amestece. 
Am întrerupt imediat diagnosticarea şi le-am spus 
că, după toate aparențele, metoda mea nu este 
adecvată unei propagări în masă. 

Biocâmpurile noastre interacționează în 
permanență şi se amestecă, inclusiv cu 
biocâmpurile plantelor, ale animalelor şi ale 
naturii nevii. Întrucât acest lucru se produce lent, 
funcţionează controlul propriei supraviețuiri şi al 
supraviețuirii oricărui obiect. Obţinerea unei noi 


informații dezvoltă organismul dacă ea vine pe 


rând şi în doze mici. Dacă informaţia vine în 
avalanşă, organismul piere. Intervenind la nivelul 
fin în genotipul unui om, noi putem distruge 
întreaga omenire. Pătrunderea omului în natură, 
asimilarea bogățiilor naturale nu pot fi oprite, 
pentru că acest lucru dezvoltă şi susține 
civilizaţia. Problema este să facem ca acest proces 
să decurgă raţional şi în deplină securitate. Tot la 
fel nu poate fi stopat procesul pătrunderii în 
subconştient, deoarece acest fapt dă mult prea 
multe avantaje. Acum, prin sugestie, hipnoză, 
antrenament autogen, omul, într-un timp scurt, 
poate obţine ceea ce înainte se putea obţine pe 
parcursul unor decenii întregi. Metodele de 
dezvoltare a aptitudinilor sunt destul de simple. 
Aptitudinile sunt însă pereţii pe care-i vede toată 
lumea, fundaţia o reprezintă înţelegerea lumii şi a 
legilor ei. Sub pereţii pe care i-a înălţat omenirea 
trebuie deja turnată o fundaţie mult mai solidă. Şi 
dacă cei care construiesc nu se vor gândi la 
fundaţie, zidurile înălțate îi vor îngropa pe ei. 


Acum bioenergetica nu-i încă o ştiinţă. 


Pentru ca să apară ştiinţa, e nevoie de concepţii 
care să conjuge faptele. Trebuie să existe o bancă 
de date cu toate încercările reuşite şi nereuşite de 
acţiune asupra subconştientului şi psihicului 
omului. Din păcate, dacă e să vorbim de abordări 
sistematice, ele există doar în structurile militare. 
Maşina de război are însă un punct slab: acolo 
prea puţin îi pasă cuiva de urmări. Mai întâi se 
traduce în fapt ideea distrugerii şi numai apoi se 
pune problema supravieţuirii. La nivelul fizic, 
ucigând duşmanul, omul supravieţuieşte singur. 
La nivelul fin, ucigând pe altul, omul se ucide pe 
sine. 

În ultimul timp, medicii militari, inginerii, 
pedagogii, psihologii, oamenii de artă au ajuns la 
concluzia că, fără a lucra activ cu subconştientul 
ei nu-şi vor rezolva problemele. Am discutat cu un 
pedagog care, recurgând la joacă, dezvolta la copii 
anumite aptitudini. Îl interesa dacă se pot activa la 
copiii cu care lucrează nivelurile superioare ale 
receptării  subconştiente a lumii. Psihologul 


Leontiev are lucrări în legătură cu dezvoltarea 


noilor forme de sensibilitate, de exemplu 
receptionarea prin epidermă a undelor fotonice. Şi 
pedagogul a făcut un experiment privind 
dezvoltarea sensibilităţii pentru câmpurile 
electromagnetice. Dacă la Leontiev subiectul care 
greşea primea un şoc electric, aici copilul primea 
o bomboană dacă putea determina corectitudinea 
dispunerii magnetului din spatele unui paravan. 
După un timp oarecare, copiilor a început să li se 
modifice caracterul, le-au apărut înclinații către 
clarviziune. „La un moment dat, am oprit 
experimentul, îmi povestea pedagogul. M-am 
speriat şi am simţit că-i conduc pe copii într-acolo 
de unde pot să nu se mai întoarcă”. 

M-a intrigat povestea lui. Şi m-am apucat să 
examinez biocâmpurile copiilor participanţi la 
acest experiment. Unii dintre ei prezentau în zona 
primei chakre semnul închiderii în câmpul 
informaţional. În cazul de faţă, acest lucru nu le 
ameninţa viaţa, dar le închidea posibilitatea de a 
avea urmaşi. Aptitudinile lor au crescut mult, dar 


conştiinţa şi concepţia lor de viaţă nu erau încă 


pregătite pentru aceasta. Aceste aptitudini 
necontrolate puteau creşte şi mai mult la copii şi 


de aceea natura a început să se apere. 


Nu demult mi s-au adresat nişte cercetători 
din domeniul câmpurilor electromagnetice. 

— Am creat nişte dispozitive care acţionează 
asupra câmpurilor informaţionale ale oamenilor. 
Cu ajutorul lor se poate descifra informaţia în 
legătură cu starea fizică viitoare a omului. Ceea ce 
pot vedea doar unii, adică „aura”, poate fi 
înregistrat de aparatele noastre. Noi am înţeles 
însă că pătrunderea în structurile genetice ale 
celulei este periculoasă şi am decis să nu facem 
acest lucru. Noi lucrăm numai pentru 
diagnosticare şi tratament, dar, oricum, ne temem 
să nu avem mari probleme. 

— Aveţi pe cineva care a lucrat în domeniul 
acţiunii asupra nucleului celular? 

— Cunoşteam câţiva, însă ei au plecat în 
California. Unul dintre ei este aici, însă nu 


lucrează în domeniu, pentru că n-a reuşit să 


finalizeze cercetarea din cauza lipsei de bani. 

— El a avut un noroc chior, le-am spus eu 
după ce i-am analizat câmpul. Încă puţin şi putea 
să moară ca cei care s-au dus mai departe decât 
trebuia. Câmpul s-a strâns deja în jurul său, 
barând canalele informaţionale în proporţie de 
patru cincimi. Dacă el va încerca din nou să facă 
ceva asemănător, poate să moară. În ce constau 
experienţele sale? 

— Presupunând că informaţia genetică 
principală se găseşte la nivelul câmpului, el a 
încercat să insereze acolo propriul său program. A 
plasat psihogeneratorul în vecinătatea ouălor de 
broască şi apoi a schimbat frecvențele, 
prelucrându-le prin emanaţii electromagnetice, 
deoarece voia să creeze o superbroască. Numai că 
broasca a ieşit cu şase picioare şi fără ochi. A 
doua experienţă nu i-a mai reuşit. 

— Adică n-a mai găsit cheia pătrunderii în 
structurile câmpului? 

— Da. Deocamdată, nimeni nu ştie cum se 


intră în structurile câmpului şi cum trebuie să 


arate acest program. 

Eu zâmbesc. 

— Soluţia există. Când omul se deplasează, în 
urma lui rămâne fantoma sa, înscrisă în câmpurile 
electromagnetice. Dacă însă omul are nişte 
aptitudini electrosenzoriale deosebite, fantoma sa 
dăinuieşte mult mai mult. Dacă omul se 
concentrează în mod conştient asupra păstrării 
fantomei, atunci ea este deja o formaţiune stabilă. 
Dumneavoastră culegeţi principalele date de pe 
această fantomă şi aveţi gata programul pentru 
introducerea în câmp. Ca să cunoaşteţi codul de 
pătrundere în câmp trebuie să ştiţi codul de ieşire, 
pentru că ele sunt identice. Doar că acesta din 
urmă poate fi aflat. Luăm o broască şi o punem în 
condiţii apropiate de moartea organismului. 
Anume în acest moment informaţia despre corpul 
fizic se transferă brusc la nivelul câmpului. 
Murind, fiinţa vie îşi activează puternic matricele 
câmpului, legate de construcţia fizică. Ele pot fi 
înregistrate. Acesta este codul penetrării în 


structurile câmpului. Apoi găsim verigile similare 


din ambele programe şi introducem informaţia 
luată de la fantoma omului în ouăle de broască. Să 
vedem ce se întâmplă în acest caz. Mor cei care au 
luat parte la experiment, iar informaţia se închide. 
Să tragem concluziile: cu posibilităţile noastre şi 
cu o etică invers proporţională acestora, ne-am 
apropiat de linia fatală. 

— Noi am refuzat să lucrăm în această 
direcţie, îmi spune conlocutorul. 

— Dar problema e că în structurile noastre 
profunde încep procese periculoase: 
dumneavoastră încercaţi să-i vindecaţi pe oameni 
scotocind în straturile câmpurilor la nivelul 
profund prin acţiune electromagnetică. 
Dumneavoastră însă nu vindecaţi, ci mutaţi 
mizeria în structurile viitorului. 

— Bine, îmi spune o femeie care lua parte la 
discuţie, dar eu am salvat o fetiţă de la 
narcomanie.  N-avea decât paisprezece ani. 
Dumneavoastră vreţi să spuneţi că nu trebuia s-o 
tratez? 


— Aţi salvat fata, dar i-aţi omorât pe viitorii 


ei copii. Trufia ei ajunsese la nivelul mortal din 
cauza ancorării în teluric, iar narcomania o rupea 
de cele pământeşti. Umilindu-se, suferind din 
cauza bolilor, chinuindu-se, ea îşi înălța sufletul, 
pe al său şi pe al urmaşilor săi. Şansele ei de a 
avea copii sunt minime. Întrebaţi dacă aveţi 
dreptul ca medic să nu ajutaţi un om, iar eu vă 
întreb dacă aveţi dreptul să ajutaţi un om 
omorându-i viitorii copii. Înseamnă că se pune 
problema dacă să ajutăm sau să nu ajutăm. De 
ajutat, trebuie să ajutăm. Acest lucru e în afara 
oricărui dubiu, însă trebuie s-o facem corect 
pentru ca, îmbunătăţind ziua de azi, să n-o prădăm 
pe cea de mâine. De aceea, tot ceea ce este în 
legătură cu acţiunea asupra sufletului uman 
trebuie verificat mult mai minuţios decât atunci 
când intervenim asupra corpului. 

— Cum vine asta? mă întreabă primul meu 
conlocutor. Înseamnă că nu trebuie intervenit 
deloc asupra omului. 

— Pentru a interveni, trebuie să avem o 


concepţie sau măcar să tindem către aceasta. 


Trebuie să înţelegeţi că boala nu reprezintă o 
murdărie care trebuie îndepărtată. Boala este un 
mecanism de ajutorare, iar dumneavoastră pur şi 
simplu încercaţi s-o adunaţi şi s-o aruncaţi, la fel 
cum fac unii bioenergeticieni. 

— Apropo, îşi aminteşte unul dintre 
partenerii de discuție, am observat o 
particularitate ciudată: cu ajutorul aparaturii 
noastre, putem evidenția în spectrul 
electromagnetic disfuncţiile care atestă prezența 
proceselor canceroase. Când i-am examinat pe 
bioenergeticieni în timpul activității lor, am 
descoperit că atunci când creşte forța intervenției 
lor. În  biocâmpul lor apar distorsiuni 
corespunzătoare bolilor canceroase. Cum se poate 
explica? 

— Problema e că bioenergetica este încă în 
stadiul de dezvoltare şi deocamdată concepția ei 
fundamentalā se reduce la forța intervenției prin 
canalizarea bioenergiei. Cu cât intervenția pentru 
ameliorarea stării fizice, şi nu a celei spirituale, 


este mai puternică, cu atât intervenția e mai 


periculoasă. Prin urmare, imediat se conectează 
blocajul. 

— Dar acţiunea electromagnetică poate fi 
aplicată şi de pe alte poziţii, continuu eu. Înainte, 
când omul nu mânca, murea din această cauză. 
Postul negru era sinonim cu moartea şi oamenii, 
dacă nu mâncau o zi-două, mureau din cauza 
epuizării. Acum însă, postul negru a devenit un 
factor terapeutic pentru multe maladii. În 
concluzie, pericolul dozat poate vindeca. Înainte, 
omul, fiind în situaţii critice, îşi activa toate forţele 
de apărare ale organismului, însă cel mai adesea 
murea. Mai târziu, el a disimulat suprasolicitările 
de moarte şi a apărut sportul. Înainte, omul, 
intrând într-un mediu rece, murea prin degerare. 
Îmbrăcămintea şi locuinţa călduroasă au devenit 
simboluri ale civilizaţiei, însă, periodic, duşurile cu 
apă rece dau sănătate. Dacă are loc o acţiune 
neplăcută, asta înseamnă moarte. Dacă este doar 
plăcută, tot moarte înseamnă, însă mai lentă. Dacă 
însă acestea urmează un traseu sinuos, aceasta 


înseamnă viață şi dezvoltare. Rezultă că 


structurile noastre spirituale pot fi dezvoltate pe 
acelaşi principiu: limitarea organismului creează 
organizarea structurilor spirituale. O situaţie la 
limita morţii dă un puternic impuls activităţii 
câmpurilor. 

Am citit despre experienţele efectuate de 
oamenii de ştiinţă. Într-o încăpere, total izolată de 
câmpurile electromagnetice, era pus un animal şi 
peste zece zile el murea, dar mai întâi dispăreau 
biocâmpul, straturile sale solide, şi numai după 
aceea  învelişul fizic. Această experiență 
demonstra că primordiale sunt structurile 
câmpului şi că, dacă obiectul viu are o stare fizică 
excelentă, însă structurile câmpului sunt 
deteriorate, el nu este viabil. Asta se întâmplă în 
cazul unei izolări de lungă durată, însă, în cazul 
unei izolări scurte într-o asemenea încăpere, 
dimpotrivă, starea fizică şi bioenergetică se 
ameliora. Savanţii au repetat această experienţă 
pe propriile lor persoane şi au constatat că, în 
cazul unei  şederi scurte în încăpere, se 


îmbunătăţesc aptitudinile, memoria şi multe 


altele. Când pier structurile solide ale câmpului, 
structurile principale, cele informaţionale, se 
activează şi continuă să existe. Prin urmare, 
acţiunea malefică asupra structurilor fizice şi a 
celor bioenergetice inferioare este o condiţie 
necesară a dezvoltării. Până în prezent, paradigma 
principală consta în faptul că omul trebuie tratat, 
ferit de murdărie şi obligat să stea într-o cameră 
caldă. Dacă însă vom analiza dezvoltarea omului 
în diferite secte şi şcoli mistice, vom observa cu 
totul altceva. Cele mai rafinate forme de acţiune 
asupra omului sunt cele care duc de obicei la 
distrugere şi elimină cel din urmă factor, moartea. 
Moartea distruge corpul fizic, însă apropierea de 
ea îl fortifică. Cel mai important aici este să alegi 
doza corectă. Suprasolicitările maxime în şcolile 
mistice le puteau suporta numai anumite 
persoane. Întrucât aparatura destinată să 
acționeze asupra subconştientului, psihicului, 
sufletului uman creează o stare mult mai agresivă 
decât orice altă acțiune fizică, în cazul unei 


concepţii corecte, al unei analize minuţioase, 


permanente a tuturor situaţiilor, prin respectarea 
elementului principal al cercetărilor - etica 
bioenergetica,  psihotronica pot deveni o 
importantă pârghie pentru formarea omului 
viitorului. 

— Aţi încercat tratamentul cu herbalife? m-a 
întrebat una dintre paciente. 

— Omul este mineral, plantă şi animal în 
acelaşi timp. Informaţia conținută în plante 
acţionează asupra structurilor  subconştiente 
profunde ale omului, pentru că tot ceea ce este viu 
provine din plante. Locul, timpul culesului, meniul 
de preparare a maceratelor, regimul de aplicare a 
acestora, toate acestea permit variațiile acţiunii 
informaţionale. Acest fapt i-a permis omului să 
modifice structura informaţională fără a încălca 
legile supreme. Planta este capabilă să blocheze 
agresivitatea subconştientă a omului pe seama 
conectării ei la alte planuri informaţionale şi prin 
schimbarea orientării emoţionale din 
subconştient. Dacă orientarea moral-emoţională a 


omului nu vine în contradicţie flagrantă cu legile 


supreme, atunci plantele au un efect terapeutic. 
Dacă însă omul nu-şi schimbă caracterul şi 
concepţia despre lume, cât de puţin măcar, niciun 
fel de medicamente nu-i vor fi de folos. 
Medicamentele din plante pot fi orientate spre 
armonizarea structurilor spirituale, dar pot să aibă 
drept scop doar fortificarea corpului fizic, ceea ce 
are un efect rapid, după care apar probleme mai 
mari. Se pare că herbalife-ul face parte din 
această din urmă categorie. 

Odată, cineva mi-a povestit că o tânără, 
împreună cu soţul ei, a început să folosească 
herbalife. După aceasta, femeia a avut probleme 
ginecologice, iar soţul - eruptii ale epidermei. M- 
am uitat să văd ce s-a întâmplat. Până atunci, 
femeia nu ştia ce e gelozia, iar acum aceasta a 
proliferat. Programul geloziei putea să-l omoare 
pe soţ, de aceea o parte s-a întors la soţie şi s-a 
convertit într-un program de autodistrugere, iar 
lipsa dorinţei de a trăi afectează sistemul uro- 
genital. Cealaltă parte a programului l-a afectat pe 


soţ şi agresivitatea s-a blocat printr-o boală 


dermatologică. A rămas de clarificat de ce s-a 
activat gelozia după folosirea  herbalife-ului. 
Deoarece gelozia reprezintă ancorarea în relaţii, 
în apropierea  trupească, medicamentul a 
intensificat ancorarea în teluric şi s-a produs acest 
lucru din cauză că trupul a început să se simtă mai 
bine. 

Reiese că slăbirile periodice, bolile ne rup de 
cele pământeşti şi blochează agresivitatea noastră 
şi bolile mai grave. Omul rezolvă zece probleme 
mai mici şi primeşte în loc una mare. Înseamnă că, 
dacă omul nu depune eforturi permanente în a-şi 
orienta sufletul către Dumnezeu pentru 
purificarea sa, atunci important pentru el devine 
trupul, care slăbeşte şi îl doare. Preocuparea de 
aspectul fizic nesusţinută de spiritualizare este 
lipsită de perspective. Spiritualitatea este unirea 
cu Dumnezeu, care se manifestă în sentimentul 
iubirii rupt de tot ce este pământesc şi care 
continuă să existe chiar şi atunci când teluricul se 
demolează. Sentimentul iubirii rupt de tot ceea ce 


este pământesc generează religia, care dă viaţă 


culturii şi artei. Sentimentul iubirii apare la 
contactul cu fericirea pământească. Este un 
medicament dulce. În acest mod iubirea vindecă 
sufletul, apoi se produce demolarea teluricului 
pentru ca sentimentul iubirii să nu se lipească de 
Pământ. Acesta este medicamentul amar. 
Neplăcerile, bolile, pierderile care ne înjosesc 
standul fizic sunt astfel de medicamente. Dacă 
vom cultiva în noi sentimentul iubirii şi ne vom 
înjosi voluntar corpul, vom face în mod conştient 
ceea ce face Natura, înseamnă că suprasolicitările 
fizice periodice, stresurile, situațiile limită sunt 
necesare trupului şi sunt un mijloc excelent 
pentru cultivarea sufletului. Dacă sufletul omului 
se ancorează în teluric, în el creşte agresivitatea, 
care acţionează împotriva lui însuşi şi loveşte 
organele de excreţie. Când omul îşi bea propria 
urină, teluricul devine amar şi respingător pentru 
el. Sufletul o porneşte în sus şi starea fizică se 
ameliorează. Aceasta nu dă o purificare spirituală 
completă, dar ajută la aspiraţia sufletului către 


înălţimi. Înseamnă că mâncarea  gustoasă, 


delicioasă provoacă ancorarea în teluric şi poate 
duce la îmbolnăviri, iar mâncarea simplă, fierturile 
şi legumele au o influenţă benefică asupra 
sufletului nostru. Cu cât hrana este mai variată, cu 
atât se cheltuieşte mai multă energie pentru 
digerarea ei. 

Nu demult, am avut o discuţie cu un medic 
psihiatru. Este un om talentat, care a publicat 
câteva cărţi consacrate problemei sănătăţii psihice 
a oamenilor. Pentru mine, psihiatrii se împart în 
două categorii: „forţişti” şi „informaţionişti”. 

Primii se gândesc numai la metodele de 
intervenţie, ceilalţi pun înţelegerea mai presus de 
acţiune. În principiu, această psihologie este 
valabilă într-o oarecare măsură pentru toţi 
vindecătorii şi medicii. Amândoi suntem 
„informaţionişti” şi de aceea ne-a fost uşor să 
comunicăm. 

— Când am citit manuscrisul cărții 
dumneavoastră, mi-a spus el pe ton confidenţial, 
am făcut-o de pe poziţii extrem de critice. Acum, 


după publicarea ei, citesc cartea cu mare plăcere, 


ca un cititor obişnuit. Acum însă, aş vrea să 
vorbim despre cartea mea. Mi se pare că în ea se 
găsesc multe idei interesante şi că merită a fi 
citită. Şi, în general, am senzaţia că ea este mai 
mare decât mine, că în carte se găseşte mai mult 
decât în mine, ca şi cum cartea nu am făcut-o eu, 
ci altcineva prin intermediul meu. 

— Da, şi eu am o astfel de senzaţie, îl susţin 
eu. În măsura în care cartea este o parte a 
autorului, în aceeaşi măsură autorul este o parte a 
cărţii. Senzaţiile noastre îmi confirmă cercetările. 
Când am început să citesc exemplarul de semnal 
al cărţii mele, am observat că ea are asupra mea 
aceeaşi influenţă bioenergetică, în special asupra 
tractului intestinal. 

— Aveam deja pregătit întregul material 
pentru carte. Însă ceva important îmi lipsea. Şi 
dintr-odată parcă am fost iluminat. Toată somatica 
vine de la intestinul gros şi subţire. Intestinul 
subţire reacţionează agresiv, iar intestinul gros, 
dimpotrivă, cedează, se subordonează, provocând 


stări depresive şi angoase. 


— Înseamnă că, îl întreb eu, dacă omul nu 
suportă stresul, atunci i se îmbolnăveşte intestinul 
gros, iar dacă se înfurie, acumulează agresivitate, 
se îmbolnăveşte cel subţire? 

— Perfect adevărat. Intestinul subţire suferă 
când agresiunea este deja suprimată. Există şi o 
altă variantă, când agresivitatea nu este orientată 
nici în interior, nici în exterior, ci este eliminată 
prin rezolvarea problemei care a creat stresul. 

— Aşa e. Din punctul meu de vedere, 
psihiatrii se împart în cei care merg pe calea 
înăbuşirii problemelor şi cei care încearcă să 
găsească o rezolvare prin înţelegere. În acest caz, 
baza tratamentului o constituie poruncile, 
Dumnezeu. 

— Aveţi dreptate, mă aprobă el. 

Sunt plăcut surprins de  strălucitoarea 
intuiție a conlocutorului meu. 

— Cercetările pe care le-am efectuat 
corespund concluziilor la care ați ajuns. Când am 
văzut că prin micşorarea contactului cu 


Divinitatea este  dereglată în primul rând 


activitatea tractului intestinal, nu am putut 
înţelege de ce. Cum poate fi legat intestinul de 
Cosmos mai puternic decât creierul? După aceea 
am început să analizez şi mi-am amintit că 
yoghinii recomandă începerea terapiei de la 
tractul gastro-intestinal. În tinereţe eram „pe o 
altă planetă” şi încercând să mă coboare pe 
Pământ mama îmi spunea: „ţine minte, omul este 
un tub digestiv perfecţionat”. Şi într-adevăr, viaţa 
s-a dezvoltat din organismele simple care aveau 
doar tractul intestinal şi contactul cu Cosmosul se 
realiza prin acesta. 

— Corect, mă aprobă psihiatrul. 

— Când am început să lucrez cu structurile 
câmpului, am ajuns la nişte concluzii şi mai 
uimitoare. Am constatat că informaţia este 
recepţionată în primul rând de intestin, care are şi 
rolul principal în prelucrarea primară a acesteia. 

Medicul îmi strânge mâna. 

— Mi-aţi spus o noutate pe care o intuiam de 
multă vreme, însă îmi era şi teamă să mă gândesc 


la asta. Apropo, cartea dumneavoastră este foarte 


reuşită. 

N-am stat să-i mai explic că impresia bună 
despre carte a apărut după un an şi jumătate de 
purificare a karmei mele în procesul creării 


manuscrisului. 


Viitorul bioenergeticii 


Prin ce se deosebeşte misticismul de religie? 
Diferenţa este uneori insesizabilă, deşi în fapt ea 
este principială. Religia dă la început concepţia 
despre lume şi este orientată în principal spre 
strategie. De aceea, ea formează în mod pozitiv 
structurile spirituale ale oricărui om. Misticismul, 
ocultismul, pleacă de la raţiuni pragmatice: foarte 
important este rezultatul, de aceea are loc 
activarea nu a structurilor strategice superioare, 
ci a celor mai compacte, orientate spre interesele 
trupului. Partea forte a religiei o reprezintă 
posibilitatea contactului maxim cu cauza 
primordială; prin urmare, perspectivele dezvoltării 
ei în viitor sunt optime. Partea ei slabă o 
reprezintă faptul că o asemenea pătrundere este 
accesibilă numai anumitor persoane, 
întemeietorilor religiei. Partea forte a 
misticismului constă în aceea că el are un caracter 
raţional datorită pragmatismului său. El include şi 


elemente ale ştiinţei. Pentru că îi lipseşte însă 


abordarea sistematică, el nu poate fi considerat 
ştiinţă. Conştiinţa, prin ea însăşi, este atee. Ea 
asigură necesităţile trupului şi tot ce este legat de 
acesta. Ştiinţa, în calitatea ei de conştiinţă, 
întotdeauna a fost închisă ferm faţă de 
subconştient, faţă de nivelul informaţional al 
câmpurilor. De aceea, deşi extrem de pragmatică, 
ştiinţa nu a mutilat sufletele savanților. În 
interesele conştiinţei şi ale trupului este necesar 
să acordăm o mai mare atenţie problemelor 
corpului. Acest lucru stimulează dezvoltarea 
civilizaţiei. Structurile câmpului, adică ceea ce noi 
numim subconştient, supraconştiinţă, au o cu totul 
altă logică, opusă intereselor corpului. De îndată 
ce apar nişte interese ale corpului, adică atunci 
când pragmatismul devine preponderent, începe 
degradarea structurilor spirituale. De aceea, 
numeroasele secte mistice, la începuturile lor, au 
făcut foarte multe pentru cunoaşterea lumii, după 
care s-au degenerat şi au dispărut repede. Dacă 
într-un curent mistic  învingeau tendințele 


religioase, acest lucru îi crea şanse de 


supravieţuire şi de dezvoltare. Dacă însă ieşeau 
învingătoare tendinţele ştiinţifice, urma 
degradarea sufletului, mergând până la dispariţia 
fizică. 

Se întâlneau două contrarii: abordarea 
ştiinţifică permitea generalizarea şi transmiterea 
experienţei, formularea unor noi concepții, 
perfecționarea continuă a înțelegerii lumii, dar ea 
ducea la degradarea spirituală. Concepţia 
religioasă a fost întotdeauna dogmatică şi adoptă 
noile idei extrem de greu. Întrucât ştiinţa este 
legată de teluric, permanenta degradare a formei 
o face democratică şi deschisă noului. Orice 
religie, în virtutea originii sale, este cu totul 
conservatoare şi orice nouă informaţie ori este 
respinsă cu brutalitate, ori duce la formarea unei 
alte religii. Misticismul, unindu-se cu ştiinţa, 
ascundea în el o uriaşă primejdie şi, de aceea, pe 
parcursul întregii sale istorii, a încercat să 
limiteze acest curent. Triumful ştiinţei în secolul al 
XVII-lea, formarea unei puternice mentalități au 


subminat forţa religiei. Concepţia mistică a 


început să se dezvolte rapid, dând impulsuri 
pentru dezvoltarea ştiinţei şi artei. Orice om de 
ştiinţă care a avut un impact cu acest subiect a 
simţit că se întâlneşte cu fenomene situate dincolo 
de trup şi de rațiune. Acest fapt a fost denumit 
„subconştientul inconştient”, fără să bănuiască 
nimeni că e vorba, de fapt, de structurile 
biocâmpurilor. A început studiul subconştientului. 
S-a încercat pătrunderea ştiinţifică într-un 
domeniu care promitea mari perspective. S-a 
văzut că ridicarea aptitudinilor şi lărgirea 
posibilităţilor sunt la om într-o legătură directă cu 
ceea ce noi numim subconştient. Dar, un fapt 
ciudat: bioenergetica nu a devenit ştiinţă. Nu a 
apărut o concepţie ştiinţifică unitară la scara 
umanităţii şi acest lucru nu este întâmplător. Dacă 
acest lucru s-ar fi întâmplat, atunci degradarea 
spirituală a omenirii ar fi depăşit acea linie de 
demarcaţie de unde nu există întoarcere. 
Distrugerea şi degenerarea ar fi afectat nu numai 
o reţea izolată, ci întreaga omenire. Pe de altă 


parte, reunirea tuturor realizărilor în domeniul 


subconştientului în cadrul unei religii oarecare ar 
fi dus la anchilozarea religiei respective şi la 
suprimarea căutărilor. Înseamnă că, pe de o parte, 
se produce oprirea dezvoltării şi apare fanatismul 
religios, pe de altă parte, dezvoltarea devine tot 
mai pragmatică, iar abordarea ştiinţifică a 
structurilor spirituale ale câmpului duce la 
degradarea iremediabilă şi la moartea omenirii. 
Ieşirea din situaţia creată şi supraviețuirea 
sunt posibile numai într-un singur caz. Cercetarea 
în continuare a structurilor biocâmpurilor şi a tot 
ceea ce noi numim dezvoltare spirituală a omului 
se poate efectua numai în cadrul unei concepţii 
care să reunească religia şi ştiinţa, idealismul şi 
materialismul. Ce putem vedea în momentul de 
faţă?  Penetrarea haotică,  nesistematică în 
subconştient cu ajutorul aparaturii dă o anumită 
experienţă şi formează concepţia ştiinţifică. Dar 
de luat în considerare acest lucru şi de a-l evalua 
s-ar putea să nu mai avem timp. Mulţi 
bioenergeticieni, magi, vrăjitori fac o treabă 


periculoasă fără niciun fel de control, în primul 


rând de ordin moral. Acest fapt măreşte tendinţa 
de a spori controlul medicilor. Dar întreaga 
medicină oficială şi principalele ei tendinţe de 
dezvoltare sunt orientate asupra trupului şi a 
ameliorării stării fizice. Aceasta este principala 
problemă a medicinei contemporane. Înseamnă că 
bioenergetica subordonată medicinei oficiale, 
orientată numai spre interesele învelişului fizic, va 
ucide rapid şi pe scară largă. În principiu, acest 
lucru se întâmplă de pe acum. Prin urmare, 
viitorul bioenergeticii este posibil prin crearea de 
organizaţii şi şcoli cu o dezvoltată concepţie 
religioasă şi cu priorităţi în domeniul orientării 
spirituale, cu participarea şi controlul situaţiei din 
partea oamenilor cu o dezvoltare spirituală 
înaintată. Este necesară crearea unor grupe de 
experţi din care să facă parte în primul rând 
specialişti în diagnosticarea structurilor fine ale 
câmpurilor pentru că niciun medic sau un 
specialist în mânuirea aparaturii care acţionează 
asupra structurilor câmpului nu va fi la nivelul 


omului care şi-a îndreptat toate puterile spre 


perfecţionarea sa morală şi spirituală. De aceea 
bioenergetica de mâine este de neconceput fără 
crearea unei noi concepţii în care ştiinţa şi religia 


vor constitui un tot unitar. 


Ultima informaţie 


Despre faptul că pierderea sensului vieţii, a 
dorinţei de a trăi programul de autodistrugere 
sunt generate în primul rând de disprețul faţă de 
alţii am aflat când consultam o pacientă la New 
York. Dar faptul că disprețul faţă de o anumită 
adunare de oameni este mult mai periculos nu l- 
am bănuit şi m-am convins cu mare surprindere de 
acest lucru. 

Acest lucru s-a întâmplat când mi s-a refuzat 
din nou viza pentru S.U.A. Fata din spatele 
ghişeului încerca să mă convingă de faptul că 
intenţionez să rămân acolo şi că, din această 
cauză, nu voi obţine viza. În aceeaşi seară aveam 
la Moscova o conferinţă, unde am început să 
explic pericolul absolutizării valorilor pământeşti 
care ameninţă cu degradarea şi distrugerea 
omenirii. Dacă Orientul a fost sufletul şi creierul 
omenirii, Occidentul a constituit muşchii acesteia, 
iar America - liderul Occidentului - a avut 


întotdeauna o puternică psihologie musculară. Idei 


au fost întotdeauna multe, dar mijloacele tehnice 
pentru realizarea lor, insuficiente. Şi aici a venit în 
ajutor psihologia musculară. Însă unei fiinţe vii îi 
va fi dificil să se dezvolte dacă ea va fi numai 
creier şi încă mai dificil dacă ea va fi numai 
muşchi. Fără o alimentare spirituală permanentă 
începe degradarea structurilor spirituale şi apoi şi 
a celor fizice. 

Mi-am amintit cum mi se refuzase viza cu un 
an înainte la Consulatul american. Fata răsfoia 
documentele mele fără tragere de inimă. Apoi m-a 
întrebat: 

— Sunteţi autorul diagnosticării karmei sau 
al cărţii? 

— Şi una, şi alta. 

— Puteţi aduce o carte? 

— Bine, i-am zis eu, dar cum pot ajunge 
înapoi? 

— Am să scriu un bilet să vă permită să 
treceţi. 

Am dat fuga după carte şi după o oră am fost 


din nou la uşa Consulatului, în zadar le-am arătat 


biletul, nu m-au lăsat să intru. 

— Sunaţi la telefon, m-a sfătuit paznicul. 

Am format numărul şi am început să explic. 
Am ieşit puţin, mi-au rămas documentele la 
ghişeu, trebuie să mă întorc acolo. 

— De ce aţi ieşit? mă întreabă o voce 
masculină. 

— Să a «jțitG cartea pe care am scris-o. 

— Aşteptaţi un minut. 

Aştept un minut, două, cinci. Am sunat din 
nou, însă nu-mi răspundea nimeni. Din spate mă 
zoreau alții, care voiau să telefoneze. Las 
receptorul şi le cedez locul. Peste un timp, sun din 
nou. 

— Alo, sunt Lazarev. Am ieşit pentru puţin 
timp şi trebuie să mă întorc ca să-mi iau 
documentele. 

— De ce ai plecat? mă întreabă din nou o 
voce masculină. 

— M-au rugat să le aduc cartea pe care am 
scris-o. 


— Aşteptaţi un minut. 


Şi din nou aştept un minut, două, şapte. 

Am înţeles că aşteptarea este zadarnică şi 
închid telefonul. Până să ajung aici am aşteptat în 
ger la coadă o oră şi jumătate şi mi-au înţepenit 
picioarele. Tropăind o jumătate de oră în faţa uşii 
închise, am obosit de tot. Fac a treia încercare. 

— Alo, mă numesc Lazarev. Am ieşit pentru 
puţin şi aş vrea să mă întorc să-mi iau 
documentele. 

— De ce aţi ieşit? mă întreabă din nou o voce 
masculină. 

Am înţeles, plin de tristeţe, că voi aştepta 
cinci-zece minute şi că nu mi se va permite să 
intru. Deodată, mă simt iluminat: domnule, sunt 
doar în faţa uşii Consulatului american. Le 
răspund: 

— Am fost după bani. 

— O.K., intraţi, a venit răspunsul pe loc. 

l-am dat funcţionarei cartea. Ea a mai 
chemat pe unul şi au început s-o examineze 
râzând, discutând în engleză şi lovind cu degetul 


peste pagini. Apoi fata a privit prin mine şi mi-a 


spus că viza mi se refuză. 

Această întâmplare am  povestit-o la 
conferinţă, explicând audienței de ce Moise i-a 
ucis pe cei ce se închinau viţelului de aur. Când 
structurile spirituale se ancorează în Pământ şi fac 
din teluric un ţel, sufletul îşi pierde punctul de 
sprijin şi contactul cu Dumnezeu, de la care el 
primeşte puterea şi energia spirituală, se 
micşorează. Structurile spirituale încep să se 
demoleze. Ca urmare, se demolează şi trupul. 
Dacă cineva încearcă să facă din formă un tel, 
atunci conţinutul piere. O abordare pragmatică 
ridicată este posibilă numai cu ajutorul unui 
puternic suport spiritual. Dacă acesta nu există, 
natura declanşează mecanismul degenerării fizice. 
Eu am prezentat datele statistice americane 
pentru vara anului 1994. Pe primul loc în statistica 
mortalităţii infantile figura moartea în somn, fără 
cauze evidente. Cantitatea de lichid seminal la 
bărbaţi este acum de două ori mai mică decât în 
anii '30. Fiecare al doilea copil născut este 


înapoiat mintal. Un copil absolut sănătos se naşte 


unu la zece mii. Procesul de degenerare a 
societăţii care a început se desfăşoară pe fondul 
unei bunăstări crescânde. 

Conferinţa a decurs normal, iar a doua zi m- 
am trezit cu un guturai puternic. Mi-am analizat 
propriul câmp şi am văzut cu mirare un puternic 
program de autodistrugere. De unde? La baza lui 
era disprețul faţă de societatea care se găsea în 
America de Nord. Am înţeles că e vorba de Statele 
Unite. Mi-a scăpat necontrolată o stare emoţională 
de dispreţ. Să dispreţuieşti un om imperfect este 
periculos. Curăţenia şi murdăria sunt determinate 
de Dumnezeu. Încercarea de blamare şi de dispreţ 
a oricărei societăţi este periculoasă şi provoacă la 
urmaşi boli grave. Am înţeles atunci încă o dacă 
că societatea imperfectă şi lumea care ne 
înconjoară trebuie să încercăm să le schimbăm, 
dar nu le putem dispreţui şi blama. Conflictul cu 
lumea înconjurătoare este necesar la exterior. În 
interior însă, este interzis. Dacă omul este în 
primul rând executantul şi apoi autorul faptei, ce 


să mai vorbim atunci de societate? Pentru ca 


America să supravieţuiască într-un viitor apropiat 
trebuie să-şi mărească de o sută de ori aspiraţia 
către spiritual. Aceasta va fi în favoarea întregii 
omeniri. Pentru ca bolnavul, slabul, schilodul să se 
ridice, el depune mai multe eforturi decât unul 
sănătos. Şi, dacă noi ne agăţăm de fizic, de teluric, 
uităm de suflet, atunci vom fi puşi în faţa unei 
alegeri dure: sau moartea fizică şi degenerarea, 
sau modificarea coordonatelor valorice şi 


transferul lor în domeniul dezvoltării spirituale. 


O tânără mi se confesează: 

— Fac crize astmatice, nu pot călātori cu 
metroul. N-aţi putea să mă ajutați? 

— Sufletul dumneavoastră şi al copiilor sunt 
pline de dispreţ şi resping iubirea. Povestiţi-mi ce 
vi s-a întâmplat şi anume când. 

— Problema cea mai serioasă am avut-o 
înainte de căsătorie. lubeam foarte mult un om, 
dar între noi ceva nu a mers. Pentru acest motiv 
m-am căsătorit cu altul, cu un om bun. După 


căsătorie îi comparam tot timpul şi comparaţia nu 


era în favoarea soţului. Ăsta să fie motivul? 

— Bineînţeles. Poate că vă veţi mira, dar 
încercaţi să înţelegeţi şi să simţiţi ceea ce vă voi 
spune. Starea emoţională este un gând 
comprimat. Dacă gândul vă aminteşte mereu că pe 
primul loc stau lucrurile pământeşti, cu timpul veţi 
recepta emoţional lumea în acest context. Gândul 
corect îşi are originea în înţelegerea corectă a 
lumii. Sentimentul iubirii este valoarea cea mai de 
preţ în această lume. El este dat de Dumnezeu şi 
nu aparţine Pământului. De aceea foarte des el 
intră în contradicţie cu toate valorile pământeşti. 
Dacă ne agăţăm de valorile pământeşti, le punem 
mai presus de iubire, aceasta moare. Gândul 
devine trăire emoţională. Părinţii iniţiază un 
proces periculos, copiii îl continuă şi se 
îmbolnăvesc, iar nepoţii mor. Dacă un gând greşit 
se repetă des, el începe să mutileze stările 
emoţionale. Părinţii sunt amabili şi buni la 
exterior, însă în gând ei urăsc şi dispreţuiesc, iar 
copiii lor ucid şi nimeni nu poate înţelege ce se 


întâmplă. Părinţii se dezic de iubire, o calcă în 


picioare, iar copiii lor se nasc cu tumori 
canceroase. Dacă sufletele viitorilor copii şi nepoți 
sunt curate, murdăria trimisă cândva în viitor se 
reîntoarce la părinţii şi bunicii lor. 

Niciodată nu l-aţi iubit cu adevărat pe omul 
acela. Adevărata iubire o nutriţi pentru soţ. 
Iubirea adevărată nu are o explicaţie telurică. 
Dacă îl iubiţi pentru că e frumos sau pentru că e 
bogat, capabil, serios şi deştept, asta nu se 
cheamă iubire, ci este un surogat. Diferenţa este 
ca între plăcerea pe care ţi-o procură o masă 
gustoasă şi fericirea iubirii care îţi umple sufletul. 
Mâncarea este necesară, dar, dacă ea devine 
valoare absolută, structurile spirituale încetează 
să se mai dezvolte. Este minunat când omul iubit 
este capabil, serios şi deştept, dar, dacă acesta 
este motivul principal al iubirii, structurile 
spirituale degenerează. Nimic din ce-i pământesc 
nu poate fi temelie pentru iubire. Temelia se află 
în Cer. Dumneavoastră i-aţi iubit aptitudinile, 
înţelepciunea. Era o iubire din interes de care nu 


aţi fost conştientă. Mai târziu, comparând şi 


dispreţuind, aţi ucis iubirea în dumneavoastră 
punând valorile telurice mai presus de cele Divine. 
La copii acest lucru este exprimat mai clar. De 
aceea suferiţi acum, ca să le salvaţi sufletele. Dacă 
veţi reuşi să le explicaţi copiilor dumneavoastră că 
sentimentul iubirii nu poate fi impus unui control 
sever, că nu noi îl dirijăm, ci el ne dirijează pe noi, 
şi vă veţi revizui viaţa parcurgând fiecare situaţie 
cu iubire şi rugându-vă ca iubirea să le fie dată 
urmaşilor, atunci pentru purificarea sufletelor 


voastre nu va mai fi nevoie de suferinţe fizice. 


Discut cu părinţii unei fete bolnave de o 
boală gravă: autism, întârzierea dezvoltării 
mintale. Le-am explicat pe înțeles: ambii erau 
ataşaţi de înţelepciune. Starea lor emoţională de 
dinainte de concepţie şi starea soției în timpul 
sarcinii au determinat starea de sănătate a 
copilului. 

— Mai aveţi un copil şi cel de-al doilea e 
perfect sănătos. Dar încărcătura  karmică 


personală la el e mai mare şi extragerea ei va fi 


dificilă. Lui îi revine cea mai mare parte din 
murdăria karmică a familiei. 

— Dacă ne purificăm total, întreabă femeia, 
putem fi siguri că fata se va însănătoşi? 

— În situaţia de faţă va fi dificil. La nivelul fin 
sunteţi legată de copil, însă totul depinde de 
profunzimea purificării dumneavoastră. După un 
anumit timp vă veţi purifica total şi din punctul 
meu de vedere, veţi fi sănătoasă. Dar acest lucru e 
doar o cincime din ceea ce veţi parcurge. Cu cât 
mai profundă va fi purificarea, cu atât mai departe 
se va extinde asupra trecutului şi viitorului. 

— Cu ce-i vinovată fata că noi nu putem să ne 
purificăm? 

— La nivelul fin nimeni nu este vinovat, deci 
teoretic purificarea e posibilă. 

— Nu poate fi ajutată şi printr-o acţiune 
directă asupra ei? 

— Se poate. Ce spun medicii în legătură cu 
hrana şi educaţia ei? 

— Ea trebuie hrănită permanent şi trebuie 


să-i asigurăm condiţii blânde. 


— Vedeţi? Atitudinea medicilor este 
determinată de concepţia care stă la baza 
medicinei contemporane. Este tratat corpul, dar 
este ignorat sufletul. Dacă omul se hrăneşte tot 
timpul prost, organismul său slăbeşte, însă dacă 
uneori el nu mănâncă, acest lucru este în folosul 
său. În existenţa anterioară fata dumneavoastră le 
dorea oamenilor moartea din cauza înjosirii trufiei 
şi înţelepciunii sale. Acest fapt a ancorat-o atât de 
puternic în teluric, încât, în această existenţă, 
purificarea venită sub forma înjosirii ei de către un 
alt om ea nu o va suporta şi-l va ucide 
bioenergetic ori se va sinucide. Tratarea prin 
intermediul unui alt om este o ruptură puternică 
de  teluric, de scurtă durată. Un asemenea 
tratament poate fi refuzat. Tratamentul prin 
intermediul bolii este dat sub forma unor porţii nu 
prea mari, dar permanente, şi a-l refuza nu este 
posibil. Aici multe depind de gradul de 
agresivitate. Dacă, din cauza banilor, am invidiat 
sau m-am supărat, atunci copiii mei vor avea 


probleme cu banii, la fel şi eu în existenţa 


următoare. Dacă am disprețuit şi am urât, dacă 
mi-a părut rău de banii pierduţi, dacă am făcut din 
ei țelul vieţii mele, atunci acest lucru va afecta 
urmaşii mei pe parcursul a 3 - 4 generaţii şi 
existenţele mele viitoare. Iar purificarea va fi mult 
mai dură. Dacă mult timp i-am dorit moartea cuiva 
sau am ucis pe cineva pentru bani, mă va costa 
vreo şapte generaţii şi mai mult. Atunci eu, copiii, 
nepoţii şi strănepoţii mei vom fi ucişi pentru bani, 
vom fi înşelaţi, prădaţi. 

Copilul dumneavoastră n-a fost pregătit să 
accepte înjosirea trufiei şi înţelepciunii. De aceea 
conştiinţa ei are o puternică orientare către 
Pământ, fapt pentru care a şi fost închisă. Dacă în 
existenţa precedentă ea nu a acceptat o situaţie 
stresantă, atunci, în această viaţă, îi va fi mult mai 
greu să o accepte. Structurile spirituale ale 
câmpului au o mare inerție atât în privinţa binelui, 
cât şi în privinţa răului. De aceea toate formele de 
stres pentru fată, adică dispariţia siguranţei 
pământeşti, sunt foarte folositoare. În magie, de 


exemplu, pentru atingerea perfecțiunii, principala 


condiţie este stoparea conştiinţei, respectiv 
activarea structurilor spirituale. Conştiinţa se 
opreşte, se închide când apare o situaţie letală; 
când este foarte multă sau foarte puţină 
informaţie, când sunt limitate cerinţele trupului. 
Acestea sunt momente impuse, dar există şi 
momente voluntare: credinţa în Dumnezeu şi 
păstrarea absolută a sentimentului iubirii. Dacă nu 
era suficientă puterea, oamenii recurgeau la 
metode  volitiv-impuse: limitarea respirației, 
însingurarea. rugăciunile, iar, dacă aşa ceva nu 
ajungea, veneau nenorocirile, înjosirile pe linia 
destinului. În unele momente fixarea cu privirea a 
unui obiect strălucitor în mişcare sau a unui punct 
imobil ducea la stoparea conştiinţei. 

Medicii văd că este oprită conştiinţa 
copilului, că nu se dezvoltă şi ei recomandă ca ea 
să fie deschisă. Cu cât e mai deschisă conştiinţa, 
cu atât mai puternic este legată de Pământ, cu 
atât mai multe stresuri recepționează şi cu atât 
mai repede va evolua degradarea. De aceea ea 


trebuie obişnuită cu stresurile şi, periodic, 


conştiinţa ei trebuie limitată. Înainte, când copilul 
era bolnav şi îi creştea temperatura, el refuza să 
mănânce. Medicii încercau să-i scadă temperatura 
şi recomandau să fie bine hrănit. Dar trebuia 
scăzută temperatura şi alimentat numai în cazuri 
extreme. Organismul îşi calcula totul cu precizie. 
Dacă este oprită conştiinţa fetiţei, aceasta 
înseamnă o măsură de apărare, înseamnă terapie. 
Şi să lupţi împotriva acestui proces înseamnă să 
lupţi împotriva sistemului de protecţie a 
structurilor spirituale. 

Pentru ca să se deschidă conştiinţa, ea 
trebuie mai întâi reorientată dinspre teluric spre 
Divin. De aceea, toate jocurile orientate nu către 
conştiinţă, ci către subconştient sunt utile. Astfel 
de jocuri sunt baba-oarba, săriturile, mersul pe 
sârmă, jocul cu mingea. În cazul în care cade şi se 
loveşte nu este nimic grav. Şocul durerii şi 
atitudinea corectă faţă de durere sunt de 
asemenea indispensabile. 

Conştiinţa omului este  înjosită de 


instabilitatea teluricului. De aceea, pendularea în 


leagăn, deplasarea pe suprafeţele nesigure sunt 
folositoare. Dacă un copil nu vrea să mănânce nu-i 
nimic grav. Organismul copiilor este foarte bine 
echilibrat şi ştie exact de ce are nevoie. Prin 
urmare, dacă în timpul bolii copilul refuză 
mâncarea, atunci e mai bine să-i oferim preparate 
din legume. 

Noi am purces din apă, de aceea cufundarea 
în apă ne produce acelaşi efect. Toate procedurile 
hidraulice, înotul, mersul pe sub apă, reținerea 
respirației sub apă frânează foarte bine conştiinţa. 
Un efect excelent îl are stropirea din găleată. Este 
utilă muzica, însă orientată spre subconştient, 
adică fără cuvinte sau foarte puternică, ritmică. 
Nu este exclusă acţiunea chimică cu ajutorul 
medicamentelor care cuprind un program de 
anihilare a trufiei şi înţelepciunii. India şi Tibetul 
sunt locurile unde realizările în domeniul 
înţelepciunii au atins culmea. Înseamnă că acolo 
trebuie să existe plante care blochează într-o 
oarecare măsură ancorarea în înţelepciune, în 


teluric. Schizofrenia, epilepsia,  oligofrenia, 


scăderea memoriei şi alte tulburări psihice au la 
bază, în principiu, absolutizarea înţelepciunii. De 
aceea jocurile în care copilul este păcălit, în care 
el nu reuşeşte să facă ceva sunt utile. În 
creştinism smerenia este calitatea cea mai înaltă, 
adică acea capacitate de a accepta în forul interior 
demolarea a ceea ce este pământesc. Pasienţa, 
ghicirea în cărţi înseamnă răbdare ca prim pas 
către smerenie în traducere franceză. Construirea 
turnuleţelor din cuburi care se demolează mereu, 
alcătuirea unor combinaţii de culori, imitarea 
stresurilor care ameninţă sănătatea şi viaţa sunt 
necesare pentru oricare copil. 

— Spuneţi-mi. şocul electric are vreun efect? 

— Şocul electric, şocul insulinic şi alte tipuri 
de şocuri folosite în terapie au efect numai atunci 
când există o anumită pregătire interioară. Dacă 
omul va fi zgâlţăit, stresat şi imediat liniştit, 
despărţindu-l în acest fel de Pământ, acest lucru 
va avea un efect pozitiv. Toate formele de acţiune 
asupra copilului, despre care v-am vorbit, sunt 


utile pentru orice om şi ele vă pot ajuta pentru a 


vă schimba dumneavoastră înşivă. 

Mi-am amintit că, inainte de moarte, oamenii 
cu tulburări psihice grave îşi vin în fire şi sunt 
conştienţi de tot ceea ce se petrece în jur. 
Moartea demolează trupul şi conştiinţa legată de 
acesta. Dar acesta este primul strat. Sub el se află 
al doilea strat al conştiinţei legat nu de o singură 
existenţă. Avem mai multe niveluri de conştiinţă şi 
absolutizarea primului, a celui mai rudimentar, 
legat de corpul fizic, le condiţionează pe celelalte. 
Purificarea lor este legată de  reorientarea 
sistemului de valori, de la cele pământeşti la cele 
Divine. 

— Vreau să vă pun două întrebări în legătură 
cu fetiţa noastră. Dacă se chinuie în situaţia în 
care e, şi a doua, dacă merită să fie scoasă din 
această situaţie? - m-a întrebat tatăl copilului. 

—  Conştiinţa ei doarme, dar sufletul se 
chinuie. Mai precis se chinuie cea de-a doua 
conştiinţă, care se referă numai la o singură 
existenţă. Sufletul copilului, înainte de concepţie, 


venind din lumea de dincolo sau din alte lumi, îşi 


vede viitorul şi suferă. Când se naşte, chinurile 
continuă şi purificarea structurilor spirituale se 
produce. De aceea, cu cât trăieşte mai mult şi se 
chinuie un astfel de copil, cu atât mai mult se 
purifică sufletul său. Dacă acum vă apucaţi de 
beţie sau deveniți narcoman, conştiinţa va fi 
frânată şi veţi suferi mai puţin. Dar merită oare să 
fiţi salvat de narcomanie şi alcoolism, care vă 
mutilează? Eu cred că merită. Înseamnă că nu 
trebuie să scăpăm de chinuri, ci să ne ridicăm 
deasupra lor, depăşindu-le. Când conştiinţa 
copilului va fi trezită, chinurile copilului vor fi mai 
numeroase, dar ele vor acţiona pentru purificarea 
sufletului. Boala sufletească apare atunci când 
începi să compari. Ca să simţi ceea ce este bun, 
trebuie să ştii ceea ce este rău. Cu cât se dezvoltă 
mai mult conştiinţa noastră, cu atât mai pregnant 
apare sistemul de evaluări şi comparații. 
Înseamnă că omul va încerca cu atât mai multe 
chinuri. lată de ce în creştinism se spune: 
„Cunoştințele înmulțesc durerea”. Dezvoltarea 


intelectului dă nu numai durere, ci şi satisfacţie. 


Prin urmare, cu cât se vor intensifica suferinţele la 
trezirea conştiinţei, cu atât va creşte şi fericirea 
când ele vor fi depăşite. 

Ar mai fi aici o problemă: de ce v-a fost dat 
un asemenea copil? În existenţele trecute aţi avut 
o înţelepciune deosebită, o foarte bună poziţie în 
societate şi un destin favorabil. Ce este destinul 
favorabil? Este exact ceea ce în ochii celor din jur 
este etalonul fericirii şi, lucrul cel mai important, 
posibilitatea de a vă realiza în domeniul pentru 
care aţi fost predestinat. Cu cât omul are mai 
multă înţelepciune, cu atât îi vine mai uşor să 
controleze situaţia creată în jurul său, să-şi 
realizeze dorinţele şi să aibă o soartă fericită. Aici 
este însă un mare pericol. Cu cât controlezi mai 
bine situaţia, cu atât este mai puternică senzaţia 
că eu o controlez total, adică celula începe să-i 
impună organismului voinţa sa, plecând de la 
propriile nevoi şi țeluri. Începe degradarea 
structurilor spirituale şi pentru a-l salva pe om 
trebuie demolată situaţia din jurul lui. Trebuie să 


apară lucruri nefondate, ilogice, care să-i atragă 


atenţia omului că a pierdut controlul asupra 
situaţiei. Dacă vi s-ar fi dat înjosiri fizice, 
înşelăciuni, neplăceri, venind pe linia destinului 
din partea altor oameni, iar dumneavoastră, în 
virtutea ancorării pe care o aveţi, nu le-aţi putea 
suporta, atunci, prin intermediul blamărilor şi 
dispreţului, aţi lovi în alţi oameni şi în propria 
persoană. Dumneavoastră însă sunteţi oameni 
spiritualizaţi şi buni la suflet şi trebuie să fiţi 
păstraţi în ciuda concepţiei dumneavoastră. Dacă 
nu aţi acceptat loviturile maladive izolate, vi se 
dau situaţii de la care nu vă puteţi eschiva şi care 
vă aduc mari traumatisme. 

Medicii specialişti consultă copilul şi nu văd 
niciun fel de tulburări, cu toate că, practic, 
conştiinţa este oprită. Medicii nu pot explica în 
niciun fel cauza bolii şi nici să dea nişte 
recomandări concrete. Tot timpul vi se aminteşte 
de sus că a controla situaţia este un fapt secundar 
şi că nu a depins de dumneavoastră mediul 
înconjurător. Pentru a supravieţui, trebuie să 


simţiţi dependenţa dumneavoastră faţă de Univers 


şi Creator. Cu cât veţi primi o mai mare putere 
asupra oamenilor, cu atât mai multe umilinţe vă va 
trimite Dumnezeu. Nu degeaba regii aveau bufoni 
care le ironizau neajunsurile. Controlul asupra 
situaţiei creşte la orice om în măsura în care el 
urmează voinţa creatorului. Pentru un timp 
trebuie să renunţaţi la logica pământească şi la 
controlul asupra situaţiei. În Rusia, despre cine 
intra într-o asemenea situaţie se spunea că este 
monstru. Nu este absolut obligatoriu să vă 
supuneţi în formă acestui proces. În tot ce se 
întâmplă trebuie să vedeţi şi să simţiţi logica lui 
Dumnezeu. Oamenii nici nu ar trebui să existe 
pentru dumneavoastră. Dacă aţi fost jigniţi sau 
înşelaţi, prima dorinţă trebuie să fie să-i găsiţi o 
scuză acelui om. Primul semn că logica Divină 
devine prioritară la dumneavoastră este 
simţământul iubirii faţă de întreaga lume, care nu 
trebuie să pălească în nicio situaţie, ci numai să 
crească. Dacă dumneavoastră veţi încerca acest 
sentiment, atunci fiţi siguri că fiica dumneavoastră 


va primi cel mai bun medicament. 


Cu doi ani în urmă, în regiunea Leningrad, 
am început să-mi construiesc o baie, mai precis o 
căsuţă în care puteam face baie de aburi şi să mă 
odihnesc. Am înălţat pereţii şi stâlpii care au 
rămas acolo până în ziua de azi. Munca la carte 
îmi ocupa tot timpul. Acum, la începutul lui 
martie, în oraş e puţină zăpadă şi încetul cu 
încetul ea dispare de pe câmpurile ce-l înconjoară. 
Merg să văd ce a mai rămas din baia mea. În 
maşină suntem doi. Manuscrisul e gata, însă tema 
discuţiei e aceeaşi. 

— Un prieten de-al meu, marinar, pleacă în 
cursă, dar nu prea are încredere în el. Uită-te dacă 
nu cumva o să aibă vreo problemă, mă întreabă 
tovarăşul meu de călătorie. 

— Da, îi răspund eu. Biocâmpul nu arată prea 
bine.  Trufia îi este ridicată din cauza 
ataşamentului faţă de aptitudini şi destinul 
favorabil. Aici este însă un moment important. De 
obicei sufletul se agaţă de teluric şi devine trufaş 


prin agresivitatea faţă de alţi oameni sau faţă de 


sine. Agresivitatea faţă de alţii este dată de 
invidie, ură, dispreţ, blamare. Agresivitatea faţă 
de sine este generată de absenţa dorinţei de a 
trăi, de disperare. Aici însă agresivitatea faţă de 
sine apare sub forma opresiunii. 

În cazul de faţă, soţia marinarului îl presează 
şi el i se supune. Ea îl învaţă ce să facă, cum să-şi 
organizeze viaţa şi acest lucru poate sfârşi rău 
pentru el. Informaţia poate fi dată, nu şi impusă. 
Poţi să faci concesii şi să te supui numai la 
suprafaţă. În forul interior însă trebuie să te supui 
numai lui Dumnezeu. Refuzul de-a te supune cuiva 
este mândria sufletească, este protecția 
structurilor spirituale împotriva atentatelor. Dacă 
nu te aperi de acestea printr-o aspirație 
permanentă către Dumnezeu, Dumnezeu pentru 
tine devine un om care îţi dă informaţia, fapt ce 


poate duce la urmări catastrofale. 


Odată a fost la mine la  consultaţie 
comandantul unei unităţi militare, venit împreună 


cu familia. Analizându-le structurile biocâmpului, 


le-am spus că asupra neamului lor planează un 
blestem. Vinovat pentru aceasta era comandantul, 
fiindcă işi impusese concepţia lui despre lume 
rudelor sale. Cu o jumătate de an înainte de asta, 
fusese blestemat de o femeie şi blestemul s-a 
răsfrânt asupra tuturor. El a relatat că în unitatea 
sa a fost un accident de maşină şi au murit doi 
soldați. Mama unuia din morţi l-a blestemat. El a 
umblat pe la bioenergeticieni, dar ei nu l-au putut 
ajuta cu nimic: „Du-te la biserică şi roagă-te!" îi 
spuneau ei. 

— Blestemul vă salvează întreg neamul de la 
moarte. Aţi început să-i comandaţi pe subordonați 
nu numai la exterior, ci şi în interior şi aţi început 
să le subjugaţi sufletele”. În maşină erau doi 
oameni. Conform karmei, unul dintre ei trebuia să 
moară, celălalt nu. Dar dumneavoastră, 
supunându-i structurile spirituale, i-aţi distrus 
apărarea şi astfel a murit şi el. Aceasta este o 
gravă încălcare şi de aceea urmează fie dispariţia 
neamului, fie blestemul întregului neam care dă 


şanse de supravieţuire. 


Prin faţa parbrizului fug câmpurile înzăpezite 
cu mici ochiuri de pământ. 

— Fiul meu, îmi spune tovarăşul de călătorie, 
mi-a pus nu demult cu întrebare interesantă: 
„Cum poate fi învins diavolul?”. Eu i-am răspuns: 
„Să nu gândeşti urât despre oameni şi să nu-i 
dispreţuieşti”. Iar fiul meu mi-a replicat: „Nu tată. 
Diavolul poate fi ucis prin iubire”. Nici nu am ştiut 
ce să-i mai spun. 

Dar câţi ani are fiul tău? 

— Şase. 

Acum există mulţi copii talentaţi şi cu nişte 
calităţi spirituale deosebite. Acest lucru este 
necesar pentru ca omenirea să păşească pragul 
zilei de mâine. Statul trebuie să ajute ca această 
spiritualitate să se dezvolte. 

Apropo de diavol. Amintiţi-vă cum vorbeşte 
Cristos despre el: „Izbăveşte-ne de cel viclean”: 
fără ură. fără dispreţ. La ce-i ispiteşte diavolul pe 
oameni? La iubirea puternică a tot ce este 


pământesc. Adam şi Eva nu au ascultat şi au căzut 


în păcat. Ei au muşcat din fructul cunoaşterii. 
Înseamnă că şi cunoaşterea, plăcerile sexuale sunt 
un păcat. Dar fără acest păcat nu ar fi existat 
omenirea. Prin urmare, tot ceea ce există: omul, 
bunurile pământeşti, civilizaţia şi dezvoltarea sunt 
păcate. Şi atunci de ce am distruge aceste păcate? 
Se pare că se poate şi se pare că nu. Care este 
sensul acestei situaţii ciudate? în realitate însă 
totul e cu mult mai simplu. Dacă nu ar fi fost 
proclamate drept păcate valorile telurice, plăcerile 
sexuale, mâncărurile rafinate şi alte satisfacţii 
pământeşti care concură la dezvoltarea 
inteligenţei, adică a cunoaşterii, acestea pot 
deveni ţel. Conştiinţa omului se va ancora în 
teluric, dezvoltarea se va opri, iar civilizaţia piere. 
Din această cauză se dădea informaţia privitoare 
la faptul că valorile capitale nu sunt legate de 
teluric. Acest lucru îl împiedica pe om să 
absolutizeze plăcerile pământeşti. De aceea şi 
concepţia, în cazul Fecioarei Maria, trebuia să fie 
lipsită de păcat. Divinul nu se poate naşte din 


teluric. 'Teluricul se naşte din Divin. 


O femeie mi-a spus: „Întotdeauna când 
aveam neplăceri căutam vinovaţii şi de aceea 
dispreţuiam, judecam, gândeam urât despre 
oameni, iar acum nu mă pot abţine de la a mă 
dispreţui şi blama”. 

— Toate astea vor trece - o liniştesc eu. Când 
se dilată intervalele de timp, noţiunile de bine şi 
rău se schimbă. Dacă omul stă şi nu vrea să se 
ridice, el trebuie biciuit. Asta pe de o parte. Iar pe 
de altă parte, trebuie ajutat să se ridice mai 
repede. Pe cel care îl va ajuta, omul îl va considera 
Dumnezeu, iar pe cel care îl va biciui - diavol. Dar 
biciuieşte şi ajută unul şi acelaşi. Numai că noi nu 
înţelegem acest lucru. Diavolul este reprezentarea 
noastră greşită în legătură cu Dumnezeu. Este 
concepţia noastră limitată. De ce stă omul şi nu se 
ridică? Pentru că nu vede şi nu înţelege ceea ce se 
întâmplă în jur. De aceea el trebuie biciuit. Dacă 
însă concepţia sa despre lume se lărgeşte, el se 
ridică singur. Dezvoltarea impusă devine 


voluntară. Dezvoltarea este deplasarea în interior 


a izvoarelor externe de cunoaştere a lumii. 
Înseamnă că diavolul apare atunci când 
dezvoltarea devine impusă, când dispare dorinţa 
creşterii de bunăvoie. Când omul îşi va provoca 
singur o durere sufletească pentru creşterea sa 
interioară, nu va mai fi nevoie de durere din afară. 
Diavolul nu trebuie distrus şi nici gonit din suflet. 
El trebuie în permanenţă învins. lar de învins 
poate fi numai prin iubire. Va trece un oarecare 
timp şi vom înţelege că răul nu există. Există doar 
impertfecţiunea. Ea se naşte din cauza unei 
insuficiente înţelegeri care se instalează atunci 
când lipseşte iubirea. De aceea principala sursă a 
transformării lumii o reprezintă iubirea ce ne-a 


fost dată şi dorinţa noastră de a o înmulţi. 


Îi explic unui tânăr, care stă în faţa mea, că 
este ancorat în aptitudini şi înţelepciune. 

— Ar fi de dorit ca dumneavoastră înşivă 
uneori să vă demolaţi succesul şi să vă purtaţi 
prosteşte, să vă permiteţi să înşelaţi şi să 


prejudiciaţi. 


El mă priveşte mirat: 

— Dar e împotriva naturii! 

— Dacă aveţi bani şi sufletul vi s-a ataşat de 
ei, şi sunteţi sfătuit să cedaţi o parte din ei pentru 
o binefacere, biserică, cerşetori, vi se pare 
normal? 

— Normal. 

— Dacă veţi ceda o parte din ceea ce aveţi nu 
vi se va lua totul. Înainte de a da omului mari 
valori, Dumnezeu adeseori îl lipseşte de unele 
mici. Acela care acceptă normal o mică pierdere 
merită un dar mare. Ştiinţa de a pierde lucruri 
mărunte este ştiinţa de a câştiga lucruri 
importante. Sunteţi de acord? Da?! 

— Dacă ştiţi să daţi o parte din bani pentru 
ca să nu vă întinaţi sufletul printr-o prea mare 
dragoste pentru ei, învăţaţi-vă să cedaţi din 
aptitudini şi din înţelepciune. Niciodată însă să nu 
cedaţi din iubirea pentru Dumnezeu. Nu-l 
îndepărtați de dumneavoastră şi nu-l pierdeţi. 

— De ce scrie în Biblie că trăim o singură 


dată? 


— Problema e că trăim într-adevăr o singură 
dată. Noi suntem o îmbinare între trup şi 
structurile spirituale. Eu voi muri şi unul la fel nu 
va mai fi. Va fi un alt corp. Şi sufletul se va 
schimba întrucâtva. De aceea moartea, ca orice 
năruire a ceea ce este pământesc, este duplicitară. 
Ea are un caracter absolut, dar în acelaşi timp 
relativ. 

Îi explic că, atunci când omul pierde ceva, 
când este jignit şi umilit, adică atunci când se 
năruie ceea ce este pământesc, nu trebuie să 
nutrească suferinţă, agresivitate, regret. 
Absolutizarea acestora este patologică şi duce la 
boli şi la moarte. Dar şi absolutizarea supunerii 
este de asemenea patologică. Ştiinţa de a păstra 
aceste două stări emoţionale antagoniste este 
condiţia esenţială a dezvoltării spirituale. Întrucât 
înainte omul era slab şi nu putea nutri 
concomitent sentimente antagoniste, aceste stări 
emoţionale reveneau obsesiv. De aceea unii 
oameni spuneau că bucuria supremă şi fericirea o 


dau bunurile pământeşti şi plăcerile, iar alţii 


spuneau că dimpotrivă, fericirea stă în refuzul 
plăcerilor pământeşti... Dreptate aveau toţi. Când 
omul murea, el suferea şi se chinuia, iar după 
aceea primea satisfacția supremă şi pacea şi nu 
mai voia să se mai întoarcă la toate valorile 
pământeşti. Pentru aceasta senzațiile postletale 
erau închise pentru cei rămaşi în viaţă. Omul s-a 
luptat întotdeauna cu două ispite. Pe de o parte 
era disprețul faţă de teluric şi respingerea 
acestuia era respingerea diavolismului. Pe de altă 
parte era admiraţia a tot ce e pământesc, 
ridicarea în slăvi a valorilor telurice. Acesta era 
materialismul. Ambele curente au existat în mod 
real. Însă în conştiinţa unui singur om ele nu se 
puteau contopi. Acum acest lucru este posibil. 

— Când fiul meu era mic, căra tot felul de 
lucruri. Devenise un pic cleptoman. L-am luat de-o 
parte şi i-am spus: „Am să te strâng de gât cu 
mâinile mele dacă mai faci aşa ceva!" Putea acest 
fapt să declanşeze problemele? 

— Putea. Trebuie să înţelegeţi următoarele: 


prin forţă nu se poate rezolva nicio problemă. 


Dacă dumneavoastră încercaţi să suprimaţi o 
pornire va apărea alta. Când un om fură, el îi 
înjoseşte pe alţii în privinţa imaginii, a destinului 
favorabil şi a bunurilor materiale. Părintele nu se 
gândeşte la furt, dar îi dispreţuieşte pe cei care i- 
au înjosit imaginea, pe cei care sunt mai jos ca el, 
se poartă cu ei cu semeţie. lar copiii lui se apucă 
de furat. Pur şi simplu ei pun în practică dorinţa 
intimă a părinţilor de a-i umili pe alţii cu gândul şi 
fapta din cauza  absolutizării bunăstării. 
Intervenind brutal, aţi blocat în copil ataşamentul 
faţă de imagine, de destinul favorabil şi dorinţa de 
a fura, şi din această cauză întregul ataşament s-a 
transferat asupra relaţiilor. Agresivitatea 
împotriva propriei persoane este de un rang mai 
mare comparativ cu agresivitatea faţă de alţii, de 
aceea revizuirea întregii vieţi, retrăirea ei şi 
rugăciunile pentru urmaşi vor fi mai eficiente 
decât încercarea de a-l schimba pe om prin 


interdicții şi pedepse severe. 


Fetiţa pe care o ţine mama în braţe prezintă 


un sindrom diencefalic. Agresivitatea 
subconştientă întrece nivelul letal şi este orientată 
împotriva bărbaților. În mod firesc, a fost 
declanşat blocajul. 

— Am fost la dumneavoastră la consultaţie cu 
o jumătate de an în urmă - relatează mama. Pata 
s-a simţit mai bine, însă nu s-a vindecat. 

—  Trufia fetei dumneavoastră depăşeşte 
limita admisă. Cauza stă în dumneavoastră. În 
permanentă  manifestaţi opresiune spirituală 
asupra soţului încercând să-l schimbaţi. În 
existenţele anterioare avea aptitudini uriaşe şi un 
intelect deosebit şi din inteligenţa lui, care nu e 
decât un înveliş pământesc, aţi făcut țelul şi 
raţiunea vieții dumneavoastră. În această 
existenţă i se permite să-şi valorifice numai a 
zecea parte din ce a avut, iar dumneavoastră 
încercaţi să-l obligaţi să fie capabil şi deştept. 
Pentru el acest lucru poate fi fatal, iar fiica 
dumneavoastră pur şi simplu va strivi orice bărbat 
care nu va corespunde idealului ei. 


— Înseamnă că, dacă soţul meu bea, aceasta 


este autodistrugerea de care vorbiţi? 

— Da, alcoolismul este înjosirea imaginii, 
adică a poziţiei din societate, a aptitudinilor, a 
inteligenţei. Narcoticele reprezintă o înjosire a 
destinului. Dacă sufletul omului este ataşat de 
toate acestea, el, pentru a-şi salva viaţa, începe să 
bea sau să ia droguri. De aceea, înainte de orice, 
dumneavoastră trebuie să renunţaţi să-l blamaţi şi 
să-l dispreţuiţi. Trebuie să vă rugaţi ca iubirea 
pentru Dumnezeu să devină țelul vieţii voastre. 

— Spuneţi-mi, de ce m-am simţit mai rău 
după consultaţie? 

— Pentru că toată murdăria care a fost în 
dumneavoastră a început să iasă la suprafaţă. Prin 
rugăciune şi iubire trebuie s-o convertiți în 
curăţenie. Se poate manifesta agresivitate faţă de 
trecut prin regretarea acestuia. Se poate şi în 
legătură cu prezentul, blamându-l şi dispreţuindu- 
l, exprimând nemulţumire faţă de el. Se poate 
manifesta agresivitate şi faţă de viitor, prin teama 
faţă de el, prin gânduri urâte despre el sau 


gândind la un viitor fericit. La început omul îşi 


schimbă atitudinea faţă de prezent, eliminând 
agresivitatea. După ce el elimină agresivitatea faţă 
de prezent, printr-un comportament corect şi o 
atitudine adecvată faţă de lume, la urmă elimină 
agresivitatea faţă de viitor, rugându-se pentru 
sufletele urmaşilor săi, după care se şterg 
graniţele dintre trecui, prezent şi viitor şi rămâne 
doar sentimentul iubirii care trece dincolo de 
limitele materiei, spaţiului şi timpului. 

Pentru a echilibra o situaţie oarecare, trebuie 
să mă echilibrez eu însumi. Când am început să 
mă ocup de bioenergie, încercând să ameliorez 
starea fizică a oamenilor, eram conştient de faptul 
că mai întâi starea mea fizică trebuie să fie bună. 
Mă abţineam de la mâncare, încercam să mă 
purific. Apoi am înţeles că principala informaţie nu 
se găseşte în corpul fizic şi că trebuie purificat în 
primul rând propriul suflet şi numai apoi cel al 
pacientului. Am înţeles că rezervorul bioenergetic 
principal nu este trupul, ci structura câmpului. 
Înseamnă că, acţionând asupra structurii 


câmpului, noi acţionăm asupra corpului. Dacă 


acest lucru nu se întâmplă, acţiunea asupra 
structurii câmpului este lipsită de profunzime. Am 
înţeles că, pătrunzând tot mai profund în 
structurile câmpului, trebuie să ajung la 
structurile informaţionale principale, dirijate de 
Univers. Ultimele două-trei luni am început să mă 
apropii de aceste frontiere, dar rezultatul nu a fost 
cel scontat. S-a dovedit că principalul acumulator 
de informaţie nu este materia şi câmpul, ci timpul. 
Timpul naşte spaţiul şi materia. Când am ajuns la 
această concluzie, mi-am amintit că în filosofia 
indiană cauza universală este timpul. lar cauza 
primordială, adică Dumnezeu, este dincolo de 
timp. S-a dovedit că delictele împotriva timpului 
sunt cele mai periculoase. Poţi să-ţi faci un idol şi 
din timp şi acest lucru te îndepărtează de 
Dumnezeu la un nivel foarte fin, insesizabil. 
Admirarea tinereţii, disprețul bătrâneţii, regretul 
că îmbătrânim sunt unele din cele mai mari 
atentate împotriva Universului. În Divin timpul 
este oprit, el nu mai există, dar în lumea spaţială, 


materială, timpul generează materie şi spaţiu. 


Pentru a învinge timpul nu trebuie distruse 
materia şi spaţiul, ci trebuie avut grijă ca Divinul 
să nu se contopească în niciun fel cu teluricul. Am 
înţeles de ce se spune în Biblie că toţi oamenii vor 
fi ca îngerii şi de ce omul va învinge timpul. 
Înainte, pentru contactul cu Divinitatea, era 
nevoie de demolarea spaţiului şi oprirea timpului. 
Dacă oamenii vor putea inocula în spaţiu materia 
Divină, atunci moartea, ca factor al dezvoltării, nu 
ar mai fi necesară pentru că transformările 
benefice ale structurilor spirituale care aveau loc 
după moarte vor fi posibile în timpul vieţii. 
Învierea lui Cristos este simbolul prezenţei 
permanente a Divinului în teluric. În acest caz, 
chinurile pământeşti încetează de a mai avea 
aceeaşi importanţă ca şi înainte. 

Înțelegerea a ceea ce se întâmplă nu mi se dă 
dintr-odată. Uneori rezultatele diagnosticării mele 
li se par pacienţilor greşite sau lipsite de logică. 

Odată a venit la mine o femeie şi mi-a spus că 
i-a murit fiul, dar că ea nu crede şi m-a rugat să 


văd dacă este în viaţă şi dacă da, unde se află 


acum. 

— Nu sunt detectiv, i-am răspuns eu. Aţi 
greşit adresa. 

— Spuneţi-mi măcar dacă trăieşte. 

Am intrat în contact cu structurile spirituale, 
însă nu l-am găsit în lumea de Apoi. Sufletul lui 
era în Rusia, în Extremul Orient. Ce căuta acolo şi 
de ce nu-i scrie mamei sale n-am putut explica. 

— Trăieşte, i-am spus eu. Aşteptaţi un timp. 
Poate vă scrie sau vă veţi întâlni. 

El însă nu i-a scris şi nici nu s-au întâlnit. 
După o jumătate de an, am înţeles de ce. Femeia a 
venit la mine şi m-a implorat să-i spun măcar 
oraşul în care era fiul ei. Nu există reguli fără 
excepţii. A trebuit să-mi bat capul pentru a obţine 
informaţii la nivel fizic. 

— Este în Extremul Orient, se simte bine. 
Poate că cei care v-au spus că a murit s-au înşelat. 
Poate că acel om nu deţinea o informaţie exactă. 

— Mi s-au trimis de la poliţie actele lui şi 
lucrurile. 


Judecând după toate aparențele, nu putea fi 


nicio greşeală; a murit în urmă cu doi ani. 
Diagnosticarea mea îmi arăta însă că el era în 
viaţă. 

Cercetez din nou, la distanţă, starea corpului 
şi văd că este în viaţă, că e sănătos. Bioenergia lui 
e ca a unui copil. Şi deodată mă luminez. Îi 
cercetez vârsta şi constat că e a unui copil de un 
an. Înseamnă că e o altă existenţă. Văd cu câtă 
speranţă aşteaptă mama răspunsul meu, însă nu 
am cum s-o ajut. 

— Când am făcut prima diagnosticare, ea a 
fost corectă, situaţia este însă complicată. Fiul 
dumneavoastră trăieşte, dar aceasta e deja o altă 
existenţă. El are alţi părinţi. Vă veţi întâlni cu el, 
dar nu în această viaţă. lar acum, oricât ar fi de 
dureros, trebuie să acceptaţi ceea ce s-a 
întâmplat. Fiecare om are în viaţă şi în destin 
lucruri care se pot schimba şi lucruri care nu pot 
fi schimbate. Dacă i-a fost hărăzit un rol important 
în existenţa viitoare, nu poate fi schimbat timpul 
când el trebuie să părăsească Pământul. Plecarea 


temporară de pe Pământ poate fi crudă şi atunci 


niciun vindecător nu va putea schimba ceva. Nu se 
întâmplă prea des, dar se întâmplă. Nu distrugeti 
iubirea din dumneavoastră prin regrete şi 
neacceptarea trecutului, pentru că încă mai 
păstraţi contactul cu sufletul fiului 
dumneavoastră. Ucigând această iubire în propriul 


suflet, îi produceţi şi lui un rău. 


— Dacă eu compătimesc un om, mă pot 
îmbolnăvi? mă întreabă o pacientă. 

— Bineînţeles. 

— Cândva am suferit mult pentru o prietenă 
şi toate necazurile ei s-au transferat asupra mea. 
Deci n-a fost întâmplător? întotdeauna am avut 
obiceiul idiot de a-i compătimi exagerat de mult pe 
alţii, continuă pacienta. 

— Pentru că aveţi o uriaşă semeţie şi dispreţ 
pentru oameni. O compătimire exagerată nu este 
altceva decât o luptă împotriva acesteia. De aceea, 
în loc de o boală gravă sau moarte, aţi avut parte 
de unele probleme pe linia destinului şi a 


sănătăţii. 


— Să fii indiferent nu-i la fel de rău? 

— Este mult mai rău decât compătimirea. 
Compătimirea şi compasiunea sunt stări 
emoţionale omeneşti şi ele dezvoltă sufletul uman 
şi conştiinţa. Compasiunea şi altruismul se nasc 
din sentimentul de comuniune, iar aceasta este un 
semn al comuniunii cu Dumnezeu. În adâncul 
nostru însă se găseşte nu umanul, ci Divinul şi 
numai acolo poate exista sentimentul iubirii şi 
acceptarea absolută a tot ce se întâmplă ca ceva 


dat de la Dumnezeu. 


Următoarei paciente îi explic: 

— Omul se poate ataşa de bani, de familie, 
aptitudini şi înţelepciune, dar se poate ataşa de 
propria-i predestinare. În vieţile anterioare aţi 
avut nişte calităţi de excepţie, care v-au permis să 
conduceţi şi să ajutaţi oamenii, însă v-aţi ataşat de 
acest lucru regretând că n-aţi putut da un ajutor 
mai consistent, i-aţi disprețuit pe cei care vă 
stăteau în cale, şi eraţi mereu supărată pe 


dumneavoastră că n-aţi putut face mai mult. Şi în 


această existenţă manifestaţi presiune asupra 
oamenilor, încercând să le frângeţi voinţa şi să vi-i 
subordonați. Vi se pare că sunteţi mai deşteaptă, 
mai capabilă şi mai clarvăzătoare, deşi aceste 
calităţi v-au fost retrase din momentul în care 
sufletul s-a ataşat de ele. Trebuie să ţineţi minte 
ca sensul vieţii nu constă doar în a-i ajuta pe 
oameni. 

— Iertaţi-mă, dar care-i atunci? s-a mirat 
femeia. 

— Sensul vieţii stă în iubirea pentru 
Dumnezeu, în acumularea acestui sentiment, iar 
ajutorarea oamenilor este dezvoltarea teluricului 


şi valorificarea iubirii acumulate. 


Odată, când mă aflam în Sud, mi s-a adresat 
o femeie cu rugămintea s-o ajut în legătură cu 
sănătatea fiului ei cel mare. l-am explicat că 
disprețul faţă de oameni, pe care l-a manifestat 
încă înainte de concepţie, a deformat caracterul 
copilului şi de aceea el trebuie să fie înjosit de 


oameni şi de boli. 


— Cum stă cu sănătatea băiatul cel mic? 

— Mai bine. 

— Problema e că trufia celui mare îi vine şi 
de la tată. Cel mic are alt tată. În 1989 aţi iubit un 
om şi copilul e de la el, nu de la soţul 
dumneavoastră. 

— În acea perioadă am iubit, într-adevăr, pe 
altcineva, însă între noi nu a fost nimic, aşa că, 
zâmbeşte femeia, nu aţi nimerit-o. 

— lertaţi-mă, însă eu nu m-am înşelat, i-am 
răspuns eu. Structura spirituală a câmpului este 
cea care determină trupul. De aceea tatăl copilului 
este cel pe care femeia îl iubeşte sau l-a iubit. În 
afara genotipului fizic, există un genotip 
bioenergetic, iar acesta este creat prin 
sentimentul iubirii şi nu prin situaţie. De aceea, 
adesea, asupra aspectului exterior al copilului, 
tatăl fizic are o foarte mică influenţă. La drept 
vorbind, niciun bărbat nu este sută la sută tatăl 
copilului său. Sufletul, prin urmare, şi corpul 
copilului se împletesc într-o măsură considerabilă 


cu sentimentele femeii. Începând din copilărie, ele 


preiau karma aceluia cu care au o similitudine 
ridicată în privinţa biocâmpurilor. Dar asta nu 
înseamnă că aici caracterul fizic este absolut 
secundar. Sentimentul iubirii apare faţă de acel 
om de la care trebuie să se nască pruncul şi 
respingerea iubirii înseamnă respingerea 
viitorului copil. Pentru aceasta omul poate plăti un 
tribut greu. 

Consultam la Moscova o femeie. 

— Nu m-a durut niciodată nimic, iar acum am 
o stare ciudată, mi-a spus că nu sunt încă bolnavă, 
dar mi se învârte capul, totul îmi joacă dinaintea 
ochilor, starea psihică nu e din cele mai bune. 

— În biocâmpul dumneavoastră se află 
sufletul viitorului copil. lar dumneavoastră aţi pus 
bunăstarea mai presus de sentimentul iubirii. 

— Înseamnă că trebuie să renunţ la spirală? 

— Da. Deja aţi întinat sufletul copilului, aţi 
ucis iubirea din dumneavoastră şi din alţii. În 
anumite situaţii ambițiile, bunăstarea, relaţiile 
stabile au fost pentru dumneavoastră mai 


importante decât sentimentul iubirii. De aceea 


trebuie să vă rugaţi nu numai pentru copiii 
născuţi, ci şi pentru cei ce nu s-au născut încă. 
Copilul care vi se va naşte nu va fi de la soţul 
dumneavoastră. Aveţi un om pe care-l iubiţi? 

— Am. 

— Copilul va fi al lui. Dacă veţi refuza să-l 
aveţi, veţi avea mari probleme cu sănătatea. V-aţi 
ataşat atât de puternic de relaţii, încât, trăind cu 
omul iubit, l-aţi fi omorât pe el sau pe 
dumneavoastră cu gelozia. De aceea v-a fost dat 
un soţ pe care-l respectaţi şi nu vreţi să-l părăsiţi. 
Pentru ca să vi se nască un copil armonios 
dezvoltat, trebuie să păstraţi neschimbată situaţia. 
Dacă femeia pune sentimentul iubirii mai presus 
de o bunăstare pământească stabilă şi este gata 
de sacrificii în favoarea iubirii, copilul se naşte 


armonios. 


— În prima carte scrieţi, îmi spune un 
pacient, că este periculos să compătimeşti pe 
cineva grav bolnav. Cititorul ar putea spune: „Mă 


doare în cot că în jurul meu lumea boleşte şi 


n 
! 


moare. Eu să fiu sănătos!”. Nu demult, la televizor 
am văzut cum a fost operat un copil în uterul 
mamei. Merită oare să fie salvați asemenea copii, 
din moment ce karma omenirii se înrăutăţeşte? 

Îi răspund la prima întrebare: 

— Compasiunea faţă de aproapele tău este 
un indiciu de comuniune care dezvoltă, şi purifică 
sufletul. La interior însă, ea trebuie să aibă o 
anumită limită, când omul trebuie să spună: 
„Aceasta e de la Dumnezeu şi cât ar fi de dureros 
şi de îngrozitor trebuie să accept toate acestea”. 
Dacă acest lucru nu se întâmplă, compasiunea 
pătrunde mai adânc şi omul preia o parte din 
karma celui pe care îl compătimeşte. Dar şi acest 
lucru este util. Când iau asupra mea un păcat pe 
care nu l-am săvârşit, îmi vine mult mai uşor să-mi 
purific sufletul şi în loc de o boală gravă primesc 
doar un vaccin uşor. Dacă însă compasiunea 
pătrunde şi mai adânc, apar supărarea şi ura 
împotriva întregii lumi, apare sentimentul 
inechității. O astfel de compasiune atrage o 


pedeapsă severă. 


Acum, despre înrăutățirea karmei prin 
naşterea copiilor imperfecţi. Am cercetat la 
distanţă copilul care avea o tumoare. Fetiţa 
prezenta un program de distrugere a bărbaţilor 
din cauza geloziei. umoarea bloca acest program. 
Operația, adică suferinţa prin care a trecut, 
iubirea părinţilor, chinurile lor sufleteşti i-au 
purificat sufletul şi au permis normalizarea 
situaţiei. Natura ne purifică prin intermediul 
bolilor, chinurilor şi nenorocirilor. Dar cea mai 
bună este purificarea prin iubire. Când ea 
explodează, imperfecţiunea devine perfecţiune. 
Când însă iubirea pentru  teluric este 
preponderentă, sufletul se pietrifică şi încep 
delictele, care complică, îngreunează karma. De 
aceea, în filosofia orientală a-ţi curăța karma 
înseamnă a-ţi ucide dorinţa. Din acest punct de 
vedere nu era permisă vindecarea bolilor şi 
situaţia se  înrăutăţea. Iubirea pentru cele 
pământeşti este un rău, iar întreaga lume 
materială este imperfectă şi de aceea ea trebuie 


fie părăsită, fie distrusă. În creştinism însă, 


iubirea pentru cele pământeşti înseamnă binele şi 
fericirea. Ea devine însă nefericire atunci când e 
privită ca valoare absolută, ca unic ţel. Reiese că 
respingerea e ceea ce este teluric şi evadarea din 
el nu reprezintă singura condiţie de purificare a 
karmei. Sentimentul de iubire care înalţă sufletul 
deasupra teluricului şi îl eliberează de agresivitate 
curăţă karma mai bine. Dacă omul nu reuşeşte să- 
şi cultive iubirea, el se ajută delimitându-se de 
teluric fără să-l distrugă. Trebuie salvat până şi 
cel mai imperfect om. Însă trebuie ţinut minte că 
salvarea trebuie să fie în primul rând de ordin 
spiritual. Dacă la început salvarea este în planul 


fizic, ea trebuie apoi completată în plan spiritual. 


— Am venit să vă prezint problemele mele, 
numai că ele nu mă afectează pe mine în mod 
direct, îmi spune un bărbat. Odată am fost 
puternic iradiat, după care m-am îmbolnăvit grav. 
Nu mi-au fost de folos niciun fel de medicamente. 
În acea perioadă m-am ocupat de metoda reţinerii 


şi limitării respirației şi am devenit un adept 


înfocat al acesteia. Toate durerile mi-au trecut. 
Am ajutat vreo două mii de oameni şi la toţi s-a 
constatat o evidentă ameliorare. În ultimul timp 
însă. am început să observ nişte lucruri ciudate: 
bolnavul se ameliorează fizic, însă încep să-i 
moară rudele. N-aţi putea să-mi explicaţi ce se 
întâmplă? 

— Dacă sufletul aspiră către Pământ, pentru 
a-l purifica e nevoie de boală, adică subconştientul 
începe să ne blocheze conştiinţa, s-o prindă în 
chingi, pentru a limita procesul absolutizării 
teluricului. El se poartă cu conştiinţa cum se 
poartă părinţii cu un copil mic. Dar nu numai 
părinţii pot avea influenţă asupra copiilor. Există 
şi conexiunea inversă, adică şi conştiinţa poate 
influenţa  subconştientul. Când vă impuneţi 
restricţii în alimentaţie, în comunicare, în 
respiraţie, are loc deschiderea structurilor 
spirituale subconştiente. Aceeaşi deschidere are 
loc şi în somn. Când însă omul doarme, conştiinţa 
lui este închisă. În cazul tehnicilor de care 


aminteaţi, conştiinţa este activă. Înseamnă că în 


această situaţie orice program trece mult mai 
repede din conştiinţă în subconştient. Dacă în 
acelaşi timp vă rugaţi, aspiraţi către Dumnezeu şi 
vă cultivați sentimentul iubirii, are loc o purificare 
totală a structurilor fizice şi spirituale. Dacă însă 
în aplicarea acestor tehnici urmăriţi doar 
sănătatea fizică, atunci mecanismul e cu totul 
altul. În primul caz, purificarea dumneavoastră le 
influenţează şi pe rude şi pe toţi cei care au 
legătură cu dumneavoastră. În cel de-al doilea caz, 
vă purificaţi doar dumneavoastră în detrimentul 
rudelor şi al urmaşilor. Dacă structurile spirituale 
se subordonează celor trupeşti, subconştientul 
conştiinţei, acest lucru devine periculos. Când 
sufletul se lipeşte de Pământ, el trebuie dezlipit 
prin intermediul bolilor, traumatismelor şi 
nenorocirilor pentru ca să poată aspira către 
Dumnezeu. Când trupul şi tot ceea ce este legat 
de el se demolează, atunci se declanşează 
mecanismul creat de Natură pentru orientarea 
spre sursa iniţială, reunirea cu aceasta pentru 


alimentarea structurilor spirituale. Dacă însă prin 


anumite tehnici sunt anihilate toate dorinţele 
legate de fericire, iar trupul rămâne sănătos, 
atunci mecanismul de aspirație către sursa 
primordială nu se mai declanşează pe loc. Omul 
capătă forţe şi nu ştie ce să facă cu ele, iar 
conştiinţa începe să-şi impună voinţa 
subconştientului. De aici începe magia. 
Dezvoltarea omului înseamnă dezvoltarea 
intelectului său, a inteligenţei, adică a civilizaţiei. 
Este vorba de lărgirea posibilităţilor conştiinţei şi 
acţiunea ei asupra  subconştientului. Dar 
dezvoltarea în sensul deplin al acestui cuvânt 
înseamnă dezvoltarea obligatorie a bazelor 
spirituale în armonie cu intelectul. Subconştientul 
naşte conştiinţa, religia dă naştere magiei şi 
ştiinţei. Magia şi ştiinţa încearcă să dirijeze 
subconştientul şi, dacă ele depăşesc linia roşie, 
dispar. De aceea cunoaşterea lumii presupune un 
risc mortal, iar dezvoltarea merge pe marginea 


prăpastiei. 


— Am o situaţie foarte grea, mi-a spus o 


cunoştinţă. N-am fost niciodată bolnavă, însă am 
avut o stare de moleşeală. Când am luat 
cunoştinţă de sistemul tău şi am început să lucrez 
cu mine însumi, mi-a fost greu să mă transform 
profund şi atunci am decis să scap de moleşeală 
prin procedee magice. Un biocenergetician mi-a 
spus că sunt vampir şi că fur bioenergie de la 
copil. Acum am aflat de la tine că cea mai bună 
apărare împotriva vampirismului este 
perfecţionarea spirituală, creşterea iubirii şi 
aspiraţiei către Dumnezeu. Acum două luni nu 
cunoşteam aceste lucruri. Tehnica pe care am 
studiat-o consta în ruperea legăturilor cu trecutul 
şi am decis s-o aplic pentru ca să mă încarce 
singură cu bioenergie şi să nu mai fur de la alţii. 
Dar încă înainte de asta am încercat să-mi păstrez 
conştiinţa trează în somn, pentru ca să controlez 
visele. 

După ruperea legăturilor cu trecutul m-am 
simţit mult mai bine. Moleşeala îmi dispăruse. 
Înainte eram ataşată în forul meu interior de 


fostul soţ. După asta, el mi-a devenit indiferent, iar 


eu lui de asemenea. Acum putem trece unul pe 
lângă altul fără a băga de seamă. Mie însă au 
început să-mi moară rudele şi nu demult mi s-au 
îmbolnăvit copiii. N-ai putea să-mi spui dacă există 
vreo legătură între moartea rudelor, boala copiilor 
şi tehnicile magiei la care recurg? Starea fizică a 
copiilor e total schimbată. Fiul meu avea mereu 
diaree, iar acum, dimpotrivă, suferă de 
constipaţie. 

— Să începem cu soţul, îi spun eu. Îi fac un 
desen şi i-l arăt. Asta eşti tu, iar ăsta e el. Să 
vedem cum interacționează câmpurile voastre 
emoţionale. Este într-adevăr o ruptură la nivelul 
câmpurilor şi este determinată de moartea 
copiilor. Ce-l leagă pe soţ de soţie? Copiii. Ei 
întruchipează trecutul, prezentul şi viitorul. De 
multe ori copiii din vieţile noastre viitoare ne 
leagă unul de celălalt în existenţa prezentă. În 
relaţiile noastre se formează genotipul 
bioenergetic al viitorilor copii. Trecutul şi viitorul 
sunt indisolubil legate. Trupul temporar al omului 


se sprijină pe trecut, prezent şi viilor. În aceasta 


constă mecanismul karmei. Fapta comisă în 
prezent se petrece concomitent şi în viitor şi 
păcătuind în prezent ai aceeaşi situaţie şi în viitor 
şi nu înţelegi de ce. Acţionând asupra trecutului, 
acţionăm asupra viitorului. Înseamnă că, dacă ne 
blestemăm trecutul, ne blestemăm viitorul. Dacă 
rupem legăturile cu trecutul, rupem legăturile şi 
cu viitorul. Retrăind în gând trecutul cu un 
puternic sentiment de iubire şi comuniune cu 
Dumnezeu, cu păstrarea şi înmulţirea acestui 
sentiment, noi ne vindecăm viitorul. Renegând 
trecutul şi rupând legăturile cu el, ne sinucidem în 
existenţele noastre viitoare, ne ucidem copiii. 

— Ce-i de făcut acum? 

— Încearcă să te purifici prin pocăință, cere 
iertare că ai rupt unitatea şi că ţi-ai luat 
bioenergia din rezervele trecutului şi viitorului. 
Cere-ţi iertare că ai făcut toate astea în interesul 
trupului şi nu al spiritului. 

M-a fixat cu o privire stranie. 

— Îţi spun sincer, în mine se opune ceva la 


toate acestea. Nu-mi vine să mă spovedesc. 


Dimpotrivă, sunt tentată să-mi păstrez forţa şi 
uşurinţa. 

— Acest lucru se explică prin faptul că, 
antrenându-te în mod conştient, controlându-ţi 
situaţia în timpul somnului, fără să o poţi vedea şi 
să o poţi evalua, ai depăşit nivelul controlului 
conştiinţei asupra subconştientului. Conştiinţa e în 
legătură cu interesele trupului, ea este egoistă 
prin natura ei, iar  subconştientul care 
funcţionează sub controlul şi după voinţa 
Universului a trecut în regimul conştiinţei. De 
îndată ce presiunea asupra subconştientului 
atinge linia pericolului, este declanşat blocajul şi 
conştiinţa începe să se destrame. Din această 
cauză a crescut numărul bolilor psihice. În 
principiu, acest proces are loc la scara întregii 
omeniri. Dacă nu vor fi elaborate regulile unei 
pătrunderi civilizate în subconştient, această 
etapă a dezvoltării omenirii va traversa mari 
dificultăţi. 


— Puteţi muri, îi explic eu bărbatului din faţa 


mea. Aţi nutrit prea multă vreme sentimentul 
superiorității asupra celorlalţi. A fost declanşat 
programul de autodistrugere. Dacă nu vă veţi 
schimba, peste vreun an şi jumătate muriţi. 

— Nu mă tem de moarte, îmi răspunde 
bărbatul. 

— Omul poate muri cu demnitate, dar poate 
muri şi într-un mod umilitor. Doar nu vreţi să fiţi 
mânat către moarte cu şuturi în spate! 

— Cum arată o moarte demnă? 

Eu îi povestesc: 

— Omar Khayyam avea 68 de ani. Servitorul 
lui relatează cum, odată, el citea un tratat 
ştiinţific, dar deodată l-a pus într-o parte, s-a dus 
şi s-a spălat pe dinţi, s-a rugat, s-a culcat şi a 
murit. 

O altă întâmplare. Un tip mi-a povestit că 
bunicul său avea 106 ani. A arat o zi întreagă, a 
venit acasă, a mâncat şi i-a spus nevestei să-l 
trezească peste două ore. Când ea a dat să-l 
trezească, a văzut că e mort. 


— Am înţeles, zise bărbatul. Soţia mea e 


bolnavă. De ce oare? 

— Ea este un om armonios, însă vă 
idolatrizează şi din această cauză a preluat o parte 
din karma dumneavoastră. 

— Bine, aţi spus că idolatria, ataşamentul 
generează agresivitate. Dacă îl dispreţuiesc pe 
omul bolnav de lângă mine şi îl blamez, acesta 
este un semn că am făcut din el un idol şi risc să-i 
preiau boala? Dispreţuind oamenii le preluăm 
impuritatea? 

— Bineînţeles. Să intri în noroi şi să nu te 
murdăreşti poţi numai atunci când nu dispreţuieşti 


şi nu blamezi. 


La conferinţe primesc des bilete din sală. O 
femeie mi-a scris că o părăsesc toţi bărbaţii, în 
ciuda eforturilor ei de a-şi elimina agresivitatea 
faţă de ei. Îi diagnostichez câmpul şi încep să-i 
explic: 

— Dumneavoastră nu faceţi un idol din bani, 
din bunurile materiale, din poziţia socială, adică 


din cel de-al doilea nivel al teluricului. Nu sunteţi 


ancorată nici în al treilea nivel: înţelepciunea, 
aptitudinile, destinul favorabil. Aţi făcut un idol 
din Duhul Sfânt. În Biblie se spune că există 
Dumnezeu Tatăl, Dumnezeu Fiul şi Sfântul Duh. 
Dumnezeu Fiul este materia. Dumnezeu Sfântul 
Duh este biocâmpul, iar Dumnezeu Tatăl este cel 
care îi generează şi se află dincolo de limitele 
timpului, spaţiului şi materiei în toate. Dacă facem 
un idol din ceea ce-i material, asta înseamnă 
idolatria teluricului şi degradarea structurilor 
spirituale. Dacă facem un idol din spirit, acest 
lucru, oricât ar fi de ciudat, poate duce de 
asemenea la degradarea sufletului. Omul care 
idolatrizează  sanctitatea într-un alt om îi 
dispreţuieşte pe cei care nu au nimic sfânt în 
suflet. Dispreţul faţă de lipsa spiritualităţii, faţă de 
cei inferiori, faţă de atei înseamnă idolatria 
Sfântului Duh. Omul care idolatrizează Sfântul 
Duh devine inferior. Omul care trăieşte numai 
pentru valorile materiale devine lacom, lipsit de 
principii, ranchiunos. Dacă însă omul trăieşte 


numai pentru spirit şi dispreţuieşte ceea ce este 


pământesc, ajunge la concluzia că, pentru 
purificarea spiritului, trebuie distrus tot ceea ce 
este pământesc, inclusiv civilizaţia umană. De 
aceea, renegarea iubirii, disprețul a ceva ce 
aparţine universului nu sunt admise. Toate 
acestea sunt o manifestare a Divinităţii. Dispreţul 
faţă de ceea ce este imperfect, inferior, umple 
sufletul cu o colosală agresivitate şi omul îi 
omoară pe alţii şi pe sine, fără să înţeleagă de ce o 


face. 


Din cauza agresivităţii, omul se lipeşte de 
pământ. Credeam că omul se lipeşte cel mai 
puternic prin ură, prin dorinţa morţii pentru altul. 
Şi numai lucrul cu formele patologice grave m-a 
convins că cea mai periculoasă este agresivitatea 
la nivelul fin. 

Am crezut că nu disprețul şi supărarea, ci 
blamarea creează  deformaţiile oncologice la 
nivelul câmpului. Mai târziu, confruntând şi 
observând, am constatat că disprețul este chiar 


mai periculos decât blamarea. 


— Imaginaţi-vă că v-aţi luat elan şi aţi sărit 
doi metri şi apoi încă o dată şi încă o dată în josul 
pantei. Într-o oră veţi parcurge o sută de metri şi 
veţi obosi complet. Cu paşi mărunți, fără grabă, 
veţi parcurge un kilometru. 

Dispreţul reprezintă paşi făcuţi fără grabă 
care nu provoacă o oboseală evidentă, însă 
mutilează sufletul mai mult decât orice. Întrucât ei 
se fac neîntrerupt, pătrund cel mai adânc în 
caracter. 

Într-un timp, mă gândeam că disprețul este 
forma cea mai periculoasă de întinare a sufletului. 
Apoi am constatat că sunt altele şi mai 
periculoase. La baza blamării stă disprețul, iar la 
baza acestuia, renegarea iubirii faţă de om. 
Respingerea sentimentului curat al iubirii faţă de 
alţi oameni generează valuri întregi de 
agresivitate. 

În prima carte, am simțit intuitiv că cel mai 
periculos lucru este să ucizi iubirea din tine. 
Principalul indicator după care determini o 


formaţie canceroasă la nivelul câmpului este 


nivelul iubirii în suflet. Renegarea interioară a 
iubirii faţă de oameni, întărită prin concepţia faţă 
de lume şi prin caracter, este prima cale spre 


cancer şi spre alte boli. 


Mă sună o cunoştinţă: 

— Ce înseamnă vorbele lui lisus: „lubeşte-ţi 
aproapele tău ca pe tine însuţi”? 

— Toate poruncile lui Cristos se referă la 
suflet, nu la trup. La exterior ne supărăm, urâm, 
blamăm, dar în interior trebuie să ne iubim unii pe 
alţii pentru că acolo suntem egali cu toţii. Dacă în 
suflet nu există iubire, atunci vine supărarea şi 
blamarea. Omorându-ne unii pe alţii la nivelul fin, 
ne omorâm pe noi înşine, copiii noştri, pentru că 
aici suntem un tot unitar. 

Acum, cel mai important lucru: când iubirea 
pleacă din suflet, ea nu poate înflori. Sentimentul 
iubirii este cel al comuniunii cu Dumnezeu. 
Comuniunea cu omul iubit este secundară. Luăm 
putere pentru a-l iubi pe altul din iubirea pentru 


cel care ne-a creat. Înseamnă că preocuparea 


permanentă pentru intensificarea contactului cu 
cel care ne-a creat duce la creşterea permanentă 
a sentimentului iubirii în sufletul nostru. Sufletul, 
dar şi corpul, sunt sănătoase atâta timp cât 
dăinuieşte credinţa în Dumnezeu şi iubirea faţă de 
el. 

În forul interior, la nivelurile fine, există 
numai iubire, adică o comuniune superioară şi, cu 
cât iubirea din om este mai mare în suflet, cu atât 
omul este mai aproape de Dumnezeu. Când, în 
vara anului 1991, diagnosticul meu nu era încă 
precizat, eu puneam palma pe tumoare şi 
pronunţam mereu cuvântul iubire. Noi îi iubim pe 
toţi oamenii şi chiar dacă ei ne jignesc fără motiv, 
iar noi păstrăm în noi iubirea, în ei îl iubim pe 
Dumnezeu. În iubirea pentru fiecare om există 
întotdeauna două straturi: iubirea faţă de învelişul 
său pământesc şi iubirea pentru grăuntele Divin 
din interiorul său. Pentru a intensifica iubirea faţă 
de ceea ce este mai important în om, teluricul 
trebuie periodic să se risipească. Priceperea de a 


comuta forţele de pe secundar pe principal este 


priceperea de a te purifica şi de a-i purifica pe 
alţii. În măsura în care omenirea va reuşi să-şi 
păstreze iubirea în suflet, în acea măsură îi vor fi 


deschise uşile spre ziua de mâine. 


Mi s-a transmis că am fost căutat la telefon 
de o femeie. Fiica ei a început să se ocupe de yoga 
şi, la început, totul era bine, după care starea ei 
psihică s-a înrăutățit mult. Acum este într-o stare 
de tulburare şi se găseşte la reanimare. Mă uit să 
văd despre ce este vorba şi, în acest timp, mă sună 
mama ei la telefon pentru a doua oară. 

— Ca să ai mulţi bani trebuie să înţelegi că 
nu îi poţi lua în mormânt şi că fericirea pe care o 
dau ei este relativă. În filosofia indiană, 
absolutizarea fericirii pământeşti se blochează 
prin revenirea la începuturi. Întreaga lume 
materială este o manyă, o iluzie. De aceea nu are 
sens să te agăţi de ea şi s-o iubeşti. Aceasta dă 
posibilitatea dezvoltării unor mari aptitudini şi 
cunoştinţe, a unui avânt uriaş al spiritualităţii. În 


final însă, spiritul care dispreţuieşte trupul devine 


steril, este frânată dezvoltarea aspectelor telurice, 
civilizaţia începe să decadă. Pentru continuarea 
dezvoltării este nevoie de renegarea formei 
anterioare, adică de apariţia unei filosofii care să 
respingă Duhul Sfânt şi să fie orientată spre 
valorile pământeşti. Dacă aceste două contrarii 
vor fi disimulate, ambele vor pieri. Orientarea 
Răsăritului şi cea a Apusului erau unite într-o 
formă originală şi anume prin emigrarea karmică. 
Omul trăia una sau mai multe existenţe în Orient, 
iar după aceea în Occident. Emigraţia directă 
exista desigur şi ea, dar avea mai mult un caracter 
formal. Prin urmare, dacă un european a trăit în 
Orient în existenţa trecută şi s-a ocupat de 
practicile spirituale, în această existență 
preocupările sale aveau anumite rezultate 
pozitive. Dar numai în condiţiile respectării 
drastice a principiilor morale, pentru că aspectul 
teluric era deja conectat. 

În sectele mistice, erau larg utilizate 
metodele de abstinenţă şi de reprimare a 


dorințelor şi cerințelor trupeşti. Practicarea 


tehnicilor orientale fără o suficientă pregătire este 
deosebit de periculoasă pentru europeni. În Rusia, 
a fost o perioadă când contrariile au coabitat, 
pentru un anumit timp, şi s-a format gândirea 
omului viitorului. La începutul anilor '60, când 
ideea comunismului s-a clătinat, comunismul a 
încetat să mai exercite presiuni asupra tendinţelor 
capitaliste. În acest mod, se poate explica 
înflorirea ştiinţei, artei şi culturii din acea vreme. 
Acum, Rusia va trebui să repete toate acestea la o 
scară mai largă. În anii '60, în Rusia, multă lume a 
început să se intereseze de filosofia orientală şi de 
practicile spirituale, din care cauză mulţi au ajuns 
la clinicile de psihiatrie. Acum se întâmplă acelaşi 
lucru. 

— Ca s-o puteţi ajuta pe fiică, trebuie să vă 
purificaţi, iar apoi rugaţi-vă pentru ea. Trebuie să 
vă amintiţi toate momentele în care i-aţi disprețuit 
pe oamenii care v-au jignit şi v-au înjosit şi să-i 
mulţumiţi lui Dumnezeu că v-a dat prilejul să vă 
purificaţi sufletul, pe al dumneavoastră şi pe al 


urmaşilor. Toate momentele în care i-aţi disprețuit 


pe oamenii incapabili şi imperfecţi, în care v-aţi 
uitat la ei de sus, în care, din cauza ignoranței, v- 
aţi supărat pe dumneavoastră şi pe toată lumea au 
constituit un mare rău pe care l-aţi produs. Cereţi- 
vă iertare pentru toate acestea, dar şi pentru 
faptul că acest rău l-aţi transmis fiicei 
dumneavoastră. Cereţi-vă iertare pentru faptul că 
fiica dumneavoastră, înainte de a-şi purifica 
sufletul, a început să-şi cultive aptitudinile şi 
intelectul. Rugaţi-vă pentru ca țelul şi sensul vieţii 
fiicei dumneavoastră, fericirea ei supremă, să fie 


iubirea pentru Dumnezeu. 


— Spuneţi-mi, care-i raţiunea intelectului 
nostru? m-a întrebat un pacient. Mai ales că 
intelectul ne leagă de pământ. Stresul care-l 
omoară pe om este generat de conştiinţă. Adepții 
yoga spun că această conştiinţă este un rău şi că 
ea trebuie decuplată. Numai aşa îl vei cunoaşte pe 
Dumnezeu. 

— Conştiinţa devine un rău atunci când e 


greşit orientată. Ca orice obiect în Univers, omul 


este în acelaşi timp şi cauză şi efect. Înainte, 
oamenii de ştiinţă considerau că o stea sau o 
planetă creează un câmp în jurul său şi că orice 
tip de câmpuri este secundar în comparaţie cu 
obiectul fizic. Mai târziu, s-a constatat că 
microparticulele sunt în acelaşi timp şi structuri 
ale câmpului şi că acesta generează particule 
virtuale. Prin urmare, nivelurile fine ale câmpului 
creează corpuri cereşti şi determină existenţa 
acestora. Acelaşi lucru se întâmplă şi în cazul 
omului. La început, ştiinţa considera că activitatea 
psihică a omului este o consecinţă a activităţii 
fizice. Gândul este produs de creier, iar emoţiile 
sunt reacţii la evenimentele exterioare. De aici 
rezultă că emoţiile sunt secundare şi că 
sentimentul iubirii este un rezultat al implicării 
fiziologice şi al tendinței de perpetuare a speciei. 
Sursele mistice şi religioase au oferit tot 
timpul informaţia că gândul şi emoţiile omului 
continuă să dăinuie şi după destrămarea corpului, 
adică ele sunt cauza şi nu efectul. „Cuvântul 


repetat de un milion de ori devine obiect”, 


spuneau yoghinii. Înseamnă că omul poate fi 
vindecat şi i se poate schimba destinul cu ajutorul 
cuvântului, fapt ce confirmă primordialitatea 
cuvântului, adică are loc interacţiunea 
permanentă dintre cauză şi efect. În realitate, 
structurile spirituale şi cele fizice sunt dialectic 
legate şi una trece în cealaltă. 

Structurile câmpului uman sunt ambigue. 
Există straturi ale câmpurilor care depind de corp 
şi de organele acestuia şi există straturi care 
determină organismul şi comportamentul 
acestuia. Cel mai adesea, bioenergeticienii 
lucrează cu câmpurile secundare; de aceea 
acţiunile lor se rezumă la ameliorarea stării fizice 
a corpului. De aceea atitudinea bisericii faţă de 
bioenergetică a fost negativă, la fel ca şi faţă de 
vrăjitorie. Religia acţionează asupra câmpurilor 
primare. Gândurile, emoţiile, comportamentul 
uman ţin de câmpurile primare, adică efectul se 
transformă în cauză, şi, în acest fel, ele determină 
destinul şi sănătatea omului. Gândurile şi emoţiile, 


ca structuri spirituale, previn într-o măsură mai 


mare apariţia corpului fizic, îi determină starea şi 
comportamentul. 

La început cauza şi efectul erau singulare. 
Odată cu dezvoltarea timpului, spaţiului şi 
materiei, ele au început să se despartă şi 
conştiinţa generată de ele trebuia să tindă mai 
mult spre unirea cauzei cu efectul, adică spre 
întărirea unităţii. Cu cât este mai mare unitatea, 
cu atât e mai mare sentimentul iubirii. De aceea 
sensul dezvoltării intelectului stă în umanizarea 
acestuia. Cunoaşterea lumii este imposibilă fără o 
abordare umanistă. Un pas important în 
cunoaşterea lumii şi dezvoltarea umanismului 


urmează să-l facă omenirea. 


Un pacient m-a întrebat în timpul unei 
şedinţe: 

— Cum se poate purifica propria karmă? 

— Cel mai bun mijloc este să te preocupi de 
alţii, să-i ajuţi. Ajutorul dat unui om slab, lipsit de 
apărare, reprezintă o comportare izvorâtă din 


interesele spiritului şi nu ale corpului. Activarea 


structurilor spirituale şi iubirea sunt cele mai 
bune mijloace de purificare a karmei. O serie de 
fapte negative pe care le-aţi făcut cândva au fost 
posibile pentru că valorile spirituale au fost puse 
în urma celor fizice. Iubirea pentru Pământ a fost 
pusă mai presus de iubirea pentru Dumnezeu. 
Prima reacţie (renegarea teluricului şi disprețul 
faţă de el) nu este o atitudine corectă. Dezvoltarea 
spiritului nu se poate înfăptui fără cultivarea 
iubirii faţă de tot ce este pământesc. Cu cât omul 
este mai ancorat în teluric, cu atât mai înaltă 
trebuie să fie spiritualitatea sa. 

— Ce înseamnă adevărul? 

— Adevărul este densitatea informaţiei. 
Imaginaţi-vă că doi oameni evaluează una şi 
aceeaşi situaţie. Unul o face dintr-un singur unghi 
de vedere, celălalt din zece. Unul dă o informaţie 
de consistenţă a două evenimente, celălalt egală 
cu zece evenimente, adică de cinci ori mai mult. 
Cu cât omul e cu mai multă experienţă, cu cât 
poate comprima mai multe situaţii într-o singură 


legătură, cu atât mai multe şanse are el să se 


apropie de adevăr. Dar nu acest lucru este 
important. Omul spiritualizat este mai aproape de 
adevăr decât cel cu experienţă. Universul se dilată 
mereu. Dar stângul fără dreptul nu este posibil. 
Înseamnă că trebuie să existe şi comprimare. 
Dacă la nivelul fizic au loc o diferenţiere şi o 
disimulare tot mai accentuate, la nivelul 
câmpurilor au loc comprimarea şi unirea. Pe 
măsura dezvoltării Universului, acesta trebuie să 
devină din ce În ce mai spiritualizat. Cu cât este 
mai ridicată spiritualitatea omului şi cu cât este 
mai puternic sentimentul iubirii care-l uneşte cu 
Dumnezeu, cu atât este mai mare diapazonul de 
control asupra evenimentelor. Adevărul are două 
componente: contactul inconştient cu structurile 
spirituale superioare şi posibilitatea valorificării 
lui la nivelul conştiinţei. 

— Spuneţi-mi cum să mă rog la Dumnezeu? 
Ce rugăciune trebuie să rostesc? 

— Sensul rugăciunii este acela că vă adresaţi 
cu iubire Celui care v-a creat trupul şi sufletul. La 


nivelul structurilor biocâmpului dumneavoastră, 


orice cuvânt devine de câteva ori mai important, 
de aceea o rugăciune incorectă poate schilodi 
mult mai puternic decât o faptă rea. Orice om 
poate să spună: 

„Doamne, Tată care m-ai creat! lubirea este 
fericirea supremă şi sensul vieţii mele. Și toată 
fericirea pământească pe care o am şi o voi avea, 
pentru mine şi pentru urmaşii mei, va fi un mijloc 
pentru a înmulţi iubirea pentru Tine. Și tot ce s-a 
întâmplat şi se întâmpla, îl accept ca pe ceva dat 


de Tine şi sufletul meu acceptă totul cu iubire!” 


Noi cercetari 


Am scris despre faptul că falimentul 
socialismului a deplasat orientările valorice în 
direcţia bunurilor pământeşti, despre faptul că 
aproximativ din 1987 în karma omenirii întregi au 
început schimbări negative şi a început să crească 
agresivitatea, Ca urmare, trebuia să se intensifice 
blocajul. Cum vor arăta toate acestea nu aveam 
cum să bănuiesc. 

În ultimele câteva luni, am început să remarc 
la mine dese izbucniri de agresivitate. Cauza: din 
subconştientul meu ieşeau periodic programe de 
idolatrizare a banilor şi a destinului favorabil. M- 
am gândit că acest lucru se întâmplă din cauză că 
situaţia mea materială s-a îmbunătăţit după 
apariţia primei cărţi. Programele erau foarte 
puternice şi legate nu numai de existenţele mele 
anterioare sau de ascendenţii mei. Ele erau în 
legătură cu întreaga omenire. De la finele anului 
1994, mi-am dat seama că psihicul a foarte mulţi 


oameni se deformează foarte puternic: banii şi 


destinul favorabil au început să domine valorile 
morale. Chintesenţa acestora au devenit două 
întâmplări pe care trebuia să le înțeleg- 

Prima întâmplare: O femeie îmi povesteşte 
despre problemele ei: „Soţul meu este un om 
absolut normal. Şi totuşi în ultimul an mi se pare 
că a înnebunit. Nu se gândeşte decât la bani. Am 
impresia că decade şi moral”. 

Am început să analizez situaţia. În viaţa 
anterioară şi la aceeaşi vârstă el s-a ataşat de bani 
şi memoria karmică a explodat acum. În această 
existenţă, el putea să transmită această memorie 
urmaşilor şi procesul început în sufletele lor a 
detonat în el. Comportarea incorectă din ultimii 
ani putea să-l întârzie mult şi să-i activeze 
ataşamentele stocate în conştiinţă: banii şi 
bunăstarea ca simbol al fericirii pământeşti. 
Puteau să fie influenţe din partea societăţii. 
Niciuna dintre aceste variante însă nu era cea 
adevărată. Cauza era în societatea nord- 
americană şi în legătură cu „zona de acumulare 


bioenergetică” de deasupra Antarcticii. Complexul 


informaţional-bioenergetic este răspândit pe 
întreg Pământul. Dar structurile principale care 
unesc totul într-o singură unitate se găsesc, nu 
ştiu de ce, deasupra Antarcticii. Concluzia era 
simplă. 

Genotipul câmpului omenirii s-a deplasat 
către valorile pământeşti şi rolul principal în acest 
sens îi revine S.U.A. Acest lucru se cheamă 
„victoria modului de viaţă american pe întreaga 
planetă după căderea socialismului”. Opoziția 
dintre Vest şi Est. care a motivat dezvoltarea, a 
început să dispară şi s-au intensificat puternic 
procesele de degradare. l-am explicat femeii: 

— Dacă omul a săvârşit ceva în această viaţă 
marcându-şi subconştientul cu acest fapt, situaţia 
se poate remedia printr-o muncă permanentă cu 
sine însuşi. Dacă impuritatea a pătruns mai 
profund şi el şi-a întinat urmaşii, acest lucru este 
mult mai grav. Dacă însă acest lucru l-au făcut 
părinţii şi strămoşii săi, atunci volumul acestei 
munci creşte proporţional şi scad şansele de 


supravieţuire. În cazul păcatelor din existenţele 


precedente, sunt şi mai multe probleme. Dacă în 
societatea în care trăieşte omul sunt activate 
asemenea tendinţe, omul este practic lipsit de 
orice şansă. Când omul începe să-şi cultive 
moralitatea, concepţia religioasă, se preocupă 
permanent de perfecţionarea sa spirituală, el 
poate să se închidă împotriva impurităţii venite de 
la ascendenți şi din existenţa trecută dar, în 
acelaşi timp, să se purifice pe el şi pe urmaşii săi. 
Să-ţi închizi karma pentru societate şi 
omenire este foarte dificil. De aceea acum începe 
degradarea structurilor spirituale chiar şi la cei 
care înainte se aflau într-o situaţie mai bună. 
Acum despre blocare. Este vorba de cea de-a 
doua întâmplare. Omenirea se ancorează în 
teluric, creşte agresivitatea şi aşa, ajunsă la linia 
roşie, se transformă într-un program de 
autodistrugere. Oamenii şi urmaşii lor încep să se 
îmbolnăvească şi să moară. Dar acesta nu este 
singurul mecanism. Când sufletul copilului, înainte 
de concepţie, intră în biocâmpul omului, acea 


impuritate care i se transmite, omul trebuie să o 


ispăşească prin pierderi, chinuri, boli. Printr-un 
comportament corect este posibilă o purificare 


atât a persoanei proprii, cât şi a urmaşilor. 


M-a sunat nu demult o cunoştinţă dintr-un alt 
oraş. 

— Am mari probleme ginecologice. Mă 
gândesc deja la operaţie. 

Am fost surprins. Am consultat-o nu demult şi 
totul părea în regulă. Diagnostichez şi încep să-i 
spun: 

— Aminteşte-ţi! La sfârşitul deceniului şapte, 
când l-ai cunoscut pe soţul tău, puteai să ai un 
copil, o fetiţă. Dar _ trufia ta, absolutizarea 
destinului favorabil şi ieşirile de agresivitate în 
legătură cu aceasta au întinat sufletul fetiţei şi ea 
nu a apărut pe lume. Acum are loc intensificarea 
contactului cu Lumea de Apoi şi impuritatea ei se 
întoarce la tine, aşa că trebuie să te rogi şi să 
purifici sufletele copiilor nenăscuţi şi a urmaşilor 
lor. 


După aceea m-am gândit: de ce are loc 


intensificarea legăturii cu Lumea de Apoi. Se pare 
că este unul din elementele a ceea ce se numeşte 
Judecata de Apoi. Dacă omul are urmaşi armonioşi 
şi puri, aceştia sunt protejaţi. Dacă el însă i-a 
întinat, ei vor fi purificaţi în repetate rânduri prin 
boli şi nenorociri trimise omului. Contactul crescut 
cu Lumea de Apoi pare să tragă concluziile în 
legătură cu modul de comportare al fiecărui om 
din această existenţă şi din existenţele trecute. Cu 
cât a fost omul mai corect şi mai nobil, cu atât mai 
puri sunt urmaşii săi şi cu atât au mai multe şanse 
de supravieţuire. Dimpotrivă, cel care a întinat 
sufletele urmaşilor în existenţa trecută va fi nevoit 
să le purifice în această viaţă prin intermediul 
bolilor. 

Am devenit curios să ştiu când au loc 
intensificările legăturilor noastre cu Lumea de 
Apoi şi cu structurile noastre superioare. După 
datele mele, aceste perioade sunt: februarie- 
martie, septembrie-octombrie şi prima jumătate a 
lunii decembrie. Dintre zilele săptămânii - 


miercurea. De aceea practicile spirituale şi 


posturile în aceste perioade dau posibilitatea 
purificării mai rapide a structurilor spirituale. 
Omul controlează situaţia prin conştiinţă, 
acţiune fizică şi  subconştient, adică prin 
structurile spirituale. La exterior, omul comunică 
cu oamenii şi încearcă să controleze situaţia şi 
acest lucru îl dezvoltă. În interior însă, el este în 
comuniune cu Universul şi cu Dumnezeu. Şi 
dorinţa lui de a-şi subordona situaţia în forul 
interior este periculoasă. Aceasta înseamnă să-ţi 
impui voinţa în faţa Universului şi a lui Dumnezeu. 
În acest caz, se declanşează agresivitatea 
interioară împotriva lumii întregi, care se 
transformă rapid în program de autodistrugere. 
Pentru a-l salva pe om, i se ia controlul extern al 
situaţiei. Nemulțumirea faţă de situaţie la nivelul 
stratului superficial al emoțiilor duce la 
schimbarea structurii situaţiei. Nemulțumirea faţă 
de situaţie în interior duce la destrămare, 
degradare şi moarte. Cu cât este mai smerit omul 
în forul său interior, cu atât mai mult el poate 


controla şi schimba situaţia la exterior. 


Cunoaşterea  particularităţilor existenței 
structurilor bioenergetice îi oferă omului mari 
posibilităţi pentru dezvoltarea spirituală, dar nu 
poate constitui un ţel. Importantă va rămâne 
întotdeauna iubirea pentru Dumnezeu pe care 
omul o măreşte în sufletul său. 

În toate ţările lumii, oamenii se preocupă de 
dezvoltarea aptitudinilor şi progresul ştiinţei, 
neînţelegând faptul că, în locul avantajelor şi 
fericirii, vor fi răsplătiți prin moarte. Lider a 
devenit ţara ale cărei idealuri sunt în legătură cu 
valorile pământeşti. Situaţia se înrăutăţeşte într- 
atât încât prin jumătăţi de măsură nu se mai poate 
salva nimic. Fiecare treaptă a dezvoltării se 
blochează de jos pentru a împiedica involuţia. 
Dezvoltarea civilizaţiei şi ancorarea în teluric a 
ştiinţei au crescut atât de mult, încât existenţa 
omenirii este posibilă numai în cazul unui nivel 
ridicat al structurilor şi al valorilor spirituale. 

La nivelul fin, America are mari probleme. 
Dezvoltarea spirituală deficitară America o 


rezolvă în subconştient prin tendinţele sale 


umanitariste. În Rusia, cresc corupţia, 
criminalitatea, se destramă economia, se 
intensifică de asemenea conflictele etnice, creşte 
neîncrederea în putere. Părerea oamenilor 
înzestrați, care ar fi putut salva ţara, este 
ignorată, iar ei sunt îndepărtați. Eforturile izolate 
nu rezolvă mare lucru. Este necesară crearea unor 
programe guvernamentale în domeniul ideologiei: 
dacă în Rusia nu se va proceda la o purificare 
voluntară a sufletului, ea va avea loc într-un regim 
de impunere. 

Mulţi spun că în Rusia mafia şi afacerile se 
vor uni într-un singur conglomerat care va pune 
mâna pe putere. Acest lucru contravine logicii 
universale şi de aceea el nu se va întâmpla. Ţelul 
oricărei structuri mafiote îl constituie banii, 
bunurile materiale. Dacă va veni la putere 
structura mafiotă, bioenergia acesteia va invada 
întreaga societate şi se va produce o destrămare 
rapidă a structurilor spirituale, se va destrăma 
economia şi întreaga ţară. 


Pentru omul de afaceri, lucrul cel mai 


important este imaginea, poziţia socială. Sunt 
lucruri care ţin de un plan mai fin dar, în 
principiu, reprezintă acelaşi lucru. De aceea un 
guvern bazat pe ideologia afaceristului condamnă 
ţara la degradare şi destrămare. 

Numai atunci când ideologia tării şi a 
oamenilor care o conduc este determinată de 
valori spirituale societatea poate supravieţui. Dacă 
guvernanţii vor fi nu afacerişti, ci politicieni, 
situaţia se va îmbunătăţi. Pentru politician, lucrul 
cel mai important este controlul asupra situaţiei, 
înţelegerea ei, adică înţelepciunea. A fi politician 
şi, în acelaşi timp, un om moral, spiritualizat nu 
este la îndemâna oricui. Prin urmare, pentru 
supraviețuirea societăţii este necesară menţinerea 
şi dezvoltarea structurilor care unesc forţele 
oamenilor morali, capabili să emită idei noi fără de 
care societatea nu poate exista. Societatea trebuie 
să recunoască la nivel legislativ că liderul ei nu 
poate fi preşedintele şi parlamentul, ci ceea ce noi 
numim opinie publică, alcătuită nu din voturile 


majorităţii, ci din părerea oamenilor morali şi 


clarvăzători. Aceşti oameni se realizează în 
cultură, artă şi mijloacele de informare în masă. 
De aceea statul trebuie să acorde mai multe 
fonduri pentru dezvoltarea culturii şi artei şi să 
contribuie la dezvoltarea formelor noi ale 
acestora. Pentru a se adapta la noua situaţie, 
organismul trebuie să se schimbe. Dacă el este 
pregătit pentru chinurile morale, nu are trebuinţă 
de chinuri fizice. 

Informaţia nouă se receptează întotdeauna 
cu dificultate. Dacă omul nu este pregătit pentru 
aşa ceva, schimbările vor veni pe seama bolilor. 
Statul care nu e pregătit pentru chinurile 
spirituale este condamnat la pieire, epidemii, 
conflicte şi războaie. De aceea pregătirea 
societăţii pentru chinurile spirituale este garanţia 
supravieţuirii ei. Şi aici locul principal le revine 
mijloacelor de informare în masă. Dacă ele 
primesc prin lege dreptul de control asupra 
guvernului, armatei, complexelor economice, 
atunci va scădea considerabil amenințarea 


destrămării societăţii şi a izbucnirii războaielor. 


Pentru ca societatea să se dezvolte normal e 
nevoie de bani. Dar banii îi dă fiecare producător, 
ceea ce înseamnă că apărarea proprietăţii private 
este condiţia obligatorie a existenţei statului. Banii 
nu sunt însă totul. Ei trebuie să circule normal. 
Pentru aceasta trebuie apăraţi nu numai banii şi 
proprietatea, dar şi cetăţenii şi drepturile lor. 

Apărarea averii şi personalităţii omului sunt 
norme legitime ale existenţei oricărui stat. Dar 
trebuie apărate şi ideile omului, proprietatea sa 
intelectuală, adică cel de-al treilea nivel al 
teluricului. Cea mai mare atenţie trebuie acordată 
celui de-al patrulea nivel al teluricului, care, de 
fapt, aparţine spiritualului. Este vorba de apărarea 
fundamentelor morale şi spirituale ale omului. 
Înainte, moralitatea era creată în mănăstiri, iar în 
prezent presa, cinematograful, teatrul pot da noi 
forme de dezvoltare care sunt vital necesare 
pentru asigurarea societăţii. 

În prezent, aceasta este una din condiţiile 
supravieţuirii. De aceea tendinţa de promovare a 


spiritualităţii şi a umanitarismului va creşte în 


toate ţările lumii. 


Femeia din faţa mea era un nou semn de 
întrebare. 

Dereglarea câmpului în dreptul glandei 
mamare şi în regiunea pancreasului indică 
tulburări ginecologice. Prezenta un proces destul 
de periculos. Îi cercetez agresivitatea conştientă şi 
constat că e zero. Agresivitatea subconştientă la 
fel.  Cercetez al treilea nivel, profund, al 
agresivităţii, dar el este curat. Numai în cel de-al 
patrulea nivel agresivitatea iese la suprafaţă. 
Verific absolut tot ce-i teluric, să văd de ce s-a 
putut ataşa sufletul femeii. Sunt uimit: totul e 
curat, nu este ancorată în nimic. Cercetez 
ataşamentul de spiritualitate, de Sfântul Duh. Aici 
mi se relevă un tablou straniu. Ancorarea merge 
în valuri, urcând şi coborând. Ceva îi alimentează 
ataşamentul de Sfântul Duh şi se află la baza stării 
ei. Femeia este ataşată de timp, principalul 
purtător al informaţiei în legătură cu spaţiul şi 


materia. Zâmbesc: 


— Nu sunteţi ancorată în nimic teluric, îi 
spun eu femeii, şi nici de spiritual. La 
dumneavoastră există absolutizarea timpului şi 
acest lucru se manifestă în disprețul faţă de soţ. 

— Da, am probleme cu soţul, dă ea din cap. 
Noi avem fiecare o cu totul altă concepţie despre 
lume. Dacă eu îi spun ceva, el transformă totul în 
murdărie şi are o atitudine dispreţuitoare faţă de 
pornirile mele spirituale. 

Îi explic femeii: 

— Sentimentul de mulţumire supremă este în 
legătură cu controlul asupra timpului. Omul poate 
stăpâni timpul ca pe o proprietate care poate fi 
absolutizată. Şi atunci pornirile noastre spirituale 
superioare le situăm deasupra iubirii şi suntem 
purificaţi printr-o mare inechitate. Imaginaţi-vă că 
o femeie iubeşte un ticălos şi dintr-odată i se oferă 
un sfânt pe care nu-l iubeşte. Şi dacă ea e hotărâtă 
să aibă un copil cu ticălosul pe care-l iubeşte, 
copiii ei se vor agăța de momentele spirituale 
superioare şi vor fi sfinţi. Dacă ea însă va situa 


sanctitatea deasupra iubirii şi va avea un copil cu 


Cel Sfânt, va da naştere unui ticălos şi netrebnic. 
Sfântul şi netrebnicul sunt la fel de apropiaţi de 
Dumnezeu, diferite sunt doar recompensele şi 
pedepsele. De aceea revizuiţi-vă viaţa şi înţelegeţi 
că singura stea călăuzitoare este sentimentul 


iubirii. 


Merg pe culoar împreună cu o femeie, spre 
biroul acesteia. 

— Aici, îmi arată ea una din încăperi, este o 
cantină gratuită pentru colaboratorii noştri. 

Sunt mirat. Principiile socialiste, uitate de 
stat, sunt reînviate de afaceriştii ruşi. 

M-am întâlnit cu acea femeie fiindcă era un 
caz interesant. Omul de afaceri, neataşat de bani, 
plin de solicitudine faţă de alţii, îşi dă seama dintr- 
odată că situaţia în jurul său începe să se 
destrame. 

Intrăm în birou şi începem dialogul. 

— Nu demult am fost în străinătate, începe 
femeia să-mi povestească, şi am luat legătura cu o 


clarvăzătoare. Aceea mi-a spus că treburile mele 


sunt încurcate şi că pot muri. Mi-a spus că există 
doi oameni care m-ar putea ajuta. Unul dintre ei 
sunteţi dumneavoastră. 

Îi cercetez biocâmpul şi văd în el posibilitatea 
morţii. Mai mult, moartea soţului şi a copilului. 
Motivul l-aş fi numit înainte ancorare într-un 
destin favorabil. Femeia trebuie să fi avut 
neplăceri, însă ea n-a reuşit să le accepte în 
totalitate şi să le purifice. Înainte i-aş fi spus doar 
aceste lucruri. Acum însă am început-o altfel. 

— Omul îl cunoaşte pe Dumnezeu-Tatăl pe 
câteva căi. Prin Dumnezeu-Fiul, dezvoltând tot 
ceea ce-i material şi construind civilizaţia. Prin 
Dumnezeu-Sfântul Duh, dezvoltând spiritualitatea 
şi cultura. Şi direct prin sentimentul iubirii pentru 
Dumnezeu. Înainte, de pildă, omul tindea către 
spiritualitate şi se îndepărta tot mai mult de 
teluric, făcând din spiritualitate sensul vieţii sale. 
În final, acest lucru avea ca rezultat degradarea. 
Pentru a se dezvolta în viaţa următoare, el se 
delimita de valorile spirituale. Banii, bunăstarea 


materială deveneau pentru el sensul vieţii. Şi, în 


această perioadă, el a fost cel mai aproape de 
Dumnezeu. A venit, cum s-ar spune, „epoca 
renaşterii” în spiritul acestui om. El s-a îndepărtat 
de spiritual, dar n-a apucat încă să se ataşeze de 
fizic. După aceea el se lipea tot mai mult de 
bunurile pământeşti şi a început să fie lovit de 
nenorociri, de boli şi, în final, de moarte. 
Eliminând atracţia pentru teluric, el aspira din nou 
către spiritualitate, dar deja la un alt nivel. 

Acelaşi lucru s-a întâmplat cu întreaga 
civilizaţie umană. Orientul aspira către 
spiritualitate, dar absolutizarea Spiritului îl ducea 
la dogme, la anchilozarea ideilor, la caste şi 
despotism. Renegând spiritualitatea, Occidentul a 
dat naştere civilizaţiei şi democraţiei. Pentru ca 
omul să se gândească numai la bani şi să dezvolte 
civilizaţia, el trebuie să aibă o bază spirituală, 
acumulată înainte. Altminteri, în locul dezvoltării 
se va manifesta degradarea. De regulă, în Vest, 
omul de afaceri are rezerve spirituale din 
existenţele anterioare. 


La afaceriştii ruşi asemenea rezerve sunt mai 


mici. De aceea, la nivel conştient, ei trebuie să 
aspire mult mai mult către spiritualitate. Acum 
omul de afaceri rus se îngrijeşte de subalterni, 
investeşte în dezvoltare, reuşeşte să se strecoare 
printre legile care se bat cap în cap, încearcă să 
depăşească mentalitatea de castă a funcţionarilor, 
fiind obligat ca aproximativ 80 - 90% din 
veniturile sale să le dea statului şi 20% mafiei. 
Restul, de minus 10%, el îl poate folosi pentru sine 
şi statul nu numai că nu-l ajută, dar suprimă orice 
iniţiativă sănătoasă. 

Occidentul, absolutizând valorile pământeşti, 
merge către moarte şi specialiştii au început să 
vorbească de o degenerare fizică şi socială din 
cauza penuriei spirituale. Calea orientală, care 
absolutizează spiritualul şi generează disprețul 
pentru tot ceea ce este teluric, se îndreaptă, de 
asemenea, spre o catastrofă. 

Noua concepţie în Rusia o dau, în multe 
privinţe, oamenii de afaceri, pentru că, prin natura 
activităţii lor, ei trebuie să se orienteze câtre 


teluric şi, în virtutea tradiţiei ruse, către spiritual. 


Afaceristul rus trebuie să depăşească nu numai 
dominaţia banului, ci şi dominaţia Spiritului. Iese 
învingător banul şi omul care îl iubeşte şi-l ajută 
pe cel umil. Depăşeşte dominaţia Spiritului acela 
care păstrează iubirea şi dorinţa de a-i ajuta pe cei 
care sunt umiliţi spiritual. Pentru afaceristul rus 
este vital să nu  dispreţuiască  inechitatea, 
imoralitatea, păstrând în interiorul său iubirea 
pentru oameni, iar la exterior să lupte împotriva 
imoralităţii şi a inechităţii. 

— Prin urmare, mă adresez eu femeii, v-aţi 
ridicat deasupra dominaţiei banului şi deasupra a 
tot ceea ce e pământesc. Dar n-aţi reuşit să vă 
ridicaţi deasupra dominaţiei Spiritului. La fel şi 
soţul şi copilul dumneavoastră. De aceea, în jurul 
dumneavoastră trebuiau să se înmulțească 
inechităţile, situațiile lipsite de moralitate şi cele 
traumatizante. Neînţelegerea faptului că totul este 
dat de Dumnezeu şi că noi n-avem dreptul decât 
să acceptăm ceea ce ni se trimite, putea să se 
sfârşească tragic pentru toată familia 


dumneavoastră. Pentru a-l cunoaşte pe 


Dumnezeu-Tatăl, trebuie să se năruie toate 
lucrurile de care ne putem ancora. 

Realizările noastre materiale şi spirituale 
reprezintă o anumită ordine.  Absolutizarea 
spiritualului şi teluricului reprezintă dorinţa de a 
face intangibilă o asemenea ordine, ceea ce 
înseamnă stoparea dezvoltării şi moartea. Ceea ce 
e mai nou şi mai perfecţionat vine la noi 
distrugând ordinea noastră şi este receptat de noi 
ca haos şi boală. Boala, ca element al haosului, 
ridică adaptabilitatea organismului, însă în doze 
mari poate duce la moarte. Însă există lucruri mai 
periculoase decât haosul. Pentru ca să te poţi 
dezvolta trebuie să te ridici deasupra ordinii şi 
haosului, iar acest lucru este posibil numai prin 
acumularea şi creşterea sentimentului de iubire. 

— Va trebui să faceţi acest lucru cu toţii, îi 
spun eu femeii. Acum totul depinde de 


dumneavoastră. 


Ceea ce am considerat a fi cel de-al treilea 


nivel al teluricului s-a dovedit a fi primul nivel al 


spiritualului. Există două niveluri ale teluricului şi 
două ale spiritualului. La început, omul se 
orientează către teluric şi sufletul său se întunecă. 
Atunci el neagă tot ceea ce-i pământesc şi 
plonjează în spiritual, iar sufletul i se luminează şi 
i se umple de iubire. Trece însă un timp şi sufletul 
său se agaţă de spiritual şi începe, de asemenea, 
să se întunece. Omul din nou se orientează către 
teluric şi sufletul său, oricât ar părea de ciudat, 
începe să se lumineze. Prin urmare, fericirea 
supremă nu stă nici în teluric, nici în spiritual, ci 
în tranziţia de la unul la celălalt, în momentul 
joncţiunii interne a acestor două contrarii. 
Dumnezeu-Tatăl este în acelaşi timp şi Dumnezeu- 
Fiul şi Dumnezeu-Spiritul şi se află deasupra 
tuturor. Rezerva de iubire pe care a acumulat-o 
omenirea trecând prin teluric şi spiritual trebuie s- 
o ridice la un alt nivel la care rezervele de iubire îi 
vor permite omului să fie prezent concomitent şi 
în teluric şi în spiritual, adică să-l simtă şi mai 
puternic în el pe Dumnezeu. 


Iubirea se cufundă în teluric şi spiritual iar 


apoi, pentru a nu se lipi de fericirea pământească 
şi spirituală, ea distruge tot ceea ce nu este iubire 
şi în acest act al tragediei exterioare există o 
superioară apropiere de Dumnezeu. Însă omului 
nu-i este dat să creadă în asta. Numai Dumnezeu o 


poate face pentru purificarea iubirii. 


Astăzi m-a sunat din nou o pacientă şi m-a 
anunţat că starea ei e din ce în ce mai proastă. Cu 
câteva luni în urmă, ea a donat măduvă osoasă 
pentru sora sa care se simte mai bine. l-am 
explicat femeii că prezintă un ataşament faţă de 
un destin favorabil şi că sacrificându-şi bunăstarea 
şi banii de dragul surorii sale ea îşi va salva nu 
numai sora, dar şi pe sine. Acum ea trece printr-o 
încercare majoră. 

—  Rememoraţi-vă viaţa şi mulţumiţi-i lui 
Dumnezeu pentru toate neplăcerile. Rugaţi-vă 
pentru puritatea copiilor. 

Ea a făcut tot ce i-am recomandat, însă o 
ameliorare radicală nu se vedea. 


— Nici eu nu m-am debarasat de ataşamentul 


faţă de un destin favorabil, de aceea vă va veni 
foarte greu. 

Şi iată că ea sună astăzi din nou, iar eu ştiu 
ce să-i spun. 

— Înainte credeam că deasupra destinului 
stă soarta omului pe alte planete şi în alte lumi, 
ceea ce ar fi acelaşi lucru, numai că pe o scară 
mai mare. S-a dovedit însă că nu-i aşa. Nu mai 
este vorba de teluric, ci de spiritual, de ceea ce 
noi numim Dumnezeu-Sfântul Duh. Dar aceasta 
nu-i decât o parte a lui Dumnezeu-Tatăl. 
Dumnezeu-latăl este echitatea supremă. Pentru 
ca să-l simţim, se destramă  echitatea 
pământească, adică Dumnezeu-Fiul. În acelaşi 
timp, se destramă periodic echitatea momentelor 
spirituale superioare. Absolutizarea acestui fapt 
generează o uriaşă agresivitate şi cruzime 
spirituală şi omul este purificat printr-o inechitate 
superioară din partea altor oameni şi din partea 
propriului destin. Prin urmare, ataşamentul de 
spiritualitate, de Duhul Sfânt se purifică printr-o 


inechitate superioară, adică prin fărădelegi 


telurice şi spirituale. În Rusia, de pildă, cu tot 
potenţialul său spiritual, blocarea absolutizării 
spiritualităţii s-a realizat ca o permanentă 
manifestare a arbitrarului în domeniul economiei 
şi moravurilor. Faptele absurde, sălbatice care s- 
au întâmplat cu Rusia şi popoarele ei, oricât pare 
de curios, au constituit o purificare de 
absolutizarea spiritualităţii. 

— Aşa că, îi spun eu femeii, ataşamentul 
dumneavoastră de un destin favorabil nu a fost 
anulat pentru că nu a fost anulat ataşamentul de 
Duhul Sfânt. Pot fi lucruri şi mai inechitabile? 
Sora dumneavoastră să fie salvată, iar 
dumneavoastră să muriţi? Şi dumneavoastră 
începeţi să vă dispreţuiţi şi să vă urâţi soarta. În 
forul dumneavoastră interior nu acceptaţi această 
situaţie ca pe ceva dat de Dumnezeu. Orice 
inechitate, fie cât de mare, este dată de 
Dumnezeu. Simţind acest lucru, prin agresivitatea 
împotriva inechităţii, îl renegaţi pe Dumnezeu. 

Simt că femeia a înţeles. Ne luăm rămas bun 


şi pun receptorul în furcă. Se pare că am depăşit o 


treaptă dureroasă. 


Încheiere 


În primăvara anului 1993 a apărut prima mea 
carte. În acest timp eu deja lucram la cea de-a 
doua şi speram s-o termin în august 1993. Însă tot 
timpul apăreau tot felul de probleme, ceva mă 
împiedica şi stătea sub semnul întrebării însăşi 
editarea acesteia. Un an şi jumătate am muncit la 
revizuirea textului, încercând să-i imprim o 
concepţie unitară. Nădăjduiesc că am reuşit acest 
lucru. 

În ultimul timp, sub numele meu au ieşit 
multe falsuri ale cărţii a doua. Sper totuşi ca 
cititorii să-şi fi dat şi singuri seama. Când m-am 
apucat să scriu aceste cărţi, credeam că am 
înţeles foarte multe în legătură cu lumea 
înconjurătoare, dar mi-am dat seama că nu am 
făcut decât doi paşi mici. Cheltuiesc foarte multă 
energie pentru cercetările mele, fapt pentru care 
am renunţat la a mai da consultaţii. 

Am speranţa că informaţia conținută în carte 


îl va ajuta pe cititor să-şi rezolve problemele. Din 


cauza lipsei timpului nu am răspuns la nicio 
scrisoare pe care am primit-o. Cartea va fi, cred, 
cel mai bun răspuns. Dacă voi reuşi să mai fac 
încă un pas în direcţia cunoaşterii lumii, voi mai 
scrie. 

Le urez tuturor cititorilor sănătate şi numai 
bine. 

Sankt-Petersburg Martie 1995 


Cuprins 


În loc de prefaţă 
Introducere 

Timpul şi spaţiul 
Alte lumi 
Contactorii 

Sosiile 

Viitorul 

Viitorii copii 
Ataşamentele 
Idolatria teluricului 


Cel de al treilea nivel al teluricului 


Idolatria capacităţilor 
Idolatria înţelepciunii 
Idolatria destinului 
Idolatria părintelui spiritual 
Image 

Trufia şi mândria 

Suicidul 

Gelozia 

Desfrâul 

Oncologia 

Banii 

Vinul 

Animalele 

Teatrul şi arta 

Lucrul cu grupurile 

Rusia şi omenirea 

Protecţia valorii spirituale şi materiale 
Metodele moderne de influențare a omului 
Viitorul bioenergeticii 
Ultima informaţie 

Noi cercetări 


Încheiere 


Colecţia HEXAGON 


ISTORIE CONTEMPORANĂ 


Victor Suvorov - Spărgătorul de gheaţă. Cine 
a declanşat al doilea război mondial? 

Victor Suvorov - Ultima Republică. De cea 
pierdut Uniunea Sovietică al doilea război 
mondial? 

Victor Stoica - Soldaţii de plumb 

Jacques de Launay - Marea Prăbuşire (1944 - 
1945) 

Victor Suvorov - Ziua „M”. Când a început al 
doilea război mondial? 

* * * - Pensionarii puterii. Din amintirile unor 


foşti demnitari sovietici 


LA LIMITA CUNOAȘTERII 


Florin Gheorghiţă - Lumi invizibile 

Florin Gheorghiţă - OZN eterice 

Raymond Drake - Astralii în Antichitate. 
Roma şi Grecia 

Raymond Drake - Astralii din Atlantida 

Florin Iorga - Cronica „Dosarelor X”. 

Florin Gheorghiţă - Fenomenul Valentina 

Raymond Drake - Astralii din Orientul antic 

Speranţa Anton - Incursiune în medicina 
naturistă. În amintirea lui Valeria Popa 


S.N. Lazarev - Karma pură 


DIVERTISMENT 


Edgar Rice Burroughs - Tarzan în Valea 
Mormântului 

Robert van Gulik - Ucigaşii din Han- Yuan 

Adrian Neculau (coordonator) - 29 de teste 
pentru a te cunoaşte 

Adrian Neculau (coordonator) - 26 de teste 
pentru cunoaşterea celuilalt 

Dan Dobrescu - Palmaresul fotbalului 


internațional 

